
AED 
Kes hoiab nüüd küll aeda, 
aeda, mis haljust täis? 


Kord oli see kaunis, nii kaunis, 
sellist varem pole me näind. 


Ja aias kuis Jumala loomad 
ujusid, lendlesid seal. 


Ent siis tulid teotajad ahned 
ja tapsid nad päeva pealt. 


Ja puud kõik õitsemas olid, 
oli kasu neist viljadest suur. 


Liivaluidete alla nüüd maetud 
nii lehed kui oksad ning juur. 


Ja kõikjal läiklev vesi 
poriks, mudaks on muutunud nüüd. 


Kõik sulised linnud, kord erksad, 
on katkenud nendegi hüüd. 


Oh aed, oh aed, mu aed, 
ma leinan sind kaua, pea maas. 


Kuni aednikud tõusevad kord. 
Ja ellu siis ärkad sa taas. 


»Jumala Aednike lauluraamatust” 


UPUTUSE AASTA 


TOBY 


KAHEKÜMNE VIIES AASTA, UPUTUSE AASTA 


Varahommikul ronib Toby katusele päikesetõusu vaatama. Harja- 
varrega hoiab ta tasakaalu: lift ei tööta juba mõnda aega ja taga- 
trepp on niiskusest libe, ja kui ta peaks komistama ja kukkuma, ei 
ole kedagi teda üles korjamas. 

Kui esimene kuumalaine saabub, kerkib tema ja raamas linna 
vahelt puudesalust udu. Õhus on kerget kõrbelõhna, karamelli ja 
tõrva ja rääsunud grilli lõhna, ning tuhkjat, ent rasvast lõhna, nagu 
tõuseb põlevast prügikastist pärast vihma. Hüljarud tornid kaugu- 
ses on nagu korallid mõnel iidsel rahul — luitunud ja värvitud, eluta. 

Elu cn siiski veel olemas. Linnud sirtsuvad, küllap vist varbla- 
sed. Nende peenikesed hääled on selged ja teravad, nagu kriibiks 
nael klaasi: enam ei summuta neid ükski liiklusehääl. Kas linnud 
märkavad seda vaikust, seda mootorite puudumist? Kui jah, kas 
nad on õnnelikumad? Tobyl pole aimugi. Erinevalt mõnest teisest 
aednikust - pöörasemast või siis üleannustanust — ei ole ta kunagi 
hellitanud kujutelma, et oskab lindudega rääkida. 

Idas eretab päike ja värvib punaseks sinakzshalli hämu, mis 
märgib kauget ookeani. Raisakotkad istuvad elektripostidel otsekui 
õrrel ja 'ehvitavad tiibu, et neid kuivatada, laotavad end laiali nagu 
mustad vihmavarjud. Aeg-ajalt tõuseb mõni neist soojas hoovuses 
õhku ja kerkib spiraalina ülespoole. Kui nad äkitselt alla sööstavad, 
tähendab see, et nad on silmanud raibet. 

Raisakotkad on meie sõbrad, õpetasid aednikud. Nad puhas- 
tavad maad. Nad on Jumala mustad inglid, keda on vaja hoolt 
kandma kehalise lagunemise eest. Kujutlege vaid. kui hirmus oleks, 
kui surma ei oleks olemas! 

Kas ma ikka veel usun seda? mõtleb Toby. 

Lähedalt on kõik teistsugune. 


13 


* 


Katusel on mõned lillepotid, ilutaimed on metsistunud; seal on 
ka üksikud võltspuust pingid. Varem oli seal varikatus õhtuse 
kokteilitunni tarvis, aga tuul on selle minema puhunud. Toby istub 
ühele pingile ümbrust jälgima. Ta tõstab binokli, keerab seda aeg- 
laselt vasakult paremale. Sissesõidutee, ääristatud helendroosidega, 
mis nüüd on rääbakad nagu kulunud juukseharjad, nende pur- 
purne hõõgus hakkab tugevnevas valguses kustuma. Läänepoolne 
sissepääs, solaarkihiga roosas plonnstiilis, värava taga väändunud 
autode rägu. 

Lillepeenrad, lämbunud piimaohakate ja takjate all, tohutud 
meresinised kudzuliblikad nende kohal lehvlemas. Purskkaevud, 
kammkarbikujulised basseinid täis seisvat vihmavett. Parkimis- 
plats roosa golfikäru ja kahe roosa AnooYoo väikebussiga, kum- 
malgi pilgutava silmaga logo. Kaugemal on neljas minibuss vastu 
puud sõitnud: varem ripendas aknast käsivars, aga nüüd on see 
kadunud. 

Suured muruplatsid on kasvanud täis kõrget umbrohtu. Asklee- 
piate ja õnneheina ja oblikate vahel on madalad korrapäratud mät- 
tad, siin ja seal riidelapp, kondivälgatus. Sinna kukkusid inimesed, 
need, kes jooksid või komberdasid üle muru. Toby oli neid katuselt 
vaadanud, lillepoti taga küürakil, aga ta ei olnud kaua vaadanud. 
Mõned neist inimestest olid appi hüüdnud, nagu oleksid teadnud, 
et ta on seal. Aga kuidas oleks ta saanud aidata? 

Ujumisbasseini katab laiguline vetikakiht. Juba on seal konnad. 
Kured ja haigrud ja paabrud jahivad neid madalamas otsas. Mõnda 
aega püüdis Toby sealt välja õngitseda väikseid loomi, kes olid sisse 
räntsatanud ja uppunud. Rohelisi helendavaid küülikuid, rotte, 
perunkse, triibulised sabad taga ja pesukaru röövlimask ees. Aga 
nüüd jätab ta nad rahule. Võib-olla arenevad neist kuidagimoodi 
kalad. Kui bassein on rohkem soo moodi. 

Kas ta kavatseb selliseid teoreetilisi tulevikukalu süüa? Kind- 
lasti mitte. 

Kindlasti veel mitte. 

Ta keerab end tumeda, puudest ja ronitaimedest ja sõnajalga- 
dest ja alusvõsast ringja müüri poole, uurib seda oma binokliga. 

Just sealt võib tulla oht. Aga missugune oht? Ta ei suuda kujutle- 
dagi. 


Öösel kostab tavapäraseid hääli: koerte kauget haukumist, hiirte 
itsitusi, kilkide veetorunoote, üksikuid konnakroogatusi. Veri 
kohiseb ta kõrvus: kadahh, kadahh, kadahh. Nagu pühiks raske 
hari kuivi lehti. 

»Mine magama,” ütleb ta valjusti. Aga ta ei maga hästi sest- 
peale, kui on selles hoones üksi. Mõnikord kuuleb ta hääli — ini- 
meste hääli, mis valudes teda kutsuvad. Või naiste hääli, ta kuuleb 
naisi, kes siin töötasid, ärevaid naisi, kes tulid puhkama ja noore- 
nema. Basseinis sulistama, murul jalutama. Kõiki roosasid hääli, 
rahustatud ja rahustavaid. 

Või aednike hääli pomisemas või laulmas; või lapsi üheskoos 
naermas Eedenikalju aias. Aadam Ühte ja Nualat ja Burti. Vana 
Pilarit, mesilased ümberringi. Ja Zebi. Kui keegi neist on veel elus, 
siis kindlasti Zeb: iga hetk võib ta maanteed mööda lähemale kõn- 
dida või puude vahelt välja ilmuda. 

Aga kindlasti on ta nüüdseks surnud. Parem on niimoodi 
mõelda. Mitte asjatult loota. 

Igal juhul peab keegi veel alles olema; ta ei saa olla ainus ini- 
mene kogu planeedil. Peab olema teisigi. Aga sõpru või vaenlasi? 
Kui ta juhtub kedagi nägema, kuidas sellest aru saada? 

Ta on ette valmistatud. Uksed on lukus, aknad riivis. Aga needki 
tõkked ei taga midagi: iga õõnes ruum kutsub sisse tungima. 

Isegi magades ta kuulatab, nagu loomadki - muutust mustris, 
tundmatut heli, avanevat vaikust nagu mõra kivis. 

Kui väikeste olevuste laul vakatab, ütles Aadam Üks, siis tähen- 
dab see, et nad kardavad. Sa pead kuulatama nende hirmu häält. 

REN 


KAHEKÜMNE VIIES AASTA, UPUTUSE AASTA 


Ole sõnadega ettevaatlik. Vaata ette, mida sa kirjutad. Ära jäta jälgi. 

Seda õpetasid meile aednikud, kui olin lapsena nende seas. Nad 
käskisid loota mälule, sest kirjapandut ei saa usaldada. Vaim rän- 
dab suust suhu, mitte asjast asja: raamatuid võib põletada, paber 
pudeneb tükkideks, arvutid võib hävitada. Ainult Vaim elab iga- 
vesti, ja Vaim ei ole asi. 

Ja kirjutamine on ohtlik, ütlesid Aadamad ja Eevad, sest vaenla- 
sed võivad selle kaudu sulle jälile saada ja su kinni püüda, ning su 
sõnu kasutada sinu süüdimõistmiseks. 

Aga nüüd, kui Veeta Uputus on meist üle pühkinud, võib kõike 
üsna julgelt kirjutada, sest need, kes seda minu vastu kasutaksid, 
on tõenäoliselt surnud. Nii et ma võin kirjutada kõike, mis ma 
tahan. 

Ma kirjutan oma nime, Ren, kulmupliiatsiga peegli kõrvale sei- 
nale. Ma olen seda kirjutanud palju kordi. Renrenren, nagu laul. 
Kui nii kaua üksi olla, võib unustada, kes sa oled. Seda ütles mulle 
Amanda. 

Ma ei näe aknast välja, see on klaasplokkidest. Ma ei pääse 
uksest välja, see on väljastpoolt lukus. Aga mul on ikka veel õhku 
ja vett, seni kui päikeseenergiasüsteem üles ei ütle. Mul on ikka 
veel toitu. 

Mul on vedanud. Mul on tõesti väga vedanud. Loe oma veda- 
mine kokku, ütles Amanda ikka. Nii ma siis teen. Esiteks, mul 
vedas, et töötasin Soomustes, kui uputus saabus. Teiseks, mul 
vedas veelgi rohkem, et olin siia kleeptsooni suletud, sest nii olin 
ma kaitstud. Mu liibuvas biokileülikonnas oli rebend — üks klient 
läks hoogu ja hammustas mind, otse rohelistest tsekiinidest läbi - 
ja ma ootasin proovide tulemusi. See ei olnud märg rebend, kus 
olnuks nõresid ja membraane, see oli kuiv rebend küünarnuki 

lähedal, nii et ma ei olnud väga mures. Aga siin Soomustes kont- 
rollisid nad kõike. Nad pidid oma mainet hoidma: meid teati kui 
linna kõige puhtamaid räpaseid tüdrukuid. 

Sabad ja Soomused hoolitses su eest tõepoolest. Kui olid mui- 
dugi andekas. Hea toit, arst kui vaja, ja jootraha oli väga hea, sest 
siin käisid tippkorpide mehed. Seda juhiti hästi, ehkki see asus 
armetus piirkonnas nagu kõik klubid. See on imagoküsimus, ütleks 
Mordis: armetus on ärile hea, sest kui pole midagi erilist — midagi 
õövastavat või labast, kerget räpahõngu —, mis eristaks siis meie 
brändi lihtlabasest tootest, mida mees koduski koos näokreemi ja 
valgete puuvillpüksikutega saaks? 

Mordis eelistas otsekohesust. Ta oli sellel alal tegutsenud lapsest 
saadik ja kui kupeldajad ning tänavakaubandus ebaseaduslikuks 
kuulutati — rahva tervise ja naiste kaitseks, öeldi — ning kõik viidi 
SeksMarti CorpSeCorpsi kontrolli alla, tõusis Mordis kõrgele, sest 
tal oli kogemust. Loeb see, keda sa tunned” ütles ta ikka. ,Ja mida 
sa nende kohta tead.” Siis ta irvitas ja patsutas sind tagumikule - 
aga see oli sõbralik patsutus, ta ei nõudnud meilt kunagi tasuta tee- 
neid. Tal oli oma eetika. 

Ta oli kuivetu mees, pea kiilaks aetud ja silmad mustad, säravad 
ja valvsad nagu sipelgapead, ja ta oli muhe, seni kui kõik oli korras. 
Aga ta astus meie eest välja, kui kliendid vägivaldseks muutusid. 
»Mitte keegi ei tee mu parimatele tüdrukutele liiga,” ütles ta. See 
oli tema jaoks auasi. 

Ja talle ei meeldinud jäätmed; meie olime väärtuslik vara, ütles 
ta. Koorekiht. Pärast SeksMarti sissesõitmist olid kõik, kes süs- 
teemist välja jäid, illegaalsed ja haledad pealegi. Mõned räsitud ja 
haiged vanad naised, kes kõrvaltänavatel tuikusid ja enam-vähem 
kerjasid. Ükski mees, kel kas või murdosa ajust alles, ei oleks neile 
lähedalegi läinud. , Ohtlikud jäätmed,” nii kutsusime neid Soo- 
muste tüdrukutega. Me ei oleks tohtinud nii põlglikud olla, me 
oleksime pidanud olema kaastundlikud. Aga kaastunne nõuab 
vaeva, ja me olime noored. 


Ööl, mil Veeta Uputus algas, ootasin ma oma proovide tulemusi: 
meid hoiti kleeptsoonis luku taga nädalate kaupa, juhuks kui olime 

külge saanud midagi nakkavat. Toitu saadeti sinna turvalukuga 
luugi kaudu, lisaks oli seal niknäkkidega minikülmik, ja vett filt- 
reeriti, nii sissetulevat kui ka väljaminevat. Kõik, mis vaja, oli ole- 
mas, aga seal hakkas igav. Võis masinatel harjutada ja seda tegin 
ma hoolega, sest trapetsikunstnik peab end vormis hoidma. 

Võis vaadata telerit või vanu filme, kuulata muusikat, rääkida 
telefoniga. Või siis sai interkomi kaudu teisi Soomuste ruume vaa- 
data. Mõnikord, kui me madratsitööd tegime, pilgutasime oiete 
vahel kaamerasse silma, et lohutada seda, kes oli parajasti kleep- 
tsoonis kinni. Me teadsime, kuhu kaamerad on peidetud, lakke 
ussinaha või sulekaunistuste sekka. Soomustes me olime üks suur 
perekond, nii et isegi siis, kui keegi kleeptsoonis oli, armastas Mor- 
dise talle mõista anda, et ta on siiski kõiges osaline. 

Mordis andis mulle nii turvalise enesetunde. Ma teadsin, et kui 
oleksin suures hädas, võiksin ma tema juurde minna. Minu elus 
oli vähe selliseid inimesi. Amanda, enamasti. Zeb, mõnikord. Ja 
Toby. Ei oleks võinud arvatagi, et Toby on selline — ta oli nii järsk 
ja karm -, aga ega uppudes ei tasugi pehmest ja lõdvast asjast kinni 
hoida. On vaja midagi kindlamat. 


LOOMISPÄEV 


kz LOOMISPÄEV 


VIIES AASTA 


LOOMISEST JA LOOMADEL: NIME ANDMISEST 
AADAM ÜHE SÕNAD 


Kallid sõbrad, kallid kaasolevused, kallid kaasimetajad! 

Viie aasta tagusel loomispäeval oli meie Eedenikalju katuse- 
aed hõõguvkuum tühermaa, mida piirasid mädanevad slummid ja 
patuurkad, aga nüüd on see löönud õitsele nagu roos. 

Sääraseid viljakandmatuid katuseid rohelusega kattes püüame 
oma napi jõuga lunastada Jumala loodut määndunisest ja steriil- 
susest, mis võtab maad kõikjal meie ümber, ja vastutasuks toidame 
end saastamata toiduga. Mõned väidaksid meie jõupingutusi asja- 
tuks, aga kui kõik meie eeskuju järgiksid, millise muutuse tooks 
see kaasa meie armastatud planeedile! Palju rasket tööd seisab meil 
siiski veel ees, ent ärge kartke, sõbrad: sest me sammume kohku- 
matult edasi. 

Mul on hea meel, et kõigil on olnud meeles päiksekübarad pähe 
panna. 


Häälestagem nüüd oma meeled iga-aastaseks loomispäevapalvu- 
seks. 

Jumala inimkeelsed sõnad räägivad loomisest nii, nagu seda 
mõistsid ammuste aegade inimesed. Ei ole juttu galaktikatest ega 
geenidest, sest säärased sõnad oleksid neid suuresti hämmelda- 
nud! Aga kas me peame seepärast võtma teadusliku faktina lugu, 
et maailm loodi kuue päevaga, ja nõndaviisi märgatavad tõsiasjad 
mõttetuseks kuulutama? Jumalat ei saa piirata sõnasõnaliste ja 
materialistlike tõlgitsustega ega mõõta inimese mõõdupuuga, sest 
Tema päevad on igavik, ja tuhandeid aastaid meie aega on Tema 
jaoks otsekui üksainus õhtu. Erinevalt mõnestki teisest usundist ei 
ole me kunagi arvanud, et lastele geoloogia kohta valetades teenik- 
sime mõnd kõrgemat eesmärki. 

Meenutage Jumala esimesi inimkeelsete sõnadega lauseid: maa 


21 


on tühi ja paljas, ja siis räägib Jumal valguse olema. See on hetk, 
mida teadus nimetab Suureks Pauguks, nagu oleks tegu seksi- 
orgiaga. Ometi on mõlema seletuse põhiolemus ühesugune: pime- 
dus, ja siis ühe hetkega valgus. Aga kas pole loomine igikestev, kas 
ei teki uued tähed igal hetkel? Jumala päevad ei ole järjestikused, 
mu sõbrad, need voogavad ühtaegu, esimene koos kolmandaga, 
neljas kuuendaga. Nii nagu meile on öeldud: ,,Sa läkitad välja oma 
vaimu, ja nad luuakse, ja sina uuendad maa näo.” 

Meile on öeldud, et Jumala loomistöö neljandal päeval kihas 
vesi elavaist olendeist, ja kuuendal päeval sai maa täis loomi ja 
taimi ja puid, ja kõiki neid õnnistati ja kästi paljuneda, ning lõpuks 
loodi Aadam - see tähendab inimkond. Teaduse järgi ilmusid lii- 
gid planeedile ka tegelikult samas järjekorras, inimene kõige vii- 
masena. Või enam-vähem samas järjekorras. Või ligilähedaselt. 

Mis juhtub edasi? Jumal toob loomad inimese ette, ,,et näha, 
kuidas tema neid nimetab” Aga miks Jumal juba ei teadnud nime- 
sid, mis Aadam valib? Vastus saab olla ainult see, et Jumal oli and- 
nud Aadamale vaba tahte ja seega võib Aadam teha asju, mida 
isegi Jumal ei või ette näha. Mõelge sellele, kui järgmine kord tun- 
nete kiusatust lihasöömise või maise vara järele! Isegi Jumal ei või 
alati teada, mida te järgmiseks teete! 

Jumal kutsus loomad kokku ja pöördus nende poole otse, aga 
mis keelt Ta kasutas? See ei olnud heebrea keel, mu sõbrad. See 
ei olnud ladina ega kreeka ega inglise ega prantsuse ega hispaa- 
nia ega araabia ega hiina keel. Ei: Ta kutsus loomi nende endi kee- 
les. Põhjapõdraga rääkis Ta põhjapõdra keelt, ämblikuga ämbliku 
keelt, elevandiga rääkis Ta elevandi keelt, kirbuga rääkis Ta kirbu 
keelt, sajajalgsega sajajalgse keelt ja sipelgaga sipelga keelt. Nii pidi 
see olema. 

Ja Aadama jaoks olid loomade nimed esimesed lausutud 
sõnad - inimkeele lähtehetk. Sel kosmilisel silmapilgul tõendab 
Aadam oma inimhinge. Nimetada tähendab — me loodame - tervi- 
tada; kutsuda teine enda juurde. Kujutlegem, kuidas Aadam hüüab 
loomade nimesid helluse ja rõõmuga, otsekui öeldes: seal sa oled, 
mu kullake! Tere tulemast! Aadama esimene tegu loomade suhtes 
oli armastav-hell hõimlase tegu, sest inimene oma langematuses ei 

olnud veel lihasööja. Loomad teadsid seda ega jooksnud minema. 
Nii pidi see olema sel kordumatul päeval — rahumeelne kogune- 
mine, kus iga inimene süleles maa iga elavat olendit. 

Ku: kaugele me oleme eksinud, kallid kaasimetajad ja kaassure- 
likud! Kui palju oleme meelega hävitanud! Kui palju on vaja üles 
ehitada meie endi sees! 

Nimetamise aeg ei ole möödas, mu sõbrad. Tema palge ees 
võime ikka veel elada kuuendat päeva. Mediteerides kujutlege end 
hällima sinna turvalisse hetke. Sirutage oma käed nende leebete 
silmade poole, mis vaatavad teid säärase usaldusega — usaldusega, 
mida ei ole veel rüvetanud verevalamine ja aplus ja ülbus ja põlgus. 

Lausuge nende nimed. 

Laugem. 

KUI AADAM 


Kui Aadam avas silmad kord 
ses kuldses maailmas, 

ta leidis rahu looduses 

ja Jumalagi ilmas. 


Nii inimvaim seal kõneles, 
talt loomad nime said; 
neid kutsuti siis leppima, 
nad tulid kohemaid. 


Seal, ülistades Jumalat, 

nad noogutasid päid. 

Ta loovust kiitis nende laul, 
see täitis päevi häid. 


Kui närtsinud, kui kahanend 
on meie päevil see — 

sest inimlaps, nii tigedik, 

on reetnud vendluse. 


Oi loomad, kes te kannatand, 
kuis endist aega näeks? 

Ehk leiaks taas teid südameis 
ja annaks sõbrakäe. 


” 


»Jumala Aednike lauluraamatust 

3 
TOBY. PODOCARPUSE PÄEV 
KAHEKÜMNE VIIES AASTA 


On hommikupuhe. Hommik puhkeb. Toby pöörab seda sõna: 
puhkeb, puhkes, puhkenud. Mis puhkeb hommikul? Kas öö? Kas 
päike praguneb silmapiiril kaheks nagu muna, nii et valgus välja 
voolab? 

Ta tõstab binokli. Puud paistavad niisama süütud nagu alati; 
ometi on tal tunne, et keegi jälgib teda — nagu võiks ka kõige tui- 
mem kivi või känd teda tajuda ja talle halba soovida. 

Eraldatusel on seesuguseid mõjusid. Ta on nende tarvis har- 
jutanud Jumala Aednike vigiiliate ja retriitide ajal. Huljuv oranž 
kolmnurk, rääkivad kilgid, väänlevad taimesambad, silmad lehte- 
des. Aga siiski, kuidas eristada illusioone ja tõelisust? 


Päike on nüüd kõrgel taevas — väiksem, kuumem. Toby tuleb katu- 
selt alla, katab end roosa türbiga, pritsib putukate kaitseks Su2er- 
Dga ja sätib pähe laia roosa päiksekübara. Siis keerab ta eesukse 
lukust lahti ja läheb välja aeda harima. Siin kasvatasid nad orgaa- 
nilisi salateid Spa Cafe jaoks — garneeringuid, eksootilisi siirdgeen- 
seid aedvilju, teeürte. Aias on õhuvõrk lindude peletamiseks ja 
võrkaed kaitseks roheliste küülikute ja ilvikute ja perunkside eest, 
kes võiksid pargist siia sattuda. Enne uputust ei olnud neid kuigi 
palju, aga neid on lisandunud lausa hämmastavalt kiiresti. 

Ta loodab selle aia peale: laoruumi varud on kasinaks jäänud. 
Aastate jooksul oli ta sinna kraami kogunud, et piisaks selliseks 
hädaolukorraks nagu praegu, aga ta on häda alahinnanud, ning 
nüüd hakkavad sojapalad ja sojaeined otsa saama. Õnneks kasvab 
aias kõik hästi: kikerherned on hakanud kauna looma, ubanaanid 
õitsevad, paljukapõõsad on kaetud pisikeste pruunide, eri suu- 
ruse ja kujuga nupsudega. Ta nopib veidi spinatit, nipsutab maha 
rohelised küütlevad mardikad, astub neile peale. Siis uuristab ta 

kahetsedes neile pöidlaga haua ja lausub hingevabastamise sõnad 
ja palub andestust. Ehkki keegi teda ei vaata, on raske sissejuurdu- 
nud harjumusi muuta. 

Ta tõstab mitu nälkjat ja tigu teise kohta ning kitkub mõne 
umbrohu, maltsa jätab alles: seda võib hiljem aurutada. Õrnadelt 
porgandilehtedelt leiab ta kaks eresinist kudzuliblika tõuku. Ehkki 
liblikad on aretatud invasiivse kudzu bioloogiliseks tõrjeks, näivad 
nad eelistavat aedvilju. Kerge vimkana, mis oli geenisiirdamise esi- 
mestelaastatel nii tavaline, on looja andnud neile lapsenäo, suured 
silmad ja õnneliku naeratuse, ja see teeb nende tapmise tähele- 
panuväärselt raskeks. Ta tõmbab nad porganditelt ära, nende lõuad 
nupsumaskide taga mäluvad aplalt; ta tõstab võrguserva üles ja vis- 
kab nad teisele poole aeda. Nagunii tulevad nad tagasi. 

Tagasiteel majja leiab ta teeraja kõrvalt koera saba — paistab Iiri 
setteri oma —, pikkades karvatokerdistes on takjad ja oksaraod. 
Tõenäoliselt on selle siia pillanud raisakotkas; nad pillavad alailma 
asju. Ta püüab mõtteist tõrjuda asju, mida nad pillasid esimestel 
nädalatel pärast uputust. Sõrmed olid kõige hullemad. 

Tema enda käed on jämedamaks läinud — need on kanged ja 
pruunid nagu juurikad. Ta on liiga palju mullas kaevanud. 

4 
TOBY. PÜHA BASF-IR ALOUSE'I PÄEV 


KAHEKÜMNE VIIES AASTA 


Ta käib vannis varahommikuti, enne kui päike liiga kuumaks muu- 
tub. Ta hoiab katusel hulka palisid ja kausse, et pärastlõunase tormi 
vihmavett koguda: spaal on oma kaev, aga päikseenergiasüsteem 
on katki, nii et pumpadest pole kasu. Pesu peseb ta samuti katusel 
ja laotab selle pinkidele kuivama. Musta veega loputab ta tualetti. 

Ta hõõrub end seebiga — seepi on seni veel küllaga, ja kõik 
see on roosa — ja nühib siis käsnaga puhtaks. Mu keha tõmbub 
kokku, mõtleb ta. Ma kiprun, ma kahanen. Varsti ei ole ma muud 
kui küünekisk. Ehkki ta on alati olnud kõhnavõitu — Oi, Tobiatha, 
ütlesid naised ikka, kui mul vaid sinu figuur oleks! 

Ta kuivatab end, tõmbab selga roosa kitli. Sellel on kiri Melody. 
Enam pole end vaja sildistada, ei ole kedagi silte lugemas, nii et ta 
on hakanud teiste kitleid kandma: Anita, Ouintana, Ren, Carmel, 
Symphony. Need tüdrukud olid olnud nii lustakad, nii lootusrik- 
kad. Ren siiski mitte. Ren oli olnud kurb. Aga Ren oli lahkunud 
varem. 

Siis kui häda saabus, olid nad kõik lahkunud. Nad olid läinud 
koju perekonna juurde, uskudes, et armastus päästab nad. ,, Minge 
ees, ma panen uksed lukku,” oli Toby neile öelnud. Ja ta panigi 
uksed lukku, aga seestpoolt. 


Ta hõõrub oma pikki tumedaid juukseid, keerab need märjaks 
krunniks. Ta peaks neid tõesti lõikama. Juuksed on paksud ja nen- 
dega on liiga palav. Ja need lõhnavad lamba järele. 

Pead kuivatades kuuleb ta imelikku häält. Ta läheb ettevaatli- 
kult katuserinnatise juurde. Kolm hiigelsiga nuusivad ujumisbas- 
seini ääres — kaks emist ja kult. Hommikuvalgus helgib nende lop- 
sakail roosakashallidel kujudel; nad läigivad nagu maadlejad. Nad 

näivad liiga suured ja sibuljad, et normaalsed olla. Ta on varemgi 
aasal samasuguseid sigu silmanud, aga nad ei ole kunagi nii lähe- 
dale tulnud. Küllap nad on põgenenud mõnest katsefarmist. 

Nad on kogunenud basseini madalama otsa juurde, põrnitse- 
vad, otsekui oleksid mõtteis, kärsad nõkslevad. Võib-olla nuhuta- 
vad nad surnud perunksi, mis saastasel veepinnal ulbib. Kas nad 
püüavad seda kätte saada? Nad röhatavad kergelt üksteisele, siis 
taganevad: see asi cn ilmselt isegi nende jaoks liiga roiskunud. Nad 
seisatavad viimast korda nuhutama, siis tatsavad maja nurga taha. 

Toby kõnnib pisi rinnatist ja jälgib neid. Nad on leidnud aia- 
tara, nad vaatavad tisse. Siis hakkab üks neist kaevama. Nad teevad 
aia alla tunneli. 

»Kaduge sealt minema!” karjub Toby neile. Nad kõõritavad 
ülbelt tema poole üles. 

Ta tormab trepist alla nii kiiresti, kui libastumata suudab. 
Idioot! Ta peaks püssi kogu aeg ligihoidma. Haaranud selle voodi 
kõrvalt kaasa, kiirustab ta katusele tagasi. Ta hoiab ühte siga sihi- 
kul — kulti, kerge sihtmärk, see on küljega —, aga siis lööb ta kõhk- 
lema. Nad on Jumala loomad. Ära tapa kunagi ilma põhjuseta, 
ütles Aadam Üks. 

»Ma hoiatan teid!” kisab ta. Hämmastaval kombel näivad sead 
aru saavat. Nad 01 ilmselt varemgi relva näinud — pritspüssi, 
uimastuspüssi. Nac kiunatavad ärevalt, siis pööravad ringi ja pis- 
tavad jooksu. 

Nad on juba tubli veerandi aasast ületanud, kui Tobyle kargab 
pähe, et nad tulevad tagasi. Nad kaevavad öösel tara alla käigu 
ja songivad aia mõne hetkega üles, ja siis on ta pikemaks ajaks 
mõeldud toiduvarudel ots peal. Ta peab nad maha laskma, see on 
enesekaitse. Ta tulistab ühe korra, ei saa pihta, proovib uuesti. Kult 
kukub. Kaks emist jooksevad edasi. Alles siis, kui nad on jõud- 
nud metsaserva, peatuvad nad ja vaatavad tagasi. Siis sulavad nad 
lehestikku ja on kadunud. 

Toby käed värisevad. Sa kustutasid eluküünla, ütleb ta endale. 
Sa tegutsesid tormzkalt ja vihaga. Sa peaksid süüd tundma. Siiski 
mõtleb ta tuua kööginoa ja ühe singitüki nüsida. Ta andis vegi- 
vande, kui Aednikega ühines, aga kiusatus saada peekonivõileiba 

on praegu suur. Ta paneb siiski vastu: loomne valk peaks olema 
viimane abinõu. 

Ta pomiseb Aednike tavapärased vabandussõnad, ehkki tal ei 
ole tahtmist vabandust paluda. Või mitte küllalt vabandust paluda. 


Ta peab sihtimist harjutama. Ta tulistas kulti, laskis kõigepealt 
mööda, päästis emised minema — kohmakalt tehtud. 

Viimastel nädalatel on ta püssiga liiga lodev olnud. Nüüd tõo- 
tab ta seda kaasas tassida, kuhu iganes läheb — isegi katusele vanni 
võtma, isegi tualetti. Isegi aeda — eriti just aeda. Sead on targad, 
nad peavad teda meeles, nad ei andesta talle. Kas peaks välja min- 
nes ukse lukku keerama? Mis siis, kui ta peab spaahoonesse kiiresti 
tagasi jooksma? Aga kui uks lukust lahti jätta, võib keegi või miski 
sisse lipsata, sellal kui ta aias töötab, ja sinna luurama jääda. 

Ta peab selle igast küljest läbi mõtlema. Ararat müürita on kui 
laev tüürita, nagu Aednike lapsed leelutasid. Müür, mida kaitsta 
ei saa, võib olla ka olemata. Aednikele meeldisid õpetlikud värsid. 

Toby läks püssi otsima mõni päev pärast esimest puhangut. See 
juhtus ööl pärast seda, kui tüdrukud olid AnooYoost pagenud ja 
roosad kitlid maha jätnud. 

Tegemist ei olnud tavalise pandeemiaga: tavaliselt oleks haigus- 
puhang toonud kaasa mõnisada tuhat surnut, siis oleks see biorel- 
vade ja kloorlubjaga summutatud. See oli Veeta Uputus, mille tule- 
kut olid aednikud nii sageli kuulutanud. Kõik märgid olid olemas: 
see rändas läbi õhu otsekui tiibadel, see põletas läbi linnade otsekui 
tuli, tõi kaasa pisikuid kandvaid rahvajõuke, hirmu ja tapatalguid. 
Tuled kustusid kõikjal, uudiseid kuuldi juhuslikult: süsteemid 
kukkusid kokku sedamööda, kuidas nende haldajad surid. Näis, 
et see on totaalne häving, ja seepärast vajaski ta püssi. Püssid olid 
ebaseaduslikud, ja nädal varem oleks vahelejäämine olnud saatus- 
lik, aga seadused ei olnud enam olulised. 

Retk oli kahtlemata ohtlik. Ta pidi oma vanasse pööblasse kõn- 
dima — transport enam ei töötanud - ja üles leidma maitsetu pool- 
korrusega maja, misoli nii üürikest aega ta vanematele kuulunud. 
Siis pidi ta kaevama püssi üles sealt, kuhu see oli maetud, lootes, et 
keegi teda ei näe. 

Nii kaugele kõndida ei olnud raske: ta oli end vormis hoid- 
nud. Ohuks olid ainult inimesed. Mäsu oli igal pool, kui otsustada 
uudisekildude järgi, mida tal oli ikka veel õnnestunud oma tele- 
foniga üles noppida. 

Ta lahkus spaast koidikul ja pani ukse enda järel lukku. Ta kõn- 
dis üle suurte muruplatside ja suundus põhjavärava poole piki 
metsarada, kus kliendid varem virgutavaid jalutuskäike olid tei- 
nud: nii oli teda vähem näha. Mõned rada tähistavad helendavad 
märgid olid veel alles. Ta ei kohanud kedagi, ehkki üks roheline 

küülik hüppas põõsastesse ja ilvik kõndis üle tee ja pööras ta poole 
oma ainitised sätendavad silmad. 

Värav oli paokil. Ta libises sealt ettevaatlikult läbi, poolenisti 
heitluse ootel. Siis läks ta läbi Heritage Parki. Inimesed kiirustasid 
mööda, üksi ja rühmiti, lootes jõuda pööblarüselusest välja ning 
otsida pelgupaika maalt. Kostis köhimist, lapse halinat. Ta oleks 
peaaegu kellelegi otsa komistanud. 

Selleks ajaks, kui ta pargi teise serva jõudis, oli kottpime. Ta lii- 
kus pargiservas puu juurest puu juurde, peitus varjudesse. Bulva- 
ritummistasid sõiduautod, veoautod, solaarrattad ja bussid, juhid 
tuututasid ja röökisid. Mõned sõiduriistad olid tagurpidi keera- 
tud ja põlesid. Poodides käis rüüstamine täie hooga. Ühtki Corp- 
SeCorpsi meest ei paistnud. Ilmselt olid nad esimesed desertöörid, 
suundusid oma turvatud kantsidesse nahka päästma ja kandsid 
endas — muidugi lootis Toby seda — surmavat viirust. 

Kusagilt kuuldus püssipauke. Nii et tagaaiad on juba üles kae- 
vatud, mõtles Toby: tema püss ei olnud ainus. 

Tänaval oli barrikaad, kokku kiilutud autod. Sel olid oma kaits- 
jad, mis oli neil relvadeks? Niipalju kui Toby nägi, kasutasid nad 
metalltorusid. Rahvasumm karjus raevunult nende peale, loopis 
telliseid ja kive; nad tahtsid mööda minna, nad tahtsid linnast 
põgeneda. Mida tahtsid barrikaadikaitsjad? Kahtlemata rüüsta- 
mist. Vägistamist ja raha ja teisi kasutuid asju. 

Kui veeta veed kerkivad, ütles Aadam Üks, tahavad inimesed 
end uppumast päästa. Nad klammerduvad iga õlekõrre külge. 
Vaadake, et teie ei ole need õlekõrred, mu sõbrad, sest kui teie 
külge klammerdutakse, või teid isegi puututakse, siis upute ka 
teie. 


Toby pööras barrikaadide juurest ära — ta pidi minema ringiga. Ta 
hoidus pimedusse, küürutas lehtede taga ja liikus pargiserva pidi. 
Nüüd oli ta jõudnud lagedale platsile, kus aednikud oma laatu 
pidasid, ja savimajani, kus lapsed kunagi mängisid. Ta peitis end 
selle taha ja jäi ootama midagi, mis tähelepanu hajutaks. Õige pea 
kostis mürtsatus ja plahvatus, ja kuni kõigi pead olid ära pööra- 

tud, kõndis ta üle platsi. Parem on mitte joosta, oli Zeb õpetanud: 
jooksmine teeb sinust alati saaklooma. 

Kõrvaltänavad olid inimestest tulvil; Toby siugles nende vahel. 
Ta kandis kirurgikindaid, kuulikindlat ämbliku/kitse-ristandi sii- 
dist vesti, mille oli aasta eest AnooYoo vahtkonnamajast näpanud, 
ja musta õhufiltriga ninakoonust. Aiakuurist oli ta kaasa võtnud 
labida ja kangi, mõlemad võisid olla surmavad, kui otsustavalt 
tegutseda. Taskus oli tal pudel AnooYoo läiget andvat juukselakki, 
silmadesse sihituna oli see tõhus relv. Ta oli Zebilt urbaanse vere- 
valamise vähendamise kursusel palju õppinud: Zebi arvates tuli 
esmajärjekorras vähendada omaenda vere valamist. 

Ta suundus kirdesse, läbi nooblima Fernside'i, siis läbi Big Boxi, 
läbi kitsaste, halvasti ehitatud majadega kulglate, lippas mööda 
kitsaid tänavaid, kus valgus oli hämar ja inimesi vähevõitu. Mitu 
inimest läks temast mööda, omaenese lugudesse süüvinud. Kaks 
teismelist seisatasid, nagu tahaksid teda rünnata, aga ta hakkas 
kõhima ja kraaksus: ,, Aidake!” ja nad leekisid minema. 

Kesköö paiku, kui ta oli paar korda valele poole keeranud — Big 
Boxi tänavad olid nii ühesugused - jõudis ta vanemate endisesse 
majja. Tulesid ei põlenud, garaažiuks oli lahti ja tahvelklaasist aken 
oli katki löödud, nii et ta uskus, et seal ei ole kedagi. Praegused 
asukad olid kas surnud või kusagil mujal. Sama lugu oli identse 
naabermajaga, sellega, kuhu oli maetud püss. 

Ta seisis veidi aega, püüdis end rahustada ja kuulas verekohinat 
peas: kadahh, kadahh, kadahh. Üks kahest, kas püss on ikka veel 
seal või ei ole. Kui on, siis on tal püss. Kui see on läinud, siis ei ole. 
Ei ole põhjust paanikasse sattuda. 

Ta avas naabrite aiavärava salahilju nagu varas. Pimedus, ei 
mingit liikumist. Öölillede lõhn: liiliad, tubakas. Sellesse segunes 
suitsuvine, mis tõusis mitme kvartali kauguselt millestki põlevast: 
ta nägi lõõma. Kudzuliblikas laperdas talle näkku. 

Ta torkas kangi terrassiplaadi alla, kangutas, haaras nurgast, 
pööras kivi ringi. Tegi seda veel kord, ja veel kord. Kolm plaati. Siis 
kaevas ta labidaga. 

Südamelöök, siis veel üks. 

See oli alles. 

Ära nuta, ütles ta endale. Lihtsalt lõika kile katki, võta püss ja 
laskemoon ning kao siit. 


AnooYoosse tagasijõudmiseks kulus kolm päeva, kõige hullemaist 


mäsupaikadest hoidis ta kõrvale. Trepil olid porised jalajäljed, aga 
keegi ei olnud sisse murdnud. 


33 


See vintpüss on primitiivne relv — Ruger 44/99 Deerfield. See oli ta 
isa oma. Isa oli õpetanud teda tulistama, kui ta oli kaheteistkümne- 
aastane, ajal, mis nüüd tundub kui seeneuima loodud Techni- 
colouri-stiilis ajupuhkus. Sihi keha keskele, ütles isa. Peade peale 
ära aega raiska. Ta ütles, et peab silmas muidugi ainult loomi. 

Nad elasid siis pool-maal, enne kui eeslinnad üle selle maa- 
riba valgusid. Nende valge sõrestikmaja ümber oli kümme aakrit 
metsa, ja seal oli oravaid ja esimesi rohelisi küülikuid. Perunkse 
ei olnud, neid ei olnud veel kokku pandud. Hirvi oli rohkesti; nad 
tungisid ema köögiviljaaeda. Toby oli mõne maha lasknud ja aida- 
nud nahka töödelda; ta mäletab ikka veel seda lõhna ja libedat läi- 
kivat sisikonda. Nad olid söönud hirvehautist ja kontidest tegi ema 
suppi. Aga enamjaolt olid Toby ja isa tulistanud prügimäel plekk- 
purke ja rotte — prügimägi oli veel olemas. Toby oli tublisti harjuta- 
nud, ja isale tegi see heameelt. ,,Hea lask, semu,” oli ta siis öelnud. 

Kas isa oli poega soovinud? Võib-olla. Aga ta ütles vaid, et iga- 
üks peaks oskama tulistada. Tema põlvkond uskus, et kui juhtub 
mingi jama, siis on vaja ainult kedagi tulistada ja kõik saab korda. 

Siis oli CorpSeCorps tulirelvad üleüldise turvalisuse huvi- 
des seadusevastaseks kuulutanud, äsja leiutatud pritspüssid jätsid 
nad ainult enda kasutada, ning äkitselt olid inimesed ametlikult 
relvitud. Isa oli matnud püssi ja laskemoonavaru vanade aiatei- 
vaste hunniku alla ja näidanud Tobyle, kus need on, juhuks kui ta 
peaks neid kunagi vajama. CorpSeCorps oleks pidanud need oma 
metallidetektoritega üles leidma - räägiti, et nad teevad puhas- 
tust —, aga igale poole ei saanud nad vaadata ning Toby isa oli 
nende vaatepunktist ohutu. Ta müüs konditsioneere. Ta oli tühine 


tegelane. 


* 

Siis tahtis üks arendaja ta maalapi ära osta. Pakkumine oli hea, 
aga Toby isa keeldus müümast. Talle meeldib see koht, kus ta elab, 
ütles ta. Niisamuti meeldis see Toby emale, kes juhtis lähimas kau- 
banduspiirkonnas HelthWyzeri toidulisandite ainumüügiettevõtet. 
Nad ütlesid ära teisest pakkumisest, siis kolmandast. ,, Me ehitame 
teie ümbert kõik täis,” ütles arendaja. Toby isa ütles, et lasku aga 
käia: selleks ajaks oli keeldumisest saanud põhimõtte küsimus. 

Isa arvas, et maailm oli ikka veel samasugune kui viisküm- 
mend aastat varem, mõtleb Toby. Ta ei o.eks pidanud nii põikpäine 
olema. Juba tollal koondas CorpSeCorps jõude. Nad olid alustanud 
korporatsioone teenindava eraturvafirmana, aga kui kohalikud 
politseijõud olid rahastamise nappuse tõttu kokku varisenud. olid 
nad kõik üle võtnud, ja inimestele see algul meeldis, sest korpo- 
ratsioonid maksid, aga nüüd sirutas CorpSeCorps oma haarmeid 
igale poole. Isa oleks pidanud soostuma. 

Algul kaotas ta töö konditsioneerifirmas. Siis sai ta tööd tei- 
ses, mis müüs pakettaknaid, aga palk cli seal väiksem. Siis tabas 
Toby ema kummaline haigus. Ta ei saanud sellest aru, sest ta oli 
oma tervise suhtesalati nii hoolas: tegi trenni, sõi palju köögivilju, 
võttis iga päev HelthWyzeri Hi-Potency VitalVite'i toidulisandeid. 
Temasugused edasimüüjad said lisandeid soodsamalt — just neile 
kohandatud pakette, samasuguseid, nagu said HelthWyzeri juhtiv- 
töötajad. 

Ema sõi veelgi rohkem lisandeid, aga sellest hoolimata jäi üha 
nõrgemaks ja muutus üha segasemaks ja kaotas kiiresti kaalu: näis, 
nagu oleks ta keha iseenese vastu pööranud. Ükski arst ei suutnud 
diagnoosi panna, ehkki proove võeti HelthWyzeri kliinikus palju; 
nad tundsid asja vastu huvi, sest ema oli olnud nende toodete 
truu tarbija. Nad korraldasid oma arstidega erihoolduse. Aga nad 
küsisid selle eest raha, ning isegi allahindlusega, mida said Helth- 
Wyzeri edasimüüjad, oli seda üsna palju; ning kuna tõvele ei osa- 
tud nime anda, keeldus vanemate tagasihoidlik kindlustus kulusid 
katmast. Heaolukulusid ei kaetud kellelgi, kui neil üldse oma raha 
ei olnud. 

Ega neisse ava.ikesse prügitünnidesse ei oleks nagunii keegi 
tahtnud minna, mõtles Toby. Seal torgiti ainult su keelt ja anti 

mõned pisikud ja viirused, mida sul veel ei olnud, ja saadeti siis 


koju. 


Toby isa võttis teise laenu ja puistas raha arstidele ja ravimitele ja 
hooldajatele ja haiglatele. Ent To)y ema üha kuhtus. 

Isa pidi lõpuks sõrestikmaja maha müüma palju madalama 
hinna eest, kui algul oli pakutud. Päev pärast tehingu sõlmimist 
lükkasid buldooserid selle maatasa. Isa ostis uue maja, tillukese 
pooleteistkordse uues linnajaos, mida hüüti Big Boxiks, sest seda 
ääristas terve megakaupluste flotill. Püssi oli ta aialattide alt välja 
kaevanud, uude majja smugeldanud ja uuesti maha matnud, seda- 
korda ahtasse tagaaeda sillutiseplaatide alla. 

Siis kaotas ta oma pakettakende töö, sest oli naise haiguse tõttu 
nii palju puhkusepäevi võtnud. Solaarauto tuli maha müüa. Siis 
kadus tükkhaaval mööbel, ehkki Toby isa selleeest kuigi palju raha 
ei saanud. Inimesed haistavad meeleheidet, ütles ta Tobyle. Nad 
kasutavad sind ära. 

See vestlus käis telefonis, sest Toby oli jõudnud perekonna raha- 
puudusest hoolimata kolledžisse. Ta sai Martha Grahami akadee- 
mialt kasina stipendiumi, mida kosutas tudengikohvikus ettekand- 
jana töötades. Ta tahtis koju minna ja aidata ema, kes oli haiglast 
koju lootsitud ja magas allkorruse diivanil, sest ei jõudnud enam 
trepist käia, aga isa oli keeldunud, Toby peaks kolledžisse jääma, 
sest kodus ei saa ta midagi teha. 

Lõpuks tuli isegi see armetu Big Boxi maja müüki panna. Silt oli 
murul, kui Toby ema matustele saabus. Isa oli selleks ajaks ainult 
inimvare; alandus, valu ja äpardused olid teda närinud, kuni järele 
ei olnud jäänud enam peaaegu mitte midagi. 


Ema matus oli lühike ja trööstitu. Pärast talitust istus Toby koos 
isaga laastatud köögis. Nad jõid kahe peale ära kuus pudelit õlut, 
Toby kaks, isa neli. Ja siis, kui Toby oli magama läinud, läks isa 
tühja garaaži, torkas Rugeri suhu ja vajutas päästikule. 

Toby kuulis lasku. Ta teadis otsekohe, mis see oli. Ta oli näinud 
püssi köögiukse taga nurgas: isa oli selle välja kaevanud põhjusega, 
aga Toby ei olnud tahtnud põhjust ette kujutada. 

Ta ei suutnud minna garaaži vaatama. Ta lamas voodis ja keris 
aega edasi. Mida teha? Kui ta võimumehed kohale kutsub — või 
arsti või kiirabi —, siis leiavad nad kuulihaava ja nõuavad püssi, ja 
Toby on hädas, ta on siis seaduserikkuja tütar, ta isal oli keelatud 
relv. See oleks veel kõige süütum asi. Nad võiksid teda süüdistada 
mõrvas. 

Näis, nagu oleks möödunud tunde, enne kui ta end lõpuks 
liikvele sundis. Garaažis püüdis ta mitte liiga lähedalt vaadata. Ta 
mähkis isa jäänused kõigepealt teki sisse, siis vastupidavast kilest 
prügikotti, kleepis toruteibiga kinni ja mattis terrassikivide alla. Ta 
tundis end näruselt, aga isa oleks tema teguviisi mõistnud. Ta oli 
olnud praktiline mees, aga sisimas ka sentimentaalne — võimsad 
tööriistad kuuris, roosid sünnipäevaks. Kui ta oleks olnud pelgalt 
praktiline, oleks ta lahutuspaberitega haiglasse marssinud, nagu 
tegid paljud mehed, kui nende naisi tabas nõnda nõdrendav ja 
kulukas tõbi. Lasknud ema tänavale visata. Jäänud maksevõimeli- 
seks. Selle asemel oli ta kogu nende raha ära kulutanud. 

Toby ei hoolinud eriti tavapärases usust: keegi nende perekon- 
nast ei olnud hoolinud. Nad olid käinud kohalikus kirikus, sest 
naabridki käisid ja eemalehoidmine oleks ärile halb olnud, aga ta 
oli kuulnud isa ütlevat - omavahel, ja pärast paari napsi —, et kants- 
lis oli liiga palju sulisid ja pinkides liiga palju ohmusid. Ometigi oli 
Toby sosistanud terrassiplaatide kohal lühikese palve: mullast oled 
sa võetud. Siis pühkis ta praod liiva täis. 

Ta mässis püssi uuesti kilesse ja mattis terrassiplaatide alla naa- 
bermaja taha, mis näis olevat tühi: aknad olid pimedad, autosid ei 
paistnud. Võib-olla oli maja sundmüüki pandud. Ta oli võtnud jul- 
guse naabrite aeda tungida seepärast, et kui isa laip oleks vajunud 
ja aed oleks üles kaevatud ja püss oleks olnud isa kõrvale maetud, 
oleks ka see üles leitud; aga Toby tahtis, et püss jääks alles. Ei või 
iial teada,” ütles isa ikka, »millal seda võib vaja minna,” ja see oli 
õige: ei või iial teada. 

Võimalik, et mõni naaber nägi teda pimedas kaevamas, aga ta 
ei uskunud, et nad kaebaksid. Nad ei oleks tahtnud tähelepanu 
tõmmata omaenda tagaaedadele, mis olid ehk relvi täis. 

Ta uhtus voolikuga vere garaažipõrandalt, siis käis duši all. Siis 


37 


läks ta voodisse. Siis lebas ta pimeduses, nutt kurgus, aga ta tundis 
ainult külma. Ehkki ei olnud üldsegi külm. 


Ta ei saanud maja maha müüa paljastamata, et tema on nüüd oma- 
nik, sest isa oli surnud, nii oleks ta terve konteineritäie jama endale 
kaela tõmmanud. Kus näiteks oli laip, ja kuidas sellest üldse laip 
sai? Nii et hommikul pärast nappi einet pani ta nõud kraanikaussi 
ja astus majast välja. Ta ei võtnud isegi kohvrit. Mida olekski olnud 
sinna pakkida? 

Tõenäoliselt ei vaevuks CorpSeCorps teda jälitama. Nende 
jaoks oli see tähtsusetu: nagunii saab mõni korporatsioonipank 
maja endale. Kui ta kadumine üldse kedagi huvitaks, nagu näiteks 
kolledžit — kus ta on, kas ta on haige, kas on juhtunud õnnetus -, 
siis levitaks CorpSeCorps kuuldust, et viimati oli teda nähtud 
ringirändava kupeldajaga, kes otsib värsket liha, ja mida muud 
võiski oodata temasugusest noorest naisest — kes on lootusetus 
majanduslikus olukorras, lähemate sugulasteta ja sukasäärerahata 
ja kogumisfondide ja varuplaanita. Inimesed raputaksid päid — 
kahju, aga mis siin ikka teha, ja midagi turuväärtuslikku tal siiski 
oli, nimelt noor tagumik, ja nälga ta seepärast ei sure, keegi ei 
pea süümepiinu tundma. CorpSeCorps asendas tegutsemise alati 
kuulujutuga, kui tegutsemine neile midagi maksma läks. Nemad 
eelistasid jääda pragmaatiliseks. 

Mis isasse puutub, siis oletaksid kõik, et ta on nime vaheta- 
nud ja mõnda närusemasse pööblasse kadunud, et jätta tasumata 
matusekulud, mille jaoks tal raha ei olnud. Sedasorti asju juhtus 


kogu aeg. 

Järgnenud aeg oli Tobyle vilets. Ehkki ta oli asitõendid ära peitnud 
ja edikalt kadunud, oli siiski olemas võimalus, et CorpSeCorps 
hakkab teda isa võlgade pärast otsima. Tal ei olnud raha, mida nad 
oleksid saanud konfiskeerida, aga liikus lugusid naisvõlgnikest, kes 
olid seksitööle saadetud. Kui ta pidi elatist selili teenima, siis tahtis 
ta vähemasti tulu endale jätta. 

Ta oli oma dokumendid ära põletanud ja uute ostmiseks tal 
sularaha ei olnud — isegi mitte odavate jaoks, ilma DNA-sisenduse 
või nahavärvimuutmiseta — seega seaduslikku tööd ei olnud või- 
malik saada: need olid enamasti korporatsioonide kontrolli all. 
Aga kui inimene vajus sügavale — sinna, kus nimed kadusid ja 
üksk: lugu ei vastanud tõele —, ei viitsinud CorpSeCorps temaga 
enam jännata. 

Ta üüris tillukese toa — selle jaoks tal kohvikus säästetud raha 
jätkus. Omaenda toa, mis aitaks päästa ta nappi vara mõne kaht- 
lase toanaabri küüsi langemast. Tuba oli tuleohtliku ärihoone üla- 
korrusel ühes hullemas pööblas — Pajuväljad oli selle ametlik nimi, 
ehkki kohalikud kutsusid kohta Reoveelaguuniks, sest siia jõudis 
kõvasti paska. Ta jagas vannituba kuue illegaalse Tai immigran- 
diga, kes püsisid väga vagusi. Väideti, et CorpSeCorps peab ille- 
gaalide väljasaatmist liiga kalliks ja et seepärast olid nad abiks võt- 
nud meetodi, mida kasutasid talunikud, kui karjast tõbise lehma 
avastasid: kõmmuta maha, kaeva auku, ära kõssa. 

Korrus allpool oli ohustatud liikidega kauplev luksusettevõte 
nimega Hiilimisi. Letist müüsid nad Halloweeni kostüüme, et tüs- 
sata loomaõigusäärmuslasi, ja tagaruumis töötlesid nahku. Aurud 
tulid ventilatsioonisüsteemi kaudu üles: ehkki Toby püüdis lõõri 
patju toppida, haises tä kamber kemikaalide ja rääsunud rasva 

järele. Mõnikord kostis möirgamist ja määgimist — nad tapsid 
loomi sealsamas, sest kliendid ei tahtnud saada orüksiks maskee- 
ritud kitse või värvitud hunti ahmi asemel. Nad tahtsid, et nende 
ärplemisõigus oleks ehtne. 

Nülitud korjused müüdi gurmeerestoranide ketile nimega 
Haruldus. Avalikes söögikohtades serveeriti looma- ja lamba- ja 
hirve- ja pühvliliha, sertifitseeritult taudivaba, nii et seda võis küp- 
setada haruldaselt õrnalt — seda pidi Haruldus tähendama. Aga 
erabankettidel — kinnistes klubides, väljaviskaja valvamas — võis 
süüa ohustatud liike. Kasumid olid üüratud; üksnes pudel tiigri- 
luuveini oli väärt tervet keetäit teemante. 

Rangelt võttes oli ohustatud liikidega kauplemine illegaalne — 
selle eest võis saada väga suure trahvi —, aga see oli väga tulus. 
Ümbruskonna rahvas oli asjast teadlik, aga reil olid omad mured, 
ja kellele võiski riskimata rääkida? Taskute sees olid taskud ja igas 


neist oli CorpSeCorpsi käsi. 


Toby sai tööd karusürparina: odav päevatöö, pabereid ei nõutud. 
Karusürparid panid selga võltskarusnahast loomakostüümid ja 
pähe papist pead, riputasid reklaamsildid kaela ning töötasid noob- 
limates kaubanduskeskustes ja peenematel äritänavatel. Aga karus- 
ürbi sees oli kuum ja niiske ja nägemisväli oli piiratud. Esimesel 
nädalal ründasid teda kolm korda fetišistid, paiskasid pikali, vää- 
nasid suure pea selja taha, niiet ta ei näinud midagi, ning nühkisid 
oma vaagnaluud vastu ta karva ja tegid veidraid hääli, millest mäud 
olid kõige äratuntavamad. See ei olnud vägistamine — tema kehaosi 
otseselt ei puudutatud —, aga see oli jube. Pealegi oli vastik riietuda 
karuks või tiigriks või lõviks või mõneks teiseks ohustatud looma- 
liigiks, keda ta kuulis allkorrusel tapetavat. Nii et ta jättis selle töö. 

Siis teenis ta hunniku kiiret raha oma juuste müümisest. 
Mo'Hairi lammaste kasvatajad ei olnud juusteturgu veel hävita- 
nud — see juhtus mõni aasta hiljem —, nii et ikka veel leidus skalbi- 
kogujaid, kes ostsid kellelt tahes, midagi küsimata. Tobyl olid 
siis pikad juuksed, ja ehkki need olid tavalist pruuni värvi — see 
ei olnud parim värv, eelistati blondi —, sai ta pihku päris viisaka 


summa. 

Kui juusteraha oli ära kulutatud, müüs ta mustal turul oma 
munasarju. Noored naised võisid teenida kõva raha, kui annetasid 
munarakke paaridele, kes ei suutnud nõutud pistist kokku kraa- 
pida või olid lihtsalt nii põhjalikult sobimatud, et ükski ametnik 
ei oleks neile nagunii vanemluselitsentsi müünud. Aga munasarja- 
trikki sai Toby teha ainult kaks korda, sest teisel korral oli ekst- 
raktsiooninõel saastunud. Sel ajal maksid munasarjaäritsejad veel 
ravi kinni, kui midagi viltu läks; aga toibumiseks kulus siiski terve 
kuu. Kui ta kolmandat korda proovis, öeldi talle, et olid tekkinud 
komplikatsioonid, nii et ta ei saa enam kunagi munarakke anne- 
tada ega — olgu öeldud — ka iselapsi saada. 

Toby ei olnud se:le ajani teadnud, et tahab lapsi. Martha Gra- 
hamis oli ta käinud poisiga, kes rääkis tihti abielust ja perekon- 
nast — tema nimi oli Stan —, aga Toby oli öelnud, et nad on sellele 
mõtlemiseks liiga noored ja vaesed. Toby õppis terviklikku ter- 
vendamist — tudengite keeles leotiselakkeid - ja Stan problemaa- 
tikat ning neljakordset loomingulist finantsplaneerimist, milles ta 
oli üsna edukas. Stani perekond ei olnud rikas, muidu ei oleks ta 
Martha Grahami suguses kolmandajärgulises urkas istunud, aga 
ambitsioone tal jagus ja ta oli otsustanud elus edasi jõuda. Mõnel 
vaiksemal õhtul hõõrus Toby teda oma õiepreparaatide ja taime- 
leotisekatsetustega, ja pärast seda tuli karge botaanilis-ravimimai- 
guline seks, millele järgnes dušš ja paismais, rasva- ja soolavaba. 

Aga kui tema perekonda tabas allkäik, teadis Toby, et ei saa 
Stani endale lubada. Ta teadis sedagi, et tema päevad kolledžis 
on loetud. Niisiis lõ:kas ta läbi kõik sidemed. Ta ei vastanud isegi 
Stani etteheitvatele tekstisõnumitele, sest neis ei olnud tulevikku: 
Stan tahtis kahe professionaali abielu, kuid Tobyl ei olnud enam 
mingeid väljavaateid. Parem nutta nüüd kui hiljem, ütles ta endale. 

Aga näis, et ta ikkagi oli lapsi tahtnud. Sest kui talle öeldi, et 
ta on steriliseeritud, tundus talle, nagu oleks valgus temast välja 
immitsenud. 

Pärast selle uudise kuulmist laristas ta kogu munasarjade anne- 
tamisest kogutud raha uimastite tiivul tegelikkusest pagemisele. 
Aga õige varsti ei olnudki enam tore ärgata erinevate meeste kõr- 
val, keda ta kunagi varem näinud polnud, eriti peale seda, kui ta 

avastas, et neil on kombeks ta peenraha pihta panna. Pärast nel- 
jandat või viiendat korda teadis ta, et peab otsustama; kas ta tahab 
elada või tahab surra. Kui surra, siis selleks oli ka kiiremaid viise. 
Kui elada, siis tuli elada teistmoodi. 

Ühe oma öise juhukaaslase kaudu — Reoveelaguuni mõistes 
lahke hinge kaudu - sai ta tööd pööblajõugu ettevõttes. Seal ei läi- 
nud vaja isikutunnistust ega soovitusi: kui näpud rahakarpi pistsid, 
lõigati need lihtsalt maha. 


Toby uus töökoht oli Salaburgeri-nimelises ketis. Salaburgerite 
saladus seisnes selles, et keegi ei teadnud, missugust loomset valku 
see õieti sisaldas: tüdrukud leti taga kandsid T-särke ja nokkmütse 
hüüdlausega Salaburgerid! Sest saladusi armastavad kõik! Palk oli 
närune, aga päevassai kaks salaburgerit tasuta. Kui Toby oli juba 
aednike juures ja vegivande andnud, tõrjus ta mälestused burgeri- 
söömisest peast, aga nagu Aadam Üks ikka ütles: nälg suudab väga 
võimsalt süümet ümber korraldada. Hakklihamasinad ei olnud 
sajaprotsendiliselt tõhusad; burgerist võis leida kassikarvatupse või 
hiiresabajuppe. Kas oli seal ka kord inimese küüs? 

See oli võimalik. Kohalikud pööblajõugud maksid Corp- 
SeCorpsi meestele, et nad silmad kinni pigistaksid. Vastutasuks 
laskis CorpSeCorps pööblajõukudel sooritada tähtsusetumaid 
inimrööve ja tapmisi, hoida käigus savukasvandusi, kräkilaboreid 
ja narkokaubitsemist tänaval. Nad tegelesid ka laipade hävitami- 
sega, algul võtsid neist elundeid siirdamiseks, siis lasksid roogitud 
korjused läbi Salaburgerite lihamasina. Nii vähemasti väitsid õud- 
semad kuulujutud. Salaburgerite hiilgeaegadel leidus tühermaadel 
väga vähe laipu. 

Kui tuli ette mõni niinimetatud tõsielu-tv paljastus, siis tegi 
CorpSeCorps näo, nagu uuriks asja. Seejärel liigitasid nad juhtumi 
lahendamatute hulka ja heitsid kõrvale. Nad pidid hoidma oma 
mainet nende kodanike seas, kes ikka veel silmakirjalikult kiitsid 
vanu ideaale: nad pidid olema rahukaitsjad, rahva julgeoleku hoid- 
jad, kes tänavaid turvasid. Juba tollal visati selle üle nalja, aga ena- 
mik inimesi tundis, et CorpSeCorps on parem kui täielik anarhia. 
Isegi Toby tundis nii. 

Eelmisel aastal olid Salaburgerid liiga kaugele läinud. Corp- 
SeCorps oli need kinni pannud pärast seda, kui üks nende kõrge- 
maid ametiisikuid läks Reoveelaguuni kõndima ja ta kingad avas- 
tati hiljem ühe Salaburgerite lihamasinatöötaja jalast. Nii et mõnda 
aega hingasid hulkurkassid öösel kergemalt. Aga mõne nädala 
pärast kuuldus vanades tuttavates putkades jälle särinat, sest kes 
keelduks ärist, mille tarnekulud on nii madalad? 

Tobyl oli hea meel, kui kuulis, et oli saanud Salaburgerites töökoha: 
ta suutis nüüd üüri maksta, ta ei pidanud surnuks nälgima. Ent siis 
avastas ta konksu. 

Konksuks oli juhataja. Ta nimi oli Blanco, ehkki seljataga kutsu- 
sid Salaburgerite tüdrukud teda Paiseks. Rebecca Eckler, kes töötas 
Toby vahetuses, rääkis temast Tobyle kohe. ,Hoia tema radaripiir- 
konnast eemale,” ütles ta. ,Võib-olla ei juhtu sinuga midagi - tal 
on praegu see Dora, ja ta võtab tavaliselt ette ühe korraga, ja sa 
oled lahjavõitu, temale meeldivad vormikad tagumikud. Aga kui ta 
käsib sul kabinetti tulla, siis vaata ette. Ta on hullu moodi kiivas. 
Ta teeb tüdruku ribadeks.” 

»Kas ta sind on kutsunud?” küsis Toby. ,,Kabinetti?” 

»Kiida Jumalat ja sülita,” ütles Rebecca. , Mina olen tema jaoks 
liiga must ja jõle, pealegi meeldivad talle kiisukesed, mitte vanad 
kassirojud. Võib-olla peaksid end veidi kortsutama, kullake. Paar 
hammast välja lööma.” 

»Ssa ei ole jõle,” ütles Toby. Rebecca oli tegelikult omal toekal 
moel ilus: pruun nahk, punased juuksed ja Egiptuse nina. 

»Ma ei mõtle niimoodi jõledat,” ütles Rebecca. ,Jõle, kui tegut- 
semiseks läheb. Meie, Jelackid, meid on kahte sorti inimesi, kellega 
jamada ei taheta. Ta teab, et ma võin mustunud punakalad talle 
kaela saata, ja nemad on parajalt ilge kamp. Ja võib-olla ka hundi- 
jesajalased. Liiga palju oleks jama!” 

Tobyl seesugust seljatagust ei olnud. Ta hoidis pea maas, kui 
Blanco lähedal oli. Ta oli mehe lugu kuulnud. Blanco oli olnud 
väljaviskaja Soomustes, Reoveelaguuni kõige nooblimas klubis. 
Uksehoidjad olid positsioonikad mehed; nad kõndisid ringi mus- 
tas ülikonnas ja tumedate prillidega, nägid välja siledad, ent kar- 
mid; ja naisi tungles nende ümber kogu aeg. Aga Blanco oli suure- 

mat sorti prohmakaga hakkama saanud, rääkis Rebecca. Ta oli ühe 
Soomuste tüdruku ribadeks käristanud — mitte mõne sissesmugel- 
datud, illegaalse ajutise tüdruku, neid rapiti kogu aeg, vaid ühe tip- 
pudest, postitantsutähe. Sellist meest ei saanud läheduses hoida - 
sellist, kes töö kihva keerab, sest ei suuda külma verd säilitada —, 
niisiis lasti ta lahti. Õnneks oli tal CorpSeCorpsis sõpru, muidu 
oleks ta lõpetanud süsinikjäätõlikastis, mõni kehaosa puudu. Nüüd 
aga pisteti ta Reoveelaguuni Salaburgerite jaemüüki juhtima. See 
oli suur allakäik ja Blanco oli kibestunud — miks peab tema mingi 
lirva pärast kannatama? —, ja ta vihkas oma tööd. Aga tema arvates 
olid tüdrukud tema boonuseks. Tal oli kaks semu, endised ukse- 
hoidjad nagu temagi, kes tegutsesid ta ihukaitsjatena ja said ülejää- 
gid endale. Kui jäi midagi üle. 

Blanco oli ikka veel väljaviskaja kehakujuga — pikk ja turske —, 
ehkki kippus paksuks minema: liiga palju õllekaanimist, ütles 
Rebecca. Väljaviskaja hobusesaba oli ta kiilanevas kuklas alles, ja 
käsivartel ilutses terve hulk tätoveeringuid: ussid väänlesid käsi- 
varte ümber, randme ümber pealuudest käevõrud, veenid ja arte- 
rid käeseljal, nii et käed paistsid otsekui nülitud. Kaela ümber oli 
tätoveeritud ahel, mille otsas oli punane südamekujuline lukk, mis 
surus end ta V-kujulises särgikaeluses rinnakarvadesse. Käisid 
jutud, et ahel läks mööda selga alla ja keerdus ümber alaspidi alasti 
naise, kelle pea oli ta tagumikku torgatud. 

Toby jälgis Dorat, kes saabus grilliputkasse Toby vahetust üle 
võtma. Alguses oli tüdruk olnud prink optimist, aga nädalate jook- 
sul oli ta longu ja kühmu vajunud; käsivarte valgel nahal õilmit- 
sesid ja kahvatusid alatasa sinikad. ,Ta tahaks ära joosta,” sosistas 
Rebecca, ,aga ta kardab. Võib-olla peaksid hoopis sina siit jalga 
laskma. Blanco on sind vaadanud.” 

»Minuga on kõik hästi,” ütles Toby. Ta ei tundnud end hästi, ta 
tundis hirmu. Aga kuhu oli tal minna? Ta elas palgast palgani. Tal 
ei olnud raha. 

Järgmisel hommikul viipas Rebecca Toby enda juurde. ,,Dora 
on surnud, ütles ta. , Püüdis põgeneda. Ma just kuulsin. Ta leiti 
tühermaalt, kael kahekorra, põhjalikult ära rapitud. Väidetakse, et 
mõne hullumeelse tegu.” 

»Aga tegelikult tema?” küsis Toby. 

»Muidugi tema,” turtsatas Rebecca. ,Ta ju hoopleb.” 

Sama päeva lõuna ajal käsutas Blanco Toby oma kabinetti. 
Sõnumi tõid kaks tema semu. Nad sammusid kahel pool Tobyt, 
igaks juhuks, kui tal peaks äkki pagemismõte tekkima. Kui nad 
tänaval kõndisid, pöörasid inimesed pead. Tobyl oli tunne, nagu 
kõnniks ta omaenda hukkamisele. Miks ei olnud ta ära läinud, kui 
selleks veel võimalust oli? 

Kontorisse viis räämas uks, peidus süsinikjäätõlikonteineri taga. 
Tuba oli väike, seal oli laud, kartoteegikapp ja mühklik nahkdiivan. 
Blanco hiivas end pöördtoolilt püsti ja irvitas. 

»Kondine lirva, ma edutan sind” ütles ta. ,Ütle aitäh” 

Toby suutis vaid sosistada; oli tunne, nagu teda kägistataks. 

»Seda südant näed?” küsis Blanco. Ta osutas tätoveeringule. 
»See tähendab, et ma armastan sind. Ja nüüd armastad sina mind. 
Õigus?” 

Tobyl õnnestus kuidagimoodi noogutada. 

»Iubli tüdruk,” ütles Blanco. ,,Tule siia. Võta mu särk ära.” 

Tätoveering seljal oli just niisugune, nagu Rebecca oli kirjel- 
danud: alasti naine, ahelatesse mässitud, pea nähtamatu. Ta pikad 
juuksed lehvisid otsekui leegid. 

Blanco pani oma nülitud käed ta kaela ümber. Kui reedad, 
murran su pooleks nagu oksa,” ütles ta. 

Sellest saati, kui ta perekond nii õnnetul kombel suri, sellest saati, 
kui ta ise oli ametivõimude vaateväljast kadunud, oli Toby püüd- 
nud oma varasemale elule mitte mõelda. Ta oli selle jääga katnud, 
oli selle külma pannud. Nüüd ihkas ta meelehei:likult minevikus 
tagasi olla — ihkas isegi halbu aegu, isegi leina —, sest ta praegune 
elu oli piin. Ta püüdis kujutleda oma kaugeid, ammuseid vanemaid 
valvamas ta üle otsekui kaitsevaimud, aga ta nägi ainult udu. 

Ta oli olnud Blanco üks ja ainus vähem kui kaks nädalat, aga 
see tundus aastatena. Blanco meelest oleks nii kondise persega 
naine nagu Toby pidanud õnnelik olema, kui mõni mees oma nuia 
temasse tahab pista. Ta peaks olema veel õnnelikum, kui mees teda 
Soomustesse ajutiseks ei müü, mis tähendaks ajutist elu. Ta peaks 
oma õnnetähte tänama. Enamgi veel, ta peaks Blancot tänama: 
Blanco nõudis tänu iga alandava akti eest. Aga ta ei tahtnud, et 
Toby mõnu tunneks: ainult alandust. 

Blanco ei andnud ka Salaburgeri kohustustest vaba aega. Ta 
nõudis teenuseid lõunaajal — seda oli terve pooltund —, mis tähen- 
das, et lõunat süüa Toby ei saanud. 

Päev-päevalt oli Toby näljasem ja kurnatum. Nüüd olid tal 
omaenda sinikad, samasugused nagu vaesel Doral. Meeleheide 
valdas teda. Ta nägi, kuhu see kõik viib, ja see tundus otsekui pime 
tunnel. Varsti on ta omadega otsas. 

Mis veelgi hullem — Rebecca oli läinud, keegi ei teadnud täpselt, 
kuhu. Käisid kuulujutud, et mingi usurühmituse juurde. Blancol 
oli ükskõik, sest Rebecca ei olnud tema haaremisse kuulunud. 
Salaburgeri töökohad sai ta kähku täidetud. 


Toby töötas hommikuses vahetuses, kui tänaval möödus temast 
üks veider protsessioon. Loosungite ja laulude järgi võis arvata, et 

see oli mingi usuvärk, ehkki seda sekti ei olnud ta kunagi varem 
näinud. 

Reoveelaguunis tegutses hulk äärmuskultusi, mis jahtisid piina- 
tud hingi. Tuntud Viljad ja petrobaptistid ja teised rikaste religioo- 
nid hoidsid eemale, aga trummide ja pasunate raskuse all ägisedes 
lontsis vahel mööda mõni päästearmeeorkester. Mõnikord võis 
mööda tuhiseda rühm turbanitega Puhta Südamega Vennaskonna 
Sufisid, või mustas rõivas Muistseid, või salkkond safranikarva 
ürpides krišnaiite, tilisevaid ja leelutavaid, kes tõmbasid endale 
kõrvalseisjate pilkeid ja mädaseid vilju. Tänavanurkadel jutlustasid 
lõvijesajalased ja hundijesajalased, ja kaklesid, kui kokku sattusid: 
nad tülitsesid selle üle, kas talle kõrval lamab hunt või lõvi, kui 
kord on saabunud taevane rahuriik. Kui tuli ette kähmlusi, rüsele- 
sid langenute kohal pööbratid — pruunid teksmeksid, kalbed lina- 
pead, kollased aasiasulamid, mustunud punakalad — tuhnisid riie- 
tes, otsides midagi väärtuslikku või lihtsalt teisaldatavat. 

Kui rongkäik lähemale jõudis, sai Toby neid paremini silmit- 
seda. Juhil oli habe ja ta kandis kaftanit, mis näis olevat õmmeldud 
uimlevaist haldjatest. Tema selja taga tuli kari lapsi — erineva pik- 
kusega, mitut värvi, aga kõik tumedais rõivais —, käes tahvlid, mil- 
lele olid kirjutatud hüüdlaused: Jumala Aednikud Jumala Aia eest! 
Ära söö surma! Loomad on meiega üks! Nad olid otsekui sakris ing- 
lid, või siis kääbustest kotimehed. Nemad olidki laulnud. Ei lihale! 
Ei lihale! Fi lihale! leelutasid nad nüüd. Toby oli sellest sektist kuul- 
nud: räägiti, et neil on kusagil aed, mingil katusel. Kahmakas kui- 
vanud pori, mõned norgus saialilled, rääbakas rida armetuid ube, 
mis halastamatu päikse käes kõrbevad. 

Rongkäik peatus Salaburgerite putka ees. Rahvahulk juba kogu- 
nes ja valmistus mõnitama. ,.Sõbrad,” ütles juht rahvasummale. 
Tema siin kaua ei jutlusta, mõtles Toby, sest reoveelaguunlased 
seda ei kannata. ,Head sõbrad. Mu nimi on Aadam Üks. Minagi 
olin kord materialistlik ja ateistlik lihasööja. Nagu teiegi mõtlesin 
ma, etinimene on kõigi asjade mõõt.” 

»Pane kurat mulk kinni, ökofriik” karjus keegi. Aadam Üks 
ei teinud väljagi. Tegelikult, head sõbrad, arvasin ma, et mõõdu- 
puu on kõikide asjade mõõt! Jah — ma olin teadlane. Ma uurisin 

epideemiaid, ma lugesin kokku haigeid ja surevaid loomi, ja ka 
inimesi, otsekui oleksid nad olnud suur hulk kivikesi. Ma arva- 
sin, et ainult numbrid suudavad tõeliselt kirjeldada reaalsust. Aga 
siis ...” 

»Aura ära, sitapea 

»Aga siis ühel päeval, kui ma seisin just seal, kus teiegi, õgisin — 
jah! — õgisin salaburgerit ja mõnulesin selle rasvas, nägin ma suurt 
valgust. Ma kuulsin suurt häält. Ja see hääl ütles ...” 

»See ütles: keri kusele!” 

»See ütles: säästa oma kaasolevusi! Ära söö midagi, millel on 
nägu! Ära tapa omaenda hinge! Ja siis ...” 

Toby tajus, kuidas rahvahulk oli valmis paigalt sööstma. Nad 
trambivad selle vaese narri porri ja väikesed aednikulapsed koos 
temaga. » Minge minema!” hüüdis ta nii kõvasti kui suutis. 

Aadam Üks kummardas talle viisakalt ja naeratas lahke. ,, Mu 
laps, ütles ta, ,kas sa üldse tead, mida sa müüd? Omaenda sugu- 
lasi sa kindlasti ei sööks.” 

»Sööksin,” ütles Toby. »Kui küllalt näljane oleksin. Palun minge 
minema!” 

»Ma näen, etsul on olnud raskeid aegu, mu laps,” ütles Aadam 
Üks. ,Sa oled kasvatanud endale paksu ja kalgi koore. Aga see 
kalk koor ei ole su tõeline olemas. Selle kesta sees on sul soe ja õrn 
süda, ja lahke hing ...” 

See kesta jutt oli õige; Toby teadis, et on kalestunud. Aga tema 
kest oli tema turvis: ilma selleta muljutaks ta pudruks. 

»Kas see persevest tülitab sind?” küsis Blanco. Ta oli Tooy selja 
taha kerkinud, nagu tal kombeks oli. Ta pani käe Toby pihale, ja 
Toby nägi vaatamatagi: veenid, arterid. Toores liha. 

»Kõik on korras,” ütles Toby. »Ta on kahjutu.” 

Aadam ei liigatanudki. Ta jätkas, nagu ei oleks keegi midagi 
öelnud. ,,Sa igatsed siin maailmas head teha, mu laps...” 

»Mia ei ole su laps,” ütles Toby. Ta teadis paremini kui keegi 
teine, et ta ei ole enam mitte kellegi laps. 

»Me kõik oleme üksteise lapsed” ütles Aadam Üks kurval ilmel. 

»Lase jalga,” ütles Blanco. »Enne kui ma su sõlme seon!” 

»Palun mine või sa saad viga, ütles Toby nii tungivalt kui suu- 

tis. See mees ei tundnud hirmu. Toby madaldas häält ja sisistas: 
»Kao ära! Nüüd kohe!” 

»Sina oled see, kes viga saab,” ütles Aadam Üks. »Iga päev, mis 
sa siin seisad ja Jumala armsate olevuste moonutatud liha müüd, 
teeb sulle veel rohkem viga. Ühine meiega, hea inimene -— me 
oleme su sõbrad, meil on sinu jaoks koht.” 

»Korista oma sitased käpad mu töötajalt, närune pervert!” röö- 
kis Blanco. 

»Kas ma tülitan sind, mu laps?” küsis Aadam Üks temast välja 
tegemata. ,, Ma ei ole puutunud ...” 

Blanco tuli putka tagant välja ja äigas, aga Aadam Üks näis ole- 
vat rünnakutega harjunud: ta astus kõrvale ja Blanco lendas ette- 
poole, laulvate laste sekka, nii et lõi mõne neist jalust ja kukkus ise 
maha. Teismeline linapea lõi talle varmalt tühja pudeliga pähe - 
Blanco ei olnud ümbruskonna lemmik - ja ta vajus maha, peas 
veritsev reig. 

Toby jooksis grilliputka ette. Tema esimene aje oli mees üles 
aidata, sest kui ta seda ei tee, on ta hiljem suures hädas. Punakala- 
pööbrattide jõuk materdas Blancot ja paar aasiasulamit sikutasid ta 
kingi. Rahvahulk kogunes nende ümber, aga nüüd püüdis Blanco 
end vaevaga püsti ajada. Kusolid ta kaks ihukaitsjat? Neid ei paist- 
nud kusagil. 

Tobyt haaras kummaline joovastus. Siis virutas ta Blancole 
jalaga vastu pead. Ta tegi seda mõtlemata. Ta tundis, et irvitab 
nagu koer, tundis jalga pealuud puudutamas: see oli nagu rätikuga 
kaetud kivi. Niipea, kui see oli tehtud, taipas ta oma viga. Kuidas 
oli ta saanud nii loll olla? 

»Tule ära, hea inimene,” ütles Aadam Üks ja võttis tal küünar- 
nukist. , Nii on kõige parem. Töökohast oled nagunii ilma jäänud.” 

Blanco kaks kõrilõikajast semu olid nüüd kohal ja tõrjusid 
pööbratte eemale. Blanco oli küll uimane, ent ta silmad olid lahti ja 
Tobyle kinnitunud. Ta oli seda hoopi tundnud; mis veelgi hullem, 
Toby oli teda avalikult alandanud. Tema maine oli rikutud. Nüüd 
võis iga hetk oodata, et ta vinnab end üles ja teeb Toby pulbriks. 
»Lita” kraaksatas ta. , Ma lõikan su nisad maha!” 

Siis oli Toby ümber äkki lastesumm. Kaks neist võtsid tal käest 

ja teised sättisid end auvahtkonda, ette ja taha. , Kiiresti, kiiresti,” 
ütlesid nad ja tirisid ja nügisid teda tänavat mööda edasi. 

Nende tagant kostis möire: ,,Tule tagasi, lirva!” 

»Kiiresti, siiapoole, ütles kõige pikem poiss. Aadam Üks selja- 
tagust katmas, sörkisid nad läbi Reoveelaguuni tänavate. See oli 
nagu paraad: inimesed jõllitasid. Kabuhirmule lisaks oli tunne 
unenäoline, ja pea pööritas kergelt. 

Nüüd olid rahvahulgad hõredamad ja õhk ei olnud enam nii 
kirbe; vähem poode oli laudadega kinni löödud. ,, Kiiremini,” ütles 
Aadam Üks. Nad jooksid kõrvaltänavale ja pöörasid järjest mitmel 
nurgal ära, ning karjumine hääbus. 

Nad jõudsid varamodernse punastest tellistest vabrikuhooneni. 
Fassaadil oli silt kirjaga PACHINKO, selle all väiksema kirjaga 
TÄHETOLMU MASSAAŽ, TEINE KORRUS, IGALE MAITSELE, 
NINA LISATASU EEST. Lapsed jooksid ümber majanurga ja hak- 
kasid tuletõrjetrepist üles ronima ning Toby järgnes neile. Tal jäi 
hing kinni, aga lapsed sibasid nagu ahvipärdikud. Kui nad katusele 
jõudsid, ütlesid kõik: Tere tulemast meie aeda!” ja kallistasid teda, 
ning ta ümber hõljus pesemata laste magussoolane lõhn. 

Toby ei mäletanud, et mõni laps oleks teda kunagi kallistanud. 
Laste jaoks oli see ilmselt vormitäide, nagu kallistanuksid nad 
mõnd kauget tädi, aga Toby jaoks oli see midagi määratlematut: 
ehmelist, pehmet ja lähedast. Nagu nuusiksid teda küülikud. Aga 
Marsi küülikud. Ometi tundus see liigutav: teda puudutati mingil 
ebaisikulisel, ent lahkel moel, mis ei olnud seksuaalne. Kui mõelda, 
kuidas ta oli viimati elanud — ainsad käed, mis olid teda puuduta- 
nud, kuulusid Blancole —, siis ilmselt tuli see võõrik tunne osaliselt 
sellest. 

Aias oli ka täiskasvanuid, kes sirutasid tervituseks käed — nai- 
sed tumedates kotjates kleitides, mehed türpides — ja äkki oli seal 
Rebecca. ,, Said hakkama, kullake,” ütles ta. »Ma ütlesin neile! Ma 
teadsin, et nemad saavad su sealt kätte!” 


Aed ei olnud üldse niisugune, nagu Toby oli kuulujuttude järgi 


oodanud. See ei olnud kõrbenud mudalamm, kus mädanevad 
taimejäätmed - hoopis vastupidi. Ta vahtis imestunult ümber- 

ringi: seal oli nii ilus, kõikjal oli nii mitut liiki taimi ja lilli, mida 
ta kunagi varem näinud ei olnud. Ringi lendas erksavärvilisi libli- 
kaid; läheduses oli tunda mesilaste võnkeid. Iga õis ja leht oli elus 
ja sätendas ja tundisteda. Isegi õhk selles aias oli teistsugune. 

Ta tabas end kergendus- ja tänutundest nutmast. Tundus, nagu 
oleks suur heatahtlik käsi alla sirutunud ja ta üles korjanud ja kait- 
seks teda nüüd kindlalt. Hiljem kuulis ta Aadam Ühte sageli rääki- 
mas, kuidas »tulvab Jumala loomisvalgus” ja just nii ta tundis, seda 
ise veel teadmata. 

»Ma olen väga rõõmus, et sa selle otsuse tegid” ütles Aadam 

Aga Toby arvates ei olnud ta teinud mingit otsust. Keegi teine 
oli selle teinud tema eest. Hoolimata kõigest, mis pärast juhtus, ei 
unustanud ta seda silmapilku iialgi. 


Sel esimesel õhtul pühitseti tagasihoidlikult Toby tulekut. Suure 
sekeldusega avati purgitäis lillakat hoidist — need olid ta esime- 
sed leedrimarjad — ja meepott kanti lauale, otsekui oleks see Püha 
Graal. 

Aadam Üks pidas väikese kõne Jumala juhitud pääsmistest. 
Mainiti tulest tõmmatud tukki ja kadunud lammast — neist oli ta 
varem kirikus kuulnud —, aga kasutati ka teisi, tundmatuid näiteid 
pääsmisest: ümber paigutatud tigu, tuulega maha kukkunud pirn. 
Siis sõid nad läätsepannkooke ja rooga nimega Pilari marineeritud 
seenesegu, ja siis lillade marjade ja meega sojaleivaviile. 

Pärast esialgset meeleülendust oli Toby jahmunud ja rahutu. 
Kuidas oli ta siia üles sattunud, siia ebatõenäolisse ja rahutust teki- 
tavasse kohta? Mida tegi ta nende sõbralike, ent veidrate inimeste 
keskel, kelle usk oli ogar ja hambad — vähemasti praegu - lillad? 

Toby esimesed nädalad aednike hulgas ei olnud just kuigi jul- 
gustavad. Aadam Üks ei andnud talle mingeid juhtnööre: ta vaid 
jälgis Tobyt, millest Toby mõistis, et on katseajal. Ta püüdis teiste 
hulka sobituda, olla abiks, kui seda vaja läks, aga tavatöödes oli ta 
saamatu. Ta ei osanud teha pisikesi pisteid, nii nagu tahtis Eeva 
Üheksa — Nuala —, ja kui ta oli paar korda salatisse verd tilgutanud, 
käskis Rebecca tal aedvilja hakkimise katki jätta. ,, Kui ma tahan, et 
toit oleks peedi moodi, panen ma sinna peeti sisse,” ütles ta. Burt — 
Aadam Kolnteist, kes vastutas aedviljade eest — tõrjus ta umbrohtu 
kitkumast, kui ta oli kogemata paar artišokki üles tõmmanud. Vio- 
lettbiolette puhastada ta siiski suutis. See oli lihtne koristustöö, 
milleks eriõpet vaja ei läinud. Nii et seda ta siis tegigi. 

Aadam Üks pani ta pingutusi tähele. ,,Bioletid ei olegi nii hul- 
lud,” oli ta ühel päeval Tobyle öelnud. ,, Me oleme ju siin kõik ran- 
gelt taimetoitlased” Toby arutles, mida ta oli mõelnud, aga siis tai- 
pas: haises vähem. Rohkem lehmadekui koerte moodi. 

Aednike hierarhiast arusaamine võttis tal natuke aega. Aadam 
Üks kinnitas, et vaimutasandil on kõik aednikud võrdsed, aga 
materiaalse tasandi kohta see ei kehtinud: Aadamad ja Eevad oli 
tähtsamad, ehkki numbrid viitasid pigem nende erialale kui täht- 
suse järjekorrale. Mitmelgi moel oli see nagu klooster, mõtles Toby. 
Pühendatute kapiitel, ja siis ilmikvennad. Ja muidugi ilmikõed. 
Ainult et karskust ei nõutud. 

Kuna ta kasutas aednike külalislahkust ja pealegi veidi silma- 
kirjalikult — ta ei olnud tegelikult ümberpööratu —, tundis ta, et 
peab vastutasuks kõvasti töötama. Violettbioleti puhastamisele 
lisaks võttis ta oma õlgadele teisigi ülesandeid. Ta tassis tuletõrje- 
treppi mööda katusele värsket mulda — aednikud olid seda varu- 

nud hüljatud ehitusplatsidelt ja tühermaadelt —, mida segati kom- 
posti ja violettbioleti kõrvalsaadustega. Ta sulatas seebijuppe ning 
villis ja sildistas äädikat. Ta pakkis usse Elupuu loodusmaterjalide 
vahetuse jaoks, ta küüris Jookse Elu Eest jõusaali põrandat, koris- 
tas katuseaiast korrus allpool magalaruume, kus rühmituse üksik- 
liikmed öösiti kuivatatud taimedega täidetud madratsitel magasid. 

Kui nii oli möödunud juba mitu kuud, soovitas Aadam Üks tal 
rakendada oma teisigi oskusi. ,,Mis teisi oskusi?” küsis Toby. 

»Sa ju õppisid terviklikku tervendamist?” küsis Aadam Üks. 
»Martha Grahamis.” 

»Jah” vastas Toby. Polnud mõtet küsida, kuidas Aadam Üks 
seda teadis. Ta lihtsalt teadis asju. 

Niisiis hakkas ta valmistama taimeleotisi ja võideid. Lõikuda 
selle juures kuigi palju vaja ei olnud ning uhmerdamiseks olid ta 
käed tugevad. Varsti pärast seda palus Aadam Üks tal oma tead- 
misi lastega jagada, nii et ta lisas oma toimetustele mitu igapäevast 
õppetundi. 

Nüüdseks oli ta juba harjunud tumeda kotitaolise rüüga, mida 
naised kandsid. ,Sa peaksid juuksed pikaks kasvatama,” ütles 
Nuala. ,,Et ei näeks nii nülitud välja. Meie, aednikunaised, kan- 
name kõik pikki juukseid.” Kui Toby küsis miks, siis anti talle 
mõista, et selline esteetiline eelistus oli Jumalast. Sedasorti naera- 
tavat ja kamandavat vagatsemist oli Toby jaoks veidi liiga ohtrasti, 
eriti sekti naisliikmete hulgas. 

Aeg-ajalt mõtiskles ta pagemisest. Esiteks tabas teda periooditi 
häbiväärne himu loomse valgu järele. ,,Kas sul ei ole vahel tahtmist 
salaburgerit süüa?” küsis ta Rebeccalt. Rebecca oli tema vanast 
maailmast: temaga sai selliseid asju arutada. 

»Ma pean tunnistama,” ütles Rebecca, et mul on olnud säära- 
seid mõtteid. Kindla peale panevad nad midagi sinna sisse. Midagi, 
mis sõltuvust tekitab.” 

Toit oli üsna maitsev — Rebecca andis piiratud mater jalivaliku 
juures oma parima —, aga see oli üheülbaline. Lisaks olid palved 
tüütud, teoloogia paras segadik - miks olla nii peps argielu üksik- 
asjades, kui uskuda, et varsti on kõik inimesed planeedi pinnalt 
pühitud? Aednikud olid veendunud, et tulekul on katastroof, ehkki 

kindlaid tõendeid, mida Toby võinuks näha, ei olnud. Võib-olla 
ennustasid nad lindude sisikonna järgi. 

Ees pidi ootama inimrassi massiline väljasuremine, tingitud 
ülerahvastusest ja kurjusest, aga iseend lugesid aednikud erandiks: 
nemad kavatsesid Veeta Uputuses pinnale jääd, abiks toit, mis oli 
kogutud peidetud panipaikadesse, mida nad kutsusid Ararattideks. 
Mis puutus ujuvvahendeisse, millega nad uputusest pääseksid, siis 
pidid nad olema ise enda laevad, lastiks omaenda sisemised loo- 
mad või vähemasti nende loomade nimed. Nii jäävad nad ellu, et 
maa uuesti täita. Või midagi niisugust. 

Toby küsis Rebeccalt, kas ta tõesti usub seda aednike totaalse 
katastroof juttu, aga Rebecca ei lasknud end kaasa tõmmata. Nad 
on head inimesed,” oli kõik, mis ta ütles. ,,Mis tuleb, see tuleb, 
nii et mina ütlen, võta rahulikult.” Siis andis ta Tobyle mee-soja- 
sõõriku. 

Head inimesed või mitte, Toby ei kujutanud ette, et suudaks 
nende pagulaste seas reaalsusele väga kaua vastu seista. Aga ta ei 
saanud ometi kõigi nähes minema kõndida. See oleks olnud liiga 
jultunult tänamatu: need inimesed olid ikkagi ta naha päästnud. 
Nii kujutles ta, kuidas libiseb tuletõrjetrepist alla, mööda magala- 
korrusest ja pachinko-urkast ja massaažisalongist, ning pageb 
pimeduse katte all, siis hääletab mõne solaarautoga mõnda teise 
linna, kaugemale põhja poole. Lennukid ei tulnud kõne alla, need 
olid liiga kallid ja CorpSeCorpsi tõhusa kontrolli all. Isegi kui 
tal olnuks raha, ei saanuks ta sõita kuulrongiga — seal kontrolliti 
dokumente, aga neid tal ei olnud. 

See ei olnud ainus mure, pööblatänavatel varitseb teda ikka veel 
Blanco — tema ja ta kaks kõrilõikajast sõpra. Ükski naine ei pääse 
tema käest, ärples Blanco. Varem või hiljem peilib Blanco ta välja 
ja sunnib tasuma. See jalahoop läheb maksma väga palju. Ainult 
avalikult väljakuulutatud jõuguvägistamine või teiba otsa pandud 
pea kustutaks selle. 

Kas oli võimalik, et Blanco ei teadnud, kus ta on? Ei: pööbrat- 
tide jõugud oleksid selle info üles korjanud, nii nagu nad korjasid 
kõikvõimalikke kuulujutte, ja selle talle müünud. Toby oli tänavaid 
vältinud, aga mis takistaks Blancot talle tuletõrjetreppi mööda 


55 


katusele järele tulemast? Lõpuks jagas ta oma kartusi Aadam 
Ühega. Aadam Üks teadis Blancost, teadis, mida temalt oodata 
võis — ta oli Blancot tegutsemas näinud. 

»Ma ei taha aednikke ohtu seada,” nii esitas Toby asja. 

»Meie juures oled sa kaitstud,” ütles Aadam Üks. ,Vähemasti 
parajalt kaitstud.” Blanco oli Reoveelaguuni pööblajõugust, selgitas 
ta, ja aednikud kuulusid naabrusse, Varinguauku. ,, Erinevad pööb- 
lad, erinevad jõugud,” ütles ta. ,, Nad ei tule teiste territooriumile, 
kui just ei ole jõugusõda. Niikuinii juhib jõuke CorpSeCorps ja 
niipalju kui meie teame, on nad kuulutanud meid puutumatuks.” 

»Miks nad sellist asja peaksid tegema?” küsis Toby. 

»Nende mainele mõjuks halvasti, kui nad rapiksid midagi, mille 
nimes on Jumal,” ütles Aadam Üks. ,,Korporatsioonid ei kiidaks 
seda heaks, kui võtta arvesse, milline mõju on neile petrobaptis- 
tidel ja Tuntud Viljadel. Nad kinnitavad, et austavad vaimsust ja 
soosivad usulist tolerantsust, senikaua kui religioossed rühmitused 
ei hakka asju õhku laskma: eraomandi hävitamise vastu tunnevad 
nad tülgastust.” 

»Me ei saa neile ometi meeldida,” ütles Toby. 

»Muidugi mitte,” vastas Aadam Üks. ,Nende silmis oleme 
segased fanaatikud, kes segavad toiduäärmusluse halva moetaju 
ja puritaanliku suhtumisega poodlemisse. Aga meil ei ole midagi, 
mida nad tahaksid, nii et terroristideks me ei kvalifitseeru. Maga 
rahulikult, kallis Toby. Inglid kaitsevad sind.” 

Kummalised inglid, mõtles Toby. Mitte kõik ei ole valguseing- 
lid. Aga ta magas oma krabiseval aganamadratsil tõesti rahuliku- 
malt. 


AADAMA JA KÕIGI 
PRIMAATIDE PUHA 


i AADAMA JA KÕIGI PRIMAATIDE PÜHA 
KÜMNES AASTA 


JUMALA METOOODIKAST INIMESE LOOMISEL 
AADAM ÜHE SÕNAD 


Kallid kaasaednikud maal, mis on Jumala aed! 

Kui imepärane on näha teid kõiki koos siin, meie imeilusas 
Eedenikalju katuseaias! Olen naudinguga vaadanud võrratut ole- 
vuste puud, mille meie lapsed on loonud ülesnopitud plastasja- 
kestest — kui kaunilt näitab see, et kurje aineid võib kasutada hea- 
del eesmärkidel! — ja ma ootan innuga meie vendlusesöömaaega, 
kus Rebecca hõrgus naeripirukas pakutakse meile naereid, mis 
möödunud aasta saagist alles hoitud, ja muidugi ka marineeritud 
seenesegu, Pilari, meie Eeva Kuue kätetööd. Me tähistame ka Toby 
ülendamist täievoliliseks õpetajaks. Oma raske töö ja pühendumi- 
sega on Toby meile näidanud, et inimene suudab ületada paljud 
valusad kogemused ja sisemised tõkked, kui kord on tõevalgust 
näinud. Me oleme su üle uhked, Toby. 


Aadama ja kõigi primaatide pühal me kinnitame oma põlvnemist 
primaatidest — see kinnitus on toonud meie peale nende inimeste 
me kinnitame ka jumalikku tegevust, mis põhjustas meie loomise 
selliseks, nagu me oleme, ja see on raevu ajanud need teadlastest 
narrid, kes südames ütlevad: ,, Jumalat ei ole olemas” Nad väida- 
vad, et Jumala olematus on tõestatud, sest nad ei saa panna Teda 
katseklaasi ega kaaluda ega mõõta. Aga Jumal on puhas Vaim; 
kuidas saab siis keegi väita, et suutmatus mõõtmatut mõõta tões- 
tab selle olematust? Jumal ei ole tõepoolest mitte miski asi, ta on 
mittemiski, mille kaudu ja mille abil eksisteerib kõik materiaalne; 
sest kui sellist mittemiskit ei oleks, siis oleks eksistents materiaal- 
sust nii täis tuubitud, et ühtegi asja ei saaks teisest eristada. Juba 
eraldiseisvate materiaalsete asjade olemasolu on Jumala kui mitte- 
miski tõestus. 

Kus olid need teadlastest narrid, kui Jumal rajas maa, asetades 
oma vaimu kahe mateeriatombu vahele, ja lõi seega vormid? Kus 
nad olid, kui ,hommikutähed üheskoos hõiskasid”? Ent andes- 
tagem neile oma südames, sest meie ülesanne ei ole täna mitte 
noomida, vaid mõtiskleda täies alandlikkuses omaenda maise sei- 
sundi üle. 

Jumal oleks võinud luua inimese puhtast sõnast, aga ta ei 
kasutanud seda meetodit. Ta oleks võinud ta teha ka mullapõr- 
must, mida Ta mingis mõttes tegigi, sest mida muud võib tähen- 
dada ,,põrm” kui mitte aatomeid ja molekule, kõigi materiaalsete 
olemuste ehituskive? Lisaks sellele lõi Ta meid pika ja keerulise 
loodusliku ja seksuaalse valikprotsessi käigus, mis ei ole midagi 
muud kui Tema leidlik viis inimestesse alandlikkust sisendada. Ta 
tegi meid , pisut alamaiks ingleist”, aga teistpidi — ja teadus toetab 
seda — me oleme lähedalt sugulased oma kaasprimaatidega, tõik, 
mida selle maailma suurelised oma eneseuhkuses sugugi meeldi- 
vaks ei pea. Meie himud, meie ihad, meie kontrollimatud emot- 
sioonid — kõik nagu primaatidel! Meie langus algsest aiast oli lan- 
gus käitumismustrite ja impulsside süütust esitamisest nende tead- 
vustamise ja häbenemiseni; ja sealt tulebki meie kurbus, meie äng, 
meie kahtlused, meie raev Jumala vastu. 

Tõsi, meile — nagu teistelegi loomadele — sai osaks õnnistus ja 
käsk kasvada ja paljuneda ja maa täita. Ent millisel alandaval ja 
agressiivsel ja valulikul viisil see paljunemine sageli toimub! Pole 
ime, et me oleme sündinud süüd ja häbi tundma! Miks ei teinud 
Ta meid puhtaks vaimuks, nagu on Ta ise? Miks kinnitas Ta meid 
häviva mateeria külge, nii õnnetult ahviliku mateeria külge? Nii 
kõlab iidne kisendus. 

Millisest käsust me üle astusime? Käsust elada loomade elu 
kogu selle lihtsuses — nii-öelda riieteta. Aga me nõudsime hea ja 
kurja tundmist, ja selle tundmise me saime, ja nüüd me lõikame 
tormi. Oma püüdes tõusta iseendast kõrgemale oleme tõepoolest 
sügavale langenud, ja langeme veelgi sügavamale; sest nagu loo- 
mine, nii on ka langus igikestev. Meie langus on langus ahnusesse: 
miks me arvame, et kõik maa peal kuulub meile, kui tegelikult 
kuulume meie kõigele? Me oleme reetnud loomade usalduse ja 

reenanud oma püha valitsemisülesannet. Jumala käsk , täitke maa” 
ei tähendanud, et peaksime selle pilgeni täitma iseendiga ja kõik 
teised sealt minema pühkima. Kui palju liike oleme juba hävita- 
nud? Niivõrd kui teete seda Jumala kõige pisemale olevusele, teete 
seda Temale. Palun mõelge sellele, mu sõbrad, kui järgmine kord 
jalatalla all ussikese lömastate või põrnikat laidate. 

Me palume, et me ei teeks uhkusepattu sellega, et peame end 
ainukordseks, ainsaks olevuste seas, kel on hing; ja et me ilmaaegu 
ei kujutleks, et oleme seatud kõige muu elava kohale ja võime seda 
laastata oma tahtmise järgi ja karistamatult. 

Me täname sind, oo Jumal, et lõid meid nii, et see meenutab 
meile mitte ainult meie inglitest veidi alamat olemust, vaid ka DNA 
ja RNA sõlmekesi, mis seovad meid nii paljude kaasolevustega. 


Laulgem. 

ÄRA LASE MUL MINNA UHKEKS 


Ära lase mul minna uhkeks, Issand, 
ja paremaks pidada end 
primaatidest, kelle geenide kaudu 
armu osaks Sa tegid ju mind. 


Miljoneid aastaid läks mööda 
Su teid siiski mõistmata, 

Su DNA keerdude kaudu 

tuli kirg, oskus õppida. 


Ei suuda me jälgida kõiges Su teed, 
tee ahvist on meieni pikk. 

Siiski, siiski meid kaitsmas on veel 
vihmavari Sul taevalik. 


End kui me peaks puhuma täis 
ja tundub, et upsakaks saama, 
meenuta australopiteekust, 

me sisimat-sisimat looma. 


Ja hoia meist kaugel eemal kõik halb, 
võta ahnus ja viha meilt ära, 


Sa jäta meil alles me esivanem 
je me esmane sünnipära. 


»Jumala Aednike lauluraamatust” 

1 
REN 


KAHEKÜMNE VIIES AASTA 


Kui ma mõtlen tagasi sellele ööle — ööle, mil algas Veeta Uputus -, 
ei meenu mulle õieti midagi ebatavalist. Kella seitsme paiku läks 
mul kõht tühjaks, nii et ma võtsin minikülmikust Joltbari ja sõin 
pool ära. Ma sõin ainult pool sellepärast, et minu kehatüübiga tüd- 
ruk ei saa endale paisumist lubada. Ma küsisin ükskord Mordiselt, 
kas peaksin rimplantaadid hankima, aga ta ütles, et hämaras võin 
ma mängida alaealist ja koolitüdruku-etenduste järele oli kõva 
nõudmine. 

Tegin kiiresti mõned lõuatõmbed ja siis põrandal Kegeli harju- 
tusi, ja siis helistas Mordis videofonil, et näha, kas minuga on kõik 
korras: ta tundis minust puudust, sest keegi ei osanud rahvahulka 
üles kütta nii nagu mina. ,, Ren, sa paned nad tuhandedollarisi sit- 
tuma,” ütles ta ja ma saatsin talle õhusuudluse. 

»Hoiad peput vormis?” küsis ta ja ma hoidsin videofoni enda 
taga. j 

»Nii mõnus, et laku või ära,” ütles ta. Isegi kui end näruselt 
tundsid, pani tema sind kenana tundma. 

Pärast seda vajutasin käima Ussikoopa video ja vaatasin, mis 
toimub, ja tantsisin muusika järgi. Imelik oli vaadata, kuidas kõik 
toimus ilma minuta, nagu oleksin ma maha kustutatud. Crimson 
Petal väänles postil, Savona oli minu asemel trapetsil. Ta nägi hea 
välja — sätendav, roheline ja nõtke, peas uus hõbedane Mo'Hair. 
Olin mõelnud ka ise mõne sellise hankida — need oli paremad kui 
parukad, ei tulnud kunagi peast ära -, aga mõned tüdrukud ütle- 
sid, et need lehkavad nagu lambakarbonaad, eriti vihmaga. 

Savona oli veidi kohmakas. Ta ei olnud trapetsitüdruk, ta oli 
postitüdruk ja ta ülakeha oli suurevõitu — ta oli end täis pumba- 
nud justkui rannapalli. Tõsta ta tikk-kontsadele, hinga tagant peale 

ja ta räntsatab näoli maha. ,,Mis aga töötab,” ütles ta ikka. »Ja see 
töötab.” 

Nüüd tegi ta pea alaspidi spagaati ja pööras end ühe käe peal. 
Mind ta ei veennud, aga mehed seal all kunsti vastu suuremat huvi 
ei tundnud; nende meelest oli Savona võrratu, kui ta just oigamise 
asemel ei naernud või trapetsilt lausa maha ei kukkunud. 

Ma lahkusin Ussikoopast ja klõpsisin teised ruumid läbi, aga 
suurt midagi ei toimunud. Ei mingeid fetišiste, keegi ei tahtnud 
saada sulgedega kaetud ega pudruga määritud ega sametköitega 
poodud ega gupisid end kiusama. Ainult igapäevane tuim töö. 

Siis helistasin Amandale. Meie oleme teineteise perekond; lap- 
sena olime vist mõlemad eksinud kutsikad. Selline asi seob. 

Amanda oli Wisconsini kõrbes ja pani kokku üht biokunsti ins- 
tallatsiooni, mida ta nüüd teeb, kui harrastab kunstitempe, nagu 
ta neid nimetab. Seekord oli see lehmakontidest. Wisconsin on 
lehmakonte täis sellest kümne aasta tagusest põuast peale, kui leiti, 
et odavam on lehmad maha tappa kui ära vedada - need, kes veel 
ise maha polnud surnud. Amandal oli paar vesinikumootoriga esi- 
laadurit ja kaks illegaalist teksmeksi põgenikku, kelle ta oli palga- 
nud, ja ta oli lohistanud lehmakondid nii suureks mustriks, et seda 
sai näha ainult ülevalt: tohutud trükitähed, mis moodustasid sõna. 
Hiljem pidi ta kondid üle valama pannkoogisiirupiga ja ootama, 
kuni putukad selle üleni katavad, ja siis tegema õhust videoid ja 
panema galeriisse. Talle meeldis vaadata, kuidas asjad liiguvad ja 
kasvavad ja siis kaovad. 

Amandal õnnestus alati oma kunstitempude jaoks raha saada. 
Ta oli omamoodi kuulus neis ringkondades, mis kunsti vastu huvi 
tundsid. Need ringkonnad ei olnud suured, aga need olid rikkad. 
Seekord oli tal tegemist mingi CorpSeCorpsi tippmehega - too 
oli talle videote tegemiseks helikopteri hankinud. , Ma kauplesin 
Suurmehelt pöörleja,” nii ta seda mulle ütles — telefonis ei öelnud 
me kunagi CorpSeCorps või helikopter, sest selliste eriliste sõnade 
jaoks olid neil robotid pealt kuulamas. 

Tema Wisconsini värk oli osa sarjast nimega ,,Elusmaailm” — ta 
viskas nalja, et see oli aednikest inspireeritud, sest nemad olid meil 
nii rangelt keelanud midagi üles kirjutada. Ta oli alustanud üksi- 

kute tähtedega - [ ja A ja O — ja siis teinud kahetähelisi sõnu nagu 
Et, ja siis kolmetähelisi ja nelja- ja viietähelisi. Nüüd oli ta jõudnud 
kuueni. Need olid kirjutatud kõik erinevate materjalidega, muu- 
hulgas kalarapete ja mürgiseid jäätmeid söönud lindude ja lammu- 
tatud majade tualettidega, mis ta oli täitnud kasutatud toiduõliga 
ja põlema pannud. 

Tema uus sõna oli kaputt. Kui ta seda mulle varem oli rääkinud, 
oli ta öelnud, et saadab sõnumi. 

»Kellele?” küsisin mina. ,,Neile, kes galeriides käivad? Härra- 
dele Rikastele ja Tähtsatele?” 

»Just nendele,” ütles ta. Ja prouadele Rikastele ja Tähtsatele. 
Neile kah” 

»Sul tuleb jamasid, Amanda.” 

»Pole häda,” ütles ta. » Nad ei saa sellest aru.” 

Projekt edenes kenasti, ütles ta: oli sadanud, kõrbelilled õilmit- 
sesid, putukaid oli palju, ja see tõotas head ajaks, kui ta lõpuks sii- 
rupi peale kallab. K oli tal juba tehtud ja pool A-st. Aga teksmeksid 
olid tüdima hakanud. 

»Siis on meid kaks,” ütlesin mina. »Ma ei jõua ära oodata, millal 
ma siit välja saan.” 

»Kolm,” ütles Amanda. , Neid on kaks - tesmekslased pluss 
sina. Kolm.” 

»Ahah, õigus küll. Sa näed väga hea välja — see khakikostüüm 
sobib sulle.” Ta oli pikk, tal oli vilaja maadeavastajatüdruku väli- 
mus. Troopikakiivriline välimus. 

»Sul pole kah viga,” ütles Amanda. »Ren, ole siis tubli.” 

»Ole ise kah tubli. Ära lase neil teksmeksidel ennast karata.” 

»Ei nad karga. Nad arvavad, et ma olen hull. Hullud naised lõi- 
kavad lohvi maha.” 

»Seda ma ei teadnud!” Ma naersin. Amandale meeldis mind 
naerma ajada. 

»Mliks sa oleksid pidanud teadma?” küsis Amanda. ,Sina pole 
hull, sina pole näinud seda asjandust põrandal vingerdamas. Maga 
hästi.” 

»Maga sina ka hästi.” Aga ta oli juba mobla kinni klõpsanud. 

Ma olen pühakutepäevadega järje käest kaotanud - ma ei mäleta, 
mis päev on täna —, aga aastaid suudan ma loendada. Ma tegin 
kulmupliiatsiga seinale märke ja lugesin kokku, kui kaua ma olen 
Amandat tundnud. Ma tegin seda nagu vanadel vangikarikatuuri- 
del — neli kriipsu ja siis üks risti üle viiendaks. 

Sellest on kaua aega — üle viieteistkümne aasta —, kui ta aed- 
nike hulka tuli. Nii palju inimesi mu varasemast elust on sealt — 
Amanda ja Bernice ja Zeb; ja Aadam Üks ja Shackie ja Croze; ja 
vana Pilar; ja muidugi Toby. Ei tea, mida nad minust arvaksid - 
sellest, millega ma nüüd elatist teenin. Mõned oleksid pettunud, 
nagu näiteks Aadam Üks. Bernice ütleks, et ma olen tagurlik ja 
see on mulle paras. Lucerne ütleks, et ma olen lits, ja mina vastak- 
sin, et eks endasuguse tunneb ikka ära. Pilar vaataks mind targalt. 
Shackie ja Croze naeraksid. Toby saaks Soomuste peale vihaseks. Ja 
Zeb? Ma arvan, et ta püüaks mind päästa, sest see oleks väljakutse. 

Amanda juba teab. Tema ei mõista kohut. Ta ütleb, et pead 
kauplema sellega, mida sul on. Alati ei saa valida. 

Kui Lucerne ja Zeb mind vägismaailmast aednike hulka tõid, ei 
meeldinud see mulle algul üldse. Aednikud naeratasid, aga nad 
tundusid hirmuäratavad: neid huvitas nii väga kohtupäev ja vaen- 
lased ja Jumal. Ja nad rääkisid nii palju surmast. Aednikud nõud- 
sid rangelt, et elu ei tohi hävitada, aga teisalt ütlesid nad, et surm 
on loomulik protsess, mis oli nagu vastuoluline, kui ma nüüd sel- 
lele mõtlen. Nende jaoks oli kompostiks muutumine igati tore asi. 
Mitte just igaüks ei leiaks, et keha raisakotkaste osaks anda on võr- 
ratult rõõmus tulevikuperspektiiv, aga aednike jaoks just nii oli. Ja 
kui nad veel hakkasid rääkima Veeta Uputusest, mis hävitab kõik 
elava maa peal, nemad ise ehk välja arvata —, siis tekitas see mulle 
luupainajaid. 

Tõelisi aednikulapsi need asjad ei hirmutanud. Nemad olid har- 
junud. Nad viskasid nende üle isegi nalja, vähemasti vanemad poi- 
sid — Shackie ja Croze ja nende semud. ,,Me kõik sureme;,” ütlesid 
nad ja tegid surnunäo pähe. ,,Kuule, Ren. Tahad oma osa elutsük- 
lisse anda? Heida siia prügihunnikusse, sa saad kompostiks.” - 
»Kuule, Ren. Vagel tahad olla? Laku mu haava!” 

»Olge vait,” ütles Bernice. ,Või lähete ise prügihunnikusse, sest 
ma viskan teid sinna!” Bernice oli tige ja tema alla ei andnud, ja 
suurem osa lapsi taandus. Isegi poisid. Aga siis jäin ma Bernice'ile 
võlgu ja pidin tegema nii, nagu ta käskis. 

Shackie ja Croze narrisid mind ikkagi, kui Bernice'i polnud 
kohal neid eemale tõrjumas. Nad olid nälkjalömastajad, nad olid 
põrnikasööjad. Nad proovisid teistel südant pahaks ajada. Nemad 
olid tülinaks — nii ütles nende kohta Toby. Ma olin kuulnud teda 
Rebeccale ütlevat: , Kohe tuleb tülinat.” 

Shackie oli kõige vanem, ta oli pikk ja kõhetu ja käsivarre sise- 

küljele oli tal tätoveeritud ämblik: ta oli selle endale ise nõela ja 
küünlatahmaga torkinud. Croze oli jässakam, tal oli ümmargune 
pea ja üks hammas puudu, tänavakakluses välja löödud, nagu ta 
ise kinnitas. Neil oli väike vend, Oates oli ta nimi. Vanemaid neil 
ei olnud; kunagi oli olnud, aga nende isa oli läinud koos Zebiga 
mingile Aadama-retkele ega olnudki tagasi tulnud, ja siis oli nende 
ema ära läinud ja ütelnud Aadam Ühele, et kutsub poisid enda 
juurde, kui on end sisse seadnud. Aga sedaei juhtunud kunagi. 


Aednike kool oli teises hoones kui katuseaed. Seda kutsuti Heaolu- 
kliinikuks, sest see seal varem oli asunud. Seal leidus ikka veel 
kastitäite kaupa marlisidemeid, mida aednikud käsitööprojektide 
jaoks korjasid. Maja lõhnas äädika järele: kooliruumidest üle kori- 
dori oli ruum, mida aednikud kasutasid äädikategemiseks. 

Heaolukliiniku pingid olid kõvad, me istusime ridades. Me kir- 
jutasime tahvlikestele ja need tuli iga päeva lõpuks puhtaks püh- 
kida, sest aednikud ütlesid, et ei tohi jätta sõnu vedelema, et vaen- 
lased neid ei leiaks. Paber oli niikuinii patune, sest see oli tehtud 
puude lihast. 

Me veetsime hulk aega asju meelde jättes ja neid valjusti ette 
lauldes. Aednike ajalugu käis näiteks nii: 


Aasta üks, aed sai looduks; aasta kaks, aed saab kenamaks; 
aasta kolm, Pilari mesilaste õietolm; aasta neli, saabus Burt, 
me veli; aasta viis, Toby päästeti siis; aasta kuus, Katuro me 
seas on uus; aasta seitse, Zeb me taevasse heitles. 


Aasta seitsme kohal oleks pidanud ütlema, et tulin ka mina, ja 
tulimu ema Lucerne ja et tegelikult ei olnud see taevas, aga aedni- 
kele meeldis, kui nende laulud läksid riimi. 


Aasta kaheksa, Nuala saatust vahetab; aasta üheksa, 
Philo end meile pühendab. 


Oleksin tahtnud, et kümnenda aasta juures mainitaks Reni, aga 
arvasin, et nii ei lähe. 

Teised asjad, mis me meelde pidime jätma, olid raskemad. 
Matemaatika ja teadusevärgid olid kõige hullemad. Me pidime 
meelde jätma ka kõik pühakute päevad ja igal päeval oli vähemalt 
üks pühak ja mõnikord ka rohkem, või siis mõni pidustus, mis 
tähendas, et neid tuli kokku üle neljasaja. Ja veel selle, mida need 
pühakud olid teinud, et pühakuks saada. Mõned olid lihtsad. Püha 
Yossi Leshem, lcorkakkude kaitsja näiteks — noh, vastus oli üsna 
ilmselge. Ja püha Dian Fossey, sest see lugu oli nii kurb, ja püha 
Shackleton, sest see oli kangelaslik. Aga mõned olid väga rasked. 
Kes suudaks meeles pidada püha Bashir Alouse'i või püha Cricki 
või Podocarpuse päeva? Mul läks Podocarpuse päev alati sassi, sest 
mis see podocarpus oli? See oli mingi ürgne puu, aga kõlas nagu 
kala. 

Nuala õpetas väikseid lapsi ning juhatas Pungade ja Õite koori 
ning õpetas materjalide taaskasutust, ja Rebecca õpetas kokakunsti, 
mis tähendas söögitegemist, ja Surya õpetas õmblemist ning Mugi 
mentaalset aritmeetikat, Pilar õpetas mesilasi ja mükoloogiat; Toby 
terviklikku tervendamist koos taimsete ravimitega, Burt metsikut 
ja aiabotaanikat -a Philo meditatsiooni ning Zeb kiskja-saaklooma 
suhteid ning loomade kaitsemaskeeringut. Oli veel teisigi õpeta- 
jaid — kui olime kolmeteistkümneaastased, õpetas Katuro meile 
erakorralist mecitsiini ja ämmaemand Marushka andis inimese 
reproduktiivsüsteemi, kuivõrd seni olime õppinud ainult konna 
munasarju —, aga nemad olid kõige olulisemad. 

Aednikulaste! olid hüüdnimed kõikidele õpetajatele. Pilar oli 
Seenend, Zeb oli Hull Aadam, Stuart oli Kruvi, sest ta valmistas 
mööblit. Mugi oli Muskel, Marushka oli Lima, Rebecca oli Sool ja 
Piplar, Burt oli Muhk, sest tal oli kiilaspea. Toby oli Kuiviknõid. 
Nõid sellepärast, et ta alailma segas midagi ja valas pudelitesse, ja 
Kuivik sellepärast, et ta oli kõhn ja karm ja et teda eristada Nualast, 
kes oli Märg Nõid, sest tal oli niiske suu ja võdisev tagumik, ja 
sellepärast, et teda oli kerge nutma ajada. 

Lisaks õppelzuludele oli aednikulastel ka riivatuid laule, mis 
nad olid ise leiutanud; nad laulsid vaikselt — Shackleton ja Crozier 
ja teised vanemad poisid alustasid, aga siis lõime kõik sekka: 

Märg nõid, märg nõid, 

kes nii paksu võdina lõi? 

Kui lihunik ta ära ostis, hulga raha ära tõid, 
söö ta ära vorsti sees, märg-märg nõid. 


Lihuniku ja vorsti koht oli eriti jõle, sest igasugune liha oli aed- 
nike jaoks kõlvatu. , Jätke järele,” ütles Nuala, aga siis ta nuutsatas 
ja vanemad poisid tõstsid pöidlad püsti. 

Kuiviknõida Tobyt ei suutnud me kunagi nutma ajada. Poisid 
ütlesid, et ta on vintske — tema ja Rebecca olid kõige vintskemad. 
Rebecca oli pealtnäha lõbus, aga teda ei torgitud. Toby, tema oli 
vintske nii seestkui ka väljast. , Ära mitte proovigi, Shackleton,” 
ütles ta ikka, ehkki oli meie poole seljaga. Nuala oli meiega liiga 
lahke, aga Toby hoidis meid ohjes, ja me usaldasime Tobyt roh- 
kem; kivi usaldatakse ikka rohkem kui kooki. 

Ma elasin koos Lucerne'i ja Zebiga majas, mis oli aiast umbes viie 
kvartali kaugusel. Seda kutsuti juustutehaseks, sest just see seal 
varem oligi, ja majas heljus ikka veel kerge juustulõhn. Pärast 
juustutegemist olid katusealust kasutanud kunstnikud, aga kunst- 
nikke enam ei olnud ja keegi ei paistnud teadvat, kellele maja kuu- 
lub. Vahepeal olid aednikud selle üle võtnud. Neile meeldis elada 
kohtades, kus ei pidanud üüri maksma. 

Meie päralt oli üks suur tuba, kus olid mõned kardinatega eral- 
datud ruumikesed — üks mulle, üks Lucerne'ile ja Zebile, üks vio- 
lettbioletile, üks dušile. Kardinad olid kootud kilekotiribadest ja 
kleeplindist ja helikindlad ei olnud nad kuidagimoodi. See ei olnud 
just tore, eriti kui asi puutus violettbioletti. Aednikud ütlesid, et 
seedimine on püha ning et lõhnad ja hääled, mis käisid toitumis- 
protsessi lõpp-produkti juurde, ei ole sugugi naljakad ega koledad, 
aga meie toas oli neid lõpp-produkte raske eirata. 

Me sõime suures ruumis uksest tehtud laua ääres. Kõik meie 
lauanõud ja potid-pannid olid näpatud — korjatud, nagu ütlesid 
aednikud —, välja arvatud mõned paksemad taldrikud ja kruusid. 
Need olid aednikud teinud oma keraamikaperioodil, enne kui 
otsustasid, et põletusahjud kulutavad liiga palju energiat. 

Ma magasin aganaid ja õlgi täis topitud madratsi. Sellel oli 
teksastest ja kasutatud vannimattidest õmmeldud lapitekk, ja igal 
hommikul pidin ma kõigepealt voodi korda tegema, sest aedni- 
kele meeldisid kenasti ülestehtud voodid, ehkki nad ei olnud kuigi 
pepsid selles suhtes, millest need tehtud olid. Siis võtsin ma sei- 
nalt naela otsast riided ja panin selga. Ma sain puhtad riided iga 
seitsme päeva tagant: aednike meelest ei olnud hea raisata vett ja 
seepi liiga rohke pesemise peale. Mu riided olid alailma rõsked, 

sest õhk oli niiske ja aednikud ei pooldanud kuivateid. ,,Jumal lõi 
päikse põhjusega,” tavatses Nuala öelda ja tema sõnade järgi oli see 
põhjus meie riiete kuivatamine. 

Lucerne oli tavaliselt ikka veel voodis, see oli ta lemmikpaik. 
Kui me elasime veel HelthWyzeris mu pärisisa juures, jäi ta õige 
harva koju, aga siin ei läinud ta majast peaaegu kunagi välja, vahel 
ainult katuseaeda või Heaolukliinikusse või teistele aednikunaistele 
appi takjajuuri koorima või neid mügarlikke lapitekke tegema või 
kilekotikardinaid kuduma või midagi muud sellist. 

Zeb oli duši all: Iga päev ei käida duši all oli üks paljudest aed- 
nike reeglitest, mida Zeb ignoreeris. Meie dušivesi tuli aiavooli- 
kuga vihmaveetünnist ja töötas raskusjõul, nii et energiat selleks ei 
kulutatud. Nii õigustas Zeb endale erandi tegemist. Ta laulis. 


Essugi keegi ei tee, 

essugi keegi ei tee, 

ja niiüd me oleme sopa sees, 
sest essugi keegi ei tee. 


Kõik ta dušilaulud olid sedasorti negatiivsed, ehkki ta laulis 
neid lõbusalt oma suure vene karu häälega. 

Zebi vastu olid mul vastakad tunded. Ta võis olla hirmuäratav, 
aga samas andis see mingi kindlustunde, et mu perekonnas keegi 
nii tähtis oli. Zeb oli üks Aadamaist — juhtivaist Aadamaist. Seda 
võis tajuda viisist, kuidas teised tema poole üles vaatasid. Ta oli 
suur ja tugev, tal oli mootorratturihabe ja pikad juuksed — pruunid, 
sekka veidi halli — ja nahkjas nägu ning kulmud nagu okastraadist 
aed. Ta nägi välja, nagu peaks tal olema hõbehammnas ja tätovee- 
ring, aga neid tal ei olnud. Ta oli tugev nagu väljaviskaja ja tal oli 
samasugune ähvardav, ent leebe näoilme, nagu võiks ta su kaela 
murda kui vaja, aga mitte lõbu pärast. 

Mõnikord mängis ta minuga doominot. Aednikud olid mängu- 
asjadega kitsid — loodus on meie mänguplats — ja mänguasjadest 
kiitsid nad heaks ainult neid, mis olid õmmeldud riidejääkidest või 
kootud kokkuhoitud nöörist, või olid need krimpsus vanainimese- 
kujud, pead kuivanud metsõuntest. Aga doominot nad lubasid, 


72 


sest nikerdasid kivikesed ise valmis. Kui ma võitsin, siis Zeb nae- 
ris ja ütles: , Assa plika!” ja siis hoovas minusse soe tunne nagu 
mungalilled. 

Lucerne käskis mul alailma Zebi vastu kena olla, sest ehkki ta 
ei olnud mu päris isa, oli ta nagu mu päris isa ja teda solvaks, kui 
ma tema vastu jäme oleksin. Aga samas ei meeldinud talleeriti, kui 
Zeb minu vastu kena oli. Nii et üsna keeruline oli õigesti käituda. 


Sellal kui Zeb duši all laulis, otsisin mina endale midagi süüa - 
kuivatatud sojapalu või siis lõunasöögist jäänud aedviljapiruka. 
Lucerne oli üsna vilets kokk. Siis läksin ma kooli. Tavaliselt olin 
ma ikka veel näljane, aga ma võisin arvestada koolilõunaga. See 
ei olnud kuigi hea, aga oli siiski toit. Nagu Aadam Üks ikka ütles, 
nälg on toidule parim kaste. 

Ma ei mäleta, et oleksin HelthWyzeri linnakus kunagi näljane 
olnud. Ma tõesti tahtsin sinna tagasi. Ma tahtsin oma pärisisa, kes 
mind kindlasti ikka veel armastas: kui ta oleks teadnud, kus ma 
olen, oleks ta raudselt mulle järele tulnud. Ma tahtsin oma päris 
maja, omaenda tuba ja roosade kardinatega voodit ja riidekappi, 
täis igatsorti riideid. Aga kõige rohkem tahtsin ma, et ema oleks sel- 
line nagu varem, kui ta viis mu poodidesse või klubisse golfi män- 
gima või AnooYoo spaasse, kus ta laskis end parandada ja täius- 
tada ning kust ta tuli tagasi mõnusalt lõhnates. Aga kui ma midagi 
meie vana elu kohta laususin, siis ütles ta, et see oli minevikus. 

Tal oli palju põhjusi Zebiga ära joosta ja aednikega ühineda. Ta 
ütles, et nende eluviis oli inimkonnale kõige parem ja teistele ole- 
vustele maa peal samuti, ja ta toimis armastusest, mitte ainult Zebi 
vastu, vaid ka minu vastu, sest ta tahtis, et maailm saaks terveks, 
nii et kogu elu täienisti välja ei sureks, ja kas see teadmine ei teinud 
mind õnnelikuks? 

Ta ise ei tundunud sugugi õnnelik. Ta istus laua ääres ja har- 
jas juukseid, põrnitses ennast meie ainsast väikesest peeglist ilmel, 
mis oli tusane, või kriitiline, või võib-olla traagiline. Tal olid pikad 
juuksed nagu kõigil aednikunaistel, ning nende harjamine ja pal- 
mitsemine ja ülespanemine oli suur töö. Halbadel päevadel tegi ta 
seda kõike neli või viis korda. 

Neil päevadel, kui Zeb ära oli, rääkis ta minuga hädavaevu. Või 
käitus, nagu oleksin mina Zebi ära peitnud. ,, Millal sa teda viimati 
nägid?” võis ta küsida. ,,Kas ta koolis oli?” Tundus, nagu oleks ta 
tahtnud panna mind Zebi järele luurama. Siis hakkas ta kahetsema 
ja küsis: ,Kuidas sa ennast tunned?”, nagu oleks ta mulle midagi 
halba teinud. 

Kui ma vastasin, siis ta ei kuulanud. Selle asemel kuulatas ta, 
kas Zeb ei tule. Ta läks üha enam ärevile, sai isegi vihaseks; ta sam- 
mus ringi ja vaatas aknast välja, ning rääkis omaette, kui halvasti 
Zeb teda kohtleb; aga kui Zeb viimaks välja ilmus, kukkus ema ta 
ümber sahmerdama. Siis hakkas ta näägutama - kus Zeb oli olnud, 
kellega ta seal oli olnud, miks ta ei olnud varem koju tulnud. Zeb 
kehitas ainult õlgu ja ütles: »Kõik on korras, tibu, ma olen nüüd 
siin. Sa muretsed liiga palju.” 

Siis kadusid nad kahekesi kilekotiribadest ja toruteibist kardina 
taha, ja mu ema tegi valulisi ja vaevatuid hääli, mis tundusid mulle 
piinlikud. Siis ma vihkasin teda, sest tal ei olnud uhkust ja ta ei 
suutnud end talitseda. Oli selline tunne, nagu jookseks ta keset äri- 
tänavat ilma ühegi riidehilbuta. Miks ta Zebi nii väga jumaldas? 

Nüüd saan ma aru, kuidas see võib juhtuda. Armuda võib kel- 
lesse tahes — lolli, kurjategijasse, ei kellessegi. Korralikke reegleid 


ei ole. 


Teine asi, mida ma aednike juures üldse ei sallinud, oli riietus. 
Aednikud ise olid mitut värvi, aga riided mitte. Kui loodus oli ilus, 
nagu Aadamad ja Eevad väitsid — kui põlluliiliad olid meie ees- 
kujud —, miks ei võinud meie olla siis rohkem liblikate ja vähem 
parkimisplatside moodi? Me olime nii lamedad, nii inetud, nii 
koredad, nii tumedad. 

Tänavalapsed — pööbratid — ei olnud just rikkad, aga nad olid 
sätendavad. Ma kadestasin neid läikivaid asju, neid helkivaid asju, 
nagu TV-kaameratelefonid, roosad ja lillad ja hõbedased, mis 
vilkusid nende käes nagu mustkunstniku kaardid, või Sea/H/Ear 
Candyd, mida nad muusika kuulamiseks kõrva toppisid. Ma taht- 


sin nende toretsevat vabadust. 
Meil oli keelatud pööbrattidega sõbrustada ja nemad omalt 

poolt kohtlesid meid kui paariaid, hoidsid nina kinni ja röökisid 
või loopisid meid asjadega. Aadamad ja Eevad ütlesid, et meid kiu- 
satakse taga meie usu pärast, aga tõenäoliselt tehti seda meie riiete 
pärast. Pööbratid olid väga moeteadlikud ja kandsid kõige pare- 
maid riideid, mis nad olid suutnud endale äritseda või varastada. 
Nii et me ei käinud nendega läbi, aga me võisime nende jutte pealt 
kuulata. Me saime nende teadmistest niimoodi osa - see hakkas 
meile külge otsekui bakterid. Me vahtisime seda keelatud maist elu 
otsekui läbi võrkaia. 

Ükskord leidsin ma kõnniteelt ilusa kaameratelefoni. See oli 
porine ja signaali ei olnud, aga ma tõin selle ikkagi koju, ja Eevad 
sattusid mulle peale. , Kas sul aru peas ei ole?” kurjustasid nad. 
»Sellised asjad võivad sulle viga teha! See võib su aju ära põletada! 
Ära isegi vaata seda: kui sina seda näha võid, võib ka see sind 


näha? 

Ma kohtasin Amandat kümnendal aastal, kui mina olin kümne- 
aastane: ma olin alati sama vana kui jooksev aasta, nii et aastaid oli 
kerge meeles pidada. 

See oli püha Farley, huntide kaitsja päev - noorte bioneeride 
koriluspäev, kui me pidime kaela siduma jäledad rohelised rätikud 
ja minema korjeretkele, koguma asju aednike taaskasutusmater- 
jalidest käsitöö jaoks. Mõnikord korjasime seebijäänuseid; käes 
punutud korvid, kõndisime ringi paremates hotellides ja resto- 
ranides, sest nemad viskasid seepi välja labidatäite kaupa. Kõige 
paremad hotellid olid rikastes pööblates — nagu Fernside, Golf- 
greens ja, kõige rikkam, SolarSpace — ja me sõitsime sinna häälega, 
ehkki see oli keelatud. Aednikud olid just sellised. Nad käskisid sul 
midagi teha ja siis keelasid kõige hõlpsama tegemisviisi. 

Roosilõhnaline seep oli kõige parem. Bernice ja mina viisime 
seda natuke koju, ja ma hoidsin oma seebitükke padjapüüris, et 
niiskest lapitekist hallituslõhna peletada. Ülejäänu viisime aed- 
nikele, kes keetsid selle päiksekeetlis tarrendiks, siis jahutasid ja 
lõikasid viiludeks. Aednikud kasutasid palju seepi, sest nad muret- 
sesid mikroobide pärast, aga mõned lõigatud seebitükid pandi 
kõrvale. Need keerati lehtedesse ja seoti rohust keerutatud nööriga 
kinni, et müüa hiljem turistidele ja juhmarditele Aednike Elupuu 
loodusmater jalide vahetusel koos ussikotikeste ja mahenaeriste ja 
suvikõrvitsate ja teiste viljadega, mida aednikud ise ei olnud ära 


tarvitanud. 


See päev ei olnud seebipäev, see oli äädikapäev. Me käisime baa- 
ride ja ööklubide ja stripiurgaste tagauste juures ja sorisime nende 
prügikastides ning otsisime äravisatud veini, ja kallasime selle 

oma noore bioneeri emailpange. Siis tirisime oma panged Heaolu- 
kliiniku majja, kus vein kallati äädikaruumi üüratutesse tünnidesse 
ja kääritati äädikaks, mida aednikud kasutasid koristustöödel. Üle- 


üles noppinud ja millele olid peale kleebitud Aednike sildid. Siis 
pandi need koos seebiga Elupuul müüki. 

Meie noore bioneeri töö pidanuks meile andma kasulikke õppe- 
tunde. Näiteks: midagi ei tohi mõtlematult ära visata, isegi mitte 
patuurgaste veini. Ei ole olemas sellist asja nagu praht, prügi või 
rämps, on ainult mateeria, mida ei ole korralikult ära kasutatud. Ja 
mis kõige tähtsam, kõik, lapsed kaasa arvatud, peavad andma oma 
panuse kogukonna ellu. 

Shackie ja Croze ja vanemad poisid jõid mõnikord veini ära, 
selle asemel et alles hoida. Kui nad jõid liiga palju, kukkusid nad 
pikali või oksendasid või sattusid pööbrattidega kaklema ja loopi- 
sid joodikuid kividega. Kättemaksuks pissisid joodikud tühjadesse 
veinipudelitesse, et näha, kas suudavad meid ära petta. Mina ise ei 
joonud kunagi kust: tuli ainult pudelisuud nuusutada. Aga mõnel 
lastest oli nina tuimaks muutunud, sest nad suitsetasid sigareti- või 
sigarikonisid või isegi savu, kui kätte said, ja nemad kummutasid 
pudeli suule, ja siis sülitasid ja vandusid. Aga võib-olla jõid need 
lapsed pissipudelitest meelega, et leida ettekäänet vandumiseks, 
mis oli aednike hulgas keelatud. 

Niipea, kui nad aia vaateväljast eemal olid, võtsid Shackie ja 
Croze ja teised poisid oma noore bioneeri rätikud kaelast ja sidusid 
ümber pea nagu aasiasulamitel. Nemadki tahtsid tänavagäng olla — 
neil oli isegi märgusõna. ,,Gang!” ütlesid nad, ja teine pidi ütlema 
»Green”. Nii et gangreen. Sellepärast ,,gang”. Et nad olid gäng, ja 
green tähendas ,.rohelist”, nagu olid nende pearätikud. See pidi 
olema salaasi, ainult jõugu liikmetele, aga nagunii me teadsime 
sellest kõik. Bernice ütles, et see on nende jaoks paslik märgusõna, 
sest gangreen oli lihamädanik ja nemad olid läbinisti mädad. 

»Hea nali, Bernice,” ütles Crozier. ,, PS. Sa oled kole.” 


Me pidanuks korjeretkel käima rühmiti, et saaksime end kaitsta 
pööbratijõukude eest, või joodikute eest, kes võinuks meil panged 

käest kahmata ja veini ära juua, või lapsenäppajate eest, kes või- 
nuks meid tibuseksiturul maha müüa. Aga selle asemel jagunesime 
ja käisime kahe-kolmekesi, sest nii sai piirkonna kiiremini läbitud. 

Sellel päeval olin ma algul Bernice'iga, aga siis me läksime tülli. 
Me nääklesime kogu aeg ja ma pidasin seda sõpruse märgiks, sest 
ükskõik kui ägedalt me ka tülitsesime, pärast leppisime alati ära. 
Mingi side hoidis meid koos: see ei olnud kõva nagu kont, vaid libe 
nagu krõmpsluu. Tõenäoliselt tundsime mõlemad end aedniku- 
laste seas ebakindlalt, me mõlemad kartsime jääda liitlaseta. 

Seekord tekkis tüli meritähekujulise pärltikandiga peenraha- 
koti pärast, mille me olime prahihunnikust välja koukinud. Me 
ihaldasime selliseid leide ja otsisime neid alailma. Pööblaelanikud 
viskasid hulganisti asju minema, sest — nagu ütlesid Aadamad ja 
Eevad — keskendumisvõime oli neil kasin ja moraali ei olnud üldse. 

»Mina nägin seda esimesena,” ütlesin mina. 

»Sina nägid esimesena eelmine kord,” ütles Bernice. 

»Ja mis siis? Seda nägin ma ka esimesena!” 

»su ema on lipakas,” ütles Bernice. See oli ebaaus, sest ma arva- 
sin ka ise nii ja Bernice teadis seda. 

»Sinu oma on juurikas!” ütlesin mina. »Juurikas” ei oleks pida- 
nud aednike hulgas solvang olema, aga oli. ,,Juurika- Veena!” lisa- 
sin ma. 

»Lihahaisukas!” ütles Bernice. Rahakott oli tema käes ja ta hoi- 
dis sellest kõvasti kinni. 

»Hästi!” ütlesin ma ja kõndisin minema. Ma lonkisin, aga ei 
vaadanud tagasi, ja Bernice ei kiirustanud mulle järele. 


See juhtus äritänaval, mida kutsuti Õunaaiaks. See oli meie pööbla 
ametlik nimi, ehkki kõik kutsusid seda Varinguauguks, sest inime- 
sed kadusid siin jäljetult. Meie, aednikulapsed, jalutasime läbi äri- 
tänava, mil iganes saime, lihtsalt uudistamise pärast. 

Nagu kõik muu meie pööblas, oli ka see tänav kunagi olnud 
nooblim. Seal oli katkine purskkaev, täis tühje õllepudeleid, seal 
olid sisseehitatud lillepotid, kus leidus rohkelt Zizzy Frooti purke 
ja sigaretikonisid ja kasutatud kondoome, mis olid paksult täis (nii 
väitis Nuala) mädapisikuid. Seal oli holospinneriputka, mis oli 

kunagi välja veeretanud päikeseid ja kuid ja haruldasi loomi ja su 
enda kujutise, kui raha sisse panid, aga see oli juba mõnda aega 
tagasi ära lõhutud ning seisis nüüd tühjana, aukus silmaga. Mõni- 
kord läksime sisse ja tõmbasime räbaldunud tähekirjud kardinad 
ette ja lugesime seinalt pööbrattide jäetud sõnumeid. Monica imeb. 
Darf ka aint paremini. URS= 4U free, baBc8s! Brad olt srnd. Need 
pööbratid olid nii uljad, nad kirjutasid ükskõik kuhu ja ükskõik 
mida. Neil oli kama, kes seda luges. 

Varinguaugu pööbratid käisid holospinneris savu suitsetamas — 
putka oli selle haisu täis - ja nad seksisid seal: me saime aru, sest 
maha oli jäetud kondoome ja mõnikord alukaid. Aednikulapsed 
ei tohtinuks teha kumbagi — hallutsinogeenid olid ette nähtud 
ainult religioosseteks eesmärkideks ja seks oli neile, kes olid oma- 
vahel vahetanud rohelisi lehti ja hüpanud üle lõkke -, aga vanemad 
aednikulapsed väitsid, et nad on ikkagi mõlemat proovinud. 

Poed, mis ei olnud laudadega kinni löödud, olid kahekümne- 
dollari poed, nagu Tinsel ja Wild Side ja Bong - sääraste nime- 
dega. Nad müüsid sulekübaraid ja kehakriite ning draakonite ja 
pealuude ja õelate hüüdlausetega T-särke. Ja muidugi Joltbare, ja 
närimiskumme, mis panid keele pimedas helendama, ja punahuu- 
lelisi tuhatoose kirjaga »Las minu suu teeb oma töö” ja In-Your- 
Skin Etcha-Tattoo'sid, mis Eevade jutu järgi kõrvetasid su naha 
veresoonteni välja. Siin võis leida soodushinnaga kallist kraami, 
mis oli Shackie sõnul SolarSpace'i butiikidest varastatud. 

Toretsev rämps üksnes, oleksid Eevad öelnud. Kui kavatsed 
hinge maha müüa, siis küsi vähemalt kõrget hinda! Bernice ja 
mina ei teinud sellest väljagi. Meie hinged ei huvitanud meid. Me 
piilusime vaateaknaid, pea himust pööritamas. Mis sina võtaksid? 
küsisime teineteiselt. Selle LED-tulega võlukepi? See on titekas! Selle 
»Vere ja Rooside” video? Väkk, see on poistele! Tõeliste naiste iseklee- 
puvad rimplantaadid? Ren, sa oled nõme! 


Kui Bernice oli sel päevalära läinud, et teadnud ma päriselt, mida 
teha. Ma mõtlesin, et peaksin võib-olla lihtsalt tagasi minema, sest 
mina ei tundnud end samuti üksi kindlalt. Siis nägin ma Amandat, 
kes seisis teisel pool kaubandustänavat koos rühma teksmekslas- 

test pööblatüdrukutega. Seda rühma tundsin ma välimuse järgi, 
aga Amandaht ei olnud ma kunagi varem nendega koos näinud. 
Neil tüdrukuil olid seljas sedasorti riided, nagu neil tavaliselt 
ikka olid: miniseelikud ja sätendavad topid, suhtkruvatiboad kaela 
ümber, hõbekindad, pehmed plastliblikad juustesse torgatud. Neil 
olid Sea/H/Ear Candyd ja ergavad telefonid ja millimallikakäe- 
võrud ja nad eputasid. Nad kõik mängisid Sea/H/Ear Candydel 
sama laulu ja tantsisid selle järgi, hööritasid tagumikku ja upitasid 
rindu. Nad nägid välja, naguoleks neil olemas juba kõik asjad igast 
viimasest kui poest ja nagu oleksid nad sellest tüdinud. Ma kades- 
tasin sellist ilmet nii väga. Ma lihtsalt seisin seal ja kadestasin. 
Amanda tantsis ka, ainult et paremini. Veidi aja pärast ta lõpe- 
tas ja seisis veidi eemal ja klõbistas messi kirjutada. Siis vaatas ta 
otse minu poole ja naeratas ja lehvitas oma hõbesõrmi. See tähen- 


das Tule siia. 
Ma kontrollisin, kas keegi ei näe. Siis läksin ma üle tee. 

»Tahad mu millimallikakäevõru näha?” küsis Amanda, kui ma 
tema juurde jõudsin. Küllap olin ma tema silmis oma vaeslapse- 
riiete ja kriidiste sõrmedega üsna hale. Ta tõstis randme: seal olid 
pisikesed millimallikad, kes avasid ja sulgesid end nagu ujuvad lil- 
led. Nad näisid hunnitud. 

»Kust sa selle said?” küsisin ma. Ma ei teadnud õieti, mida 
öelda. 

»Pätsasin,” ütles Amanda. Nii need pööblatüdrukud oma asjad 
enamasti said. 

»Kuidas nad seal sees elus on?” 

Ta osutas hõbenupule käevõru kinnituskohal. ,Siin on õhuti,” 
ütles ta. »See pumpab hapnikku. Kaks korda nädalas tuleb süüa 
anda.” 

»Mis siis saab, kui sa ära unustad?” 

»siis nad söövad üksteist ära,” vastas Amanda. Ta muigas ker- 
gelt. »Mõned teevad seda meelega, nad ei anna süüa. Siis käib seal 
nagu minisõda ja natukese aja pärast on ainult üks millimallikas 
järel ja siis sureb see ka ära.” 

»Õudne” ütlesin mina. 

Amanda näol oli ikka seesama muie. , Jah. Sellepärast nad nii 
teevadki.” 

»Nad on väga ilusad,” ütlesin ma neutraalse häälega. Ma tahtsin 
talle meeldida ja ma ei saanudaru, kas tema meelest oli õudne hea 
või halb. 

»Võta endale,” ütles Amanda. Ta sirutas randme ette. , Ma võin 
endale uue pätsata.” 

Ma tahtsin hirmsasti seda käevõru, aga ma ei teadnud, kuidas 
toitu osta, ja siis pidi millimallikas ju ära surema. Või siis .eitakse 

käevõru üles, ükskõik kui hästi ma selle ära peidan, ja siis olen ma 
hädas. ,, Ma ei saa,” ütlesin ma. Astusin sammu tagasi. 

»Sa oled siis üks neist,” ütles Amanda. Ta ei paistnud mõnitavat, 
ta paistis lihtsalt uudishimulik. Neist jummeleist. Jumalaõudi- 
kuist. Räägitakse, et neid on siin terve kari.” 

»Ma ei ole üks neist,” ütlesin ma. See vale pidi kaugele näha 
olema. Varinguaugu pööblas oli palju näruseid inimesi, aga nad ei 
olnud meelega närused, nii nagu olid aednikud. 

Amanda kallutas pea veidi küljele. ,, Naljakas,” ütles ta. ,, Sa näed 
nende moodi välja.” 

»Ma ainult elan nende juures,” ütlesin ma. »Ma olen seal enam- 
vähem külas. Ma ei ole tegelikult üldse nende moodi.” 

»Muidugi eiole,” ütles Amanda ja naeratas. Ta patsutas kergelt 
mu kätt. ,Tule siia, ma tahan sulle midagi näidata.” 


Ta juhtis mu põiktänavale, mis viis Sabade ja Soomuste taha. Meie, 
aednikulapsed, ei tohtinuks sinna minna, aga me käisime ikkagi, 
sest kui me kogumisretkel käisime, võis saada kõvasti äädikaveini, 
kui olid küllalt varakult enne joodikuid kohal. 

See kõrvaltänav oli ohtlik. Sabad ja Soomused oli räpaurgas, 
ütlesid Eevad. Me ei tohi sinna mitte kunagi minna, eriti mitte 
tüdrukud. TÄISKASVANUTE MEELELAHUTUS seisis neoonkir- 
jas ukse kohal, mida valvasid öösiti kaks tohutu suurt mustas üli- 
konnas meest, kes kandsid päikseprille isegi pimedas. Üks vanem 
aednikutüdruk kinnitas, et need mehed olid talle öelnud: ,,Tule 
aasta pärast tagasi ja too oma kena väike ahter siia.” Aga Bernice 
ütles, et ta lihtsalt hooples. 

Soomustel olid kahel pool sissepääsu pildid — valgustatud holo- 
fotod. Need pildid kujutasid ilusaid tüdrukuid, kes olid üleni kae- 
tud sädelevate roheliste soomustega nagu sisalikud, ainult juuksed 
mitte. Üks neist seisis ühel jalal, teine jalg kaela taga. Ma arvasin, 
et selline asend pidi haiget tegema, aga tüdruk pildil naeratas. 

Kas soomused kasvasid kehal või olid peale kleebitud? Bernice 
ja mina olime eriarvamusel. Mina ütlesin, et olid kleebitud, Ber- 
nice ütles, et kasvasid, tüdrukud on opereeritud, nii nagu pannakse 
rimplantaate. Ma ütlesin Bernice'ile, et see on ogar mõte, sest mitte 

keegi ei taha endale sellist operatsiooni. Aga salajas ma isegi nagu 
uskusin teda. 

Ühel päeval me nägime, kuidas soomustes tüdruk keset päeva 
mööda tänavat jooksis ja mustas ülikonnas mees teda taga ajas. 
Tüdruk sätendas läikivate roheliste soomuste tõttu kõvasti; ta heitis 
kõrge kontsaga kingad jalast ja jooksis paljajalu, põikles inimeste 
vahel siia-sinna, aga siis astus ta klaasikillule ja kukkus. Mees jõu- 
dis talle järele ja kaapas ta sülle ja kandis tagasi Soomustesse, nii et 
tüdruku ussinahksed käed ripendasid. Ta jalad veritsesid. Kui ma 
sellele mõtlesin, jooksis mul külmavärin mööda selga alla, nagu 
oleksin vaadanud kedagi sõrme lõikavat. 


Põiktänava lõpus Soomuste taga oli väike plats, kus hoiti prügi- 
kaste — ühed süsinikjäätõli jaoks ja mõned teised. Siis oli seal 
plankaed ja teisel pool oli tühermaa, kus maja oli maha põlenud. 
Nüüd oli seal ainult kõva maa, tsemenditükid, söestunud palgid ja 
klaasikillud ja kõige peal kasvas umbrohi. 

Mõnikord jõlkusid seal pööbratid ja nad kargasid meile kallale, 
kui me veinipudeleid tühjendasime. Nad karjusid ,»jummel, jum- 
mel, ilge pummel” ja tõmbasid meil panged käest ja jooksid nen- 
dega minema või kallasid meile kaela. Bernice'iga juhtus ükskord 
niimoodi ja ta haises päevi veini järele. 

Mõnikord läksime sinna tühermaale koos Zebiga õuesõppe 
päevadel: ta ütles, et see on kõige rohkem aasa moodi asi, mida 
meie pööblas leida võib. Kui Zeb oli koos meiega, siis pööbla lap- 
sed meid ei tülitanud. Zeb oli nagu meie isiklik tiiger: meiega talt- 
sas, kõigi teistega metsik. 

Ükskord leidsime sealt surnud tüdruku. Tal ei olnud juukseid 
ega riideid: olid ainult mõned üksikud rohelised soomused. Külge 
kleebitud, mõtlesin ma. Või midagi sellist. Igal juhul need ei kasva. 
Nii et mul oli õigus. 

»Võib-olla ta päevitab,” ütles üks vanemaist poistest, ja ülejää- 
nud hirnusid. 

»Ärge puutuge teda,” ütles Zeb. ,Ilmutage natuke austust! Me 
peame oma tänase tunni katuseaias.” Kui me järgmisel õuesõppe- 
tunnil tagasi tulime, oli ta kadunud. 

»Kindlasti on ta nüüd süsinikjäätõli,* sosistas Bernice mulle. 
Süsinikjäätõli oli tehtud igasugustest süsinikujäätmetest — tapa- 
majajäätmetest, vanadest köögiviljadest, restorani heitmetest, isegi 
plastpudelitest. Need läksid katlasse ning õli ja vesi ja kõik metalne 
tuli välja. Ametlikult ei tohtinud inimkehi sinna sisse panna, aga 
lapsed viskasid selle üle nalja. Õli, vesi ja pluusinööbid. Õli, vesi ja 
kuldsed suleotsad. 

»Õli, vesi ja rohelised soomused,” sosistasin ma Bernice'ile. 


Esimesel pilgul paistis plats tühi. Ei joodikuid, ei pööbratte, ei sur- 
nud alasti naisi. Amanda viis mu kaugemasse nurka, kus oli lapik 
betoonplaat. Selle vastu oli toetatud tuubjas siirupipudel. 

»Vaata seda,” ütles ta. Ta oli paneelile siirupiga oma nime kir- 
jutanud ning terve sipelgarodu sõi tähti, nii et igal tähel oli mus- 
tadest sipelgatest rant. Nii ma saingi esimest korda teada Amanda 
nime — nägin seda sipelgatega kirjutatult. Amanda Payne. 

»Lahe ju?” ütles ta. »Tahad oma nime kirjutada?” 

»Miks sa seda teed?” küsisin ma. 

»See on kena, ütles Amanda. »Sina kirjutad, ja nemad söövad 
kirjutise ära. Kõigepealt sa ilmud ja siis kaod. Nii ei saa keegi sind 
üles leida.” 

Miks see mulle mõttekas tundus? Ma ei tea, aga nii seeoli. ,,Kus 
sa elad?” küsisin ma. 

»Ah, siinsamas lähedal,” ütles Amanda hooletult. See tähendas, 
et ta ei elanud tegelikult kusagil: ta magas mingis skvotis või mõnes 
veel hullemas kohas. Varem elasin Texases,” lisas ta. 

Nii et ta oli põgenik. Terve hulk Texase põgenikke oli välja 
ilmunud pärast orkaane ja neile järgnenud tõmbetuuli. Enamasti 
olid nad illegaalid. Nüüd sain ma aru, miks kadumine Amandat 
nii väga huvitas. 

»Sa võid minu juurde elama tulla,” ütlesin ma. Ma ei olnud seda 
kavatsenud, see lihtsalt tuli mu suust. 

Sel ktetkel pressis end läbi aiaaugu Bernice. Ta oli leebunud, ta 
oli tulnud mulle järele, ainult et nüüd ma enamei tahtnud teda. 

»Ren! Mida sa teed!” kisas ta. Ta kõmpis üle tühermaa sihikind- 
lalt, nagu tal kombeks oli. Tabasin end mõtlemast, et tal on suured 

jalad ja ta keha on liiga kandiline ja nina liiga väike ja et ta kael 
peaks olema pikem ja peenem. Rohkem Amanda kaela moodi. 

»Sealt tuleb su sõber,” ütles Amanda ja naeratas. Ma oleksin 
tahtnud öelda Ta ei ole mu sõber, aga mul ei jätkunud julgust nii 
reetlik olla. 

Bernice tuli meie juurde, nägu punane. Ta läks vihastades alati 
punaseks. ,Tule, Ren,” ütles ta. ,Sa ei tohiks temaga rääkida.” Ta 
silmas Amanda millimallikavõru ja ma nägin, et ta tahtis seda nii- 
sama palju kui minagi. ,.Sa oled kuri,” ütles ta Amandale. ,,Pööb- 
ratt!” Ta võttis mul käevangust. 

»See on Amanda, ütlesin mina. »Ta tuleb minu juurde elama.” 

Ma arvasin, et Bernice kihvatab raevuhoost. Aga ma saatsin 
talle kivise pilgu, mis andis mõista, et ma ei kavatsegi järele anda. 
Ta riskiks end võõra ees häbistada, kui liiga kõvasti peale käiks, nii 
et selle asemel heitis ta mulle vaikse kaalutleva pilgu. ,,Olgu siis,” 
ütles ta. »Ta võib aidata äädikaveini tassida.” 

»Amanda oskab varastada,” ütlesin ma Bernice'ile, kui me tagasi 
Heaolukliinikusse vantsisime. See oli mõeldud rahupakkumisena, 
ent Bernice vaid mühatas. 

Ma teadsin, et ma ei saa tegelikult Amandat koju kaasa võtta nagu 
hulkuvat kassipoega: Lucerne käsiks mul ta viia tagasi sinna, kus 
ma ta leidsin, sest Amanda oli pööbratt ja Lucerne vihkas pööb- 
ratte. Tema meelest olid nad kõik rikutud lapsed, vargad ja valeta- 
jad, ja kui laps oli rikutud, siis oli ta nagu metskoer, teda ei olnud 
võimalik välja õpetada ega usaldada. Ta kartis minna mööda täna- 
vat ühest Aednike paigast teise, sest seal võisid pööbrattide jõugud 
ta sisse piirata ning ükskõik mida kaasa krabada. Ta ei õppinudki 
kunagi maast kivi haarama ja vastu lööma ja karjuma. Oma vara- 
sema elu pärast. Ta oli kasvuhoonelill: nii kutsus teda Zeb. Ma 
arvasin, et see on kompliment, sõna lil! tõttu. 

Nii et Amanda kupatataks minema, kui ma ei saa kõigepealt 
Aadam Ühe luba. Aadam Ühele meeldis väga, kui inimesed Aed- 
nikega ühinesid, eriti lapsed — ta rääkis alailma, kuidas aednikud 
peaksid noorte vaimu vormima. Kui tema ütleks, et Amanda peab 
meie juures elama, siis ei saa Lucerne keelduda. 

Leidsime Aadam Ühe Heaolukliinikust, kus ta aitas äädikat 
pudelitesse villida. Ma seletasin, et olin Amanda kaasa võtnud - 
»üles korjanud”, ütlesin ma — ja et ta soovis meiega ühineda, sest 
oli näinud valgust, ja kas ta siis võiks minu majas elada. 

»Kas see on tõsi, mu laps?” küsis Aadam Üks Amandalt. Teised 
aednikud olid töö katkestanud ning silmitsesid Amanda minisee- 
likut ja hõbedasi küüsi. 

»Jah, härra,” ütles Amanda aupaklikul hääletoonil. 

»Ia mõjub Renile halvasti,” ütles Nuala, kes oli meie juurde 
tulnud. »,Ren on liiga mõjutatav. Me peaksime ta Bernice'i juurde 


panema.” 
Bernice heitis mulle võiduka pilgu: näe, mis sa korda saatsid! 


»See oleks väga tore,” ütles ta erapooletult. 

»Ei!” ütlesin mina. ,, Mina leidsin ta!” Bernice põrnitses mind. 
Amanda ei öelnud midagi. 

Aadam Üks vaatas meid kolme. Tema teadis paljutki. Vahest 
peaks Amanda ise otsustama,” ütles ta. ,Ta peaks kõnealuste pere- 
kondadega kohtuma. See aitaks asja selgitada. See oleks kõige õig- 
lasem, kas pole?” 

»Minu juurde kõigepealt,” ütles Bernice. 


Bernice elas Buenavista kompleksis. See ei olnud otseselt Aednike 
maja, sest omada oli vale, aga mingil moel oli neil selle üle kont- 
roll. Maja seinale oli kahvatunud kuldtähtedega kirjutatud ,Luk- 
suslikud katusekorterid nüüdisaja vallalistele”, aga ma teadsin, et 
see ei olnud luksuslik: Bernice'i korteri dušš oli umbes, plaadid 
köögis pragunenud ja suurte vahedega, katus jooksis vihmaga läbi, 
vannituba oli hallitusest libe. 

Läksime kolmekesi vestibüüli, möödusime keskealisest 
aednikunaisest, kes seal valvet pidas — ta oli ametis mingi sassiläi- 
nud makrameevärgiga ja peaaegu ei märganudki meid. Me pidime 
kuus korrust mööda treppe ronima, et Bernice'i korterisse jõuda, 
sest aednikud ei pooldanud lifte, need olid ainult vanainimeste ja 
halvatute jaoks. Trepikojas oli keelatud esemeid — nõelu, kasuta- 
tud kondoome, lusikaid, küünlajuppe. Aednikud väitsid, et pööbla 
kelmid ja pätid ja kupeldajad tungisid öösel sisse ja korraldasid 
trepikojas jäletuid pidusid; meie ei olnud kunagi midagi näinud, 
ehkki kord tabasime Shackie ja Croze'i ja nende semud veinipära- 
sid joomast. 

Bernice'il oli oma plastvõti; ta tegi ukse lahti ja laskis meid sisse. 
Korteri lõhn tõi meelde tilkuva kraani alla jäetud pesemata riided 
või teiste laste ninakollid või mähkmed. Läbi nende lõhnade tungis 
veel üks — rikas, rammus, vürtsikas maine aroom. Võib-olla kan- 
dus seda kuumaõhutuulutusavade kaudu keldrist, aednike seene- 
peenarde juurest. 

Aga see lõhn — kõik need lõhnad — näisid tulevat Bernice'i emast 
Veenast, kes istus kulunud plüüskattega diivanil, nagu oleks talle 
juured alla kasvanud, ja põrnitses seina. Tal oli üll tavaline vormitu 
kleit; põlvi kattis vana kollane titetekk; tema kahvatud juuksed 

tolknesid kahel pool ümmargust, pehmet ja valget nägu; ta käed oli 
lõdvalt kägaras, nagu oleksid ta sõrmeluud katki. Tema ees põran- 
dal vedeles musti taldrikuid. Veena ei teinud süüa: ta sõi seda, mida 
Bernice'i isa talle andis; või siis ei söönud ta seda. Aga ta ei koris- 
tanud kunagi. Ta vaevu rääkiski, ja praegu ta ei rääkinud. Ta pilk 
siiski vilas, kui me mööda läksime, nii et võib-olla ta nägi meid. 

»Mis temaga lahti on?” sosistas Amanda mulle. 

»Ia on kesas,” sosistasin ma vastu. 

»Jah?” sosistas Amanda. ,Ta näeb täitsa pilves välja.” 

Minu ema ütles, et Bernice'i ema on ,.depressioonis”. Aga minu 
ema ei olnud tõeline aednik, nagu Bernice mulle pidevalt toonitas, 
sest tõeline aednik ei ütleks kunagi depressioonis. Aednikud usku- 
sid, et inimesed, kes käitusid Veena moodi, olid kesas — puhkasid, 
tõmbusid endasse, et vaimset valgustust saavutada, kogusid ener- 
giat hetkeks, mil nad jälle puhkevad nagu pungad kevadel. Ainult 
pealtnäha tundus, et nad ei tee midagi. Mõned aednikud võisid 
jääda kesasse väga pikaks ajaks. 

»Siin ma elan,” ütles Bernice. 

»Kus mina magaksin?” küsis Amanda. 

Me vaatasime Bernice'i tuba, kui Muhu-Burt sisse astus. ,, Kus 
mu väike tüdruk on?” hüüdis ta. 

»Ära vasta, ütles Bernice. , Pane uks kinni!” Me kuulsime, kui- 
das Burt suures toas ringi liikus; siis tuli ta Bernice'i tuppa ja kra- 
bas ta kaenlasse. Burt seisis ja hoidis teda kaenla alt. ,, Kus mu väike 
tüdruk on?” küsis ta jälle ja see tundus mulle piinlik. Ma olin näi- 
nud teda varemgi nii tegemas, mitte ainult Bernice'iga. Talle meel- 
disid väga tüdrukute kaenlaalused. Ta tõkestas sul tee oavarte taga, 
kus sa parajasti nälkjaid ja tigusid ümber paigutasid, ning teeskles, 
e: tahab abistada. Siis tulid mängu käed. Ta oli paras muhk. 

Bernice põrnitses ja vingerdas. ,Ma ei ole su väike tüdruk,” 
ütles ta, mis võis tähendada ma ei ole väike või ma ei ole sinu või 
isegi ma ei ole tüdruk. Burt võttis seda naljana. 

»Kuhu mu väike tüdruk siis läks?” kordas ta kaeblikul häälel. 

»Pane mind maha,” karjus Bernice. Mul oli temast kahju ja ma 
tundsin, et mul on vedanud -— sest mis tundeid Zeb minus ka teki- 


tas, piinlikkus see ei olnud. 

»Ma tahaksin nüüd sinu juurde minna,” ütles Amanda. Nii et 
me läksime kahekesi trepist alla ja jätsime Bernice'i maha, puna- 
sema ja vihasemana kui kunagi varem. Ma tundsin end selle pärast 
pahasti, aga mitte küllalt pahasti, et Amandast loobuda. 


Lucerne'il ei olnud sugugi hea meel, et Amanda meie perekonda 
lisandus, aga ma ütlesin talle, et nii oli käskinud Aadam Üks, nii 
et mida ta teha sai? ,Ta peab magama sinu toas,” ütles ta pahuralt. 

»lal pole selle vastu midagi,” ütlesin mina. ,, Ega ju, Amanda?” 

»Ei, loomulikult mitte,” ütles Amanda. Ta oskas etendada üli- 
viisakat tegelast, nagu oleks tema see, kes sulle teene osutab. See 
riivas Lucerne'i. 

»Ja neist uhketest riietest peab ta loobuma,” ütles Lucerne. 

» Aga need ei ole veel ära kantud” ütlesin ma süütult. ,,Me ei saa 
neid heast peast minema visata! See oleks raiskamine!” 

»Me müüme need maha, ütles Lucerne napilt. , Raha kulub 
meile päris kindlasti ära.” 

» Amanda peaks raha endale saama,” ütlesin ma. ,, Need on ju 
tema riided.” 

»Pole midagi,” ütles Amanda, leebelt, ent majesteetlikult. »Need 
ei läinud mulle midagi maksma.” Siis läksime minu ubrikusse ja 
istusime voodile ja itsitasime pihku. 

Kui Zeb sel õhtul tagasi tuli, ei öelnud ta algul asja kohta midagi. 
Me sõime kõik koos õhtust, ja Zeb mälus sojapala ja oahautist ja 
vaatas Amandat, kes, kael graatsiliselt kumeras, hõbedaste sõrme- 
dega kombekalt taldrikult toitu nippis. Ta ei olnud veel kindaid 
ära võtnud. Lõpuks ütles Zeb talle: ,Sa oled üks väike kaval kelm, 
mis?” See oli öeldud rahuliku häälega, nii nagu ta ütles tavaliselt 
doominomängu juures ,, Assa tüdruk”. 

Lucerne, kes talle parajasti teist portsu ette tõstis, tardus keset 
liigutust, suur lusikas õhus nagu mingi metallidetektor. Amanda 
vahtis talle ilmetu näoga otsa, silmad pärani. , Vabandust, härra?” 

Zeb naeris. ,Väga osav oled,” ütles ta. 

Amandaga koos elada tundus, nagu oleks mul õde, ainult et see oli 
veelgi parem. Ta kandis nüüd Aednike riideid, nii et ta nägi meie 
moodi välja; ja õige pea ta ka lõhnas meie moodi. 

Esimesel nädalal näitasin ma talle ümbruskonda. Ma viisin ta 
äädikaruumi, õmblustuppa ja Jookse Elu Eest jõusaali. Selle eest 
hoolitses Mugi; me hüüdsime teda Muskli-Mugiks, sest tal oli 
ainult üks muskel alles. Aga Amanda sõbrunes temaga. Ta sõbru- 
nes kõigiga, küsides neilt, kuidas asju õigesti teha. 

Burt Muhk seletas, kuidas aias nälkjaid ja tigusid ümber paigu- 
tada: tõsta nad üle rinnatise liikluse sekka, kus nad peaksid edasi 
roomama ja uue kodu leidma, ehkki ma teadsin, et tegelikult nad 
lömastatakse. Katuro Mutrivõti, kes lekkeid parandas ja veesüstee- 
-mide eest hoolitses, tutvustas talle torulukksepatööd. 

Udu-Philo ei rääkinud temaga palju; ta ainult naeratas Aman- 
dale palju. Vanad aednikud ütlesid, et Philo on ületanud keele ja 
rändab vaimuga, aga Amanda ütles, et ta on lihtsalt uimas. Kruvi- 
Stuartile, kes taaskasutatud kolist meile mööblit valmistas, inime- 
sed eriti ei meeldinud, aga Amanda talle meeldis. ,Sellel tüdrukul 


on puu peale silma,” ütles ta. 

Amandale ei meeldinud õmblemine, aga ta teeskles, et meeldib, 
nii et Surya kiitis teda. Rebecca kutsus teda kullakeseks ja ütles, et 
tal on hea maitse; ja Nuala kiitis kangesti tema laulmist Pungade 
ja Õite kooris. Isegi Kuiviknõid Toby muutus lõbusamaks, kui 
Amandat tulemas nägi. Tema oli kõige kõvem pähkel, aga Amanda 
ilmutas äkki huvi seente vastu, ja ta aitas vanal Pilaril meesiltidele 
mesilasi tembeldada, ja see tegi Tobyle heameelt, ehkki ta püüdis 
seda varjata. 

»Miks sa nii hirmsasti poed?” küsisin ma Amandalt. 

»Nii saab igasugu värkiteada,” ütles ta. 

Me rääkisime teineteisele paljudest asjadest. Mina rääkisin oma 
isast ja majast Helth Wyzeri linnakus ja kuidas mu ema oli Zebiga 
ära jooksnud. 

»Kindlasti oli tal Zebi järele kange kihk,” ütles Amanda. Me 
sosistasime seda kõike oma kambrikus öösel, Zeb ja Lucerne seal- 
samas kõrval, nii et raske oli mitte kuulda nende seksihääli. Enne 
Amanda tulekut tundus see kõik mulle häbiväärne, aga nüüd tun- 
dus naljakas, sest nii tundus Amandale. 

Amanda rääkis mulle Texase põudadest — kuidas ta vanemad 
olid kaotanud oma Happicuppa kohvipoe ega saanud maja maha 
müüa, sest keegi ei tahtnud osta, ja kuidas tööd enam ei olnud ja 
kuidas lõpuks sattusid nad vanu treilereid täis põgenikelaagrisse, 
kus oli palju teksmekslasi. Siis hävitas üks orkaanidest nende trei- 
leri ja isa sai lendavast metallitükist surma. Palju inimesi uppus, 
aga tema ja ta ema hoidsid puust kinni ja ühed aerupaadiga mehed 
päästsid nad ära. Nad olid vargad, ütles Amanda, otsisid kraami, 
mida ära vinnata, aga nad lubasid, et viivad Amanda ja ta ema kui- 
vale maale ja annavad peavarju, kui kaubale saavad. 

»Mis kaubale?” küsisin ma. 

»Lihtsalt kaubale,” vastas Amanda. 

Peavari oli jalgpallistaadion, kuhu oli hulk telke üles löödud. 
Kaupa tehti seal kõvasti: kahekümne dollari eest tegid inimesed 
mida iganes, ütles Amanda. Siis jäi ta ema joogiveest haigeks, aga 
Amanda mttte, sest tema tegi limonaadi eest kaupa. Ja ravimeid 
ei olnud, nii et ema suri. Palju inimesi sittus end surnuks,” ütles 
Amanda. ,.Sa oleksid pidanud selle koha haisu tundma.” 

Amanda hiilis minema, sest üha rohkem inimesi jäi haigeks ja 
keegi ei viinud sitta ja prahti minema ega toonud toitu. Ta muu- 
tis nime, sest ei tahtnud, et ta jalgpallistaadionile tagasi saadetaks: 
põgenikud pidid minema tööle, ükskõik mis tööle neid parajasti 
kästi minna. »Tasuta lõunaid ei ole,” ütlesid inimesed: kõige eest 
pidi maksma, ühel või teisel viisil. 

»Mis su nimi enne oli?” küsisin ma temalt. 

»See oli valge rämpsu nimi. Barb Jones,” vastas Amanda. See 
oli mu identiteet. Aga enam mul identiteeti ei ole. Nii et ma olen 

nähtamatu.” See oli veel üks asi, mida ma tema juures imetlesin — 
tema nähtamatus. 

Amanda siirdus koos tuhandete teiste inimestega põhja. Ma 
püüdsin hääletada, aga mind võeti ainult korra peale, üks kutt, kes 
väitis, et ta on kanakasvataja,” ütles ta. ,Ta surus käe mu jalgade 
vahele; seda võib oodata, kui nad naljakalt hingama hakkavad. Ma 
torkasin talle pöidlad silma ja lasin käpelt jalga.” Tema suus kõlas 
see nii, nagu oleks pöialde silma torkamine vägismaailmas täiesti 
tavaline asi. Ma tahtnuksin seda tegema õppida, aga ei uskunud, et 
närv vastu peaks. 

»Ja siis ma pidin müürist mööda pääsema,” ütles ta. 

»Mis müürist?” 

»Kas sa uudiseid ei vaata? Sellest müürist, mida nad ehitavad, et 
teksipõgenikke eemal hoida, sest lihtsalt tarast ei piisanud. Seal on 
pritspüssidega mehed — see on CorpSeCorpsi müür. Aga iga tolli 
ei saa nad passida — teksmeksi lapsed teavad kõiki tunneleid, nad 
aitasid mu läbi” 

»Nad oleksid võinud su maha lasta,” ütlesin ma. »Ja mis siis 
sai?” 

»Siis töötasin ja tulin siia. Toidu ja värgi eest. See võttis natuke 
aega.” 

Tema asemel oleksin mina lihtsalt kraavi heitnud ja end sur- 
nuks nutnud. Aga Amanda ütles, et kui midagi tõesti tahad, siis 
mõtled ka välja, kuidas seda saada. Ta ütles, et julguse kaotamine 
on üksnes aja raiskamine. 


Ma muretsesin, et teiste aednikulastega võib tülinat tulla: Amanda 
oli ikkagi pööbratt — üks meie vaenlasi. Bernice muidugi vihkas 
teda, aga ta ei julgenud seda öelda, sest nagu kõik teisedki, tundis 
ta Amanda ees aukartust. Ja pealegi ei osanud ükski aednikulaps 
tantsida, aga Amanda teadis oivalisi liigutusi — näis, nagu oleks ta 
puusad paigast ära. Ta õpetas mind, kui Lucerne'i ja Zebi kohal ei 
olnud. Me saime muusikat lillast telefonist, mida ta hoidis meie 
madratsi sees peidus, ja kui kaart sai tühjaks, näppas ta uue. Ta oli 
ka mõned erksad pööblarõivad ära peitnud, nii et kui tal oli vaja 
midagi näpata, pani ta need selga ja läks Varinguaugu äritänavale. 

Ma nägin, et Shackleton ja Crozier ja vanemad poisid olid 
temasse armunud. Ta oli väga nägus — nahk kollakaspruun ja kael 
pikk ja silmad suured —, aga isegi kui olid kena, võisid poisid sind 
ikkagi kutsuda porgandiimejaks või jalgadel lihaauguks; neil oli 
tüdrukute kohta terve hunnik ilgeid nimesid. 

Aga mitte Amanda jaoks: teda nad austasid. Amandal oli klaasi- 
kild, mille üks äär oli kinnivõtmiseks teibitud; ja ta ütles, et see 
klaasikild on ta elu päästnud rohkem kui korra. Ta näitas meile, 
kuidas poisile jalgevahesse äsada või talle jalg taga panna ja siis 
lõua alla virutada ning kael murda. Sihukesi trikke on palju, ütles 
ta — sihukesi, mida vajaduse korral kasutada. 

Aga pidupäevadel või Pungade ja Õite koori harjutusel ei olnud 
keegi nii vaga kui tema. Võinuksarvata, et ta on piimas kümmel- 


nud. 


LAEVADE PÜHA 


e LAEVADE PÜHA 
KÜMNES AASTA 


KAHEST UPUTUSEST JA KAHEST LEPINGUS” 
AADAM ÜHE SÕNAD 


Kallid sõbrad ja kaassurelikud! 

Täna on lapsed ehitanud pisikesed laevad ja saatnud need arbo- 
reetumi ojja, kaasas sõnumid austusest jumalaloomade vastu kõi- 
gile teistele lastele, kes juhtuvad neid mererannalt leidma. Milline 
hoolitsev tegu meie üha ohustatumas maailmas! Pidagem meeles: 
parem loota, kui norutada hoota! 

Täna õhtul saab meie osakseriline pidusöök — Rebecca võrratu 
läätsesupp, mis kujutab esimest uputust, sees Noa laeva klimbid, 
mis on täidetud köögiviljadest loomakujudega. Ühes neist klimpi- 
dest on naerist Noa, ja kes leiab selle Noa, saab eriauhinna — seega 
õpetab see meid sööma mõistlikult ja kugistamata. 

Auhinnaks on pilt, mille on maalinud Nuala, meie andekas 
Eeva Üheksa: see kujutab püha Brendanit, rändajat, keda ümb- 
ritsevad olulised asjad, mis peavad olema meie Ararati hoidlates 
valmis Veeta Uputuse puhuks. Selles kunstiteoses on Nuala soja- 
einepurkidele ja sojapaladele väärika koha andnud. Aga meenuta- 
gem endile, et Araratte tuleb uuendada korrapäraselt. Hädatunnil 
ei taha keegi sojaeinepurki avades leida, et sisu on halvaks läinud. 

Burti hea naine Veena on ikka veel kesaolekus ega saa koos 
meiega neil pidustustel viibida, aga me loodame teda õige pea taas 
endi keskel tervitada. 


Pöörakem nüüd oma palved laevade püha pcole. 

Sel päeval me leiname, ent me ka rõõmustame. Me leiname 
kõiki neid pudulojuseid, kes esimeses väliasuretavas uputuses 
hukka said — millal see siis ka juhtus —, agi me ka rõõmustame 
kalade ja vaalade ja korallide ja merekilpkonnade ja delfiinide ja 
merisiilikute pärast, jah, ka haide pärast — me rõõmustame, et neid 
säästeti, kui just mageveesadudest põhjustatud muutused ookeani 

temperatuuris ja soolsuses ei teinud kahju mõnele meie jaoks 
tundmatule liigile. 

Me kurvastame tapatalgute pärast, mis loomade seas toime 
pandi. Ilmselt tahtis Jumal paljud liigid kaotada, nagu tunnistavad 
säilinud fossiilid; aga paljud jäid alles meie päevini, ja need usal- 
das Ta taas meie hoolde. Kui teie oleksite komponeerinud hunnitu 
sümfoonia, kas tahaksite siis, et see minema pühitaks? Maa ja selle 
muusika, universum ja selle harmoonia — need tööd on sünnita- 
nud Jumala loomejõud, mille kõrval inimese loomejõud on vaid 
vilets vari. 

Jumala inimkeelsete sõnade järgi anti valitud liikide päästmise 
töö Noale, kes sümboliseeris inimkonna teadlikumat osa. Teda 
üksi hoiatati ette; tema üksi võttis enda kanda Aadama algse juhi- 
rolli ning hoidis Jumala armsaid liike kaitstuna, kuni uputuse veed 
olid taandunud ning laev Ararati mäel randus. Siis lasti kõik pääs- 
tetud maale valla, nagu olnuks see teine loomine. 

Esimene loomine oli läbinisti rõõmusündmus, ent see teine 
sündmus oli mõõdukan: Jumalal ei olnud enam nii hea meel. Ta 
teadis, et midagi oli läinud väga valesti tema viimase eksperimendi, 
inimesega, aga veel ei olnud liig hilja seda parandada. ,,Ma ei nea 
enam maad inimese pärast, sest inimese südame mõtlemised on 
kurjad ta lapsepõlvest peale; ma ei hävita ka enam kõike, mis elab, 
nõnda nagu ma olen teinud,” kõlavad Jumala inimkeelsed sõnad 
esimeses Moosese raamatus 8:21. 

Jah, mu sõbrad — edaspidi ei neednud maad Jumal, vaid ini- 
mene ise. Mõelge Vahemere lõunakallastele — kord olid need vil- 
jakad põllumaad, nüüd kõrb. Mõelge Amazonase jõgikonda taba- 
nud hukatusele; mõelge, kuidas on massiliselt maha notitud öko- 
süsteeme, millest igaüks peegeldab elavana Jumala lõputut hoolt 
üksikasjade eest ... aga need on mõne teise päeva teemad. 

Siis ütleb Jumal midagi tähelepanuväärset. Ta ütleb: ,Teid” — see 
tähendab inimesi — peavad kartma ja pelgama kõik maa loomad 
ja kõik taeva linnud ... need on teie kätte antud.” Esimene Moosese 
raamat 9:2. Sellega ei ütle Jumal inimesele, et tal on õigus hävitada 
kõiki loomi, nagu mõned väidavad. See on hoopistükkis hoiatus 
Jumala armsatele olevustele: Hoiduge inimese ja tema kurja südame 


eest. 

Siis teeb Jumal lepingu Noaga ja tema poegadega ja ,iga elava 
hingega”. Paljudele meenub leping Noaga, aga nad unustavad 
lepingu kõigi teiste elavate hingedega. Ent Jumal seda ei unusta. 
Ta kordab sõnu ,.kõik liha” ning »iga elav hing” palju kordi, et me 
asjast kindlasti aru saaksime. 

Mitte keegi ei saa teha lepingut kiviga: et leping kehtiks, peab 
olema vähemalt kaks elavat ja vastutusvõimelist osapoolt. Seega ei 
ole loomad meelemõistuseta ained, ei ole vaid lihakäntsakad. Ei, 
neil on elav hing, muidu ei oleks Jumal saanud nendega lepingut 
teha. Jumala inimkeelsed sõnad kinnitavad seda: , Aga küsi ometi 
loomadelt,” seisab liobi raamatu 12. peatükis, ,,et need õpetaksid 
sind, ja taeva lindudelt, et need annaksid sulle teada ... ja et mere 
kalad jutustaksid sulle!” 

Meenutagem täna Noad, väljavalitut, liikide eest hoolitsejat. 
Meie, Jumala Aednikud, oleme Noad mitmuses: meidki on kutsu- 
tud, meidki on hoiatatud. Me tunneme tulevase katastroofi sümp- 
tomeid, just nagu doktor tunneb haige mehe pulssi. Me peame 
valmis olema ajaks, mil need, kes on loomade usaldust kuritarvi- 
tanud — jah, on hävitanud loomad maapinnalt, kuhu Jumal nad 
asetas —, pühib minema Veeta Uputus, mis kandub edasi Jumala 
tumedate inglite tiibadel, kes lendavad öösiti; ning lennukite ja 
helikopterite ja kuulrongidega; ning veoautode ja teiste veovahen- 
ditega. 

Aga meie, Aednikud, peame kalliks liikide tundmist ja nende 
väärtuslikkust Jumalale. Me peame sõudma selle hindamatu tead- 
mise üle veeta vete palge, nagu oleksime Noa laevas. 

Ehitagem oma Araratid hoolikalt, mu sõbrad. Varustagem need 
ettenägelikult konservide ja kuivtoiduga. Maskeerigem need hästi. 

Päästku Jumal meid linnupüüdja paelust, ja Tema tiibade alt 
leidku me varju, nagu on öeldud 91. laulus, ja sa ei karda siis katku, 
mis rändab pilkases pimedas, ega tõbe, mis laastab lõunaajal. 

Tuletan teile meelde kätepesu vajalikkust vähemalt seitse korda 
päevas ja pärast iga kohtumist võõraga. Kunagi ei ole liiga vara nii 
oluliseks ettevaatusabinõuks. 

Vältige kõiki, kes aevastavad. 

Laulgem. 

MU KEHA ON MU MAINE LAEV 


Mu keha on mu maine laev, 

mis kaitseb tulva eest. 

See teab, et loomad kõik on head, 
neid hoiab südames. 


Ta koostisosaks geen ja rakk, 
ja neuroneid — mustmiljon. 
Mu laev on vana aastaid sest 
kui Aadam unes huljund. 


Kui häving ümberringi hoos, 
ma maabun Araratil. 

Mu laev siis kindlalt randumas — 
mind vaimust valgustati. 


Harmoonias loomadega siis 
ma oma päevi viidan. 


Ja igaüks neist häälekalt 
me Loojat lauldes kiidab. 


»Jumala Aednike lauluraamatust” 

18 
TOBY. PÜHA CRIZKI PÄEV 


KAHEKÜMNE VIIES AASTA 


Kuldi surnukeha lebab ikka veel põhjapoolsel aasal. Raisakotkad 
on selle kallal käinud, ehkki nad ei saa vintskest nahast jagu: nad 
piirduvad silmade ja keelega. Nad peavad ootama, kuni korjus 
mädaneb ja lõhkeb, alles siis saavad nad päriselt sisse kaevuda. 

Toby pöörab binokli taevas lärmavate ronkade poole. Kui 
ta pilgu tagasi pöörab, astuvad üle aasa kaks lõmmast. Isane ja 
emane, kes jalutavad, nagu kuuluks see koht neile. Nad peatuvad 
kuldi juures, nuhutavad korraks. Seejärel jätkavad nad oma teed. 

Toby vahib neid võlutult: ta ei ole kunagi elusat lõmmast näi- 
nud, ainult piltidel. Kas ma kujutan endale asju ette? mõtleb ta. 
Ei, lõmbad on päriselt olemzs. Ilmselt on need loomaaialoomad, 
kelle mõni fanaatilisem sekt on neil viimastel meeleheitepäevadel 
vabaks päästnud. 

Nad ei paista ohtlikud, ehkki tegelikult on. Siirdgeense lõvi/ 
lamba tellisid lõvijesajalased, et kiirendada taevase rahuriigi saa- 
bumist. Nad leidsid, et ainus tee viia täide lõvi/lambatalle sõpruse 
ettekuulutust, ilma et esimene teise ära sööks, on need kaks ühen- 
dada. Aga tulemus ei saanud rangelt taimetoiduline. 

Ometi näivad kuldse lokkis villa ja keerutava sabaga lõmbad 
üsna vagurad. Nad näksivad õienuppe, nad ei vaata üles; ometi 
on Tobyl tunne, et nad on temast vägagi teadlikud. Siis avab isane 
suu ja näitab pikki teravaid kihvu ja hüüab. See on pentsik mää ja 
möirge segu: mäire, mõtleb Toby. 

Ta nahk kirvendab. Talle ei meeldi sugugi mõte, et üks neid 
lojuseid võib põõsa tagant talle selga hüpata. Kui ta saatuseks on 
saada lõhki kistud ja seeditud, siis eelistaks ta tavapärasemat rööv- 
looma. Aga lõmbad on siiski hämmastavad. Ta vaatab, kuidas nad 
üheskoos kepslevad, siis õhku nuhutavad ja metsaserva poole lon- 
givad ning laigulisse varju kaovad. 

Kuidas küll Pilar oleks seda vaatepilti nautinud, mõtleb ta. Pilar 
ja Rebecca ja väike Ren. Ja Aadam Üks. Ja Zeb. Nüüd kõik surnud. 
Jäta järele, ütleb ta endale. Jäta kohe järele. 


Ta astub ettevaatlikult, külg ees, trepist alla, harjavars tasakaalu 
hoidmiseks käes. Ta nagu ootaks — ikka veel -, et liftiuksed ava- 
nevad, tuled hakkavad vilkuma, konditsioneer hakkab hingama ja 
keegi — kes? — astub välja. 

Ta läheb mööda pikka halli, astub pehmelt üha urbsemal vai- 
bal, möödub peeglireast. Peeglitest spaas puudus ei ole: daamidele 
oli vaja karmis valguses meenutada, kui viletsad nad välja näevad, 
ja siis pehmes valguses näidata, kui ilusad nad võiksid ikka veel 
olla väikse hinnalise abiga. Aga paari esimese nädala järel kattis ta 
peeglid roosade rätikutega kinni, et ei peaks ehmatama omaenda 
kuju peale, kui see ühest raamist teise vilksatas. 

»Kes siin elab?” küsib ta kõva häälega. Mitte mina, mõtleb ta. 
Seda, mis mina teen, saab küll vaevalt elamiseks nimetada. Ma 
olen suikunud nagu bakter jääliustikus. Löön aega surnuks. See on 
kõik. 

Ülejäänud hommiku veedab ta suuresti mingis tardumuses 
istudes. Kunagi olekssee võinud olla meditatsioon, aga praegu võib 
seda vaevalt küll nii nimetada. Näib, et mõnikord võib teda ikka 
veel haarata halvav raev: võimatu on teada, millal see saabub. See 
algab uskmatusega ja lõpeb kurbusega, aga nende kahe faasi vahel 
vappub kogu ta keha vihast. Vihast kelle või mille vastu? Miks 
tema üksi on ellu jäänud? Arvututest miljonitest. Miks mitte keegi 
noorem, keegi, kel on rohkem optimismi ja värskemad rakud? Ta 
peaks uskuma, et on siin põhjusega — et olla tunnistajaks, anda 
edasi sõnum, päästa vähemalt midagi üleüldisest hävingust. Ta 
peaks uskuma, aga ta ei suuda. 

Ei tohi nii palju aega leinamisele kulutada, ütleb ta endale. Lei- 
namisele ja juurdlemisele. Sellega ei saavuta midagi. 


Päevaleitsaku ajal ta tukastab. Püüda südapäevase aurusauna ajal 


ärkvel olla oleks energia raiskamine. 
Ta magab massaažilaual ühes kabiinis, kus spaa klientidele tehti 

orgaanilis-botaanilist hooldust. Seal on roosad linad ja roosad 
padjad ja roosad tekid samuti — pehmed kaisuvärvid, poputavad 
titevärvid —, ehkki tekki tal vaja ei lähe, selle ilmaga küll mitte. 

Tal on olnud ärkamisega raskusi. Ta peab letargia vastu võit- 
lema. See on tugev iha — magada. Magada ja magada. Magada iga- 
vesti. Ta ei saa elada ainult olevikus nagu võsa. Aga minevik on 
suletud ukse taga ja tulevikku ta ei näe. Võib-olla elab ta nii edasi, 
päevast päeva ja aastast aastasse, kuni lihtsalt närbub, käänab end 
kokku, kärbub nagu vana ämblik. 

Või siis valib otsetee. Ikka leidub punases pudelis magunat, ikka 
veel on tal surmavaid kärbseseeni, väikseid surmaingleid. Kui kaua 
veel läheb, enne kui ta need enda sisse valla päästab ja laseb neil 
ära lennata ja end valgetel-valgetel tiibadel minema kanda? 

Et end pisut turgutada, avab ta meepurgi. See on viimane sellest 
meest, mille ta kunagi nii kaua aega tagasi — koos Pilariga — Eedeni- 
kalju katuseaias võttis. Ta on seda kõik need aastad alles hoidnud 
otsekui kaitsvat ohutist. Mesi ei lähe pahaks, ütles Pilar, seni kui 
vaid sinna vett hulka ei satu: sellepärast kutsusidki antiikrahvad 
seda surematuse toiduks. 

Ta neelab ühe aromaatse lusikatäie ja siis veel ühe. Meevõtmine 
oli raske töö: mesitarude suitsutamine, kärgede hoolikas eemalda- 
mine, meevõtmine. Mesilastega tuli rääkida, neid veenda, ajuti ka 
uimastada, ja mõnikord nad nõelasid, aga Toby mälus on see koge- 
mus üksainus plekitu õnn. Ta teab, et petab ennast, aga ta tahabki 
end petta. Tal on vaja meeleheitlikult uskuda, et niisugune puhas 
rõõm on ikka veel võimalik. 

Ajapikku ei mõelnudki Toby enam aednike juurest lahkumisele. Ta 
ei uskunud päriselt nende tõekspidamisi, aga ei olnud ka päriselt 
uskmatu. Ühest aastaajast sai vaikselt teine — vihmane, tormine, 
kuum ning kuiv, jahedam ning kuiv, vihmane ja soe — ja siis ühest 
aastast teine. Ta ei olnud päriselt aednik, aga ta ei olnud enam ka 
pööblaelanik. Ta ei olnud ei üks ega teine. 

Ta söandas nüüd tänavatel käia, ehkki ta ei läinud aiast kaugele 
ja ta kattis end korralikult kinni ning kandis ninakoonust ja laia 
päiksekübarat. Ta nägi ikka veel Blancost luupainajaid — madusid 
ta käsivarrel, peata ja ahelais naist ta seljal, nülitud sinisoonelisi 
käsi enda kaela poole liikumas. Ütle, et sa armastad mind! Ütle, 
lita! Neil kõige hullematel aegadel Blanco juures keskendus ta 
kujutlusele, kuidas need käed randmete küljest ära tulevad. Käed, 
teised kehaosad. Hall veri purskab välja. Ta kujutles, kuidas mees 
on elusana jäätõlikatlasse topitud. Need olid vägivaldsed mõtted, ja 
aednikega ühinemisest saati oli ta siiralt püüdnud neid oma ajust 
kustutada. Aga need naasid üha. Aednikud, kes magasid kõrval- 
ruumides, ütlesid, et mõnikord andis ta unes ,hädasignaale”, nagu 
nad seda nimetasid. 

Aadam Üks teadis neist signaalidest. Ajapikku oli Toby haka- 
nud aru saama, et seda meest alahinnata oleks viga. Ehkki ta habe 
oli muutunud süütult sulgjasvalgeks ning silmad olid ümmargu- 
sed ja puhtsüdamlikud nagu lapsel, ehkki ta tundus nii usaldav 
ja haavatav, tundis Toby, et ei kohta kunagi kedagi, kes oleks oma 
eesmärgiga nii tugev. Ta ei tarvitanud seda eesmärki nagu relva, 
vaid hõljus selle sees ja lasi end sellel kanda. Seda oleksolnud raske 
rünnata: nagu oleks raske rünnata tõusuvett. 

»Ta on nüüd Värvisõjas, kullake,” ütles Aadam Üks ühel ilusal 

püha Mendeli päeval. ,Teda ei lasta võib-olla kunagi välja. Vahest 


saab ta seal taas elementideks.” 


Toby süda väratas. ,, Mida ta tegi?” 
»lappis ühe naise,” ütles Aadam Üks. ,,Vale naise. Ühe korpo- 


ratsiooninaise, kes käis pööblates põnevust otsimas. Ma tahaksin, 
et nad ei teeks seda. CorpSeCorps oli seekord sunnitud tegut- 
sema.” 

Toby oli Värvisõjast kuulnud. See oli loodud süüdimõistetud 
kurjategijate jaoks, nii poliitiliste kui ka teistsuguste kurjategijate 
jaoks: neile anti valida, kas nad tulistatakse pritspüssiga surnuks 
või lähevad aega teenima Värvisõja areenile, mis ei olnud tegeli- 
kult mitte areen, vaid pigem nagu suletud mets. Inimene sai kaasa 
kahe nädala toiduvaru ja Värvisõja püssi — see tulistas värvi nagu 
tavaline värvipüss, aga silma tabades see pimestas, nahale sattu- 
des hakkas söövitama, ja siisoli ta teise meeskonna kõrilõikajatele 
kerge saak. Iga sõttamineja pandi ühte kahest meeskonnast: puna- 
sesse või kuldsesse. 

Naiskurjategijad enamasti Värvisõda ei valinud, nemad valisid 
pritspüssi. Niisamuti poliitilised süüdimõistetud. Nad teadsid, et 
neil ei ole seal mingit võimalust, nemad eelistasid asjaga kiiresti 
ühele poole saada. Toby mõistis seda. 

Pikka aega hoiti Värvisõja areeni saladuses nii nagu kukevõit- 
lusi ja sisealistumist, aga räägiti, et nüüd võis seda ekraanilt vaa- 
data. Värvisõja metsas olid puude vahele peidetud ja kaljudesse 
ehitatud kaamerad, aga sageli ei olnud eriti muud näha kui kätt või 
jalga või hägust varju, sest mõistagi liikusid värvisõdalased vargsi. 
Kui keegi kuu aega vastu pidas, oli hea; kui kauem, siis väga hea. 
Mõni jäi adrenaliinisõltuvusse ega tahtnud välja tulla ka siis, kui 
tema aeg täis sai. Isegi CorpSeCorpsi professionaalid kartsid staa- 
žikaid värvisõdalasi. 

Mõned meeskonnad riputasid tapetud puu otsa, mõned kön- 
distasid kehad. Lõikasid pea otsast, rebisid südame ja neerud välja. 
Seda tehti vastasmeeskonna hirmutamiseks. Osa kehast söödi ära, 
kui toitu nappis või taheti näidata, kui vilets vastane oli. Mõne aja 
pärast, mõtles Toby, ei astu sa üksnes piirist üle, vaid sa unustad, et 
kunagi piirid üldse olemas olid. Teed kõike mida vaja. 

Tema silme ees vilksas Blanco, peatult, alaspidi rippu. Mida ta 
tundis? Heameelt? Kahjutunnet? Ta ei osanud öelda. 

Ta palus, et saaks vigiiliat pidada, ja ta veetis selle põlvitades, 
püüdes mõtteisühte sulada varretäie hernestega. Väätidega, õitega, 
lehtedega, kaunadega. Nii roheliste ja trööstivatega. See peaaegu et 


aitas. 


Ühel päeval küsis vana krimpsusnäoline Pilar - Eeva Kuus -, kas 
Toby ei tahaks õppida mesilasi pidama. Mesilased ja seened — need 
olid Pilari erialaks. Tobyle meeldis Pilar, kes tundus lahke ja kelles 
oli meelerahu, mida ta kadestas; niisiis oli ta nõus. 

»Väga hea,” ütles Pilar. , Sa võid alati oma muresid mesilastele 
rääkida.” Nii et Aadam Üks ei olnud ainus, kes oli Toby vaevlemist 
märganud. 

Pilar viis ta mesilasperesid vaatama ning tutvustas teda mesi- 
lastele nimepidi. ,, Nad peavad teadma, et sa oled sõber,” ütles ta. 
»Nad tunnevad su lõhna. Liigu aeglaselt,” hoiatas ta, kui mesilased 
kuldse karusnahana Toby palja käsivarre katsid. ,, Järgmine kord 
tunnevad nad su ära. Jah — kui nad nõelavad, siis ära löö neid. Võta 
ainult nõel välja. Aga nad ei nõela, kui nad ei ole hirmunud, sest 
nõelamisest nad surevad.” 

Pilaril oli hulganisti mesilastarkusi. Mesilane majas tähen- 
dab külalist ja kui mesilase tapad, siis ei ole külaskäik hea. Kui 
mesilastepidaja sureb, tuleb seda mesilastele öelda, muidu nad 
sülemlevad ja lendavad minema. Mesi aitab lahtise haava korral. 
Mesilassülem maikuus, tuleb jahe päev uus. Mesilassülem juuni- 
kuus, loomisel on uus kuu. Mesilassülem juulikuus, pole sellel 
tähtsust suurt. Kõik pere mesilased on üks mesilane: sellepärast 
ongi nad valmis pere eest surema. ,, Nagu aednikud,” ütles Pilar. 
Toby ei saanud aru, kas ta naljatab või mitte. 

Mesilased olid algul tema pärast ärevil, aga natukese aja pärast 
võtsid ta omaks. Nad lubasid tal mett võtta ja ta sai nõelata ainult 
kaks korda. ,,Mesilased eksivad vahel” ütles Pilar. , Sa pead nende 
emalt luba küsima ja seletama, et ei taha neile viga teha.” Ta ütles, 
et rääkida tuleb kõva häälega, sest mesilased ei suuda mõtteid täp- 
selt lugeda, nagu ei suuda ka ükski inimene. Niisiis Toby rääkis, 

ehkki tundis end tobedalt. Mida inimesed all kõnniteel mõtleksid, 
kui näeksid teda mesilasperega rääkimas? 

Pilari sõnul olid kogu maailma mesilased aastakümneid hädas 
olnud. Kas asi oli pestitsiidides või kuumas ilmas või haiguses või 
ehk kõigis neis kokku — keegi ei teadnud täpselt. Aga katuseaia 
mesilastega oli kõik korras. Nemad olid terved ja prisked. ,, Nad 
teavad, et neid armastatakse,” ütles Pilar. 

Toby kahtles selles. Ta kahtles paljudes asjades. Aga ta jättis 
oma kahtlused enda teada, sest kahtlus ei olnud sõna, mida aedni- 


kud kuigi palju kasutanuks. 


Mõne aja pärast viis Pilar Toby Buenavista kompleksi rõskesse 
keldrisse ja näitas talle, kus kasvatati seeni. Mesilased ja seened 
käivad kokku, ütles Pilar. Mesilased said nähtamatu maailmaga 
hästi läbi ja olid surnute käskjalad. Ta heitis selle pöörase pisifakti, 
nagu teaks seda igaüks, ja Toby tegi näo, nagu poleks kuulnudki. 
Seened olid selle nähtamatu maailma roosid, sest tõelised seene- 
taimed olid maa all. See osa, mis näha oli — mida enamik inimesi 
seeneks nimetas —, oli ainult üürike ilmutus. Pilvelill. 

Seal oli söögiseeni, ravimseeni ja nägemuseseeni. Viimaseid 
kasutati ainult retriitide ja eraldumisnädalate ajal, ehkki mõnikord 
võisid need olla kasulikud teatud tervisehädade puhul, ja isegi sel- 
leks, et aidata inimesi kergemini läbi kesaoleku, mil hing end taas 
viljastas. Pilar ütles, et kesaseisundit tuleb ette kõigil. Aga ohtlik oli 
kesasse liiga kauaks jääda. »Nagu läheksid trepist alla,” ütles ta, , ja 
ei tuleks enam kunagi üles. Aga seened võivad aidata.” 

Seeni on kolme sorti, ütles Pilar — ühed, mis on alati ohutud, 
teised, mida käsitseda ettevaatuse ja hoolega, ning kolmandad, mil- 
lest hoiduda. Need kõik tuli meelde jätta. Murumunad, igat sorti: 
alati ohutud. Psilotsübiinid: käsitseda ettevaatuse ja hoolega. Kõik 
kärbseseened ja eriti amanita phalloides, surmaingel: hoiduda. 

»Kas need ei ole mitte väga ohtlikud?” küsis Toby. 

Pilar noogutas. »Jah. Väga ohtlikud.” 

»Miks sa neid siis kasvatad?” 

»Jumal ei oleks mürgiseid seeni loonud, kui Ta ei oleks ette näi- 
nud, et me neid mõnikord kasutame,” ütles Pilar. 

Pilar oli nii leebe ja malbe, et Toby ei suutnud uskudagi, mida 
just kuulnud oli. ,Sa võiksid kelle tahes ära mürgitada!” ütles ta. 
Pilar vaatas talle otse silma. ,, Kunagi ei või teada, kullake,” ütles 


ta. , Millal seda teha on vaja.” 


Nüüd veetis Toby kõik oma vabad tunnid Pilari seltsis — hoolit- 
ses Eedenikalju mesilasperede eest ning tatra ja lavendli eest, mida 
kõrvalkatustel mesilaste jaoks kasvatati, ta võttis mett ja pani seda 
purkidesse. Nad märgistasid sildid väikese mesilasepitsatiga, mida 
Pilar kirjutamise asemel kasutas, ja panid mõned purgid kõrvale, 
et lisada need Ararati varaaita, mille Pilar oli rajanud Buenavista 
keldrisse lahtise tuhaploki taha. Või siis hoolitsesid nad maguna- 
taimede eest ja kogusid kupardest tihket mahla või nokitsesid 
Buenavista keldris seenepeenarde kallal või keetsid eliksiire ja ravi- 
meid ning mee-roosi nahaemulsiooni, mida nad Elupuu loodus- 
materjalide vahetusel müüsid. 

Nii möödus aeg. Tobyei pidanud selle üle enam arvet. Niikuinii 
ei ole aeg miski, mis läheb mööda, ütles Pilar: see on meri, millel 
sa hõljud. 

Öösiti hingas Toby sisse iseennast. Uut iseennast. Ta nahk lõh- 
nas mee ja soola järele. Ja mulla järele. 

Aednike hulka tuli üha uusi inimesi. Mõned olid ehtsad pöördu- 
nud, aga teised ei jäänud kauaks. Nad viibisid seal mõnda aega, 
kandsid samasuguseid kotjaid ja varjavaid riideid nagu teisedki, 
tegid kõige labasemaid töid, ja kui nad olid naised, siis nutsid aeg- 
ajalt. Seejärel olid nad läinud. Nad olid varjuinimesed ja Aadam 
Üks liigutas neid varjude seas ringi. Nagu ta oli liigutanud ka 
Tobyt. 

See oli oletus: ei läinud kaua, kui Toby sai aru, et aednikele 
ei meeldinud isiklikud küsimused. Kust sa tuled, mida sa varem 
tegid — kõik see on tähtsusetu, andis nende hoiak mõista. Oluline 
oli vaid Praegu. Räägi teistest seda, mida tahaksid sinust endast 
räägitavat. Teiste sõnadega, mitte midagi. 

Oli palju asju, mis Tobyle kuidagi rahu ei andnud. Näiteks: kas 
Nuala oli kunagi mehega maganud ja kui mitte, siis miks ta nii 
palju flirtis? Kus oli ämmaemand Marushka oma oskused oman- 
danud? Mida õieti oli Aadam Üks enne Aednikke teinud? Kas 
kunagi oli olnud ka Eeva Üks või vähemalt proua Aadam Üks või 
mõni Aadam Ühe laps? Kui Toby seesugusele valdkonnale liiga 
lähedale nihkus, kingiti talle naeratus ja vahetati teemat, ja vihjati, 
et ta võiks püüda vältida pärispattu ja mitte ihata liiga palju tead- 
misi või ehk ka liiga palju võimu. Sest need kaks olid seotud — kas 
kallis Toby pole mitte nõus? 

Ja siis oli veel Zeb. Aadam Seitse. Toby ei uskunud, et Aadam 
olnuks tõeline aednik, mitte rohkem kui ta ise. Ta oli näinud oma 
Salaburgeri päevil palju mehi, kes olid umbkaudu samasuguse kuju 
ja samasuguste karvadega, ja ta oli kindel, et mingit mängu too 
mees mängis; temas oli teatud valvsust. Mida tegi küll temasugune 
mees Eedenikalju katuseaias? 

Zeb tuli ja läks; mõnikord kadus ta mitmeks päevaks, ja kui ta 
uuesti välja ilmus, kandis ta vahel pööblaelanike rõivaid: solaar- 
ratturi võltsnahast varustust, pargivahi türpi, väljaviskaja musta 
ülikonda. Algul oli Toby mures, et Zeb võib olla Blanco liitlane ja 
on tulnud tema järele luurama, aga ei, nii see ei olnud. Lapsed olid 
talle nimeks pannud Hull Aadam, aga ta paistisüsna terve mõistu- 
sega. Pisut liigagi terve mõistusega, et nende kenade, kuid ogara- 
võitu ekstsentrikute salgas jõlkuda. Ja mis sidus teda ja Lucerne'i? 
Kaugelt oli näha, et Lucerne oli hellitatud linnakunaine: iga kord, 
kui ta küüne murdis, hakkas ta mossitama. Ebatõenäoline partner 
sellisele mehele nagu Zeb — kuulisülitiks oleks teda hüütud Toby 
lapsepõlves, siis kui kuulid olid tavalised. 

Ehkki asi võis olla seksis, mõtles Toby. Ihu ime, hormoonikül- 
lane lummus. Seda juhtus paljudega. Ta mäletas aega, kui ta isegi 
oleks võinud olla tegelane mõnes sellises loos, kui ette juhtunuks 
õige mees, aga mida kauem ta aednike seas viibis, seda enam see 
aeg taandus. 

Viimasel ajal ei olnud ta seksinud ega tundnud sellest ka puu- 
dust: Reoveelaguuni sukeldumise ajal oli ta saanud liigagi palju 
seksi, ehkki mitte just sellist, mida tavaline inimene igatseks. 
Blancost vabanemine oli paljugi väärt: Toby oli õnnega koos, et ei 
olnud pudruks kepitud ega sodiks pekstud ega tühermaale kalla- 
tud. 

Aednike juures oli tal üks seksiga seotud vahejuhtum: vana 
Mugi Muskel oli talle peale karanud, kui ta Boulevardi kompleksi 
ülakorrusel ühes endises peoruumis tunnikese Jookse Elu Eest 
jooksulindil kulutas. Mugi oli ta jooksulindilt maha kiskunud ning 
põrandale tõuganud, siis raskelt talle peale langenud ning teksa- 
seelikualust kobanud, ähkides nagu katkine pump. Aga kõik see 
mullatassimine ja treppidel jooksmine oli Toby tugevaks teinud, 
ja Mugi ei olnud nii heas vormis kui ennevanasti, ning Toby oli 
torganud küünarnuki talle ribide vahele ja ta enda pealt maha hoo- 
vanud ning jätnud siis põrandale lösutama ja puhkima. 

Ta rääkis sellest Pilarile, nii nagu ta rääkis kõigest, mis teda 
segadusse ajas. , Mida ma peaksin tegema?” küsis ta. 

»Meie selliste asjade pärast kära ei tõsta,” ütles Pilar. , Mugist ei 

ole tegelikult mingit tüli. Ta on seda õige mitme inimesega proo- 
vinud — isegi minuga mõni aasta tagasi.” Ta kõkutas veidi kuiva 
naeru. ,See vana australopiteekus võib meile kõigile peale hüpata. 
Sa pead talle oma südames andestama. Rohkem ta seda ei tee, küll 
sa näed.” 

Nii see asi siis seksiga oli. Võib-olla on see ajutine, mõtles Toby. 
Võib-olla on see nii, nagu käsi sureb ära. Mu seksiga seotud närvi- 
ühendused on blokeeritud. Aga miks on mul ükskõik? 


See oli püha Maria Sibylla Meriani, putukate metamorfoosi pühaku 
päeval, mis pidi olema mesilastega töötamiseks soodus. Toby ja 
Pilar võtsid mett. Neil olid peas laiad looriga kübarad; suitsutami- 
seks kasutasid nad lõõtsa ja määndunud puude vina. 

»Sinu vanemad — kas nad on elus?” küsis Pilar valge loori 
tagant. 

Tobvt üllatas see küsimus, mis oli ühe aedniku kohta ebaloo- 
mulikult otsekohene. Aga Pilar poleks sellist asja ilma korraliku 
põhjuseta küsinud. Toby ei suutnud end sundida isast rääkima, nii 
et selle asemel jutustas ta Pilarile oma ema salapärasest haigusest. 
Eriti kummaline, ütles ta, oli see, et ema oli oma tervisest alati väga 
hoolinud: kaalu poolest oleks ta võinud olla poolenisti vitamiin- 
toidulisand. 

»Ltle” sõnas Pilar, ,,mis lisandeid ta võttis?” 

»Ia juhatas Helth Wyzeri müügikohta, nii et nende omi ta 
võttis.” 

»HelthWyzer,” lausus Pilar. »Jah. Neist me oleme varemgi kuul- 
nud.” 

»Mida kuulnud?” küsis Toby. 

»Seda sorti haigusest, mis käib koos nende lisanditega. Pole 
ime, et HelthWyzeri inimesed tahtsid su ema ise ravida.” 

»Mida sa silmas pead?” küsis Toby. Ta tundis külmavärinaid, 
ehkki hommikupäike lõõskas. 

»Kas sulle ei ole kunagi pähe tulnud, kullake,” sõnas Pilar, »et su 
ema võis olla katsejänes?” 

Tobvle ei olnud see pähe tulnud, nüüd tuli. , Muidugi ma imes- 
tasin,” ütles ta. ,, Mitte nende pillide üle, aga ... Ma mõtlesin, et see 

oli see arendaja, kes isa maad endale tahtis. Ma kujutasin ette, et ta 
võis midagi kaevu panna.” 

»Sel juhul oleksite kõik haiged olnud,” ütles Pilar. , Luba mulle, 
et sa ei võta kunagi ühtegi korporatsiooni valmistatud pilli. Ei osta 
ühtegi sellist pilli ega võta vastu, kui pakutakse, ükskõik mis nad 
ka ütlevad. Nad toovad tõenduseks andmeid ja teadlasi; viitavad 
arstidele — see on täiesti väärtuseta, nad kõik on ära ostetud.” 

»Kõik ometi mitte!” hüüatas Toby, Pilari ägedusest jahmunud: 
tavaliselt oli too nii rahulik. 

»Ei, vastas Pilar. , Kõik mitte. Aga kõik, kes veel mõnes korpo- 
ratsioonis töötavad. Teised — mõned surid ootamatult. Aga need, 
kes veel elus on — need, kel on veel järel mõned arstieetika riis- 
med ...” Ta tegi pausi. ,, Niisuguseid arste on veel olemas. Aga mitte 
korpides.” 

»Kus nad siis on?” küsis Toby. 

»Mõned on siin, koos meiega,” vastas Pilar. Ta naeratas. ,,Katuro 
Mutrivõti oli varem sisehaiguste arst. Nüüd teeb ta meil torutöid. 
Surya oli silmakirurg. Stuart oli onkoloog. Marushka oli güneko- 
loog.” 

»Ja teised arstid? Kui nad siin ei ole?” 

»Ütleme lihtsalt, et nad on kaitstud, kusagil mujal,” ütles Pilar. 
»Esialgu. Aga sa pead mulle lubama: need korporatsioonide pillid 
on surnute roog, kullake. Mitte meie sorti surnute, vaid halbade 
surnute. Surnute, kes on ikka veel elus. Me peame õpetama lapsi 
neist pillidest hoiduma — need on kurjast. Me ei tee seda mitte 
ainult usu pärast, see on vääramatu tõsiasi.” 

»Aga kuidas te saate nii kindlad olla?” küsis Toby. »Korbid - 
mitte keegi ei tea, mida nad teevad. Nad on oma linnakutes luku 
taga, mitte midagi ei pääse välja ...” 

»Sa oleksid üllatunud,” vastas Pilar. Ei ole veel ehitatud ühtegi 
paati, mis lõpuks lekkima ei hakkaks. Nii, luba nüüd mulle.” 

Toby lubas. 

»Ühel päeval” ütles Pilar, ,,kui sa oled Eeva, mõistad sa roh- 
kem.” 

»Oh, ma ei usu, et minust kunagi Eeva saab,” vastas Toby ker- 


gelt. Pilar naeratas. 

Veidi hiljem samal õhtupoolikul, kui Pilar ja Toby olid meevõtmise 
lõpetanud ning Pilar tänas mesilasperet ja mesilasema koostöö 
eest, tuli tuletõrjetrepist üles Zeb. Tal oli seljas must võltsnahast 
jakk, selline, mida kandsid solaarratturid. Nad tegid neisse jakki- 
desse lõhikuid, et sõidu peal kuum õhk tsirkuleeriks, aga Zebi jakis 
oli lõhesid palju enam. 

»Mis juhtus?” küsis Toby. , Mis ma teha saaksin?” Zebi kännu- 
taolised käed hoidsid kramplikult kõhust; sõrmede vahelt voolas 
verd. Toby tundis kerget iiveldust. Samal ajal tundis ta tahtmist 
öelda: ,, Ära mesilaste peale tilguta.” 

»Kukkusin ja sain haavata,” ütles Zeb. ,,Klaasikillud.” Ta hingas 
raskelt. 

»Ma ei usu sind,” ütles Toby. 

»Seda ma ei arvanudki, ütles Zeb irvega. ,Võta,” ütles ta Pila- 
rile. Tõin sulle kingituse. Salaburgeri eripakkumise.” Ta torkas käe 
oma võltsnahkjaki taskusse ja tõmbas välja peotäie hakkliha. Het- 
keks mõtles Toby õudusega, et see on osa Zebist endast, aga Pilar 
naeratas. 

»Aitäh, kallis Zeb,” ütles ta. »Sinu peale võib alati loota! Tule, 
teeme su nüüd korda. Toby, otsi palun Rebecca üles ja palu tal tuua 
mõned puhtad köögirätid. Ja Katuro otsi ka üles.” Vere nägemine ei 
paistnud teda sugugi erutavat. 

Kui vanaks pean ma saama, mõtles Toby, enne kui mina nii 
tüüne olen? Tal oli tunne, nagu oleks ta lahti lõigatud. 

Pilar ja Toby kandsid Zebi katuse loodenurka kesataastumishütti, 
mida kasutasid vigiiliat pidavad aednikud, või need, kes hakkasid 
kesaseisundist välja tulema, või need, kes ei olnud väga haiged. Kui 
nad teda pikali aitasid, tuli katuse tagaotsast kuurist Rebecca, süles 
hunnik nõuderätte. , Ja kes seda tegi?” küsis ta. Klaasiga löödud! 
Pudelivõitlus või?” 

Saabus Katuro, kooris jaki Zebi kõhult maha, heitis professio- 
naalse pilgu. ,,Ribid takistasid,” ütles ta. ,,See on lõikehaav, mitte 
torkehaav. Sügavaid haavu ei ole — õnneks.” 

Pilar ulatas hakkliha Tobyle. ,,See on vaklade jaoks,” ütles ta. 
»Kas seekord võiksid sina selle eest hoolt kanda, kullake?” Lõhna 
järgi otsustades hakkas liha juba roiskuma. 

Toby mässis liha Heaolukliinikust saadud marliriidesse, nagu 
oli näinud Pilarit tegevat, ja laskis selle nööri otsas üle katuseääre. 
Paari päeva pärast, kui kärbsed on sinna munenud ja munadel on 
olnud aega haududa, vinnavad nad liha uuesti üles ja korjavad 
vaglad kokku, sest kus oli roiskuvat liha, sinna ilmusid kindlasti 
ka vaglad. Pilaril oli alati käepärast vaklu, mida häda korral raviks 
kasutada, aga Toby ei olnud neid kunagi tegutsemas näinud. 

Pilari jutu järgi oli vaglateraapia iidne ravivõte. See oli vana- 
nenuna kõrvale heidetud koos kaanide ja aadrilaskmisega, aga 
Esimese maailmasõja ajal olid arstid märganud, et sõdurite haa- 
vad paranesid palju kiiremini, kui neil olid vaglad. Need abivalmid 
olevused mitte ainult ei söönud ära mädanevat liha, vaid tapsid ka 
nekrootilised bakterid ning olid seega tõhusad gangreeni enne- 
tajad. 

Vaglad tekitasid meeldiva tunde, ütles Pilar — näkitsesid ker- 
gelt nagu lepamaimud -, aga neid tuli hoolikalt valvata, sest kui 

mädanev liha otsa sai ja nad hakkasid elusasse lihasse tungima, 
siis tekitasid nad valu ja veritsemist. Aga muidu paranes haav 
puhtalt. 


Pilar ja Katuro niisutasid Zebi haavu äädikase käsnaga, siis hõõ- 
rusid meega. Zeb ei jooksnud enam verd, kuigi oli kahvatu. Toby 
sundis teda sumahhijooki jooma. 

Katuro ütles, et pööblate tänavavõitluseklaas oli septilisuse poo- 
lest kurikuulus, nii et nad peaksid vaglad kohe peale panema, et 
vältida veremürgitust. Pilar tõstis valmisvarutud vaglad pintsetti- 
dega marlilapi vahele ja teipis marli Zebi külge. Selleks ajaks, kui 
vaglad ennast marlist läbi mugivad, on Zeb juba kindlasti küllalt 
mädane, et neile huvi pakkuda. 

»Keegi peab vaglavalvesse jääma,” ütles Pilar. » Kakskümmend 
neli tundi ööpäevas. Juhuks, kui vaglad meie kallist Zebi sööma 
hakkavad.” 

»Või juhuks, kui mina neid sööma hakkan,” lausus Zeb. , Maa- 
krevetid. Samasugune kehaehitus. Suurepärane lipiidide allikas.” Ta 
tegi uljast nägu, aga hääl oli nõrk. 


Toby võttis enda peale esimesed viis tundi. Aadam Üks oli Zebi 
õnnetusest kuulnud ja tuli teda vaatama. »Ettevaatlikkus on vap- 
ruse parim osa, ütles ta leebelt. 

»Nojah, neid oli liiga palju,” ütles Zeb. ,Igal juhul kolm tükki 
neist saatsin ma haiglasse.” 

»See pole asi, mille üle uhke olla,” ütles Aadam Üks. Zeb kort- 
sutas kulmu. 

»Jalaväelased kasutavad jalgu,” ütles ta. »Sellepärast kannan ma 
saapaid.” 

»Me arutame seda hiljem, kui sa end paremini tunned,” ütles 
Aadam Üks. 

»Ma tunnen end hästi,” uratas Zeb. 

Nuala kõpsis sisse Toby valvekorda üle võtma. , Kas sa talle paju 
tegid?” küsis ta. »Oh issand, ma vihkan neid vaklu! Oota, las ma 
toetan sind! Kas me ei võiks aknakatet natuke tõsta? Me peame 
tuuleõhku sisse laskma! Zeb, kas sa seda peadki urbaanse vere- 

valamise piiramise all silmas? Sa oled nii üleannetu!” Ta sädistas ja 
Tcbyl oli tahtmine talle äiata. 

Järgmisena saabus pisaralaiguline Lucerne. ,,See on lihtsalt 
õrdne! Mis juhtus, kes tegi ...” 

»Oi, ta on nii paha olnud!” ütles Nuala vandeseltslaslikult. ,,Kas 
pole, Zeb? Ta võitles pööblaelanikega,” sosistas ta naudinguga. 

»1oby, küsis Lucerne Nualast välja tegemata, ,kui tõsine see 
on? Kasta... kasta...” Ta hääl oli nagu mõnel vanaaegsel telenäit- 
lejataril, kes mängib surivoodistseeni. 

»Kõik on hästi,” ütles Zeb. ,Tõmmake nüüd minema ja jätke 
mind rahule!” 

Ta ei tahtnud, et keegi tema juures sekeldaks, ütles ta. Välja 
arvatud Pilar. Ja Katuro, kui tõesti vaja. Ja Toby, sest tema oli vähe- 
masti vait. Lucerne lahkus vihaselt nuuksudes, aga Toby ei saanud 


sinna midagi teha. 


Kuulujutud olid aednike hulgas päevauudiste eest. Vanemad poisid 
kuulsid peagi Zebi lahingust — juba oli sellest saanud lahing — ja 
järgmisel pärastlõunal tulid Shackleton ja Crozier teda vaatama. Ta 
magas — Toby oli ta pajutee sisse veidi magunat tilgutanud -, nii et 
nad kõndisid ta ümber kikivarvul, rääkisid sosinal ja püüdsid ta 
haava piiluda. 

»la sõi ükskord karu,” ütles Shackleton, »kui ta Bearlifti lennu- 
retkel oli, seekord, kui nad püüdsid jääkarusid päästa. Lennuk 
kukkus alla ja tema kõndissealt tagasi — see võttis kuid!” Vanemad 
poisid teadsid Zebi kohta hulganisti kangelaslikke lugusid. ,Ta 
ütles, et karud nägid nülituna välja just nagu inimesed.” 

»la sõi kaaspiloodi ära. Kui see juba surnud oli muidugi,” ütles 
Crozier. 

»Kas me võime vaklu vaadata?” 

»Kas tal on gangreen?” 

»Gang! Green!” hüüdis väike Oates, kes vendade sabas jõlkus. 

»Ole vait, Oatie!” 

»Õh! Vana lihahaisukas!” 

»Laske nüüd jalga,” ütles Toby. »Zeb — Aadam Seitse peab puh- 
kama.” 

Aadam Üks püsis visalt veendumusel, et Shackletonist ja 
Crozierist ja väikesest Oatesist kasvavad igati korralikud inimesed, 
aga Tobyl olid omad kahtlused. Philo Udu pidanuks neile isa eest 
olema, aga ta ei olnud alati vaimselt kättesaadav. 


Pilar võttis enda peale öövahetused: nagunii ei maganud ta öösel 
palju, väitis ta. Nuala võttis vabatahtlikult hommikud. Toby asus 
postile õhtupoolikul. Ta kontrollis vaklu iga tunni aja tagant. Pala- 
vikku Zebil ei olnud, ja verd rohkem ei immitsenud. 

Kui Zeb paranema hakkas, oli ta rahutu, niisiis mängis Toby 
temaga doominot, seejärel cribbage'it ja lõpuks malet. Malekomp- 
lekt kuulus Pilarile: mustad olid sipelgad, valged mesilased; ta oli 
selle ise nikerdanud. ».Kunagi arvati, et mesilasema on kuningas,” 
ütles Pilar. ,, Sest kui selle mesilase tapsid, ei olnud teistest enam 
kasu. Sellepärast ei liigu males kuningas laual kuigi palju ringi — 
sest mesilasema jääb alati tarru.” Toby ei olnud kindel, kas see on 
tõsi: kas mesilasema jäi alati tarru? Sülemlemine muidugi välja 
arvatud ja pulmalennud ... ta põrnitses lauda ja püüdis mustrit 
näha. Kesataastumisonni seina tagant kostis Nuala hääl, mis segu- 
nes väiksemate laste sirtsatustega. ». Viis meelt, mille kaudu maailm 
meie juurde tuleb ... nägemine, kuulmine, kompimine, haistmine, 
maitsmine ... mida me maitsmiseks kasutama? Õige ... Oates, ei 
ole vaja Melissat lakkuda. Pistke nüüd oma keeled keelekarpidesse 
tagasi ja pange kaas kinni.” Toby nägi — ei, maitses kujutlust. Ta 
tundis Zebi käsivarre maitset, selle soolasust ... 

»Sahh ja matt,” ütles Zeb. , Sipelgad võitsid jälle” Zeb mängis 
alati sipelgatega, et Tobyle edumaad anda. 

»Oi,” ütles Toby. »Ma ei pannud seda tähele.” Nüüd ta arut- 
les — vääritu mõte —, kas Nuala ja Zebi vahel oli midagi. Ehkki 
veidi närtsinud, oli Nuala lopsakas ja kummaliselt lapselik. Mõnda 
meest selline omadus veetles. 

Zeb pühkis malendid laualt ja hakkas neid uuesti üles rivis- 
tama. »Kas mulle ühe teene teed?” küsis ta. Ta ei oodanud 
vastust. 

Lucerne'il valutas tihti pea, ütles ta. Ta hääl oli neutraalne, aga 
selles oli mingi varjund, millest Toby sai aru, et peavalud ei pruu- 

kinud olla tõelised; või siis olid need küll tõelised, aga Zebi jaoks 
ikkagi tüütud. 

Kas Toby ei võiksoma pudelitega järgmine kord läbi astuda, kui 
Lucerne'il migreen on, ütles ta, ja vaadata, mida annaks teha? Sest 
tema ise ei saa surmkindlalt Lucerne'i hormoonidega midagi ette 
võtta, kui asi selles on. ,,Ta on mu kallal kõvasti näägutanud”” ütles 
ta. ,Et ma nii palju ära olen. See teeb ta armukadedaks.” Ta irvitas 
nagu hai. Võib-olla võtab ta sinu suust mõistuse häält kuulda.” 

Niimoodi siis. Roosi õitseaeg on läbi, mõtles Toby. Ja roosile see 


ei meeldi. 

Püha Allan Sparrow, puhta õhu pühak: see päev ei olnud seni tema 
nime vääriline olnud. Toby rajas endale teed läbi rahvarohkete 
pööblatänavate, kuivatatud rohtude ja rohupudelitega kott avara 
ürbi all peidus. Õhtune äiksetorm oli õhku vingust ja kübemeist 
veidi selgitanud, aga Toby kandis siiski püha Sparrow” auks musta 
ninakoonust. Nagu tavaks oli. 

Ta tundis end tänaval turvalisemalt sestpeale, kui Blanco oli 
Värvisõtta pandud; siiski ei lonkinud ega jalutanud ta kunagi, ent - 
pidades meeles Zebi juhiseid — ta ka ei jooksnud. Kõige parem oli 
jätta sihikindel mulje, nagu oleks ülesanne täita. Ta eiras möödu- 
jate pilke, Aednike-vastaseid sõimusõnu, aga ta pidas valvsalt sil- 
mas äkilisi liigutusi ja et keegi ei tuleks liiga lähedale. Pööbrattide 
jõuk oli kord tal seened käest rebinud; nende õnneks ei olnud tal 
tookord kaasas midagi surmavat. 

Ta suundus juustutehase hoone poole Zebi soovi täitma. See oli 
tal kolmas kord sinna minna. Kui Lucerne'i peavalud olid tõeli- 
sed ja mitte lihtsalt tähelepanu võitmiseks, oleks müügiletist oste- 
tud topeltkange valuvaigisti-uinuti probleemi lahendanud, kas siis 
ravides või tappes. Aga korpide pillid olid aednike hulgas tabu; 
seetõttu kasutas Toby pajuekstrakti, millele lisas palderjani ja segas 
sisse veidi magunat; magunat siiski mitte liiga palju, see võis sõltu- 
vust tekitada. 

»Mis siin sees on?” küsis Lucerne iga kord, kui Toby teda ravis. 
»Pilari rohul on parem maitse.” 

Toby hoidus ütlemast, et Pilar oligi selle tegelikult teinud, ja 
kehutas Lucerne'i annust alla neelama. Siis pani ta Lucerne'i lau- 
bale külma kompressi ja istus ta voodiserval, püüdes Lucerne'i vin- 
gumisest mitte välja teha. 

Aednikelt oodati, et nad isiklikke probleeme avalikult ei kuulu- 
taks: oma vaimse pahna sokutamist teistele tauniti. Elu joomiseks 
on kakstassi, õpetas Nuala lastele. See, mis seal sees, võib olla täp- 
selt sama, aga oi kui erinevalt see maitseb! 


Ei-tass on mõru, Jah-tass on mõnus, 
mida tahad sina tunda oma kõhus? 


See oli aednike peamine kreedo. Ent kuigi Lucerne oskas hüüd- 
lauseid kuuldavale tuua, ei olnud ta õpetust omaks võtnud. Toby 
tundis teesklejad ära, kui neid nägi, sest oli ka ise teeskleja. Niipea 
kui Toby võttis ravitsejahoiaku, kobrutas üles kõik, mis Lucerne'i 
sees kirvendas. Toby noogutas ega öelnud midagi lootuses näida 
kaastundlik, ehkki tegelikult arutas omaette, mitu tilka magunat 
vaja läheks, et Lucerne oimetuks rabada, enne kui tema, Toby, alis- 
tub madalamatele tungidele ja ta ära kägistab. 

Tõtates mööda tänavaid, aimas Toby Lucerne'i kaebusi juba 
ette. Kui ta endale truuks jääb, puudutavad need Zebi: miks teda 
kunagi kohal ei ole, kui Lucerne teda vajab? Kuidas oli ta sattu- 
nud siia ebasanitaarsesse septikusse, karja unistajate keskele — ma 
ei mõtle sind, Toby, sinul on ikka mõistus peas -, kes ei jaganud 
mõhkugi sellest, kuidas maailm tegelikult toimib? Ta oli siia elu- 
sana maetud koos egoistliku koletisega, mehega, kes hoolis ainult 
omaenda vajadustest. Temaga rääkida oli nagu rääkida kartuliga — 
ei, kiviga. Ta ei kuulanud kunagi, ei öelnud kunagi, mida ta mõt- 
leb, ta oli ränikõva. 

Lucerne oli ometi püüdnud. Ta tahtis olla vastutusvõimeline, ta 
tõesti uskus, et Aadam Ühel on väga paljudes asjades õigus, ja keegi 
ei armastanud loomi rohkem kui tema, aga igal asjal on ometi piir 
ja ta ei usu mitte hetkekski, et nälkjatel on kesknärvisüsteem, ja 
väita, et neil on hing, tähendaks naeruvääristada kogu hinge ideed, 
ja ta pani seda pahaks, sest keegi ei suudaks austada hinge rohkem 
kui tema, ta oli alati olnud väga vaimne inimene. Ja mis maailma 
päästmisse puutub, siis keegi ei taha päästa maailma rohkem kui 
tema, aga ükskõik kui visalt ka aednikud korralikust toidust ja riie- 
test ja isegi korralikust dušist loobuksid, issand jumal, ja tunneksid 

end kõrgema ja võimsama ja vooruslikumana kui kõik teised, see 
ei muuda ju tegelikult midagi. Nad on just nagu need inimesed, 
kes end keskajal piitsutasid — need flagellaadid. 

»Flagellandid,” oli Toby öelnud, kui see esimest korda jutuks 
tuli. 

Siis oli Lucerne öelnud, et ta ei mõtle tegelikult kõike seda, mis 
ta aednike kohta ütles, ta oli lihtsalt peavalu tõttu sünges meele- 
olus. Ja sellepärast, et nad vaatasid talle ülalt alla, sest ta tuli linna- 
kust ja jättis mehe maha ja jooksis Zebiga ära. Nad ei usaldanud 
teda. Nad pidasid teda lipakaks. Nad tegid temast selja taga nilbeid 
nalju. Vähemasti lapsed tegid — tegid ju? 

»Lapsed teevad nilbeid nalju kõikide kohta,” oli Toby öelnud. 
»Mina kaasa arvatud.” 

»Sina?” oli Lucerne öelnud ja suured, tumedate ripsmetega sil- 
mad pärani ajanud. ,,Miks nad sinu kohta peaksid nilbeid nalju 
tegema?” Sinus ei ol? midagi seksuaalset, tähendas see. Lame nagu 
laud, nii eest kui ka tagant. Töömesilane. 

Selles oli ka oma hea külg: vähemasti ei olnud Lucerne tema 
peale armukade. Selle poolest oli Toby aednikunaiste seas ainu- 
laadne. 

»Nad ei vaata sinu peale ülalt alla,” oli Toby öelnud. »Nad ei 
pea sind lipakaks. Lase end nüüd lõdvaks ja pane silmad kinni ja 
kujutle, kuidas paju liigub läbi su keha pähe, kus see valu pesitseb.” 

Oli tõsi, et aednikud ei vaadanud Lucerne'ile ülalt alla, vähe- 
masti mitte nende asjade pärast, mis ta ise arvas. Nad võisid 
pahaks panna seda, et ta oli koristades lohakas või et ta ei õppi- 
nudki korralikult porgandeid lõikuma, nad võisid põlastada ta elu- 
ruumi räpasust ja haledaid katseid aknalaual tomateid kasvatada ja 
voodis veedetud ajarulka; aga nad ei teinud väljagi ta truudusetu- 
sest või abielurikkumisest, või kuidas seda ka nimetati. 

Seda seetõttu, et aednikele ei olnud abielutunnistus oluline. 
Nad pooldasid trutdust seni, kui paarisuhe kestis, aga ei olnud 
mingit tunnistust selle kohta, et esimene Aadam ja esimene Eeva 
oleksid laulatustalituse läbi teinud, nii et nende silmis ei olnud 
ei teiste uskude vaimulikel ega ühelgi ilmalikul ametnikul võimu 
inimesi paari panna. Ja CorpSeCorps soosis ametlikke abielusid 

ainult vahendina saamaks kätte inimese vikerkestajäljendit, sõrme- 
skaneeringut ja DNAd, kõik ainult selleks, et teda paremini jäli- 
tada. Vähemasti nii väitsid aednikud, ja see oli ometi kord väide, 
mida Toby suutis tingimusteta uskuda. 

Aednike seas olid laulatused lihtsad toimingud. Kumbki pool 
pidi tunnistajate ees kuulutama oma armastust teise vastu. Nad 
vahetasid kasvu ja viljakuse sümbolina rohelisi lehti ning hüppasid 
üle lõkke kui universumi energia sümboli, siis kuulutasid end abi- 
elus olevaks ja läksid voodisse. Lahutamisel tehti sama asja tagur- 
pidi: armastuse lõppemise ja lahusoleku avalik kuulutamine, kui- 
vanud okste vahetamine, ja nõtke hüpe üle külma tuha. 

Üks Lucernei alatine kaebus - mis kostis päris kindlasti, kui 
Toby magunaga küllalt kiire ei olnud — oli see, et Zeb ei olnud 
kunagi palunud teda haljaste lehtede ja lõkkehüppe tseremooniale. 
»Mitte et see minu arust midagi tähendaks,” ütles ta. , Aga Zebi 
arvates peab tähendama, sest ta on ju üks neist. Järelikult, kui ta 
seda ei tee, siis keeldub ta pühendumast. Mis sina arvad?” 

»Mina ei tea kunagi, mida keegi mõtleb,” ütles Toby. 

»Aga kui sina oleksid minu asemel, kas sa ei tunneks, et ta 
põikleb vastutusest kõrvale?” 

»Miks sa tema käest ei küsi?” ütles Tobv. , Küsi, miks ta ei 
ole ...” Kas kosinud on õige sõna? 

»Ta saaks lihtsalt vihaseks” Lucerne ohkas. ,Ta oli nii teist- 
sugune, kui ma temaga kohtusin!” 

Siis kostitati Tobyt looga Lucerne'ist ja Zebist — see oli lugu, 
mida Lucerne ei väsinud kunagi pajatamast. 

Lugu oli järgmine. Lucerne oli Zebi kohanud AnooYoo pargi- 
spaas — kas Toby teab AnooYood? Ahah. Nojah, see oli fantasti- 
line paik, kus lõõgastuda ja end lihvida lasta. See juhtus just pärast 
seda, kui spaa oli äsja ehitatud ja maastikku ümberringi alles 
kujundati. Purskkaevud, muruplatsid, aiad, põõsad. Helendroo- 
sid. Kas Tobyle ei meeldinud hullupööra helendroosid? Ta ei ole 
kunagi neid näinud. Ah nii. Noh, võib-olla kunagi ... 

Lucerne armastas tõusta koidu ajal, tollal oli ta varajane tõusja, 
talle meeldis päiksetõusu vaadata; ta oli alati valguse ja värvi suhtes 
nii tundlik olnud, ta oli oma kodudes väga palju tähelepanu pöö- 
ranud esteetilistele väärtustele — neis kodudes, mis ta oli kujunda- 
nud. Talle meeldis vähemalt üks ruum kujundada koiduvärvides -— 
ta mõtles sellest ruumist kui koidikuruumist. 

Neil aegadel oli ta ka rahutu. Ta oli tõepoolest väga rahutu, sest 
tema abikaasa oli külm nagu kalm ja nad ei armatsenud enan,, sest 
mees oli karjäärist nii hõivatud. Ja Lucerne oli meeleline inimene, 
oli alati olnud, ja ta meeleline loomus oli kängunud. Ja see oli ter- 
visele kahjulik, eriti immuunsüsteemile. Ta oli neist asjust lugenud! 

Nii et seal ta siis oli, luusis koidu ajal roosas kimonos ringi ja 
tihkus nutta ja kaalus oma HelthWyzeri mehest lahutamist või 
vähemasti lahuselamist, ehkki ta sai aru, et Reni jaoks ei oleks see 
kõige parem, Ren oli siis ju nii väike ja isasse kiindunud, ehkki 
isa ka Renile eriti tähelepanu ei pööranud. Ja äkitselt seisis seal 
koiduvalguses Zeb nagu — tõesti, nagu nägemus, omaette, ja istutas 
helendroosipõõsast. Need roosid helendasid pimedas ja lõhn oli 
jumalik — kas Toby oli neid kunagi nuusutanud? — ilmselt mitte, 
sest aednikud põlastasid ju kõike uut, aga need roosid olid tõesti 
ilusad. 

Seega oli seal siis mees, koidu ajal, põlvitas maapinnal ja nägi 
välja, nagu oleks tal käes kimbuke elavaid süsi. 

Milline rahutu naine suudaks vastu panna mehele, kel on ühes 
käes labidas ja teises hõõguv roosipõõsas, ning silmis parajalt 
hullumeelne sädelus, mida võib eksikombel pidada armastuseks? 
mõtles Toby. Ja Zeb — eks tähenda midagi ka veetlev naine roosas 
kimonos, lõdvalt seotud vööga roosas kimonos murul pärlendavas 
päiksetõusus, eriti veel siis, kui naine on pisarais. Sest Lucerne oli 
veetlev. Silmale oli ta väga veetlev. Isegi kui ta halises, nii nagu ta 
Toby juuresolekul enamasti tegi. 

Lucerne oli hõljunud üle muru, ta oli tunnetanud oma jalalaba- 
sid niiskel jahedal murul, ta oli tunnetanud kangast riivamas oma 
reisi, oli tunnetanud pingul vööd piha ümber ja kaeluse avarust. 
Voogavana nagu lained. Ta oli peatunud Zebi ees, kes oli vaada- 
nud teda lähenemas, nagu oleks Zeb kogemata ookeani heidetud 
meremees ja Lucerne näkineid või hai. (Need kujutluspildid lisas 
jutule Toby: Lucerne ütles saatus.) Nad tunnetasid nii selgelt, ütles 
ta Tobyle; ta oli alati tunnetanud teiste inimeste tunnetamist, ta oli 
nagu kass või, või ... tal oli see anne, või oli see needus — ta lihtsalt 
teadis. Nii tundis ta iseenese sees seda, mida tundis Zeb teda vaa- 
dates. See oli nii vapustav! 

Võimatu on seda sõnadega edasi anda, ütles ta, nagu ei võiks 
Tobyga iialgi midagi sellesarnast juhtuda. 

Ja nii nad seal seisid, ehkki olid juba aimanud, mis kohe juh- 
tub — mis peab juhtuma. Hirm ja iha tõukas neid kokku ja hoidis 
neid lahus, võrdselt. 

Lucerne ei nimetanud seda ihaks. Ta nimetas seda igatsuseks. 

Selle koha peal tõusid Toby silme ette soola- ja pipratoosid, 
mis seisid ta ammuse lapsepõlvekodu köögilaual: väike portse- 
lankana, väike portselankukk. Kana oli olnud sool, kukk oli olnud 
pipar. Soolane Lucerne oli seisnud piprase Zebi ees, oli naeratanud 
ja üles vaadanud ning küsinud lihtsa küsimuse — kui palju roo- 
sipõõsaid sinna tuleb või midagi taolist, ta ei mäleta täpselt, nii 
lummatud oli ta Zebi (siinkohal lülitas Toby oma tähelepanu välja, 
sest ta ei tahtnud kuulda Zebi biitsepsitest, triitsepsitest ja muu- 
dest lihasvõludest. Kas ta ise oli nende vastu immuunne? Ei. Kas ta 

oli seepärast loo sellele osale kade? Jah. Me peame kogu aeg mee- 
les pidama omaenda loomalikke kalduvusi, tavatses Aadam Üks 
öelda.) 

Ja siis, ütles Lucerne ja tiris Toby loo juurde tagasi — ja siis juh- 
tus kummaline asi: ta tundis Zebi ära. 

»Ma olen sind varem näinud,” oli ta öelnud. ,,Kas sa ei olnud 
varem HelthWyzeris? Aga siis sa ei tegelnud haljastusega! Sa 
olid ..” 

»Eksitus;” ütles Zeb. Ja siis suudles ta Lucerne'i. See suudlus läks 
tema sisse otsekui nuga ja ta langes mehe kätele käkru nagu — nagu 
surnud kala — ei — nagu alusseelik — ei — nagu märg siidpaber! Ja 
siis oli Zeb ta üles tõstnud ja asetanud ta murule, sinna, kus igaüks 
võis teda näha, mis oli uskumatult erutav, ja ta oli tema kimono 
vallale päästnud ja tõmmanud roosidelt peotäie õielehti ja puista- 
nud neid üle ta keha ja siis nad olid... See oli nagu ülikiire kokku- 
põrge, ütles Lucerne, ja ta oli mõelnud: kuidas ma selle üle elan, 
ma suren siinsamas, kohe praegu! Ja ta tajus, et nii tunneb ka Zeb. 

Hiljem — päris palju aega hiljem, kui nad juba koos elasid — oli 
Zeb talle öelnud, et tal oli õigus. Jah, ta oli olnud HelthWyzeris, 
aga teatud põhjustel, millest ta lähemalt rääkida ei taha, oli ta pida- 
nud kiiresti lahkuma, ja ta loodab väga, et Lucerne ei maini seda 
varasemat aega ega kohta, kus ta kunagi oli elanud, mitte kellelegi. 
Ja Lucerne ei olnudki maininud. Mitte eriti. Ainult nüüd, Tobyle. 


Selle spaakülastuse jooksul — jumal tänatud, et ta ei võtnud ühtegi 
nahaprotseduuri, mis oleks ta kärnaseks muutnud, ta oli seal 
ennast ainult sättimas - olid nad teineteist mitu korda maitsnud 
ujula rõivistu dušikabiinis, nii et isuainult kasvas, ja pärastseda oli 
ta Zebi küljes kinni nagu märg leht. Nagu Zeb temagi küljes. Nad 
ei saanud teineteisest küllalt. 

Ja siis, kui ta spaasessioonid olid läbi ja ta oli tagasi oma nii- 
nimetatud kodus, lipsas ta mõnel ettekäändel linnakust välja - 
enamjaolt oli ettekäändeks poeskäik, asjad, mida linnakust osta 
sai, olid nii ettearvatavad — ja nad kohtusid salaja pööblas — see oli 
algul nii põnev! — sellistes pentsikutes kohtades, koli täis väikestes 
armuhotellides ja üüritubades, neid sai võtta tunnikaupa, see oli 

nii erinev tema HelthWyzeri linnaku kammitsetud õhkkonnast; 
ja siis, kui Zeb oli pidanud kiiruga ära sõitma — oli mingi jama, 
Lucerne ei saanudki päriselt aru, mis, aga ta pidi väga kiiresti lah- 
kuma - jah, siis ei suutnud ta Zebist enam lahus olla. 

Seega oli ta oma niinimetatud abikaasa maha jätnud, aga mui- 
dugi oli see tollele ka paras, et ta nii tuim oli. Ja nad olid kulge- 
nud ühest linnast teise, ühest treileripargist teise, ja Zeb oli ostnud 
mustalt turult mõned protseduurid oma sõrmede ja DNA jaoks ja 
nii edasi; ja siis, kui oht oli kadunud, olid nad tagasi tulnud, siia- 
samasse, aednike juurde. Sest Zeb oli talle öelnud, et oli kogu aeg 
aednik olnud. Nii ta vähemasti oli väitnud. Igal juhul paistis ta 
Aadam Ühte päris hästi tundvat. Nad olid koos koolis käinud. Või 
midagi taolist. 

Nii et Zeb oli selleks sunnitud, mõtles Toby. Ta oli jooksu- 
pannud endine korpuslane, võib-olla oli ta mustal turul mingite 
patentidega äritsenud, nanotehnoloogia või siirdgeense asjaga. See 
võis tabamisel saatuslikuks saada. Lucerne oli näo ja endise nime 
kokku pannud ja Zeb oli pidanud teda seksiga eksiteele viima ja 
siis kaasa võtma, et ta lojaalsus kindlustada. Pidi kaasa võtma või 
tapma. Maha jätta Lucerne'i ei saanud: ta oleks tundnud end ära- 
põlatuna, ta oleks CorpSeCorpsi verekoerad talle kannule saatnud. 
Aga ikkagi — milline risk see oli. See naine oli nagu isetehtud auto- 
pomn: iial ei võinud teada, millal ta lõhkeb või kelle koos endaga 
kaasa viib, kui seda teeb. Toby mõtles, kas Zeb oli mõnikord taht- 
nud korki ta epiglotisesse suruda ja teda jäätõlikonteinerisse top- 
pida. 
Aga võib-olla Zeb armastas teda. Omal moel. Seda oli Tobyl 
siiski raske kujutleda. Siiski, võib-olla oli armastus otsa saanud, 
sest erilise hoolitsusega Zeb teda praegu ei ümbritsenud. 

»Kas su abikaasa ei ole sind otsinud?” oli Toby küsinud, kui esi- 
mest korda seda lugu kuulis. ,,See HelthWyzeri oma?” 

»Ma ei pea seda meest enam oma abikaasaks,” oli Lucerne sol- 
vunud toonil vastanud. 

»Vabandust. Su endine abikaasa. Kas CorpSeCorps ... kas sa 
jätsid talle sõnumi?” Lucerne'i jäljerida tooks nad otse aednike 
juurde - mitte ainult Zebi, vaid ka Tobyni, ja tema varasema iden- 

titeedini. Mis on ilmselgelt ebamugav: CorpSeCorps ei kustutanud 
kunagi maksmata jäetud võlgu, ja mis saab siis, kui ta isa üles kae- 
vatakse? 

»Miks nad peaksid selle peale raha raiskama?” küsis Lucerne. 
»Maa ei ole nende jaoks tähtis. Ja mis mu endisesse abikaasasse 
puutub,” — ta krimpsutas nägu — ,tema oleks pidanud abiel- 
luma võrdusmärgiga. Võib-olla ta isegi ei märka, et ma olen 
kadunud.” 

»Aga Ren?” küsis Toby. ,,Ta on väike armas tüdruk. Kindlasti 
igatseb isa teda.” 

»Oi jah,” ütles Lucerne. Jah. Seda ta arvatavasti märkab.” 

Toby tahtis küsida, miks ei olnud Lucerne Reni isa juurde jät- 
nud. Lapsära varastada mingit teadet jätmata — see tundus väiklase 
ja vimmase teona. Aga niisugune küsimus oleks Lucerne'i ainult 
vihale ajanud — see oleks liiga kriitika moodi kõlanud. 


Juustutehasest kahe kvartali kaugusel sattus Toby pööbrattide 
tänavakaldusele — aasiasulamid mustunud punakalade vastu, paar 
linapead õhutas eemalt takka. Need lapsed olid kõigest seitsme- 
või kaheksa-aastased, aga neid olid palju, ja kui nad teda silmasid, 
lõpetasid nad üksteise peale karjumise ja hakkasid tema peale kar- 
juma. Jummel, jummel, valge lita! Võtke ta kingad ära! 

Ta pööras ringi, nii et selg jäi vastu seina, ja valmistus lapsi 
tagasi tõrjuma. Raske oli neid tõeliselt kõvasti lüüa, kui nad nii 
väiksed olid — nagu Zeb oli urbaanse verevalamise piiramise tun- 
nis osutanud, oli liikidel oma laste vigastamine pärsitud -, aga ta 
teadis, et peab seda tegema, sest nad võisid olla surmavad. Nad 
sihtisid kõhtu, rammisid teda väikeste kõvade peadega, püüdsid 
pikali sikutada. Pisematel oli vastik komme aednikunaiste kotjaid 
kleite kergitada ja sinna alla sukelduda, ja kui nad juba seal olid, 
hammustada kõike, mis ette sattus. Aga Toby oli valmis: kui nad 
küllalt lähedale jõuavad, väänab ta nende kõrvu või raiub käeser- 
vaga vastu kaela või kopsab kaks väikest koljut kokku. 

Äkitselt põikasid nad kõrvale nagu kalaparv, kiirustasid temast 
mööda ja kadusid põiktänavasse. 

Toby pööras pead ja nägi, miks. See oli Blanco. Ta ei olnudki 

Värvisõjas. Ilmselt oli ta välja lastud. Või oli ta kuidagimoodi välja 
pääsenud. 

Kabuhirm haaras ta südant. Ta nägi mehe punasiniseid nülitud 
käsi, tundis, kuidas kondid murenevad. See oli ta suurim hirm. 

Võta end kokku, ütles ta endale. Blanco oli teisel pool tänavat ja 
tema oli oma kotjas ürbis ja musta ninakoonusega, nii et võib-olla 
ei tunne Blanco teda ära. Veel ei paistnud, et Blanco oleks teda näi- 
nud. Aga Tobyoli üksi, ja Blanco ei põlanud kindlasti mõnd juhus- 
likku trampimist ja vägistamist. Ta lohistaks ta sinnasamasse põik- 
tänavasse, kuhu olid kadunud pööbratid. Siis rebiks ta koonuse 
maha ja näeks, kes ta on. Ja see oleks lõpp, aga mitte kiirelõpp. See 
oleks nii aeglane, kui Blanco vähegi suudab. Ta teeb temast lihast 
kuulutustahvli — mitte just elusa tunnismärgi oma tülgastavas osa- 
vusest. 

Toby pöördus kärmelt ja marssis minema nii kiiresti kui suu- 
tis, enne kui Blancol avanes võimalus oma õelus talle keskendada. 
Hingetuna keeras ta ümber nurga, kõndis pool kvartalit edasi, hei- 
tis pilgu selja taha. Blancot ei olnud. 

Ometi kord oli ta üliõnnelik, kui Lucerne'i korteriukse taha 
jõudis. Ta võttis ninakoonuse näolt, tõmbas lihased professionaal- 
seks naeratuseks ja koputas. 

»Zeb?” hüüdis Lucerne. ,,Kas sina oled?” 


PÜHA EUELL, 
METSTOIDUSE PÜHAK 


= PÜHA EUELL, METSTOIDUSE PÜHAK 
KAHETEISTKÜMNES AASTA 


PÜHA EUELL! ANDIDEST 
AADAM ÜHE SÕNAD 


Mu sõbrad, mu kaasolevused, mu kallid lapsed! 

See päev tähistab püha Euelli nädala algust, mil me kõik kor- 
jame metsaande, mis Jumal looduse kaudu meie käsutusse on 
andnud. Pilar, meie Eeva Kuus, viib meid Heritage Parki uitama 
ja seeni jahtima, ja Burt, meie Aadam Kolmteist, aitab meil leida 
söödavaid taimi. Pidage meeles — kui kahtlete, sülitage välja! Aga 
kui hiir on seda söönud, võite küllap süüa teiegi. Ehkki mitte alati. 

Vanemad lapsed õpivad Zebilt, meie austatud Aadam Seits- 
melt, kuidas äärmise häda korral ellujäämiseks pisiloomi püüda. 
Pidage meeles, miski ei ole meile ebapuhas, kui tunda tänutunnet 
ja paluda andestust ja kui me ise oleme omakorda valmis andma 
end suurde toitumisahelasse. Sest kas mitte just see ei ole ohver- 
duse sügavam mõte? 

Burti hea naine Veena on ikka veel kesaolekus, ehkki me loo- 
dame teda õige pea jälle endi keskel näha. Soovime tema ümber 
valgust. 


Täna mõtiskleme püha Euell Gibbonsi üle, kes viibis siin maa peal 
aastail 1911 kuni 1975, nii kaua aega tagasi, ent nii lähedal meie 
südameis. Poisipõlves, kui tema isa lahkus kodunt tööd otsima, 
elatas püha Euell oma perekonda loodusetundmise abil. Ta ei käi- 
nud üheski kõrgemas koolis peale Sinu oma, oh issand. Sinu liiki- 
des leidis ta endale õpetajad, sageli ranged, ent alati õiglased. Ja siis 
jagas ta seda õpetust meiega. 

Ta õpetas tarvitama Sinu paljusid murumunasid ja teisi tervis- 
likke seeni, ta õpetas hoiduma mürgistest liikidest, mil ometi võib 
olla spirituaalne väärtus, kui neid tarvitada mõistlikul määral. 

Ta ülistas metssibulat, metsasparit, metsikut küüslauku, mis ei 
näe vaeva ega ketra ja mille peale ei ole pritsitud pestitsiide, kui 

nad õnnelikult kasvavad kaugel eemal põllumajandustööstuse vil- 
just. Ta tundis teeäärseid ravimeid: pajukoor palaviku ja valu vastu, 
võilillejuur kui diureetik liigse vedeliku väljaajamiseks. Ta õpetas 
meid hoiduma raiskamisest; sest isegi tühine nõges, mis nii tihti 
üles kistakse ja ära visatakse, on tegelikult rohkete vitamiinide alli- 
kas. Ta õpetas meid improviseerima; sest kui ei ole oblikaid, siis 
leidub ehk hundinuiasid; ja kui ei ole mustikaid, siis on ehk küllu- 
ses jõhvikaid. 

Püha Euell, tahaksime sinuga vaimus istuda lauda, selle tagasi- 
hoidliku maapinnale laotatud puldani äärde; ja võtta koos sinuga 
eineks metsmaasikaid ja kevadisi sõnajalavõrseid ja noori asklee- 
piakaunu, mida on kergelt kuumutatud võiasendajas, kui seda on 
võimalik hankida. 

Ja kõige suurema häda ajal aita meil vastu võtta kõike, mida saa- 
tus meile võib tuua, ning sosista meie sisemisse ja vaimsesse kõrva 
taimede nimetusi ja nende kasvuaegu ja kohti, kust neid leida võib. 

Sest tulekul on Veeta Uputus, mil lakkab igasugune ost ja müük 
ja me oleme heidetud tagasi omaenda leidlikkuse najale keset 
Jumala külluslikku aeda. Mis oli ka sinu aed. 

Laulgem. 

UMBROHTU PÜHA KIITKEM NÜÜD 


Umbrohtu püha kiitkem nüüd, 
mis kraavis kasvamas, 

see vaguraile hädas vaid, 

ei rikast aitamas. 


Ei leia seda kauplusest, 
ei supermarketeist, 

ta põlatud, sest ta on see, 
mis sirgub vaestele. 


Võilill see võrsub kevadel 
ning õide puhkeb mais. 
Takjajuur on parim juunis, 
sest siis on ta mahla täis. 


Sügis käes, siis tõru küps 

ja pähkel valmis saand. 
Askleepiakaun keedetult magus, 
kuid parem veel värskena. 


On kuusel ja kasel ta koor, 

milles sisaldub C-vitamiin — 

kuid säästa sa puud, mis veel noor, 
muidu tapad ta hoopiski nii. 


Oblikas, hanemalts, portulak 

ja nõgesed — neist on abi. 
Viirpuu, leeder, roos, sumahh — 
need marjad on tervislik rohi. 


Pühi umbrohutaimi on rohkelt 
ja kaunid nad silmalegi — 

kes kahtleks, et Jumal nad lõi, 
et nälga me ei näeks ealeski. 


»Jumala Aednike lauluraamatust” 

KAHEKÜMNE VIIES AASTA 


Ma mäletan, mis oli sel õhtul kleeptsoonis söögiks: kobarkana. 
Liha ei suutnud ma Aednike ajast peale hästi suhu võtta, aga Mor- 
dis ütles, et kobarkanad on tegelikult taimed, sest nad kasvavad 
varre otsas ja neil ei ole nägu. Nii et pool sõin ma ära. 

Siis ma tantsisin natuke harjutamise mõttes. Mul oli oma 
Sea/H/Ear Candy ja ma laulsin kaasa. Aadam Üks ütles, et muu- 
sika on meie sisse pannud Jumal: me võime laulda nii nagu linnud, 
aga ka nagu inglid, sest laulmine oli ülistuse viis, mis tuli sügava- 
malt kui lihtsalt rääkimine, ja Jumal kuuleb meid paremini, kui me 
laulame. Püüan selle meelde jätta. 


Siis vaatasin ma jälle Ussikoopasse. Ussikoopas oli kolm Värvi- 
sõja meest — sellised, kes olid just välja saanud. Sellest sai alati aru, 
sest habemed olid äsja aetud, juuksed lõigatud ja riided samuti 
uued, ja näol jahmunud ilme, nagu oleks neid väga kaua pime- 
das kapis hoitud. Veel oli neil vasaku pöidla päkal väike tätovee- 
ring — ümmargune rõngas, punane või erekollane, sõltuvalt sellest, 
kas nad olid punasest või kuldsest meeskonnast. Teised kliendid 
nihkusid neist nagu natuke eemale, tegid neile ruumi, aga aupak- 
likult — nagu oleksid nad veebitähed või spordikangelased, mitte 
Värvisõja kurjategijad. Rikastele tüüpidele meeldis end kujutleda 
Värvisõja mängijatena. Nad vedasid ka meeskondade peale kihla: 
punased kuldsete vastu. Värvisõja pärast liikus hulk raha käest 
kätte. 

Paar CorpSeCorpsi meest pidas Värvisõja veterane alati sil- 
mas — nad võisid pööraseks minna ja kõvasti kahju teha. Meid, 
soomukaid, ei lubatud kunagi nendega omavahele jääda: kujutlus- 
mängust ei saanud nad aru, nad ei teadnud kunagi, millal lõpe- 

tada, ja nad võisid lõhkuda enamatki kui mööbel. Kõige parem oli 
nad ära kurnata, aga seda tuli teha kiiresti, muidu tabas neid tõe- 
line märatsushoog. 

»Ma ise jätaksin need persevestid ukse taha,” ütles Mordis. 
»Ega neisse peale armkoe suurt midagi inimlikku pole jäänud. Aga 
SeksMart maksab meile kõva boonust, kui nendega tegeleme.” 

Me toppisime neile sisse jooke ja tablette, kühvliga, kui saime. 
Nad olid hakanud kasutama midagi uut just pärast seda, kui ma 
kleeptsooni läksin — BlyssPluss oli selle nimi. Jamavaba seks, täielik 
rahuldus, pöörane mõnu, lisaks sajaprotsendiline kaitse — nii sel- 
lest räägiti. Soomuste tüdrukutel ei olnud lubatud töö ajal mingeid 
aineid võtta — meile ei makstud lõbutsemise eest, ütles Mordis —, 
aga see oli teistmoodi, sest kui seda võtsid, siis ei olnud liibuvat 
biokileülikonda vaja ja paljud kliendid maksid sedaviisi rohkem. 
Soomused katsetasid BlyssPlussi ReJoovi jaoks, nii et ega nad seda 
niisama maiustusena ei jaganud — see oli peamiselt tippklientide 
jaoks —, aga ma tahtsin hirmsasti seda proovida. 

Me saime Värvisõja õhtutel alati kõva jootraha, ehkki tavali- 
sed Soomuste tüdrukud ei pidanud uusveteranidega madratsitööd 
tegema, sest meie olime väljaõppinud artistid ja iga vigastus läks 
kalliks maksma. Tavalise harjasetöö jaoks toodi ajutised töötajad — 
sissesmugeldatud eurorämps või teksmekslased või aasiasulamid 
ja tänavatelt kokku kahmitud punakalanoored, sest Värvisõja sel- 
lid tahtsid membraani, ja kui nad omadega valmis said, siis arvati 
sind saastunuks, kuni vastupidist tõendati, ja Soomused ei taht- 
nud kulutada kleeptsooni raha nende tüdrukute testimiseks ega 
ravimiseks. Ma ei näinud neid tüdrukuid kunagi kaks korda. Nad 
kõndisid sisse, aga ma ei usu, et nad välja kõndisid. Viletsamates 
klubides oleks neid kasutatud selliste meeste jaoks, kes oma vam- 
piirifantaasiaid välja elasid, aga sinna juurde käis suu-vere-kontakt, 
ja nagu ma ütlesin, Mordiseelistas asju puhtana hoida. 

Sel õhtul oli ühe Värvisõja mehe süles Starlite ja tegi oma tun- 
nustvisti. Ta oli paabrusulekostüümis ja peaehisega, ja võib-olla 
nägi ta eest välja hunnitu, aga minu juurest paistis, nagu nühiks 
meest suur siniroheline hari — nagu tehtaks kuiva autopesu. 

Teine mees vahtis Savonat, suu ammuli ja pea nii kaugele kuk- 

lasse kallutatud, et oli selgrooga peaaegu täisnurga all. Kui tal haare 
libiseb, murrab ta mehe kaela. Kui see juhtub, mõtlesin ma, ei ole 
ta esimene mees, kes Soomuste tagauksest välja kärutatakse ja ilma 
riieteta tühermaale visatakse. Ta oli juba vanem mees, pealagi kii- 
las ja kuklas hobusesaba ning käsivars tätoveeringuid täis. Temas 
oli midagi tuttavat — võib-olla oli ta mitmendat korda —, aga väga 
hästi ma ei näinud. 

Kolmas jõi ennast otse mutta. Võib-olla püüdis ta unustada, 
mida oli Värvisõja areenil teinud. Mina ise ei vaadanud kunagi 
Vär visõja areeni veebilehte. See oli liiga vastik. Ma teadsin sellest 
ainult meeste juttude järgi. Hämmastav, mida kõike nad räägivad, 
eriti kui oled kaetud kiiskavroheliste soomustega ja nad ei näe su 
tõelist nägu. Ilmselt tundub, nagu räägiks kalaga. 


Midagi muud ei juhtunud, nii et ma helistasin Amanda moblale. 
Aga ta ei vastanud. Võib-olla ta magas kusagil Wisconsinis maga- 
miskotis kägaras. Võib-olla istus ta lõkke ääres ja kaks teksmeks- 
last mängisid kitarri ja laulsid ja Amanda laulis kaasa, sest ta oskas 
teksmeksi keelt. Võib-olla oli taevas kuu ja mõned koiotid ulgusid 
kauguses nagu vanas filmis. Ma lootsin seda. 

Asjad muutusid mu elus, kui Amanda tuli minu juurde elama, ja 
muutusid jälle püha Euelli nädalal, kui ma olin peaaegu kolmeteist- 
kümneaastane. Amanda oli vanem: talle olid juba päris tissid kas- 
vanud. Kummaline, kuidas aega saab niimoodi mõõta. 

Sel aastal pidime Amanda ja mina — ja Bernice samuti — koos 
vanemate lastega osalema Zebi kiskja-saaklooma suhete demonst- 
ratsioonil, kus meil tuli süüa tõelist saaklooma. Mul oli lihasöö- 
misest ähmane mälestus Helth Wyzeri linnaku ajast. Aga aedni- 
kud olid rõhutatult lihasöömise vastu, välja arvatud kriisi ajal, 
nii et mõte panna käntsakas veriseid lihaseid ja krõmpsluid suhu 
ja suruda need kurku oli tülgastav. Vandusin siiski, et ei hakka 
öökima, sest mina oleksin siis häbisse jäänud ja Zeb halvas valgu- 
ses paistnud. 

Amanda pärast ma mures ei olnud. Tema oli harjunud liha 
sööma, ta oli seda varem mitmeid kordi teinud. Ta näppas salabur- 
geri, mil iganes sai. Nii et tema võis mäluda ja neelata, nagu oleks 
see tühiasi. 


Püha Euelli nädala esmaspäeval panime selga puhtad riided — eil- 
sed puhtad — ja mina palmitsesin Amanda juuksed ja tema palmit- 
ses minu omad. ,,Primaadid mukivad,” ütles selle kohta Zeb. 

Me kuulsime Zebi duši all laulmas: 


Sittagi keegi ei tee, 

sittagi keegi ei tee, 

ja nüüd me oleme supi sees, 
sest sittagi keegi ei tee. 

Olin hakanud seda hommikust laulmist pidama hubaseks hää- 
leks. See tähendas, et kõik oli nagu ikka, vähemalt selleks päevaks. 

Tavaliselt jäi Lucerne voodisse, kuni me olime läinud, osalt sel- 
leks, et Amandat vältida, aga täna oli ta köögialal, seljas tumeda- 
värviline aednikukleit, ja ta tegi koguni süüa. Sellise ponnistuse oli 
ta viimasel ajal sagedamini ette võtnud. Ja meie eluruume hoidis 
ta ka paremas korras. Ta oli suutnud aknalaual kasvatada isegi ühe 
armetu tomatitaime. Ma arvan, et ta tahtis asju Zebi jaoks kena- 
maks teha, ehkki nad tülitsesid rohkem. Nad käskisid meid välja 
minna, kui nad tülitsesid, aga see ei tähendanud, et me poleks saa- 
nud pealt kuulata. 

Tülitseti selle üle, kus Zeb oli, kui ta ei olnud Lucerne'iga. ,.,Töö- 
tasin,” oli kõik, mis Zeb ütles. Või: ,, Ära käi peale, kabujalakene” 
Või: ,,Sul pole vaja seda teada. Sinu enda pärast.” 

»Sul on keegi teine!” ütles siis Lucerne. »Litsi haisu on kaugele 
tunda!” 

»Vau, sosistas Amanda. »Küll on ropp suu su emal!” Ja ma ei 
teadnud, kas tunda uhkust või häbi. 

»Ei, ei,” ütles Zeb tüdinult. , Miks ma peaksin kedagi peale sinu 
tahtma?” 

»Sa valetad!” 

»Oh Kristus helikopteris! Jäta kurat mu hing rahule!” 


Zeb tuli dušikabiinist välja, vett tilkus põrandale. Ma nägin armi, 
kust teda oli lõigutud, kui ma olin kümneaastane: see ajas mulle 
judinad peale. , Kuidas mu väikestel pööbrattidel täna läheb?” 
küsis ta ja irvitas nagu troll. 

Amanda naeratas mahedalt. ,, Suurtel pööbrattidel,” ütles ta. 

Hommikusöögiks olid oakotletid ja poolpehmeks keedetud 
tuvimunad. ,,Kena eine, tips,” ütles Zeb Lucerne'ile. Ma pidin tun- 
nistama, et see oli tõesti päris kena, ehkki selle oli teinud Lucerne. 

Lucerne saatis Zebile siirupise naeratuse. ,, Ma tahtsin kindel 
olla, et te saate ikka korraliku kõhutäie,” sõnas ta. »Kui mõelda, 
mida te ülejäänud nädala sööte. Tohletanud juurikaid ja hiiri ilm- 


selt.” 
»Grillitud küülikut,” ütles Zeb. ,Ma võiks sihukesi näkitsejaid 

kümme tükki ära süüa, ja kõrvale hiiri ja magustoiduks mõned 
friteeritud nälkjad.” Ta kõõritas Amanda ja minu poole: ta püüdis 
meil südant pahaks ajada. 

»Kõlab väga maitsvalt,” ütles Amanda. 

»sa oled tõeline koletis,” ütles Lucerne ja volksutas Zebi poole 
silmi. 

»Kahju, et ma sinna juurde õlut ei saa,” ütles Zeb. ,Tule kaasa, 
tips, meil oleks veidi kaunistust vaja.” 

»Oh, ma arvan, et selle ma jätan vahele,” ütles Lucerne. 

»sa ei tulegi meiega?” küsisin ma. Püha Euelli nädalal kõmpis 
Lucerne tavaliselt metsaradadel kaasa, kiskus maast mõne umb- 
rohu, kaebas putukate üle ja pidas Zebi silmas. Tegelikult ma ei 
tahtnud teda seekord kaasa, aga ma tahtsin, et elu oleks tavaline, 
sest mul oli tunne, et kohe muutub kõik jälle teiseks nagu siis, kui 
mind HelthWoyzeri linnakust välja tiriti. See oli ainult tunne, aga 
see ei meeldinud mulle. Ma olin aednikega harjunud, ma kuulusin 
nüüd siia. 

»Ma kardan, et ma ei saa,” ütles ta. » Mul on migreen.” Tal oli ka 
eelmisel päeval migreen. ,, Lähen parem voodisse tagasi.” 

»Ma palun Tobyl läbi astuda,” sõnas Zeb. »Või Pilaril. Las ajavad 
selle vana kurja valu minema.” 

»Kas oleksid nii kena?” Kannataja naeratus. 

»Muidugi,” vastas Zeb. Lucerne ei olnud oma tuvimuna söönud, 
nii et Zeb sõi selle tema eest ära. See oli nagunii ainult ploomi- 
suurune. 

Oad pärinesid aiast, aga tuvimunad olid meie oma katuselt. 
Taimi meil seal ei olnud, sest Aadam Üks ütles, et pind pole sobiv, 
aga meil olid tuvid. Zeb peibutas neid saiapuruga, liikudes peh- 
melt, et linnud ära ei ehmataks. Siis nad munesid ja siis rüüstas 
Zeb pesad. Tuvid ei olnud ohustatud liik, ütles ta, nii et sellest ei 
olnud lugu. 

Aadam Üks ütles, et munad on võimalikud olevused, aga nad 
ei ole veel olevused: pähkel ei ole puu. Kas munadel on hing? Ei, 
aga neilon võimalik hing. Nii et kuigi paljud aednikud mune ei 
söönud, ei mõistnud nad seda ka hukka. Muna ees ei vabandatud 
enne selle valgu omastamist, ent vabandust tuli paluda ematuvilt ja 

teda kingituse eest tänada. Ma kahtlen, kas Zeb viitsis vabandust 
paluda. Tõenäoliselt sõi ta salaja ka mõne tuviema. 

Amanda sõi ühe tuvimuna. Mina samuti. Zeb sõi kolm, lisaks 
Lucerne'i oma. Temal läks vaja rohkem, sest ta oli suurem, ütles 
Lucerne: kui meie tema moodi sööksime, läheksime paksuks. 

»Hiljem näeme, sõjaneitsid. Ärge kedagi maha tapke,” ütles 
Zeb, kui uksest välja astusime. Ta oli kuulnud Amanda kubeme- 
löögist ja silmakoukimisnipist ja tema teibitud servaga klaasitükist; 
ta viskas nende üle nalja. 


140 


26 


Me pidime Bernice'i Buenavistast enne kooli kaasa võtma. Amanda 
ja mina olime tahtnud loobuda, aga me teadsime, et kui seda 
teeme, saame Aadam Ühe käest võtta, et ei käitu aednike väärili- 
selt. Bernice'ile ei meeldinud Amanda ikka veel, aga ega ta teda ka 
päriselt ei vihanud. Ta oli tema suhtes valvas, nagu ollakse mõne 
looma suhtes, näiteks väga terava nokaga linnu suhtes. Bernice oli 
tige, aga Amanda oli vintske, ja need on erinevad asjad. 

Miski ei saanud asjade seisu enam muuta — seda, et Bernice ja 
mina olime kunagi olnud parimad sõbrad ja enam ei olnud. See 
tegi mu kohmetuks, kui Bernice'iga koos olin: ma tundsin end 
mingil moel süüdi. Bernice teadis seda ja ta püüdis leida viisi mu 
süütunnet väänata ja see Amanda vastu pöörata. 

Välispidi olid me suhted ikkagi sõbralikud. Me kõndisime 
kolmekesi kooli ja koju või koristasime koos või käisime noore 
bioneeri korjeretkedel. Tegime sedasorti asju. Bernice ei tulnud 
kunagi juustutehasesse külla ja pärast kooli me koos temaga aega 
ei veetnud. 


Teel Bernice'i juurde ütles Amanda sel hommikul: ,,Ma sain midagi 
teada.” 

»Mida?” küsisin mina. 

»Ma tean, kus Burt käib viie ja kuue vahel kahel õhtul nädalas.” 

»Muhu-Burt? Mul kama!” ütlesin mina. Me mõlemad põlasta- 
sime teda, sest ta oli hale kaenlaalusekabistaja. 

»Ei. Kuula. Ta käib samas kohas kus Nualagi,” ütles Amanda. 

»Nalja teed! Kus kohas?” Nuala flirtis, aga ta flirtis kõigi mees- 
tega. Tal oli lihtsalt selline komme, nagu kivine pilk oli Toby 
komme. 

»Nad käivad äädikaruumis, kui seal ei juhtu kedagi olema.” 

»Ei või olla!” hüüatasin ma. ,, Päriselt?” Ma teadsin, et jutt oli 
seksist — enamik meie nalju puudutas seksi. Aednikud nimetasid 
seksi ,,generatiivseks aktiks” ja ütlesid, et see ei ole pilkamiseks 
sobiv teema, aga Amanda pilkas ikkagi. Selle üle võis itsitada, sel- 
lega võis kaupa teha, aga austusega sellesse suhtuda ei saanud. 

»Pole ime, et Nuala tagumik niimoodi võdiseb,” ütles Amanda. 
»See hakkab ära kuluma. See on nagu Veena vana diivan — üleni 
lötsis.” 

»Ma ei usu sind!” ütlesin ma. ,Ei või olla, et ta seda teeb! Bur- 
tiga!” 

»Ausõna ja sülitan üle õla,” ütles Amanda. Ta sülitas. Ta oli hea 
sülitaja. » Miks siis Nuala muidu koos temaga sinna läheks?” 

Meie, aednikulapsed, leiutasime tihti Aadamate ja Eevade sugu- 
elust rämedaid lugusid. Nende võim pisenes natuke, kui kujutle- 
sime neid alasti kas üksteise seltsis või hulkuvate koertega või isegi 
Soomuste ja Sabade piltide rohenahksete tüdrukutega. Aga ikkagi, 
raske oli kujutleda Nualat oigamas ja Muhu-Burtiga nühkimas. 
»Nojah,” ütlesin ma, »Bernice'ile me küll seda öelda ei saa!” Siis me 
naersime veel. 

Buenavistas noogutasime rääbakale aednikunaisele, kes istus 
valvelaua taga, tegi sõlmpunutist ega vaadanud meie poolegi. 
Siis ronisime trepist üles, vältides kasutatud nõelu ja kondoome. 
Amanda kutsus seda maja Buenavista Kondoomiks, nii et nõnda 
kutsusin seda nüüd ka mina. Buenavista vürtsine seenelehk oli 
täna tugevam. 

»Kellelgi on siin kasvandus,” ütles Amanda. ,Haiseb rohu 
järele.” Tema oli autoriteet: ta oli elanud vägismaailmas, oli isegi 
mõnda uimastit pruukinud. Aga mitte palju, ütles ta, sest uimastid 
tegid nüriks, neid võis osta ainult usaldusväärsetelt inimestelt, sest 
rohu sees võis olla ükskõik mida, ja tema ei usaldanud eriti kedagi. 
Ma lunisin, et ta laseks ka minul proovida, aga ta ei lasknud. ,,Sa 
oled alles lapsuke,” ütles ta. Või siis väitis ta, et sestpeale kui ta aed- 
nike juures elab, ei ole tal häid kontakte. 

»seal ei saa olla kasvandust,” ütlesin ma. ,,See on Aednike maja. 
Ainult pööblajõukudel on kasvandused. Need on kõigest lapsed, 
kes siin öösiti suitsetavad. Pööblalapsed.” 

»Jah, ma tean,” ütles Amanda, »aga see ei ole siin suits. See on 
rohkem kasvanduselõhn.” 

Kui me neljandale korrusele jõudsime, kuulsime ühe ukse 
tagant hääli — meeste hääli, neid oli kaks tükki. Hääled ei kõlanud 
sõbralikult. 

»Rohkem mul ei ole,” ütles üks hääl. »Ülejäänu toon homme. 

»Persevest!” ütles teine. »Ära jura siin minuga!” Kostis mütsa- 
tus, nagu oleks midagi vastu seina lennanud; siis teine mütsatus ja 
sõnatu röögatus, valu- või viharöögatus. 

Amanda müksas mind. »Roni edasi, ütles ta. »Kiiresti!” 

Me jooksime trepist üles nii kiiresti kui suutsime. ,See oli 
tõsine lugu,” ütles Amanda, kui me kuuendale korrusele jõudsime. 

»Mismoodi?” 

»Mingi nässu läinud tehing,” ütles Amanda. ,, Me pole seda 
kuulnud. Käitu nüüd normaalselt.” Ta näis hirmul ja see hirmutas 
ka mind, sest Amandat polnud kerge hirmutada. 

Me koputasime Bernise'i uksele. , Kop-kop,” ütles Amanda. 

»Kes seal on?” küsis Bernice'i hääl. Ilmselt ootas ta meid otse 
ukse taga, otsekui kartnuks, et me ei tulegi. See tundus mulle kurb. 

»Gang, ütles Amanda. 

»Kes gang?” 

»Gangreen,” ütles Amanda. Ta oli Shackie märgusõna omasta- 
nud ja nüüd kasutasime seda kolmekesi. 

Kui Bernice ukse lahti tegi, nägin ma vilksamisi Juurika- Veenat. 
Ta istus pruunil plüüsdiivanil nagu tavaliselt, aga ta vaatas meid, 
nagu tõesti näeks meid. ,, Ära hilja peale jää” ütles ta Bernice'ile. 

»la rääkis sinuga!” ütlesin ma Bernice'ile, kui me koridoris 
olime ja uks selja taga kinni vajus. Ma püüdsin olla sõbralik, aga 
Bernice oli tõrjuv. , Ja siis?” küsis ta. Ega ta idioot ei ole.” 

»Mai öeldki, et on,” vastasin ma külmalt. 

Bernice vaatas mind korraks altkulmu. Isegi tema jõllitamis- 
võime ei olnud enam endine sestpeale, kui Amanda oli tulnud. 

Kui me jõudsime Soomuste taha tühermaale, kus pidi toimuma 
kiskja-saaklooma demonstratsioon, istus Zeb seal kokkupanda- 
val riidest laagritoolil. Tema jalgade juures oli riidekott, milles oli 
midagi sees. , Kas kõik on kohal? Väga hea,” ütles Zeb. ,Niisiis, 
kiskja-saaklooma suhted. Jahipidamine ja jälitamine. Millised on 
reeglid?” 

»Näe, ilma et sind nähtaks,” laulsime kooris. Kuule, ilma et 
sind kuuldaks. Haista, ilma et sind haistetaks. Söö, ilma et sind 
söödaks.” 

»Uhe unustasite ära,” ütles Zeb. 

»Vigasta, ilma et sind vigastataks,” ütles üks vanemaist poistest. 

»Õige! Kiskja ei saa endale tõsist vigastust lubada. Kui ta ei saa 
jahti pidada, jääb ta nälga. Ta peab ründama äkitselt ja tapma kii- 
resti. Ta peab valima saaklooma, keson ebasoodsamas olukorras — 
liiga noor, liiga vana, liiga armetu, et ära joosta või vastu hakata. 
Kuidas me väldime saakloomaks saamist?” 

»Nii, et ei näe saaklooma moodi välja,” laulsime vastu. 

»Nii, et ei näe selle kiskja saagi moodi välja,” ütles Zeb. ,Laine- 
laudur näeb hai jaoks altpoolt välja hülge moodi. Püüdke kujut- 
leda, kuidas te näete välja kiskja vaatepunktist.” 

»Ei tohi välja näidata hirmu,” ütles Amanda. 

»Õige. Ei tohi välja näidata hirmu. Ei tohi paista haige. Tehke 
end nii suureks, kui saate. See heidutab suuremaid jahipidajaid. 
Aga me ise oleme samuti suuremate jahipidajate hulgas. Miks me 
jahti peame?” küsis Zeb. 

»Et süüa, ütles Amanda. »Muud korralikku põhjust ju ei ole.” 

Zeb irvitas ta poole, nagu teaksid seda saladust vaid nemad 
kahekesi. ,Täpselt” ütles ta. 

Zeb tõstis riidekoti üles, sidus lahti ja torkas käe sisse. Meile 
tundus, et tema vasak käsi jäi sinna väga kauaks. Siis tõmbas ta 
välja surnud roheküüliku. ,,Sain selle Heritage Parkist. Küülikulõk- 
sust, ütles ta. . Silmusega. Neid saab ka perunkside jaoks kasutada. 
Nüüd me nülime saagi ja puhastame sisikonnast.” 

Sellele osale mõtlemine ajab mind siiani iiveldama. Vanemad 
poisid aitasid Zebi — nad ei pilgutanud silmagi, ehkki isegi Shackie 
ja Croze paistsid pisut pinevil. Sellised olid nad alati, ükskõik mida 
Zeb ütles. Nad vaatasid talle alt üles. Mitte ainult ta pikkuse pärast. 
Sellepärast et temal oli teadmust, ja seda teadmust nad austasid. 

»Mis siis, kui jänes ei ole, noh, nagu surnud?” küsis Croze. ,.Sel- 
les püünises.” 

»Siis sa tapad ta ära,” ütles Zeb. » Asad kiviga vastu pead. Või 
võtad tagajalgadest ja virutad vastu maad.” Lammast nii tappa ei 
saa, lisas ta, sest lammastel on kõva kolju: neil tuleb kõri läbi lõi- 
gata. Igaühe jaoks oli oma tõhusaim tapmisviis. 

Zeb nülgis edasi. Amanda aitas, kui karvast rohelist nahka nagu 
kinnast pahupidi keerati. Püüdsin veresooni mitte vaadata. Need 
olid liiga sinised. Ega läikivaid kõõluseid. 

Zeb lõikas lihatükid väga väikseks, et kõik saaksid maitsta, ja 
ka seepärast, et ta ei tahtnud meid sundida suuri tükke sööma. 
See oleks meile liig olnud. Siis küpsetasime lihatükke tulel, mille 
tegime üles paarist vanast lauajupist. 

»Nii tulebki toimida, kui asjad on päris hullud,” ütles Zeb. Ta 
ulatas mulle lihatüki. Ma panin selle suhu. Leidsin, et suudan 
mäluda ja neelata, kui üha kordan: ,,See on tegelikult oapuder, 
see on tegelikult oapuder ...” Lugesin sajani, siis oli see alla nee- 
latud. 

Aga mu suus oli küüliku maitse. Mul oli tunne, nagu oleksin 
söönud ninaveritsust. 


Sel pärastlõunal toimus meil Elupuu loodusmaterjalide vahetus. 
Seda peeti Heritage Parki põhjaservas väikses pargikeses, mis jäi 
SolarSpace'i butiikide vastu. Seal oli liivakast ning kiik ja liumägi 
väikelastele. Seal oli ka savist, liivast ja õlgedest majake. Majas oli 
kuus tuba ja kaarjad ukseavad ja aknad, aga uksi ega aknaklaase ei 

olnud. Aadam Üks ütles, et selle olid ehitanud ammused rohelised, 
vähemalt kolmkümmend aastat tagasi. Pööbratid olid spreivär- 
viga pritsinud seintele oma sõnumeid ja märke: Ma armstan tsse 
(BBOd). Ime mu kppi, see on orgaaniline! Olt srnd krdi rohekad! 

Elupuu ei olnud mõeldud ainult aednikele. Siin käisid müümas 
kõik, kes kuulusid Looduskauba võrgustikku — Fernside'i ühistu, 
Big Boxi Tagahoov, Golfgreeni rohelised. Meie vaatasime teistele 
ülalt alla, sest nende riided olid meie omadest kenamad. Aadam 
Üks ütles, et nende kaup oli moraalselt saastunud, ehkki neist ei 
kiiranud sünteetilist orjatöökurjust nii nagu vilkuvaist asjadest 
kaubanduskeskustes. Fernside'i omad müüsid glasuuritud keraa- 
mikat ja kirjaklambritest valmistatud ehteid, Big Boxi tüübid koo- 
tud loomakesi, Golfgreenis tehti vanade ajakirjade kokkurullitud 
paberist maitsetuid käekotte ja kasvatati golfiradade kõrval kap- 
said. Õige mul asi, ütles Bernice, aga muru pritsivad nad ikka, nii 
et need paar kapsast nende hingi ei päästa. Bernice muutus üha 
vagamaks. Võib-olla asendas see talle kuidagi seika, et tal ei olnud 
tõelisi sõpru. 

Elupuule kogunes palju noobleid ja trenditeadlikke inimesi. 
Rikkureid SolarSpace'i väravate tagant, Fernside'i eputisi, isegi lin- 
nakutest tuli inimesi osa saama turvalisest pööblaseiklusest. Nad 
väitsid, et eelistavad Aednike köögivilja supermarkettide kraa- 
mile ja isegi niinimetatud talupoodidele, kus — väitis Amanda — 
talunikuriietes inimesed ostsid kraami hulgimüügist ja viskasid 
need etnilistesse korvidesse ja ajasid hinna kõrgeks, nii et kuigi 
sildil oli lugeda ,, mahe”, ei võinud seda uskuda. Aga aednike tooted 
olid ehtsad. Need olid ehtsusest läbi imbunud: aednikud võisid olla 
fanaatilised ja lõbusalt veidrad, aga vähemasti olid nad eetilised. 
Nii need inimesed rääkisid, sellal kui mina nende oste taaskasutus- 
kilesse pakkisin. 

Kõige hullem Elupuul abistades oli see, et pidime kandma 
noore bioneeri kaelarätti. See oli alandav, sest trendiinimesed võt- 
sid tihti lapsed kaasa. Neil lastel olid peas kirjadega pesapallimüt- 
sid ja nad vahtisid meid ja meie kaelarätte ja ilmetuid riideid, nagu 
me oleksime ebardid, nad sosistasid omavahel ja naersid. Mina 
püüdsin neid eirata, Bernice trampis nende juurde ja käratas: ,,Mis 

te vahite?” Amanda teguviis oli libedam. Ta naeratas neile, siis võt- 
tis välja teibitud klaasitüki ning lõikas kätte ja limpsas verd. Siis 
libistas verise keelega üle huulte ja sirutas käe välja, ning nad taga- 
nesid kärmelt. Amanda ütles, et kui tahad, et inimesed su rahule 
jätaks, siis pead käituma hullumeelselt. 

Meil kolmel oli kästud seeneputka juures atiks olla. Tavaliselt 
olid seal Pilar ja Toby, aga Pilar ei tundnud enc hästi, nii et Toby 
oli seekord üksi. Tema oli range: tuli seista sirgalt ja olla eriti vii- 
sakas. 

Ma piidlesin rikkureid, kui need mööda kõndisid. Mõnel olid 
pastelsed teksad ja sandaalid, teistel oli kuhjadena kalleid nahku -— 
alligaatorikingad, leopardiminiseelikud, orüksinahast käekotid. 
Nad heitsid mulle õigustava pilgu: Mina ei tapnud, aga miks lasta 
sel raisku minna? Mõtlesin, mis tunne võiks olla neid asju kanda - 
tunda teise olevuse nahka enda oma vastas. 

Mõnel neist oli uus Mo'Hair — hõbedane, roosa, sinine. Amanda 
ütles, et Reoveelaguunis oli Mo'Hairi poode, mis meelitasid tüd- 
rukud sisse, ja kui sa olid skalbisiirdamise ruumis, lõid nad su 
uimaseks, ja kui sa üles ärkasid, siis ei olnud sul mitte ainult teised 
juuksed, vaid ka teised sõrmejäljed, ja siis pandi sind membraani- 
majja luku taha ja sunniti harjatööle, ningisegi kui sa põgenesid, ei 
suutnud sa tõestada, kes sa oled, sest nad olid su identiteedi varas- 
tanud. See kõlas tõeliselt jõhkralt. Ja Amanda valetas mõnikord. 
Aga me olime sõlminud pakti, et teineteisele me ei valeta. Nii et 
ma mõtlesin, et see võib tõsi olla. 


Kui olime koos Tobyga tund aega seeni müünud, kästi meil minna 
äädikaletti Nualat aitama. Selleks ajaks olime tüdinud ja lollita- 
mistujus, ja iga kord kui Nuala kummardus leti alt kastist äädikat 
võtma, õõtsutasime meie tagumikku ja kihistasime pihku. Bernice 
läks näost üha punasemaks, sest teda me kampa ei võtnud. Ma 
teadsin, et see oli meist õel, aga miskipärast ei suutnud ma end 
pidurdada. 

Siis pidi Amanda minema teisaldatavasse violettbioletti ja 
Nuala ütles, et ta peab rääkima Burtiga, kes müüs kõrvalputkas 
lehtedesse keeratud seepi. Niüpea kui Nuala o'i selja pööranud, 

haaras Bernice mu käsivarrest ja väänas seda kahele poole korraga. 
»Räägi välja!” sisistas ta. 

»Lase lahti,” ütlesin mina. »Mida ma pean rääkima?” 

»Ssa tead küll, mida! Mis sul ja Amandal nii naljakat on?” 

»Ei midagi!” vastasin ma. 

Ta väänas kõvemini. , Olgu,” ütlesin ma, »aga see ei meeldi 
sulle.” Siis rääkisin ma talle Nualast ja Burtist ja mida nad äädika- 
ruumis teevad. Küllap olin seda tahtnud ammu teha, sest see kõik 
purtsatasäkki välja. 

»See on haisev vale!” hüüdis Bernice. 

»Mis on haisev vale?” küsis Amanda, kes oli violettbioletist 
tagasi. 

»Minu isa ei kepi Märga Nõida!” sisistas Bernice. 

»Ma ei saanud midagi parata,” ütlesin ma. ,,Ta väänas mu kätt.” 
Bernice'i silmad olid punased ja vesised ja kui Amandat poleks 
olnud, oleks ta mulle äianud. 

»Ren läheb mõnikord hoogu,” ütles Amanda. , Tegelikult me ei 
tea täpselt. Me ainult kahtlustame, et su isa kepib Märga Nõida. 
Võib-olla ka mitte. Aga see on ju arusaadav, kui ta seda teeb, su 
ema on ju nii palju kesaolekus. Ilmselt läheb Burt väga kiima — ja 
sellepärast kabistabki väikeste tüdrukute kaenlaaluseid.” Ta ütles 
seda kõike voorusliku, eevaliku häälega. See oli julm. 

»Ta ei kepi,” ütles Bernice. ,.Ta ei kepi!” Pisarad olid lähedal. 

»Kui ta kepib,” ütles Amanda vagura häälega, »siis sa peaksid 
valvel olema. Tähendab, kui minul oleks isa, siis ma küll ei tahaks, 
et ta kepikskellegi teise kui mu ema generatiivset organit. See on 
räpane komme - nii antisanitaarne. Peab kogu aeg muretsema, et 
need pisikuid täis käed puudutavad sindki. Ehkki ma olen kindel, 
et ta...” 

»Ma vihkan, vihkan sind!” hüüdis Bernice. ,.Põle ja kärva!” 

»See ei ole kuigi andestav, Bernice,” ütles Amanda etteheitva 
häälega. 

»Nii, tüdrukud,” ütles Nuala, kes meie poole tõttas. ,,Kas kliente 
on? Bernice, miks su silmad nii punased on?” 

»Mul on mingi allergia,” ütles Bernice. 

»Jah,” ütles Amanda tõsiselt. ,,Ta ei tunne ennast hästi. Võib- 

olla peaks ta koju minema. Aga võib-olla on see halvast õhust. 
Võib-olla peaks ta ninakoonuse ette panema. Kas sa ei arva nii, 
Bernice?” 

»Amanda, sa oled nii hooliv tüdruk,” ütles Nuala. ,,Jah, Bernice 
kullake, ma arvan, et sa peaksid kohe ära minema. Ja homme vaa- 
tame sulle allergia vastu ninakoonuse. Ma saadan sind natuke, kul- 
lake.” Ja ta pani käe Bernice'ile õlgade ümber ja viis ta minema. 

Ma ei suutnuduskuda, millega me just hakkama olime saanud. 
Mul oli kõhus samasugune õõnes tunne nagu siis, kui lased raskel 
asjal kukkuda ja tead, et see maandub su jalal. Me olime läinud 
liiga kaugele, aga ma ei teadnud, kuidas seda Amandale öelda, 
ilma et ta seda moraalilugemiseks pidanuks. Nagunii, tagasi võtta 
ei saanud enam midagi. 

Just siis tuli meie putka juurde poiss, keda ma ei olnud kunagi 
varem näinud — teismeline, meist vanem. Ta oli kõhn, tumeda- 
päine ja pikk, ja ta ei kandnud rikkurite moodi rõivaid. Lihtsalt 
musta. 

»Millega saan teid aidata?” küsis Amanda. Me matkisime mõni- 
kord Salaburgeri palgaorje, kui putkades töötasime. 

»Mul on vaja Pilariga kokku saada,” ütles ta. Ei naeratust, ei 
midagi. ,, Sellega on midagi valesti.” Ta võttis seljakotist purgi Aed- 
nike mett. See oli kummaline, sest mis sai meega valesti olla? Pilar 
ütles, et see ei lähe kunagi pahaks, kui sinna just vett sisse ei satu. 

»Pilar ei tunne ennast hästi,” ütlesin ma. ,,Sa peaksid rääkima 
Tobvga — tema on seal teisel pool, seeneletis.” 

Poiss vaatas ringi, nagu oleks ärevil. Temaga koos ei paistnud 
olevat kedagi — ei sõpru ega vanemaid. ,,Ei,” ütles ta. , Mul on Pila- 
rit vaja.” 

Zeb tuli aedviljaleti tagant, kus ta müüs takjajuuri ja hane- 
maltsa. ,, Kas midagi on lahti?” küsis ta. 

»Ta otsib Pilarit,” ütles Amanda. ,, Mingi mee pärast.” Zeb ja 
poiss vaatasid teineteisele otsa ning mulle tundus, et Zeb raputas 
kergelt pead. 

»Kas mina ei kõlba?” küsis Zeb. 

»Ma arvan, et Pilarit on vaja,” ütles poiss. 

»Amanda ja Ren viivad su sinna,” sõnas Zeb. 

»Aga kes äädikat müüb?” küsisin ma. ,, Nuala pidi ära minema.” 

»Ma hoian silma peal,” ütles Zeb. ,See on Glenn. Hoolitsege 
tema eest kenasti. Ära lase neil ennast elusalt ära süüa” lisas ta 
Glennile. 

Me suundusime piki pööblatänavaid Eedenikalju katuseaia 
poole. ,, Kust sa Zebi tunned?” küsis Amanda. 

» Noh, ma tundsin teda varem,” ütles poiss. Ta ei olnud kuigi 
jutukas. Ta ei tahtnud isegi meie kõrval kõndida: paari kvartali 
järel jäi ta meist natuke maha. 

Me jõudsime Aednike maja juurde ja ronisime tuletõrjetrepist 
üles. Udu-Philo ja Katura Mutrivõti olid üleval — me ei jätnud seda 
kohta kunagi valveta, et pööbratid ei saaks sisse hiilida. Katuro 
parandas üht kastmisvoolikut; Philo lihtsalt muheles. 

»Kes see on?” küsis Katuro poissi nähes. 

»Zeb käskis meil ta siia tuua,” ütles Amanda. ,Ta otsib 
Pilarit.” 

Katuro noogutas üle 5la. ,,Kesaonnis.” 

Pilar lebas lamamistoolis. Malelaud oli ta kõrvale üles seatud, 
kõik nupud omal kohal, ta ei olnud mänginud. Ta nägi üsna vilets 
välja — kuidagi kokkuvajunud. Ta silmad olid kinni, aga ta tegi 
need lahti, kui kuulis meid tulemas. ,Tere, kulla Glenn,” ütles ta, 
nagu oleks teda oodanud. ,,Ma loodan, et sul tülinat ei olnud.” 

»Ei mingit tülinat,” ütles poiss. Ta võttis purgi välja. ,,Ei ole 
hästi,” ütles ta. 

»Kõik on hästi,” ütles Pilar. , Suures plaanis. Amanda, Ren, kas 
te tooksite mulle klaasi vett?” 

»Ma lähen,” ütlesin ma. 

»Minge mõlemad,” ütles Pilar. ,, Palun.” 

Ta tahtis, et me ära läheksime. Lahkusime kesaonnist nii aegla- 
selt kui suutsime. Tahtnuksin kuulda, mida nad räägivad — kind- 
lasti mitte meest. Pilari väljanägemine heidutas mind. 

»la ei ole pööblast,” sosistas Amanda. ,Ta on linnakust.” 

Olin seda isegi arvanud, aga küsisin: »Kuidas sa aru saad?” 
Linnakutes elasid korporatsiooniinimesed, kõik need teadlased 
ja äritegelased, kes Aadam Ühe sõnul hävitasid vanu liike ja tegid 
uusi ja hukutasid maailma, ehkki ma ei suutnud päriselt uskuda, et 
mu pärisisa HelthWyzeris seda teeb; aga ikkagi, kuidas Pilar saab 
mõnele linnakuinimesele teregi öelda? 

»Mul on lihtsalt selline tunne,” ütles Amanda. 

Kui me veeklaasiga tagasi jõudsime, olid Pilari silmad jälle 
kinni. Poiss istus ta kõrval; ta oli liigutanud mõnda nuppu. Valge 
lipp oli sisse piiratud: üks liigutus, ja ta on kadunud. 

» Aitäh,” ütles Pilar ja võttis Amanda käest veeklaasi. ,,Ja aitäh 
tulemast, kallis Glenn,” ütlesta poisile. 

Poiss tõusis püsti. , Head aega siis,” ütles ta kohmetult ja Pilar 
naeratas talle. Ta naeratus oli rõõmus, ent nõrk. Ma tahtsin teda 
kallistada, ta paistis nii pisike ja habras. 

Kui me Elupuule tagasi läksime, kõndis Glenn meie kõrval. 
»lemaga on midagi tõsist lahti,” küsis Amanda, »on ju nii?” 

»Haigus on projektiviga,” ütles poiss. »Seda on võimalik paran- 
dada.” Jah — ta oli päris kindlasti linnakust. Ainult sealsed taibud 
rääkisin niimoodi: ei vastanud küsimusele otse, vaid ütlesid midagi 
üleüldist, nagu teaksid seda kindlalt. Kas nii rääkiska mu pärisisa? 
Võib-olla. 

»Nii et kui sina maailma looksid, siis teeksid selle paremini?” 
küsisin ma. Paremini kui Jumal, mõtlesin ma. Äkitselt tundsin end 
vagana nagu Bernice. Nagu Aednik. 

»Jah,” vastas ta. »Tegelikult teeksingi.” 

Järgmisel päeval läksime Bernice'ile Buenavista kompleksi järele 
nagu tavaliselt. Ma arvan, et me mõlemad tundsime häbi selle- 
pärast, mida eelmisel päeval teinud olime — vähemasti mina tund- 
sin. Aga kui me uksele koputasime ja ütlesime: ,, Kop-kop,” ei vas- 
tanud Bernice: ,, Kes on?” Ta ei vastanud midagi. 

»Siin Gang, hüüdis Amanda. ,Gang green!” Ikka ei kostnud 
midagi. Ma võisin vaikust peaaegu tunda. 

»Kuule, Bernice,” ütlesin ma. ,»Tee uks lahti. Meie oleme.” 

Uks läks lahti, aga seal ei olnud Bernice. Seal seisis Veena. Ta 
vaatas meile otse silma ja ei paistnud kuidagimoodi kesas olevat. 
»Minge minema, ütles ta. Siis lõi ta ukse kinni. 

Vaatasime teineteisele otsa. Mul oli väga halb tunne. Mis siis, 
kui me olime Bernice'ile oma Burti ja Nuala looga tõepoolest viga 
teinud? Mis siis, kui see ei olnudki tõsi? Algul oli kõik olnud pelk 
nali. Aga enam see nalja moodi ei tundunud. 


Igal teisel püha Euelli nädalal oleksime koos Pilari ja Tobyga Heri- 
tage Parki seeni otsima läinud. Seal oli põnev, sest kunagi ei tead- 
nud, mida nägema satub. Seal võis näha pööblaperekondi, kes 
einestasid ja tülitsesid, ja me hoidsime nina kinni, et säriseva liha 
haisu vältida; põõsastes kabistas paarikesi, või jõid seal kodutud 
otse pudelist või norskasid puu all, või jõlkus seal sakris peaga 
hulle, kes iseendaga rääkisid või röökisid, või süstivaid narkareid. 
Kui me rannani välja läksime, võis seal leida bikiinides päevitavaid 
tüdrukuid ja Shackie ja Croze ütlesid Nahavähk, et nende tähele- 
panu püüda. 

Või siis tulid mõned CorpSeCorpsi mehed avaliku turvatee- 
nistuse salgast inimestele ütlema, et nad paneksid prügi selleks 

ettenähtud kohta, ehkki tegelikult — väitis Amanda — otsisid nad 
pisikaubitsejaid, kes tegid äri ilma jõugusõpru asjasse pühenda- 
mata. Siis võis kuulda pritspüssi kuuma sipsipsippi ja mõnda karja- 
tust. Vägivaldne käitumine, ütlesid nad kõrvalseisjatele, kui mehe 
minema lohistasid. 

Aga sel päeval jäi meie Heritage Parki retk ära, sest Pilar oli 
haige. Nii et selle asemel oli meil Muhu-Burtiga Soomuste ja 
Sabade tagusel tühermaal metsbotaanika tund. 


Meil olid kaasas tahvlid ja kriidid, sest metstaimi me joonistasime, 
see aitas neid paremini meelde jätta. Siis pühkisime joonistused 
ära ja taim jäi meie pähe. Kõige paremini aitab asju näha just see, 
kui neid joonistada, ütles Burt. 

Burt kappas tühermaal ringi, noppis midagi maast ja tõs- 
tis meile vaatamiseks üles. ,,Portulaca oleracea,” ütles ta. »Harilik 
nimetus portulak. Esineb viljelduna ja metsikuna. Eelistab häiritud 
mulda. Pange tähele punast vart, vahelduvaid lehti. Hea omega-3 
rasvhapete allikas.” Ta tegi pausi, kortsutas kulmu. ,.Pooled teist ei 
vaata ja pooled ei joonista,” ütles ta. »See võib teie elu päästa! Me 
räägime siin peatoidusest. Peatoidusest. Mis on peatoidus?” 

Tühjad pilgud, vaikus. »Peatoidus,” ütles Muhk, ,,on see, mis 
keha toidab. See on toit. Toit! Kust tuleb toit?” 

Me leelutasime üheskoos: ,,Kõik toit tuleb maast” 

Õige!” ütles Burt. , Maast! Ja suurem osa inimesi ostab seda 
supermarketist. Mis juhtuks, kui äkki ei oleks enam supermar- 
kette? Shackleton?” 

»Siis tuleb toitu katusel kasvatada,” vastas Shackie. 

Oletame, et katuseid enam ei ole,” küsis Muhk, kes hakkas 
näost roosatama. »Kust siis toitu saada?” Jällegi tühjad pilgud. »Siis 
tuleb tegeleda korilusega,” ütles Muhk. ,.Crozier, mida tähendab 
tegeleda korilusega?” 

»Värki otsida,” ütles Croze. »Sellist värki, mille eest ei maksa. 
Noh, nagu varastaks.” Me naersime. 

Muhk ignoreeris seda. ,Ja kust sa sellist värki leiaksid? Ouill?” 

»Äritänavalt?” pakkus Ouill. , Nagu sealt tagant. Kuhu nad 
värki välja viskavad, nagu vanu pudeleid ja ...” See Ouilloli natuke 

juhm, aga ta ka mängis juhmi. Poisid tegid nii, et Muhku endast 
välja viia. 

»Ei-ei!” karjus Muhk. ,, Mitte kellegi äravisatud värki ei ole siis 
olemas! Te ei ole kunagi siit pööblast ju väljas käinud? Te ei ole 
kunagi näinud kõrbe, teei ole kunagi olnud näljas! Kui Veeta Upu- 
tus saabub, siis võite ju isegi vastu pidada, aga te nälgite. Miks? 
Sest te ei ole tähele pannud! Miks ma üldse oma aega teie peale 
raiskan?” Iga kord, kui Muhk tundi andis, pudenes ta üle mingi 
nähtamatu ääre ja hakkas karjuma. 

»Niisiis,” ütles ta, kui oli maha rahunenud. ,,Mis taim see on? 
Portulak! Mida sellega teha saab? Süüa. Joonistage nüüd edasi. 
Portulak! Pange tähele lehtede ovaalset kuju! Pange tähele, kuidas 
nad läigivad! Vaadake vart! Jätke see meelde!” 

Ma mõtlesin: see ei saa olla tõsi. Ma ei saanud aru, kuidas 
keegi — isegi Märg Nõid Nuala — võis küll Muhu-Burtiga seksida. 
Ta oli nii kiilas ja higine. ,Kretiinid,” pomises ta omaette. , Miks 
ma üldse vaeva näen?” 

Siis jäi ta vait. Ta vaatas midagi meie selja taga. Me pöörasime 
ringi: seal, aiaaugu kõrval, seisis Veena. Ta oli end augustläbi pres- 
sinud. Tal olid ikka veel sussid jalas; kollane lapsetekk oli üle pea 
heidetudnagu sall. Tema kõrval seisis Bernice. 

Nad lihtsalt seisid seal. Nad ei liikunud. Siis tuli läbi aia ka kaks 
CorpSeCorpsi meest. Nad olid lahinguvalmis, oma helkivais hal- 
lides vormides olid nad otsekui miraaž. Pritspüssid olid neil käes. 
Ma tundsin, kuidas mu näost kogu veri minema valgus; mõtlesin, 
et hakkan oksele. 

»Mis lahti?” hõikas Burt. 

»Paigal!” ütles üks korpusemeestest. Ta hääl oli väga vali, kiivri 
sees oli mikrofon. Nad liikusid edasi. 

»Hoidke kaugemale,” ütles Burt meile. Ta nägi välja, nagu oleks 
taseriga pihta saanud. 

»Tulge meiega kaasa,” ütles üks CorpSe meestest, kui nad 
meieni olid jõudnud. 

»Mida?” küsis Burt. ,,Ma ei ole midagi teinud!” 

»Illegaalne marihuaanakasvatus musta turu jaoks,” ütles teine. 
»Parem on, kui te vastu ei hakka.” 

Nad viisid Burti aiaaugu juurde. Me kõik lonkisime vaikselt 
nende kannul — me ei saanud aru, mis toimub. 

Kui nad Veena ja Bernice'i juurde jõudsid, sirutas Burt käed 
välja. ,Veena! Kuidas see juhtus?” 

»sa sitane degenerant!” hüüdis Veena talle. »Silmakirjatseja! 
Hoorapoeg! Kui lolliks sa mind pead?” 

»Millest sa räägid?” küsis Burt anuvalt. 

»Ju ma olin sinu arvates su mürgirohtudest nii umbes, et ei tai- 
banud enam mõhkugi,” ütles Veena. ,, Aga ma sain teada. Mida sa 
selle lehma Nualaga teed! Ega tema ei ole see kõige hullem. Väära- 
kas persevest!” 

»Ei,” ütles Burt. , Ma vannun! Mitte kunagi ... Ma lihtsalt ...” 

Ma vaatasin Bernice'i: ma ei saanud aru, mida ta tunneb. Ta 
nägu ei olnud isegi punane. See oli tühi nagu tahvel. Tolmjasvalge. 

Läbi aiaaugu astus Aadam Üks. Ta paistis alati teadvat, kui 
midagi ebatavalist toimus. Amanda ütles, et Aadam Ühel oleks 
justkui telefon. Ta pani käe Veena kollasele lapsetekile. ,,Kallis 
Veena, sa oled kesaolekust välja tulnud,” ütles ta. »Kui tore. Me 
oleme selle eest palvetanud. Mis siin õieti lahti on?” 

»Astuge palun eest, härra,” ütles esimene korpusemees. 

»Miks sa seda mulle teed?” ulgus Burt Veenale, kui teda edasi 
nügiti. 

Aadam Üks tõmbas sügavalt hinge. ,, See on kahetsusväärne,” 
ütles ta. ,Vahest oleks mõistlik mõtiskleda meie kõigi inimlike nõr- 
kuste üle ...” 

»Sa oled idioot,” ütles Veena talle. ,Burt on pidanud Buenavis- 
tas suurt kasvandust, otse teie pühade aednikuninade all. Ja ta on 
otse teie nina all äritsenud teie lollakal turul. Need nunnud lehte- 
desse mässitud seebitükid ei olnudki kõik seebid. Ta tegi kõva äri!” 

Aadam Üks näis kurblik. ,, Raha on kohutav kiusatus,” ütles ta. 
»See on haigus. 

»Lollpea,” ütles Veena. ,,Orgaaniline botaanika, hea nali!” 

»Ma ütlesin sulle, et Buenavistas on kasvandus,” sosistas 


Amanda mulle. ,Muhk on kõrvuni pasa sees.” 

Aadam Üks ütles, et me peaksime kõik koju minema, ja seda me 
tegimegi. Mul oli Burti pärast tõsiselt halb tunne. Ma suutsin ette 
kujutada ainult seda, et sel päeval, kui me Elupuul Bernice'i vastu 
nii õelad olime, oli ta koju läinud ning rääkinud Veenale, et Burt 
ja Nuala seksivad, oli rääkinud ka kaenlaaluste kabistamisest, ja 
see oli teinud Veena nii armukadedaks ja vihaseks, et ta oli Corp- 
SeCorpsiga ühendust võtnud ja süüdistuse esitanud. CorpSeCorps 
kehutas inimesi seda tegema — naabreid ja pereliikmeid üles 
andma. Selle eest võis isegi raha saada, ütles Amanda. 

Ma ei mõelnud midagi halba, mitte sedasorti halba. Aga näe, 
mis välja tuli. 

Ma mõtlesin, et peaksime minema Aadam Ühe juurde ja rää- 
kima, mida olime teinud, aga Amanda ütles, et sellest ei oleks min- 
git kasu, asja see ei parandaks, vaid tooks meile ainult veel rohkem 
jama kaela. Tal oli õigus. Aga paremini ma end sellest ei tundnud. 

»Aja nina püsti,” ütles Amanda. ,,Ma varastan sulle midagi. 
Mida sa tahaksid?” 

»Lelefoni,” ütlesin ma. »Lillat. Nagu sinul,” 

»Olgu,” ütles Amanda. Ma tegelen sellega.” 

»See on sinust väga kena,” ütlesin ma. Ma püüdsin häälde 
panna indu ja mõista anda, et ma hindan seda, aga ta sai aru, et 
ma teesklen. 

Järgmisel päeval teatas Amanda, et tal on üllatus, mis mu tuju 
kindla peale paremaks teeb. See on Varinguaugu äritänaval, ütles 
ta. Ja see oli tõesti üllatus, sest kui me sinna jõudsime, jõlkusid 
holospinneriputka rusude ümber Shackie ja Croze. Ma teadsin, et 
mõlemad on Amandast sisse võetud — kõik poisid olid —, ehkki 
Amanda käis koos nendega ainult kambas. 

»Kas saite?” küsis ta neilt. Nad irvitasid ujedalt vastu. Shackie 
oli viimasel ajal kõvasti kasvanud: ta oli pikk ja vilajas, tumeda- 
kulmuline. Croze oli samuti kasvanud, ent laiusesse niisama palju 
kui pikkusesse; lõual olid tal õlekarva udemed. Varem ei olnud ma 
eriti mõelnud, kuidas nad välja näevad — mitte üksipulgi —, aga 
nüüd tabasin end neid teisiti vaatamast. 

»Siin, ütlesid nad. Nad ei paistnud päris hirmunud, ent siiski 
valvsad. Nad kontrollisid, et keegi ei näeks, ja siis pressisime kõik 
end putkasse, kust inimesed said oma kujutise äritänavale keeru- 
tada. See oli mõeldud kahele, nii et me pidime väga lähestikku 
seisma. 

Sees oli palav. Tundsin meie kehade kuumust, nagu oleksime 
haiged ja õhetaksime palavikust, ja tundsin Shackiest ja Croze'ist 
õhkuvat kuivanud higi ja vana puuvilla ja mustuse ja rasvase pea- 
naha lõhna - nii me lõhnasime kõik —, millesse segunes nende 
vanema poisi lõhna, seene ja veinipära lõhna; ning Amanda lille- 
lõhna, millel oli kerge muskuse- ja verehõng. 

Ma ei osanud öelda, kas ma lõhnasin nende moodi. Öeldakse, 
et iseenda lõhna ei saa kunagi päriselt tunda, sest sellega ollakse nii 
harjunud. Tahtnuksin, et oleksin üllatusest varem teadnud, sest siis 
oleksin kasutanud varukshoitud roosiseebijääke. Ma lootsin, et ma 
ei haisenud musta aluspesu või umbunud jalgade järele. 

Miks me tahame teistele inimestele meeldida, isegi kui me neist 
tegelikult eriti ei hooli? Ma ei tea, aga nii see on. Ma seisin seal ja 
haistsin kõiki neid lõhnu ja lootsin väga, et Shackie ja Croze'i mee- 
lest olen ma ilus. 

»Siin see on, ütles Shackie. Ta võttis välja riidetüki, kuhu oli 
midagi sisse mähitud. 

»Mis see on?” küsisin ma. Ma kuulsin iseenda häält: plikalikku 
ja piiksuvat. 

»Üllatus;” ütles Amanda. »Nad hankisid meile natuke seda 
superrohtu. Seda kraami, mida Muhu-Burt kasvatas.” 

»Ei või olla!” ütlesin ma. ,,Ostsite või? CorpSeCorpsilt?” 

»Pätsasime,” ütles Shackie. ,,Me hiilisime Buenavista taha — seda 
me oleme ohtrasti teinud. Korpusemehed käisid eesuksest sisse ja 
välja, nad ei pannud meid tähelegi.” 

»Ühel keldriaknal trellid logisevad — sealtkaudu käisime trepi- 
kojas pidutsemas,” ütles Croze. 

»Nad olid kotid keldrisse pannud,” ütles Shackie. ,Nad koris- 
tasid vist kõik kasvanduseruumid tühjaks. Juba hingamisest võis 
pilve jääda” 

»Näita, ütles Amanda. Shackie rullis riide lahti: seal olid kuiva- 
tatud ja peenikesteks ribadeks rebitud lehed. 

Ma teadsin, mida Amanda uimastitest arvas: et nii kaotasid 
kontrolli oma mõistuse üle ja et see oli riskantne, sest andis teistele 
inimestele eelise. Ja seda võis tarvitada ülemäära palju, nagu tegi 
Udu-Philo. Ja siis kaotasid sa viimsegi mõistuseraasu, nii et kõigil 
oli ükskõik, kas sa kaotasid selle üle kontrolli või mitte. Ja seda 
võis suitsetada ainult koos inimestega, keda usaldad. Kas ta usaldas 
Shackiet ja Croze'i? 

»Oled sa seda kraami proovinud või?” küsisin sosinal Aman- 
dalt. 

»Veel ei ole,” sosistas Amanda vastu. Miks me sosistasime? 
Olime neljakesi nii lähestikku, et Shackie ja Croze kuulsid kõike. 

»Siis ma ei taha,” ütlesin ma. 

»Aga ma tegin kaupa!” Ta hääl oli äge. »Tegin paljuga kaupa!” 

»Mina olen seda sitta teinud,” ütles Shackie. Sitta ütles ta oma 
kõige vingema häälega. ,,See on ilgelt lahe!” 

»Mina olen ka proovinud, niuke tunne nagu õhus oleks,” ütles 
Croze. , Nagu mõni kuradi lind!” Shackie rullis juba lehti, juba 
süütas, juba tõmbas sisse. 

Kellegi käsi oli mu tagumikul, ma ei teadnud, kelle. See ronis 
ülespoole, kobas mu kotja aednikukleidi all. Ma tahtsin öelda, jäta 
järele, aga ei öelnud. 

»Proovi ainult, ütles Shackie. Ta võttis mu lõuast kinni ja tor- 
kas oma suu minu suhu ja puhus mu suitsu täis. Ma köhisin ja ta 
tegi seda uuesti ja mu pea käis metsikult ringi. Siis nägin ma selgelt 
pimestaveredat helendavat küülikut, kelle me olime sel nädalal ära 
söönud. See vahtis mind oma surnud silmadega, ainult et silmad 
olid oranžid. 

»seda on liiga palju,” ütles Amanda. »Ta ei ole harjunud!” 

Siis hakkas mul kõhus keerama ja ma oksendasin. Ma arvan, et 
nende kõigi peale. Ei, mõtlesin ma, milline lollpea. Ma ei tea, kui 
kaua see kõik kestis, sest aeg oli nagu kumm, mis venis nagu pikk 
elastne köis või tohutu närimiskumn.. Siis plaksas see tillukeseks 
mustaks ruuduks ja ma kaotasin teadvuse. 


Kui ma üles ärkasin, istusin ma keset kaubanduskeskust, selg vastu 
katkist purskkaevu, ma olin ikka veel uimane, aga paha mul ei 
olnud: pigem kõik nagu hõljus. Kõik näis kauge ja kumav. Võib- 
olla saan ma käe tsemendist läbi torgata, mõtlesin ma. Võib-olla on 
kõik pitsist — kübemetest tehtud ja Jumal keskel, nagu Aadam Üks 
ütleb. Võib-olla olen ma suits. 

Meie vastas oli poeaken otsekui kastitäis jaanimardikaid, nagu 
elavad tsekiinid. Seal käis pidu, ma kuulsin muusikat. Tinisev 
ja pentsik liblikapidu: küllap nad tantsivad oma niitpeenikestel 
liblikajalgadel. Kui ma ainult püsti suudaksin tõusta, mõtlesin ma, 
siis võiksin ka mina tantsida. 

Amanda käsivars oli mu ümber. ,,Kõik on korras,” ütles ta. 
»sinuga on kõik kombes.” Shackie ja Croze olid ikka veel seal ja 
tundusid tigedad. Vähemalt Croze oli, rohkem kui Shackie, sest 
Shackie oli peaaegu niisama sassis kui mina. 

»Noh, millal sa ära maksad?” küsis Croze. 

»See ei töötanud,” ütles Amanda. , Järelikult mitte kunagi.” 

»Nii see kaup ei olnud,” ütles Croze. ,,Kaup cli nii, et me toome 
kraami. Me tõime. Nii et sina oled meile võlgu.” 

»Kaup oli nii, et Ren olgu õnnelik,” ütles Amanda. ,Ta ei ole. 
Lugu läbi.” 

»Kaugel sellest,” ütles Croze. ,,Sa oled meile võlgu. Maksa ära.” 

»Eks sa sunni, ütles Amanda. Ta hääles oli ohtlik varjund, nii 
rääkis ta pööbrattidega, kui need liiga lähedale tulid. 

»Mis iganes,” ütles Shackie. ,, Mil iganes.” Teda ei paistnud see 
morjendavat. 

»Sa Oled kaks keppi võlgu,” ütles Croze. ,Kummalegi ühe. Me 
riskisime kõvasti, me oleks võinud surma saada!” 

»Ara näri, ütles Shackie. », Ma tahan ainult su juukseid puudu- 
tada,” ütles ta Amandale. ,,Sa lõhnad nagu iiriskomm.” Ta oli ikka 
veel uimas. 

»Iõmba uttu,” ütles Amanda. Ja küllap nad tõmbasidki, sest kui 
ma järgmine kord üles vaatasin, siis neid ei olnud. 

Selleks ajaks tundsin end normaalsemalt. , Amanda,” ütlesin 
ma. ,,Ma ei suuda uskuda, et sa nendega kaupa tegid” Ma tahtsin 
öelda: minu pärast. Aga kartsin, et hakkan nutma. 

»Kahju, et ei töötand,” ütles ta. ., Ma tahtsin ainult, et sul parem 
hakkaks.” 

»Mul ongi parem,” ütlesin ma. »Kergem.” See oli tõsi, osalt see- 
tõttu, et ma olin hulga veeraskust endast välja öökinud, aga osalt 
ka Amanda tõttu. Ma teadsin, et ta oli varem sellist kaupa teinud 
toidu pärast, kui ta pärast Texase orkaane näljas oli, aga ta oli mulle 
öelnud, et talle polnud see kunagi meeldinud ja see oli puhtalt äri- 
asi, nii et enam ta seda ei teinud, sest polnud tarvis. Ja ei olnud ka 
seekord tarvis, aga ta oli seda ikkagi teinud. Ma ei teadnudki, et ma 
talle nii väga meeldisin. 

»Nüüd on nad su peale vihased,” ütlesin ma. » Nad maksavad 
kätte” Aga see ei tundunud kuigi tähtis, sest me olin ikka veel pil- 


ves nagu mesilane. 
»Ma ei muretse,” ütles Amanda. ,, Nendega saan ma hakkama.” 


MUTIPÄEV 


(e MUTIPÄEV 


KAHETEISTKÜMNES AASTA 


MAA-ALUSES ELUST 
AADAM ÜHE SÕNAD 


Kallid sõbrad, kallid kaasimetajad, kallid kaasolevused! 

Ma ei näita näpuga, sest ma ei tea, kuhu näidata; aga nagu me 
äsja kogesime, võivad kuritahtlikud kuulujutud segadust külvata. 
Hooletu märkus võib olla otsekui prügikasti visatud sigaretikoni, 
mis hõõgub, kuni lahvatab leekidesse ja neelab kogu ümbrus- 
konna. Valvake edaspidi oma sõnu. 

Paratamatult võivad teatud sõprussuhted anda ainet sobimatu- 
teks märkusteks. Aga meie ei ole šimpansid: meie emased ei ham- 
musta rivaalitsevaid emaseid, meie isased ei karga emaste kallale 
ega tao neid okstega. Vähemalt mitte enamasti. Igasugused paari- 
suhted võivad kaasa tuua paineid ja kiusatust - ent ärgem suuren- 
dagem seda painet ega tõlgendagem seda kiusatust valesti. 

Me tunneme puudust oma kunagisest Aadam Kolmeteistküm- 
nest, Burtist, ja tema naisest Veenast ning väiksest Bernice'ist. 
Andestagem see, mis tuleb andestada, ning ümbritsegem nad oma 
südames valgusega. 

Edasi, oleme tuvastanud hüljatud autoparandustöökoja, mille 
saab muuta mugavaks koduks, kui on läbi viidud meie kavatsetud 
rottide ümberpaigutamine. Ma olen kindel, et FenderBender Body 
Shopi rotid on Buenavistas väga õnnelikud, kui kord on avastanud 
kõik toiduvõimalused, mida sel on pakkuda. 

Teil on kindlasti hea meel kuulda, et ehkki Buenavista seene- 
peenrad on meie jaoks kadunud, on Pilar hoidnud tallel kõigi meie 
hinnatud liikide niidistiku, ja me rajame oma seenepeenrad Hea- 
olukliiniku keldrisse, kuni on leitud niiskem paik. 


Täna tähistame mutipäeva, meie maa-aluse elu püha. Mutipäev 
on laste püha ja meie lapsed on usinalt töötanud ning Eedenikalju 
katuseaeda kaunistanud. Kammidest vormitud pisikeste küünis- 
tega mutid, läbipaistvatest kilekottidest ümarussid, täistopitud 

sukkpükstest ja niidist vihmaussid, sitasitikad — milline tunnis- 
tus on see meile Jumalast antud loomisvõimest, mille kaudu isegi 
kasutu ja äravisatu võib saada tähendusetusest päästetud. 

Me kipume silmapaari vahele jätma neid imetillukesi, kes meie 
seas elunevad; ometi, ilma nendeta ei oleks olemas ka meid endid, 
sest igaüks meist on silmale nähtamatute eluvormide aed. Mis me 
oleksime ilma floorata, mis asustab meie seedetrakti, või bakteri- 
teta, mis kaitsevad meid vaenulike sissetungi jate eest? Me kihame 
rahvahulkadest, mu sõbrad — musttuhat eluvormi roomab meie 
jalge all ja — ma lisaksin — meie varbaküünte all. 

Tõsi, mõnikord vaevavad meid nanobiovormid, kellest me 
eelistaksime vabad olla, nagu nääpsulest, kidauss, kubemetäi, naas- 
kelsaba ja puuk, rääkimata vaenulikest bakteritest ja viirustest. Aga 
mõelge neist kui Jumala tillukestest inglitest, kes teevad Tema ära- 
arvamatut tööd omal moel, sest ka need olevused elunevad igikest- 
vas meeles ja säravad igikestvas valguses ning on osakesed loomise 
polüfoonilisest sümfooniast. 

Mõelge ka Tema töölistele maa sees! Ilma vihmausside ja ümar- 
usside ja sipelgate ja nende lõputu maaharimiseta taheneks maa 
tsemenditaoliseks massiks ja lämmataks kõik elava. Mõelge vak- 
lade antibiootilistele omadustele ja mitmesugustele hallitustele ja 
meele, mida valmistavad meie mesilased, ja mõelge ka ämbliku- 
võrgule, mis on nii kasulik verejooksu peatamisel. Iga haiguse 
jaoks on Jumal andnud oma suurest looduse ravimikapist arstimi! 

Raisamardikate ja lagundavate bakterite tööga lammutatakse 
meie lihalikud elupaigad taas algosakesteks, et rikastada teiste 
olevuste elu. Kui väga olid eksiteel meie esivanemad, kui surnu- 
kehi säilitasid — palsameerisid, ehtisid, mausoleumidesse sulgesid. 
Milline koledus — muuta hinge kest jõletuks fetišiks! Ja lõppude 
lõpuks, kui isekas! Kas ei pea me tasuma elu kingitust, kinkides 
iseend elule, kui selleks aeg kord käes? 

Kui järgmine kord hoiate käes niisket komposti, lausuge vaikne 
palve tänuks kõigile maa eelmistele olevustele. Las teie sõrmed 
pigistavad kujutluses armastavalt neist igaühte. Sest kahtlemata on 
nad meiega, alati kohal selles toitvas maatriksis. 

Ühinegem nüüd meie Pungade ja Õite kooriga ning laulgem 
traditsioonilist mutipäeva laste kiidulaulu. 

ME KIIDAME TILLUKEST MUTTI 


Me kiidame tillukest mutti, 
maapõues kes kaevamas teid, 
nematoodi ja sipelgat, ussi, 
kus iganes leiaks me neid. 


Neil olendeil pimedus ümber, 
inimsilm vaevalt seda küll näeb; 
muld nende jaoks otsekui kamber, 
mis öö meile, nendele päev. 


Nad künnavad, harivad mulda, 
neilt turgutust saab iga taim. 
Kui poleks Jumal neid loonud, 
maa oleks vaid kõrb, kõrb vaid. 


Raisamardikad, väikesed putukad, 
muudkui otsivad kohta, kus olla. 
Algosiks meid muudavad mutukad, 
nad teevad meid luuni puhtaks. 


Nüüd Jumala väikeset” teenreil, 
kes teenivad mullas meid, 


rõõmsalt väljendagem tänu, 
sest Jumal nii heaks peab neid. 


»Jumala Aednike lauluraamatust” 

31 
TOBY. MUTIPÄEV 


KAHEKÜMNE VIIES AASTA 


Kui tulvaveed raevutsevad, tuleb lugeda päevi, ütles Aadam Üks. 
Tuleb jälgida päikesetõuse ja kuu muutumisi, sest igale asjale on 
määratud aeg. Mediteerides ärge rännake oma siserändudel nii 
kaugele, et sisenete ajatusse enne selle aega. Kesaseisundis ärge las- 
kuge tasemele, mis on taastõusuks liiga sügav, muidu saabub öö, 
mille kõik tunnid on teile ühesugused, ja siis ei ole enam lootust. 


Toby peab päevadel järge vanal AnooYoo pargispaa märkmepabe- 
ril. Iga roosa lehe ülaservas on kaks pikkade ripsmetega silma, üks 
neist pilgutab, ja värviline musisuu. Talle meeldivad need silmad 
ja naeratavad suud: nad on omal moel seltsiks. Iga uue lehe serva 
märgib ta Aednike püha või pühakupäeva. Ta võib ikka veel need 
kõik peast üles lugeda: püha E. F. Schumacher, püha Jane Jacobs, 
püha Sigurdsdottir Gullfossist, raisakotkaste kaitsja püha Wayne 
Grady, püha James Lovelock, õnnistatud Gautama Buddha, varju- 
lise kohvi pühak püha Bridget Stutchbury, botaanilise nomenkla- 
tuuri pühak püha Linnaeus, krokodilliliste püha, juura kiltkivi 
kaitsja püha Stephen Jay Gould, nahkhiirte kaitsja püha Gilberto 
Silva. Ja kõik ülejäänud. 

Iga pühaku nime alla kirjutab ta oma majapidamismärkmeid: 
mida istutas, mida võttis üles, missugune oli kuufaas, millised 
putukad külas käisid. 

Mutipäev, kirjutab ta nüüd. Kahekümne viies aasta. Pesta pesu. 
Kuu kolmandas veerandis. Mutipäev oli osa püha Euelli nädalast. 
See ei olnud kuigi tore aastapäev. 

Aga helgema külje pealt peaks nüüd leiduma paljukaid, küpseid 
paljukaid. Siirdgeense paljuka voorus on see, et ta kannab vilja igal 
aastaajal. Võib-olla läheb ta pärastlõunal neid korjama. 


168 


* 


Kahe päeva eest — püha Orlando Garrido, sisalike pühaku päe- 
val — tegi ta sissekande, mis ei puudutanud aiapidamist. Hallutsi- 
natsioon? oli ta kirjutanud. Ta mõlgutleb nüüd selle sissekande üle. 
Siis tundus see tõesti nagu hallutsinatsioon. 

See oli pärast päevast äiksetormi. Ta oli katusel, kantrollis 
vihmaveetünni ühendusi: ainsast kraanist, mida ta all lahti hoidis, 
ei jooksnud vett. Ta leidis probleemi üles — uppunud hiir ummistas 
sisselaskeava — ja hakkas parajasti trepist alla minema, kui kuulis 
veidrat häält. See oli nagu laulmine, aga mitte ühegi varem kuul- 
dud laulu moodi. 

Ta uuris ümbrust binokliga. Algul ei paistnud midagi, aga siis 
ilmus aasa kaugemas servas nähtavale kummaline protsessioon. 
See näis tervenisti koosnevat alasti inimestest, ehkki kõige ees 
kõndival mehel olid riided seljas ja peas mingi punane müts ja 
ees — kas tõesti? — päikseprillid. Tema taga oli igat nahavärvi mehi 
ja naisi ja lapsi; teravustades nägi Toby, et mitmel alasti inimesel 
oli sinine alakeha. 

Sellepärast ta otsustaski, et see peab olema hallutsinatsioon: 
selle sinise pärast. Ja kristallselge ebamaise laulu pärast. Taoli neid 
kujusid näinud vaid korraks. Nad olid olemas, siis olid nad kadu- 
nud just nagu udu. Küllap läksid nad puude vahele, et seal oma 
retke jätkata. 

Ta süda oli rõõmust hüpanud - ta ei saanud sinna midagi 
parata. Ta oleks tahtnud trepist alla joosta, joosta välja, joosta 
neile järele. Aga liiga palju oli seda loota, loota teisi inimesi — nii 
palju teisi inimesi. Teisi inimesi, kes nägid välja nii terved. Nad 
ei saanud kuidagimoodi tõelised olla. Kui ta lubaks sel sireenlikul 
miraažil end välja meelitada — meelitada sigu täis metsa —, oleks 
ta esimene inimene ajaloos, kelle on hukutanud omaenda meele 
ülearu optimistlikud projektsioonid. 

Kui aju puutub kokku liiga suure tühjusega, ütles Aadam Üks, 
siis hakkab ta leiutama. Üksildus loob seltsi, just nagu janu loob 
vett. Kui palju meremehi on hukkunud, jälitades saart, mis oli vaid 
virvendus? 

Ta võtab pliiatsi ja kriipsutab küsimärgi maha. Hallutsinatsioon, 
seisab seal nüüd. Selgelt. Lihtsalt. Pole kahtlustki. 


Ta paneb pliiatsi käest, võtab harjavarre ja binokli ja püssi ning 
kõmbib trepist üles katusele oma valdusi jälgima. Täna hommikul 
on kõik rahulik. Põllul pole mingit liikumist — ei suuri loomi, ei 
alasti sinkjaid lauljaid. 

Kui kaua aega tagasi oli see mutipäev, viimane, mil Pilar veel elus 
oli? See pidi olema kaheteistkümnendal aastal. 

Just enne seda oli juhtunud katastroof ja oli arreteeritud Burt. 
Pärast seda, kui CorpSeCorpsi mehed ta ära viisid, ning Veena ja 
Bernice olid tühermaalt lahkunud, oli Aadam Üks kutsunud kõik 
aednikud Eedenikalju katusele erakorralisele koosolekule. Ta andis 
uudised edasi, ja kui aednikud olid asjast aru saanud, oli vapus- 
tus suur. Paljastus oli nii valus ja nii häbiväärne! Kuidas oli Burt 
suutnud pidada rohukasvandust Buenavistas, ilma et keegi oleks 
midagi kahtlustanud? 

Usalduse kaudu muidugi, mõtleb Toby. Aednikud umbusalda- 
sid igaüht vägismaailmas, aga omaenda maailma nad usaldasid. 
Nüüd kuulusid ka nemad sellesse suurde usklike kogukonda, kes 
ühel päeval ärgates leidsid, et vikaar oli kirikuehitusfondi rahadega 
jalga lasknud ja jätnud maha karjakaupa ahistatud kooripoisse. 
Vähemasti ei olnud Burt tegelnud kooripoiste ahistamisega, seni 
vähemalt ei olnud sellest midagi teada. Laste hulgas oli sahinaid 
liikunud — sedasorti rämedaid märkusi, nagu lapsed ikka teevad -, 
aga need ei olnud puudutanud poisse. Ainult tüdrukuid ja ainult 
kabistamist. 

Ainusaednikest, keda kasvanduse uudis ei olnud üllatanud ega 
kohutanud, oli Udu-Philo, aga teda ei üllatanud ega kohutanud 
miski. ,,Seda paska võiks täitsa proovida, kas on ka hea,” oli kõik, 
mis tal öelda oli. 

Aadam Üks oli palunud vabatahtlikel enda juurde võtta need 
pered, kes olid nii äkitselt välja tõrjutud — nad ei saanud Buenavis- 
tasse tagasi minna, ütles ta, sest see on korpusemehi pilgeni täis, 
nii et oma maise vara peaksid nad kadunuks lugema. »Kui maja 

oleks leekides, ei jookseks te tagasi mõnda kulinat ja nipsasjakest 
päästma,” ütles ta. ,See on Jumala viis panna proovile teie kindu- 
mus kasutu illusiooni maailma.” Aednikud ei pidanuks selle asja 
pärast muret tundma: nemad korjasid oma maise varanduse prügi- 
latest ja prügikonteineritest, nii et teooria järgi võinuks nad alati 
muud asemele korjata. Ometi halasid mõned kadunud kristall- 
klaaside pärast ja tõstsid kisa katkise, tundeväärtusega vahvliraua 
pärast. 

Aadam Üks palus kõiki juuresolijaid, et nad ei räägiks Burtist 
ja Buenavistast, eriti just CorpSeCorpsi meestega. Meie vaen- 
lased võivad kuulata,” oli ta öelnud. Ta oli seda viimasel ajal üha 
sagedamini öelnud. Toby mõtles mõnikord, kas ta pole äkki para- 
noiline. 

»Nuala, Toby;” ütles Aadam Üks, kui teised lahkusid. ,Üks hetk. 
Kas sa võid minna ja järele vaadata?” ütles ta Zebile. ,Ehkki ma ei 
usu, et midagi teha saaks.” 

»Ei, ütles Zeb rõõmsalt. ,Mitte sittagi. Aga ma heidan pilgu 
peale.” 

»Pane pööblariided selga,” ütles Aadam Üks. 

Zeb noogutas. »Solaarratturi kostüümi.” Ta lonkis tagatrepi 
poole. 

»Kallis Nuala,” ütles Aadam Üks. Kas sa võid sellele asjale 
natuke valgust heita? Mida Veena sinu ja Burti kohta ütles?” 

Nuala hakkas ninaga löristama. ,,Mul ei ole aimugi,” ütles ta. 
»See on õudne vale! Nii lugupidamatu! See teeb nii väga haiget! 
Kuidas võis ta sellist asja mõelda, minust ja ... ja Aadam Kolme- 
teistkümnest?” 

Ega see nii raske ei olnud, mõtles Toby, kui mõelda, mismoodi 
sa end vastu püksisääri nühid. Nuala flirtis kõigi isastega. Aga 
Veena oli olnud kesas, kui flirtimine käis, nii et mis oli tema kaht- 
lused äratanud? 

»Keegi meist ei usu seda, kullake,” ütles Aadam Üks. ,,Veena 
kuulas ilmsesti mõnd keelekandjat — võib-olla mõnda provokaa- 
torit, kelle vaenlased on saatnud meie sekka lahkarvamusi kül- 
vama. Ma küsin Buenavista väravavahtidelt, kas Veenal on hiljuti 
ebatavalisi külalisi käinud. Ja nüüd, kallis Nuala, kuivata pisarad 

ja mine õmblustuppa. Meie pagulastest koguduseliikmetel on vaja 
palju riideesemeid, näiteks tekke, ja ma teen, et sa aitad rõõmuga.” 

»Aitäh sulle,” ütles Nuala tänulikult. Ta heitis Aadam Ühele 
oma ainult-sina-mõistad-mind-pilgu ja ruttas tuletõrjetrepi poole. 

»Kallis Toby, mis sa arvad, kas su süda kutsuks sind Burti 
kohustusi üle võtma?” küsis Aadam Üks, kui Nuala oli läinud. 
»Aiabotaanika, söödavad taimed. Me teeme sinust muidugi Eeva. 
Ma olen juba mõnda aega mõelnud seda teha, aga Pilar on su abi 
assistendina väga hinnanud, ma usun, et oled selles rollis õnnelik 
olnud. Ma ei tahtnud sind temalt varastada.” 

Toby mõtles. ,,See oleks mulle suur au,” ütles ta lõpuks. »Aga 
ma ei saa seda vastu võtta. Olla täievoliline Eeva ... see oleks silma- 
kirjalik.” Tal ei olnud kunagi õnnestunud uuesti esile manada seda 
valgustusehetke, mida ta oli tundnud esimesel päeval aednike juu- 
res, ehkki oli sageli püüdnud. Ta oli läbi teinud retriite, oli veetnud 
eraldumisnädalaid, oli pidanud vigiiliaid, ta oli võtnud vajalikke 
seeni ja eliksiire, aga ühtegi erilist ilmutust ei olnud saabunud. 
Nägemusi küll, aga mitte tähenduslikke. Vähemalt mitte sellise 
tähendusega, mida ta oleks suutnud lahti harutada. 

»Silmakirjalik?” küsis Aadam Üks ja kortsutas kulmu. ,,Mis- 
moodi?” 

Toby vaagis oma sõnu hoolikalt: ta ei tahtnud teda solvata. ,, Ma 
ei ole kindel, kas ma usun seda kõike.” Selge eufemism: ta uskus 
sellest väga vähe. 

»Mõnes religioonis eelneb usk tegudele,” ütles Aadam Üks. 
»Meie omas eelnevad teod usule. Sa oled tegutsenud nii, nagu 
usuksid, kallis Toby. Nii nagu — need kaks sõna on meile väga täht- 
sad. Kui sa nende järgi edasi elad, tuleb usk ajapikku.” 

»Seda ei ole just palju, millele toetuda,” ütles Toby. ,, Eeva peaks 
kindlasti ...” 

Aadam Üks ohkas. ,,Me ei tohiks usult liiga palju oodata,” ütles 
ta. ,Inimmõistus on ekslik, ja me näeme läbi klaasi hämaralt. Iga 
religioon on Jumala vari. Aga Jumala varjud ei ole Jumalad.” 

»Ma ei tahaks olla vilets eeskuju,” ütles Toby. »Lapsed tunnevad 
võltsi asja kohe ära — nad saavad aru, et ma teen üksnes liigutusi. 
See võib kahjustada seda, mida me püüame saavutada.” 

»Sinu kahtlused veenavad mind” ütles Aadam Üks. Need näi- 
tavad, kui usaldusväärne sa oled. Iga ei kohta on olemas ka jah! 
Kas sa teeksid minu heaks midagi?” 

»Mida?” küsis Toby ettevaatlikult. Ta ei tahtnud Eeva-seisuse 
vastutust — ta ei tahtnud oma valikuid piirata. Ta tahtis tunda, et 
on vaba lahkuma, kui seda peaks vaja olema. Ma olen olnud oma- 
kasupüüdlik, mõtles ta. Olen nende lahkust ära kasutanud. Petis. 

»Palu juhatust,” ütles Aadam Üks. ,,Pea üks öine vigiilia. Palu 
jõudu oma kahtlustele ja hirmudele vastu astuda. Ma olen kindel, 
et sulle antakse positiivne vastus. Sul on andeid, mida ei tohiks 
lasta raisku minna. Me kõik tervitaksime sind endi hulgas Eevana, 
ma võin seda kinnitada.” 

»Olgu,” ütles Toby. »Seda ma võin teha.” Iga jahhi kohta, mõtles 


ta, on kaei. 


Pilari hoida olid vigiiliaained ja aednike teiste kehaväliste ränna- 
kute ained. Toby ei olnud temaga mitu päeva rääkinud, sest Pilar 
oli haige — kõhuviirus, räägiti. Aga nende vestluse ajal ei olnud 
Aadam Üks haigust maininud, nii et võib-olla oli Pilar jälle terve. 
Need pisikud ei pidanud vastu kunagi kauem kui nädala. 

Toby leidis Pilari pisikesest ruumist maja tagumisest otsast. 
Pilar lamas poolistukil madratsil; tema kõrval põrandal hubises 
plekkpurgis mesilasvahast küünal. Õhk oli tihke ja lehkas okse 
järele. Aga kauss Pilari voodi kõrval oli tühi ja puhas. 

»Kallis Toby” ütles Pilar. Tule istu mu kõrvale.” Tema väike 
nägu oli rohkem kui kunagi varem maapähkli moodi, ehkki nahk 
oli kalbe, või nii kalbe kui pruun nahk saab olla. Hallikas. Pori- 
karva. 

»Kas sul on parem?” küsis Toby ja võttis Pilari soonilise kämbla 
oma kätte. 

»Jaa, palju parem,” ütles Pilar maheda naeratusega. Ta hääl ei 
olnud kuigi tugev. 

»Mis see oli?” 

»Ma sõin midagi, mis mu tervisele hea ei olnud,” ütles Pilar. 
»Nii, mida ma sinu heaks teha saaksin?” 

»Ma tahtsin vaadata, kas sinuga on kõik korras,” ütles Toby, kes 

oli just avastanud, et see on tõsi. Pilar nägi välja nii kahkjas, nii 
kängus. Ta tundis ära hirmu iseenda sees: mis siis, kui Pilar — kes 
oli tundunud igavene, kes ometi pidi igavesti olemas olema, või kui 
mitte igavesti, siis vähemalt väga kaua aega nagu kivirahn või iidne 
känd — mis siis, kui ta äkki kaob? 

»See on sinust väga lahke,” ütles Pilar. Ta pigistas Toby kätt. 

»Ja Aadam Üks palus mul Eevaks hakata.” 

»Ja sina ütlesid kindlasti ei?” küsis Pilar muiates. 

»Õige, ütles Toby. Pilar oskas tavaliselt ta mõtteid aimata. ,, Aga 
ta tahab, et ma öise vigiilia peaksin. Paluksin juhatust.” 

»Nii oleks kõige parem,” ütles Pilar. »Sa tead, kus ma vigiilia- 
asju hoian. See pruun pudel,” ütles ta, kui Toby kergitas riiulite 
eest kummipaeltest ja nöörist kardinat. See pruun, paremal pool. 
Ainult viis tilka, ja kaks lillast” 

»Kas ma ole seda segu varem teinud?” küsis Toby. 

»Mitte täpselt sellist. Sellega sa saad mingisuguse vastuse. See ei 
vea kunagi alt. Loodus ei peta meid kunagi. Sa ju tead seda?” 

Toby ei teadnud midagi seesugust. Ta mõõtis tilgad ühte Pilari 
täkitud teetassi, siis pani pudelid tagasi. ,Kas sul on päris kindlasti 
parem?” 

»Kõik on hästi,” ütles Pilar, »vähemasti praegu. Ja praegu on 
ainus aeg, mil neil saab hästi minna. Mine nüüd, kulla Toby, ja 
olgu sul kena vigiil. Täna on kuu kolmandas veerandis. Naudi 
seda!” Mõnikord, kui Pilar vaimuretki välja jaotas, kõlas tema jutt 
nagu kasvatajal laste lustipeol. 


Vigiiliakohaks valis Toby tomatiosa Eedenikalju katuseaias. Ta 
pani üles vigiiliasildi, nii nagu nõutud: vigiiliapidajad läksid mõni- 
kord uitama, ja neid jälitades oli hea teada, kus nad oleksid pida- 
nud olema. 

Aadam Üks oli hiljuti otsustanud paigutada iga korruse made- 
mele väravavalvurid. Nii et ma ei pääse trepist alla, ilma et mind 
keegi näeks, mõtles Toby. Kui ma just katuselt alla ei kuku. 

Ta ootas videvikuni, siis võttis tilgad sisse, mis olid segatud 
leedri ja vaarikaga, et maitset peita: Pilari vigiiliajook oli alati 
maitsnud nagu multš. Siis istus ta mõtluseasendisse suure tomati- 

taime lähedale, mis kuuvalguses paistis otsekui väändunud lehine 
tantsija või groteskne putukas. 

Varsti hakkas taim helendama ja vääte kruttima, ja tomatid 
hakkasid põksuma nagu südamed. Läheduses häälitsesid kilgid, 
kes kõnelesid keeli: kriiks, kriiks, sirr, sirr, sirts, sirts ... 

Neurogümnastika, mõtles Toby. Ta sulges silmad. 

Miks ma ei suuda uskuda? küsis ta pimeduselt. 

Silmalaugude taga nägi ta üht looma. See oli kuldne, tal olid 
leebed rohelised silmad ja kihvad ning karvakasuka asemel krä- 
sune vill. Loom avas suu, aga ei rääkinud. Selle asemel ta haigutas. 

Loom vahtis teda. Tema vahtis looma. ,, Sinu on tekitanud hoo- 
likalt mõõdetud taimsete toksiinide segu,” ütles ta loomale. Siis jäi 


ta magama. 


176 


33 


Järgmisel hommikul tuli Aadam Üks vaatama, kuidas Toby vigiilia 
oli läinud. ,,Kas sa said vastuse?” küsis ta. 

»Ma nägin üht looma,” ütles Toby. 

Aadam Üks oli vaimustatud. ,, Kui õnnestunud tulemus! Mis- 
sugust looma? Mis ta sulle ütles?” Aga enne kui Toby jõudis vas- 
tata, vaatas Aadam Üksüle ta õla. ,, Meile on sõnumitooja,” ütles ta. 

Oma ähmases vigiiliajärgses seisundis arvas Toby, et see peab 
olema mõni seeneingel või taimevaim, aga see oli kõigest Zeb, 
kes hingeldades tagatrepist üles ronis. Tal oli ikka veel üll pööbla- 
maskeering: must võltsnahast vest, õlised teksased, päevinäinud 
solaarratturisaapad. 

»Kas sa olid kogu öö üleval?” küsis Toby. 

»Sina ka, nagu paistab,” ütles Zeb. , Eks ma oma pesas saan selle 
eest pasasaju kaela — Lucerne ei kannata, et ma öösiti töötan. Ta 
ei paistnud selle pärast väga mures olevat. ,,Kas sa tahad üldkoos- 
oleku kokku kutsuda” küsis ta siis Aadam Ühelt, ,,või tahad kõige- 
pealt ise halbu uudiseid kuulda?” 

»Kõigepealt halvad uudised” ütles Aadam Üks. ,, Me peame 
neid võib-olla laiemaks tarbimiseks veidi toimetama.” Ta noogutas 
Toby poole. ,,Tema ei lähe endast välja.” 

»Hästi,” ütles Zeb. ,, Lugu on sedaviisi.” 

Tema infoallikad olid mitteametlikud, ütles ta. Tõe jahil oli ta 
olnud sunnitud end ohverdama ja õhtul vahtima tiirlevaid tüdru- 
kuid Sabades ja Soomustes, kus CorpSeCorpsi mehed vabal ajal 
jõlkusid. Ta ei tahtnud korpusemeestele liiga lähedale minna, ütles 
ta — tal oli oma minevik, teda võidi ära tunda hoolimata muuda- 
tustest, mis ta oli lasknud endale teha. Aga ta tundis mõnda tüdru- 
kut, nii et ta oli neilt kuulujutte õngitsenud. 

»Kas sa maksid neile?” küsis Aadam Üks. 

»Mitte miski ei ole tasuta,” ütles Zeb. » Aga ma ei maksnud liiga 
palju.” 

Burtil oli tõepoolest Buenavistas kasvandus olnud, ütles ta. See 
oli tavaline meetod — elaniketa korterid, pimendatud aknad, varas- 
tatud elekter. Aga see ei olnud tavaline uimarohi, isegi mitte lääne- 
ranniku supersavu: see oli stratosfääriline siirdgeenne taim, milles 
oli uimakaktuse ja psilotsübiini geene ja isegi natuke ayahuasca't- 
selle head osa, ehkki nad ei olnud päriselt suutnud eemaldada seda 
osa, mis pani inimese sisikonda välja öökima. Paljud inimesed, kes 
rohtu proovinud olid, oleks andnud mida iganes, et seda uuesti 
teha, ja kuna seda ainet ei olnud veel kuigi palju toodetud, sai turul 
selle eest väga kõrget hinda. 

Loomulikult oli see CorpSeCorpsi operatsioon. HelthWvyzeri 
laborid olid selle aretanud, CorpSeCorpsi mehed olid hulgikauple- 
jad. Nad juhtisid seda nii, nagu nad juhtisid kõike ebaseaduslikku, 
pööblajõukude kaudu. Nende meelest oli päris hea nali üks Aada- 
maid etteotsa panna ja kasvandus Aednike kontrolli all olevasse 
hoonesse sokutada. Nad olid Burtile üsna hästi maksnud, aga siis 
oli Burt otsustanud neid tüssata ja kraami omal käel müüa. Ta oligi 
puhtalt välja tulnud, ütles Zeb, kuni CorpSeCorps sai anonüümse 
vihje. Jälitades jõudsid nad prügikasti visatud mobiilini. DNAd sel 
ei olnud. Aga hääl oli kuulunud naisele. Väga tigedale naisele. 

See oli Veena, mõtles Toby. Huvitav, kust ta mobiili sai? Käisid 
jutud, etta oli viinud Bernice'i läänerannikule selle raha eest, mis 
CorpSeCorps talle maksnud oli. 

»Kus ta nüüd on?” küsis Aadam Üks. » Aadam Kolmteist? 
Endine Aadam Kolmteist. Kas ta on veel elus?” 

»Ei oska öelda,” vastas Zeb. »Sellest pole midagi kuulda.” 

»Palvetagem,” ütles Aadam üks. »Ta lobiseb meist.” 

»Kui ta nendega põhjalikult mestis oli, siis ta on juba lobise- 
nud, ütles Zeb. 

»Kas ta Pilari koeproovidest teab?” küsis Aadam Üks. , Ja meie 
HelthWyzeri kontaktist? Meie noorest meepurgiga käsk jalast.” 

»Ei, vastas Zeb. ,,Seda teadsime ainult sina ja mina ja Pilar. Me 
ei arutanud seda nõukogus kunagi.” 

»Õnneks,” sõnas Aadam Üks. 

»Loodame, et tal juhtub rappimisnoaga õnnetus,” ütles Zeb. 
»Sina ei ole sellest kõigest midagi kuulnud,” ütles ta Tobyle. 

»Ära karda!” lausus Aadam Üks. ,,Toby on nüüd tõega üks meie 
seast. Temast saab Eeva.” 

»Ma ei saanud vastust!” protestis Toby. Looma haigutus ei 
olnud midagi väga lõplikku, kui asi oli nägemustes. 

Aadam Üks naeratas malbelt. ,,Sa teed õige otsuse,” ütles ta. 


Ülejäänud õhtu kulus Tobyl selleks, et kokku segada lõhnakombi- 
natsioon, mis oleks rottidele vastupandamatu ja mida võiks puis- 
tata rajana FenderBender Body Shopist Buenavista kompleksini. 
Eesmärk oli rotid esimesest eemaldada ja teise ümber asustada 
ilma elusid kaotamata; aednikud ei tahtnud kaasliike ümber paigu- 
tada, ilma et oleks neile samaväärset eluaset pakkunud. 

Ta kasutas lihajäänuseid, mis Pilar oli vaklade jaoks kõrvale 
pannud, natuke mett, natuke pähklivõid — ta oli saatnud Amanda 
seda supermarketist ostma. Natuke rääsunud juustu; vedelaks ollu- 
seks õllesagu. Kui see oli valmis, kutsus ta Shackletoni ja Crozieri 
ja andis neile juhiseid. 

»See on täiega rüve, ütles Shackleton ja nuhutas imetlusega. 

»Arvate, et suudate välja kannatada?” küsis Toby. Sest kui ei 
suuda ...” 

»leeme ära,” ütles Crozier ja ajas õlad sirgu. 

»Kas ma võin ka tulla?” küsis väike Oates, kes neil sabas jõlkus. 

»Ei mingeid päkaimejaid,” ütles Crozier. 

»Olge ettevaatlikud,” sõnas Toby. Me ei taha teid leida tüher- 
maalt pritspüssist maha lastuna. Ilma neerudeta.” 

»Ma tean, mis ma teen,” ütles Shackleton uhkelt. .Zeb aitab 
meid. Me kanname seda pööblavärki — näed?” Ta tegi aednikusärgi 
eest lahti: selle all oli must T-särk kirjaga: SURM: SUUREPÄRANE 
VAHEND KAALUKAOTAMISEKS! Hüüdlause all oli pealuu ja hõbeda- 
sed ristis säärekondid. 

»Need Corpsi kutid on nii lollid” irvitas Crozier. Temal oli 
samuti T-särk: STRIPPARID ARMASTAVAD MU POSTI. »,Me kõnnime 
neist lihtsalt mööda.” 


»Ei ole päkaimeja,” ütles Oates ja toksas Crozierit vastu säärt. 
Crozier laksas talle vastu pead. 

»Me oleme nende radari all,” ütles Shackleton. »Nad isegi ei näe 
meid!” 

»Seaõgija!” ütles Oates. 

»Oates, aitab vägisõnadest,” ütles Toby. .Sa võid tulla ja aidata 
mul usse sööta. Minge nüüd” ütles ta teistele. ,, Pudel on siin. Ärge 
seda FenderBenderis maha tilgutage, ja mitte mingil juhul puidu 
peale, või mõned õnnetud inimesed peavad sellega väga kaua aega 
elama.” Ta lisas Shackletoni poole pöördudes: ,,Me loodame teie 
peale.” Selles vanuses poistel oli hea lasta uskuda, et nad teevad 
meestetööd, seni kui nad liiga hoogu ei satu. 

»Išau, voodimärgaja,” ütles Crozier. 

»sa haised täiega,” ütles Oates. 

Järgmisel hommikul andis Toby Heaolukliinikus tundi, õpetades 
kaheteist- kuni viieteistaastastele tundeärrituslikke taimi. Lapsed 
kutsusid tundi maania-botaaniaks, mis oli siiski parem kui see, mis 
nad mõnele teisele ainele olid nimeks pannud: violettbioleti õpetus 
oli julgandus, kompostihunniku ehitamine oli kõntsandus. 

»Paju, ütles Toby. »Analgeetikum. A-N-A-L-G-E-E-T-I-K-U-M, 
kirjutage see oma tahvlitele.” Kriit kriiksus — kriiksus liigagi. , Jäta 
järele, Crozier,” ütles Toby üles vaatamata. Crozier oli krooniline 
kriiksutaja. Kas ta kuulis sosinat Kuiviknõid? ,, Ma kuulsin seda, 
Shackleton,” ütles ta. Klass oli rahutum kui tavaliselt: Veena põhjus- 
tatud möllu järelreaktsioon. ,, Analgeetikum. Mida see tähendab?” 

»Valuvaigisti,” ütles Amanda. 

»Õige, Amanda,” vastas Toby. Amanda, kes klassis käitus alati 
kahtlaselt hästi, oli täna eriti tubli. Ta oli kaval, see Amanda. Vägis- 
maailma kommetes liiga vilunud. Aga Aadam Üks uskus, et aedni- 
kud olid talle suuresti kasuks tulnud, ja kes võis öelda, et Amanda 
ei teinud läbi elumuutust? 

Ikkagi oli kahetsusvääne, et Ren oli Amanda üleliia kütkesta- 
vasse orbiiti tõmmatud. Ren oli liiga järeleandlik - temal oli alati 
oht kellegi käpa alla sattuda. 

»Millist paju osa me analgeetikumi tehes kasutame?” jätkas 
Toby. »Lehti?” pakkus Ren. Liiga innukas meele järele olema, 
nagunii vale vastus, ja veel ärevam kui tavaliselt. Küllap elas Ren 
üle Bernice'i kaotust, või tundis ehk süüd: kui julmalt oli Bernice 
kõrvale heidetud, kui Amanda lavale ilmus. Nad arvavad, et me ei 
näe neid, mõtles Toby. Nad arvavad, et me ei tea, mis tempe nad 
teevad. Nende snooblust, nende julmust, nende salaplaane. 

Nuala pistis pea ukse vahelt sisse. »Toby, kullake” ütles ta, kas 

ma võin sinuga sõnakese rääkida?” Tema hääletoon oli kaeblik. 
Toby astus koridori. 

»Mis on juhtunud?” küsis ta. 

»sa pead minema Pilarit vaatama,” ütles Nuala. , Nüüd kohe. 
Taon aja valinud.” Toby tundis, kuidas süda kokku tõmbus. Nii et 
Pilar oli talle valetanud. Ei, mitte valetanud; lihtsalt ei olnud öel- 
nud kogu tõde. Ta oligi midagi söönud, aga mitte kogemata. Nuala 
pigistas Toby käsivart, et sügavat kaastunnet osutada. Korista oma 
niisked peopesad ära, mõtles Toby, ma ei ole mees. 

»Kas sa võid mu klassi järele vaadata?” küsis ta. ,Palun. Ma 
õpetan paju.” 

»Muidugi, Toby, kullake,” ütles Nuala. , Ma laulan nendega 
»Leinapaju”” See suhkurmagus laul oli Nuala lemmik; ta oli selle 
komponeerinud väikestele lastele. Toby kujutles suuremate laste 
pööritavaid silmi. Aga kuna Nuala botaanikast midagi ei teadnud, 
siis aitaks laulmine vähemasti aega täita. 

Toby tõttas minema, saatjaks Nuala hääl: ,Toby kutsuti halas- 
tuskäigule, nii et aidakem teda, lauldes leinapaju laulu!” Ta tungiv, 
veidi lame kontraalt tõusis üle laste tusaste häälte: 


Leinapaju, leinapaju, oksad sul kui merelained, 
kui mu pea on voodipadjal, võta minult kõik mu pained ... 


Põrgu on terve igavik Nuala luulet, mõtles Toby. Igal juhul ei 
olnud see leinapaju, see oli hõbepaju, salix alba, millest sai salit- 
süülhapet. See võttis valu. 


Pilar lebas oma kambrikus voodil, mesilasvahast küünal plekkpur- 
gis põlesikka veel. Ta sirutas kõhnad pruunid sõrmed välja. ,,Kallis 
Toby,” ütles ta. ,, Aitäh, et sa tulid. Ma tahtsin sind näha.” 

»Sa tegid seda ise!” ütles Toby. Sa ei öelnud mulle!” Ta oli nii 
kurb, et oli vihane. 

»Ma ei tahtnud, et sa aega muretsemisele raiskaksid,” ütles 
Pilar. Ta hääl oli hääbunud sosinaks. ,, Ma tahtsin, et sul oleks kena 
vigiilia. Tule nüüd, istu mu kõrvale ja räägi, mida sa möödunud 
öösel nägid.” 

»Looma, ütle Toby. »Nagu lõvi, aga see ei olnud päris lõvi.” 

»Väga hea,” sosistas Pilar. ,,See on hea märk. Sind aidatakse 
jõuga, kui sul seda vaja on. Mul on hea meel, et see ei olnud nälk- 
jas.” Ta kõkutas korraks naerda, siis väändus ta nägu valust. 

»Miks?” küsis Toby. Miks sa seda tegid?” 

»Ma sain diagnoosi,” ütles Pilar. ,,See on vähk. Väga kaugele 
arenenud. Nii et parem on minna nüüd, kui ma veel tean, mis ma 
teen. Milleks viivitada?” 

»Mis diagnoosi?” küsis Toby. 

»Ma saatsin mõned biopsia proovid,” ütles Pilar. ,Katuro tegi 
seda minu heaks — võttis koeproovid. Me peitsime need meepurki 
ja smugeldasime HelthWyzeri laboratooriumisse — valeidentiteedi 
all muidugi.” 

»Kes neid smugeldas?” küsis Toby. ,,Kas Zeb?” 

Pilar muigas, nagu naeraks mõne teistele arusaamatu nalja üle. 
»Üks sõber, ütles ta. Meil on palju sõpru.” 

»Me võiksime su haiglasse viia,” ütles Toby. »Ma olen kindel, et 
Aadam Üks annaks loa ...” 

»Ära mandu, Toby;” ütles Pilar. ,Sa tead, mida me haigla- 
test arvame. Sama hästi võiks mind lampkasti visata. Selle vastu, 
mis ma sisse võtsin, nagunii ravimit ei ole. Ulata mulle nüüd see 
klaas — see sinine.” 

»Veel mitte!” ütles Toby. Kuidas viivitada, edasi lükata? Pilarit 
enda juures hoida. 

»See on ainult vesi, ja natuke paju ja magunat,” sosistas Pilar. 
»Iuimastab, aga ei tee oimetuks. Ma tahan ärkvel olla nii kaua kui 
võimalik. Mõnda aega tunnen ma ennast hästi.” 

Toby vaatas, kuidas Pilar jõi. ,Veel üks padi,” ütles Pilar. 

Toby ulatas talle jalutsist ühe aganatega täidetud padja. ,.Sina 
oled siin olnud mu perekond” ütles ta. ,Rohkem kui teised.” Ta 
tundis, et rääkida on raske, aga ta trotsis nuttu. 

»Ja sina oled olnud minu pere, ütles Pilar lihtsalt. ,,Hoolitse 
ikka Buenavista Ararati eest. Hoia see värske.” 

Toby ei tahtnud talle öelda, et Burti pärast oli Buenavista Ara- 
rat neile kadunud. Milleks tema meelerahu häirida? Ta pani padja 

Pilatile toeks: Pilar oli kummaliselt raske. Mida sa kasutasid?” 
küsis ta. Ta kurk tõmbus kokku. 

»Ma olen sind hästi õpetanud,” vastas Pilar. Tema silmanurgad 
kurdusid, nagu oleks kogu lugu üks nali. , Vaatame, kas sa arvad 
ära. Sümptomid: krambid ja oksendamine. Siis taastusperiood, 
mille ajal patsient näib paranevat. Aga samal ajal hävib vaikselt 
maks. Vastumürki ei ole.” 

»Mõni kärbseseen,” pakkus Toby. 

»Lark tüdruk,” sosistas Pilar. »Surmaingel, sõber hädas. 

»Aga see on nii valus,” ütles Toby. 

»Ära selle pärast muretse,” vastas Pilar. , Magunakontsentraati 
meil jagub. See on punases pudelis — selles seal. Ma ütlen sulle, 
kui vaja. Kuula mind nüüd hoolega. See on minu tahe. Nagu me 
ikka ütleme, surilinadel ei ole taskuid — kõik maised asjad tuleb 
surevatelt elavatele üle anda, ja see käib ka meie teadmiste kohta. 
Ma tahan, et sina saaksid endale kõik, mis ma olen siia kogunud - 
kõik mu materjalid. See on hea kogu ja annab suure võimu. Valva 
seda hästi ja kasuta hästi. Ma usaldan sind. Sa oled osa pudelitega 
tuttav. Ülejäänutest tegin ma sulle nimekirja, mille sa pead meelde 
jätma ja siis hävitama. Nimekiri on rohelises purgis — selles seal. 
Kas lubad?” 

»Jah,” vastas Toby. Ma luban.” 

»Surivoodil antud lubadused on meie hulgas pühad” ütles Pilar. 
»Sa tead seda. Ära nuta. Vaata mind. Ma ei ole kurb” 

Toby teadis teooriat. Pilar uskus, et annetab end oma tahteakti 
kaudu elumaatriksile, ja ta uskus ka, et see tegu on väärt pühitsemist. 

Aga mina? mõtles Toby. Mind jäetakse maha. Just nagu siis, 
kui suri ema, ja hiljem isa. Kui palju kordi peab ta orvuks jäämise 
protsessi läbi tegema? Ära hala, ütles ta endale karmilt. 

»Ma tahan, et sa oleksid Eeva Kuus, ütles Pilar. ,, Minu asemel. 
Mitte kellelgi teisel ei ole annet ega teadmisi. Kas sa võiksid seda 
min heaks teha? Lubad?” 

Toby lubas. Mida muud sai ta öelda? 

»Väga hea,” sosistas Pilar ja hingas välja. , Nüüd on maguna aeg. 
Punane pudel, just see. Soovi mulle teekonnale head.” 

»Aitäh kõige eest, mis sa oled mulle õpetanud,” ütles Toby. Ma 

ei suuda seda taluda, mõtles ta. Ma tapan ta. Ei: ma aitan tal surra. 


Ma täidan ta soovi. 
Ta vaatas, kuidas Pilar jõi. 
»Aitäh sulle, et õppisid,” ütles Pilar. , Ma jään nüüd magama. 


Ära unusta mesilastele rääkida,” 


Toby istus Pilari kõrval, kuni tolle hingamine lakkas. Siis tõmbas 
ta teki üle Pilari tüüne näo ja puhus küünla ära. Kas oli see vaid 
kujutlus või oli küünlaleek tõesti Pilari surma hetkel korraks lahva- 
tanud, otsekui oleks sellest möödunud kerge õhuvoog? Hing, oleks 
öelnud Aadam Üks. Energia, mida ei saa haarata ega mõõta. Pilari 
mõõtmatu hing. Läinud. 

Aga hing ei olnud mingil moel materiaalne, see ei saaks mõju- 
tada küünlaleeki. Või saaks? 

Ma lähen peast pehmeks nagu nad kõik, mõtles Toby. Pehmeks 
nagu muna. Järgmiseks räägin ma lilledega. Või tigudega, nagu 
Nuala. 

Aga mesilastele rääkima ta läks. Ta tundis end seda tehes idioo- 
dina, aga ta oli lubanud. Talle meenus, et ei piisa ainult mõtlemi- 
sest: sõnad tuli valjusti välja öelda. Mesilased olid sõnumiviijad 
selle ja teise maailma vahel, oli Pilar öelnud. Elavate ja surnute 
vahel. Nemad kandsid õhust tehtud sõnu. 

Toby kattis pea — niisugune oli Pilari väitel komme - ja seisis 
katuseaia mesipuude ees. Mesilased lendasid ringi nagu tavaliselt, 
tulid ja läksid, tõid jalgadel õietolmukoormaid, lõnkusid kaheksa- 
kujulistes semaforitantsudes. Mesipuude seest kostis tiibade sumi- 
nat, kui nad tuulutasid, jahutasid, kärgi ja käike ventileerisid. Üks 
mesilane on kõik mesilased, oli Pilar öelnud, nii et mis on hea 
mesipuu jaoks, on hea ka mesilase jaoks. 

Mitu mesilast lendas ta pea ümber, kullakarvalised. Kolm las- 


kusta näole ja maitses teda. 
»Mesilased,” ütles ta. , Ma toon uudiseid. Te peate ütlema oma 


emale. 
Kas nad kuulasid? Võib-olla. Nad näkkisid õrnalt ta kuivanud 


pisarate ääri. Soola pärast, ütleksid teadlased. 
»Pilar on surnud,” ütles ta. ,,Ta saadab teile terviseid ja tänab 

aastatepikkuse sõpruse eest. Kui tuleb teie aeg talle järgneda sinna, 
kuhu ta läks, kohtute seal.” Need olid sõnad, mis Pilar oli talle õpe- 
tanud. Ta tundis end neid lausudes juhmakana. ,,Seni olen mina 
teie Eeva Kuus.” 

Keegi ei kuulanud, ja kui olekski kuulanud, ei oleks ta selles 
midagi pentsikut leidnud, siin katusel mitte. Aga all maapinnal 
oleks ta tembeldatud hulluks naisterahvaks, kes käib tänaval ja 
kõneleb omaette valju häälega. 


Pilar viis tavaliselt mesilastele uudiseid igal hommikul. Kas Toby 
peaks edaspidi sama tegema? Jah, peab küll. See oli üks Eeva Kuue 
ülesandeid. Kui mesilastele ei räägita, mis toimub, ütles Pilar, siis 
nad solvuvad ja sülemlevad ja lähevad mujale. Või surevad. 

Mesilased kõhklesid ta näol: võib-olla tundsid nad ta värinat. 
Aga nad oskasid leina hirmust eristada, sest nad ei nõelanud. 
Mõne hetke pärast tõusid nad õhku ja lendasid minema ja segune- 
sid mesitarude kohal ringleva summaga. 

Kui ta oli end kokku võtnud ja näo korda teinud, läks ta Aadam 
Ühele teatama. »Pilar suri, ütles ta. ,.Ta hoolitses ise enda eest.” 

»Jah, kulla Toby. Ma tean,” ütles Aadam Üks. »Me arutasime 
seda. Ta kasutas vist surmainglit ja siis magunat?” Toby noogutas. 
»Aga — see on delikaatne asi ja ma loodan su diskreetsusele — tema 
arvas, et aednike suurele hulgale ei peaks kogu tõde rääkima. Lõp- 
lik eneserännule minek on moraalne valik, mis on kohane ainult 
kogenutele ja, ma pean ütlema, ainult parandamatult haigele, nii 
nagu oli Pilar; aga me ei peaks seda laiemalt teatavaks tegema -— 
eriti mitte noortele, kes on mõjutatavad ja kalduvad morbiidsesse 
süngusse ja võltskangelaslikkusse. Ma loodan, et sina võid need 
Pilari ravimipudelid oma hoole alla võtta? Me ei taha, et mingeid 
õnnetusi juhtuks.” 

»Jah;” ütles Toby. Ma pean laskma kasti teha, mõtles ta. Metal- 
list. Lukuga. 

»Ja sa oled nüüd Eeva Kuus,” ütles Aadam Üks särades. Mul 
on nii hea meel, kullake.” 

»Tundub, et sa arutasid ka seda Pilariga,” ütles Toby. Kogu see 
vigiiliaasi oli ainult kaval ettekääne. Et mind kinni hoida, kuni 
Pilar tehingu kinnitab. 

»See oli tema siiras soov,” ütles Aadam Üks. ,Ta armastas ja 
austas sind väga.” 

»Ja mina loodan tema vääriline olla,” ütles Toby. 

Nii et need kaks olid ta lõksu püüdnud. Mida oli tal öelda? Ta 
leidis end astumas rituaali otsekui kivisesse kingapaari. 


Aadam Üks kutsus kokku aednike üldkoosoleku, kus ta pidas vale- 
liku kõne. Õnnetuseks,” alustas ta, »lahkus meie kallis Pilar — Eeva 

Kuus - traagilisel kombel täna hommikul meie seast, kui oli liigi 
tuvastamisel vea teinud. Tal oli seljataga palju aastaid eksimatut 
praktikat —, aga võib-olla oli see Jumala viis viia Eeva Kuus meie 
seast üllamatel eesmärkidel. Lubage teile meelde tuletada, kui täh- 
tis on õppida põhjalikult seeni tundma; ja piirake oma seenealast 
tegevust teada-tuntud liikidega, nagu mürklid, soomustindikud ja 
murumunad - nendega, mille puhul pole vähimatki segiajamist 
karta. 

Oma eluajal laiendas Pilar meie seenekollektsiooni määratult ja 
lisas sinna hulga metsikut päritolu eksemplare. Mõned neist või- 
vad olla abiks mediteerimisel retriitide ajal, aga palun ärge proo- 
vige neid ilma kogenud abita, ning pange tähele reetlikke rõngaid 
ja tuppesid — me ei soovi enam sedasorti õnnetuid juhtumeid.” 

Toby tundis raevu: kuidas võis Aadam Üks Pilari mükoloogilist 
asjatundlikkust laimata? Pilar ei oleks kunagi sellist viga teinud: 
vanemad aednikud pidid seda teadma. Aga võib-olla oli see lihtsalt 
üks viis asjast rääkida, nii nagu suitsiidist räägitakse kui ,, surmast 
õnnetusjuhtumi tagajärjel”. 

»Mul on hea meel teatada,” jätkas Aadam Üks, »et meie hea 
Toby on nõustunud täitma Eeva Kuue kohuseid. See oli Pilari soov 
ja kindlasti nõustute kõik, et sellele kohale ei leidu kedagi sobi- 
vamat. Mina ise usaldan teda täielikult ... paljudes asjades. Tema 
võrratute annete hulgas ei ole mitte ainult laialdased teadmised, 
vaid ka väga terav taip. Meelekindlus ebaõnnes ja lahke süda. Sel- 
lepärast valiska Pilar ta välja” Noogutati vaikselt ja naeratati Toby 
poole. 

»Meie armas Pilar soovis, et ta kompostitaks Heritage Par- 
kis,” jätkas Aadam Üks. ,Ta valis ettenägelikult välja põõsa, mis 
tema soovi kohaselt tuleks tema peale istutada — ilus leedripõõsa 
eksemplar —, nii et aja jooksul võime oodata korjedividende. Nagu 
te teate, on mitteametlik kompostimine seotud riskiga, sest see 
toob kaasa suured trahvid — vägismaailm usub, et isegi surm peab 
olema reglementeeritud ja et kindlasti tuleb selle eest maksta —, aga 
me valmistame sündmuse hoolega ette ja viime diskreetselt läbi. 
Vahepeal võivad need, kes soovivad viimast korda Pilarit näha, 
külastada tema ruumi. Kui te soovite talle austust avaldada lille- 

dega, siis soovitaksin ma mungalilli, mida on sel hooajal rohkesti. 
Palun ärge korjake küüslaugu õisi, sest me hoiame neid paljunda- 
miseks.” 

Oli pisaraid ja suisa laste nuutsumist — Pilarit oli armastatud. 
Siis kõndisid aednikud laiali. Mõned naeratasid jälle Tobyle, et näi- 
data, kui hea meel neil tema edutamise üle on. Toby ise jäi sinna, 
kus oli, sest Aadam Üks hoidis ta käsivarrest. 

»Andesta mulle, kallis Toby,” ütles ta, kui kõik olid läinud. , Ma 
palun vabandust selle väljamõeldistesse eksimise eest. Mõnikord 
tuleb öelda asju, mis ei ole ühemõtteliselt ausad. Aga see toimub 
suurema hüve nimel.” 


Toby ja Zeb pidid valima Pilari kompostimise koha ja augu valmis 
kaevama. Aeg oli olulise tähtsusega, ütles Aadam Üks: Aednikud ei 
pooldanud külmutamist ja ilm oli soe, nii et kui nad Pilarit peagi 
ei kompostinuks, siis võtnuks ta selle protsessi tõenäoliselt ise veidi 
liiga tormakalt ette. 

Zebil olid mõned Heritage Parki haljastajariided — mustad 
kombinesoonid ja särgid, peal pargi valge logo. Nad panid need 
selga ja asutasid minekule, paar labidat ja reha ja kirkat ja hark 
autokastis kolisemas. Tobyle oli uudiseks, et aednikel oli veoauto, 
aga ometi oli. See oli suruõhupikap, mida nad hoidsid Reovee- 
laguuni lemmikloomapoes. Hüljatud lemmikloomapoes - laguu- 
nis loomiei poputata, ütles Zeb, sest kui sul oli kass, siis jõudis see 
tõenäoliselt lõpuks kellegi fritüüri. 

Aednikud maalisid autole erinevaid märke, ütles Zeb, nii kui- 
das parasjagu vaja oli. Praegu oli sellellaitmatult võltsitud Heritage 
Parki logo. ,, Aednike hulgas on terve hulk endisi kunstnikke,” ütles 
Zeb. ,, Muidugi on terve hulk igasuguseid endisi.” 

Nad sõitsid läbi Varinguaugu, peletasid tuututades tee pealt 
pööbratte ja kõssitasid minema kõik, kes püüdsid vägisi nende 
aknaid pesta. ,, Kas sa oled seda varem teinud?” küsis Toby. 

»sa mõtled, kas ma olen illegaalselt matnud vanu daame ava- 
likku parki? Ei,” ütles Zeb. , Ükski Eeva ei ole siiani minu vahikorra 
ajal surnud. Aga üks kord on alati esimene.” 

»Kui ohtlik see on?” küsis Toby. 


189 


»Eks me saame teada,” ütles Zeb. , Muidugi võime ta jätta tüher- 
maale raipesööjatele, aga ta võib jõuda Salaburgeritesse. Loomne 
valk on hinda läinud. Või siis võidakse ta müüa jäätõliinimestele, 
nemad võtavad kõik vastu. Me päästame ta sellest: vana Pilar oli 
kõigest hingest õli vastu, see käis ta usu vastu.” 

»Ja sinu oma vastu ei käi?” küsis Toby. 

Zeb kõhistas naerda. »Ma jätan doktriini peenemad nüansid 
Aadam Ühele. Mina kasutan seda, mida mul on vaja, et jõuda 
sinna, kuhu vaja. Tule. Võtame ühe Happicuppa.” Ta põikas kau- 
banduskeskuse juurde. 

»Me joome Happicuppat?” küsis Toby. ,Geneetiliselt muun- 
datud, päikse käes kasvanud, mürgiga pritsitud Happicuppat? See 
tapab linde, laostab maainimesed — me kõik teame seda.” 

»Meil on kõva maskeering,” ütles Zeb. ,,Sa pead oma osa män- 
gima!” Ta pilgutas Tobyle silma, siis sirutas käe üle tema ja avas 
ukse. »Võta vabamalt. Kindla peale olid beibe, enne kui Aednikud 
su endale said.” 

»Olid,” mõtleb Toby. See võtab enam-vähem kõik kokku. Ome- 
tigi oli ta meelitatud: ammu ei olnud talle öeldud ühtegi sooga seo- 
tud komplimenti. 

Happicuppa oli kunagi kuulunud ta lõunapauside juurde, mis 
tal oli õnnestunud näpata, kui ta veel Salaburgerites töötas; terve 
inimiga tundus olevat möödunud ajast, kui ta viimati midagi sellist 
jõi. Ta tellis Happicappuchino. Ta oli unustanud, kui hõrk see oli. 
Ta jõi väikeste sõõmudega: võis minna aastaid, enne kui ta seda 
jälle saab, kui üldse kunagi saab. 

»Hakkame parem minema, ütles Zeb, enne kui Toby lõpetanud 
oli. , Meil on veel vaja auk kaevata. Pane müts pähe, topi juuksed 
mütsi alla, nii need pargitüdrukud seda kannavad.” 

»Hei, pargilita,” ütles üks hääl ta selja taga. » Näita oma puh- 
mast!” Toby kartis pilku sinnapoole heita. Aga Blanco oli jälle 
Värvisõjas, oli Aadam Üks talle rääkinud — nii oli kuulda olnud 
tänavatel. 

Zeb tajus ta hirmu. ,,Kui mõni mees sind tülitab, siis ma virutan 
kirkaga,” ütles ta. 

Tagasi autos, liikusid nad läbi pööblatänavate, kuni jõudsid 

Heritage Parki põhjaväravani. Zeb lehvitas väravavahtidele oma 
võltsitud passi ja nad sõitsid parki sisse. Park oli ametlikult jalakäi- 
jate ala, nii et teisi sõidukeid peale nende oma seal ei olnud. 

Zeb sõitis aeglaselt. Nad möödusid pööblaperedest, kes istusid 
piknikulaudade ääres, grillid huugamas. Mürgeldavate pööbrattide 
jõugud jõid ja mäslesid. Auto vastu põrkas kivi: Heritage Parki 
hooldajad ei olnud relvastatud ja pööbratid teadsid seda. Mõni- 
kord oli neid parves rünnatud ja isegi fataalselt, rääkis Zeb. Miski 
asi puudesalus pani inimesi mõtlema, et nad võivad vabalt märat- 
seda. ,,Kus on loodus, seal on ka sitapead,” ütles ta lustlikult. 

Nad leidsid hea koha — lapikese lagedat maad, kus leedripõõsal 
on küllalt päiksevalgust ja kus ei tule kaevates ette liiga palju juu- 
rikaid. Zeb asus kirkaga tööle ja tagus mulda lahti, Toby kaevas. 
Nad panid välja sildi: HelthWyzer Westi annetatud taimeistikud. 
»Kui keegi küsib, siis mul on luba olemas,” ütles Zeb. , Siin taskus. 
Ei maksnud kuigi palju.” 

Kui auk oli küllalt sügav, pakkisid nad asjad kokku, sildi aga 
jätsid kohale. 


Pilari kompostimine leidis aset pärastlõunal. Pilar rändas sinna 
autos, karedas kotis kirjaga ,, Multš”, kõrval leedripõõsas ja viiegal- 
loniline veepaak. Nuala ja Aadam Üks marssisid Pungade ja Õite 
kooriga läbi pargi, matmispaigast otse mööda, nii et igaüks vaatas 
pigem neid kui Zebi ja Tobyt ja põõsaistutamist. Nad laulsid täiest 
kõrist ,Mutipäeva hümni”. Kui nad viimase salmini jõudsid, kar- 
jusid pööbrattide T-särgis Shackleton ja Crozier kõnniteelt neile 
mõnitusi. Kui Crozier nende poole pudeli viskas, hakkasid Pungad 
ja Õied röökima ning astusid rivist välja ja jooksid teerajale. Kõik 
pööblaasukad jälgisid tagaajamist huviga, lootes näha vägivalda. 
Zeb libistas Pilari, ikka veel kotis, nobedalt auku, ja tõstis leedri- 
põõsa talle peale. Toby kühveldas mulda ja tampis selle kinni; siis 
nad kastsid. 

» Ära ole nii leinalise näoga, ütles Zeb. ,Tee nii, nagu oleks see 
kõige tavalisem töö.” 

Eemal oli veel üks pealtvaataja, pikk tumedapäine poiss. Teda ei 
olnud Pungade ja Õite etendus häirinud; ta seisis ja nõjatus vastu 

puud, nagu oleks tal ükskõik. Tal oli seljas must T-särk kirjaga 
MAKS ON KURI JA VÄÄRIB KARISTUST. 

»Kas sa tunned seda poissi?” küsis Toby. T-särk näis kuidagi 
vale. Kui ta oleks olnud tõeline pööbratt, oleks särk talle paremini 
istunud. 

Zeb heitis pilgu sinnapoole. ,.Teda? Miks sa küsid?” 

»La paistab meie vastu huvi tundvat.” CorpSeCorps? mõtles ta. 
Ei. Kindla peale liiga noor. 

»Ära vahi” ütles Zeb. Ta tundis Pilarit. Ma andsin talle teada, 
et me oleme siin.” 

Aadam Ühe sõnul oli inimese langus mitmemõõtmeline. Esiva- 
nemad primaadid langesid puudelt, siis langesid nad taimetoitlu- 
sest lihasöömisse. Siis langesid nad instinktist mõistusse ja seega 
tehnoloogiasse; lihtsatest signaalidest keerulisse grammatikasse ja 
seega inimsusse; tuletusest tule juurde ja seega relvade juurde; ja 
hooajalisest paaritumisest lakkamatusse seksuaalsesse tõmblusse. 
Siis langesid nad rõõmuküllaset hetke-elust ärevasse mõtisklusse 
kadunud mineviku ja kauge tuleviku üle. 

Langus oli igikestev ja selle trajektoor viis üha allapoole. Tead- 
miste kaevu tõmmatuna võis inimene üksnes püstloodis langeda, 
üha rohkem teada saades, ilma et see teinuks teda õnnelikumaks. 
Ja nii toimus see ka Tobyga, kui ta oli Eevaks saanud. Ta tundis, 
kuidas Eeva Kuue tiitel temasse imbus, uuristas teda, kulutas maha 
tema kunagise olemuse servi. See oli midagi enamat kui karvane 
särk, see oli nõgestest särk. Kuidas oli ta lasknud ennast sellesse 
õmmelda? 

Ometi teadis ta nüüd rohkem. Aga nagu ikka teadmise puhul, 
kui ta seda kord teadis, ei suutnud ta ette kujutada, et varem ei 
olnud ta seda teadnud. Nagu mustkunst oli teadmine otse ta silme 
ees, enne kui ta teadis, aga ta vaatas mujale. 


Näiteks: Aadamatel ja Eevadel oli sülearvuti. Toby oli sellest avas- 
tusest rabatud — kas selline riistapuu ei olnud otseses vastuolus 
aednike põhimõtetega? - aga Aadam Üks oli teda rahustanud: nad 
ei ühendanud seda võrku ilma äärmiste ettevaatusabinõudeta, nad 
kasutasid seda peamiselt, et talletada vägismaailma kohta käivaid 
olulisi andmeid, ja nad varjasid nii ohtlikku eset hoolega aednike 

laiema kogukonna eest — eriti laste eest. Aga ikkagi, neil oli arvuti. 
»See on nagu Vatikani pornokogu,” ütles Zeb talle. ,, Meie käes tur- 
valine.” 

Sülearvutit hoidsid nad peidus seinaorvas, pisikeses ruumis 
äädikatünnide taga, seal pidasid nad ka iga kahe nädala tagant 
Aadamate ja Eevade koosolekuid. Sinna ruumi viis uks, aga enne 
kui Eeva-seisus oli Toby ümber sulgunud, oli talle räägitud, et 
ukse taga on kõigest kapp, kus hoitakse pudeleid. Tõepoolest olid 
seal mõned tühjade pudelitega riiulid, aga kogu see riiuliosa käis 
samuti uksena lahti ning paljastas pärisukse. Mõlemat ust hoiti 
lukus: võti oli ainult Aadamatel ja Eevadel. Nüüd oli võti ka Tobyl. 

Ta oleks pidanud taipama, et Aadamatel ja Eevadel on mingi 
kokkusaamisviis. Nad näisid liikuvat ja mõtlevat ühena, aga nad ei 
kasutanud telefone ega arvuteid, niisiis kuidas said nad teha neid 
rühmaotsustusi muidu, kui silmast silma kohtudes? Ju ta oletas, et 
nad vahetavad infot keemiliselt nagu puud. Aga ei, ei midagi nii 
taimset: nad istusid laua ümber nagu iga teinegi salanõukogu ja 
sepitsesid oma seisukohti — nii teoloogilisi kui ka praktilisi — sama 
halastamatult nagu keskaegsed mungad. Ja nagu munkadelgi, oli 
neil üha enam kaalul. See tegi Tobyle muret, sest korporatsioonid 
ei sallinud mingit opositsiooni, kuid Aednike vastuolekut äritege- 
vusele laiemalt võis just sellena tõlgitseda. Nii et Toby ei mähkunud 
mingisse ebamaisesse aedikutaolisse kookonisse, nagu ta oli kunagi 
arvanud. Selle asemel kõndis ta tõelise ja plahvatusohtliku väe serval. 

Sest paistis, et Aednikud ei olnud enam pisike kohaliku täht- 
susega kultus. Nende mõju oli hakanud kasvama: see ei olnud 
kaugeltki piiratud Varinguaugu Eedenikalju katuseaiaga ja külgne- 
vate katuste ja teiste majadega, mis olid nende kontrolli all, neil 
oli harusid eri pööblates ningisegi teistes linnades. Neil oli mõtte- 
kaaslaste rakukesi ka vägismaailmas, igal tasandil, koguni korpo- 
ratsioonides. Nende mõttekaaslaste edastatud info oli Aadam Ühe 
sõnul asendamatu: selle abil sai jälgida vaenlaste kavatsusi ja liiku- 
misi, vähemalt osaliselt. 

Rakukestest räägiti kui trühvlitest, kuna need olid maa-alused, 
haruldased ja hinnalised, sest kunagi ei võinud teada, kus nad järg- 
mine kord välja ilmuvad, ja kuna nende väljanuhkimiseks kasutati 

sigu ja koeri. Ega aednikel ei olnud midagi pärissigade ja -koerte 
vastu, kiirustas Aadam Üks selgitama — ainult selle vastu, kuidas 
pimeduse jõud neid orjastasid. 


Ehkki nad oma ängi aednike laiema hulga eest varjasid, oli Burti 
arreteerimine Aadamaid ja Eevasid kõvasti kohutanud. Mõned 
väitsid, et CorpSeCorps pakub neile igivana saatanlikku tehingut — 
informatsioon elu vastu. Aga CorpSeCorpsil ei olnud vaja tehin- 
guid sõlmida, sõnas Zeb süngelt, sest kui nad juba oma sisealistu- 
mise protseduure alustasid, ütles inimene ükskõik mida. Kes teab, 
mitu ämbritäit inkrimineerivaid valesid oli vaeselt Burtilt koos ta 
vere, sita ja oksega välja pigistatud? 

Niisiis ootasid Aadamad ja Eevad iga hetk CorpSeCorpsi reidi 
aeda. Nad panid paika kiirevakuatsiooni plaanid ning hoiatasid 
trühvlirakukesi, kes võiksid neid häda korral peita. Siis leiti Burt 
Sabade ja Soomuste tagant tühermaalt, nahal külmapõletusjäljed ja 
elulised organid puudu. 

»Nad tahavad selle jõugutööks maskeerida,” ütles Zeb nõukogu 
koosolekul äädikaruumi taga. ,, Aga see ei ole veenev. Jõuk oleks 
teda arutumalt sandistanud. Nalja pärast.” 

Nuala ütles, et Zebist oli lugupidamatu kasutada selles kon- 
tekstis sõna nali. Zeb ütles, et ta rääkis irooniliselt. Ämmaemand 
Marushka, kes harva midagi ütles, sõnas, et iroonia on ülehinna- 
tud. Zeb ütles, et aednike hulgas ta seda ülehindamist ei ole eriti 
märganud. Rebecca — kes oli nüüd võimukas uus Eeva — Eeva 
Üksteist, toidusekombineerimise Eeva — ütles, et kõik peaksid end 
kokku võtma ja moka maas pidama. Aadam Üks lausus, et maja, 
mis on isekeskis riius, ei jää püsima. 

Siis leidis aset tuline vaidlus, kuidas Burti kehaga toimida. Burt 
oli olnud Aadam, ütles Rebecca: ta väärib illegaalset kompostimist 
Heritage Parki nagu iga teine Aadam ja Eeva. See oleks õiglane. 
Udu-Philo — kes nõukoguruumis oli vähem udune kui muidu -— 
ütles, et see oleks liiga ohtlik: mis siis, kui CorpSeCorps oli Burti 
laiba söödaks pannud ja varitses, et näha, kes sellele järele tuleb. 
Stuart Kruvi ütles, et CorpSeCorps juba teadis, et Burt oli aednik, 
nii et mida uut nadõieti teada saaksid? Zeb ütles, et võib-olla oli sur- 

nud Burt CorpSeCorpsi sõnum pööblajõukudele, et nad tõhustak- 
sid oma tegevust ja juuriksid välja kõik isepäised omakasuvedajad. 

Nuala ütles, et olgu, kui nad ei saa vaest Burt: kompostida, 
võib-olla võiksid nad minna öösel ja sümboolse teona puistata 
tema peale lusikatäie mulda: tema isiklikult tunneks end vaimus 
hoopis paremini, kui seda teha saaks. Mugi ütles, et Burt oli liha- 
haisune seaõgija, kes oli neid reetnud, ja ta ei saa aru. miks nad sel- 
lest üldse veel räägivad. Aadam Üks ütles, et nad peaksid pidama 
vaikuseminuti ja Burti oma südames valgusega ümbritsema, ja Zeb 
ütles, et nad olid teda juba nii rohke valgusega ümbritsenud, et see 
sell ilmselt põles nagu põuepommar grillkanaputkas. Nuala ütles, 
et Zeb on kergemeelne. Aadam Üks ütles, et nad peaksid ühe öö 
mediteerima ja võib-olla saabub lahendus nägemusliku inspirat- 
sioonina. Philo ütles, et sel juhul tõmbab ta mõne kõhvi. 

Aga järgmisel päeval ei olnud Burti keha enam tühermaal: usi- 
nad jäätõlikogujad olid ta üles korjanud, teatas Zeb, ja kahtlemata 
põles ta nüüd mõne Corpsi töötaja furgoonis. Toby küsis, kust ta 
seda teab, ja Zeb irvitas ja ütles, et tal on sidemeid pööbratigängi- 
des, kes annaksid üles kelle tahes, kui neile maksta. 

Aadam Üks pidas aednikele kõne, milles ta visardas Burti saa- 
tuse, nimetas teda ohvriks, kelle ahvatles valele teele materialist- 
liku ahnuse vaim ja kellele nad peaksid jagama pigem kaastunnet 
kui hukkamõistu; ning ta palus neil olla eriti valvsad ja teada anda 
kõigist ülearu uudishimulikest turistidest ja eriti igasugusest eba- 
tavalisest tegevusest. 

Aga mingit ebatavalist tegevust ei täheldatud. Möödusid kuud, 
siis veel mõned kuud. Igapäevased toimetused ja õppetunnid jät- 
kusid nagu tavaliselt; pühakupäevad ja pidustused järgisid kind- 
laks määratud rada. Toby hakkas tegema makrameed, lootes, et see 
ravib ta logelevast unelemisest ja viljatuist ihadest ning aitab tal 
paremini hetkele keskenduda. Mesilased paljunesid ja iibasid, ja 
Toby viis neile igal hommikul uudiseid. Kuu ilmus pimedusest, siis 
muutus matsakaks, siis kuivas kokku. Ilmus mitu imikut ja hulk 
uusi Aednike usku pöördunuid, ja toimus ka läikivate roheliste 
põrnikate rünnak. Ajaliiv on vesiliiv, ütles Aadam Üks. Nii palju 
vajub sinna jäljetult sisse. Ja milline õnnistus, kui asjad, mis sinna 
vajuvad, on tarbetud mured. 


APRILLIKALA 

NELJATEISTKÜMNES AASTA 


NARRUSEST KÕIKIDES RELIGIOONIDES 
AADAM ÜHE SÕNAD 


Kallid sõbrad, kallid kaasolevused ja kaassurelikud! 

Milline lustiküllane aprillikalapäev oli meil siin, meie Eedeni- 
kalju katuseaias! Tänavused kalalaternad, mis on modelleeritud 
ookeanisügavusi kaunistavate fosforkalade järgi, on kõige mõjusa- 
mad, mis meil senini on olnud, ja kalakoogid paistavad hõrgud! 
Me peame nende suupäraste maiuste eest täname Rebeccat ja tema 
abilisi, Amandat ja Reni. 

Meie lapsed naudivad seda päeva alati, sest siis tohivad nad 
vanemate üle nalja heita; ja meie, vanemad, tervitame seda, kuni 
naljad üle piiri ei lähe, sest see meenutab meile meie enda lapse- 
põlve. Kunagi ei tee paha meelde tuletada, kui väiksena me siis end 
tundsime, kui väga lootsime oma vanemate tugevuse, teadmiste ja 
tarkuse peale, mis meid kaitseksid. Õpetagem oma lastele sallivust 
ning hella lahkust ja õigeid piire nii nagu ka lõbusat naeru. Kuna 
Jumalas on olemas kõik head asjad, peab Temas olema ka valla- 
tut meelt — kingitust, mida Ta jagas teistegi olevustega peale meie, 
nagu tunnistavad kaarnate vembud ja oravate ülemeelikus ja kassi- 
poegade tembutused. 


Aprillikalapäeval, mis pärineb algselt Prantsusmaalt, heidame üks- 
teise üle nalja ja kinnitame paberkala või meie puhul taaskasutatud 
riidest kala teise inimese külge ja hüüame siis: » Aprillikala!” Või 
algselt prantsuse keeles: ,, Poisson dAvril!” Inglise keelt kõneleva- 
tes maades on see päev tuntud kui naljapäev, aprillinarri päev. Ent 
aprillikalapäev oli algul kahtlemata kristlik püha, sest kala kasuta- 
sid varakristlased rõhumise aegadel oma usu salamärgina. 

Kala on sünnis sümbol, sest Jeesus kutsus oma esimesteks 
apostliteks kaks kalameest, kahtlemata valitud seetõttu, et säiliks 

kalapopulatsioon. Neil kästi olla kalapüüdjate asemei inimese- 
püüdjad, seega neutraliseeriti kaks kalade hävitajat! Et Jeesus ei 
unustanud linde, loomi ja taimi, see on selge tema märkustest 
varblaste, kanade, lammaste ja liiliate kohta; aga ta mõistis, et suu- 
rem osa Jumala aiast on vee all ning et seegi vajab hoolitsust. Püha 
Franciscus Assisist jutlustas kaladele, mõistmata, et kalad suhtle- 
vad Jumalaga otse. Aga siiski kinnitas see pühak neile õigusega 
kuuluvat austust. Kui prohvetlik tundub see nüüd, mil ookeani- 
maailmad on lagastatud! 

Mõned võivad esindada liigišovinistlikku vaatekohta, et ini- 
mesed on targemad kui kalad, ning seetõttu on aprillikala saanud 
külge tumma ja narri märgi. Aga vaimuelu näib alati narr neile, kes 
seda ei jaga: seepärast peame Jumala narri silti kandma rõõmuga, 
sest võrreldes Jumalaga oleme kõik narrid, ükskõik kui targaks me 
ise ennast ka peaks. Olla aprillikala tähendab alandlikult aktseptee- 
rida omaenda rumalust ning rõõmsalt tunnistada, et materialistli- 
kust vaatepunktist on iga meie kuulutatud vaimne tõde absurdne. 


Palun ühinege nüüd minuga ja mediteerigem meie kalavendade 
üle. 

Hea Jumal, Sina, kes Sa lõid suure ja laia mere kõigi selle arvu- 
tute olevustega: me palume, et Sa hoiaksid oma pilku neil, kes 
elunevad Su veealuses aias, kust pärineb kõik elu; ja me palume, et 
keegi neist inimtegevuse tõttu maa pealt ei kaoks. Saagu mereole- 
vustele osaks armastust ja abi nende praeguses hädaohus ja suu- 
res kannatuses, mis on nendeni tulnud mere soojenemise tõttu 
ning võrkude ja konksude merepõhjas lohistamise tõttu ja kõige 
selle piires toimunud veristamise tõttu — pinnaveeolevustest kuni 
süvaveeolevusteni, hiidkalmaar kaasa arvatud; ja ärge unustage 
vaalu, kelle Sina lõid viiendal päeval ja panid merre mänglema, ja 
anna abi iseäranis haidele, sellele vääritimõistetud ja tagakiusatud 
tõule. 

Me hoiame oma meeles Mehhiko lahe suurt surnud ala ja Erie 
järve suurt surnud ala; ja suurt surnud ala Mustas meres ja New- 
foundlandi trööstitut Suurmadalat, kus kunagi kihas turskadest, ja 
Suurt Vallrahu, mis nüüd on suremas, pleekimas ja murenemas. 

Lase neil taas ellu ärgata; lase armastust paista nende peale ja 
nad taastada, ja anna meile andeks meie ookeanimõrvad; ja meie 
narrus, kui see on valet sorti narrus, ülbe ja hävitav. 

Ja aita meil tunnistada täies alandlikkuses meie sugulust kala- 
dega, kes näivad meile tummad ja narrid; sest Sinu palge ees oleme 
kõik tummad ja narrid. 

Laulgem. 

(= OH JUMAL, SA TEAD MEIE NARRUST 


Oh Jumal, Sa tead meie nzrrust 
ja kõiki me rumalaid tegusid. 

Meid sibamas näed Sa siir.-seal 
ja jahtimas mõttetuid himusid. 


Me kahtleme — oled Sa armastus? 
Sind tänada unustame. 

Me meelest on taevas vaid tühjus 
ja kosmos nii üksildane. 


Me langeme masenduskütke, 
neame tundi, kui sündisime. 
Me väidame, et Sind ei ole, 
või et unustand oled me nime. 


Anna andeks need tühised tujud 
ning süngus me sõnades; 

täna peame end Sinu narr:ks 

ja rõõm on meis tänades. 


Me pihime Sulle nüüd kõik, 
mis meie sees olla võib mäda — 
iseendale valmistet valu, 
rumal riid ja tilluke häda. 


Aprillikuu algus — me rõõmsad, 
täis naeru ja lapsikut lusti, 

nõel hävitas uhkuse pallis. 

ses pallis, mille katki ta pistis. 


Su tähine maailm me kohal 
on mõõtmatu imede ime. 
Me palume, et oma aardeist 
Sa leiaksid meiegi nime. 


”» 


»Jumala Aednike lauluraamatust 

37 
REN 


KAHEKÜMNE VIIES AASTA 


Ma olin ilmselt suigatanud — kleeptsoonis tuleb väsimus peale —, 
sest ma nägin Amandast und. Ta jalutas minu poole, seljas khaki- 
kostüüm, üle avara kuivanud rohuvälja, kus oli palju valgeid konte. 
Raisakotkad lendlesid ta pea kohal. Aga ta nägi, et ma temast und 
nägin, ja ta naeratas ja lehvitas mulle ja ma ärkasin üles. 

Liiga vara oli päriselt magama minna, seepärast tegelesin oma 
varbaküüntega. Starlite'ile meeldis ämblikusiidist tugevdajatega 
küüniseefekt, aga mina ei kasutanud seda kunagi, sest Mordis 
ütles, et see on haige aju sünnitis, nagu okastega jänku. Nii et ma 
jäin pastelltoonide juurde. Uued säravad varbad tekitasid värske 
ja sädeleva tunde; kui keegi tahtnuks varbaid lutsida, siis pidid 
varbad olema lutsimist väärt. Kui lakk oli kuivanud, vaatasin ma 
interkomi kaameraga seda tuba, mida me Starlite'iga jagasime. 
Oma vanade asjade nägemine tegi tuju paremaks — mu kapp, mu 
robotkoer, mu kostüümid riidepuudel. Ma ei suutnud ära oodata, 
millal normaalsesse ellu tagasi saan. Mitte et see just päris nor- 
maalne olnuks. Aga ma olin sellega harjunud. 

Siis surfasin ma netis, otsisin horoskoope, et vaadata, mis- 
sugune nädal tuleb, sest ma pidin kleeptsoonist õige pea välja 
saama, kui proovid olid puhtad. Metsikud Tähed oli mu lemmik; 
mulle meeldis, sest see oli nii julgustav. 


Kuu sinu märgis, Skorpion, tähendab, et su hormoonid on 
sel nädalal >uhevil! Kuum, kuum, kuum! Naudi, aga ära 
seda seksikat lõõma liiga tõsiselt võta — see läheb mööda. 
Näed vaeva, et muuta kodu naudingute paleeks. Aeg osta 
uued satäänlinad ja nende vahele libiseda! Sel nädalal helli- 


tad kõiki oma Sõnni-meeli! 

Ma lootsin, et minu poole suunduvad armastus ja seiklused, 
kui ma kleeptsoonist välja saan. Ja võib-olla reisid või vaimsed 
otsingud — mõnikord olid need ka sees. Aga mu enda horoskoop 


ei olnud nii hea. 


Sõnumitooja Merkuur sinu märgis, Kalad, tähendab, et sind 
üllatavad lähinädalatel asjad ja inimesed minevikust. Ole 
valmis kiireiks üleminekuiks! Armastus võib võtta veidraid 
kujusid — illusioonid ja tegelikkus tantsivad lähestikku, astu 


ettevaatlikult. 


See, et armastus võtab veidraid kujusid, mulle eriti ei meeldi- 
nud. Tööl tuli seda niigi küllaga ette. 


Kui ma jälle Ussikoopasse kiikasin, oli see rahvast täis. Savona oli 
endiselt trapetsil ja Crimson Petal oli samuti üleval, liibuvas bio- 
kileülikonnas, millel oli rohkesti genitaalikrookeid, nii et ta nägi 
välja nagu hiigelorhidee. All töötles Starlite ikka veel oma Värvi- 
sõja kundet. See plika võis surnud ka üles äratada, aga mees oli 
teadvusetusele nii lähedal, et temalt ilmselt suurt tippi välja ei 
pigistanud. 

CorpSeCorpsi valvurid lonkisid ringi, aga äkki pöörasid nad 
kõik pilgu sissepääsu poole, nii et ma läksin teise kaamera juurde 
ja vaatasin ise järele. Seal oli Mordis ja rääkis paari CorpSeCorpsi 
mehega. Neil oli slepis veel üks värvisõdalane, kes näis olevat 
isegi hullemas seisundis kui need kolm esimest. Plahvatusohtli- 
kum. Mordis just rõõmus ei olnud. Neli värvisõdalast — sellega oli 
kõvasti tegemist. Ja mis siis, kui nad olid eri meeskondadest ja olid 
alles eile püüdnud üksteisel soolikaid välja lasta? 

Mordis karjatas uue värvisõdalase kaugemasse nurka. Siis kär- 
kis ta midagi oma mobiili, siis ruttasid sinna kolm taustatantsijat: 
Vilya, Crenola, Sunset. Tõkestage vaadet, ütles ta ilmselt neile. 
Pange tissid tööle, mis põrgu päralt Jumal need siis tegi? Kõik 
hakkas virvendama, suled lendlesid, kuus käsivart siugles mehe 
ümber. Ma võisin peaaegu kuulda, mida Vilya mehe kõrva sosistas: 
Võta kaks, kullake, nad on odavad. 

Märguanne Mordiselt ja muusika läks valjemaks; vali muusika 
hajutab tähelepanu, nad ei kipu nii hirmsasti mürgeldama, kui 
kõrvad on hääli täis. Nüüd olid tantsijad mehe kallal otsekui ana- 
kondad. Kaks Soomuste uksehoidjat seisid ootevalmis. 

Mordis irvitas: olukord oli lahendatud. Ta tüürib mehe mõnda 
sulelaega ruumi, kallab veidi alkoholi sisse, torkab mõne tüdruku 
otsa, ja ongi mees valmis — nagu Mordis seda nimetas — kustu- 
nud, ajusurnud ja kuivaks pigistatud zombi. Ja nüüd kui meil oli 
BlyssPluss, sai mees ilma mikroobisurma ohuta mitmekordseid 
orgasme ja jaburmõnusa tunde. Mööblilõhkumist oli Soomustes 
kõvasti vähemaks jäänud sestpeale, kui nad seda kraami kasutasid. 
Seda serveeriti šokolaadiga paljukates ja sojahõrgulistes oliivides — 
ehkki pidi ette vaatama, et ülearu ei võta, ütles Starlite, muidu võis 
mehe vänt lõhki minna. 

Neljateistkümnendal aastal tähistasime aprillikalapäeva nagu tava- 
liselt. Sellel päeval pidi totralt käituma ja kõvasti naerma. Mina 
kinnitasin Shackie külge kala ja Croze kinnitas minu külge kala 
ja Shackie kinnitas Amanda külge kala. Hulk lapsi kinnitas kala 
Nuala külge, aga Toby külge ei pannud kala keegi, sest tema selja 
taha tema teadmata ei pääsenud. Aadam Üks kinnitas kala iseenda 
külge, see pidi midagi Jumala kohta väitma. Oates, see väike jõmm, 
jooksis ringi ja kisas »kalapulgad” ja suskas inimesi sõrmega, kuni 
Rebecca selle ära lõpetas. Siis oli ta kurb, nii et ma viisin ta ühte 
nurka ja rääkisin talle loo tillukesest raisakotkast. Ta oli väga armas 
poiss, kui ta parajasti viimane nuhtlus ei olnud. 

Zeb oli mingil retkel — viimasel ajal oli ta rohkem ära käinud. 
Lucerne jäi koju: ta ütles, et temal ei ole midagi tähistada ja nagu- 
nii on see üks rumal püha. 

See oli mu esimene aprillipäev ilma Bernice'ita. Väiksena, enne 
Amanda tulekut, olime alati koos kalakooki kaunistanud. Me 
nääklesime alatasa selle pärast, mis sinna peale panna. Ükskord 
tegime koogi roheliseks, spinatiroheliseks, porgandirõngad panime 
silmadeks. See nägi tõeliselt mürgine välja. Koogile mõeldes tõusis 
mul nutt kurku. Kus Bernice nüüd oli? Ma tundsin enda pärast 
häbi, et olin tema vastu nii südametu olnud. Mis siis, kui ta oli sur- 
nud nagu Burt? Kui oli, siis oli see osalt minu süü. Suuremalt jaolt 


minu süü. Minu süü. 


Amanda ja mina jalutasime tagasi juustutehasesse ning Shackie ja 
Croze kõndisid koos meiega — et meid kaitsta, väitsid nad. Amanda 
naeris selle üle, ent ütles, et nad võivad meiega kaasa tulla, kui 
tahavad. Olime neljakesi jälle enam-vähem sõbrad, ehkki aeg-ajalt 

sõnas Croze Amandale ,,Sa oled meile ikka võlgu” ja Amanda käs- 
kis tal lesta tõmmata. 

Selleks ajaks kui me juustutehasesse jõudsime, oli juba pime. 
Arvasime, et saame hiljaks jäämise pärast võtta — Lucerne hoiatas 
meid alailma tänavaohtude eest —, aga tuli välja, et Zeb oli tagasi ja 
nad juba tülitsesid. Nii et me läksime koridori ootama, sest nende 
tülid täitsid kogu ruumi. 

See tüli oli valjuhäälsem kui tavaliselt. Mingi mööblitükk läks 
ümber, või paisati ümber: see pidi olema Lucerne, sest Zeb ei 
olnud asjade loopija. 

»Millest jutt käib?” küsisin ma Amandalt. Tal oli kõrv ukse vas- 
tas. Ta kuulas uste taga täiesti häbitult pealt. 

»Mai tea,” ütles ta. , Nad röögivad liiga kõvasti. Oota — Lucerne 
ütleb, et Zeb seksib Nualaga.” 

»Nualaga küll mitte!” ütlesin mina. ,,Seda ta ei teeks!” Nüüd ma 
teadsin, mis tunne pidi Bernice'il olema, kui me kõike seda tema 
isa kohta ütlesime. 

»Mehed seksivad millega iganes, kui võimalust on,” sõnas 
Amanda. ,, Nüüd ütleb Lucerne, et Zeb on sisimas kupeldaja. Ja 
et Zeb põlgab teda ja kohtleb teda näruselt. Mulle tundub, et ta 
nutab.” 

» Võib-olla ei tohiks me enam kuulata,” ütlesin ma. 

»Olgu,” vastas Amanda. Toetasime selja vastu seina ja ootasime, 
millal Lucerne töinama hakkab. Nagu ta alati tegi. Siis trambib 
Zeb välja ja virutab ukse kinni ja me ei näe teda võib-olla päevade 
kaupa. 

Zeb tuli välja. ,Eks näeme, öökuningannad”,” ütles ta. ,Valvake 
seljatagust.” Ta viskas meiega nalja, nii nagu ta ikka armastas teha, 
aga mingit lusti selles ei olnud. Ta paistis sünge. 


Tavaliselt läks Lucerne pärast tüli voodisse ja nuttis, aga sel õhtul 
hakkas ta asju kokku pakkima. Ta pani need roosasse seljakotti, 
mille Amanda ja mina olime kuskilt korjanud. Lucerne'il ei olnud 


sinna suurt midagi panna, nii et õige varsti oli ta valmis ja tuli 
meie kambrikusse. 


Amanda ja mina teesklesime oma aganatäidisega madratsitel 
teksatekkide all magajaid. Tõuse üles, Ren,” ütles Lucerne. ,, Me 
läheme ära.” 

»Kuhu?” küsisin ma. 

»Tagasi,” ütles ta. , HelthWyzeri linnakusse.” 

»Kohe praegu?” 

»Jah. Miks sa sellise näoga vaatad? Seda oled sa ju alati taht- 
nud.” Tõsi, kunagi olin ma HelthWyzeri linnakut taga igatsenud. 
Olin koduigatsust tundnud. Aga sestpeale, kui Amanda meie 
juurde kolis, ei olnud ma sellele eriti mõelnud. 

»Kas Amanda tuleb ka?” küsisin ma. 

»Amanda jääb siia.” 

Külm hoovas must üle. , Ma tahan, et Amanda kaasa tuleks,” 
ütlesin. 

»Ei tule kõne allagi,” vastas Lucerne. Näis, et nüüd oli midagi 
muud juhtunud: Lucerne oli endalt heitnud halvava lumma, Zebi 
lumma. Ta oli seksist välja astunud otsekui avarast kleidist. Nüüd 
oli ta ergas, otsustav, ei mingit jaburust enam. Kas ta oli kunagi 
ammu samasugune olnud? Ma mäletasin vaevu. 

»Miks?” küsisin ma. , Miks Amanda ei või tulla?” 

»Sest nad ei lase teda Helth Wvyzerisse sisse. Meie saame seal 
oma isikutunnistused tagasi, aga temal seda ei ole, ja mul ei ole ka 
raha talle seda osta. Nad hoolitsevad siin tema eest,” lisas ta, nagu 
oleks Amanda kassipoeg, kelle ma olen sunnitud hülgama. 

»Ei lähe läbi,” ütlesin ma. »,Kui tema ei tule, ei tule mina ka!” 

»Ja kus sa siin siis elaksid?” küsis Lucerne põlastavalt. 

»Me jääme Zebi juurde,” ütlesin ma. 

»Teda pole kunagi kodus,” lausus Lucerne. ,, Ärge arvakegi, et 
kahel tüdrukul lastaks omaette laagrisse lüüa.” 

»Siis me võime elada Aadam Ühe juures,” ütlesin mina. ,,Või 
Nuala juures. Või siis Katuro juures.” 

»Või Stuart Kruvi juures,” ütles Amanda lootusrikkalt. See oli 
meeleheitlik katse — Stuart oli sünge ja eraklik —, aga ma haarasin 
sellest ideest kinni. 

»Me võime aidata tal mööblit teha,” ütlesin ma. Kujutasin kogu 
seda stsenaariumi ette — Amanda ja mina korjame Stuarti jaoks 


208 


rämpsu, saeme ja kopsime haamriga ja laulame tööd tehes, kee- 
dame ürditeed ... 

»Sinna teid küll ei oodata,” ütles Lucerne. ,. Stuart on misant- 
roop. Ta talub lapsi ainult Zebi pärast, ja kõigi teistega on sama 
lugu.” 

»Me jääme Toby juurde,” ütlesin mina. 

»Tobyl on muudki teha. Nüüd aitab. Kui Amanda ei leia kedagi, 
kes ta enda juurde võtaks, võib ta alati pööbrattide juurde tagasi 
minna. Nagunii kuulub ta nende hulka. Sina mitte. Tee nüüd kii- 
resti.” 

»Ma pean riided selga panema,” ütlesin mina. 

»Hästi,” ütles Lucerne. , Kümme minutit.” Ta läks toast välja. 

»Mis me teeme?” sosistasin Amandale, kui hakkasin riidesse 
panema. 

»Ma ei tea,” sosistas Amanda vastu. ,,Kui sa juba seal sees oled, 
siis ta enam sind välja ei lase. Need linnakud on nagu kindlused, 
nagu vanglad. Ta ei lase sul iialgi minuga kohtuda. Ta vihkab 
mind.” 

»Mul kama, mis ta mõtleb,” sosistasin mina. , Kuidagi ma ikka 
välja pääsen.” 

»Mu telefon,” sosistas Amanda. ,,Võta see kaasa. Sa võid mulle 
helistada.” 

»Kuidagi saan ma sind sisse,” ütlesin ma. Selleks ajaks nutsin 
ma vaikselt. Libistasin ta lilla telefoni oma taskusse. 

»Tee kähku, Ren,” ütles Lucerne. 

»Ma helistan sulle,” sosistasin ma. ,,Mu isa ostab sulle identi- 
teedi!” 

»Kindla peale” ütles Amanda leebelt. ,, Ära paska puutu, eks?” 


Suures toas tegutses Lucerne kärmelt. Ta viskas välja need kidurad 
tomatitaimed, mida oli aknalaual kasvatanud. Mulla all oli kile- 
kotitäis raha. Ilmselt oli ta seda sisse vehkinud, kui Elupuul müü- 
mas käis — seepi, äädikat, makrameed, lapitekke. Raha oli vana- 
moodne, aga inimesed kasutasid seda ikka veel pisiasjade jaoks 
ja aednikud ei võtnud vastu virtuaalset raha, sest arvutid ei olnud 
neile lubatud. Nii et Lucerne oli siis põgenemise tarvis üht-teist 

kõrvale pannud. Ta ei olnudki olnud säärane jalamatt, nagu ma 
olin arvanud. 

Siis võttis ta köögikäärid ja lõikas oma pikad juuksed maha, 
kuklajooneni välja. Lõikamine tegi takjateibi häält — kriipivat ja 
kuiva. Ta jättis juuksehunniku keset söögitoa lauda. 

Siis võttis ta mul käsivarrest ja tiris mu välja, trepist alla. Ta ei 
käinud kunagi õhtuti väljas, sest ta kartis joodikuid ja narkareid 
tänavanurkadel ja pööbrattide jõuke ja kõrilõikajaid. Aga seal ta 
nüüd oli: vihast hõõgvel, täis säredat energiat: inimesed astusid 
tänaval meie teelt kõrvale, nagu oleksime nakkushaiged, ning isegi 
aasiasulamid ja mustunud punakalad jätsid meid rahule. 

Kulus tunde, et läbi Varinguaugu ja Reoveelaguuni minna ja 
rikkamatesse pööblatesse jõuda. Sedamööda, kuidas tee edenes, 
nägid majad ja hooned ja hotellid välja uuemad ning tänavad 
inimtühjemad. Big Boxis saime solaartakso: me sõitsime läbi Golf- 
greeni ja siis mingist avarast väljast mööda ning lõpuks otse Helth- 
Wyzeri linnaku värava ette. Nii kaua aega oli möödas sellest, kui 
ma seda kohta viimati olin näinud, et tunne oli otsekui unenäos, 
kus kõik on võõras ja ometi tuttav. Mul oli natuke paha olla, aga 
see võis tulla ka ärevusest. 

Enne kui me autosse istusime, oli Lucerne mu juuksed sassi aja- 
nud, oma näole pori määrinud ja kleidist tüki välja rebinud. , Miks 
sa seda teed?” küsisin ma. Aga ta ei vastanud. 


HelthWyzeri värava väikse akna taga oli kaks valvurit. , Isikutun- 
nistused?” küsisid nad. 

»Meil ei ole,” vastas Lucerne. ,Varastati ära. Meid rööviti vägi- 
valdselt.” Ta vaatas selja taha, nagu kardaks, et keegi jälitab meid. 
»Palun - te peate meid kohe sisse laskma! Mu abikaasa - ta on 
nanobiovormides. Ta ütleb teile, kes me oleme.” Ta hakkas nutma. 

Üks valvureist küünitas telefoni poole, vajutas nuppu. ,, Frank,” 
ütles ta. ,, Peavärav. Siin üks daam väidab, et on sinu naine.” 

»Meil on vaja põsest limaproove, nakkushaiguste pärast,” ütles 
teine. , Siis võite viibida ooteruumis, kuni biovormid selgitatakse ja 
tuvastatakse. Kohe tuleb keegi teie juurde.” 

Ooteruumis istusime mustale vinüüldiivanile. Kell oli viis hom- 

mikul. Lucerne võttis kätte mingi ajakirja - NooSkins, võis kaanelt 
lugeda. Milleks elada puudustega? Ta sirvis selle läbi. 

»Kas meid rööviti vägivaldselt?” küsisin temalt. 

»Oh, kullake,” ütles ta. ,, Sina ei mäleta! Sa olid liig väike. Ma ei 
tahtnud sulle rääkida -— ma ei tahtnud sind hirmutada! See oleks 
võinud sulle kohutavalt mõjuda.” Siis hakkas ta uuesti nutma, veel 
ägedamalt. Selleks ajaks kui bioülikonnas korpusemees sisse tuli, 
oli ta nägu üleni triibuline. 

Ole oma soovidega ettevaatlik, ütles vana Pilar ikka. Ma olin 
HelthWyzeri linnakus tagasi ja jälle koos oma isaga, nii nagu ma 
kunagi kaua aega tagasi olin unistanud. Aga mitte miski ei tundu- 
nud õige. Kõik see võltsmarmor ja antiikmööbli reproduktsioon 
ja vaibad meie majas — mitte miski ei tundunud tõeline. Lõhn oli 
samuti veider — nagu desinfektsioonivahend. Ma tundsin puudust 
aednike lehistest lõhnadest, toidutegemislõhnadest, isegi kirbest 
äädikalehast; isegi violettbioletist. 

Mu isa - Frank - ei olnud mu toas midagi muutnud. Aga bal- 
dahhiinvoodi ja roosad eesriided näisid olevat kokku tõmbunud. 
See paistis minu jaoks ka liiga lapsik. Seal olid plüüsloomad, keda 
olin kunagi nii väga armastanud, aga nende klaassilmad näisid 
surnud. Toppisin nad kapipõhja, et nad ei saaks minust läbi vaa- 
data, otsekui oleksin ma vari. 

Esimesel õhtul tegi Lucerne mulle võltslilleessentsiga vanni. 
Suur valge vann ja valged puhevil rätikud tekitasid mus kasimata 
tunde, ja haisva pealegi. Ma haisesin mulla järele — kompostimulla, 
enne kui see valmis on. Selle hapuka hõngu järele. 

Ja mu nahk oli sinine: see oli aednike riiete värvainest. Ma ei 
olnud seda kunagi märganud, sest aednike juures käidi duši all 
kärmelt ja peegleid seal ei olnud. Ma ei olnud ka märganud, kui 
karvaseks ma olin läinud, ja see oli suurem ehmatus kui sinine 
nahk. Ma hõõrusin ja hõõrusin seda sinist: see ei tulnud maha. Ma 
vaatasin oma varbaid, mis vanniveest välja kiikasid. Varbaküüned 
olid nagu küünised. 

»Paneme neile natuke lakki peale,” ütles Lucerne kaks päeva 
hiljem, kui mu plätudes jalgu nägi. Ta käitus, nagu ei oleks kunagi 

midagi olnud — eiaednikke, ei Amandat ja eriti mitte Zebi. Ta kan- 
dis kargeid linaseid kostüüme, ta laskis juuksed soengusse lõigata 
ja triibutada. Ka oma varbad laskis ta korda teha — ta ei raisanud 
aega. »Vaata, mis värve ma sulle ostsin! Rohelist, lillat, tuhmoranži, 
ja ma tõin sulle veel sädelevaid ...” Aga ma olin ta peale vihane ja 
pöörasin talle selja. Ta oli õudne valetaja. 


Kõik need aastad oli mu peas olnud visand isast otsekui kriidijoon, 
mis isakujulist ruumi piirab. Kui ma olin väike, värvisin seda üsna 
tihti. Aga need värvid olid olnud liiga erksad ja visand oli olnud 
liiga suur: Frank oli lühem, hallim, kiilam ja hämmeldunuma ole- 
kuga, kui ma mäletasin. 

Enne kui ta HelthWyzeri väravasse meid identifitseerima tuli, 
olin ma mõelnud, et ta on ülirõõmus, kui leiab meid eest tervelt 
ja veatult, üldsegi mitte surnuna. Aga kui ta mind nägi, langes ta 
näost ära. Nüüd sain ma aru, et viimati oli ta mind tundnud siis, 
kui olin pisike tüdruk, nii et ma olin suurem, kui ta oli oodanud, ja 
arvatavasti suurem, kui ta tahtnuks. Ma olin ka närusem — igavaist 
aednikerõivaist hoolimata nägin ma ilmselt välja nagu mõni pööb- 
ratt, keda ta võis olla näinud ringi jooksmas, kui ta üldse kunagi 
oli käinud Varinguaugus või Reoveelaguunis. Võib-olla ta kartis, et 
ma näppan midagi ta taskust või kraban kingadest. Ta lähenes nii, 
nagu kardaks, et ma võin hammustada, ja embas mind kohmakalt. 
Ta lõhnas keemiliste ühendite järele — selliste kemikaalide järele, 
mida kasutatakse kleepuvate asjade, näiteks liimi eemaldamiseks. 
See lõhn võis otse kopsudeni kõrvetada. 

Sel esimesel ööl magasin ma kaksteist tundi, ja kui ma üles 
ärkasin, leidsin, et Lucerne oli mu aednikurõivad ära viinud ja ära 
põletanud. Õnneks olin Amanda lilla telefoni peitnud kappi plüüs- 
tiigri sisse — ma olin selle kõhu lõhki lõiganud. Nii et telefon ei 
põlenud ära. 

Ma igatsesin omaenese naha lõhna, see oli kaotanud soolaka 
maitse ja oli nüüd seebine ja parfüümine. Mulle meenus, mida Zeb 
ikka hiirte kohta ütles — kui nad hiirepesast natukeseks ajaks ära 

võtta ja siis tagasi panna, rebivad teised hiired nad lõhki. Kui ma 
oma võltslillelõhnaga aednike juurde tagasi lähen, kas nad rebivad 


siis mu lõhki? 


Lucerne viis mu HelthWyzeri kliinikusse, et mul kontrollitaks täi- 
sid ja usse ja mind põhjalikult läbi vaadataks. See tähendas, et paar 
sõrme topiti sisse, nii eest kui tagant. ,Oh issand” ütles arst, kui 
mu sinist nahka nägi. ,, Kas need on sinikad?” 

»Ei, vastasin ma. ,,See on värv? 

»Aa,” vastas ta. , Kas nad sundisid sind ennast värvima?” 

»See tuleb riietest” sõnasin ma. 

»Selge,” vastas arst. Siis pani ta mulle kinni aja psühhiaatri 
juurde, kes oli tegelenud sektide röövitud inimestega. Mu ema pidi 
samuti neil kohtumistel viibima. 

Nii ma saingi teada, mida Lucerne neile rääkis. Meid oli kinni 
krahmatud tänaval, kui me SolarSpace'i butiikides käisime, aga 
ta ei osanud täpselt öelda, kuhu meid viidi, sest tal ei lastud seda 
teada saada. Ta ütles, et see ei olnud tegelikult selle sekti süü — üks 
meesliikmeid oli lihtsalt temast lummutuslikult sisse võetud ja tah- 
tis teda enda isiklikuks seksorjaks, ja mees oli ta kingad ära võt- 
nud, et teda vangis hoida. See pidi siis olema Zeb, ehkki Lucerne 
väitis, et ei teadnud mehe nime. Mina olin olnud liiga väike, et aru 
saada, mis toimub, ütles ta, aga ma olin olnud pantvang -— ta pidi 
selle hullu käske täitma, teenima iga ta väärastunud tuju, jäledaid 
asju sundis mees teda tegema — muidu oleks mu elu ohus olnud. 
Aga lõpuks oli ta saanud oma muret jagada ühe vanema sektiliik- 
mega — kes oli omamoodi nunn. Ta pidas ilmselt silmas Tobyt. See 
naine oli aidanud tal põgeneda — tõi talle kingad, andis raha, pei- 
butas hullumeelse eemale, et Lucerne saaks vabadusse söösta. 

Minult ei ole mõtet midagi pärida, ütles ta. Sektiliikmed olid 
minu vastu kenad olnud, ja nagunii oli neid tüssatud. Tema 
oli olnud ainus, kes tõde teadis: seda taaka oli ta pidanud üksi 
kandma. Kas ei oleks iga naine, kes armastas oma last niisama 
palju kui tema mind, sedasama teinud? 

Enne meie psühhiaatriseansse pigistas ta mu õlga ja ütles: 
»Amanda on ikka veel seal. Pea seda meeles.” See tähendas, et kui 

ma kellelegi ütlen, et ta valetab nii et suu suitseb, siis tuleb talle 
äkki meelde, kus teda vangis hoiti, ja CorpSeCorps läheb prits- 
püssidega kohale ja kes teab, mis siis võib juhtuda? Kõrvalseisjaid 
sai pritspüssirünnakutes hulganisti hukka. Midagi ei olnud parata, 
ütles CorpSeCorps. Kõik toimus avaliku korra huvides. 


Lucerne hoidis nädalate kaupa mu ligidusse, et olla kindel, et ma 
ei püüa ära joosta või siis tema peale kaevata. Aga viimaks tek- 
kis võimalus Amanda lilla teleton välja võtta ja helistada. Amanda 
oli mulle saatnud tekstisõnumiga uue telefoni numbri, mille ta oli 
näpanud, nii et ma teadsin, kuidas teda kätte saada - ta mõtles 
alati kõige peale ette. Ma istusin kapis, et helistada. Seal oli valgus, 
nagu kõikides selle maja seinakappides. Kapp ise olisama suur kui 
mu endine magamiskäbiin. 

Amanda vastas kohe. Seal ekraanil ta nüüd oli ja nägi välja 
samasugune nagu alati. Ma igatsesin aednike juurde tagasi. 

»Ma igatsen sind väga,” ütlesin ma. ,,Ma jooksen ära niipea kui 
saan.” Aga ma ei teadnud, millal see juhtuda võiks, ütlesin ma, sest 
Lucerne hoidis mu pabereid sahtlis luku taga ja väravast ma ilma 
nendeta läbi ei saa. 

»Kas sa kaupa ei saa teha?” küsis Amanda. ,, Nende valvuri- 
tega?” 

»Ei, ütlesin ma. ,, Ma ei usu. Siin on kõik teistmoodi.” 

»Ahah. Mis su juustega juhtus?” 

»Lucerne sundis neid ära lõikama.” 

»Paistab täitsa okei,” lausus Amanda. Siis ütles ta: , Nad leidsid 
Burti tühermaalt, Soomuste tagant. Tal olid külmapõletused.” 

»la oli külmikus olnud?” 

»See, mis temast järel oli. Osa asju oli puudu — maks, neerud ja 
süda. Zeb ütleb, et jõugud müüvad kehaosi, ja siis hoiavad ülejää- 
nut külmas, kuni neil on vaja sõnum edasi anda.” 

»Ren! Kus sa oled?” See oli Lucerne, minu toas. 

»Ma pean minema, sosistasin ma. Toppisin telefoni tagasi tiigri 
sisse. »Siin,” hüüdsin ma. Mu hambad plagisesid. Sügavkülmutitest 


õhkas pakast. 
»Mis sa kapis teed, kullake?” küsis Lucerne. Tule lõunat sööma! 

Varsti hakkab sul parem!” Ta hääl oli reibas: mida hullumeelsemalt 
ja segasemalt ma käitusin, seda parem talle, sest seda vähem keegi 
mind usuks, kui ma temast räägiksin. 

Tema jutu järgi oli ususekti väärastunud mõtete ja ajupesu kes- 
kele sattumine mul trauma tekitanud. Ma ei saanud seda kuidagi 
ümber lükata. Ja pealegi, võib-olla mul oligi trauma: mul ei olnud 
end millegagi võrrelda. 

Kui mind olin küllalt kohendatud — nad kasutasid tõesti sõna 
kohendatud, nagu oleks ma rinnahoidjapael —, ütles Lucerne, et ma 
pean kooli minema, sest ei ole hea, kui ma kodus mossitan: ma 
pean väljas käima ja endale uue elu looma, nii nagu temagi teeb. 
See oli tema jaoks risk — ma olin kõndiv kobarpomm, tõde tema 
kohta võis minu suust välja poksatada iga hetk. Aga ta teadis, et 
vaikimisi mõistan ma teda hukka, ja see häiris teda, nii et ta tahtis 
tõesti mind kuhugi ära saata. 

Frank paistis ta lugu uskuvat, ehkki temal näis nii või teisiti 
ükskõik olevat. Nüüd sain ma aru, miks Lucerne oli Zebiga ära 
jooksnud: Zeb oli teda vähemasti märganud. Ja ta oli ka mind mär- 
ganud, sellal kui Frank kohtles mind nagu akent: ta ei vaadanud 
kunagi mulle otsa, ainult minust läbi. 

Mõnikord nägin ma Zebi unes. Tal oli seljas karukostüüm ja 
karusnahk käis lukuga lahti otsekui pidžaamakott ja Zeb astus 
sellest välja. Unes lõhnas ta lohutavalt — nagu vihmamärg rohi ja 
kaneel ja aednike soolane, äädikane, lehekõrbemisehõngune lõhn. 


Kooli nimeks oli HelthWyzeri keskkool. Esimesel päeval panin 
selga uued riided, mis Lucerne oli mulle välja valinud. Need olid 
roosad ja sidrunikollased — neid värve ei oleks aednikud iialgi 
heaks kiitnud, sest mustus paistis nende pealt välja ja seepi kulus 
siis palju. 

Uutes riietes tundsin end otsekui maskeeritult. Ma ei suutnud 
harjuda, et need olid nii liibuvad võrreldes mu vanade lohmakate 
kleitidega, et paljad käsivarred paistsid käistest välja ja põlvini ula- 
tuv voldiline seelik jättis sääred paljaks. Aga Lucerne'i jutu järgi 
kandsid selliseid riideid kõik HelthWyzeri keskkooli tüdrukud. 

»Ära päiksekreemi unusta, Brenda,” ütles ta, kui ma ukse poole 
astusin. Ta kutsus mind nüüd Brendaks: ta väitis, et see on mu 
päris nimi. 

HelthWyzer saatis ühe õpilase mind juhendama — mind kooli 
saatma ja seda tutvustama. Ta nimi oli Wakulla Price, ta oli sale, 
nahk läikiv nagu iiris. Tal oli seljas pastellkollane topp nagu 
minulgi, aga jalas olid tal püksid. Ta vahtis mu volditud seelikut, 
silmad pärani. ,, Kena seelik,” ütles ta. 

»Ema ostis selle,” ütlesin ma. 

»Ah soo; ütles ta kahetseval toonil. , Minu ema ostis mulle 
sihukese kaks aastat tagasi” Nii et ta meeldis mulle. 

Teel kooli küsis Wakulla Mis su isa teeb, millal sa siia tulid ja nii 
edasi, aga mingeid ususekte ta ei maininud; ja mina küsisin Kui- 
das sulle kool meeldib, kes õpetajad on, ja nii jõudsime õnnelikult 
pärale. Teeäärsed majad olid kõik eri stiili, aga kõigil olid solaar- 
kihid. Linnakutes oli kasutusel tehnoloogia viimane sõna. millele 
Lucerne oli alalõpmata osutanud. Tõepoolest, Brenda, nad on tege- 
likult palju rohelisemad kui need ülipuhtad aednikud, nii et sa ei 
pea nii palju muretsema, kui palju sa kuuma vett kulutad, kas sa ei 
peaks üldse uuesti duši all käima? 

Keskkoolihoone oli säravalt puhas — ei mingit grafitit, ei pude- 
nevat krohvi, ei sissepekstud aknaid. Maja ees oli sügavroheline 
muru ja mõned ümarateks keradeks pügatud põõsad, ja üks kuju: 
»Florence Nightingale” oli kirjas sildil, , Daam lambiga”. Aga keegi 
oli a-st o teinud, nii et paistis , Daam lombiga”. 

»Seda tegi Jimmy,” ütles Wakulla. ,, Tema on nanovormide bio- 
tehnoloogias mu laborikaaslane, ta teeb alailma selliseid totrusi.” 
Ta naeratas: tal olid väga valged hambad. Lucerne oli öelnud, et 
minu hambad on väga pruunid ja et ma pean minema hambakos- 
meetiku juurde. Ta kavatses kogu meie maja ümber kujundada, 
aga tal oli ka minu jaoks muudatusi kavandatud. 

Vähemasti ei olnud mu hammastes auke. Aednikud olid rafi- 
neeritud suhkru vastu ja harjamise osas ranged, ehkki kasutada 
tuli narmastatud oksaraagu, sest mõte panna suhu plastmassi või 


loomakarvu oli neile vastik. 
* 

Esimene hommik selles koolis oli väga kummaline. Tundus, nagu 
toimuksid tunnid võõrkeeles. Kõik õppeained olid teistsugused, 
sõnad olid teistsugused, ja siis olid seal veel arvutid ja pabervihi- 
kud. Hirm nende ees oli minus sügavale juurdunud: see tundus 
nii ohtlik - kogu aeg kirjutada, nii et vaenlased võivad selle üles 
leida —, seda ei saanud lihtsalt maha pühkida nagu tahvlilt. Ma 
tahtsin pesuruumi joosta ning käed pärast klahvide ja vihikute 
puutumist ära pesta; oht oli kindlasti minu peale edasi kandunud. 

Lucerne ütles, et meie niinimetatud isiklikku ajalugu — vägi- 
valdset röövimist ja nii edasi — hoiavad HelthWyzeri linnaku 
ametnikud salajas. Aga keegi oli seda lekitanud, sest sellest teadsid 
kõik kooli lapsed. Vähemasti ei olnud nad kuu.nud Lucerne'i lugu 
seksiorjast ja ihahullust perverdist. Aga ma teadsin, et kui vaja, 
siis ma valetan, et kaitsta Amandat ja Zebi ja Aadam Ühte ja isegi 
tavalisi aednikke. Me oleme kõik üksteise kätes, tavatses Aadam 
Üks öelda. Ma hakkasin aru saama, mis ta mõtles. 

Lõunavaheajal kogunes minu ümber salgake. Mitte õel sal- 
gake, aga uudishimulik. Sa elasid ususektiga! Äge! Kui hullud nad 
olid? Neil oli palju küsimusi. Samal ajal sõid nad oma lõunaeinet 
ja ümberringi heljus lihahais. Peekon. Kalapulgad, 20 protsenti 
kala. Burgerid — nende nimi oli Wyzeburgerid ja need olid tehtud 
paindraamidel kasvatatud lihast. Nii et ühtegi loor. ei olnud tape- 
tud. Aga see haises ikkagi liha järele. Amanda oleks peekoni ära 
söönud näitamaks, et lehesööjad ei olnud talle ajupesu teinud, aga 
mina ei suutnud. Ma nokkisin oma Wyzeburgerist saia ja proovisin 
seda süüa, aga see haises surnud looma järele. 

»No kui jäle see oli?” küsis Wakulla. 

»See oli lihtsalt üks roheliste kultus,” vastasin ma. 

»Nagu hundijesajalased,” ütles üks lastest. , Kas nad olid ter- 
roristid?” Kõik nad kummardusid lähemale: nad ootasid õudus- 
lugusid. 

»Ei. Nad olid patsifistid,” ütlesin ma. ,Me pidime katuseaias 
töötama.” Ja ma jutustasin neile tigude ja nälkjate ümberpaiguta- 
misest. Niimoodi rääkides tundus see mulle väga pentsik. 

»Vähemasti te ei söönud neid,” ütles üks tüdruk. ,, Mõnes usu- 
sektis süüakse maanteelaipu.” 

»Hundijesajalased kindlasti söövad. See oli veebis.” 

»Ssa elasid siis pööblas. Lahe.” Siis ma taipasin, et mul oli eelis, 
sest mina olin elanud pööblas, kus keegi neist ei olnud isegi mitte 
käinud, vahest ainult kooliekskursiooniga, või siis oli mõni hea- 
tegijakalduvustega lapsevanem neid Elupuule tirinud. Nii et ma 
võisin leiutada, mida aga tahtsin. 

»sa olid lapstööjõud,” ütles üks poiss. , Väike keskkonnaori. Sek- 
sikas!” Nad kõik naersid. 

»Jimmy, ära ole totter,” ütles Wakulla. ,, Kõik on korras,” ütles ta 
mulle, ,,ta räägib alati nihukseid asju.” 

Jimmy irvitas. ,Kas te kummardasite kapsaid?” jätkas ta. ,,00 
suur kapsas, ma suudlen su kapsalikku kapsasust!” Ta laskus ühele 
põlvele ja krabas mu volditud seeliku pihku. , Ilusad lehed, kas 
need tulevad ära?” 

»Ära ole nisuke lihahaisukas;, ütlesin ma. 

»Mis asi?” küsis ta naerdes. ,Lihahaisukas?” 

Siis ma pidin seletama, et äärmusroheliste seas oli see jõhker 
sõimusõna. Nagu ka seaõgija. Nagu nälkjanägu. See ajas Jimmy 
veel rohkem naerma. 

Ma nägin kiusatust. Ma nägin seda selgelt. Ma leiutan oma kul- 
tuseelu kohta üha veidramaid detaile, ja siis ma teesklen, et minu 
arust on kõik need asjad just niisama segased kui HelthWyzeri 
laste meelest. Ma oleksin populaarne. Aga ma nägin end ka nii, 
nagu näinuks mind Aadamad ja Eevad: kurvastuse, pettumusega. 
Aadam Üks ja Toby ja Rebecca. Ja Pilar, ehkki ta oli surnud. Ja 
isegi Zeb. 

Reetmine on nii kerge. Sinna võib lihtsalt libiseda. Aga seda ma 


juba teadsin, Bernice'i tõttu. 


Wakulla kõndis koos minuga koju ja Jimmy tuli samuti. Ta lollitas 
kõvasti — tegi nalja ja ootas, et me naeraksime — ja Wakulla nae- 
riski viisakalt. Ma sain aru, et Jimmy oli temast sisse võetud, ehkki 
Wakulla ütles mulle pärast, et tema ei suuda Jimmyt võtta teisiti 
kui sõbrana. 

Wakulla pööras poolel teel oma kodu poole ja Jimmy ütles, 
et tuleb koos minuga, sest see jäi talle tee peale. Ta oli tüütu, kui 

olime mitmekesi koos; võib-olla tundis ta, et parem on iseend nar- 
riks teha kui lasta seda teha teistel. Aga kui ta ei tolatsenud, oli ta 
palju kenam. Ma sain aru, et sisimas oli ta kurb, sest selline olin 
ma isegi. Niimoodi olime omamoodi kaksikud, nii ma vähemasti 
tollal tundsin. Ta oli esimene poiss, keda ma tõepoolest sõbraks 
võisin pidada. 

»Vist on üsna imelik pärast pööblat siin linnakus olla,” ütles ta 
ühel päeval. 

»Jah,” vastasin ma. 

»Kas mingi segane maniakk hoidis su ema tõesti voodi külge 
seotult kinni?” Jimmy võis välja paisata asju, mida teised inimesed 
ehk mõtlesid, aga iialgi ei öelnud. 

»Kus sa seda kuulsid?” küsisin ma. 

»Riietusruumis,” ütles Jimmy. Nii et Lucerne'i vaimusepitsus oli 
välja imbunud. 

Ma hingasin sügavalt sisse. ,, See jääb ju meie vahele?” 

»Ausõna, ütles Jimmy. 

»Ei, ütlesin ma. »Ta ei olnud voodi külge kinni seotud.” 

»Ma ei uskunudki,” sõnas Jimmy. 

»Aga ära seda kellelegi räägi. Ma väga loodan, et sa ei 
räägi. 

»Ei räägi,” ütles Jimmy. Ta ei küsinud Miks mitte. Ta teadis, et 
kui kõik kuulevad, et Lucerne on jama ajanud, siis teavad nad, et ta 
ei olnud röövitud, ta oli lihtsalt suurejoonelise pettusega hakkama 
saanud. Ta oli seda teinud armastuse või siis seksi pärast. Ja et ta 
oli HelthWyzeris tagasi oma luusermehe juures sellepärast, et teine 
sell oli ta üle parda heitnud. Aga ta pigem sureks, kui seda tunnis- 
taks. Või siis pigem tapaks kellegi. 


Kogu selle aja käisin ma oma kapis, võtsin lilla mobiiltelefoni 
tiigri seest välja ja helistasin Amandale. Me saatsime vastastikku 
sõnumeid teatega, millal on kõige parem helistada, ja kui ühen- 
dus oli hea, võisime teineteist ekraanil näha. Ma pärisin palju aed- 
nike kohta. Amanda ütles mulle, et ta ei ela enam Zebi juures — 
Aadam Üksoli öelnud, et ta on peaaegu täiskasvanud, nii et ta pidi 
magama ühes üksikkabiinis ja see oli üsna tüütu. ,, Millal ma sinu 

siia tagasi saan?” küsis ta. Aga ma ei teadnud, kuidas mul õnnes- 
tu<s Helth Wyzerist ära joosta. 

»Ma tegelen sellega,” ütlesin ma. 

Järgmine kord, kui me telefonitsi rääkisime, ütles ta: , Vaata, 
kes siin on, ja seal oli Shackie ja irvitas mulle kohtlaselt, ja ma 
aratlesin, kas nad äkki seksisid. Mul oli tunne, nagu oleks Amanda 
endale krahmanud mingi sädeleva pahna, mida ma endale taht- 
sin, aga see oli tobe, sest mul ei olnud Shackie vastu mitte mingi- 
suguseid tundeid. Ma mõtisklesin küll, kas tema käsi oli olnud mu 
tagumikul sel õhtul, kui ma holospinneris minestasin. Aga väga 
tõenäoliselt oli see Croze'i käsi. 

»Kuidas Croze'il läheb?” küsisin ma Shackielt. , Ja Oatesil?” 

»Hästi,” mõmises Shackie. ,»Millal sa tagasi tuled? Croze tõsiselt 
igatseb sind! Gang, eks?” 

»Green,” ütlesin ma. , Gangreen.” Olin üllatunud, et ta kasutas 
ikka veel seda lapsikut salasõna, aga võib-olla oli Amanda seda 
nõudnud, et ma tunneksin end nende sekka kuuluvat. 

Kui Shackie ekraanilt kadus, ütles Amanda, et nad olid part- 
nerid — nad virutasid kahekesi kaubanduskeskusest asju. Aga see 
oli aus kaup: Amandal oli keegi, kes seljatagust valvas ja aitas asju 
näpata ja maha müüa, ja Shackie sai seksi. 

»Kas sa siisei armasta teda?” küsisin mina. 

Amanda ütles, et ma olen romantik. Ta ütles, et armastus on 
mõttetu, sest see viib rumala vahetuskaubani, kus üks annab liiga 
palju ära ja muutub siis kibestunuks ja õelaks. 

Jimmy ja mina hakkasime koos koduülesandeid tegema. Ta oli 
väga kena ja aitas mind nende osade juures, mida ma ei teadnud. 
Kuna me olime Aednike juures nii palju memoreerinud, võisin ma 
õppetükki lihtsalt vahtida ja siis nägin kõike oma peas otsekui pilti. 
Nii et ehkki see oli mulle raske ja ma tundsin end mahajäänuna, 
jõudsin üsna kiiresti järele. 

Kuna Jimmy oli minust kaks klassi eespool, ei käinud Jimmy 
üheski minu tunnis peale eluliste oskuste, mis pidi aitama elu 
struktureerida, kui see elu kord käes oli. Eluliste oskuste tunnis 
pandi eri vanuserühmad kokku, et me oma erinevate elukoge- 
muste vahetamisest kasu saaksime, ja Jimmy vahetas pinki, et otse 
minu taga istuda. ,, Ma olen su ihukaitsja,” sosistas ta, ja see tekitas 
minus turvalise tunde. 

Kui Lucerne'i kodus ei olnud, läksime õppima minu juurde; kui 
oli, läksime Jimmy poole. Mulle meeldis Jimmy juures rohkem, 
sest tal oli taltsas perunks - see oli uus siirdgeenne loom, pooleldi 
skunks, aga ilma haisuta, pooleldi pesukaru, aga ilma agressiivsu- 
seta. Tema nimi oli Mõrtsukas; ta oli üks esimesi, kes tehtud oli. 
Kui ma ta sülle võtsin, meeldisin ma talle kohe. 

Paistis, et ma meeldisin ka Jimmy emale, ehkki esimene kord, 
kui ta mind nägi, vaatas ta mind oma tõresiniste silmadega väga 
karmilt ja küsis, kui vana ma olen. Tema meeldis mulle ka päris 
hästi, ehkki ta suitsetas liiga palju ja see ajas mu köhima. Aednikest 
ei suitsetanud keegi, vähemasti mitte sigarette. Jimmy ema töötas 
päris palju arvutiga, aga ma ei saanudki aru, mida ta sellega tegi, 
sest tööl ta ei käinud. Jimmy isa oli harva näha - tema oli laboris, 
kus ta nuputas, kuidas siirata sigadele inimeste tüvirakke ja DNAd, 
et kasvatada uusi inimtükke. Ma küsisin Jimmylt, mis tükke, ja ta 

ütles, et neere, aga võib-olla ka kopse — tulevikus on võimalik lasta 
endale teha päris oma siga, kus on kõigest varukoopia. Ma teadsin, 
mida aednikud sellest mõtleksid: nad mõtleksid, et see on halb, 
sest sead tuleb tappa. 

Jimmy oli neid sigu näinud; neid hüüti sigaamideks, nagu 
siga-aam, sest nad olid nii suured. Topeltorganite meetodid olid 
omandisaladused, ütles ta: ülimalt väärtuslikud. ,,Kas sa ei karda, 
et mõni võõras korporatsioon röövib su isa ja pigistab saladused 
ta ajust välja?” küsisin ma. Seda juhtus üha sagedamini; uudistes 
sellest ei räägitud, aga HelthWyzeris liikus kuulujutte. Mõnikord 
said nad röövitud teadlased tagasi, mõnikord mitte. Turvasüsteem 
muutus üha rangemaks. 

Kui olime ülesanded ära teinud, hängisime Jimmyga Helth- 
Wyzeri kaubanduskeskuses, mängisime videomänge ja jõime 
Happicappuchinot. Esimene kord ütlesin ma talle, et Happicuppa 
on kurja pruulis ja ma ei saa seda juua, ja ta naeris mu üle. Teine- 
kord ma ponnistasin, ja see maitses hõrgult, ja varsti ei mõelnud 
ma enam eriti kurjusest, mida see sisaldas. 

Mõne aja pärast rääkis Jimmy mulle Wakulla Price'ist. Ta ütles, 
et Wakulla oli esimene tüdruk, kellesse ta oli armunud, aga kui ta 
oli palunud tal asja tõsiselt võtta, oli Wakulla öelnud, et nad saavad 
olla ainult sõbrad. Ma teadsin seda juba, aga ma ütlesin, et kahju 
küll, ja Jimmy ütles, et oli nädalate kaupa olnud koera okseloik, ja 
ta ei ole sellest ikka veel üle saanud. 

Siis ta küsis, kas mul oli pööblas oma poiss, ja ma ütlesin jah - 
mis ei olnud tõsi —, aga kuna ma sinna enam tagasi ei pääse, otsus- 
tasin ta unustada, sest nii on kõige parem, kui tahad kedagi, keda 
ei või saada. Jimmy tundis mulle mu kaotatud poisi pärast väga 
kaasa ja pigistas mu kätt. Siis tundsin ma valetamise pärast süüme- 
piinu; aga pigistusest mul kahju ei olnud. 

Selleks ajaks oli mul päevik — kõigil tüdrukutel koolis oli, see oli 
retrohullus; inimesed võisid häkkida su arvutisse, aga paberist raa- 
matusse nad häkkida ei saanud. Ma kirjutasin selle kõik oma päe- 
vikusse. See oli nagu jutuajamine kellegagi. Ma ei arvanudki enam, 
et asjade kirjapanemine on chtlik: arvatavasti näitab see, kui kau- 
geks olid aednikud mulle juba jäänud. Ma hoidsin päevikut kapis 

mängukaru sees, sest ma ei tahtnud, et Lucerne mu järel nuhiks. 
Selles oli aednikel õigus: inimese salajaste sõnade lugemine annab 


sulle tema üle võimu. 


Siis tuli HelthWyzeri keskkooli uus poiss. Tema nimi oli Glenn, ja 
niipea kui ma teda nägin, teadsin ma, et ta oli seesama Glenn, kes 
oli tulnud püha Euelli nädalal Elupuule ja kelle Amanda ja mina 
olime saatnud koos ta meepurgiga Pilari juurde. Mulle tundus, 
et ta noogutas mulle kergelt — kas ta tundis mu ära? Ma lootsin, 
et mitte, sest ma ei tahtnud, et ta hakkaks rääkima, kus ta mind 
viimati näinud oli. Mis siis, kui CorpSeCorps püüdis ikka veel 
Lucerne'i väidetavat seksiorjastajat üles leida? Mis siis, kui nad 
leiavad minu kaudu Zebi ja ta lõpetab sügavkülmas, mõni elund 
puudu? See oli kohutav mõte. 

Aga isegi kui Glenn mind mäletaks, ei ütleks ta kindlasti 
midagi, sest ta ei tahaks, et nad saavad teada Pilarist ja Aednikest 
ja kõigest, mida tema koos nendega tegi. Ma olin kindel, et see oli 
midagi ebaseaduslikku, miks muidu oleks Pilar Amanda ja minu 
ära saatnud? See pidi olema meie kaitsmiseks. 

Glenn käitus nii, nagu ei hooliks ta mitte kellestki, tema ja ta 
mustad T-särgid. Aga mõne aja pärast hakkas Jimmy temaga läbi 
käima, ja siis ma ei näinud enam Jimmyft nii palju. 

»Mis asju te selle Glenniga ajate? Ta on jube,” ütlesin ma ühel 
pärastlõunal, kui me kooliraamatukogu arvutitel kodutöid tegime. 
Jimmy ütles, et nad mängivad tema või Glenni juures kolmemõõt- 
melist malet või võrgumänge. Ma arvasin, et tõenäoliselt vahivad 
nad pornot - suurem jagu poisse vahtis ja hulk tüdrukuid ka —, 
seepärast ma küsisin, missuguseid mänge. ,.»Barbarite laasta- 
mistööd”” vastas ta — see oli sõjamäng. , Veri ja roosid” oli nagu 
»Monopol”, ainult et üles pidi ostma genotsiidi ja julmusteturgu. 
Extinctathon oli teadmistemäng, mida mängiti väljasurnud looma- 
dega. 
Võib-olla peaksin ma ka mõni päev mängima tulema,” ütlesin 
ma, aga Jimmy ei võtnud vedu. Seega arvasin, et tegelikult vaata- 


vad nad pornot. 

Siis juhtus üks tõeliselt paha lugu: Jimmy ema kadus. Väideti, et 
teda ei röövitud: ta oli ise ära läinud. Ma kuulsin, kuidas Lucerne 
sellest Frankiga rääkis: paistis, et Jimmy ema oli sisse vehkinud 
suure hulga olulisi andmeid, ning CorpSeCorps vallutas Jimmy 
maja nagu paha lööve. Aga kuna Jimmy oli mulle nii suur semu, 
ütles Lucerne, võib varsti neist ka siin kubiseda. Mitte et meil oleks 
midagi varjata. Aga see oleks paras tülin. 

Ma saatsin Jimmyle kohe sõnumi ja ütlesin, kui kahju mul ta 
ema pärast on, ja küsisin, kas ma võiksin midagi teha. Teda ei 
olnud koolis, aga ta saatis mulle mõne päeva pärast tekstisõnumi 
ja tuli siis minu juurde. Ta oli sügavas masenduses. Oli niigi halb, 
et ema oli läinud, ütles ta, aga CorpSeCorpsi mehed olid palunud 
isa uurimisele kaasa aidata, mis tähendas, et isa kärutati mustas 
solaarautos minema; nüüd nuhkisid kaks CorpSe naist majas ringi 
ja küsisid talt hulgaliselt totraid küsimusi. Mis kõige hullem -— 
Jimmyema oli Mõrtsuka varastanud, et ta loodusesse lasta — ta oli 
Jimmyle kirja jätnud. Aga metsik loodus oli Mõrtsuka jaoks täiesti 
vale koht, sest ilvikud söövad ta ära. 

»Oi, Jimmy, ütlesin ma. ,,See on kohutav.” Ma panin käed talle 
ümber ja kallistasin teda: omamoodi ta nuttis. Mina hakkasin 
samuti nutma ja me silitasime teineteist ettevaatlikult, nagu oleks 
meil mõlemal käeluu katki või haigus kallal; ja siis vajusime õrnalt 
mu voodile, ikka veel teineteisest kinni hoides, nagu oleksime 
uppumas, ja me hakkasime suudlema. Ma tundsin, et aitan Jimmyt 
ja tema aitab samas mind. See oli nagu mõni püha Aednike juu- 
res, kui me tegime kõike erilisel viisil, sest see toimus millegi auks. 
Seda see oli: auks. 

»Ma ei taha sulle haiget teha,” ütles Jimmy. 

Oh, Jimmy, mõtlesin ma. Ma ümbritsen su valgusega. 

Pärast seda esimest korda olin ma väga õnnelik, nagu ma laulak- 
sin. Mitte kurblikku laulu, rohkem nagu linnulaulu. Mulle meeldis 
Jimmyga voodis olla, nii turvaline oli tunda ta käsi enda ümber, ja 
mind hämmastas, kui libe ja siidine võib tunduda nahk teise naha 
vastas. Kehal on omaenese tarkus, tavatses Aadam Üks öelda: ta 
rääkis immuunsüsteemist, aga see oli tõsi teiselgi viisil. See tar- 
kus ei olnud mitte ainult laulmise moodi, see oli nagu tantsimine, 
ainult parem. Ma olin Jimmysse armunud ja ma pidin uskuma, et 
Jimmy on minusse niisama armunud. 

Ma kirjutasin oma päevikusse jimMr. Siis tõmbasin ma sellele 
punase joone alla ja joonistasin punase südame. Ma umbusaldasin 
kirjutamist ikka veel nõnda palju, et ei talletanud sinna kõike, mis 
juhtus, aga iga kord, kui me seksisime, joonistasin ma uue südame 
ja värvisin ära. 

Ma tahtsin Amandale helistada ja talle sellest rääkida, ehkki 
Amanda oli kunagi öelnud, et inimesed, kes räägivad oma seksi- 
elust, on niisama tüütud kui inimesed, kes räägivad oma une- 
nägudest. Aga kui ma kappi läksin ja plüüstiigri välja võtsin, ei 
olnud lillat telefoni enam seal. 

Ma läksin üle kere külmaks. Päevik oli endiselt karu sees, kuhu 
olin selle peitnud. Aga telefoni ei olnud. 

Siis tuli Lucerne mu tuppa. Kas ma ei tea, küsis ta, et linnakus 
peavad olema kõik telefonid registreeritud, et inimesed ei saaks 
telefoni teel tööstussaladusi reeta? Registreerimata telefoni oma- 
mine oli kuritegu ja CorpSeCorps võis neid telefone jälitada. Kas 
ma seda ei teadnud? 

Ma raputasin pead. »Kas nad saavad aru, kellele helistati?” Ta 
ütles, et nad saavad numbrit jälitada, mis võib mõlemale rääki- 

jale tõeliselt halbu uudiseid tähendada. Ta ei öelnud tõeliselt halbu 
uudiseid, ta ütles kahetsusväärseid tagajärgi. 

Siis ütles ta, et ehkki ma ilmselgelt pean teda halvaks emaks, on 
tal siiski südamel minu heaolu. Kui ta näiteks juhtuks leidma lilla 
telefoni, kust on sageli helistatud ühele numbrile, siis võiks ta jätta 
sellele numbrile tekstisõnumi, näiteks: ,Viska minema!!” Nii et kui 
nad selle teise telefoni asukoha kindlaks teevad, siis on see kusagil 
prügikonteineris. Ja tema ise vabaneks sellest lillast. JA nüüd kavat- 
seb ta golfi mängima minna ja ta loodab, et ma mõtlen hoolega 
selle peale, mis ta just ütles. 

Ma mõtlesin tõesti väga hoolega. Ma mõtlesin: Lucerne püüdis 
kangesti Amandat päästa. Ta pidi teadma, et just temale ma helista- 
sin. Aga ta vihkab Amandat. Nii et tegelikult püüdis Lucerne kõigest 
väest Zebi päästa: ta armastab teda kõigest hoolimata. 

Nüüd, kui ma olin Jimmysse armunud, jagus mul rohkem osa- 
võtlikkust ka Lucerne'ile ja viisile, kuidas ta Zebi juuresolekul oli 
käitunud. Ma sain aru, kuidas armastatu pärast võidakse teha äär- 
muslikke asju. Aadam Üks ütles, et kui armastad kedagi, ei leia 
sa võib-olla iga kord niisugust vastuarmastust, nagu igatsed, ent 
ikkagi on see hea asi, sest armastus ümbritseb sind nagu energia- 
laine, ja sellest saab abi olevus, keda sa isegi ei tunne. Näitena tõi 
ta mõne viirusest tapetu, keda söövad raisakotkad. Mulle ei olnud 
see võrdlus meeldinud, aga laias laastus oli mõte õige; sest siin see 
nüüd oli — Lucerne saatis tekstisõnumi, sest ta armastas Zebi, aga 
kõrvalmõjuna päästis ta Amanda, mis ei olnud tema algne kavat- 
sus. Niisiis oli Aadam Ühel õigus. 

Aga samas kaotasin ma ühenduse Amandaga. Olin selle pärast 


väga kurb. 


Jimmy ja mina tegime ikka veel koos kodutöid. Mõnikord me 
tõesti tegimegi, kui läheduses oli teisi inimesi. Muul ajal mitte. 
Kulus umbes minut, et riided seljast heita ja teineteise kaela vis- 
kuda ja et Jimmy libistaks käsi üle mu keha ja ütleks, et ma olen 
sire nagu sülfiid — talle meeldisid säärased sõnad, ega ma küll alati 
ei teadnud, mis need tähendavad. Ta ütles, et mõnikord tunneb ta 
end lapseahistajana. Hiljem kirjutasin ma mõned ta öeldud asjad 

üles, nagu oleksid need prohvetlikud. Jimmy on nii tore ta ütles et 
ma olen sülfiit. Õigekirjast ma eriti ei hoolinud, ainult tundest. 

Ma armastasin teda väga. Aga siis tegin ma vea. Ma küsisin, kas 
ta on ikka veel Wakullasse armunud või armastab ta mind. Ma ei 
oleks pidanud seda küsima. Ta viivitas vastusega liiga kaua ja ütles 
siis, On sel tähtsust? Ma tahtsin öelda jah, aga ütlesin ei. Siis kolis 
WAakulla Price läänerannikule ja Jimmy muutus tusaseks ja veetis 
jälle Glenniga rohkem aega kui minuga. Nii et see oli vastus, ja see 
tegi mu väga õnnetuks. 

Sellest hoolimata seksisime ikka, ehkki mitte kuigi tihti — puna- 
sed südamed mu päevaraamatus olid üksteisest üha kaugemal. 
Siis nägin ma Jimmyt kogemata äritänaval koos LyndaLeega, ühe 
vanema ropu suuga tüdrukuga, kes juttude järgi võttis ette kõik 
kooli poisid, ükshaaval, aga kiiresti, nagu sööks sojapähkleid. 
Jimmy parem käsi oli ta tagumikul ja siis tiris LyndaLee ta pea alla- 
poole ja suudles teda. See oli pikk märg suudlus. Mu kõhus keeras, 
kui mõtlesin, kuidas Jimmy temaga on, ning mulle meenus midagi, 
mis Amanda oli kunagi haiguste kohta öelnud, ja ma mõtlesin: mis 
iganes on LyndaLeel, on ka minul. Ja ma läksin koju ja oksendasin 
ja nutsin ja siis läksin oma suurde valgesse vanni. Aga palju see 
lohutust ei pakkunud. 

Jimmy ei teadnud, et ma temast ja LyndaLeest tean. Mõni päev 
hiljem küsis ta, kas ta tuleb minu juurde nagu tavaliselt, ja ma 
ütlesin jah. Ma kirjutasin oma päevikusse Jimmy sa uudishimu- 
lik jõmpsikas, ma tean, et sa seda loed, mulle on see vastik, see, et 
ma lasin sul ennast keppida, ei tähenda, et sa mulle meeldid, nii et 
HOIA EEMALE!!! Kaks punast kriipsu sõna vastik all, kolm hoia 
eemale all. Siis jätsin ma päeviku kummuti peale. Vaenlased võivad 
kirjutatut sinu vastu kasutada, mõtlesin ma, aga sina võid seda ka 
nende vastu kasutada. 

Pärast seksi käisin üksi duši all ja kui ma välja tulin, luges 
Jimmy mu päevikut ja küsis, miks ma teda nii äkki vihkama olen 
hakanud. Niisiis ma rääkisin talle. Ma kasutasin sõnu, mida ma 
ei olnud kunagi varem valjusti öelnud, ja Jimmy ütles, et ta ei 
ole minu jaoks õige, ta on võimetu pühenduma, Wakulla pärast, 
Wakulla oli muutnud ta emotsionaalseks prügikastiks, aga vahest 

oli juba ta loomus hävitav, sest ta rikub ära iga tüdruku, keda puu- 
dutab. Ja ma küsisin, kui palju neid siis õieti on. Oli talumatu, et ta 
heitis mu lihtsalt suurde tüdrukute korvi, nagu oleksime virsikud 
või kaalikad. Siis ta ütles, et inimesena ma talle meeldin, ja selle- 
pärast on ta minuga aus, ja mina käskisin tal persse kerida. Nii et 
me läksime lahku üsna ebasõbralikult. 

Järgnenud ajajärk oli väga tume. Ma mõtlesin, mida ma maa 
peal üldse teen: keegi ei hooli vähimatki, kui mind siin enam ei 
oleks. Võib-olla peaksin minema heitma selle, mida Aadam Üks 
mu kestaks nimetas, ja muutuma raisakotkaks või vaglaks. Aga siis 
meenus mulle, kuidas Aednikud ütlesid Ren, su elu on hinnaline 
kingitus, ja kui on kink, siis on ka kinkija, ja kui sulle antakse kingi- 
tus, peaksid sa alati tänama. Sellest oli mõneti abi. 

Ja ma kuulsin ka Amanda häält: miks sa nii nõrk oled? Armas- 
tus ei ole kunagi aus kaup. Noh, Jimmy on sust tüdinud, suur asi, 
kuttidest kihab igal pool nagu pisikutest ja neid võib noppida nagu 
lilli ja ära visata, kui nad on närtsinud. Aga sa pead käituma, nagu 
oleks sul võrratu olemine ja iga päev oleks pidu. 


See, mis ma järgmiseks tegin, ei olnud hea, ja mul on selle pärast 
ikka veel häbi. Ma kõndisin kohvikus Glenni juurde — see nõu- 
dis julgust, sest Glenn oli nii külmavereline, et oli praktiliselt jääst. 
Ja ma küsisin, kas ta tahaks minuga hängida. Mõttes mõlkus mul 
muidugi, et ma võin Glenniga seksida ja Jimmy saab sellest teada ja 
on siis muserdatud. Ega ma tegelikult tahtnukski Glenniga seksida, 
see olnuks nagu salatikandiku keppimine. Kuidagi lame ja puine. 

Glenn küsis hämmeldunult: ,,Hängida? Kas sa ei käigi Jim- 
myga?” Ma ütlesin, et see on läbi ja et nagunii ei olnud see kunagi 
tõsine, sest Jimmy oli paras tola. Siis prahvatasin välja järgmise 
asja, mis mulle pähe tuli. 

»Ma nägin sind aednikega, Elupuul,” ütlesin ma. ,, Mäletad? 
Mina olin see, kes su Pilari juurde saatis. Selle meega.” Ta näis 
ärevusse sattuvat ja ütles, et me peaksime ühe Happicappuchino 
võtma ja rääkima. 

Me rääkisime. Me rääkisime palju. Me hängisime äritänaval nii 
palju, et meid hakati paariks pidama, aga seda me ei olnud — meil 

ei olnud kunagi armulugu. Mis see siis oli? Küllap oli Glenn ainus 
inimene Helth Wyzeris, kellega ma sain Aednikest rääkida, ja sama 
oli ka temaga — see meid sidus. Nagu kuuluksime salaklubisse. 
Võib-olla ei olnudki Jimmy mu kaksik — võib-olla oli see Glenn. 
Mis on kummaline mõte, sest ta oli kummaline poiss. Rohkem 
nagu küborg, ja nii Wakulla Price teda kutsuski. Kas me olime sõb- 
rad? Ma ei nimetaks seda isegi nii. Mõnikord vaatas ta mind, nagu 
oleksin ma amööb, või mingi probleem, mida ta nanobiovormide 
tunni jaoks lahendas. 

Glenn teadis Aednikest juba üsna palju, aga ta tahtis veel roh- 
kem teada. Kuidas oli nendega päev päeva kõrval elada. Mida nad 
tegid ja rääkisid, mida nad tegelikult uskusid. Ta pani mind laule 
laulma, ta tahtis, et ma kordaksin, mida Aadam Üks oli oma püha- 
kute päevade või pühade kõnedes öelnud: Glenn ei naernud selle 
üle kunagi, nagu oleks teinud Jimmy, kui ma oleksin temale rää- 
kinud. Ta päris hoopis selliseid asju nagu näiteks: ,.Nii et nende 
arvates tohiksime kasutada ainult taaskasutatud asju. Aga mis siis, 
kui korbid enam uusi asju ei teeks? Siis saaks kõik otsa.” Mõnikord 
küsis ta isiklikumaid asju, näiteks: ,Kas sa sööksid loomi, kui olek- 
sid näljas?” ja ,Kas sinu arvates tuleb tõesti Veeta Uputus?” Aga 
iga kord ma vastust ei teadnud. 

Ta rääkis palju ka muudest asjadest. Ühel päeval ta ütles, et 
vaenlasega silmitsi seistes tuleb tappa kuningas, nii nagu males. 
Ma ütlesin, et inimestel ei ole enam kuningaid. Ta vastas, et mõtleb 
võimukeskusi, aga tänapäeval ei ole see enam üksikisik, vaid teh- 
noloogilised ühendused. Ma küsisin, kas ta mõtleb sääraseid asju 
nagu kodeerimine ja geenisiirdamine, ja ta vastas: , Midagi taolist.” 

Ükskord ta küsis, kas minu arvates on Jumal neuronikobar, ja 
kui on, kassee kobar on siis edasi antud loodusliku valiku teel, sest 
see andis võitluses eelise, või oli see lihtsalt vikkel, nagu omada 
punaseid juukseid, mis ei tähendanud ellujäämisvõimaluste koha 
pealt tuhkagi. Enamasti tundsin ma end üsna kõikuval pinnal, see- 
pärast küsisin ma tavaliselt vastu: ,, Mis sina arvad?” Temal oli alati 
vastus valmis. 

Jimmy nägi meid tõepoolest kaubanduskeskuses koos, ja ta 
näis tõesti jahmunud, ehkki mitte kauaks, sest ma nägin, kuidas ta 

Glenni poole pöidlad püsti tõstis, otsekui öeldes: Las käia, semu, 
ole nii lahke! Nagu oleksin ma tema omand ja ta jagaks mind lah- 


kelt. 


Jimmy ja Glenn lõpetasid kaks aastat enne mind ja läksid kolled- 
žisse. Glenn läks koos kõigi taibudega Watson-Cricki ja Jimmy läks 
Martha Grahami akadeemiasse, mis oli mõeldud neile, kel polnud 
matemaatilisi ega loodusteaduslikke andeid. Nii et vähemasti ei 
pidanud ma enam koolis Jimmyt nägema, kui ta ühele või teisele 
tüdrukule külge lõi. Aga see, et Jimmy't enam ei olnud, oli peaaegu 
veel hullem kui see, et ta oli. 

Kaks järgmist aastat vedasin ma kuidagiviisi läbi. Mu hinded 
olid viletsad, ja ma ei uskunud, et ma kuhugi kolledžisse pääsek- 
sin — ma lõpetan miinimumpalgaga lihaorjana, töötan Salabur- 
gerites või mõnes vastavas kohas. Aga Lucerne tõmbas mingeid 
niite. Ma kuulsin, kuidas ta ühele oma golfiklubisõbrale rääkis: ,,Ta 
ei ole rumal, aga see sektikogemus hävitas ta motivatsiooni, nii et 
Martha Grahami akadeemia on parim, mis me teha saime.” Nii et 
ma pidin minema samasse kohta kus Jimmygi: see tegi mu nii när- 
viliseks, et mul oli süda paha. 

Ööl enne seda, kui ma pitseeritud kuulrongiga minema sõitsin, 
lugesin üle oma vana päevikut, ja siis ma teadsin, mida mõtlesid 
aednikud, kui ütlesid Vaata ette, mida sa kirjutad. Mu ees olid mu 
enda sõnad sellest ajast, kui ma olin väga õnnelik, ainult et nüüd 
oli neid piin lugeda. Viisin päeviku tänavale nurga taha ja viskasin 
jäätõlikonteinerisse. Sellest pidi saama õli ja siis kaovad kõik mu 
joonistatud punased südamed suitsu, aga vähemasti on nad niiviisi 
kasulikud. 

Mingi osa minust uskus, et leian Martha Grahamis taas Jimmy 
ja ta ütleb, et on kogu aeg armastanud ainult mind, ja me oleme 
uuesti koos ja ma andestan talle ja kõik on imetore nii nagu kunagi 
alguses. Aga teine osa minust sai aru, et see on enam-vähem või- 
matu. Aadam Üks tavatses öelda, et inimesed võivad uskuda kahte 
vastandlikku asja ühtaegu, ja nüüd ma teadsin, et see on tõsi. 


MAOTARKUSE PÜHA 


MAOTARKUSE PÜHA 

KAHEKSATEISTKÜMNES AASTA 


VAISTLIKU TEADMISE TÄHTSUSEST 
AADAM ÜHE SÕNAD 


Kallid sõbrad, kaassurelikud, kaasolevused! 

Täna on meie maotarkuse püha ja meie lapsed on taas kord 
loonud võrratud kaunistused. Peame tänama Amandat ja Shack- 
letoni põneva seinamaali eest, mis kujutab konna kugistavat roni- 
nastikut — kui sündsalt meenutab see meile Elutantsu läbipõimu- 
nud olemust. Sellel pühal pakume kombe kohaselt suvikõrvitsat, 
maokujulist aedvilja. Tänud Rebeccale, meie Eeva Üheteistküm- 
nele, uudse suvikõrvitsa-redisetordi eest. Ootame selle maitsmist 
innuga. 

Ent esmalt pean ma teid hoiatama, et teatud isikud on teinud 
mitteametlikke järelepärimisi Zebi, meie mitmeti andeka Aadam 
Seitsme kohta. Meie Isa aias on palju liike, ning ökosüsteemi jaoks 
on vaja igasuguseid, ning Zeb on valinud vägivallatu tee; nii et kui 
teilt küsitakse, pidage meeles, et ,,ma ei tea” on alati parim vastus. 


Meie maotarkuse tekstikoht pärineb Matteuse evangeeliumist 
10:16: , Olge siis arukad nagu maod ja tasased nagu tuvid.” Endis- 
tele bioloogidele meie seas, kes on uurinud madusid või tuvisid. 
võib see lause tunduda hämmeldav. Maod on vilunud kütid, kes 
halvavad või kägistavad ja muljuvad oma saagi, see anne võimal- 
dab neil jahtida palju hiiri ja rotte. Ometi, nende sünnipärasest 
tehnikast hoolimata ei nimetata madusid tavaliselt ,,arukaks” Ja 
tuvid — ehkki meile kahjutud, on nad äärmiselt agressiivsed teiste 
tuvide vastu: isatuvi ründab vähem dominantset isast ja tapab ta, 
kui selleks võimalus tekib. Jumala Vaimu kujutatakse mõnikord 
tuvina, mis annab meile teada, et see vaim ei ole alati rahumeelne: 
tal on ka raevukas pool. 

Madu on sümbolina olnud tähendustest küllastatud kõik jal 

Jumala inimkeelsetes sõnades, ehkki selle ilmingud on erinevad. 
Mõnikord on teda esitatud kui inimkonna kurja vaenlast — vahest 
seetõttu, et meie primaatidest eellased magasid puu otsas ja kägis- 
tajad maod olid nende väheste öiste jahtijate hulgas. Ja meie esi- 
vanemate jaoks — jalavarjudeta nagu nad olid — tähendas rästiku 
peale astumine kindlat surma. Ometi on madu võrdsustatud ka 
Leviataniga, selle suure veekoletisega, kelle Jumal tegi inimkonna 
alandamiseks, ja Iiobile on teda nimetatud aukartustäratava näi- 
tena Tema leidlikkusest. 

Iidsete kreeklaste seas olid maod pühendatud tervendamise 
jumalatele. Teistes religioonides viitab madu, saba suus, elu ring- 
käigule ning aja algusele ja lõpule. Kuna maod ajavad nahka, on 
nad sümboliseerinud ka uuenemist — hinge, mis heidab maha vana 
iseenda ja tõuseb sellest taas hiilgavana. Tõepoolest, keeruline 
sümbol. Seega — kuidas peaksime olema »arukad nagu maod”? Kas 
peaksime sööma iseenese saba või ahvatlema inimesi pahategudele 
või keerduma ümber vaenlaste ja nad surnuks kägistama? Muidugi 
mitte — sest samas lauses kästakse meil olla tasased nagu tuvid. 

Maotarkus — arvan ma - on vahetu tunnetamise tarkus, nii 
nagu madu tunneb maa võnkeid. Madu on tark selle poolest, et 
elab siiruses, ilma et tal oleks vaja keerukaid intellektuaalseid raa- 
mistikke, mida inimkond endale lõputult ehitab. Sest mis meis on 
tõekspidamine ja usk, on teistes olevustes kaasasündinud tead- 
mine. Ükski inimene ei suuda tõeliselt kogu Jumala mõistust 
tunda. Inimmõistus on kui piruetikeerutus ingli pealael, nii tilluke 
on see võrreldes jumaliku otsatusega, mis meid ümbritseb. 

Nii nagu on öeldud Jumala inimsõnades: ,,Usk on loodetava tõe- 
lisus, nähtamatute asjade tõendus.” Selles ongi asja iva: nähtamatud 
asjad. Me ei saa tunda Jumalat arutlemise ja mõõtmise kaudu; tõe- 
poolest, liigne arutlus ja mõõtmine viib kahtluseni. Nende kaudu 
me teame, et komeedid ja tuumaholokaust on võimalikud homsed, 
rääkimata Veeta Uputusest, mis terendab üha lähemal, nagu me 
kardame. See kartus nõrgendab meie kindlameelsust ja sedakaudu 
tuleb usukaotus; ja seejärel tungib meie hingedesse kiusatus paha- 
tahtlikkus seaduslikuks muuta; sest kui meid ootab ees häving, 
milleks siis veel hea poole püüelda? 

Meie, inimesed, peame uskumiseks vaeva nägema, teistel olen- 
ditel ei ole seda vaja. Nad teavad, et saabub koidik. Nad tunnevad 
seda — seda hämaruselainetust, virvendust silmapiiril. Mitte ainult 
iga pääsuke, mitte ainult iga pesukaru, vaid ka iga ümaruss ja mol- 
lusk ja kaheksajalg ja Mo'Hair ja lõmmas — kõiki hoitakse Tema 
peopesal. Erinevalt meist ei ole neil usku vaja. 

Ja madu — kes võib öelda, kus tema pea lõpeb ja keha algab? 
Tema tajub Jumalat igas oma kehaosas; tema tunneb jumaluse võn- 
keid, mis läbistavad maad, ja tema vastab neile kiiremini kui mõte. 

Ja see ongi maotarkus, mida igatseme — see olemise terviklik- 
kus. Tervitagem rõõmuga neid väheseid hetki, mil Jumala armust 
ning meie retriitide ja vigiiliate vahendusel ning Jumala botaanika 
abil seda meile tunda antakse. 

Laulgem. 

JUMAL LOOMADEL” ANDIS 


Jumal loomadel andis 
tarkuse, mida meie ei tea: 
igaüks neist elab, kuis elab. 
Meil selles suhtes ei vea. 


Loomad ei õpikuid vaja, sest 
Jumal meeli ja hingi neil ravib: 
päike juhib ju iga mesilast, 
aitab mutti niiske savi. 


Oma roa saab igaüks Jumalalt, 
igaüks naudib Maa vilju tasa, 
ent keegi ei osta ja keegi ei müü 
ja ei rüveta enda pesa. 


Erksa noolena mõjumas madu, 
maa võnkeid ta iial ei pelga, 
need läbivad soomustet keha 
ja säravat väänlevat selga. 


Oh oleks ma tark nagu madu - 
saaksin tunda siis terviku täiust. 


Ja peale mu mõtleva aju 
ka hing mõõdaks tuntava laiust. 


»Jumala Aednike lauluraamatust” 

43 
TOBY. MAOTARKUSE PÜHA 


KAHEKÜMNE VIIES AASTA 


Maotarkuse püha. Vana kuu. Toby kirjutab püha ja kuufaasi roo- 
sale, silmapilgutuse ja musihuultega paberile. Vanal kuul tuleb 
pügada, ütlesid aednikud. Uuel kuul istutada, vanal kuul lõigata. 
See on hea aeg terariist iseenda külge panna, täksida ära kõik võõ- 
rad kehaosad, mis kohendamist vajavad. Näiteks pea. 
»Nali,” ütleb ta kõva häälega. Ta peaks sellistest morbiidsetest 
mõtetest hoiduma. 
Täna lõikab ta sõrmeküüsi. Varbaküüsi samuti: 
neil ei tohiks lasta ohjeldamatult vohada. Ta 
peaks endale maniküüri tegema: siin on terve hulk 
kosmeetikavahendeid, terved riiulitäied. AnooYoo 
meelas läige. AnooYoo ploominaha silendus, 
AnooYoo põhjalik kümblus noorenduslättes: vabane 
ketendavast epidermisest! Aga milleks vaevuda 
lakkima võisilendama või vabanema? Aga milleks 
mitte vaevuda? Mõlemad valikud on ühtviisi 
mõttetud. 
Tee seda enda heaks, ümises AnooYoo. Uus Sina. Ma võiksin 
saada täiesti uue enda, mõtleb Toby. Veel ühe uue iseenda, värske 
nagu mao. Mitmes see nüüdseks juba on? 


Ta ukerdab trepist üles katusele, tõstab binokli, jälgib omz silmaga 
nähtavaid valdusi. Metsaservas paistab rohu sees liikumist: kas 
need võivad olla sead? Kui on, siis hoiavad nad end varju. Raisa- 
kotkad kogunevad ikka veel surnud kuldi ümber. Seal tegutseb 
ilmselt terve hulk nanobiovorme: see on nüüd vist juba küps. 
Midagi on siin teistmoodi. Maja lähedal sööb rohtu salgake 
lambaid. Viis tükki: kolm Mo'Hairi - roheline, roosa ja erelilla — 

ja veel kaks, kes paistavad olevat tavalised. Mo'Hairide paks vill 
ole kuigi heas seisukorras — selles on klompjaid pusasid ja oksa- 
raage ja kuivanud lehti. Ekraanil, reklaamides, oli nende vill läi- 
kiv — võis näha lammast juukseid pildumas, ja siis ilusat tüdrukut 
samasugusest villast juukselakka pillutamas. Peas uus Mo'Hair - 
ja ilul pole otsa-äärt! Aga ilma salongihoolduseta ei lähe neil nii 
hästi. 

Lambad tõmbuvad kobarasse, tõstavad pead. Toby näeb, miks: 
rohu sees küürutavad kaks lõmmast, kes peavad jahti. Võib-olla 
tunnevad lambad nende lõhna, aga see hõng ajab neid ilmselt 
segadusse — osalt lõvi, osalt lambatalle lõhn. 

Lilla Mo'Hair on kõige enam ähmi täis. Ära näe saaklooma 
moodi välja, mõtleb Toby tema eest. Tõepoolest, lillat lõmbad jahi- 
vadki. Nad lõikavad ta rühmast ära ja ajavad veidi maad eemale. 
Soeng takistab seda mannetut looma — ta näeb välja nagu lilla 
jalgadega klouniparukas — ja lõmbad tõmbavad ta kiiresti pikali. 
Võtab veidi aega, kuni nad villapolsterdise alt kõri leiavad, ja 
Mo'Hair ukerdab mitu korda jalule, enne kui lõmbad talle otsa 
peale teevad. Siis asuvad nad sööma. Teised lambad on segiläbi 
määgides kohmakalt eemale jooksnud, aga nüüd söövad nad jälle 
rohtu. 

Toby kavatses täna aiatööd teha, köögivilju korjata: ta kuiv- ja 
konservtoiduvaru kahaneb nagu kuu. Aga ta otsustab lõmmaste 
pärast sellest loobuda. Kaslased, olgu mis sorti tahes, seavad lõkse: 
üks kargleb ringi, et su tähelepanu hajutada, ja teine hiilib samal 
ajal vaikselt selja taha. 


Õhtupoolikul tukastab ta veidi. Vana kuu tõmbab ligi minevikku, 
ütles Pilar: mis iganes saabub varjudest, seda pead sa pidama 
õnnistuseks. Ja minevik tuleb tõesti tema juurde: lapsepõlve valge 
sõrestikseintega maja, tavalised puud, taamal mets, sinaka varjun- 
diga, nagu oleks seal udu. Metsa taustal paistab siluetina üks hirv, 
ta seisab kangelt nagu murukaunistus, kõrvad kikkis. Isa kaevab 
labidaga aiateivaste hunniku juures; ema paistab vilksamisi köögi- 
aknast. Võib-olla keedab ta suppi. Kõik on rahumeelne, nagu ei 
lõpeks see kunagi. Aga kus on Toby sellel pildil? Sest see on pilt. 

See on lame nagu pilt seinal. Teda seal ei ole. 

Ta avab silmad: põskedel on pisarad. Mind ei olnud pildil, sest 
mina olen raam, mõtleb ta. See ei ole tegelikult minevik. See olen 
ainult mina, kes kõike koos hoiab. See on ainult peotäis haihtuvaid 
närviradu. See on ainult miraaž. 

Ma olin tollal siiski optimist, mõtleb ta. Siis ja seal. Ma ärkasin 
üles vilistades. Ma teadsin, et maailmas on asju valesti, neist rää- 
giti, ma olin uudiseid vaadanud. Aga valed asjad olid valed kusagil 
mujal. 

Selleks ajaks kui ta kolledžisse jõudis, oli valed asjad lähemale 
nihkunud. Ta mäletab seda ängistavat tunnet, just nagu ootaks 
kogu aeg raskeid kiviseid samme ja koputust uksele. Kõik teadsid. 
Keegi ei tunnistanud teadvat. Kui teised inimesed seda arutama 
hakkasid, häälestasid sina end mujale, sest see, mis nad ütlesid, oli 
ühtaegu nii ilmselge ja nii mõeldamatu. 

Me kasutame maa ära. See on peaaegu kadunud. Sääraste hir- 
mudega ei saa vilistades edasi elada. Ootus kerkib sinus nagu 
tõusulaine. Hakkad tahtma, et see läbi saaks. Leiad end ütlevat 
taeva poole: Tee see ometi ära. Tee seda kõige hullemat. Saagu sel- 
lega ühele poole. Ta tundis värinat mööda selgroogu liikuvat, unes 
või ärkvel. See ei kadunud kunagi ära, isegi mitte aednike seas. Kui 
aeg edasi läks, siis eriti mitte aednike seas. 

Esimene pühapäev pärast maotarkuse püha oli püha Jacgues Cous- 
teau päev. See oli kaheksateistkümnes aasta — katkemise aasta, 
ehkki Toby seda veel ei teadnud. Ta mäletab, kuidas rühkis läbi 
Varinguaugu tänavate Heaolukliinikusse tavapärasele pühapäeva- 
õhtusele Aadamate ja Eevade kogunemisele. Midagi head ta sealt 
ei oodanud: viimasel ajal olid need koosolekud muutunud nääkle- 
miseks. 

Nädal varem oli kogu aeg kulunud teoloogiliste probleemide 
peale. Kõigepealt Aadama hammaste küsimus. 

»Aadama hambad?” oli Toby pahvatanud. Ta pidi õppima selli- 
seid jahmatuseväljendusi kontrollima, sest seda võidi pidada krii- 
tikaks. 

Aadam Üks oli selgitanud, et mõned lapsed olid endast väljas, 
sest Zeb oli osutanud erinevustele lihasööjate rebivate, hammus- 
tavate hammaste ning taimetoiduliste jahvatavate, mäluvate ham- 
maste vahel. Lapsed tahtsid teada, miks — kui Aadam loodi taime- 
sööjaks, nii nagu ta kindlasti oligi - on inimhammastel sellised 
segajooned. 

»Ei oleks pidanud seda asja üles võtma,” oli Stuart pomisenud. 

»Me muutusime langedes,” ütles Nuala reipalt. , Me arenesime. 
Kui inimene hakkas liha sööma, siis loomulikult ...” 

See oleks vankri rakendamine hobuse ette, ütles Aadam Üks; 
nad ei saavuta oma eesmärki — lepitada teaduse avastused oma 
sakramentlike eluvaadetega — endisi reegleid jalge alla tampides. 
Ta palus neil selle keerulise küsimuse üle mõtiskleda ning hiljem 
lahendusi pakkuda. 

Siis võeti jutuks loomanahksed riided, mis Jumal Aadamale ja 
Eevale Esimese Moosese raamatu kolmanda peatüki lõpus annab. 
Need tülikad ,,nahkriided”. 

»Lapsed olid nende pärast väga mures,” ütles Nuala. Toby sai 
aru, miks nad olid nii kohkunud olnud. Kas Jumal oli mõne oma 
armsa olevuse tapnud ja nülginud, et neid nahkriideid teha? Kui 
nii, siis andis ta inimesele väga halba eeskuju. Kui mitte, siis kust 
need nahkriided pärit olid? 

»Võib-olla surid need loomad loomulikku surma.” See oli 
Rebecca. , Ja Jumal ei tahtnud lasta neil raisku minna.” Tema nõu- 
dis järeleandmatult kõigi jääkide ärakasutamist. 

»Võib-olla väga väiksed loomad,” oli Katuro öelnud. ,, Lühikese 
elueaga.” 

»See on üks võimalus,” sõnas Aadam Üks. , Jääme praegu selle 
juurde, kuni ilmub veenvam seletus.” 

Oma Eeva-seisuse algusaegadel oli Toby küsinud, kas on tõesti 
vaja selliseid teoloogilisi juuksekarvu lõhki ajada, ja Aadam Üks 
oli kinnitanud, et on. ,Tõde on see,” oli ta öelnud, »et enamik ini- 
mesi ei hooli teistest liikidest, vähemasti mitte siis, kui ajad ras- 
keks lähevad. Nad hoolivad ainult oma järgmisest söögikorrast, 
ja see on täiesti loomulik: me peame sööma või surema. Aga mis 
siis, kui Jumal hoolib? Me oleme arenenud jumalaid uskuma, nii 
et see meie uskumise kalduvus peab andma meile evolutsiooni- 
lise eelise. Rangelt materialistlik nägemus — et me oleme katsetus, 
mida loomne proteiin iseendaga teeb — on enamikule liiga jõhker 
ja üksildane ning viib nihilismini. Niisiis peame tõukama üldist 
meeleolu biosfäärisõbralikus suunas ja osutama, kui ohtlik on 
Jumalat vihastada meile usaldatud hooldusülesannet eirates.” 

»See tähendab, et kui loos on Jumal, on ka karistus,” ütles Toby. 

»Jah”” vastas Aadam Üks. »Pole vist vaja lisada, et karistus on 
ka siis, kui Jumalat loos ei ole. Aga siis ei tunnista inimesed seda 
nii lihtsalt. Kui on karistus, siis tahavad nad ka karistajat. Neile ei 
meeldi mõttetud katastroofid.” 

Mis on küll tänane teema? mõtles Toby. Mis vilja Eeva hea ja 
kurja tundmise puust sõi? See ei saanud olla õun, kui arvestada 
aiaviljeluse tollast olukorda. Dattel? Bergamott? Nõukogu oli seda 
kaua kaalunud. Toby oli mõelnud pakkuda maasikat, aga maasikad 
ei kasvanud ju puu otsas. 

Kõndides pani Toby tähele teisigi inimesi, nagu alati. Ta võis näha 
ette ja külgedele, päiksekübarast hoolimata. Ta seisatas ukseavades 
ja aknapeegelduste ees, et seljatagust kontrollida. Aga ta ei suutnud 
maha raputada tunnet, et keegi varitseb teda — et käsi tõuseb ta 
kaelale, punaste ja siniste veresoontega, lapsekolpadest käevõruga 
käsi. Blancot ei olnud Reoveelaguunis mõnda aega nähtud — ikka 
veel Värvisõjas, väitsid mõned; ei, mere taga palgasõdur, ütlesid tei- 
sed —, aga ta oli nagu sudu: mõned molekulid temast olid alati õhus. 

Keegi oli ta selja taga — ta tundis seda otsekui kihelust õlgade 
vahel. Ta astus ukseavasse, pööras näo kõnnitee poole ja lasi end 
kergendustundega lõdvaks: see oli Zeb. 

»Hei, tips,” ütles Zeb. ,,On alles kuum, mis?” 

Zeb lonkis ta kõrval ja laulis omaette: 


Tattigi keegi ei tee, 
tattigi keegi ei tee, 
ja me oleme pasa sees, 
sest tattigi keegi ei tee! 


»Sa ei peaks ehk laulma,” ütles Toby neutraalselt. Ei olnud hea 
endale pööblateel tähelepanu tõmmata, eriti mitte aednikel. 

»Ma ei saa parata,” ütles Zeb rõõmsalt. Jumala viga. Tema 
kudus muusika meie olemisekangasse. Ta kuuleb sind paremini, 
kui sa laulad, nii et just praegu kuulab Ta seda. Ma loodan, et Talle 
meeldib, lisas ta vagalt, ahvides Aadam Ühe häält — seda häält tegi 
ta tihti, ehkki mitte siis, kui Aadam Üks läheduses oli. 

Varjatud allumatus, mõtles Toby: Zeb on tüdinud olemast 
beetašimpans. 

Eevaks saamisest saadik oli ta Zebi staatusest aednike hulgas 
palju rohkem teada saanud. Iga Aednike katus ja trühvlirakuke ajas 
oma asju, aga iga poole aasta tagant saatsid nad saadikud kesk- 
konvendile, mida turvakaalutlustel ei peetud kunagi kahte korda 
ühes ja samas hüljatud laohoones. Zeb oli alati saadik: tema oma 
varustusega suutis minna läbi kõige jõhkramate pööblate ja mööda 
pääseda CorpSeCorpsi kontrollpunktidest, ilma et teda oleks rün- 
natud, pekstud, pritspüssist tulistatud või arreteeritud. Võib-olla 
just sellepärast lubati tal Aednike reegleid niimoodi väänata. 

Aadam Üks võttis konvendist harva osa. Teekond oli ohte täis, 
ning vaikimisi eeldati, et Zebi võib ohverdada, ent Aadam Üht 
mitte. Teoorias ei olnud Aednike vennaskonnal üldist juhti, aga 
tegelikkuses oli juhiks Aadam Üks, austatud asutaja ja guru. Tema 
leebel sõnavasaral oli Aednike konventidel suur kaal, ja kuna ta ise 
oli harva kohal haamrit kasutamas, käsitses seda tema eest Zeb. See 
pidi olema ahvatlus; mis siis, kui Zeb heidab Aadam Ühe käsud 
üle parda ja asendab need enda omadega? Niisuguste võtetega oli 
varemgi riigikordi muudetud ja valitsejaid kukutatud. 


»Kas sa oled halbu uudiseid kuulnud?” küsis nüüd Toby Zebilt. 
Laulmine oli võti: kui uudised olid halvad, oli Zeb tüütult 
lustlik. 

»lõesti;” ütles Zeb. ,Me kaotasime kontakti ühe oma linnaku- 
liikmega — kulleripoisiga. Ta on tumenenud.” 

Toby oli kulleripoisist kuulnud, kui ta Eevaks oli saanud. Poiss 
oli viinud Pilari biopsianäiteid ja toonud talle saatusliku diag- 
noosi — mõlemad peidetud meepurki. Aga see oli kõik, mida ta 
teadis: Aadamad ja Eevad vahetasid informatsiooni, ent ainult nii- 
palju kui hädavajalik. Pilar oli surnud aastaid tagasid: kulleripoiss 
ei saanud enam olla poiss. 

»Iumenenud?” küsis ta. », Kuidas?” Kas tema pigmentatsiooni 
oli muudetud? Ega ometi. 

»la oli HelthWyzeris, aga nüüd on ta keskkooli ära lõpetanud 
ja läinud Watson-Cricki instituuti ja meie ekraanilt kadunud. Ega 
meil eriti palju seda ekraani küll ei ole,” lisas Zeb. 

Toby ootas. Ei olnud mõtet Zebile peale käia ega urgitseda. 

»See jääb meie vahele, eks?” küsis Zeb veidi aja pärast. 

»Muidugi,” vastas Toby. Ma olen ainult kõrv, mõtles ta. Koera 
moodi ustav kaaslane. Vaikiv kaev. Mitte midagi rohkemat. Kui 
Lucerne oli neli aastat tagasi kuudist ära lennanud, oli Toby kor- 
raks kaalunud, kas kunagi võiks tema ja Zebi vahel ka midagi roh- 
kemat olla. Aga sellest ihalusest ei olnud midagi tulnud. Ma olen 
vale kehatüübiga, mõtles ta. Liiga lihaseline. Kindlasti meeldivad 


Zebile jõnksud. 

»Nõukogu ei tea sellest midagi, selge?” ütles Zeb. Tema tume- 
nemine ajab nad ainult ärevile.” 

»Ma unustan, et sellest kuulsin,” ütles Toby. 

»lema isa oli Pilari sõber — Pilar töötas HelthWyzeris siird- 
geense botaanika vallas. Ma tundsin neid mõlemaid. Aga poisi isa 
oli nördinud, kui teada sai, et nendehädiste toidulisanditega soku- 
tati inimestesse haigusi — et neid kasutati tasuta katseloomadena, ja 
siis toodi nad samu haiguseid ravima. Päris teravmeelne petukaup, 
nad korjasid iseenda tekitatud värgi eest kõva raha. See näris ta 
südametunnistust. Nii et isa sokutas meile huvitavat teavet. Ja siis 
juhtus temaga õnnetus.” 


»Õnnetus?” 
»Kukkus tipptunnil ülekäigusillalt alla. Verepuder.” 


»Veidi liiga kujukas,” ütles Toby. »Taimetoitlase kohta.” 

»Vabandust,” ütles Zeb. Räägiti, et see oli suitsiid.” 

»Ma oletan, et ilmselt ei olnud,” ütles Toby. 

»Me nimetame seda korpitsiidiks. Kui oled korporatsioonis ja 
teed midagi, mis neile ei meeldi, oled surnud. Nagu tulistaksid ise- 
ennast.” 


»saan aru, ütles Toby. 
»Nojah, tagasi meie noormehe juurde. Tema ema töötas Helth- 


Wyzeris diagnostikas, poiss häkkis ta labori parooli ja sai selle süs- 
teemi kaudu meile materjali hankida. Geniaalne häkker. Emaabiellus 
ühe HelthWyzeri keskuse tipptegelasega, ja poiss läks koos temaga.” 

»Sinna, kus on ka Lucerne.” 

Zeb laskis selle kõrvust mööda. »Ta tungis läbi nende tulemüü- 
ride, sepitses mõned kuvariidentiteedid, võttis uuesti ühendust. 
Mõnda aega saime temast kuulda, aga siis jäi kõik vaikseks.” 

»Võib-olla ta kaotas huvi,” ütles Toby. »Või said nad ta kätte.” 

»Võib-olla,” ütles Zeb. ,, Aga ta mängib kolmemõõtmelist malet, 
talle meeldivad väljakutsed. Tal on vilgas mõistus. Ja ta ei tunne 


hirmu” 
»Kui palju temasuguseid meil veel on?” küsis Toby. »Linna- 


kutes?” 
»Mitte ühtegi nii head häkkerit,” vastas Toby. See poiss on 


ainulaadne? 

Nad jõudsid Heaolukliinikusse ja suundusid äädikaruumi. Toby 
läks kolme hiigeltünni taha, keeras pudeliriiuli lukust lahti ja lük- 
kas eest, et saaks siseukse avada. Ta kuulis, kuidas Zeb kõhu sisse 
tõmbas, et end tünnidest mööda pressida: ta ei olnud lodevalt 
paks, aga ta oli suur. 

Vanadest põrandaplankudest kokku lapitud laud täitis sise- 
ruumi peaaegu tervenisti, selle ümber oli kirev kogu toole. Ühel 
seinal oli hiljuti valminud akvarell — püha E. O. Wilson, kiletii- 
valiste kaitsja —, mille oli maalinud Nuala inspiratsioonipuhangul, 
mida tal tuli ette liigagi tihti. Pühaku selja taha oli maalitud päike, 
ja see tekitas nimbuseefekti. Tema näol oli ekstaatiline naeratus ja 
käes korjepurk, milles oli hulk musti täppe. Need on mesilased, 
oletas Toby, või siis sipelgad. Nagu Nuala pühakumaalidel sageli, 
oli üks käsi pikem kui teine. 

Kostis kerge koputus ja Aadam Üks libises läbi ukseava. Teised 
tulid järgemööda. 

Lava taga oli Aadam Üks teistsugune. Mitte päriselt teist- 
sugune — mitte vähem siiras —, ent praktilisem. Ja taktikalisem. 
»Lugegem vaikne palve meie arupidamise edenemiseks,” alus- 
tas ta. Koosolekuid alustati alati nii. Tobyl oli salaruumi ahtuses 
veidi raske palvetada: ta tajusliiga hästi kõhukorinaid, salalõhnade 
puhanguid, kehade kriginat ja nihkumist. Aga teisalt oli tal nagunii 
raske palvetada. 

Vaikne palve käis otsekui aja peale. Kui tõsteti pead ja avati sil- 
mad, vaatas Aadam Üks ruumis ringi. ,,Kas see on uus pilt?” küsis 
ta. »Seinal?” 

Nuala säras. ,, See on püha E. O.,” ütles ta. ,Wilson. Kiletiivaliste 


kaitsja.” 


247 


»Nii tema moodi, mu kallis,” ütles Aadam Üks. »Eriti ... Sind 
on õnnistatud suure andega” Ta köhatas kergelt. ,,Siirdume nüüd 
pakiliste ja praktiliste küsimuste juurde. Meie juurde on äsja saa- 
bunud väga eriline külaline, pärit HelthWyzeri keskusest, ehkki 
ta on, kuidas öeldagi, ringi rännanud. Hoolimata kõigist takistus- 
test on ta toonud meile kingituseks geneetilised koodid, mille eest 
võlgneme talle mitte ainult ajutise varjupaiga, vaid ka turvalise 
koha vägismaailmas.” 

»Nad otsivad teda,” ütles Zeb. »Ta ei tohiks sinna kanti tagasi 
minna. Me peame ta nii kiiresti kui võimalik välja toimetama. Kas 
läbi FenderBenderi ja üle Unelmate tänava nagu tavaliselt?” 

»Kui tee on puhas,” ütles Aadam Üks. ,,Me ei tohi asjatult ris- 
kida. Kui vaja, võime ta alati koosolekuruumi peita.” 

Korporatsioonide eest põgenevate inimeste seas oli vahekord 
kolm üks naiste kasuks. Nuala väitis, et naised on eetilisemad, Zeb 
ütles, et nad on pirtsakamad, ja Philo ütles, et see teeb sama välja. 
Need põgenikud tõid tihti salakaubana informatsiooni. Vormeleid. 
Pikki koodijadasid. Katsete saladusi, omandivalesid. Mida aedni- 
kud selle kõigega tegid? imestas Toby. Ega nad ometi ei müünud 
seda tööstuskorporatsioonide spionaažimaterjalina, ehkki välis- 
maistelt rivaalidelt võinuks selle eest tubli nutsu saada. Niipalju kui 
Toby taipas, hoidsid nad seda lihtsalt enda käes; ehkki oli võimalik, 
et Aadam Üks hellitas lootust kõik kadunud liigid säilinud DNA 
koodide abil taastada; kui kord praeguse masendava aja asemele 
on saabunud eetilisem ja tehniliselt asjatundlikum tulevik. Mam- 
mutit oli kloonitud, miks siis mitte kõiki teisi? Kas see oli tema 
nägemus lõplikust Noa laevast? 

»Meie uus külaline tahaks oma pojale sõnumi saata,” ütles 
Aadam Üks. ,Ta on mures, et jättis ta maha võib-olla pojale kõige 
otsustavamal elujärgul. Poisi nimi on Jimmy. Ma usun, et ta on 
praegu Martha Grahami akadeemias.” 

»Postkaart,” ütles Zeb. Me ütleme, et see on tädi Monicalt. 
Andke mulle aadress, ma läkitan selle Inglismaa kaudu — üks 
inimene meie trühvlirakukesest läheb järgmisel nädalal sinna. 
CorpSeCorps loeb selle loomulikult läbi. Nad loevad kõiki post- 
kaarte.” 

»Ta tahab teada anda, et poisi taltsas perunks lasti Heritage Par- 
kis vabadusse ja ta elab seal vabalt ja õnnelikult. Selle nimi on — 
oh — Mõrtsukas.” 

»Oh Kristus tsepeliinis!” ütles Zeb. 

»Säärane keelepruuk on kohatu,” lausus Nuala. 

»Vabandust. Aga nad teevad selle kuradi keeruliseks,” ütles Zeb. 
»See on kolmas taltsa perunksi sõnum sel kuul. Järgmiseks tulevad 
kõrbehiired ja koduhiired.” 

»Minu meelest on see liigutav,” ütles Nuala. 

»Ju vist mõned inimesed viivad ka ellu selle, mida nad on jut- 
lustanud,” ütles Rebecca. 


Toby määrati uue põgeniku hooldajaks. Tema varjunimi oli Haa- 
mer, sest väidetavasti oli ta enne HelthWyzerist lahkumist oma 
abikaasa arvuti Home Handymani tööriistakomplektiga tükkideks 
lammutanud, et varjata oma ulatuslikku andmevargust. Ta oli kõhn 
ja siniste silmadega ja kaugeltki mitte rahulik. Nagu kõik korpo- 
ratsioonist ülejooksnud, arvas ta, et on ainus inimene, kes kunagi 
äkilise ja ketserliku sammuga korporatsioonile vastu astunud; ja 
nagu nad kõik, ihkas ta meeleheitlikult kuulda, kui hea inimene 
ta on. 

Toby tuli talle vastu. Ta rääkis, kui vapper Haamer oli olnud, 
mis oli tõsi, ja kui taibukas ta oli olnud, et valis selle kaudse ja 
kõvera tee, ja kui väga hindasid nad temalt saadud informatsiooni. 
Tegelikultei olnud Haamer rääkinud midagi, mida nad juba poleks 
tednud — see oli see inimeselt seale siirdatud neokorteksi mater- 
jal —, aga oleks olnud kalk seda öelda. Me peame heitma võrgud 
laialt välja, ütles Aadam Üks, ehkki mõned kalad võivad olla väike- 
sed. Ja me peame olema lootusemajakas, sest kui inimestele öelda, 
et nad ei saa midagi teha, siis teevad nad midagi hullemat kui mitte 
midagi. 

Toby rüütas Haamri tumesinisesse aednikukleiti ja andis näo 
varjamiseks ninakoonuse. Aga naine oli närviline ja kärsitu ja aina 
küsis, kas ta võiks ühe sigareti saada. Toby ütles, et aednikud ei 
suitseta — kindlasti mitte tubakat —, seega paljastaks suitsetamine 
ta maskeeringu. Pealegi ei olnud katusel sigarette. 

Haamer kõndis edasi-tagasi ja näris küüsi, kuni Toby tundis 
tahtmist teda lüüa. Me ei palunud sul siia tulla ja kõigi meie pead 
silmusesse pista teelusikatäie iganenud rämpsu pärast, tahtis ta 
öelda. Lõpuks andis ta naisele kummeliteed, sees mõni tilk magu- 
nat, et teda lainetelt maha võtta. 

Järgmine päev oli Galiitsia pühaku Aleksander Zawadzki päev. See 
oli vähemtähtis pühak, ent üks Toby lemmikuid. Ta oli elanud äre- 
vail aegadel — aga millised ajad Poolas ei olnud rahutud? -, ent 
jätkanud sellest hoolimata omaenda rahumeelseid ja veidi totraid 
toiminguid, katalooginud Galiitsia lilli ja andnud putukatele nime- 
sid. Rebeccale meeldis ta samuti: ta oli pannud ta koos liblika- 
aplikatsioonidega oma põllele ja väikestele lastele tegi ta suupisteks 
väikseid põrnikaküpsiseid, igaühel kaunistuseks tähed A ja Z. Lap- 
sed olid temast teinud laulu: Alexsander, Alexsander, nina peal on 
sitikas! Puhu taskurätile, pane õielehele! 

Oli keskhommik. Haamer magas ikka veel eelmise päeva 
maguna mõju välja: Toby oli teinud joogi liiga kange, aga ta ei 
tundnud eriti süümepiina, ja nüüd oli tal aega oma tavaliste toi- 
metuste jaoks. Ta tõmbas ülle mesilasvõrgu ja kindad ning süütas 
lõõtsas suitsupuru: nagu ta mesilastele oli seletanud, kavatses ta 
hommikul täis kärgedest mett võtta. Aga enne kui ta suitsutama 
jõudis hakata, ilmus välja Zeb. 

»Närused uudised,” ütles ta. Su Värvisõja sell on jälle väljas.” 
Nagu kõik teisedki aednikud, teadis Zeb seda lugu, kuidas Aadam 
Üks ning Pungad ja Õied olid Toby Blanco käest päästnud - see oli 
osa suulisest ajaloost. Aga ta tajus ka Toby hirmu. Ehkki nad seda 
kunagi ei arutanud. 

Toby tundis jäist sähvatust end läbistavat. Ta tõstis võrgu üles. 
»Päriselt?” 

»Aina vanem ja tigedam,” vastas Zeb. See väärdunud sitapea 
oleks ammu pidanud raisakotkaste sõnnik olema. Tal on ilmselt 
sõpru kõrgetel kohtadel, sest ta juhib jälle Reoveelaguunis Salabur- 
gereid.” 

»Kui ta ainult sinna jääks,” ütles Toby. Ta püüdis rääkida kindla 
häälega. 

»Mesilased võivad oodata,” sõnas Zeb. Ta võttis Tobyl käsivar- 
rest. »Sa pead maha istuma. Ma nuhin natuke ringi. Võib-olla on 
ta su unustanud.” 

Ta viis Toby kööki. , Kullake, sa näed roid välja,” ütles Rebecca. 
»Mis lahti on?” Toby rääkis talle. 

»Oh sa raisk,” ütles Rebecca. ,, Ma teen sulle veidi päästeteed, 
paistab, et sul on seda vaja. Ära muretse — ühel päeval selle mehe 
karma tapab ta.” Aga ühel päeval on liiga kaugel, mõtles Toby. 


Oli õhtupoolik. Paljud Aednike lihtliikmed olid katusele kogune- 
nud. Mõned sidusid tomateid ja tõstsid üles suvikõrvitsaid, mis 
torm, tugevam kui tavaliselt, oli pikali puhunud. Teised istusid 
varjus, kudusid, sõlmisid, lappisid. Aadamad ja Eevad olid rahu- 
tud nagu alati, kui nad jooksikule peavarju andsid — mis siis, kui 
Haamrit jälitati? Aadam Üks oli välja pannud vahimehed; ta ise 
seisis katuseserval, ühel jalal, meditatsioonipoosis, ja pidas silmas 
tänavat enda all. 

Haamer oli üles ärganud ja Toby oli käsutanud ta salatilt tigusid 
noppima; lihtaednikele ütles ta, et Haamer on uus pöördunu ja uje. 
Nad olid näinud paljusid uusi pöördunuid tulemas ja minemas. 

»Kui meile tullakse külla,” ütles Toby Haamrile, kui on midagi 
inspekteerimise moodi, tõmba päiksekübar silmile ja tegele tigu- 
dega edasi. Hoia tagaplaanile.” Ta ise suitsutas mesilasi, järgides 
teooriat, et kõige parem on käituda nagu tavaliselt. 

Siis tulid Shackleton ja Crozier ja väike Oates tüminal trepist 
üles, kannul Amanda ja siis Zeb. Nad suundusid otse Aadam Ühe 
poole. Aadam Üks nokutas lõuaga Toby poole: ühine meiega. 

»Reoveelaguunis oli kähmlus,” ütles Zeb, kui nad olid Aadam 
Ühe ümber kogunenud. 

»Kähmlus?” küsis Aadam Üks. 

»Me ainult vaatasime,” ütles Shackleton. » Aga ta nägi meid.” 

»Ta sõimas meid kuradi lihavarasteks,” ütles Crozier. ,Ta oli 


purjus. 
»Mitte purjus: laksu all,” ütles Amanda autoriteetselt. Ta 

püüdis mind lüüa, aga ma tegin satsuma't.” Toby muigas kergelt: 
Amandat alahinnata oli viga. Ta oli nüüdseks pikk sitke amatsoon, 
ja ta oli Zebi juures urbaanse verevalamise piiramist õppinud. 
Nagu ka tema kaks ustavat kannupoissi. Kolm, kui ka Oatesi nende 
hulka lugeda, ehkki tema oli Amandast lihtsalt lootusetult sisse 
võetud. 

»Kes on see tema?” küsis Aadam Üks. »Kus see juhtus?” 

»Salaburgerites,” vastas Zeb. , Me kontrollisime seda — kuul- 
sime, et Blanco on tagasi.” 

»Zeb tõmbas talle ühe unagi,” ütles Shackleton. »See oli vägev!” 

»Kas teil oli vaja tingimata sinna minna?” küsis Aadam Üks 
pisut tõredalt. , Meil on teisigi viise ...” 

»Siis tormasid aasiasulamid talle peale,” ütles Oates joovastu- 
nult. »Neil olid pudelid!” 

»Iema tõmbas tapjanoa välja,” ütles Croze. ,Täkkis paar tükki 
ära. 

»Ma loodan, et ei ole sündinud pöördumatut kahju,” ütles 
Aadam Üks. »Kui väga me ka taunime Salaburgerite olemasolu ja 
selle õnnetu inimese hävitustööd, vägivalda me ei soovi.” 

»Putka pöörati pahupidi, liha pilluti laiali. Tema sai ainult 
mõned muhud ja kriimud,” ütles Zeb. 

»See on kahetsusväärne, ütles Aadam Üks. »Tõsi, mõnikord 
tuleb meil end kaitsta, ja meil on varemgi olnud tüli selle — temaga. 
Aga praegu jääb mul mulje, et meie ründasime esimesena?” Ta 
kortsutas Zebi poole kulmu. ,Või provotseerisime rünnaku? On 
see tõsi?” 

»See sitapea oli keretäie ära teeninud,” vastas Zeb. , Me peak- 
sime medalid saama.” 

»Meie tee on rahumeelne tee,” ütles Aadam Üks, kulm veel 
enam kortsus. 

»Rahuga jõuab ainult teatud maani,” vastas Zeb. , Vähemalt sada 
liiki on eelmisest kuust saadik välja surnud. Nad kurat söödi ära! 
Me ei saa lihtsalt niisama istuda ja vaadata, kuidas tuled kustuvad. 
Me peame kuskilt alustama. Täna Salaburgerid, homme kuradi 
gurmeerestoranide kett. Haruldus. See peab kaduma.” 

»Meie osa olevuste hulgas on olla tunnistajaks,” ütles Aadam 

Üks. » Ning hoida lahkunute mälestusi ja genoome. Vere eest ei saa 
võidelda verega. Ma arvasin, et oleme ühel meelel.” 

Tekkis vaikus. Shackleton ja Crozier ja Oates ja Amanda vahti- 
sid Zebi. Zeb ja Aadam Üks vahtisid teineteist. 

»Nüüd on nagunii liiga hilja,” ütles Zeb. ,,Blanco on marus. 

»Kas ta rikub pööblajõukude piire?” küsis Toby. »Tungib meile 
siia Varinguauku kallale?” 

»Tahtmist tal selleks on, pole küsimustki,” ütles Zeb. Tavalised 
jõugumehed teda enam ei hirmuta. Ta on mitmekordne Värvisõja- 


”» 
mees. 


Zeb hoiatas kokku kogunenud aednikke, pani katusele vahid välja 
ja paigutas kõige tugevamad väravavalvurid tuletõrjetrepi alumisse 
otsa. Aadam Üks protestis, öeldes, et vaenlaste moodi käituda 
tähendab nende tasemele laskuda. Zeb ütles, et kui Aadam Üks 
tahab kaitseküsimuse mingil muul moel lahendada, võib ta seda 
vabalt teha, aga kui mitte, siis ärgu oma nina vahele pistku. 

»Paistab liikumist,” ütles Rebecca. , Kolm tükki tuleb.” 

»Mida iganes sa teed,” ütles Toby Haanrrile, ära plagama pista. 
Ära tee midagi, mis tähelepanu tõmbaks.” Ta läks katuseäärele vaa- 
tama. 

Kolm raskekaallast trampis kõnniteel. Neil olid pesapallikuri- 
kad käes. Pritspüsse ei olnud. Seega ei olnud need CorpSeCorpsist, 
vaid kõigest tavalised pööbla kõrilõikajad: kättemaks Salaburgerite 
rüüstamise eest. Üks kolmest oli Blanco — Toby võis selle mehe iga 
nurga alt ära tunda. Mida ta kavatseb teha? Klohmib kohapeal sur- 
nuks või tirib minema, et seda mujal pikaldasemalt teha? 

»Mis lahti, kullake?” küsis Aadam Üks. 

»See on tema, vastas Toby. »Kui ta mind näeb, tapab ta mu ära. 

»Pea püsti, ütles Aadam Üks. Sulle ei juhtu midagi halba.” Aga 
kuna Aadam Ühe meelest juhtusid isegi kõige hirmsamad asjad 
lõppkokkuvõttes suurepärastel, ehkki äraarvamatutel põhjustel, ei 
rahustanud see Tobyt kuigivõrd. 

Zeb ütles, et Toby peaks nende erikülalise igaks juhuks silma 
alt ära viima, seepärast ta viis Haamri oma kambrikusse ja andis 
talle rahustavat jooki, rohkelt kummelit ja natuke magunat. Haa- 

mer vajus unne ja Toby istus ning vaatas teda ning lootis, et nad ei 
oleks lõpuks kahekesi nurka aetud. Ta tabas end relvade järele ringi 
vaatamas. Ma võiksin neid magunapudeliga lüüa, mõtles ta. Aga 
see ei ole väga suur. 

Siis kõndis ta tagasi katusele. Ta oli ikka veel mesinikurüüs. 
Ta sättis raskeid kindaid, võttis lõõtsa kätte ja lasi võrgu näo ette. 
»seiske mu kõrval,” ütles ta mesilastele. , Olge mu sõnumikandjad.” 
Just nagu nad kuuleksid. 


Võitlus ei kastnud kaua. Hiljem kuulis Toby, kuidas Shackleton 
ja Crozier ja Oates esitasid täit lahingulugu väiksematele lastele, 
kelle Nuala oli kiiresti minema kupatanud. Nende sõnul oli lahing 
olnud kangelaslik. 

»Zeb oli võrratu,” ütles Shackleton. ,.Tal oli kõik ette plaanitud! 
Nad ilmselt mõtlesid, et kuna me oleme nii patsifistlikud, siis nad 
võivad lihtsalt ... Nojah, see oli nagu lõks — me taganesime trepist 
üles ja nemad tulid järele.” 

»Ja siis, ja siis,” ütles Oates. 

»Ja siis katusel lasi Zeb esimesel kutil endale äsada ja siis ta võt- 
tis kuti >esapallikurikast kinni ja pillutas veits ja kutt prantsatas 
peaaegu vastu Rebeccat ja temal oli see kaheharuline kahvel, ja siis 
lendas tüüp karjudes üle katuseääre.” 

»Niimoodi!” ütles Oates käsi lehvitades. 

»Ja siis pritsis Stuart järgmist taimeniisutiga,” ütles Crozier. ,Ta 
ütles, et kassidele see mõjub.” 

»Amanda tegi talle midagi. Tegid ju?” pöördus Shackleton kiin- 
dunult Amanda poole. ,, Nagu mingi verevalamise piiramise liigu- 
tus, nagu hamachi või — ma ei tea, mis ta tegi, aga see lendas kah 
üle ääre. Kas sa äsasid talle munadesse või mida?” 

»Ma paigutasin ta ümber,” ütles Amanda tagasihoidlikult. 
»Nagu teo.” 

»Ja siis see kolmas kutt jooksis minema,” ütles Oates. ,See 
kõige suurem. Mesilased ümberringi. Toby tegi seda, see oli vinge. 
Aadam Üks ei lubanud meil talle järele minna.” 

»LZeb ütleb, et see ei ole veel lõpp,” lausus Amanda. 

Tobyl oli oma versioon, kus kõik oli liikunud niihästi väga kii- 
resti kui ka väga aeglaselt. Ta oli läinud mesitarude taha, ja siis 
olid need kolm kohal, kerkisid trepiotsast. Kahvanäoline tumeda 
lõua ja pesapallikurikaga mees, armiline punakalatüüp, ja Blanco. 
Blanco oli teda kohe märganud. »Ma näen sind, vintske persega 
lirva!” röökis ta. ,, Sa oled liha!” Toby mesilasvõrgust maskeerin- 
guks ei piisanud Blanco tõmbas noa välja; ta irvitas. 

Esimene mees oli Rebeccaga kokku sattunud ja kuidagi üle 
katuseääre kukkunud, karjudes, aga teine tuli üha edasi. Siis oli 
Amanda — kes oli seisnud veidi kõrval, eeterliku ja ohutu välja- 
nägemisega — tõstnud käe. Toby oli näinud valgusevälgatust: kas 
see oli klaas? Aga Blanco oli peaaegu tema juures; nende vahel ei 
olnud midagi peale mesipuude. 

Ta lükkas mesipuud ümber — kolm tükki. Temal oli võrk, 
Blancol ei olnud Mesilased valgusid vihast vingudes välja ja sööst- 
sid Blanco poole otsekui nooled. Ta põgenes ulgudes tuletõrjetrepi 
poole, kätega vehkides ja rapsides, mesilasparv kuklas. 

Tobyl võttis tarude püstipanemine aega. Mesilased olid raevu- 
nud ja mitu aednikku sai nõelata. Toby vabandas ohvrite ees ning 
tema ja Katuro ravitsesid neid kalamiini ja kummeliga; aga palju 
sõnaohtramalt vabandas ta mesilaste ees, kui oli nad küllalt uima- 
seks suitsutanud: nemad olid lahingus ohverdanud palju omakseid. 

Aadamatel ja Eevadel oli äädikatünnide taga salaruumis pingeline 
koosolek. ,,See sitapea ilma loata ei ründa,” ütles Zeb. ,Selle taga 
on CorpSeCorps - nad teavad mõnda inimest, keda me aitame, 
ja seepärast katsuvad nad näidata meid samasuguste fanaatikutest 
terroristidena nagu hundijesa jalased.” 

»Ei, see on isiklik,” ütles Rebecca. ,,See mees on õel nagu madu, 
kogu lugupidamise juures madude vastu, ja ta jahtis Tobyt, see on 
kõik. Kui ta kord oma pulga mõnda prakku topib, siis ta arvabki, 
et see on tema oma.” Kui Rebecca ärritus, siis kippus ta oma endis- 
aegset sõnavara pruukima, ja siis kohe kahetsema. »Ära pane 
pahaks, Toby,” ütles ta. 

»Otsene põhjus on kindlasti meie seas,” ütles Aadam Üks. 
»Noored provotseerisid teda. Ja Zeb. Oleksime pidanud magava 
koera rahule jätma.” 

»Koer on õige sõna,” ütles Rebecca. , Kogu lugupidamise juures 
koerte vastu.” 

»Kaks surnukeha kõnniteel ei tule kindlasti meie rahumeelsele 
mainele kuidagimoodi kasuks,” ütles Nuala. 

»Õnnetusjuhtumid. Kukkusid katuselt alla” ütles Zeb. 

»Ja ühel lõigati kukkumise pealt kõri läbi ja teisel torgati silm 
välja,” vastas Aadam Üks. Nagu igasugune kohtulik juurdlus kohe 
näitaks.” 

»Ohtlik, tellisseinad,” ütles Katuro. »Leidub torkavaid asju. 
Naelu. Klaasikilde. Teravaid asju.” 

»sulle oleks äkki mõni surnud aednik rohkem meeldinud?” 
küsis Zeb. 

»Kui su oletused on õiged,” lausus Aadam Üks, »ja see on 
CorpSeCorpsi sepitsus, kas sul ei tulnud siis pähe, et võib-olla 

saadeti need kolm just nimelt sellist vahejuhtumit provotseerima? 
Et panna meid seadust rikkuma ja seeläbi leida ettekäänet surve- 
vahendite kasutamiseks?” 

»Mis meil valida oli?” küsis Zeb. Lasta end lömastada otsekui 
putukaid? Ehkki me putukaid ei lömasta,” lisas ta. 

»Nad tulevad tagasi,” ütles Toby. ,, Mis selle põhjus ka oli, 
CorpSeCorps või mitte. Niikaua kui mina siin olen, olen ma siht- 
märk.” 

»Ma arvan,” ütles Aadam Üks, ,et sinu turvalisuse huvides, kal- 
lis Toby, ja ühtlasi kogu aia turvalisuse huvides on parem, kui me 
paigutame su mõnda vägismaailma trühvliorva. Sinust võib seal 
meile palju kasu olla. Me palume oma pööbrattidest sidemeestel 
levitada sõnumit, et sa ei ole enam meie hulgas. Võib-olla kaob siis 
su vihamehel motivatsioon ja me oleme sellesuunalise agressiooni 
vastu kaitstud, vähemasti mõneks ajaks. Kui kiiresti me te ära viia 
saame?” küsis ta Zebilt. 

»Võid selle juba tehtuks lugeda,” ütles Zeb. 


Toby läks oma magamiskabiini ja pakkis kokku hädavajalikumad 
asjad — ekstraktipudelid, kuivatatud ürdid, seened. Viimased kolm 
purki Pilari mett. Ta jättis igast asjast natuke järele sellele, kes iga- 
nes tema asemel Eeva Kuueks hakkab. 

Ta mäletas, kui väga oli ta alguses ihanud aiast lahkuda, lah- 
kuda igavusest ja klaustrofoobiast, mäletas, kuidas ihkas seda, 
mida ta arvas omaenese elu olevat; aga nüüd, kui ta tõesti pidi 
lahkuma, tundus see nagu väljaheitmine. Ei: pigem äraväänamine, 
lahtiraiumine, naha mahakoorimine. Ta tundis kiusatust juua veidi 
magunat, et tuimastada, aga pidas vastu. Ta pidi valvsaks jääma. 

Veel miski tegi haiget: ta vedas Pilarit alt. Kas tal jääb aega 
mesilastele hüvasti öelda, ja kui ta seda ei tee, kas mesilaspered 
surevad? Kes võtab mesinikutöö üle? Kel on selleks oskusi? Ta kat- 
tis pea rätiga ja kiirustas mesitarude juurde. 

»Mesilased,” ütles ta valjusti. ,, Mul on uudiseid.” Kas mesilased 
seisatasid õhus, kas nad kuulasid? Mitu tükki tuli teda uudistama; 
nad laskusid ta näole, et uurida ta emotsioone nahal leiduvate 
kemikaalide järgi. Ta lootis, et nad on mesitarude ümberpaiska- 

mise andestanud. ,Te peate oma emale ütlema, et ma pidir lah- 
kuma,” lausus ta. ,,Sellel pole teiega midagi pistmist, teie olete oma 
kohust hästi täitnud. Mu vaenlane sunnib mind minema. Mul 
on kahju. Ma loodan, et kunagi kohtume õnnelikumail asjaolu- 
del.” Ta leidis end mesilastega rääkides alatihti ülevat stiili :arvi- 
tamas. 

Mesilased sumisesid ja suhisesid; tundus, et nad räägivad 
temast. Toby soovis, et võiks nad kaasa võtta — suure, kuldse, kar- 
vase kollektiivse lemmiklooma. ,,Ma jään teid igatsema, mesila- 
sed,” ütles ta. Otsekui vastuseks hakkas üks neist ta ninasõõrmest 
sisse ronima. Ta puhus mesilase järsult välja. Võib-olla me kan- 
name neil vestlustel võrku, mõtles ta, et nad ei saaks meile kõrva 
tungida. 


Ta läks tagasi oma kambrikusse, kus tunni aja pärast ühinesid 
temaga Aadam Üks ja Zeb. ,Kallis Toby, pane parem see selga,” 
ütles Aadam Üks. Tal oli kaasas karusürp — punaste plagisevate 
kumnijjalgade ja kollase naeruse plastnokaga kahune roosz part. 
»Ninakoonus on sisse ehitatud. See on uusim materjal. MoHairi 
neobiokarusnahk — see hingab. Vähemasti silt väidab nii.” 

Nad ootasid kahekesi kabiinikardina taga, kuni Toby sünge 
aednikukleidi seljast võttis ja karusnaha selga pani. Neobiokarus- 
nahk või mitte, selle sees oli igatahes palav. Ta teadis, et vaatab 
välja valgetest ümmargustest, mustade pupillidega silmadest, aga 
tundus, nagu piiluks lukuaugust. 

»Plagista tiibu,” ütles Zeb. 

Toby liigutas karusvarrukates käsi üles ja alla ja pardikostüüm 
prääksus. Hääl oli selline, nagu oleks mõni vanamees ninz nuu- 
sanud. 

»Kui tahad saba jonksutada, siis põruta vasaku jalaga vastu 
maad.” 

»Kuidas ma räägin?” küsis Toby. Ta pidi seda uuesti ütlema, 
kõvemini. 

»Parema kõrvaaugu kaudu,” ütles Aadam Üks. 

Einoh, tore, mõtles Toby. Prääksud jalaga, räägid kõrvaaugu 
kaudu. Teiste kehafunktsioonide kohta ma parem ei küsigi. 

Ta pani uuesti kleidi selga ja Zeb toppis karusürbi õlapauna. 
»Ma viin su veoautoga ära,” ütles ta. ,,See on maja ees.” 

»Me võtame õige pea ühendust,” ütles Aadam Üks. ,, Ma kahet- 
sen ... Õnnetul kombel ... Hoia valgus enda ümber ...” 

»Ma püüan,” vastas Toby. 


Aednike suruõhuveoautol oli nüüd logo pEoTuju. Toby istus ette 
Zebi kõrvale. Haamer oli õhupallikastiks maskeerituna taga: Zeb 
ütles, et ta lööb kaks kärbest ühe hoobiga. 

»Kahju küll,” lisas ta. 

»Mispärast?” küsis Toby. Kahju, et ta ära läheb? Ta tundis, kui- 


das pulss hakkas põksuma. 

»Kahe kärbse mahalöömise pärast. Ei ole hea kärbsetapmist 
mainida.” 

» Ahah, jah,” ütles Toby. ,,Pole hullu.” 

»Haamri saadame päris kaugele,” ütles Zeb. » Meil on sidemeid 
kotilaadijate hulgas, kes töötavad pitseeritud kuulrongidel; ta võib 
sõita laadungina; me paneme ,,Kergesti puruneva” sildi peale. 
Oregonis on meil üks trühvlirakuke — nemad toimetavad ta silma 
alt ära.” 

»Ja mis minust saab?” küsis Toby. 

»Aadam Üks tahab, et sina oleksid aiale lähemal,” ütles Zeb, 
»Juhuks kui Blanco jälle Värvisõtta satub ja sa saad tagasi tulla. 
Meil on sinu jaoks üks vägismaailma paik, aga sättimisega läheb 
paar päeva aega. Vahepeal võid sa oma ürbis ringi käia. Unelmate 
tänaval, kus nad kaubitsevad tellimusgeenidega — see koht kubi- 
seb karusürparitest, keegi ei pane sind tähele. Nüüd kükita parem 
maha — m: sõidame läbi Reoveelaguuni.” 

Zeb viis Toby FenderBender Body Shopi, kus üks aednikust ela- 
nik ta auto pealt maha viipas ja peitis vana hüdrolifti auku, mille 
nad pealt luugilaudadega katsid. Seal hingas ta igivanu mootoriõli 
aure ja sõi kasina eine niisketest sojapaladest ja naeripüreest ning 
jõi peale sumahhijooki. Ta magas vanal madratsil, karusürp pad- 
jaks. Bioletti seal ei olnud, ainud üks roostes Happicuppa kohvi- 
kann. Kasuta seda, mis käepärast, oli aednike hulgas armastatud 


moto. 

Mitte kõiki FenderBenderi rotikoloonia asukaid ei olnud suu- 
detud edukalt Buenavista kompleksi ümber paigutada, avastas 
Toby. Aga allesjäänud ei olnud otseselt vaenulikud. 

Järgmisel hommikul alustas ta võltstööd — paterdas võlts- 
karusnahamütakana piki Unelmate tänavat, kaelas kahe poolega 
plakat, aeg-ajalt prääksus ja jõnksutas saba, ning jagas brošüüre. 
Plakati esiküljel seisis INETUST PARDIPOJAST UHKEKS LUIGEKS 
UUES ANOOYOO PARGISPAAS! Turguta oma enesehinnangut! Taga- 
küljel ANOOYOO! SINU ENDA HÜVANGUKS! Brošüürides oli kirjas 
Epidermise edendus! Madalamad hinnad! Väldi geenivigu! Täieli- 
kult pööratav! AnooYoo ei müünud geeniteraapiat — ei midagi nii 
radikaalset ega püsivat. Selle asemel müüs ta pindmisi menetlusi. 
Taimeeliksiirid, kehapuhastid, nahatoonuse tõstjad; aedvilja-nano- 
rakusüstid, hallitustõrjega mikrovõrgukate, kauapüsivad näokree- 
mid, niisutavad palsamid. Iguaanipõhised toonimuutused, mik- 
roobne laigueemaldus, tüügaste kaankoorimine. 

Ta jagas välja hulga brošüüre, ent mõned geenipoepidajad tulid 
ka õiendama: Unelmate tänaval õgis unelm unelmat. Tänaval töö- 
tas karusürpareid terve hulk - lõvi, Mo'Hairi lammas, kaks karu 
ja veel kolm parti. Toby arutas, kui paljud neist on tegelikult need, 
kelleks end väidavad: kui tema kõigi silme all end peitis, siis võisid 
lahenduse avastanud olla teisedki, kes nähtamatust vajasid. 

Kui ta oleks töötanud ehtsas karusürbis nagu kunagi varem, 
oleks ta päeva lõpul oma töötunnid kokku löönud, ürbist välja 
roninud ja arve e-maksu jaoks tasku pistnud. Praegu korjas Zeb ta 
pikapiga üles. Nüüd oli sellel logo KARUSÜRP — HETKE MENUK! Ta 
veeretas enda auto tagaossa, ürp ikka veel seljas, ja Zeb sõidutas ta 
ühte aednike enklaavi - hüljatud panka Reoveelaguunis. Mitmed 
panganduskorporatsioonid olid kunagi kohalikele pööblajõuku- 
dele katuse eest maksnud, aga varsti olid jõukude teksmeksi iden- 
titeedivarguse spetsialistid sõelunud sisse ja välja niisama vabalt 
nagu hiired. Lõpuks olid pangad alla andnud ja plehku pannud, 
sest ühegi ametniku ettekujutuses ei pidanuks mõnus tööpäev 
mööduma põrandal lebades, suu kinni teibitud, sellal kui iden- 
titeedinäppaja häkkis arvetesse ja pääses su äralõigatud pöidlaga 


kõigele ligi. 

Vanamoodne pangakelder oli ööbimiseks palju parem paik 
kui hüdraulilise lifti auk. Jahe, rottideta, gaasiaurudeta; kunagiste 
rahatähtede vaikselt oksüdeeruva paberi hõng. Aga ühtäkki hakkas 
Toby mõtlema, mis saab siis, kui keegi seifiukse kogemata sulgeb ja 
lukustab ja tema ära unustab, nii ettaei maganud väga hästi. 

Järgmisel päeval oli ta jälle Unelmate tänaval. Pardikostüüm oli 
kuumuses talumatu, üks kumnijalg tuli lahti ja ninakoonuse filter 
ei töötanud. Mis siis, kui aednikud ta hülgavad ja ta jääb tiirlema 
Unelmatemaale, muudetud olematuks lindloomaks, ja kuivab vaik- 
selt surnuks, ja ta leitaks ühel päeval niiskete roosade valesulgede 
puntrast, mis kanalisatsioonitorusid ummistab? 

Aga lõpuks korjas Zeb ta üles. Ta viis ta Mo'Hairi filiaali taha 
mingisse kliinikusse. , Me teeme juuksed ja naha ümber,” ütles ta. 
»Sa tumened. Ja sõrmejäljed ja häälejälje. Ja veidi kontuurimuu- 
datusi.” Vikerkesta pigmendi muutmise biotehnika oli riskantne — 
kõrvalmõjuna oli ette tulnud ebameeldivat pundumist, ütles Zeb, 
nii et ta peab kasutama kontaktläätsi. Rohelisi — Zeb oli värvi ise 
valinud. 

»Hääl kõrgem või madalam?” küsis ta. 

»Madalam,” ütles Toby, lootes, et ei muutu baritoniks. 

»Hea valik,” ütles Zeb. 

Arst oli hiinlane, ja väga libe. Kasutatakse anesteetikumi, ja 
toibumisaja veedab ta ülakorrusel taastusosakonnas — parim, 
mis saada, ütles Zeb —, ja kui Toby kord seal oli, paistis koht väga 
puhas. Väga palju ei lõigatud ega õmmeldud. Sõrmeotsad kaotasid 
tundlikkuse — see tuleb tagasi, väitis Zeb — ja kurk oli häälemuut- 
mise järel hell. Naha pigmentatsioon oli algul ebaühtlane, aga Zeb 
ütles, et kuue nädala jooksul saab see korda: seniks peab ta otsese 
päikese eest hoiduma. 

Ta veetis need kuus eraldusnädalat SolarSpace'i trühvlirakuke- 
ses. Tema kontaktisik, naine nimega Muffy, tuli Tobyle kliinikussse 
järele väga kalli täiselektrilise kupeega. Kui keegi küsib,” ütles 
Muffy, ,ütle, et oled meie uus teenija. Ma pean tõesti vabandust 
paluma,” jätkas ta, »aga me oleme sunnitud kodus liha sööma, see 
on osa meie maskeeringust. Meil on sellepärast väga halb tunne, 
aga SolarSpace'is on enam-vähem kõik lihasööjad, ja grillimist 

harrastavad nad palju — mahetoodetud liha muidugi, ja osa on 
paindraamidel kasvatatud, nad kasvatavad ainult lihaskudet, ei ole 
aju, ei ole taju, ja näiks kahtlane, kui me seda väldiksime. Aga ma 
püüan köögilõhnad sust eemal hoida.” 

Hoiatuseks oli juba hilja: Toby oli haistnud midagi, mis meenu- 
tas kondipuljongit, mida ta ema ikka keetis. Häbi küll, aga see tegi 
ta näljaseks. Näljaseks ja kurvaks. Võib-olla on kurbus omamoodi 
nälg, mõtles ta. Võib-olla käisid need kaks asja koos. 


Oma väikses teenijatoas luges Toby e-ajakirju ja harjutas kontakt- 
läätsede panemist silmamunale ja kuulas Sea/H/Ear Candyt. See 
oli sürrealistlik vahepala. ,, Mõtle endast kui nukkunud olendist,” 
oli Zeb talle öelnud enne muutmisprotsessi algust. Tõesti, ta o-i 
läinud sisse Tobyna ja tulnud välja Tobiathana. Vähem inglist, roh- 
kem latiinot. Rohkem alti. 

Ta vaatas iseennast — uus nahk, uued lopsakad juuksed, esile- 
tungivamad põsesarnad. Uued mandlilõikega rohelised silmad. Ta 
peab meeles pidama, et läätsed tuleb igal hommikul silma panna. 

Muudatused ei olnud teinud teda rabavalt ilusaks, aga see ei 
olnudki eesmärk. Eesmärk oli teha ta nähtamatuks. Ilu on ainult 
pindmine, mõtles ta. Aga miksöeldi alati ainult? 

Aga uus välimus ei olnudki paha. Juuksed oli kenaks vaheldu- 
seks, ehkki pere kassid nende vastu huvi tundisid, ilmselt kerge 
lambalõhna pärast. Kui ta hommikuti üles ärkas, istus alatihti 
mõni neist padjal, lakkus ta juukseid ja nurrus. 

Kui skalp oli kindlalt pähe juurdunud ja nahatoon ühtlane, oli 
Toby valmis oma uude identiteeti astuma. Muffy seletas, milline 
see pidi olema. 

»Me mõtlesime AnooYoo pargispaale,” ütles ta. »Seal tegelevad 
nad kõvasti botaanikaga, nii et sina sobid sinna väga hästi kõigi 
oma seente ja pruuliste ja kõigega, millest Zeb mulle rääkis — nii 
et sa võid päris kiiresti nende tootearenduseni jõuda. Neil on koh- 
viku jaoks maheviljelusaed; selle üle on nad kangesti uhked, seal 
on kompostihunnik ja muud vastavad värgid, ja nad teevad seal 
mingeid siirdgeenseid katseid, mis võiksid sulle huvi pakkuda. 
Aga muidu on see nagu iga teine organiseerimistöö — toode sisse, 
lisaväärtus, toode välja. Raamatupidamise ja tarnete kontrolli- 
mine, personalitöö — Zeb ütleb, et sa saad inimestega väga hästi 
hakkama. Protseduurireeglid on juba paigas — sa pead neid lihtsalt 
järgima.” 

»Tooted on ilmselt inimesed?” küsis Toby. 

»Just nii,” vastas Muffy. 


»Ja lisatud väärtus?” 
»Seeon immateriaalne, ütles Muffy. », Nad tunnevad end pärast 


tublisti paremini. Selle eest makstakse kõvasti raha.” 

»Kui tohib küsida, siis kuidas sa mulle selle koha said?” küsis 
Toby. 
»Mu abikaasa on AnooYoo juhatuses,” ütles Muffy. ,Ära 
muretse, ma ei valetanud talle. Ta on üks meie hulgast.” 


Kui Toby AnooYoo spaas paigas oli, elas ta oma rolli sisse — nüüd 
oli ta Tobiatha, ebamäärast teksmeksi päritolu, ent diskreetne ja 
tõhus mänedžer. Päevad olid rahulikud, ööd vaiksed. Tõsi, kogu 
selle paiga ümber oli elektriaed ja neli valvuritega väravat, aga 

isikukontroll oli loge ja Tobyga ei viitsinud valvurid kunagi õien- 
dada. See ei olnud kõrge turvariskiga ametikoht. Spaal ei olnud 
mingeid suuri saladusi kaitsta, nii et valvurid ei teinud muud, kui 
seirasid daame, kes tulid spaasse, esimestest lõtvumise ja kortsu- 
mise märkidest kohkunud, ja lahkusid taas, trimmitud ja pingul- 
datud ja lihvitud, kiiritatud ja laikudest vabastatud. 

Ent endiselt kohkunud, sest mis siis, kui kogu see prob- 
leem — kogu see asi — hakkab nendega uuesti juhtuma? Kogu see 
surelikkusemärkide asi. Kogu selle asja asi. Kellelegi ei meeldi see, 
mõtles Toby — olla keha, asi. Keegi ei taha olla sel moel piiratud. 
Pigemini tahaksime endale tiibu. Isegi sõnal ihu on nätske kõla. 

Me ei müü ainult ilu, öeldi AnooYoo töötajaile mõeldud juhen- 
deis. Me müüme lootust. 

Mõned kliendid olid nõudlikud. Nad ei mõistnud, miks isegi 
kõige nüüdisaegsemad AnooYoo ravivõtted ei teinud neid taas 
kahekümne ühe aastaseks. Meie laboratooriumites tegeldakse 
ealise noorendamise võimalustega,” seletas Toby neile trööstivalt, 
»aga lõplikku lahendust ei ole veel leitud. Mõne aasta pärast ...” 

Kui tahad tõesti nüüd ja igavesti sama vana olla, mõtles ta, siis 
hüppa katuselt alla: surm on aja peatamiseks kaljukindel meetod. 


Toby püüdisigati veenev tegevjuht olla. Ta juhtis spaad tõhusalt, ta 
kuulas hoolikalt nii töötajaid kui ka kliente, ta oli vaidlustes vahe- 
talitajaks kui vaja, ta viljeles tõhusust ja taktitunnet. Teda aitas see, 
et ta oli olnud Eeva Kuus: selle kogemuse kaudu oli ta endas avas- 
tanud ande hoida silmis pühendunud pilku, nagu oleks ta sügavalt 
huvitatud, ja seda sõnagi lausumata. ,, Pidage meeles,” ütles ta oma 
töötajatele, iga külastaja tahab end tunda printsessina, ning print- 
sessid on isekad ja upsakad” Ärge ainult nende supi sisse sülitage, 
oleks tahtnud ta soovitada, aga see ei oleks tema Tobiatha-loomu- 
sega kokku käinud. 

Kõige tüütumatel päevadel lõbustas Toby end sellega, et vaatas 
spaad, nagu oleks see mõni tabloidajakiri: Murult leitud seltskonna- 
tegelase laip. Kahtlustatakse mürgistust näohooldusel. Nahakoo- 
rimissurma segatud kärbseseened. Tragöödia basseinis. Aga miks 
seda daamide peale välja valada? Nemad tahtsid ainult end hästi 

tunda ja õnnelikud olla nagu kõik teisedki sel planeedil. Miks neile 
pahaks panna, et punsunud veenid ja väljaveninud vats nii väga 
nende mõtteid painasid? ,, Roysat rõõmu,” ütles ta oma tüdruku- 
tele, nagu AnooYoo mall ette nägi, ja siis ütles ta iseendale seda- 
sama. Miks ka mitte? See oli kenam värv kui sapikollane. 

Pärast ettevaatlikku pausi hakkas ta mõningaid asju kõrvale 
panema — ehitama oma isiklikku Araratti. Ta ei olnud kindel, et 
usub Veeta Uputust - ajapikku tundusid aednikud ja nende teoo- 
riad üha kaugemad, üha lennukamad, üha fantaasiaküllasemad — 
ühesõnaga hullumeelsemad — aga ta uskus siiski piisavalt, et alge- 
lisi ettevaatusabinõusid rakendada. Tema vastutas spaainventari 
eest, nii et varude soetamine oli lihtne. Ta korjas prügikastidest 
tühie purke, paar tükki korraga - AnooYoo Siseluuakeste purgid 
oli eriti kasulikud, sest need olid suured ja krõpskaanega — ning 
täitis need sojapalade või kuivatatud mererohu või piimaasendus- 
pulbri või sojaeinega. Siis pani ta kaaned peale ja peitis purgid lao 
tagumistele riiulitele. Paaril töötajal oli laoruumi uksekood, aga 
kuna Toby oli tuntud kui range inventuuritegija, kes oli näppajate 
vastu üsna karm, ei olnud kuigi tõenäoline, et keegi tema taastäi- 
detud purgid sisse vehiks. 


Tal oli oma kabinet ja kabinetis oli arvuti. Ta teadis, mis riskid on 
piiride ületamisel — mõni AnooYoo ametnik võis jälgida ta otsin- 
guid ja sõnumeid ning kontrollida, et töötajad ei vaataks tööajal 
pornoklippe -, seepärast sirvis ta enamasti üldisi uudiseid, lootes 
niiviisi leida mõne sõna Aedrike kohta. 

Palju seda ei olnud. Aeg-ajalt leidus mõni lugu rohefanaati- 
kute õõnestustoimingutest, aza taolisi rühmi oli nüüd terve hulk. 
Ta silmas mõne aedniku nägu rahvahulgas Bostoni kohvijoomise 
ajal, kui Happicuppa ube sadamavette kallati, aga ta võis ka eksida. 
Mitu inimest kandis T-särki , Jumal on roheline”, aga see ei tõesta- 
nud midagi: aednikud ise ei cleks selliseid särke kandnud, endistel 
aegadel küll mitte. 

CorpSeCorps oleks võinud Happicuppa mässu lõpetada. Nad 
oleksid võinud selle karja pritspüssiga maha niita, ja lisaks kõik 
telekaameramehed, kes läheduses juhtusid olema. Täielikult ei 

oleks nad suutnud sündmuste edastamist lõpetada: inimesed kasu- 
tasid mobiilikaameraid. Aga miksikkagi ei astunud CorpSeCorps 
otse mässajatele vastu, ei pommitanud vastaseid kõigi nähes, ei 
kehtestanud avalikult totalitaarset seadust, kuigi ainult neil olid rel- 
vad? Nad juhtisid nüüd isegi sõjaväge, nüüd, kui see oli erastatud. 

Ta oli kunagi seda Zebilt küsinud. Zeb oli öelnud, et ametlikult 
olid nad eraettevõte Corporation Security Corps, kes töötas kauba- 
märgile Corporations, ja need korporatsioonid tahtsid ikka veel 
mõista anda, et nad on ausad ja usaldusväärsed, sõbralikud nagu 
kirikakrad, valskuseta nagu jänkukesed. Nad ei saanud endale 
lubada, et keskmine tarbija näeks neid kui valelikke, südametuid 
lihuniktüranne. 

»Korporatsioonid peavad müüma, aga nad ei saa sundida ini- 
mesi ostma,” oli ta öelnud. ,Veel mitte. Nii et puhas maine on ikka 
veel hädavajalik.” 

Lühike vastus olnuks selline: inimesed ei tahtnud, et nende 
Happicuppa maitseks vere järele. 


Muffy, tema järelevaataja trühvlirakukest, pidas Tobyga sidet 
AnooYoo protseduuridel käies. Mõnikord tõi ta uudiseid: Aadam 
Ühega on kõik hästi, Nuala tervitab, Aednikud laiendasid veelgi 
oma mõjuvõimu, aga olukord oli ebakindel. Aeg-ajalt tõi ta sinna 
mõne naispõgeniku, kes vajas ajutist pelgupaika. Toby riietas need 
naised endasarnaseks - rikaste SolarSpace'i emandate värvidesse, 
pastellsinisesse, kreemjasbeeži — ja pani nad protseduuridele kirja. 
»Kuhja muda peale ja mässi rätikutesse ja keegi ei märka midagi,” 
ütles ta, ja nagu selgus, oli see tõsi mis tõsi. 

Üks neid hädakülalisi oli Haamer. Toby tundis ta ära — need 
nihelevad käed, need siresinised märtrisilmad —, aga tema Tobyt 
ei tundnud. Nii et Haamer ei jõudnudki Oregoni rahulikuma elu 
juurde, mõtles Toby: ta on ikka veel siinkandis, riskib, kogu aeg 
jooksus. Tõenäoliselt oli ta sattunud linnas mõnda rohegeriljade 
kähmlusse; ja sel juhul olid ta päevad loetud, sest väidetavasti üri- 
tas CorpSeCorps kõik niisugused aktivistid kõrvaldada. Neil olid 
tema vanast HelthWyzeri isikutunnistusest näidised olemas, ja 
kui kord juba nende süsteemis sees olid, ei pääsenud sa kunagi, 

kui just ei ilmunud välja laibana, kelle hambad ja DNA klappisid 
nende andmetega. 

Toby tellis Haamrile täieliku aromaatika ja lisaks pooride 
sügavlõdvestuse. Ta tundus neid tõeliselt vajavat. 


AnooYoos varitses üks tõsine oht: Lucerne oli seal püsiklient. Ta 
käis iga kuu, üll linnaku kõrgema astme juhi naise rõivad. Ta võt- 
tis alati meela läike, ploominahasilendusse ja kümbluse AnooYoo 
noorenduslättes. Ta nägi välja stiilsem kui aednike juures — ja 
see polnud raske, mõtles Toby, sest isegi kilekotis võis aednikust 
stiilsem välja näha —, aga ta nägi välja ka vanem ja kuivetunum. 
Kunagi nii himur alahuul oli muutunud lontis lotiks, kõigest kol- 
lageenist ja taimeekstraktidest hoolimata, mis sinna oli pumbatud, 
nagu Toby teadis, ja ta silmalaud hakkasid omandama maguna- 
õite kurrulist tekstuuri. Allakäigumärgid tegid Tobyle heameelt, 
ehkki selline väiklane ja armukade tunne teda ehmatas. Jäta, ütles 
ta endale. See, et Lucerne muutub vanaks murumunaks, ei tähenda, 
et sina oled kuum tibi. 

Oleks muidugi olnud katastroof, kui Lucerne oleks äkitselt 
põõsa või dušikardina tagant välja karanud ja Toby tõelist nime 
kiljunud. Seepärast võttis Toby kasutusele ennetavad meetmed. Ta 
vaatas kinnipandud ajad üle, et teaks täpselt, millal Lucerne kohale 
ilmub. Siis andis ta töö üle oma kõige tarmukamatele töötajatele — 
laiade õlgadega Melodyle, kindlate kätega Symphonyle — ja hoi- 
dis end Lucerne'i vaateväljast eemal. Aga Lucerne lamas tavaliselt 
kõhuli ja oli kaetud pruuni läga ja silmapatjadega, niisiis polnud 
kuigi tõenäoline, et ta Tobyt silmaks; ja isegi kui ta näeks, vaa- 
taks ta kindlasti temast otse läbi. Lucerne'i-sugustele naistele olid 
Tobiatha-sugused naised ilma näota. 

Mis siis, kui ma hiiliksin noorenduskümbluse ajal ta selja taha 
ja tulistaksin laserist? mõtles Toby. Või ajaksin soojuslambi lühi- 
sesse? Ta sulaks nagu vahukomm. Ümarussi suupiste. Maa rõõ- 
mustaks. 

Kallis Eeva Kuus, ütles Aadam Ühe hääl. Sellised fantaasiad ei 
ole sinu väärilised. Mida küll Pilar mõtleks? 

Ühel pärastlõunal koputati Toby uksele. ,Sisse,” ütles ta. See oli 
pikk mees, seljas haljastaja rohelised tunked. Ta vilistas surmkind- 
lalt tuttavat viisi. 

»Ma tulin helendroose kärpima,” ütles ta. Toby vaatas üles ja 
tõmbas äkiliselt hinge. Ta teadis, et ei tohi midagi öelda: kabinet 
võis lutikaist kubiseda. 

Zeb heitis pilgu koridori, astus siis sisse ja pani ukse kinni. Ta 
istus arvuti taha, võttis vildika ja kirjutas lauakattele: Vaata mis ma 
teen. 

Aednikud? kirjutas Toby. Aadam Üks? 

Lõhenemine, kirjutas Zeb. Nüüd oma rühm. »Kas istikutega on 
mingit muret olnud?” küsis ta valjusti. 

Shackleton ja Crozier? kirjutas Toby. Kas sinuga? 

Omamoodi jah, kirjutas Zeb vastu. Oates. Katuro, Rebecca. 
Uusi ka. 

Amanda? 

Väljas. Kõrgem haridus. Kunst. Tark. 

Ta tegi lahti lehekülje Ex TINCTATHOM. Teid jälgib MaddAddam. 
Aadam andis nime elavatele loomadele, Madd Addam annab nime 
surnud loomadele. Kas tahad mängida? 

MaddAddam'? kirjutas Toby. Sinu rühm? Sa oled mitmuses? Ta 
oli elevil: Zeb oli siinsamas, tema kõrval, lihast ja verest. Pärast 
seda, kui ta oli nii kaua mõelnud, et ei näe teda enam kunagi. 

Minus on palju, kirjutas Zeb. Vali varjunimi. Väljasurnud eluvorm. 

Dodo, kirjutas Toby. 

Viimased viiskümmend aastat, kirjutas Zeb. Palju aega ei ole. 
Pügajad ootavad. Küsi lehetäide kohta. 

»Helendroosidel on lehetäid” ütles Toby. Ta sobras peas vana 
aednike nimekirja — loomad, kalad, linnud, lilled, karbid, sisalikud, 
hiljuti välja surnud. Hiirruik. See lind oli kadunud kümme aastat 
tagasi. Kas nad suudavad seda saiti häkkida? 

»Sellega me saame hakkama,” ütles Zeb. »Ehkki putukatõrje 
peaks olema sisse ehitatud ... Ma võtan mõned proovid. Kassi võib 
nülgida mitut moodi.” Ei, kirjutas ta. Meie oma virtuaalne võrgus- 
tik. Neljakordselt krüpteeritud. Vabandust selle kassinülgimise jutu 
pärast. Siin on sinu number. 

Ta kirjutas Toby uue varjunime ja passinumbri lehele. Siis 
trükkis ta omaenda numbri ja koodi sisselogimise lahtrisse. Tere 
tulemast, Vaimukaru. Kas tahad mängida tavalist mängu või suur- 
meistriga? 

Zeb klõpsas suurmeistril. Tore. Leia endale mänguruum. Madd- 
Addam kohtub sinuga seal. 

Vaata, kirjutas ta oma paberile. Ta läks lehele, mis reklaamis 
Mo'Hairi siirdamist, hüppas läbi pikseldatud lüüsi fuksiapunase 
lamba silmas, sisenes HelthWyzeri antatsiidi reklaamivasse sini- 
sesse nõretavasse makku, mis viis mugimast tabatud Salaburgeri- 
kliendi aplasse suhu. Siis rullus lahti avar roheline maastik — puud 
taamal, järv esiplaanil, ninasarvik ja kolm lõvi joomas. Stseen 
minevikust. 

Üle selle rullus lahti kirjarida: Tere tulemast MaddAddami 
mänguruumi, Vaimukaru. Sulle on sõnum. 

Edasta sõnum, klõpsas Zeb. 

Maks on kurjast ja väärib karistust. 

Kuulen sind, Tõmmu-metsruik, kirjutas Zeb. Kõik on hästi. 

Siis sulges ta lehekülje ning tõusis püsti. , Helistage, kui lehe- 
täid peaksid uuesti ilmuma,” ütles ta. ,,Kui te meie töö aeg-ajalt üle 
kontrolliksite ja mind kursis hoiaksite, oleks väga tore.” Ta kirjutas 
lehele: Juuksed on ägedad, tibi. Viltused silmad on väga ilusad. Siis 
oli ta läinud. 

Toby korjas kõik märkmelehed kokku. Õnneks oli tal põletami- 
seks tikke; ta oli tikke Ararati jaoks kogunud ja hoidis neid karbis, 
millel oli silt Sidrunibesee-näohooldus. 


Pärast Zebi külaskäiku tundis ta end vähem eraldatuna. Ta logis 
Extinctathonisse sisse korrapäratute vaheaegadega ja liikus Madd- 
Addami suurmeistrite jututuppa. Varjunimed ja sõnumid vilksata- 
sid ekraanil. Must Ninasarvik Vaimukarule: uustulnukad. Vandel- 
nokk-kuningrähn Välerebasele: ära karda kärsaklast. Valge Tarn ja 
Sinitiib: hiiresiird kümme punkti! Tõmmu Metsruik Madd Addamile: 
vahukommi maanteed - ilus! Tal ei olnud õrna aimugi, mida ena- 
mik neid sõnumeid tähendas, aga vähemasti tundis ta end osali- 
sena. 

Mõnikord oli seal e-bülletääne, mis olid pealtnäha Corp- 
SeCorpsi salastatud infokandjad. Paljudes neist oli juttu kumma- 
listest uute haiguste puhangutest või pentsikutest kahjuritest — 
siirdgeenne okaskobras, kes ründas autode ventilaatoririhmu, 
oakärsaklane, kes hävitas Happicuppa kohviistandusi, asfaldisööja 
mikroob, mis sulatas maanteid. 

Siis laastas Harulduse restoraniketti rida tapvaid pommiplahva- 
tusi. Ta nägi tavalisi uudiseid, kus need sündmused pandi ebamää- 
raste ökoterroristide süüks; aga ta oli MaddAddamis ka üksikasja- 
likumat analüüsi lugenud. Pomme olid pannud hundijesajalased, 
öeldi seal, sest Haruldus oli menüüsse võtnud uue roa — lõmba, 
hundijesajalaste püha looma. MaddAddan oli lisanud märkuse: 
PS: hoiatus kõigile Jumala Aednikele: nad ajavad selle teie kaela. 
Minge põranda alla. 

Veidi pärast seda tuli spaasse ootamatult Muffy. Ta oli elegantne 
nagu alati, tema käitumine ei reetnud midagi ebatavalist. ,,Jalutame 
veidi murul,” ütles ta. Kui nad olid väljas ja peidetud mikrofoni- 
dest kaugel, sosistas ta: , Ma ei tulnud siia protseduurile. Ma pidin 
sulle ainult ütlema, et me läheme ära, ma ei saa öelda, kuhu. Ära 
muretse. Pakiline on see ainult siin.” 

»Kas saad ikka hakkama?” küsis Toby. 

»Aeg näitab,” vastas Muffy. ,Õnn olgu sinuga, kallis Toby. Kallis 
Tobiatha. Ümbritse mind valgusega.” 

Nädal hiljem olid tema ja ta abikaasa nimed õhulaevaõnnetuses 
hukkunute nimekirjas. CorpSeCorps oskas tähtsate kahtlusaluste 
jaoks väga osavalt korraldada kõrget klassi õnnetusi, oli Zeb Tobyle 
rääkinud — kuna nende jäljetu kadumine tekitaks korporatsioonide 
pühitsetute seas ärevust. 

Pärast seda ei läinud Toby kuude kaupa MaddAddanii jutu- 
toa ligi. Ta ootas koputust uksele, klaasiklirinat, pritspüssi sipsip- 
sippi. Aga midagi ei juhtunud. Kui ta viimaks julgust kogus, et taas 
MaddAddanmisse siseneda, oli talle seal sõnum. Hiirruigale Vaimu- 
karult: Aed on hävitatud. Aadamad ja Eevad tumenenud. Vaata ja 

TOLMLEMISPÄEV 


3 TOLMLEMIS PÄEV 
KAHEKÜMNE ESIMENE AASTA 


PUUDEST JA VI-JADCEST 
AADAM ÜHE SÕNAD 


Kallid sõbrad ja kaasimetajad! 

Täna on pidusöögipäev, ent kahjuks ei ole meil pidusööki. Meie 
pagemine oli järsk: meie pääsemine napp. Oma loomusele truuks 
jäädes on vaenlased laastanud meie katuse. Aga kahtlemata naa- 
seme ühel päeval Eedenikaljule ja taastame selle õnnistatud paiga 
endises hiilguses. CorpSeCorps võis hävitada meie aia, ent meie 
vaimu ei ole ta hävitanud. Ükskord me istutame taas. 

Miks ründas meid CorpSeCorps? Paraku muutusime nende 
jaoks liiga mõjuvõimsaks. Paljud katused õilmitsesid kui roosid; 
paljud südamed ja meeled ihkasid maad taas tasakaalu viia. Aga 
edus on ka hukatuse eod, sest need, kes on võimul, ei saa enam 
meid saamatute veidrikena kõrvale heita: nad kartsid meid, saa- 
buva aja prohveteid. Lühidalt — me seadsime ohtu nende kasumi. 

Lisaks seostasid nad meid biorünnakuga, mida nende infra- 
struktuuridele sooritas lahkulöönud ketserlik rühm, kes nimetab 
end MaddAddaniks. Eelmise nädala pommirünnakud Harulduse 
restoraniketile - ehkki üksnes hundijesajalaste toime pandud - 
andsid neile ettekäände valla päästa ulatuslikud haarangud kõigi 
vastu, kes on Jumala loodud maa poolel. 

Osutugu nende materialistlik nägemus niisama valeks, kui juba 
kaua aega on olnud nende vaimne nägemus! Sest ehkki möödas 
on need päevad, mil pööblatänavatel lihasööjaid avalikult kahet- 
sema kutsusime, ei ole loomade kaitsevärvuse õpetus asjata olnud. 
Moondatult, taustaga ühte sulanult elutseme otse vaenlaste nina 
all. Me oleme maha heitnud oma lihtsad rõivad ja mähkunud 
äritänavailt ostetuisse. Monogrammiga golfisärk, laimiroheline 
maika, triibuline pastelne kudum, mida Nuala nii söakalt kannab — 
selline on meie kaitserüü. 

Mõned teie hulgast on tahtnud kahtlusi vaigistada vapralt meie 
kaasolevuste liha süües; kuid ärge püüdke teha vägitükke, mis käi- 
vad teile üle jõu, mu kallid sõbrad. Salaburgerit hammustades ja 
siis seda välja öökides tõmbaksite meie peale soovimatuid pilke. 
Kui kahtlete, piirduge SoYummie jäätisega. Selliseid pseudotoite 
võib neelata liigse pingutuseta. 

Tänagem Fernside'i trühvlirakukest, kes on andnud meie käsu- 
tusse pelgupaiga Unelmate tänaval. Silt meie uksel, ROHELISED 
GEENID, viitab siirdgeense botaanika firmale. Teine silt — see, millel 
seisab REMONDI TÕTTU SULETUD — on mõeldud meie kaitseks. Kui 
küsitakse, öelge, et meil on töövõtjaga probleeme. See on alati usu- 
tav seletus. 


Täna on tolmlemispäev, mil me meenutame panust, mille andsid 
metsade säilimiseks nii paljude teiste hulgas püha Suryamani Bha- 
gat Indiast, püha Stephen King Uus-Meremaa Pureora metsast ja 
püha Odigha Nigeeriast. See päev on pühendatud taimede palju- 
nemise müsteeriumile, eriti mõtleme neile imeväärsetele puudele, 
õistaimedele, iseäranis luuviljadele ja õunalistele. 

Legendid seesugustest viljadest on meieni jõudnud antiikrah- 
vastelt — hesperiidide kuldsed õunad, samamoodi kuldne tüliõun. 
Mõned ütlevad, et hea ja kurja tundmise puu vili oli viigimari, 
teised eelistavad datlit ja kolmandad hoopiski granaatõuna. Ehk 
tunduks mõttekam, kui see toiduaine oleks olnud tõeliselt kuri - 
lihane ese, näiteks biifsteek. Miks siis ometi puuvili? Sest ilma iga- 
suguse kahtluseta olid meie esivanemad puuviljasööjad ning ainult 
puuvili oleks neid ahvatlenud. 

Puuvili jääb meile sügava tähendusega sümboliks, mis kehastab 
tervistavat viljakoristust, külluslikku haripunkti ja uut algust, sest 
iga vilja sees on seeme — uue elu võimalik algus. Vili küpseb ja lan- 
geb ning saab taas mullaks; ent seeme juurdub ja kasvab ning toob 
esile uue elu. Nagu Jumala inimkeelsed sõnad ütlevad: ,,Te tunnete 
nad ära nende viljast.” Palugem, et meie viljad oleksid hea viljad, 
mitte kurja viljad. 

Aga veel üks hoiatussõna: me austame tolmeldajaid putukaid, 
eriti mesilasi, ent nüüd oleme teada saanud, et lisaks viiruskind- 

lale tüvele, mis loodi pärast hiljutist meemesilase äkilist surma, on 
korporatsioon aretanud ka hübriidmesilase. See ei ole siirdgeenne 
mesilane, mu sõbrad. Ei: see on jäledam! Mesilased võetakse vast- 
sena kinni ja neisse sisestatakse mikromehaaniline süsteem. Sises- 
tatu ümber kasvab kude ning kui koorub täiskasvanu või ,,valmik”, 
on see mesilasest küberspioon, mida kontrollib saatjaga varustatud 
CorpSeCorpsi operaator, ja seega on ta reetlik. 

Kerkivad rasked eetilised probleemid: kas me peaksime abi 
otsima putukatõrjevahenditest? Kas selline mehhaniseeritud orja- 
mesilane on elus? Kui on, kas onta siis tõeline Jumala loom või 
midagi hoopis muud? Me peame mõtisklema nende sügavamate 
tähenduste üle, mu sõbrad, ja paluma juhatust. 

Laulgem. 


[Ri 


VILJAPUU, MISOKSI LAOTAB 


Viljapuu, mis oksi laotab, 
on kaunis oma õitevahus. 
Aega lind või loom ei kaota, 
rüüpab nestet pühas rahus. 


Tolmlemine leiab aset: 
iga pähkli, vilja jaoks. 
Tillukene kuldne kübe 
lendleb, juurdub ega kao. 


Paisub, tasapisi küpseb 
varre ehteks saav ovaal, 
igas viljas tallel toidus, 
osa saab sest lind ja loom. 


Igas seemnes, viljas, pähklis 
keerdund puulaps peidus; tea, 
sellest tärkab mullas peagi 
kaunis õis, mis silmal” hea. 


Kui kord virsikut sa ampsad, 
viskad ära selle kivi, 


mõtle, peitub selles elu — 
viib sealt tee sind Jumalani. 


»Jumala Aednike lauluraamatust” 

49 
REN 


KAHEKÜMNE VIIES AASTA 


Aadam Üks tavatses öelda: ,Kui sa ei saa laineid peatada, siis astu 
paati.” Või siis: iga asja vastu leidub väikest rohtu. Või siis: valgu- 
seta pole santsu, pimedata pole tantsu. Mis tähendas, et isegi hal- 
bades asjades on midagi head, sest need panid inimese proovile 
ja alati ei võinud teada, mis head mõju neil on. Ega aednikud küll 
iseenesest eriti tantsu ei löönud. 

Nii et ma otsustasin mediteerida, mis oli üks viis toime tulla 
seigaga, et kleeptsoonis ei olnud midagi teha. Kui probleemiks on 
mitte midagi, siis tegele mitte millegagi, ütles Udu-Philo. Eemaldu 
oma meelte vadinast. Ava oma sisemine silm, oma sisemine kõrv. 
Näe, mida võid näha. Kuule, mida võid kuulda. Aednike juures 
võisin näha minu ees istuvate tüdrukute patsikesi ja kuulda Philo 
norskamist, sest kui ta meditatsiooni juhatas, jäi ta alati magama. 

Nüüd ei olnud mul kuigi palju rohkem edu. Ma kuulsin Ussi- 
koopast kostvat bassitümpsu ja minikülmiku surinat, ma nägin, 
kuidas tänavalaternate valgus läbi klaaskivist akende ähmaseid 
mustreid joonistas, aga miski sellest ei valgustanud mind vaimselt. 
Siis ma lõpetasin mediteerimise ja lülitasin sisse uudised. 

Räägiti, et oli puhkenud veel üks väike epideemia, ent ärevu- 
seks pole põhjust. Viirused ja bakterid muteerusid alailma, aga ma 
teadsin, et korporatsioonid leiutavad nende vastu alati mingeid 
ravimeid, ja mis pisilane see ka oli, minul seda ei olnud, sest ma 
olin olnud isolatsioonis ja mind oli kaitsnud kahekordne viiruse- 
tõke. Ma olin kõige turvalisemas kohas, kus üldse olla sai. 


Ma lülitasin tagasi Ussikoopasse. Seal oli puhkenud kaklus. Ilmselt 
olid alustanud värvisõdalased — need kolm, kes tulid kõigepealt, ja 
see neljas. 

Sellal kui ma vaatasin, sisenesid sinna CorpSeCorpsi järelevaa- 
tajad. Nad surusid ühe värvisõdalase põrandale ja kasutasid tase- 
reid. Väljaviskajad võitlesid nüüd samuti — üks neist vankus tagasi 
ja surus käe silmale; siis äigas teine kangiga. Tavaliselt ei võtnud 
olukorra kontrolli alla saamine nii kaua aega. Savona ja Crimson 
Petal püüdsid ikka veel trapetsil töötada, aga postitüdrukud silka- 
sid lavalt minema. Siis jooksid nad lavale tagasi: väljapääsud olid 
ilmselt kinni. Oo ei, mõtlesin ma. Siis lendas kaamerasse pudel ja 
purustas selle. 

Ma läksin teise kaamera juurde, aga mu käed värisesid ja ma 
olin koodi unustanud ja selleks ajaks, kui ma selle tööle ja fooku- 
sesse sain, oli Ussikoobas palju tühjem. Tuled põlesid ja muusika 
mängis, aga ruumist oleks nagu tapatalgud üle käinud. Kliendid 
olid ilmselt kõik välja jooksnud. Savona lamas baariletil: ma tund- 
sin ta ära sädeleva kostüümi järgi, ehkki see oli poolenisti maha 
rebitud. Pea oli veidra nurga all väändunud ja nägu oli verega kae- 
tud. Crimson Petal rippus trapetsil; üks köis oli ta kaela ümber ja 
jalge vahel vilksatas pudelikild — keegi oli pudeli tema sisse suru- 
nud. Tema satsid ja rüüsid olid ribadeks kistud. Ta nägi välja nagu 
longus lillekimp. 

Kus oli Mordis? 

Üle ekraani vankus tume vehklev komps: varjutants, nilbe bal- 
lett. Kostis põmm!, mingi uks langes kinni ja kostis huilgamist. Siis 
kõlasid kaugusest sireenid. Jooksusammud. 

Siis kuulsin kleeptsooni eest koridorist karjumist ja video- 
ekraan, mis näitas mu uksetagust, lõi helendama. Sellel oli Mordis, 
väga lähedal, ja vaatas mind ühe silmaga. Teine silm oli kinni. Ta 
nägu oli otsekui äramälutud. 

»Sinu nimi, sosistas ta. 

Siis haaras üks käsi tal kõrist, tiris ta pea tahapoole. Üks värvi- 
sõdalastest. Ma nägin ta kätt, mis hoidis pudelitükki: punased ja 
sinised veresooned. ,Tee see kuradi uks lahti, persevest,” ütles ta. 
»Lita indleb! Nüüd on aeg jagada!” 

Mordis ulgus. Nad tahtsid temalt uksekoodi. , Numbrid, numb- 
rid,” ütlesid nad. 

Ma nägin Mordist veel ühe hetke. Kostis korinat ja enam teda ei 
olnud. Tema asemel oli värvisõdalane — näotäis arme. 

»Lee lahti ja me jätame su semu ellu” ütles ta. ,,Me ei tee sulle 
viga.” Aga ta valetas, sest Mordis oli juba surnud. 

Siis kostis veeltulistamist ja siis võtsid korpusemehed ta ilmselt 
taseriga maha, sest tema ulgus omakorda ja kadus ekraanilt ja siis 
kostis mütsatusi, nagu taoks keegi jalaga kotti. 

Ma läksin Ussikoopa kaamera juurde: seal oli veel mässuvarus- 
tuses korpusemehi, terve trobikond. Nad tirisid ja nügisid värvi- 
sõdalasi uksest välja — üks surnud, kolm veel elus. Nemad lähevad 
tagasi Värvisõtta — neid ei oleks tohtinud välja lasta, mitte kunagi. 

Siis ma mõistsin, mis oli juhtunud. Kleeptsoon oli kindlus. 
Keegi ei saanud ilma uksekoodita sisse ja peale Mordise ei teadnud 
koodi mitte keegi. Seda oli ta alati korrutanud. Ja ta ei olnud seda 
öelnud: ta oli päästnud mu elu. 

Aga nüüd olin ma luku taga ja keegi ei saanud mind välja lasta. 
Palun, mõtlesin ma. Ma ei taha surnud olla. 

Ma ütlesin endale, et paanikasse minna ei tohi. SeksMart saadab 
koristajad ja nad saavad aru, et ma olen siin sees, ja nad kutsu- 
vad kellegi lukuga tegelema. Nad ei jäta mind siia nälgima ja muu- 
miaks kuivama: kui nad Sabad ja Soomused uuesti lahti teevad, on 
neil mind vaja. Ilma Mordiseta ei ole see koht enam sama — juba 
ma tundsin temast puudust —, aga vähemasti minul on töö ole- 
mas. Mind ei saanud niisama ära visata, mina olin andekas. Seda 
oli Mordis alati öelnud. 

Nii et nüüd tuli see lihtsalt ära oodata. 

Ma käisin duši all — tundsin end räpasena, otsekui oleksid need 
värvisõdalased tõesti sisse pääsenud või nagu oleksin olnud üleni 
Mordise verega koos. 

Siis mediteerisin veel kord, seekord tõeliselt. Ümbritse Mordis 
valgusega, palusin ma. Lase tal minna universumisse. Saagu tema 
vaim rahu. Kujutlesin, kuidas ta tõuseb oma purustatud kehast 


väikse pruuni pärlisilmse linnuna. 


Järgmisel päeval juhtus kaks halba asja. Kõigepealt lülitasin sisse 
uudised. See väike epideemia, millest oli varem räägitud, ei käi- 
tunud nii nagu tavaliselt — lokaalse puhanguna, mida suudetaks 
piirata. Nüüd oli käes hädaolukord. Nad näitasid maailma kaarti, 
kus olid punasega märgitud kriisikolded — Brasiilia, Taiwan, Saudi- 
Araabia, Bombay, Pariis, Berliin — tundus, nagu tulistataks planeeti 
pritspüssist. See oli purskeline tõbi, öeldi, ja see levis kiiresti — ei, 
see isegi ei levinud, vaid puhkes ühel ja samal ajal üksteisest kaugel 
asuvais linnades, ja tegu ei olnud tavapärase mustriga. Tavaliselt 
oleksid korporatsioonid võtnud kasutusele valed ja varjamise ja me 
oleksime midagi tegelikkust meenutavat kuulnud ainult kuulujut- 

tudest, seega osutas fakt, et kõik oli uudistes avalik, sellele, et lugu 
oli väga tõsine — korporatsioonid ei suutnud seda kinni mätsida. 

Uudistelugejad püüdsid näida rahulikud, eksperdid ei tead- 
nud, mis superpisik see oli, aga see oli kahtlemata pandeemiline 
ja suur hulk inimesi suri väga kiiresti — nad otsekui sulasid. Niipea 
kui õõnsalt rahulikul häälel ja näkku kleebitud naeratusega öeldi: 
»Paanikaks pole põhjust,” sain ma aru, etasi on väga tõsine. 

Teine halb asi oli see, et mõned bioülikondades inimesed tulid 
Ussikoopasse ja toppisid surnud inimesed laibakottidesse ja viisid 
minema. Aga teisele korrusele nad ei tulnud, ehkki ma karjusin 
hullumoodi. Ilmselt nad ei kuulnud mind, sest kleeptsooni seinad 
olid paksud ja Ussikoopas mängis ikka veel muusika ja see ilmselt 
summutas mu hääle. Tegelikult mul vedas, sest kui ma oleksin siis 
kleeptsoonist lahkunud, oleksin ma külge saanud sellesama, mis 
kõik teisedki. Nii et see ei olnudki halb asi, aga siis tundus küll 
niimoodi. 

Järgmisel päeval olid uudised veelgi hullemad. Taud levis ning 
kõikjal oli mäsu ja rüüstamist ja tapmist ning CorpSeCorps oli 
enam-vähem kadunud: vist surid nemadki maha. 

Ja mõne päeva pärast enam uudiseid ei olnud. 


Nüüd olin ma tõeliselt hirmul, aga ma ütlesin endale, et ehkki 
mina välja ei pääse, ei pääse keegi teine ka sisse ja minuga on kõik 
hästi, kuni päikseenergiasüsteem kokku ei kuku. Sellega töötas vesi 
ja minikülmik ja sügavkülmik ja õhufiltrid. Õhufiltrid olid kasuli- 
kud, sest varsti pidi seal väljas väga vastikult lõhnama. Ja ma kavat- 
sesin võtta ühe päeva korraga ja vaadata, mis saab. 

Ma teadsin, et pean olema praktiline, muidu võin kaotada loo- 
tuse ja langeda kesaseisundisse ja sellest ei pruugi ma enam kunagi 
välja tulla. Niisiis avasin ma minikülmiku ja sügavkülmiku ja luge- 
sin üle kogu kraami, mis seal sees oli — [oltbarid ja energiajoogid 
ja suupisted ja külmutatud kobarkanad ja valekalad. Kui ma söök- 
sin igast einest ainult kolmandiku, mitte poole, ja hoiaksin üle- 
jäägi alles, mitte ei viskaks prügišahti, siis jätkuks mul toitu kuueks 
nädalaks. 

Olin püüdnud Amandale helistada, aga ta ei olnud vastanud. 

Ma ei saanud teha muud kui jätta tekstisõnumeid: TLE SMUSTESSE. 
Lootsin, et ta saab sõnumid kätte ja taipab, et midagi on valesti, 
ja siis tuleb ta Soomustesse ja mõtleb välja, kuidas ust lahti saada. 
Hoidsin mobiili kogu aeg sees, juhuks kui ta peaks helistama, 
aga nüüd, kui ma püüdsin helistada või messida, sain teate TEE- 
NUS PUUDUB. Üks kord sain lühikese sõnumi — MINUGA OK —, aga 
kanalid olid vist ummistunud hirmunud inimestest, kes püüdsid 
perekondi kätte saada, sest rohkem ei jõudnud minuni midagi. 

Mia arvan, et siis hakkas helistamine hõrenema sedamööda, 
kuidas inimesed surid, ja ma pääsesin läbi. Pilti ei olnud, ainult ta 
hääl. ,, Kus sa oled?” küsisin ma, ja ta vastas: »Vehkisin ühe solaar- 
auto sisse. Ohios.” 

»Ära linnadesse mine,” ütlesin ma. »Ära lase kellelgi ennast 
puututada.” Ma tahtsin talle rääkida, mis ma olin uudistest teada 
saanud, aga ta hääl hääbus. Pärast seda ei kostnud enam isegi sig- 
naali Mobiilimastid olid ilmselt lakanud töötamast. 

Horoskoopides öeldi alati, et inimene loob endale ise oma 
reaalsuse, ja seda ütlesic ka aednikud. Nii ma siis püüdsin luua 
Amandale reaalsust. Ta oli oma khakivärvi kõrbetüdrukukostüü- 
mis. Siis peatus ta vett jooma. Siis kaevas ta üles juurika ja sõi seda. 
Siis kõndis ta jälle. Ta tuli minu poole, tund-tunnilt. Ta ei jäänud 
haigeks ja keegi ei tapnud teda, sest ta oli nii arukas ja tugev. Ta 
naeratas. Siis ta laulis. Aga ma teadsin, et mõtlen selle lihtsalt välja. 

Maei olnud Amandat nii kaua näinud — ainult telefonis —, ei olnud 
näinud sestpeale, kui Soomustesse tööle tulin. Enne seda oli olnud 
periood, kus ma ei teadnudki, kus ta on. Ma olin kontakti kaota- 
nud, kui Lucerne mu lilla telefoni minema viskas, siis kui ma veel 
HelthWyzeri linnakus elasin. Sel ajal arvasin ma, et ei näe Aman- 
dat enam kunagi — et ta on mu elust igaveseks kadunud. 

Seda uskusin ma ka veel siis, kui istusin kuulrongis teel Martha 
Grahami akadeemiasse. Tundsin end väga üksi ja haledana: ma ei 
olnud kaotanud mitte ainult Amanda, ma olin kaotanud oma elus 
kõik, mis midagi tähendas. Aadamad ja Eevad, vähemalt mõned 
neist, nagu Toby ja Zeb. Aga ennekõike Jimmy. Ma olin paranenud 
hullemaist haavadest, mis ta mulle löönud oli, aga alles oli tuhm 
pakitsus. See oli külm ja õnnetu tunne. Olin niisuguses masen- 
duses, et olin isegi loobunud mõttest, et võiksin Jimmyga Martha 
Grahamis taas kokku saada: see näis saavutamatu unelm. 

Selleks ajaks, kui ma kuulrongis istusin, oli möödunud hulk 
aega sellest, kui ma Jimmysse armunud olin olnud. Ei: oli möödu- 
nud hulk aega sellest, kui Jimmy oli minusse armunud olnud - kui 
ma olin aus, mitte ainult vihane ja kurb, teadsin ma, et olen Jim- 
mysse ikka veel armunud. Ma olin maganud teiste poistega, ent 
teinud vaid liigutusi. Läksin Martha Grahamisse osalt selleks, et 
Lucerne'ist eemale pääseda, aga midagi pidin ma nagunii tegema, 
nii et sama hästi võisin endale ka kõrgema hariduse hankida. Nii 
sellest räägiti, nagu oleks haridus asi, mida hangitakse, nagu kleit. 
Mul oli kama, mis minuga juhtub, tundsin end ülimalt hallina. 

Aednikud ei tohtinuks sugugi niimoodi mõelda. Aednikud 
ütlesid, et ainus tõeline haridus on vaimuharidus. Aga ma olin 


unustanud, mida see tähendas. 

Martha Graham oli kunstikallakuga kool, mis oli nime saanud kel- 
legi kuulsa iidse tantsijanna järgi, nii et tantsukursused olid seal 
tähtsal kohal. Kuna midagi pidin ma õppima, valisin plastilise 
tantsugümnastika ja draamaväljenduse — nende jaoks ei olnud vaja 
eelteadmisi ega matemaatikat. Kujutasin ette, et võiksin saada tööd 
mõnes korporatsioonis ja juhatada asutusesisest keskpäevast võim- 
lemisprogrammi, nagu neid paremates ettevõtetes korraldati. Too- 
nusetõstmine muusika saatel, jooga keskastme juhtidele — midagi 
sinna kanti. 

Martha Grahami kampus oli nagu Buenavista kompleks - 
kunagi olnud peen, aga nüüd lagunemas, seintel oli hallitust ja 
katused jooksid läbi. Ma ei suutnud kohvikutoitu süüa, sest ma 
teadsin, mis seal sees oli — mul oli ikka veel loomse valguga ras- 
kusi. Aga siin tundsin ma end kodusemalt kui HelthWyzeri linna- 
kus, sest vähemasti ei olnud Martha Graham nii särav ja nii võlts- 
palgeline ja see ei haisenud keemiliste puhastusvahendite järele. 
Ega üldse mingite puhastusvahendite järele. 

Iga Martha Grahami rebane pidi kellegagi apartementi jagama. 
Mina sain naabriks tegelase nimega Buddy Kolmas; palju ma teda 
ei näinud. Tema mängis jalgpalli, aga Martha Grahami meeskond 
tehti alati pihuks ja põrmuks ja Buddy Kolmas oli selle tagajärjel 
purjus või pilves. Ma panin meie ühise vannitoa ukse enda poolt 
lukku, sest jalgpallipoisid olid tuntud kohtinguvägistajad ja ma 
kahtlustasin, et Buddy ei viitsiks isegi kohtinguga vaeva näha, aga 
ma kuulsin, kuidas ta hommikuti oksendas. 


Kampuses oli Happicuppa pood, ja ma käisin seal hommikust söö- 
mas, sest neil oli vegaanikukleid, ma ei pidanud Buddy öökimist 
kuulma ja sain kasutada sealset pesuruumi, mis haises vähem kui 
minu oma. Ühel päeval läksin Happicuppasse ja seal oli Bernice. 
Ma tundsin ta kohe ära. Oli jahmatav teda näha. See oli ehma- 
tus — otsekui elektrilöök. Kogu see süütunne, mida olin kord tema 
pärast tundnud, ent enam-vähem unustanud, voogas tagasi. 

Tal oli seljas suure R-tähega roheline T-särk ja käes silt HAPPI- 
CUP ON ENDATAPP, Tema kõrval oli veel kaks samasuguse särgiga, 
ent teistsuguse sildiga inimest: KURJA RÜÜBE, ÄRA JOO SURMA- 

JOOKI. Riietest ja näoilmetest sain aru, et nad on fanaatilised äär- 
musrohelised ja piketeerivad seda kohta. See oli aasta, mil toimu- 
sid kõiksugu Happicuppa mäsud — olin neid võrgus näinud. 

Bernice ei olnud sugugi nägusam kui varem. Ta oli ehk veelgi 
matsakam ja põrnitses veel ägedamalt. Tema mind ei märga- 
nud, nii et mul oli valida: oleksin võinud temast mööda minna ja 
Happicuppasse astuda, teeselda, et ei ole teda märganud, või siis 
võisin ringi pöörata ja minema lipsata. Aga leidsin end paugupealt 
taas aednike kombeid järgimas, mulle tulid meelde kõik õpetused: 
vastutust tuleb kanda, ja kui oled midagi tapnud, tuleb seda süüa. 
Ja omamoodi olin ma Burti tapnud. Vähemasti tundsin, et olen. 

Nii et ma ei põiganud kõrvale. Ma läksin hoopis otseteed tema 
juurde ja ütlesin: ,,Bernice! See olen mina - Ren!” 

Ta võpatas, nagu oleksin ma teda löönud. Siis pööras ta pilgu 
minule. ,, Näha on,” ütles ta hapult. 

»Las ma teen sulle ühe kohvi välja,” ütlesin ma. Ma pidin olema 
väga närvis, et midagi niisugust öelda, sest miks pidanuks Bernice 
tahtma kohvi kohast, mida ta >iketeeris. 

Ilmselt ta arvas, et ma pilkan teda, sest ta ütles: ,Tõmba uttu.” 

Vabandust,” ütlesin ma. »Ma ei mõelnud nii. Aga vett? Me 
võiksime seda seal kuju juur2s juua.” Martha Grahami kuju oli 
omamoodi maskott: see kujttas teda Juuditina, kes hoiab Olo- 
vernese pead, ja tudengid olid maalinud kaelaköndi punaseks ja 
Martha kaenlaalustesse terasvilla torganud. Otse Olovernese pea 
all oli lame alus, kus sai istuda. 

Ta heitis mulle veel ühe põlgliku pilgu. ,,5a oled nii madalale 
langenud,” ütles ta. ,Pudelivesi on kurjast. Kas sa ei jaga mitte 
midagi?” 

Ma oleksin võinud teda litaks sõimata ja jalamaid minema 
jalutada. Aga ma olin saanud võimaluse asju õigeks seada, vähe- 
malt iseenda jaoks. ,,Bernice.”” ütlesin ma. ,,Ma tahaksin vaban- 
dust paluda. Nii et ütle mulle, mida sa jood, ja ma toon seda ja me 
läheme seda kuhugi jooma.” 

Ta oli ikka veel torssis — keegi ei suutnud temast visamalt 
vimma pidada —, aga kui ma olin öelnud, et peame selle ümbrit- 
sema valgusega, vallandas se2 temas parema aednikupoole ja ta 

ütles, et on üks mahesegu kudzulehtedest pressitud taaskasutata- 
vast kartongist pakendis, mida saab kampuse supermarketist, ja 
etta peab veel piketeerima, aga siis, kui ma tagasi jõuan, võib ta 
väikese vaheaja pidada. 

Me istusime Olovernese pea all, käes kaks karpi minu ostetud 
vedelat multši, ja selle maitse tõi mulle meelde mu esimesed päe- 
vad Aednike juures — kui õnnetu ma olin alguses olnud, kuidas 
Bernice siis mu kõrval oli olnud. ,,Kas sa ei läinud lääneranni- 
kule?” küsisin ma. ,, Pärast kõike seda ...” 

»Jah,” vastas ta. , Noh, nüüd olen ma jälle siin.” Ta ütles, et 
Veena oli pöördunud vana elu juurde tagasi ning ühinenud hoo- 
pis teise usulahuga, Tuntud Viljadega, kes kinnitasid, et rikkus on 
Jumala armu märk, sest te tunnete nad ära nende viljast ja et viljad 
tähendab pangaarvet. Veena oli läinud tööle HelthWyzeri vitami- 
niseeritud toidulisandite ainumüüja juurde ja õige kiiresti oli ta äri 
laienenud viie poeni ja tal läks väga hästi. Bernice ütles, et lääne- 
rannik oli selle jaoks ideaalne koht, sest ehkki kõik tegid mingit 
joogavärki ja ütlesid, et see on vaimne, olid nad tegelikult kari 
väärakaid kalakrõmpsutajaid, materialistlikke kehakummardajaid, 
kõigile tehtud iluravi ja pandud rimplantaadid ja igaühel geene 
kohandatud ja väärtushinnangud igas mõttes kiivas. 

Veena oli tahtnud, et Bernice kolledžis majandust õpiks, aga 
Bernice oli jäänud Aednike usu juurde, nii et nad olid sellepärast 
tülitsenud, ning Martha Graham oli olnud kompromiss, sest neil 
oli kursus tervikliku tervendamise kasumlikkusest. Mille Bernice 
siis valis. 

Ma ei suutnud kujutleda Bernice'i midagi tervendamas, sest ma 
ei suutnud kujutleda, et ta tahaks midagi tervendada. Pori haava 
sisse hõõruda olnuks rohkem tema moodi. Aga ma ütlesin, et see 
on väga huvitav. 

Ma rääkisin, mida mina õpin, aga nägin, et teda see ei huvita. 
Siis rääkisin ma talle oma toakaaslasest, Buddy Kolmandast, ja 
tema ütles, et terve Martha Grahami akadeemia on sihukesi ini- 
mesi täis — vägismaalasi, kes raiskavad oma aega siin maa peal, 
ilma et peas oleks ühtki tõsist mõtet peale joomise ja nikkumise. 
Ta ütles, et tal oli olnud alguses just selline toakaaslane ja lisaks 

oli ta olnud loomamõrtsukas, sest ta kandis nahksandaale. Ehkki 
tegelikult olid need võltsahast. Aga need nägid päris naha moodi 
välja. Ja siis ta oli need ära põletanud. Ja jumal tänatud, et ta ei 
pidanud selle kutiga enam vannituba jagama, sest ta kuulis teda 
tüdrukutega seksiasja ajamas enam-vähem igal öösel nagu mõni 
degenereerunud bonobo-küülikuristand. 

»Jimmy!” ütles ta. , Igavene lihehaisukas!” 

Kui ma kuulsin Jimmy nime, mõtlesin ma, et see ei saa olla see- 
sama Jimmy, ent siis ma mõtlesin: jah, saab küll. Kui see mu peast 
läbi sähvas, ütles Bernice, et ma võiksin tema kõrvaltuppa kolida, 
Jimmy oli välja kolinud ja tuba oli nüüd tühi. 

Ma tahtsin temaga ära leppida, aga mitte nii kangesti. Nii et ma 
paiskasin välja selle, mida ma pid:n ütlema. ,,Mul on Burti pärast 
väga kahju,” ütlesin ma. , Su isa pärast. Et ta niimoodi suri. Ma 
tunnen end vastutavana.” 

Ta vaatas mind, nagu oleksin ma hullumeelne. ,,Mis asja sa rää- 
gid?” küsis ta. 

»Siis, kui ma ütlesin, et ta seksib Nualaga, ja sina ütlesid Vee- 
nale ja tema plahvatas ja kutsus CorpSeCorpsi. Noh, ma ei usu, et 
ta Nualaga seksis. Mina ja Amanda — me mõtlesime selle välja, sest 
me olime õelad. Mul on sellepärast nii õudne tunne ja mul on väga 
kahju. Ma ei usu, et ta kunagi midagi tüdrukute kaenlaalustest hul- 
lemat kabistas.” 

»Vähemasti oli Nuala täiskasvanud,” ütles Bernice. ,, Aga ega ta 
ei piirdunud kaenlaalustega. Tüdrukute puhul. Ta oli väärakas, just 
nagu mu ema ütles. Burt ütles mulle kogu aeg, et ma olen ta lem- 
miktüdruk, aga isegi see polnud tõsi. Nii et ma rääkisin Veenale 
ära. Ja sellepärast andis Veena ta üles. Seega pole sul enam vaja 
nii tähtsust täis olla.” Mulle heideti vana tuttav pilk, ehkki seekord 
punastest ja vesistest silmadest. ,,Sul lihtsalt vedas, et sina ette ei 
jäänud.” 

»Oi,” ütlesin ma. ,,Bernice, mul on väga kahju.” 

»Ma ei taha sellest rohkem rääkida,” ütles Bernice. ., Ma eelis- 
tan oma aega tõhusamalt kasutada.” Ta küsis, kas ma tuleksin koos 
temaga Happicuppa-vastaseid protestiloosungeid tegema, ja ma 
ütlesin, et mul jäi täna juba üks loeng vahele, aga vahest mõni teine 

kord. Ta heitis mulle kissis silmist pilgu, mis ütles, et ta saab aru, 
et ma keerutan ennast välja. Siis ma küsisin, kuidas ta toakaaslane 
Jimmy välja näeb, ja ta küsis, mis see minu asi peaks olema. 

Ta oli jälle kamandav nagu vanasti ja ma teadsin, et kui ma 
temaga veel kauem koos olen, siis olen ma jälle üheksa-aastane ja 
tema käsutab mind samamoodi, ainult veel rohkem, sest kui kole- 
daid asju minu elus ka oleks, tema elus on alati midagi koledamat, 
ja ta hoiaks mind oma ohvrihaardes. Ma ütlesin, et pean tõesti 
jooksma, ja tema vastas ,, Nojah, muidugt”, ja siis ta ütles, et ma ei 
ole üldse muutunud, et ma olen niisama kohtlaselt kerglane nagu 
alati. 


Aastaid hiljem — kui ma juba Sabades ja Soomustes töötasin — 
nägin ma ekraanilt, kuidas Bernice pritspüssiga maha lasti, kui 
Aednike turvamajja haarang tehti. See juhtus pärast seda, kui 
Aednikud lindpriiks kuulutati. Ehkki lindpriius ei oleks Bernice'i 
peatanud; temal oli julgust oma veendumuste eest võidelda. Seda 
ma pidin temas küll imetlema — veendumusi ja julgust samuti -, 
sest mulle tundus, et mul endal ei olnud õieti kumbagi kunagi 
olnud. 

Tema sumud nägu näidati suures plaanis ja see oli leebem ja 
rahulikum, kui ma teda elus kuragi näinud olin. Võib-olla oli see 
tõeline Bernice, mõtlesin ma - lahke ja süütu. Võib-olla oli ta sisi- 
mas just selline, ja kõik meie kaklused ja tema teravad ja ebameel- 
divad nurgad — oli tema viis võidelda, et pääseda välja kõvast koo- 
rikust, mille ta oli endale ümber kasvatanud otsekui putukakesta. 
Aga ükskõik kui ägedalt ta ka peksis ja raevutses, ta jäi sinna igave- 
seks kinni. See mõte tegi mu nii <urvaks, et ma nutsin. 

Enne seda vestlust Bernice'iga, kui ta rääkis oma endisest toakaas- 
lasest, olin ma poolenisti lootnud Jimmyt kohata — loenguruumis, 
Happicuppas või niisama kusagil kõndimas. Aga nüüd ma tundsin, 
et ta on siinsamas, väga lähedal. Ta võisolla nurga taga või teispool 
akent; ma võiksin ühel päeval ärgates leida ta enda kõrvalt mu kätt 
hoidmas ja vaatamas mind nii nagu siis, kui me alles kohtusime. 
Nagu jälitanuks mind kummitus. 

Võib-olla olin ma Jimmy endale ära märkirud, mõtlesin ma. 
Nagu pardipoeg, kes koorub munast ja näeb esimese asjana nirki, 
nii et just temale järgneb ta kogu oma elu. Mis on väga tõenäo- 
liselt lühike. Miks pidi J|mmy olema esimene inimene, kellesse 
ma armusin? Miks ei võinud see olla keegi parema iseloomuga? 
Või vähemasti püsivam inimene. Tõsisem inimene, kes ei oleks nii 
pühendunud lollimängimisele. 

Kõige hullem kogu asja juures oli see, et ma ei suutnud mitte 
kellegi teise vastu huvi tunda. Minu südames oli auk, mille sai täita 
ainult Jimmy. Ma tean, et see kõlab nagu mõni kantrilaul — olin 
sedasorti muusikat oma Sea/H/Ear Candyst juba küllalt kuul- 
nud —, aga ainult nii oskan ma seda seletada. Ja ei maksa arvata, 
nagu poleks ma kõiki Jimmy vigu teadnud, teadsin küll. 


Lõpuks ma muidugi nägin Jimmyt. Kampus ei olnud suur, nii et 
varem või hiljem see pidi juhtuma. Mina nägin teda kaugelt ja 
tema nägi mind, aga ta ei tõtanud minu juurde. Ta jäi kaugele. Ta 
isegi ei lehvitanud, vaid vaatas kõrvale, nagu ei oleks mind näi- 
nudki. Nii et kui ma ootasin vastust küsimusele, mida ma alailma 
endale esitasin — kas Jimmy armastab mind veel? — siis siin see 


nüüd oli. 

Siis kohtasin ma plastilises tantsugümnastikas ühte tüdrukut — 
kedagi Shaylubat —, kes oli natuke aega Jimmyga koos olnud. Ta 
rääkis, et see oli algul olnud väga tore, aga Jimmy oli hakanud 
rääkima, kuidas ta on tüdruku jaoks tegelikult väga halb, ta on 
võimetu pühenduma ja seda ühe keskkooliaegse tüdruku pärast. 
Nad olevat olnud liiga noored, lugu oli lõppenud halvasti ja sest- 
peale on ta olnud emotsionaalne prügikast, aga võib-olla on juba 
ta loomus hävitav, sest ta ajas asjad nurja iga tüdrukuga, keda puu- 
dutas. 

»Kas selle tüdruku nimi oli Wakulla Price?” küsisin ma. 

»Ei olnud tegelikult,” ütles Shayluba. ,,See olid sina. Ta rääkis 
sinust.” 

Jimmy, sa oled paras petis ja plämav valevorst, mõtlesin ma. 
Aga siis ma mõtlesin: mis siis, kui see on tõsi? Mis siis, kui ma 
olin Jimmy elu nässu keeranud samamoodi, nagu tema oli nässu 
keeranud minu oma? 

Ma püüdsin Jimmy lõplikult unustada. Aga miskipärast ei suut- 
nud. Iseennast Jimmy pärast piitsutada oli saanud mulle halvaks 
harjumuseks just nagu küünte närimine. Ikka nägin teda aeg-ajalt 
kaugel mööda loivamas, see oli nagu üheainsa sigareti suitseta- 
mine, kui proovid parajasti maha jätta — kõik algab jälle otsast. 
Kuigi ma ei ole küll kunagi suitsetanud. 


Olin olnud Martha Grahamis peaaegu kaks aastat, kui saabusid 
tõeliselt kohutavad uudised. Lucerne helistas ja ütles, et kusagil 
Euroopa idaosas on rivaalitsev korporatsioon röövinud mu bio- 
loogilise isa Franki. Sealsed korporatsioonid püüdsid alailma meie 
korpides jahtida - nende salaröövlid olid veel hullemad kõrilõika- 
jad kui meie omad, ja neil oli eelis, sest nad oskasid paremini keeli 
ja nad võisid teeselda, et on immigrandid. Meie seda neile teha ei 
saanud, sest miks me peaksime sinna emigreeruma? 

Nad olid Franki kotti tõmmanud otse keset linnakut — labori- 
hoone meestetualetis, ütles Lucerne — ja vedanud ta välja Zizzy 
Frooti kaubaautoga; siis olid nad ta õhulaevaga üle Atlandi ookeani 
sõidutanud, ta oli sidemeisse mähitud ja näolõikusest toibuvaks 
patsiendiks maskeeritud. Ja mis veelgi hullem, nad saatsid DVD, 

kus Frank paistab uimastatud ja tunnistab, et HelthWyzer soku- 
tas oma toidulisandisse aeglase toimega, ent ravimatut siirdgeen- 
set haigust tekitava bakteri. See oli ilmselge väljapressimine, ütles 
Lucerne - nad tahtsid Franki vahetada paari retsepti vastu, eriti 
just nende aeglase arenguga haiguste raviks; ja lisaks ei avalikus- 
taks nad siis seda inkrimineerivat DVDd. Vastasel juhul, ütlesid 
nad, võib Franki pea kehaga hüvasti jätta. 

HelthWyzer oli analüüsinud kulusid ja tulusid, ütles Lucerne, 
ning otsustanud, et tõvebakterid ja retseptid on neile rohkem väärt 
kui Frank. Mis ebasoodsasse reklaami puutub, siis võisid nad selle 
eos summutada, sest see, mis pääses uudistesse ja mis ei pääse- 
nud, oli meediakorporatsioonide kontrolli all. Ja internetis oli vale- 
dest ja tõelistest faktikestest selline segapuder, et keegi ei uskunud 
enam mitte midagi, mis seal oli, või siis usuti kõike, mis tegi sama 
välja. Nii et HelthWyzer ei kavatsenud midagi maksta. Nad ütlesid, 
et tunnevad Lucerne'ile kaotuse puhul kaasa, aga nende poliitika 
ei luba väljapressimisele järele anda, sest see õhutaks inimrööve 
takka ja neid oli juba niigi küllalt. 

Seega oli Lucerne HelthWyzeris oma tippjuhinaise positsiooni 
kaotanud, ja koos sellega ka maja, ja neil asjaoludel, mis olid väga 
kahetsusväärsed, otsustas ta kolida CryoJeenyuse linnakusse ja 
hakata majapidajaks ühe väga kena mehe juures, keda ta oli koha- 
nud golfiklubi kaudu ja kelle nimi oli Todd. Ja ta lootis väga, et ma 
Franki leinates üle piiri ei lähe, nii nagu ma lähen üle piiri kõigi 
emotsioonidega. 

CryoJeenyus. See oli jube sohipaik. Inimene maksis raha selle 
eest, et pärast surma ta pea külmutataks, juhuks kui keegi tulevikus 
leiutab viisi, kuidas kaela külge uus keha kasvatada, ehkki Helth- 
Wyzeri lapsed ilkusid, et nad külmutavad ainult kolba, sest neu- 
ronid on juba välja urgitsetud ja sigadele siirdatud. HelthWyzeri 
keskkoolis tehti palju sääraseid jõhkravõitu nalju, ehkki kunagi ei 
võinud teada, kas need ongi üldse naljad. 

Selle tulemus on — jätkas Lucerne —, et rahaga on kitsas käes. 
Todd ei olnud juhtiv asepresident, tema oli kõigest kliendihaldur 
ja tal oli kolm väikest last, keda ülal pidada ja kellel on eelisõigus, 
ja Lucerne küll ei saa paluda Toddi maksta minu eest lisaks kõigele 

muule, mille eest ta maksab. Nii et ma pean kolledžis triivimise 
lõpetama ja Martha Grahamist ära tulema ja ise enda eest vastu- 
tama hakkama. 

Ma olin üheainsa nõtke jalahoobiga pesast välja visatud. Mitte 
et ma oleksin kunagi eriti pesas olnud: Lucerne'iga olin ma alati 
olnud kaljunuki serval. 

See on iroonia, mõtlesin ma. Ma olin tantsuteatraalsuses iroo- 
niat õppinud. Seesama Lucerne oli kokku luuletanud üüratu laimu- 
loo, kuidas ta rööviti, ja nüüd oli vaene Frank, mu bioloogiline isa, 
tõepoolest röövitud ja ilmselt ka mõrvatud. Oli selge, et Lucerne'il 
ei ole selle kõige suhtes erilisi tundeid. Ja mina — mina ei teadnud, 
mida tunda. 


Enne kevadisi eksameid panid mitmed korporatsioonid suurde 
fuajeesse üles intervjuuboksid. Muidugi mitte tõsised teaduskor- 
poratsioonid — nemad ei vaevunuks Martha Grahamis värbama, 
nemad tahtsid numbritaibuga inimesi —, vaid tühisemad. Mina ei 
olnud nende intervjuude jaoks sobilik, sest mina ei lõpetanud sel 
aastal, aga ma otsustasin ikkagi minna ja proovida. Ma ei saaks 
nagunii ühtegi tööotsa, aga võib-olla võtaksid nad mu põrandaid 
nühkima. Ma olin aednike juures põrandaid nühkinud, aga mõis- 
tagi ei saanud ma seda öelda, muidu oleks mul veidrikust rohe- 
fanaatiku märk küljes. 

Mu plastilise tantsugümnastika õppejõud ütles, et ma peaksin 
rääkima Sabade ja Soomustega. Ma olin üsna hea tantsija ning 
Soomused oli nüüd osa SeksMartist, mis oli seaduslik korporat- 
sioon, see andis kõik tervisekindlustused ja hambaravi, nii et see 
ei olnud nagu prostitueerimine. Sinna läks terve hulk tüdrukuid 
ja mõned kohtasid niiviisi väga kenasid mehi ja edaspidi läks neil 
elus väga hästi. Nii et ma mõtlesin, et võin ju proovida. Ilma kraa- 
dita ma tõenäoliselt midagi paremat ei saaks. Isegi Martha Gra- 
hami kraad oli parem kui mitte midagi. Ja ma ei tahtnud lõpetada 
lihabaristana mõnes Salaburgerite-suguses paigas. 


Sel päeval õnnestus mul saada kokku viis intervjuud. Kõhus kõdi- 
tas, aga ma surusin selle tunde maha ja naeratasin ja rääkisin end 

vestlusele, ehkki mind lõpetajate nimekirjas ei olnud. Oleksin või- 
nud kuuelgi käia — CryoJeenyus otsis trööstitüdrukut lohutama 
inimesi, kes oma lähedaste ja mõnikord lemmikloomade päid kül- 
mutada tõid —, aga seal ei suutnuks ma töötada Lucerne'i pärast. 
Ma ei tahtnud teda enam iialgi näha, mitte ainult sellepärast, mis 
ta mulle teinud oli, vaid ka sellepärast, kuidas ta seda teinud oli. 
Nagu vallandanuks toatüdruku. 

Ma kohtusin Happicuppa ja Kanakobarate ja Zizzy Frooti ja 
Sabade ja Soomuste ning lõpuks AnooYoo värbajatega. Esimesed 
kolm mind ei tahtnud, aga Sabad ja Soomused tegid mulle pak- 
kumise. Igal korporatsioonil oli intervjueerijate rühm ja Mordis 
oli Soomuste rühmas — olid ka mõned SeksMarti tähtsamad asja- 
pulgad, aga Mordis oli see, kes tõmbas niite, nii et tegelikult tema 
otsustas. Ma esitasin plastilise tantsugümnastika kava ja Mordis 
ütles, et ma olen just see, keda nad otsivad, väga andekas, ja kui 
ma tulen Soomustesse, siis lubab ta, et ma ei kahetse. Sa võid olla, 
kes aga tahad” ütles ta. ,, Näitle!” Ja ma peaaegu võtsingi selle töö 
vastu. 

Aga AnooYoo boks oli otse Soomuste oma kõrval ja selle mees- 
konnas oli üks naine, kes meenutas mulle väga Aednike Tobyt, 
ehkki ta oli tõmmum ja ta juuksed olid teistsugused, silmad olid 
rohelised ja hääl kähedam. Ta viis mu veidi eemale ja küsis, kas 
ma olen raskustes, ja ma leidsin end seletamast, et perekondlikel 
põhjustel pean ma kolledžist lahkuma. Ma teeksin ükskõik millist 
tööd, ütlesin ma; ma olen valmis õppima. Kui ta küsis, millised 
need perekondlikud põhjused on, purskasin ma välja, et isa on 
röövitud ja emal ei ole raha. Tundsin, et mu hääl kippus värisema: 
see ei olnud ainult näitlemine. 

Siis ta küsis, mis mu ema nimi on. Ma ütlesin ja ta noogutas: 
ta võtab mu AnooYoo spaasse õpilaseks ja ma võin sealsamas ka 
elada ja nad õpetavad mu välja. Ma töötaksin naistega, mitte mees- 
tega, kes on purjus ja vägivaldsed, nii nagu Soomustes tihti juh- 
tus, ehkki Soomused pakkusid hambaravi, ja ma ei pea kandma 
biokileülikonda ega lubama võõrastel meestel end puudutada. Seal 
on tervendav keskkond ja ma saaksin inimesi aidata. 

See naine oli tõesti väga Toby moodi ja kummalisel kombel oli 

ta rinnasildil nimi Tobiatha. See oli mulle otsekui märk — et ma 
olen seal tõepoolest kaitstud ja teretulnud ja oodatud. Niisiis jäin 


ma nõusse. 
Mordis andis mulle siiski oma kaardi ja ütles, et kui ma meelt 


muudan, võtab ta mu iga kell Soomustesse ega päri midagi. 

AnooYoo spaa asus keset Heritage Parki. Olin sellest palju kuul- 
nud, sest Aadam Üks oli väga selle vastu olnud — ta ütles, et selle 
edevusepaviljoni ehitamiseks oli hävitatud palju olevusi ja puid. 
Mõnikord pidas ta tolmlemispäeval sellest terve jutluse. Aga ome- 
tigi olin ma seal õnnelik. Neil olid roosid, mis pimedas helenda- 
sid, ja suured roosad liblikad päeva ajal ning ilusad kudzuliblikad 
öösel ja ujumisbassein, ehkki töötajad ei tohtinud seda kasutada, ja 
purskkaevud, ja omaenda maheköögiviljaaed. Õhk oli seal puhtam 
kui keset linna, ni: et ninakoonuseid ei pidanud nii sageli kandma. 
See oli nagu lohutav unelm. Nad panid mu tööle pesuruumi linu ja 
rätikuid voltima ja mulle see meeldis, sest see oli nii rahulik: kõik 
oli roosa. 

Kolmandal päeval, kui ma viisin ühte tuppa puhtaid käteräti- 
kuid, tuli Tobiatha minu juurde ja ütles, et tahaks minuga rääkida. 
Ma mõtlesin, et olen võib-olla midagi valesti teinud. Me läksime 
välja muruplatsile ja ta käskis mul rääkida vaikselt. Siis ta ütles, 
et saab aru, et olen ta osaliselt ära tundnud ja tema tundis minu 
päris kindlasti ära. Ta võttis mu tööle sellepärast, et ma olin olnud 
aednik, ja nüüd, kui aednikud on lindpriid ja aed hävitatud, on 
meie kohus üksteise eest hoolitseda. Ta saab aru, et mul on muidki 
muresid peale raha. Mis lahti on? 

Ma hakkasin nutma, sest aia hävitamisest ma ei teadnud. See oli 
vapustus: vist olir endamisi mõelnud, et võin sinna tagasi minna, 
kui asjad päris hulluks lähevad. Ta viis mu ühe purskkaevu äärde 
istuma — pahisev vesi summutab meie hääled, juhuks kui kuskil on 
suundmikrofone, ütles ta — ja ma rääkisin talle HelthWyzerist ja 
kuidas ma olin Amanda kaudu aednikega ühenduses olnud, enne 
kui mobiilist ilma jäin, ja et pärast seda ei teadnud ma aednikest 

midagi. Ma ei rääkinud, et olin olnud Jimmysse armunud ja et 
ta murdis mu südame, aga Martha Grahamist rääkisin, ja kuidas 
Lucerne oli must nii järsku lahti öelnud, kui mu isa rööviti. 

Siis ma ütlesin, et mu elul ei ole mingit sihti ja et ma olen sise- 
miselt tuim nagu orb. Toby ütles, et see on kindlasti väga paha 
tunne; ka temal oli olnud raskeid aegu, kui ta oli umbes minu- 
vanune, ja midagi samasugust oli juhtunud ka temaga ja tema 
isaga. 

See Toby uus ilming ei olnud kaugeltki nii käre, kui oli olnud 
Eeva Kuus. Ta oli mahedan. Või siis olin mina vanem. 

Ta vaatas ringi ja madaldas häält. Siis ta ütles, et oli pidanud 
Eedenikalju katuseaiast kiiruga lahkuma ja laskma end muuta, sest 
ta oli olnud ohus, nii et ma peaksin väga hoolega ette vaatama, et 
ma kellelegi ei reedaks, kes ta on. Taoli mind siia võttes riskinud 
ja ta lootis, et võib mind usaldada, ja ma ütlesin, et võib. Siis ta 
hoiatas mind, et mõnikord käis spaas Lucerne, ma peaksin seda 
teadma ja hoiduma ta silma alla sattumast. 

Lõpuks ta ütles, et kui midagi peaks juhtuma - mingi kriis — ja 
teda ei ole läheduses, siis peaksin ma teadma, et ta oli kogunud 
AnooYoo spaa laoruumi aednike stiilis kuivtoidu-Ararati; ta ütles 
mulle uksekoodi, juhuks kui mul peaks olema tarvis sinna pää- 
seda. Ehkki ta lootis, et seda kunagi vaja ei lähe. 

Ma tänasin teda väga ja siis ma küsisin, kas ta teab, kus on 
Amanda. Ma tõesti tahaksin teda jälle näha, ütlesin ma. Ta oli mu 
ainus tõeline sõber. Toby ütles, et ta saab ehk välja uurida. 

Pärast seda me eriti tihti ei rääkinud — Toby ütles, et see võiks 
kahtlane paista, ehkki ta ei teadnud, kes võiks meie järele luu- 
rata —, aga me vahetasime mõnikord paar sõna ja peanoogutuse. 
Ma tundsin, et ta valvas mu üle — kaitses mind nagu mingi tulnu- 
kate jõuväli. Aga muidugi mõtlesin ma selle välja. 


Ühel päeval — kui ma olin seal olnud juba peaaegu aasta — ütles 
Toby, et oli Amanda mingite ühiste tuttavate kaudu internetis üles 
leidnud. See, mis ta mulle rääkis, oli üllatav, ehkki järele mõeldes 
mitte eriti üllatav. Amandast oli saanud biokunstnik: ta tegi kunsti 
olevustest või olevuste osadest, mis olid hiiglaslikus mõõtkavas 

laiali laotatud. Ta elas Heritage Parki läänepoolse sissepääsu lähe- 
dal, ja kui ma peaksin tahtma teda vaatama minna, siis võib Toby 
mulle pääsme muretseda ja lasta mind ühe roosa AnooYoo väike- 
bussiga sinna sõidutada. 

Ma viskusin Tobyle kaela ja kallistasin teda, aga ta ütles, et sel- 
lega peaks ette vaatama — pesutüdruk kallistab tegevjuhti. Siis ta 
ütles, et ma ei tohiks ennast liiga kõvasti Amanda külge siduda: 
Amandal oli kalduvus liiga kaugele minna, ta ei tundnud oma- 
enese tugevuse piire. Ma tahtsin küsida, mida Toby sellega mõtleb, 
aga ta kõndis minema. 


Külaskäigupäeval ütles Toby, et Amandat oli minu tulekust hoia- 
tatud, aga et me peaksime ootama, kuni ma uksest seesolen, enne 
kui kallistama või kiljuma või midagi muud tegema hakkame. Ta 
andis mulle kaasa korvi AnooYoo tooteid, see pidi olema ettekään- 
deks, kui keegi bussi kinni peab ja küsib, kuhu ma lähen. Juht jääb 
mind ootama; mul on aega ainult tund, sest oleks imelik, kui üks 
AnooYoo tüdruk vägismaailmas liiga kaua viibiks. 

Ma ütlesin, et võib-olla peaksin ma minema maskeeritult, ja 
Toby ütlesei, sest valvurid hakkaksid pärima. Niisiis panin töökitli 
ja puuvillapükste peale roosa AnooYoo ürbi ja asusin oma roosa 
korvikesega teele nagu Roosamütsike. 


AnooYoo minibuss viis mu Amanda raamas hoonekompleksi 
juurde just nagu plaanitud. Mul olid Toby sõnad meeles. Ma oota- 
sin, kuni olin astunud uksest sisse, mille taga ootas Amanda, ja siis 
ütlesime nagu ühest suust: ,, See on täitsa uskumatu!” ja sülelesime 
teineteist. Aga mitte kaua; Amanda ei olnud kunagi kõva kallistaja 
olnud. 

Ta oli pikem kui siis, kui ma teda viimati oma ihusilmaga olin 
näinud. Ta oli päevitunud — päiksekreemidest ja kübaratest hooli- 
mata, sest ta oli nii palju vabaõhukunsti teinud, ütles ta. Me läk- 
sime kööki, kus seintele oli kinnitatud suur hulk tema töid ja siin- 
seal vedeles mõni kont, ja võtsime kumbki ühe õlle. Mulle pole 
alkohol kunagi eriti meeldinud, aga nüüd oli eriline puhk. 

Me hakkasime rääkima aednikest — Aadam Ühest ja Nualast ja 

Muskli-Mugist ja Udu-Philost ja Katurost ja Rebeccast. Ja Zebist. 
Ja Tobyst muidugi, ehkki ma ei öelnud, et ta on nüüd Tobiatha 
ja juhib AnooYoo spaad. Amanda rääkis, miks Toby oli pidanud 
Aednike juurest ära minema. Reoveelaguuni Blanco oli tal jälil. 
Blanco oli selle poolest tuntud, et tegikutuks igaühe, kes teda ärri- 
tas, eriti naised. 

»Ja miks Toby?” küsisin ma. Amanda ütles, et see oli mingi vana 
seksiasi; mis oli veider, ütles ta, sest seksiasjad ja Toby ei olnud 
kunagi kokku klappinud, ja sellepärast me ilmselt teda lastena Kui- 
viknõiaks kutsusimegi. Ja mina ütlesin, et võib-olla oli Toby olnud 
märjem, kui me arvasime, ja Amanda naeris ja ütles, et ilmselt 
usun ma ikka veel imedesse. Aga nüüd ma teadsin, miks Toby end 
valenimeall varjab. 

»Mäletad, kuidas me ütlesime Kop-kop, kes on? Sina ja mina ja 
Bernice?” küsisin ma. See õlu hiilis mulle pähe. 

»Gang, ütles Amanda. ,,Mis gang?” 

»Gang green,” ütlesin mina ja me mõlemad purtsatasime 
naerma ja õlu läks mulle ninna. Siis ma rääkisin, kuidas ma olin 
Bernice'iga kokku põrganud ja kuidas ta oli niisama torsakil 
nagu alati. Me naersime sellegi üle. Aga surnud Burti ma ei mai- 
ninud. 

Ma ütlesin: ,Ja mäletad seda korda, kui sa koos Shackie ja 
Croze'iga mulle selle superpurukostituse korraldasid ja me läksime 
kõik holospinneriputkasse ja ma oksendasin?” Ja me naersime 
veel. 

Ta rääkis, et tal on kaks toakaaslast, samuti kunstnikud; ja esi- 
mest korda elus oli tal peika, kes temaga koos elas. Ma küsisin, kas 
ta on armunud, ja ta vastas: ,Eks kõike peab korra proovima. 

Ma küsisin, milline see poiss on, ja ta ütles, et väga kena, ehkki 
mõnikord tujukas, sest ta toibub siiani mingist teismeeas ihatud 
plikast. Ja ma küsisin, mis ta nimi on, ja ta ütles: ,Jimmy — võib- 
olla sa tundsid teda HelthWyzeri keskkoolist, ta pidi umbes samal 
ajal seal olema.” 

Ma läksin üle kere külmaks. Amanda ütles: , Ta on seal külm- 
kapi peal, paremal, kolmas pilt ülevalt.” See oli tõepoolest Jimmy, 
käsi ümber Amanda ja näol irve nagu konnal elektritoolil. Mul oli 

tunne, nagu oleks Amanda mulle naela otse südamesse torganud. 
Aga ei olnud mingit mõtet Amandaga asju vussi ajada ja talle seda 
öelda. Ta ei olnud seda meelega teinud. 

Ma ütlesin: ,Ta paistab väga kena, aga ma pean nüüd minema, 
sest juht ootab.” Amanda küsis, kas midagi on lahti, ja ma ütlesin 
ei. Ta andis mulle oma mobiilinumbri ja ütles, et järgmine kord, 
kui ma külla tulen, on kindlasti Jimmy ka kohal ja me sööme koos 
spagette. 

Oleks olnud kena uskuda, et armastust jagatakse õiglaselt, nii et 
igaüks saab midagi. Aga minuga ei pidanud see nii minema. 


Ma läksin tagasi AnooYoo spaasse, täiesti kurnatud ja õõnes. Ja 
just siis, kui ma olin tagasi jõudnud ja vedasin rätikuid tubadesse, 
jooksin peaaegu Lucerne'ile otsa. Oli tema järjekordse näolõikuse 
aeg: Toby oli mind iga kord tema tulekust ette hoiatanud, et võik- 
sin tagaplaanile tõmbuda ja teda vältida, aga Amanda ja Jimmy 
pärast oli see mul peast välja lennanud. 

Ma naeratasin talle neutraalselt, nii nagu meid oli õpetatud. Ma 
arvan, et ta tundis mu ära, aga puhus mu ükskõikselt eemale, nagu 
oleksin ma riidekübe. Ehkki ma ei olnud tahtnudki teda näha ega 
temaga rääkida, oli ometi ääretult vilets tunne teada, et ka tema ei 
tahtnud mind näha ega minuga rääkida. Nagu oleksin ma univer- 
sumitahvlilt kustutatud — et mu oma ema käitub nii, nagu ei oleks 
ma kunagi sündinud. 

Sel hetkel ma mõistsin, et ei saa AnooYoosse jääda. Pidin olema 
omaette, eemal Amandast, eemal Jimmyst, eemal Lucerne'ist, 
eemal isegi Tobyst. Ma tahtsin olla kusagil hoopis mujal, ma ei 
tahtnud kellelegi midagi võlgu olla ja ma ei tahtnud ka, et keegi 
mulle võlgu oleks. Ma ei tahtnud sidemeid, minevikku ega küsi- 
musi. Ma olin küsimustest väsinud. 

Ma leidsin kaardi, mille Mordis oli mulle andnud, ja jätsin 
Tobyle kirjakese, milles tänasin teda kõige eest ja ütlesin, et isikli- 
kel põhjustel ei saa ma enam spaas töötada. Mul oli veel alles selle 
päeva pääse, mida ma Amanda juurde minnes olin kasutanud, nii 
et ma lahkusin otsekohe. Kõik oli kokku varisenud ja hävitatud ja 
minu jaoks ei olnud ühtegi turvalist paika; ja kui ma pidin olema 

turvatus paigas, siis võis see sama hästi olla turvatu paik, kus mind 
hinnati. 

Kui ma Soomustesse jõudsin, pidin ma väljaviskajatele augu 
pähe rääkima, sest nad ei uskunud, et ma tõesti seal tööd otsin. 
Aga lõpuks helistasid nad Mordisele ja tema ütles, et muidugi 
mäletab ta mind — ma olin see väike tantsija. Brenda, eks? Ma 
jaatasin ja ütlesin, et ta võib mind hüüda Reniks - tundsin end 
temaga suheldes juba sedavõrd hästi. Ta küsis, kas ma tahan tõesti 
seda tööd, ja ma ütlesin, et tahan küll; ja tema ütles, et see ei nõua 
palju vaeva, sest väljaõpetamise peale ei taha nad kulutada, nii et 
kas ma võiksin kohe lepingule alla kirjutada? 

Ma ütlesin, et võib-olla olin ma selle töö jaoks liiga kurb: kas 
rad ei tahtnud veidi lustlikuma loomuga tüdrukuid? Aga Mordis 
raeratas oma säravate mustade sipelgasilmadega ja ütles — nagu 
cleks mind patsutanud: ,,Ren-Ren. Kõik on kõige pärast liiga kur- 


vad.” 

Nii sattusin ikkagi Soomustesse tööle. Mõneti oli see kergendus. 
Mulle meeldis Mordis ülemusena, sest vähemasti oli selge, mis 
talle meele järele on. Temaga tundsin ma end kindlalt, vahest oli ta 
kõige enam isa moodi inimene, kes mul üldse kunagi olla sai: Zeb 
oli jäljetult kadunud ja mu pärisisa ei olnud minu vastu eriti huvi 
tundnud, ja pealegi oli ta surnud. 

Aga Mordis ütles, et ma olen väga eriline — mina olin vastus 
igale unelmale, kaasa arvatud märjale. Nii kosutav oli teha midagi, 
mida ma hästi oskasin. Töö muud osad mulle eriti ei meeldinud, 
aga trapetsitants meeldis, sest siis ei saanud mind keegi puutuda. 
Olin õhus nagu liblikas. Ma kujutlesin, et Jimmy vaatab mind ja 
mõtleb, et on alati armastanud ainult mind, mitte Wakulla Price'i 
ega LyndaLeed ega kedagi teist, isegi mitte Amandat, ja et ma tant- 
sin ainult temale. 

Ma tean, kui mõttetu see oli. 


Pärast Soomustesse minekut suhtlesin Amandaga ainult telefonitsi. 
Ta oli üsna palju ära ja tegi oma kunstiprojekte, ja ma ei tahtnudki 
teda näost näkku näha. Oleksin end Jimmy pärast ebamugavalt 
tundnud ja ta oleks seda tajunud ja pärinud ja mina oleksin kas 
valetanud või tõe välja rääkinud; ja kui ma oleksin talle ära rää- 
kinud, oleks ta saanud vihaseks või hakanud hoopis uudishimut- 
sema; või oleks arvanud, et ma olen rumal. Amandal oli oma kalk 
pool. 

Armukadedus on väga destruktiivne emotsioon, ütles Aadam 
Üks. Selle oleme saanud päranduseks kangekaelselt australopi- 
teekuselt ja lahti me sellest ei saa. See närib inimest ja suretab ta 
vaimse elu, aga see paneb ta ka vihkama ja teistele häda põhjus- 

tama. Aga Amanda oli viimane inimene maailmas, kellel ma taht- 
nuksin häda põhjustada. 

Püüdsin oma armukadedust visualiseerida: kollakaspruun pilv, 
mis mu sees kobrutab, siis tõuseb mu ninast otsekui suits ja muu- 
tub kiviks ja kukub maha. See aitas veidi. Aga minu kujutluses kas- 
vas kivist mürgimarjadega kaetud taim, tahtsin ma seda või ei. 


Siis läks A manda Jimmyst lahku. Ta andis mulle sellest teada 
kaude. Ta oli mulle juba rääkinud oma vabaõhukunstist, maastiku- 
installatsioonide sarjast nimega ,,Elav sõna” — kuidas ta kirjutas 
hiiglaslike tähtedega sõnu, kasutades biovorme, et panna sõnad 
ilmuma ja seejärel kaduma, nii nagu ta lapsena oli teinud sipelgate 
ja siirupiga. Nüüd ütles ta: , Ma olen neljatäheliste sõnade juures.” 
Ja mina ütlesin: ,,Sa mõtled rõvedusi, näiteks sitt?” Ta naeris ja 
ütles: ,, Hullemaid.” Ja mina küsisin: ,,Sa mõtled v-sõnu ja k-sõnu?” 
ja tema ütles: ,Ei. Näiteks Lemb.” 

Ja mina ütlesin: ,, Ah soo. Nii et Jimmyga ei klappinud.” Ja tema 
ütles: Jimmy ei suuda tõsine olla.” Siis ma teadsin, et Jimmy oli 
teda petnud või midagi muud säärast teinud. 

»Mul on kahju,” ütlesin ma. ,, Kas sa oled tema peale väga 
tige?” Ma püüdsin õnnetunnet hääles vaos hoida. Nüüd võin ma 
Amandale andeks anda, mõtlesin ma. Aga tegelikult ei olnudki 
midagi andeks anda, sest ta ei olnud mulle ometi meelega haiget 
teinud. 

»Iige?” küsis ta. , Jimmy peale ei saa tige olla.” Ma arutasin 
endamisi, mida ta sellega mõtleb, sest mina olin küll Jimmy peale 
tige. Ehkki ma teda ikka veel armastasin. 

Võib-olla see ongi armastus, mõtlesin ma: et oled tige. 


Mõne aja pärast hakkas Soomustes käima Glenn — mitte igal 
öösel, aga küllalt tihti, et hinnaalandust saada. Ma ei olnud teda 
HelthWyzeri aegadest saadik näinud — tema oli üks taibusid, kes 
Watson-Cricki instituudis teadusega tegeles —, aga nüüd oli ta 
ReJoovis tipptegelane. Hooplemisest ta ei hoidunud, ehkki Glenni 
suus kõlas see rohkem fakti nentimisena, nagu ütleks ta: ,Hak- 
kab vihma sadama.” Kui kuulsin pealt ta vestlusi suurte ninade ja 


304 


finantseerijatega, jäi mulle kõrva, et tema vastutas mingi tõeliselt 
tähtsa asja eest, mille nimi oli Päradiisi projekt. Nad olid selle jaoks 
ehitanud eraldi õhuvarustuse ja neljakordse turvasüsteemiga kupli. 
Ta oli kokku pannud parimatest saadaolevatest ajudest meeskonna 
ja nad töötasid ööd ja päevad läbi. 

Sellest, mille kallal nad töötasid, rääkis Glenn üsna ähmaselt. 
Ta kasutas sõna surematus — ReJoov oli sellest aastakümneid huvi- 
tunud, millestki, mis muudaks rakke, nii et need ei sureks kunagi; 
surematuse eest maksaksid inimesed kõvasti, ütles ta. Iga paari kuu 
tagant kinnitas ta, et on jõudnud läbimurdeni, ja mida rohkem oli 
läbimurdeid, seda rohkem raha ta Päradiisi projekti jaoks sai. 

Mõnikord ütles ta, et otsib lahendusi kõige suuremale prob- 
leemile, ja selleks on inimolevused — nende julmus ja kannatused, 
nende sõjad ja vaesus, nende surmahirm. ,, Mida sina täiusliku 
inimolevuse kavandi eest maksaksid?” küsis ta. Siis ta vihjas, et 
Päradiisi projekt sellist kavandabki, ja nad andsid talle veel roh- 
kem raha. 

Nende kohtumiste lõpetuseks üüris ta sulglaega toa ja tellis 
jooke ja uimasteid ja soomukaid — mitte enda jaoks, aga nende 
jaoks, keda ta kaasa tõi. Mõnikord kostitas ta isegi tähtsaid kor- 
pusemehi. Need kutid olid võikad. Värvisõdalastega ei olnud mina 
kunagi pidanud tegelema, aga korpusemeestega küll, ja neid salli- 
sin klientidena kõige vähem. Nende silmade taga oleks olnud otse- 
kui masinavärk. 

Mõnikord üüris Glenn kaks-kolm soomukat kogu õhtuks, mitte 
seksi, vaid mõne väga veidra asja jaoks. Kord laskis ta meil kassi 
moodi nurruda, et meie häälekurde mõõta. Teinekord tahtis ta, et 
me laulaksime nagu linnud, et meid siis lindistada. Starlite kaebas 
Mordisele, et säärase asja jaoks ei olnud meid palgatud, aga Mordis 
ütles ainult: , Nojah, ta on segane. Te olete selliseid varemgi näi- 
nud. Aga ta on rikas segane ja ta on täiesti kahjutu, rii et tehke 
talle meelehead.” 

Mina olin osa kolmikust ühel õhtul, kui ta meile mingisuguse 
küsitluse korraldas. Mis meid õnnelikuks teeb? tahtis ta teada. Kas 
õnn on pigem erutus või pigem rahulolu? Kas õnn on seesmine või 
välimine? Kas puud on vajalikud? Kas lähedal on voolav vesi? Kas 

liiga palju õnne võib tüütavaks muutuda? Starlite ja Crimson Petal 
püüdsid aru saada, mida ta kuulda tahaks, et siis õigesti valetada. 
»Ei, ütlesin mina. Ma teadsin, milline Glenn on. ,.Ta on nohik. Ta 
tahab, et me ütleksime ausalt, mida tunneme.” See ajas nad kauni- 
kesti segadusse. 

Aga kurbuse kohta ei küsinud ta kunagi midagi. Võib-olla arvas 
ta, et sellest teab ta juba küllalt. 


Siis hakkas temaga kaasas käima üks naine — aasiasulamite keha- 
ehituse ja võõra aktsendiga. Glenn ütles, et naine tahab Soomus- 
tega tutvuda, sest ReJoov oli valinud meid oma esmasteks katse- 
alusteks, ja see naine tutvustas meile uut toodet — BlyssPlussi pilli, 
mis lahendaks kõik vähegi tuntud seksiga seotud probleemid. 
Meile oli antud privileeg seda meie klientidele tutvustada. Sel nai- 
sel oli ReJoovi ametitiitel — asepresident rahulolu tõstmise alal -—, 
ehkki ta päris töö oli olla Glenni esimene madrats. 

Ma sain kohe aru, et ta oli olnud üks meie hulgast: üht või teist 
sorti üüritüdruk. See oli ilmselge, kui märke oskasid lugeda. Ta 
näitles kogu aeg, ei reetnud enda kohta midagi. Ma vaatasin neid 
kuvarilt: ma olin uudishimulik, sest Glenn oli ju muidu külm nagu 
kala, aga ta tõepoolest suutis seksida täpselt nagu inimene. See 
tüdruk liikus rohkem kui kaheksajalg ja tema madratsitöö oli häm- 
mastav. Glenn käitus nii, nagu oleks too esimene, viimane ja ainus 
tüdruk kogu planeedil. Mordis vaatas neid ka vahel, ja tema ütles, 
et Soomused maksaksid sellele tüdrukule vingelt. Aga ma ütlesin, 
et seda tüdrukut ta endale lubada ei saa: tema oli hoopis teisest 
hinnaklassist. 

Neil kahel olid teineteise jaoks hellitusnimed. Tüdruk hüüdis 
Glenni Ruigaks, Glenn teda Orüksiks. Teiste tüdrukute meelest oli 
see pentsik — et need kaks niimoodi kudrutasid —, sest see ei käi- 
nud Glenni loomuga üldse kokku. Aga minu meelest oli see oma- 
moodi armas. 

»See on mingi venelane või?” küsis Crimson Petal minult. 
»Orüks ja Ruik?” 

»Ju vist,” vastasin ma. Need olid väljasurnud loomade nimed — 
iga aednik pidi neid terve tonni jagu meelde jätma —, aga kui ma 

oleksin seda öelnud, siis oleksid tüdrukud imestanud, miks ma sel- 
list asja tean. 

Esimene kord, kui Glenn Soomustesse tuli, tundsin ma ta kohe 
ära, aga tema muidugi mind ei tundnud, ma olin liibuvas bio- 
kileülikonnas ja rohelisi litreid terve nägu täis, ja ma ei reetnud 
ennast. Mordis ei lubanud personalil klientidega isiklikke sidemeid 
sõlmida, sest kui nad tahtsid suhet, siis võisid nad mujale minna. 
Ta ütles, et Soomuste kliendid ei hooli su eluloost, nemad taha- 
vad ainult epidermist ja fantaasiat. Nad tahavad rännata Eikunagi- 
maale, kus nad leiaksid patuseid elamusi, mida nad kodus mitte 
iialgi ei koge. Draakonnaisi enda ümber väänlemas, ussnaisi endast 
üle libisemas. Nii et eraviisilise emotsionaalse prahi võisime hoida 
nende jaoks, kes meist tõesti hoolivad, näiteks teiste soomukate 


jaoks. 


Kord korraldas Glenn väga erilise võõrusõhtu — väga erilise küla- 
lise jaoks, ütles ta. Ta tellis suletoa, kus oli rohelise kattega voodi, ia 
kõige kangemad Sabade ja Soomuste martiinid - neid hüüti , jok- 
teilideks” — ja kaks soomukat, minu ja Crimson Petali. Mordis valis 
meid, sest Glenni jutu järgi eelistas see väga eriline külaline saledat 
kehakuju. 

»Kas ta tahab seda koolitüdruku madrusekleidi asja?” küsisin 
ma; mõnikord ,sale kehakuju” just seda tähendas. ,, Kas ma pean 
hüppenööri võtma?” Kui nii, siis pidin riideid vahetama, sest olin 
parajasti täies sädeluses. 

»See sell on juba nii jõmmis, et ei tea isegi, mida tahab,” ütles 
Mordis. ,, Anna talle kõike, mis sul on, jänku. Võta meile kõva 
numbriga tippi. Pane need nullihulgad tal kõrvust purskama.” 

Kui ma tuppa jõudsin, lamas mees rohelisel atlassvoodikattel, 
nagu oleks ta sinna lennukilt visatud, aga selle üle täitsa rõõmus, 
sest kogu ta kere irvitas. 

See oli Jimmy, armas, laostav Jimmy. Jimmy, kes oli mu elu 
hävitanud. 

Mu südames lahvatas. Kurat, mõtlesin ma. Seda ma ei suuda. 
Ma lähen endast välja ja hakkan nutma. Ma teadsin, et ta ei tea, 
et see olen mina: ma olin üleni sädelev ja tema oli nii pilves, et oli 

peaaegu pime. Siis asusin ma toimetama nagu tavaliselt ja hakka- 
sin ta nööpe ja takjateipe lahti tegema. Me soomukad kutsusime 
seda »kreveti koorimiseks”. ,O00, kenad kõhulihased,” sosistasin 
ma. , Kallis, heida nüüd selili?” 

Kas ma tegin seda vastutahtsi või meeldis see mulle? Miks pidi 
olema tingimata üht- või teistpidi? Nagu Vilya alati oma tisside 
kohta ütles — Võta kaks, need on odavad. 

Siis püüdis ta soomuseid mu näolt maha kiskuda, nii et ma 
pidin võtma ta käed ja need mujale panema. ,,Kas sa oled kala?” 
küsis ta. Paistis, et ta tõesti ei tea. 

Oi Jimmy, mõtlesin ma. Mis on sinust järele jäänud? 


PÜHA DIAN, MÄRTER 


i PÜHA DIAN, MÄRTER 
KAHEKÜMNE NELJAS AASTA 


TAGAKIUSAMISEST 
AADAM ÜHE SÕNAD 


Kallid sõbrad, kallid ustavad kaaslased! 

Meie Eedenikalju katuseaed õitseb veel vaid meie mälestustes. 
Maisel tasandil on see nüüd laastatud maa — soo või kõrb, olene- 
valt sademeist. Kui erinev on meie olukord meie varasemaist rohe- 
luse- ja nooruspäevadest! Kui kokku kuivanud, kui kahanenud 
on meie hulk! Meid kupatatakse ühest pelgupaigast teise, meid 
aetakse taga ja jälitatakse. Mõned endised sõbrad on meie tõeks- 
pidamistest lahti öelnud, teised on andnud meie vastu valetunnis- 
tusi. Ja mõned on võtnud appi äärmusluse ja vägivalla ning nad on 
haarangutes mõrtsukalike pritspüssidega maha lastud. Selles ühen- 
duses meenutagem oma armast endist last Bernice'i. Ümbritsegem 
ta valgusega. 

Mõned on köndistatud ja tühermaale heidetud, et meie hulgas 
paanikat külvata. Ja nii mõnedki on kaotsi läinud, pelgupaikadest 
kinni võetud ja vägisvõimude vanglasse kadunud, ilma kohtu- 
mõistmiseta, ilma et neil oleks isegi süüdistajate nimesid teada 
antud. Nende meeled on võib-olla juba uimastite ja piinamisega 
hävitatud, nende kehad sulanud jäätõliks. Ebaõiglaste seaduste 
tõttu ei saa me oma kaasaednike asupaika kindlaks teha. Me võime 
vaid loota, et nad surevad vankumatus usus. 


Täna on püha Diani päev, mis on pühendatud liikidevahelisele 
empaatiale. Sel päeval hüüameappi püha Jerome'i, lõvide kaitsjat, 
ja püha Robert Burnsi, hiirte kaitsjat, ja püha Christopher Smarti, 
kasside pühakut; niisamuti huntide kaitsjat püha Fraley Mowatit 
ning Ikhwan al-Safat ja nende , Kirja loomadele”. Eriti aga püha 
Dian Fosseyt, kes andis oma elu, kaitstes gorillasid koletu ärakasu- 
tamise eest. Tema töötas rahuriigi heaks, kusau sees on igasugune 
elu; ometi lõid kuritahtlikud jõud mesti, et hävitada nii tema kui 

ka tema leebed primaatidest kaaslased. Tema mõrvamine oli jõletu 
ja eriti jõletud olid õelad kuulujutud, mida levitati tema kohta nii 
tema eluajal kui ka pärast seda. Sest vägisvõimud tapavad tõesti nii 
teo kui ka sõnaga. 

Püha Dian kehastab ideaali, mida me kalliks peame: hella hoo- 
litsust kõigi teiste olevuste eest. Ta uskus, et nemadki väärivad 
sedasama hellust, mida me ilmutame kalliste sõprade ja sugulaste 
vastu, ja seetõttu on ta meie jaoks hardalt austatud eeskuju. Ta on 
maetud oma gorilladest sõprade keskele mäele, mida ta kaitsta 
püüdis. 

Nagu paljud teisedki märtrid, ei elanud püha Dian nii kaua, et 
näha oma püüdluste täitumist. Vähemasti säästeti teda teadmisest, 
et liiki, mille eest ta oma elu andis, ei ole enam nii nagu paljusid 
teisigi. Nagu nii paljud teisedki, on see liik Jumala planeedi palgelt 
pühitud. 

Mis asi on küll meie oma liigi juures, mis jätab meid nii haa- 
vatavalt vägivallakihu küüsi? Miks köidab meid nii väga verevala- 
mine? Mil iganes tunneme kiusatust end tähtsaks puhuda ja näha 
end kõigist teistest loomadest kõrgemana, peaksime mõtisklema 
omaenda brutaalse ajaloo üle. 

Lohutust pakub ehk mõte, et selle ajaloo on Veeta Uputus peagi 
maa pealt pühkinud. Ei jää järele midagi vägismaailmast peale 
kõduneva puu ja roostetavate metallriistade; ja nende peal roni- 
vad kudzutaimed ja teised väänlad; linnud ja loomad loovad sinna 
pesi, nagu on meile öelnud Jumala inimkeelsed sõnad. ,, Need jäe- 
takse üheskoos maha mägede röövlindudele ja maa loomadele; 
suviti on nende peal röövlinnud ja talviti kõik maa loomad!” 


Kui me nüüd siin hämaras keldris koos kössitame, räägime tasakesi 
pimendatud akende taga ja tunneme muret, kas meie seas ei ole 
nuhke või pealtkuulamisseadmeid ega läheduses küborgputukaid 
või CorpSeCorpsi vaenulikke tegelasi, kes ikka veel meie poole 
kiirustavad, on meil otsustavust vaja enam kui kunagi varem. Me 
palume, et püha Diani vaim meid innustaks ja aitaks meid katsu- 
muse hetkel kindlaks jääda. Ärge kartke, ütleb see vaim, isegi siis, 

kui tuleb kõige hullem; sest me leiame varju veelgi suurema vaimu 


tiibade all. 
Tund enne koidikut peame siit varjupaigast lahkuma, üksinda 


ja kahe-kolmekesi. Olge siis vaiksed, mu sõbrad, olge nähtamatud; 


sulage ühte omaenda varjuga. Ja ühes Jumala armuga me võidame. 
Me ei saa laulda kartusest, et meid võidakse kuulda, ent: 


sosistagem. 

TÄNA KIIDAME PÜHA DIANI 


[8 


Täna kiidame püha Diani, 
usust pärinestemagi jõud. 
Tema verd rikka elu eest valati — 
ja hukkuski veel üks tõug. 


Gorillasid metsikuid otsis 
nii mitmelgi udusel mäel, 
ja otsitud uskusid armastust 
ning võtsid kinni ta käest. 


Neid kohmetuid hiiglasi tugevaid 
hoidis ta embuses kindlas. 

Ta valvas neid äreval hoolel, 

jäi endale seejuures kindlaks. 


Ja usaldus olita päralt, 

ta ümber käis tants vaid ja trall. 
Öö ometi mõrvareid varjas, 
pea maha nad raiusid tal. 


Liig palju on jõhkrust siin ilmas, 
liig vähe su laadseid on veel. 

Kui üks liik Maa pealt on kadund, 
tükk meistki kaduma läeb. 


Neis haljastes, udustes mägedes, 
kord ahvidel elu läks hästi. 


Nüüd rändab su vaim seal vaid tasaselt, 
kuid rändab - igavesti. 


»Jumala Aednike lauluraamat” 

55 
REN 


KAHEKÜMNE VIIES AASTA 


Omaenda maailma võib luua oma sisemise mõtteviisiga, ütlesid 
Aednikud. Ja ma ei tahtnud luua maailma, mis oli väljas olemas: 
surnute ja surevate maailma. Seepärast laulsin ma vanu aednike- 
laule, eriti just õnnelikke. Või tantsisin. Või mängisin laule Sea/H/ 
Ear Candyga, ehkki ma ei saanud lahti mõttest, et uut muusikat 
enam ei tule. 

Lausu nimesid, ütles meile Aadam Üks. Ja me leelutasime rida- 
misi olevuste nimesid: diplodookus, pterosaurus, kaheksajalg ja 
brontosaurus; trilobiit, laevuke, ihtüosaurus, nokkloom. Masto- 
don, dodo, hiidalk, komodo varaan. Ma nägin kõiki neid nimesid, 
selgelt otsekui paberi peal. Aadam Üks ütles, et nimede lausumine 
on üks viis neid loomi elus hoida. Nii ma siis laususin. 

Ma laususin teisigi nimesid. Aadam Üks, Nuala, Zeb. Shackie, 
Croze ja Oates. Ja Glenn — ma ei suutnud uskuda, et nii tark ini- 
mene võiks olla surnud. 

Ja Jimmy, hoolimata sellest, mis ta teinud oli. 

Ja Amanda. 

Ma laususin neid nimesid ikka ja jälle, et neid elus hoida. 

Siis ma mõtlesin sellele, mis Mordis oli viimaks sosistanud. 
Sinu nimi, oli ta öelnud. See pidi olema tähtis. 


Ma pidasin järelejäänud toidu üle arvet. Neljaks nädalaks, kol- 
meks, kaheks. Ma märkisin aega kulmupliiatsiga. Kui ma vähem 
söön, võib seda jätkuda kauemaks. Aga kui Amanda õige varsti ei 
tule, olen ma surnud. Ma ei suutnud seda päriselt ette kujutada. 
Glenn ütles, et inimene ei suuda end päriselt surnuna ette kuju- 
tada sellepärast, et niipea, kui ta ütleb ,Ma olen surnud”, on öeldud 
sõna »mina” ja siis on ta lause sees ikkagi elus. Ja nii ongi inimes- 


315 


tel tekkinud ettekujutus hinge surematusest — see on grammati- 
kast põhjustatud. Ja samamoodi on ka Jumalaga, sest niipea, kui 
on olemas minevik, peab olema ka minevik enne minevikku, ja 
sa lähed ajas üha tagasi, kuni jõuad fraasini ,,ma ei tea”, ja see ongi 
Jumal. See, mida ei tea — tume, varjatu, kõige nähtava tagakülg, 
ja kõik pelgalt sellepärast, et meil on grammatika ja grammatika 
oleks võimatu ilma Fox P2 geenita; nii et Jumal on aju mutatsioon, 
ja see geen on sama, mida lindudel on vaja laulmiseks. Niisiis on 
muusika sisse kodeeritud, ütles Glenn: see on meisse sisse kootud. 
Seda oleks väga raske eemaldada, sest see on meist väga oluline 
osa, nagu vesi. 

Ma ütlesin, et sel juhul on võib-olla ka Jumal sisse kootud. Ja 
tema ütles, et võib-olla ongi, aga midagi head pole see meile too- 
nud. 

Tema Jumala-seletus erines Aednike omast üsna palju. Tema 
ütles, et lause , Jumal on vaim” on mõttetu, sest vaimu ei saa 
mõõta. Ta ütles ka Kasuta oma liharaali, kui mõtles Kasuta oma 
mõistust. See tundus mulle vastik: ma jälestasin mõtet, et mu pea 
on täis liha. 


Mulle tundus kogu aeg, et kuulen inimesi majas kõndimas, aga kui 
ma ruume skännisin, ei näinud ma liikumas mitte kedagi. Vähe- 
malt töötas seni veel päikseenergiasüsteem. 

Lugesin toidu uuesti üle. Viis päeva veel, ja seda pingutusega. 

Märkasin Amandat kõigepealt varjuna videokuvaril. Ta astus ette- 
vaatlikult Ussikoopasse, hoidudes seina ligi: tuled põlesid ikka veel, 
nii et ta ei pidanud pimeduses kobama. Muusika plärtsus ja tümp- 
sus endist viisi, ja kui ta oli ringi vaadanud ja kindlaks teinud, et 
kedagi pole, läks ta lava taha ja lülitas muusika välja. 

»Ren?” kuulsin ma teda ütlemas. 

Siis kadus ta ekraanilt. Hetke pärast tabas videokaamera mikker 
koridoris ta pehmed sammud ja siis ma nägin teda. Ja tema nägi 
mind. Ma nutsin kergendusest nii hirmsasti, et ei suutnud rääkida. 

»Hei,” ütles ta. , Otse ukse taga on üks surnud kutt. Jälk. Ma 
tulen tagasi.” Ta mõtles Mordist — teda ei olnudki ära viidud. Hil- 
jem rääkis Amanda, et oli sikutanud Mordise dušikardina peale, 
lohistanud läbi koridori ja toppinud lifti, selle, mis temast veel alles 
oli. Rotid olid pidutsenud, ütles ta, mitte ainult Soomustes, vaid 
igal pool üle linna. Amanda oli pannud kellegi biokileülikonna 
kindad kätte, enne kui teda puutus — Amanda oli küll uljas, aga 
uisapäisa ta ei riskinud. 

Mõne aja pärast oli ta mu ekraanil tagasi. ,, Nii,” ütles ta. »Siin 
ma nüüd olen. Ära nuta enam, Ren.” 

»Ma mõtlesin, et sa ei jõuagi siia,” suutsin ma öelda. 

»Mina mõtlesin niisamuti,” ütles ta. ,, Nii. Kuidas see uks lahti 
käib?” 

»Mul ei ole koodi,” ütlesin ma. Ma rääkisin Mordisest — et tema 
oli ainus, kes kleeptsooni numbreid teadis. 

»Ta ei öelnudki sulle?” 

»la ütles, et milleks meile koodid. Ta muutis neid iga päev — ta 
ei tahtnud, et need välja lekiksid, sest mingid hullud võisid sisse 
pääseda. Ta tahtis meid ju kaitsta.” Ma püüdsin väga, et rahu säi- 

litada: Amanda oli ukse taga, aga mis siis, kui ta ei suuda midagi 
teha? 

»Mingeid vihjeid?” küsis ta. 

»la ütles midagi mu nime kohta,” ütlesin ma. ,Just enne kui 
ta — kui nad — võib-olla mõtles ta seda.” 

Amanda proovis. ,,Ei,” ütles ta. ,Olgu. Võib-olla su sünnipäev. 
Kuu ja päev? Aasta?” 

Ma kuulsin teda numbreid toksimas ja vaikselt omaette kiru- 
mas. Väga pika aja pärast, nagu mulle tundus, kuulsin ma ukse- 
kolksatust. Uks paiskus lahti ja seal ta oligi, otse mu ees. 

»Oi, Amanda,” ütlesin ma. Ta oli päikesest kõrbenud, räbalais 
ja määrdunud, aga ta oli tõeline. Ma sirutasin käed ta poole, aga ta 
astus sammu tagasi. 

»See oli lihtne A võrdub üks kood,” ütles ta. »Ikkagi oli sinu 
nimi. Brenda, ainult tagurpidi. Ära mind puuduta, mul võivad 
pisikud küljes olla. Ma pean dušiall käima.” 

Sellal kui Amanda mu kleeptsooni vannitoas duši all oli, panin 
ma tooli ukse vahele, sest ma ei tahtnud, et see kinni vajuks ja me 
mõlemad luku taha jääksime. Välisõhk haises õudselt võrreldes 
filtreeritud õhuga, mida mina olin hinganud: roiskuv liha ja suits 
ja kõrbenud kemikaalid, sest väljas oli olnud rohkelt põlenguid 
ja kedagi ei olnud neid kustutamas. Tõeline õnn, et Soomused ei 
olnud süttinud ja maha põlenud, mina seal sees. 

Kui Amanda oli duši all käinud, käisin ka mina, et oleksin nii- 
sama puhas kui tema. Siis panime selga rohelised Soomuste hom- 
mikumantlid, mida Mordis hoidis parimatele tüdrukutele, ja sõime 
külmikust leitud Joltbare ja soojendasime mikrolaineahjus kobar- 
kana ja jõime mõne alt leitud õlle ja jutustasime teineteisele, miks 
me ikka veel elus olema. 

57 
TOBY. PÜHA KAREV S.LKWOOD 


KAHEKÜMNE VIIES AASTA 


Toby ärkab äkitselt, veri sööstab läbi pea: kadahh, kadahh, kadahh. 
Ta teab kohe, et midagi on tema ümber muutunud. Keegi jagab 
tema hapnikku. 

Hinga, ütleb ta endale. Liigu, nagu ujuksid. Ära erita hirmu- 
lõhna. 

Ta tõstab roosa lina oma niiskelt kehalt nii aeglaselt kui saab, 
tõuseb istuli, vaatab ettevaatlikult ringi. Ei midagi suurt, selles 
kabiinis küll mitte: siin pole selleks ruumigi. Siis ta näeb. See on 
kõigest mesilane. Meemesilane, kes aknalaual kõnnib. 

Mesilane majas tähendab külalist, ütles Pilar; ja kui mesilane 
sureb, ei ole see hea külaskäik. Ma ei tohi teda tappa, mõtleb Toby. 
Ta mähib mesilase ettevaatlikult roosasse pesulappi. ,Vii sõnum,” 
ütleb ta. ,Ütle neile, kes on vaimuilmas: palun saatke kiiresti abi.” 
Ebausk, ta teab küll; ometi tunneb ta end kummaliselt erksana. 
Ehkki mesilane võib olla üks neid siirdgeenseid putukaid, kes lahti 
lasti, kui viirus looduslikud mesilased hävitas; see võib olla isegi 
küborgnuhk, kes lendab ringi, ilma et keegi teda enam kontrolliks. 
Sel juhul on ta küll väga vilets sõnumiviija. 

Ta pistab pesulapi kombinesoonitaskusse: katusel võtab ta 
mesilase välja, laseb lahti, vaatab, kuidas ta asub ülesandega sur- 
nute poole teele. Aga ilmselt on ta püssirihma üle õla heites taskut 
litsunud, sest kui ta mesilase lahti harutab, ei näe see kuigi elus 
välja. Ta raputab rätikut üle katuseääre, lootes, et mesilane lendab. 
Mesilane liigub läbi õhu, ent rohkem seemne kui putuka moodi: 
külaskäik ei tule hea. 

Toby kõnnib katuse aiapoolsesse serva ja vaatab üle ääre. Selge, 
halb külaskäik on juba toimunud: sead on tagasi tulnud. Nad on 
end aia alt läbi kaevanud ja siis laamendanud. Kahtlemata oli see 


319 


pigem tahtlik kättemaksuakt kui pöörane toiduotsing. Maa on 
üles tõngutud ja segi trambitud: kõik, mida nad ei ale söönud, on 
purustatud. 

Kui Toby oleks nutja, siis ta nutaks. Ta tõstab binokli, uurib 
aasa. Esialgu ta neid ei näe, aga siis märkab kahte roosakashalli 
pead — ei, kolme — ei, viit —, mis umbrohuõitest kerkivad. Säravad 
nööpsilmad, üks iga sea kohta: nad piidlevad tedz silmanurgast. 
Nad on vahti pidanud: nagu tahaksid olla tema nördimuse tunnis- 
tajaks. Ja pealegi on nad laskeulatusest väljas: kui ta tulistaks, siis ta 
ainult raiskaks kuule. Eks võis arvatagi, et nad selle välja mõtlevad. 

»Sitased sead!” karjub ta nende poole. ,,Sitasead! Sealõustad!” 


Muidugi, ükski neist sõnadest ei solva neid. 


Mis nüüd? Kuivatatud köögiviljade varu on õige pisike, taralõng ja 
salvei on peaaegu otsakorral, taimne valk otsas. Seda kõike lootis 
ta saada aiast. Ja mis kõige hullem, tal ei ole enam rasvu: ta on 
viimase võiseemiku-avokaado kehavõide juba ära söönud. Joltba- 
rides on rasvu — mõni üksik on veel alles —, aga kauaks sellest ei 
piisa. Lipiidideta hakkab keha sööma rasva ja siis lihaseid, ja aju 
on puhas rasv ja süda on lihas. Inimesest saab tagasisideahel ja siis 
kukub ta siruli. 

Ta peab abiks võtma koriluse. Minema aasale, metsa: leidma 
valke ja lipiide. Kult on nüüdseks juba roiskunud, seda süüa ei saa. 
Ta võiks lasta mõne rohelise küüliku; aga ei, küülik on kaasimetaja 
ja sellist tapatööd ei suuda ta ette võtta. Sipelgavastsed ja munad, 
või tõugud ehk alustuseks. 

Kas seda tahtsidki sead teda tegema sundida? Etta läheks kaits- 
vate seinte vahelt välja lageda taeva all, et nad saaksid talle kal- 
lale söösta, ta pikali tõugata ja siis lõhki rebida? Korraldada sigase 
pikniku. Ta kujutab üsna selgesti ette, kuidas see välja näeks. 
Aednikud olid kirjeldanud häbenematult mitmesuguste jumala- 
loomade söögiharjumisi: nende ees tagasi kohkuda olnuks silma- 
kirjalik. Mitte keegi ei tule maailma, nuga, kahvel ja praepann 
pihku pigistatud, armastas Zeb öelda. Või salvrätik. Ja kui meie 
sööme sigu, miks ei peaks siis sead meid sööma? Kui nad meid 


kusagil vedelemas näevad. 


320 


Aeda korda sättida ei ole mingit mõtet. Sead ootaksid ainult, 
kuni seal on midagi laastamist väärt, ja siis laastaksid. Võib-olla 
võiks ta teha katuseaia, nagu aednikel vanasti oli — siis ei peaks 
ta kunagi peamajast välja minema. Aga ta peaks mulla ämbritega 
kõigist neist treppidest üles tarima. Ja kuiva ilmaga tuleks kasta ja 
sademete ajal vett ära juhtida: ilma aednike keeruka süsteemita on 
see võimatu. 

Seal need sead ongi, piidlevad teda üle kirikakarde. Nad on 
kuidagi lustilised. Kas nad turtsatavad pilkavalt? Kahtlemata võiks 
seal röhkimist kuulda ja mõne noore inkumist nagu siis, kui Reo- 
veelaguuni topless-baar ööseks suleti. 

»Persevestid!” kisendab ta neile. Kisendamine teeb olemise 
paremaks, vähemasti räägib ta kellegagi peale iseenda. 

REN 


KAHEKÜMNE VIIES AASTA 


Kõige hullemad olid äiksetormid, ütles Amanda — ta arvas mitu 
korda, et on juba surnud, välk oli nii lähedal, aga siis oli ta ühest 
tööriistapoest virutanud kummimati, mille peal kükitada, ja pärast 
seda tundis ta end kindlamalt. 

Ta vältis inimesi, kui aga sai. New Yorgist veidi eemal jättis ta 
solaarauto maha, sest kiirtee oli täis kiilutud metalliromu. Seal 
oli toimunud suurejoonelisi kokkupõrkeid. Juhid olid ilmselt 
hakanud sulama otse autos. »Verevedelseep,” ütles Amanda. Tee 
kohal oli lennanud oma miljon raisakotkast. Osa inimesi oli neist 
täiesti paanikasse läinud — aga mitte Amanda — tema oli kunsti 
tehes nende lindudega töötanud. ,,See kiirtee oli suurim vultuur- 
skluptuur, mida üldse võib ette kujutada,” ütles ta. Ta soovis, et tal 
oleks kaamera kaasas olnud. 

Kui taoli solaarauto kraavi jätnud, oli ta veidi aega kõndinud ja 
siis järgmise solaarsõiduki sisse vehkinud — seekord ratta —, sellega 
oli metallirägastikust kergem läbi pääseda. Kahtluse korral hoidus 
ta linnaserva või siis metsa. Paar korda oli läinud üsna napilt, sest 
teistelgi oli ilmselt tulnud sama mõte - ta oli laipadele peaaegu 
otsa komistanud. Väga hea, et ta neid puudutanud ei olnud. 

Ta oli näinud mõnda elavat inimest. Paar tükki oli näinud ka 
teda, aga selleks ajaks teadsid ilmselt kõik, et see batsill on ülinak- 
kav, nii et nad olid eemale hoidnud. Osa neist oli juba viimases 
staadiumis, vankus ringi nagu zombi; või oli juba pikali, kortsus 
nagu riie. 

Ta magas garaažikatustel, kui sai, või siis mahajäetud hoonetes, 
aga mitte kunagi allkorrusel. Või siis puu otsas; kui sel olid tugevad 
oksaharud. See oli ebamugav, aga sellega harjus, ja parem oli olla 
maapinnast kõrgemal, sest ringi liikus mingeid kummalisi loomi. 

Tohutu suuri sigu, need lõvi/lamba ristandid, ümberringi varitses 
metsikute koerte karju — üks kari oli ta peaaegu nurka ajanud. Puu 
otsas oli ta ka zombi-inimeste eest paremini kaitstud: kes oleks 
tahtnud, et pimeduses sajab talle kaela jalgadega kängar. 

Tema jutt oli võigas, aga sel ööl naersime palju. Küllap olek- 
sime pidanud leinama ja halama, aga seda ma olin juba teinud, ja 
mis kasu sellest pealegi oleks olnud? Aadam Üks ütles, et peaksime 
alati helgemat külge vaatama, ja helgem külg oli see, et me olime 
ikka veel elus. 

Me ei rääkinud ühestki tuttavast. 

Ma ei tahtnud oma kleeptsooni toas magada, sest ma olin seal 
küllalt kaua olnud, ja mu vana tuba ei saanud me samuti kasutada, 
sest seal oli ikka veel Starlite'i kest. Lõpuks valisime ühe klienditoa, 
kus oli hiigelsuur voodi ja rohelisest atlassist voodikate ja sulge- 
dega kaetud lagi. See tuba paistis elegantne, kui ei mõelnud liiga 
palju sellele, milleks seda kasutatud oli. 

Viimast korda olin Jimmyt näinud selles toas. Aga Amanda 
oli seal nagu kustutuskumn: ta hägustas varasema mälestuse. See 
pani mind end kindlamalt tundma. 


Järgmisel hommikul magasime kaua. Siis me tõusime ja tõmbasime 
selga rohelised hommikumantlid ja läksime Soomuste kööki, kus 
tavaliselt valmistati baari jaoks suupisteid. Võtsime suurest sügav- 
külmutist külmutatud sojaleiba ja soojendasime mikrolaineahjus 
ja sõime seda hommikusöögiks ja jõime lahustuvat Happicuppat. 

»Kas sa ei arvanud, et ma olen surnud?” küsisin ma Amandalt. 
»Ja et siis ei tasu ehk vaeva siia tulla?” 

»Ma teadsin, et sa ei ole surnud,” ütles Amanda. ,,See on kohe 
tunda, kui keegi on surnud. Keegi, keda sa tõesti hästi tunned. Kas 
sina ei arva nii?” 

Ma ei olnud selles kindel. Niisiis ma ütlesin: Igal juhul aitäh.” 
Alati kui ma Amandat millegi eest tänasin, tegi ta näo, nagu ei 
kuuleks, või siis ütles: , Küll kunagi ära tasud.” Seda ütles ta ka 
praegu. Tema tahtis, et kõik oleks vahetuskaup, sest asju niisama 
ära anda oli liiga pehme värk. 

»Mis me nüüd teeme?” küsisin ma. 

»Jääme siia,” ütles Amanda. ,Kuni toit otsas. Või kuni päikse- 
enegiasüsteem välja lülitub ja külmutatud kraam roiskuma hakkab. 
See võib jäle olla.” 

»Ja siis?” küsisin ma. 

»Siis läheme kuhugi mujale.” 

»Kuhu?” 

»Selle pärast ei pea praegu muretsema,” ütles Amanda. 


Aeg hakkas venima. Me magasime nii kaua kui tahtsime, siis tõu- 
sime ja kümblesime — meil oli ikka veel vett, sest solaarsüsteem 
töötas — ja siis otsisime külmikust midagi hamba alla. Siis rääki- 
sime asjadest, mida aednike juures olime teinud — vanast värgist. 
Me magasime veel, kui liiga kuumaks läks. Pärastpoole läksime 
kleeptsooni ruumidesse ja lülitasime õhukonditsioneeri sisse ja 
vaatasime DVDlt vanu filme. Meil ei olnud tahtmist majast välja 
minna. 

Õhtuti tegime mõne dringi — baari taga oli veel paar tervet 
pudelit — ja sobrasime kallites purgitoitudes, mida Mordis hoidis 
jõukamate mängurite, aga ka parimate tüdrukute jaoks. Ta nime- 
tas neid ustavuseineteks; need kraamis ta välja siis, kui me olime 
teinud mõne lisapingutuse, ehkki kunagi ei teadnud ette, mis see 
lisapingutus on. Nii sain ma esimest korda kaaviari maitsta. Mait- 
ses nagu soolased mullid. 

Aga minu ja Amanda jaoks Soomustes enam kaaviari järel ei 
olnud. 

59 
TO3Y. PÜHA ANIL AGARWAL 


KAHEKÜMNE VIIES AASTA 


Nüüd on nälg käes, mõtleb Toby. Püha Euell, palu minu ja kõigi 
teiste eest, kes nälgivad külluse keskel. Aita mind seda küllust 
leida. Saada kiiresti loomset valku. 

Aasal on surnud metskult astumas teispoolsusse. Gaasid ker- 
kivad temast, vedelikud nõrguvad välja. Raisakotkad on ta kallal 
käinud; varesed passivad parajas kauguses nagu könnid tänava- 
kakluses ja haaravad, mida aga saavad. Mis iganes seal ka toimub, 
vaglad on asjaosalised. 

Äärmises hädas, ütles Aadam Üks, alusta toiduahela alumisest 
otsast. Kesknärvisüsteemita olevused kannatavad kindlasti vähem. 

Toby korjab kokku vajalikud esemed - roosa ürbi, päikse- 
kübara, päikseprillid, veepudeli, paari kirurgikindaid. Binokli, 
püssi. Harjavarrest kepi tasakaalu hoidmiseks. Ta leiab plastpurgi 
ja lööb kaane sisse mõne augu, lisab lusika ja pakib kõik selle plas- 
tist kinkekotti, millel on pilgutava silmaga AnooYoo logo. Selja- 
kott oleks parem, see jätaks käed vabaks. Paar seljakotti peaks siin 
kusagil olema — daamid võtsid nendega jalutuskäikudele võileibu 
kaasa —, aga ta ei mäleta, kuhu ta need pannud on. 

Laos on veel alles AnooYoo looduslikku SolarNixi. See on 
vanaks läinud ja lõhnab rääsunult, aga ta määrib seda ikkagi näole, 
ja pihustab siis sääskede vastu randmetele ja pahkluudele SuperDd. 
Ta joob tublisti vett ja käib violettbioletis: kui tõuseb kabuhirm, ei 
kuse ta end vähemasti täis. Ei oli hullemat asja kui kiirjooks mär- 
jas ürbis. Ta riputab binokli kaela ja läheb katusele viimast korda 
kontrollima. Aasal ei ole kõrvu ega kärssi. Ega karvaseid kuldseid 
sabasid. 

»Lõpeta see venitamine,” ütleb ta endale. Ta peab kohe minema 
hakkama, et jõuda enne pärastlõunast tormi tagasi. Oleks totter 

saada välgust tabatud. Iga surm on totter selle vaatepunktist, kel- 
lele see parajasti osaks saab, tavatses Aadam Üks öelda, sest üks- 
kõik kui palju on hoiatatud, surm saabub alati koputamata. Miks 
just nüüd? hüütakse. Miks nii vara? Nii hüüab laps, keda videvikul 
koju hõigatakse, see on universaalne protest aja vastu. Pidage mee- 
les, kallid sõbrad: milleks ma elan ja milleks ma suren on üks ja 


sama küsimus. 
Küsimus — ütleb Toby endale väga kindlalt —, mida ma praegu 


endalt ei küsi. 


Ta tõmbab kirurgikindad kätte ja viskab AnooYoo koti üle õla ning 
astub välja. Kõigepealt läheb ta rüüstatud aeda, kus ta päästab ühe 
sibula ja kaks redist ja kühveldab krõpskaanega karpi niiske mulla- 
kihi. Siis läheb ta üle parkimisplatsi ja kõnnib vaikinud purskkae- 
vudest mööda. 

Ta ei ole ammu spaahoonetest nii kaugel käinud. Nüüd on ta 
aasal: seal on avarust. Valgus on pimestav, ehkki tal on laia äärega 
kübar ja päikseprillid ees. 

Ära pabista, ütleb ta endale. Nii tunnevad end hiired, kui arg- 
selt toapõrandale astuvad, aga sina ei ole hiir. Umbrohi jääb ta 
kombinesooni külge ja takerdub jalgadesse, nagu tahaks teda 
tagasi hoida, enda juures pidada. Rohus on peidus väikseid okkaid, 
väikseid küüniseid ja lõkse. Otsekui rühiks ta läbi hiiglasliku kudu- 
mistöö, ja kudumistöö on tehtud okastraadist. 

Mis see on? King. 

Mitte mõelda kingadest. Mitte mõelda määnduvast käekotist, 
mida ta just äsja läheduses silmas. Stiilne. Punane võltsnahk. 
Minevikuräbal, mida veel ei ole maa sisemusse tõmmatud. Ta ei 
taha neile jäänustele astuda, aga läbi nõgeste ja umbrohupüüniste 
on raske midagi märgata. 

Ta liigub edasi. Jalad kirvendavad nagu ikka siis, kui ihu tajub, 
et kohe teda puudutatakse. Kas ta tõesti arvab, et ristikheina ja 
ohakate keskelt tõuseb käsi ja haarab ta pahkluust? 

»Ei, ütleb ta valjusti. Ta peatub, et südant vaigistada ja maad 
kuulata. Kübara lai äär tõkestab vaadet. Ta pöörab kogu keha nagu 
öökulli pead — vasakule, paremale, taha ja siis jälle ette. Tema 

ümber on magus hõng - õitseb ristikhein, metsporgand, lavendel 
ja majoraan ja sidrunmeliss, isekülvanud. Väljal sumiseb tolmle- 
jaid: kimalasi, läikivaid vapsikuid, küütlevaid põrnikaid. See hääl 
on äiutav. Jää siia. Vaju maha. Jää magama. 

Loodus käib kogu oma vägevuses meil üle jõu, ütles Aadam 
Üks. Harjumata hingele võimas hallutsinogeen, uinuti. Me ei 
tunne end temaga enam mugavalt. Me peame teda lahjendama. Me 
ei suuda seda kangena juua. Ja Jumalaga on sama lugu. Liiga palju 
Jumalat, ja sa annustad üle. Jumalat tuleb filtreerida. 


Tema ees keskplaanil on tume puude rida, mis märgib metsaserva. 
Ta tunneb, et see peibutab teda, meelitab teda endasse, nii nagu 
väidetakse ookeanisügavusi ja mägede kõrgusi inimesi meelitavat, 
üha kõrgemale või üha sügavamale, kuni nad vajuvad õndsusse, 
mis ei ole inimlik. 

Näe ennast nii, nagu sind näeb kiskja, õpetas kord Zeb. Toby 
asetab end mõttes puude taha, piidleb läbi lehtede ja okste filig- 
raanmustri. Ta näeb üüratut metsikut savanni ja selle keskel seisab 
väike pehme roosa kuju nagu embrüo või tulnukas. Suurte tume- 
date silmadega - üksi, kaitsetu, haavatav. Kuju taga on tema asu- 
paik, jabur kast, mis on tehtud õlgedest, mis ainult paistavad tellis- 
kividena. Nii kerge pikali puhuda. 

Hirmu lõhn tuleb temast, temast endast. 

Ta tõstab binokli. Lehed liiguvad veidi, aga ainult tuule käes. 
Kõnni aeglaselt edasi, ütleb ta endale. Pea meeles, mida sa tegema 


tulid. 


Üsna pika aja pärast, nagu talle tundub, jõuab ta surnud kuldini. 
Selle kohal õhus võbeleb hordidena sädelevaid rohelisi ja pronksi- 
karva kärbseid. Kui ta lähemale astub, tõstavad raisakotkad oma 
punased sulgedeta pead, kaelad, mis on otsekui keedetud. Toby 
vibutab nende poole harjavart ja nad ukerdavad põlglikult susise- 
des minema. Mõned neist keerlevad spiraalina õhku ja peavad teda 
silmas, teised laperdavad puude poole ja kohendavad oma tolmu- 
lapisulgi, ootavad. 

Kuldikorjuse peale ja kõrvale on puistatud lehviklehti. Sõna- 

jalalehti. Selliseid sõnajalgu aasal ei kasva. Osa neist on vanad ja 
kuivanud ja pruunid, osa päris värsked. Ja lilli. Kas need on sisse- 
sõiduteeäärsete rooside kroonlehed? Ta on sarnastest asjadest 
midagi kuulnud; ei, ta luges sellest lapsena, lastele mõeldud ele- 
vandiraamatust. Elevandid seisavad oma surnute ümber, mornilt, 
nagu mediteerides. Siis puistavad nad neile oksi ja mulda. 

Aga sead? Tavaliselt nad söövad surnud sea ära, nii nagu nad 
söövad ka kõike muud. Aga seda siin nad söönud ei ole. 

Kas sead võisid siin matuseid pidada? Kas nad tõid leinakimpe? 
See mõte tundub talle tõeliselt jube. 

Aga miks mitte? küsib Aadam Ühe leebe hääl. Me usume, et 
loomadel on hing. Miks ei peaksnad matuseid pidama? 

»Sa oled hull” ütleb ta valjusti. 

Roiskuva liha lehk on vänge; raske on öögatamast hoiduda. Ta 
võtab ürbi riidevoldi, tõstab nina ette. Teine käsi sobrab kepiga 
surnud kuldis: vaglad kihavad välja. Nad on nagu hiiglaslik hall 
riis. 

Mõtle neist kui maakrevettidest, ütleb Zebi hääl. Sama kehaehi- 
tus. »Sa suudad küll,” ütleb ta endale. Ta peab püssi ja harjavarre 
maha panema, et järgmist toimetust teha. Ta kühveldab väänle- 
vaid tõuke lusikaga plastkarpi. Mõne pillab ta maha, käed värise- 
vad. Peas suriseb, nagu töötaksid seal väiksed puurid; või on need 
ainult kärbsed? Ta sunnib end tegutsema aeglasemalt. 

Kaugusest kostab äiksemürinat. 

Ta pöörab metsale selja, suundub tagasi aasale. Ta ei jookse. 

Kindla peale on puud lähemale nihkunud. 

REN 


KAHEKÜMNE VIIES AASTA 


Ühel päeval jõime šampanjat ja ma ütlesin: ,,Teeme oma küüned 
korda, need on täitsa hukas.” Ma mõtlesin, et see tõstab meil ehk 
tuju. Amanda naeris ja ütles: ,,Miski ei ole küüntele hukutavam 
kui pandeemiline surmatõbi,” aga me lakkisime küüned ikkagi ära. 
Amandal oranžroosa värv nimega Satsumaparfee, minul Mahe 
vaarikas. Mulle meeldib küünelaki lõhn. Ma tean, et lakk on mür- 
gine, aga see lõhnab nii puhtalt. Kargelt nagu tärgeldatud lina. See 
tegi meil tuju tõesti paremaks. 

Pärast seda jõime veel šampanjat ja mul oli veel üks peoidee, 
ja ma läksin üles. Ainult ühes ruumis oli inimene - Starlite, meie 
vanas magamistoas. Mul oli temast hirmus kahju, aga ma toppisin 
linad tihedalt uksepragudesse, et hais välja ei imbuks, ja lootsin, 
et mikroobid asuvad tööle ja ta võib õige kähku millekski muuks 
muutuda. Savona ja Crimson Petali tühjast toast võtsin liibuvad 
biokileülikonnad ja kostüümid ning tassisin selle hiigelsületäie alla 
ja me hakkasime neid selga proovima. 

Biokilet tuli vee ja niisutava nahaküllastiga pritsida — ülikonnad 
olid kuivanud —, aga kui see oli tehtud, libisesid need selga nagu 
tavaliselt ning võis tunda meeldivat imamistunnet, kui elusrakkude 
kiht liibus nahale, ja siis sooja kihelust, kui see hingama hakkas. 
Sisse ei pääse midagi muud kui hapnik, välja ei pääse muud kui 
loomulikud eritised, väideti siltidel. Näoosas olid isegi ninasõõr- 
med. Paljud Soomuste kliendid oleksid eelistanud membraani ja 
harjatööd, kui see olnuks läbinisti turvaline, aga biokiles võisid 
nad vähemasti lõõgastuda, sest nad teadsid, et ei koini mäda- 
haava. 

»Väga mõnus on,” ütles Amanda. ,,See nagu masseeriks.” 

»Mõjub hästi jumele,” ütlesin ma ja me naersime veelgi. Siis 

tõmbas Amanda selge roosade sulgedega flamingokostüümi ja 
mina paabrukostüümi ja me panime muusika mängima ja värvi- 
lised tuled põlema ning läksime lavale tantsima. Amanda oli endi- 
selt hea tantsija, sulgi raputada ta oskas. Aga selleks ajaks olin mina 
temast parem, maolin nii palju harjutanud ja trapetsil töötanud; ja 
Amanda teadis seda. Ja selle üle oli mul hea meel. 

Kogu see tantsuvärk oli meist õieti rumal: me olime muusika 
väga valjuks kruttinud ja see kostis läbi lahtiste uste välja ja kui 
keegi juhtus ümbruskonnas olema, pidi ta seda kuulma. Aga ma 
ei mõelnud sellele. , Ren, sa ei ole ainus inimene sel planeedil,” 
ütles Toby ikka, kui ma väike olin. Aga nüüd arvasin ma tõesti, et 
olen ainus inimene kogu planeedil. Või et mina ja Amanda oleme. 
Ja seal me siis olime, flamingoroosas ja paabrusinises kostüümis, 
küüntel värske lakk, ja tantsisime Soomuste laval, muusika üürga- 
mas, tümp tümp tabadatümp, pam pam kabamn, ja me laulsime 
kaasa, nagu ei oleks meil ilmas mingit m uret. 

Siis jõudis pala lõpule ja me kuulsime plaksutamist. Seisime 
otsekui tardunud. Tundsin, kuidas külmajudinad minust läbi jook- 
sevad: mu silme ees välgatas, kuidas Crimson Petal ripub trapetsi- 
köiel, pudel kehasse lükatud, ja ma ei suutnud hingata. 

Kolm meest olid sisse tulnud — nad olid ilmselt väga vargselt 
hiilinud — ja seal nad nüüd seisid. »Ära jookse,” ütles Amanda 
mulle vaikselt. Siis ta küsis: , Olete elus või surnud?” Ta naeratas. 
»Sest kui olete elus, tahate ehk ühe väikse dringi?” 

»Kena tants,” ütles neist kõige pikem. ,,Kuidas te seda batsilli 
külge ei saanud?” 

»Võib-olla saime,” ütles Amanda. ,Võib-olla me oleme nakka- 
vad, ainult ei tea seda veel. Nüüd kustutan ma lavatuled, et me teid 
näeksime. 

»Kas siin on veel kedagi?” küsis kõige pikem neist. , Noh, mõni 
kutt?” 

»Mitte ühtegi, niipalju kui mina tean,” ütles Amanda. Ta keeras 
valguse maha. Võta oma nägu ära,” ütles ta mulle. Ta mõtles rohe- 
lisi tsekiine ja biokilet. Ta astus lavalt maha. ,, Natuke on viskit järel, 
või siis võime teile kohvi keeta.” Ta kooris oma biokilest peakatet 
maha, ja ma teadsin, mida ta mõtleb: loo silmside, nagu Zeb meile 

oli õpetanud. Ära pööra selga, tagantpoolt kargavad nad sulle tõe- 
näolisemalt kallale. JA mida vähem me paistsime sädelevate lindu- 
dena ja mida rohkem inimestena, seda väiksem oli tõenäosus, et 
meid lõhki kistakse. 

Nüüd nägin ma neid kolme paremini. Üks pikk, üks lühem ja 
veel üks pikk. Nad olid peiterõivais, väga räpastes, ja nägid välja, 
nagu oleksid olnud liiga palju päikse käes. Päikse, vihma, tuule 


käes. 
Siis äkki ma teadsin. ,,Shackie?” küsisin ma. ,Shackie! Amanda, 


need on Shackie ja Croze!” 

Pikk pööras näo minu poole. ,,Kes kurat sina oled?” küsis ta. 
Mitte vihaselt, vaid kuidagi rabatult. 

»Ren,” ütlesin ma. ,Kas see on väike Oates?” Ma hakkasin 
nutma. 

Me kõik viiekesi liikusime üksteise poole nagu aegluubis jalg- 
pallikuhil televiisoris, ja siis me kallistasime üksteist. Muudkui kal- 


listasime ja kallistasime ja hoidsime. 


Külmikus oli natuke apelsinivärvi mahla ja Amanda segas ülejää- 
nud šampanjast meile kokteilid. Tegime lahti mõned sojapähklipa- 
kid ja soojendasime mikrolaineahjus valekala ja istusime viiekesi 
baari. Kolm poissi — ma mõtlesin neist ikka veel kui poistest - 
lausa ahmisid toitu. Amanda sundis neid veidi vett jooma, aga 
mitte liiga kiiresti. Nad ei olnud näljas — nad olid sisse murdnud 
supermarkettidesse ja isegi majadesse ja elatunud sellest, mis neil 
leida õnnestus, ja nad olid isegi küülikuid püüdnud ja lihakäntsa- 
kaid küpsetanud, nii nagu olime teinud aednike juures püha Euelli 
nädalal. Aga nad olid ikkagi kõhnad. 

Siis rääkisime üksteisele, kus me olime olnud, kui saabus Veeta 
Uputus. Mina rääkisin kleeptsoonist ja Amanda lehmakontidest 
Wisconsinis. Rumal vedamine oli see meie mõlema jaoks, ütlesin 
ma —et meei olnud koos teiste inimestega, kui see värk pihta hak- 
kas. Ehkki Aadam Üks ütles, et vedamine ei ole kunagi rumal, sest 
vedamine on hoopis ime teine nimetus. 

Shackie ja Croze ja Oates ei olekski peaaegu pääsenud. Nad olid 
olnud Värvisõja areenil. Punases meeskonnas, ütles Oates ja näitas 

oma pöidlatätoveeringut; ta paistis selle üle uhke olevat. ,, Nad pist- 
sid meid sinna selle eest, mis me tegime,” ütles Shackie. ,, Madd- 
Addamiga.” 

»Mad Adam? Hull Aadam?” ütlesin ma. , Nagu Aednike Zeb?” 

»Rohkemgi kui Zeb. Meid oli terve jõuk — tema ja meie ja veel 
mõned,” vastas Shackie. »Tippteadlased — geenisiirdajad, kes olid 
korporatsioonidest ära hüpanud ja põranda alla läinud, sest vihka- 
sid seda, mida korporatsioonid tegid. Rebecca ja Katuro olid seal — 
nemad aitasid toodet laiali jagada.” 

»Meil oli võrguleht,” ütles Croze. »Selle kaudu saime infot 
jagada, salajases jututoas.” 

»Toodet?” küsis Amanda. , Te äritsesite mingi superpuruga? 
Lahe!” Ta naeris. 

»Ei-ei. See oli biovormide vastupanuliikumine,” ütles Croze 
tähtsalt. »,Geenisiirdajad panid biovormid kokku ja Shackiel ja 
minul ja Rebeccal ja Katurol olid vinged isikupaberid — kindlustus 
ja kinnisvara, seda sorti, millega saab ringi reisida. Ja siis me vii- 
sime biovormid kohale ja lasime lahti.” 

»Me sokutasime need õigesse paika,” ütles Oates. »Tead, nagu 
viitsütikuga pommid.” 

»Mõned neist olid täiega lahedad” ütles Shackie. ,, Mikroobid, 
mis sõid asfalti, ja hiired, mis ründasid autosid ...” 

»Zeb mõtles, et kui hävitada infrastruktuur,” ütles Croze, »siis 
suudab planeet ise end parandada. Enne kui on liiga hilja ja kõik 
on välja surnud.” 

»Nii et see tõbi on siis MaddAddani värk?” küsis Amanda. 

»Mitte mingil juhul,” ütles Shackie. »Zeb ei uskunud inimeste 
tapmisse. Ta tahtis lihtsalt panna neid raiskamist ja perssekeera- 
mist lõpetama.” 

»la tahtis neid mõtlema panna,” sõnas Oates. »Ehkki mõned 
hiired läksid ülekäte. Nad sattusid segadusse. Ründasid kingi. Jala- 
vigastusi tuli ka ette.” 

»Kus ta nüüd on?” küsisin mina. Oleks nii lohutav, kui Zeb 
oleks siin: tema teaks, mida edasi teha. 

Shackie ütles: , Me rääkisime temaga ainult võrgus. Tema len- 


das üksi.” 

»CorpSeCorps nabis meie MaddAddani geenisiirdajad ikkagi 
kinni,” ütles Croze. »Nad jõudsid meile jälile. Ilmselt oli mõni tüüp 
meie jututoas nuhk.” 

»Kas nad lasti maha?” küsis Amanda. Need teadlased?” 

»Ei tea,” vastas Shackie, »aga meiega koos nad Värvisõtta ei 
jõudnud.” 

»Me olime seal ainult paar päeva,” ütles Oates. ,,Värvisõjas.” 

»Kolm oli meid ja kolm olin neid. Kuldne meeskond — need 
olid tõelised ilgurid. Üks neist — mäletate ju Blancot Reoveelaguu- 
nist? Kes rebiks sul pea otsast ja pistaks nahka? Natuke kõhnem, 
aga siiski tema,” ütles Croze. 

»Nalja teed,” ütles Amanda. Ta paistis — mitte just hirmunud. 
Aga mures. 

»Blanco kukkus sinna Soomustes lõhkumise eest — oli seal ini- 
mesi tapnud ja paistis selle üle uhke. Ütles, et Värvisõda on talle 
nagu kodu, nii palju juba seal oldud.” 

»Kas ta teadis, kes teie olete?” küsis Amanda. 

»Kindel see,” ütles Shackie. ,,Ta röökis meie peale. Ütles, et aeg 
on käes kätte tasuda selle Eedenikalju katuseaia mäsu eest — et ta 
rapib meid nagu kalu.” 

»Mis Eedenikalju katuseaia mäsu?” küsisin mina. 

»Sa olid siis juba läinud,” ütles Amanda. ,,Kuidas te välja saite?” 

»Kõndisime,” vastas Shackie. , Me nuputasime, kuidas teine 
meeskond tappa, enne kui nemad meid tapavad — nad andsid 
meile plaanipidamiseks kolm päeva, enne kui stardikella löödi —, 
aga äkitselt valvureid ei olnud enan. Järsku olid nad kadunud.” 

»Ma olen jõle väsinud,” ütles Oates. »Ma pean magama.” Ta 
pani pea baariletile. 

»luli välja, et valvurid olid siiski seal,” ütles Shackie. »»Värava- 
hoones. Ainult et nagu sulanud.” 

»Ja siis me läksime võrku,” ütles Croze. , Uudised veel töötasid. 
Suur katastroofireportaaž, nii et me mõtlesime, et ei tohiks välja 
rahva sekka minna. Me lukustasime end ühte vahimajja — seal oli 
natuke toitu.” 

»Aga häda oli selles, et kuldsed olid teisel pool väravat teises 
vahimajas. Me mõtlesime, et nad notivad meid une pealt maha.” 

»Olime siis kordamööda ärkvel, aga liiga pingeline värk oli liht- 
salt oodata. Ja siis me sundisime nad välja tulema,” ütles Croze. 
»Shackie ronis öösel aknast välja ja lõikas nende veejuhtme läbi.” 

»Kurat!” ütles Amanda imetlusega. Tõsiselt?” 

»Ja siis nad pidid ära minema,” ütles Oates. ,Vett ei olnud.” 

»Siis sai meil toit otsa ja me pidime ise ka ära minema,” ütles 
Shackie. ,Me mõtlesime, et võib-olla nad ootavad meid, aga ei 
oodanud.” Ta kehitas õlgu. ,,Ongi kõik” 

»Miks te siia tulite?” küsisin ma. ,,Soomustessse?” 

Shackie irvitas. ,,Sel on kõva maine; ütles ta. 

»Legendaarne,” ütles Croze. , Ehkki me ei uskunud, et siin enam 
tüdrukuid on. Pidime vähemasti ära nägema.” 

»Et on veel midagi enne surma teha,” ütles Oates. Ta haigutas. 

»Tule, Oates,” ütles Amanda. ,,Paneme su voodisse? 

Me viisime nad üles ja lasime kõigil kleeptsooni duši all käia, 
ja välja tulles olid nad palju puhtamad kui sisse minnes. Andsime 
neile käterätid ja nad kuivatasid end ja me pistsime nad voodisse, 
igaühe eraldi tuppa. 

Mina hoolitsesin Oatesi eest — andsin talle räti ja seebi ja näi- 
tasin, millises voodis ta magab. Ma ei olnud teda nii kaua aega 
näinud. Kui ma aednike juurest ära läksin, oli ta alles laps. Väike 
marakratt — alati mingi pahandus käsil. Nii ma teda mäletasin. Aga 
isegi siis armas. 

»sa oled kõvasti kasvanud,” ütlesin ma. Ta oli peaaegu sama 
pikk kui Shackie. Ta heledad juuksed olid niisked nagu koeral, kes 
ujumast tulnud. 

»Minu meelest olid sina alati kõige parem,” ütles ta. , Kaheksa- 
aastaselt olin sinust kõvasti sisse võetud.” 

»Seda ma ei teadnud” ütlesin ma. 

»Kas ma võin sind suudelda?” küsis ta. ,Üldse mitte seksi 
pärast.” 

»Olgu,” ütlesin ma. Ja ta andis mulle nina kõrvale imearmsa 
musi. 

»sa oled nii ilus,” ütles ta. Palun jäta see linnukostüüm 
selga.” Ta puudutas sulgi mu tagumiku peal. Siis irvitas arglikult. 
See meenutas mulle Jimmy sellisena, nagu ta kunagi oli, ja ma 

tundsin südames pigistust. Aga ma astusin kikivarvul toast välja. 

»Me võiksime nad luku taha panna,” sosistasin ma koridoris 
Amandale. 

»Miks me seda peaks tegema?” küsis Amanda. 

»Nad olid Värvisõjas.” 

»Ja siis?” 

»Noh, kõik need Värvisõja kutid on üsna talitsematud. lialgi ei 
tea, mis nad ette võtavad, nad lähevad lihtsalt peast segi. Ja neil 
võib see pisik olla. See taudivärk.” 

»Me kallistasime neid,” ütles Amanda. ,,Meil on juba kõik pisi- 
kud, mis neilgi. Ja pealegi on nad vanad aednikud” 

»Ja see tähendab?” küsisin ma. 

»Ja see tähendab, et nad on meie sõbrad.” 

»Iollal nad just otse sõbrad ei olnud. Mitte alati.” 

»Rahune maha,” ütles Amanda. ,,Me tegime nende sellidega 
koos igasugu värki. Miks nad meile midagi tegema peaksid?” 

»Ma ei taha olla ühiskasutuses lihaauk,” ütlesin ma. 

»See on üsna toorelt öeldud,” lausus Amanda. ,, Mitte neid ei 
peaks sa kartma, vaid kolme Värvisõja kutti, kes koos nendega sees 
olid. Blancoga pole nalja. Nad on kusagil seal väljas. Ma panen 
päris riided selga.” Ta kooris juba flamingokostüümi maha ja tõm- 
bas khakirõivad selga. 

»Me peaksime välisukse lukku panema,” ütlesin ma. 

»Lukk on katki, ütles Amanda. 


Siis kuulsime tänavalt hääli. Nad laulsid ja karjusid, nii nagu tegid 
mehed Soomustes, kui ülimalt purju jäid. Ropult purju, jäledalt 
purju. Me kuulsime klaasi purunemist. 

Jooksime magamistubadesse ja äratasime poisid üles. Nad 
panid väga kähku riidesse ja me läksime teise korruse akna juurde, 
mis avanes tänavale. Shackie kuulas, siis piilus ettevaatlikult välja. 
»Raisk” ütles ta. 

»Kas siin varuväljapääsu on?” sosistas Croze. Ta näguoli päikse- 
põletusest hoolimata valge. ,, Me peame välja pääsema. Kohe.” 

Me läksime tagatrepi juurde ja lipsasime prügiveoukse kaudu 

välja hoovi, kus olid jäätõlikonteiner ja taarakonteinerid. Me kuul- 
sime, kuidas kuldse meeskonna mehed majas laamendasid, purus- 
tades kõike, mida ei olnud veel purustatud. Kostis tohutu raksatus: 
ilmselt olid nad baari taga riiulid maha tõmmanud. 

Me litsusime end läbi aiaaugu ja jooksime üle tühermaa kau- 
gema tänavanurgani ja sealt põiktänavale. Nad ei saanud meid kui- 
dagimoodi näha, ometi tundus mulle, nagu nad näeksid — nagu 
suudaksid nende pilgud tungida läbi tellise otsekui mutantidel 
telekas. 

Mitu kvartalit eemal aeglustasime sammu. ,Võib-olla nad ei 
taipa, ütlesin ma. ,,Et me seal olime.” 

»Nad saavad aru,” ütles Amanda. ,, Mustad taldrikud, märjad 
rätikud. Voodid. Igaüks saab aru, et voodis on äsja magatud.” 

»Nad tulevad meile järele,” ütles Croze. »Pole kahtlustki.” 

Me põikasime alatasa ümber nurga kõrvaltänavaisse, et jälgi 
segada. Jäljed olid probleem — maad kattis tuhane pori -, aga 
Shackie ütles, et vihm uhub jäljed ära ja liiatigi ei ole kuldses mees- 
konnas koerad, nad ei suuda meid haista. 

Need pidid olema needsamad kolm värvisõdalast, kes uputuse 
esimesel õhtul Soomustes lagastasid. Need, kes tapsid Mordise. 
Nad olid mind interkomis näinud. Sellepärast tulid nad Soomus- 
tesse tagasi — etavada kleeptsoon nagu austrikarp ja mind kätte 
saada. Nad oleksid tööriistad leidnud. See oleks võtnud võib-olla 
aega, aga lõpuks oleksid nad hakkama saanud. 

See mõte ajas mulle külmajudinad peale, aga teistele ma sellest 
ei rääkinud. Neil oli niigi muret küllaga. 


Tänavatel oli rohkelt risu — põlenud asju, katkisi asju. Mitte ainult 
autosid ja veoautosid. Klaasi — ja palju. Shackie ütles, et peame 
hoolega vaatama, kuhu majja läheme: nad olid ühe maja lähedal 
olnud, kui see kokku kukkus. Kõrgetest peaksime eemale hoidma, 
sest põlengud võivad olla kõik seest ära söönud ja kui aknaklaas 
pähe kukub, siis jäta peaga hüvasti. Praegu oli metsas ohutum kui 
linnas. Vastupidiselt sellele, mida inimesed arvama kaldusid. 

Mind häirisid kõige enam väiksed, tavalised asjad. Kellegi vana 
päevik, sõnad lehekülgedel laiali valgunud. Kübarad. Kingad — 
need olid hullemad kui kübarad, ja veel hullem, kui neid oli kaks 
tükki, terve paar. Mänguasjad. Tittedeta lapsekärud. 

Kogu paik oli otsekui nukumaja, tagurpidi keeratud ja puruks 
trambitud. Ühest poest tuli erksate T-särkide rida otsekui hiiglasli- 
kud kangast jalajäljed, mis kõnniteed pidi astuvad. Keegi oli ilmselt 
aknad sisse löönud ja paika röövinud, ehkki miks nad küll arvasid, 

et neil on tingimata vaja posu T-särke? Mööblipoest valgus kõnni- 
teele toolide käetugesid ja lauajalgu ja nahkpatju, ja prillipoest 
moodsaid raame, kuldseid ja hõbedasi — neid ei olnud vaevunud 
keegi võtma. Apteek - see oli mõnuainete otsingul täiesti laastatud. 
Seal oli hunnik BlyssPlussi purke. Ma arvasin, et neid alles katse- 
tati, aga siin müüdi neid ilmselt mustalt. 

Oli kondi- ja kaltsupuntraid. ,, Endised inimesed,” ütles Croze. 
Need olid kuivanud ja läbi soritud, aga mulle ei meeldinud silma- 
koopad. Ja hambad — suud nägid ilma huulteta õige hullud välja. Ja 
juuksed olid nii kiudjad, nii irruli. Juuksed kõdunevad aastaid; me 
õppisime seda aednike juures kompostimise tunnis. 

Meil ei olnud Soomustest aega toitu kaasa haarata, niisiis läk- 
sime ühte supermarketti. Põrand oli rämpsu täis, aga me leidsime 
mõned Zizzy Frootid ja natuke Joltbare, ja ühes teises kohas oli 
solaarkülmik, mis ikka veel töötas. Seal oli sojaube ja marju — need 
me sõime kohe ära — ja külmutatud salaburgeripihve, kuus tükki 
karbis. 

»Kuidas me neid küpsetame?” küsis Oates. 

»Välgumihkliga,” vastas Shackie. , Näed?” Letil oli restitäis 
konnakujulisi välgumihkleid. Shackie proovis ühte: leek lõi konna 
suust välja ja kostis krooks. 

»Võta terve peotäis,” ütles Amanda. 


Selleks ajaks olime Varinguaugu lähedal, nii et suundusime vana 
Heaolukliiniku poole, sest seda kohta me tundsime. Ma lootsin, 
et sinna on jäänud mõned aednikud, aga maja oli tühi. Me pida- 
sime oma vanas klassitoas piknikku: tegime katkistest pinkidest 
lõkke, mitte suure, sest me ei tahtnud kuldsetele värvisõdalastele 
mingeid suitsumärke saata, aga me pidime aknad lahti tegema, sest 
me köhisime hirmsasti. Me küpsetasime salaburgereid ja sõime 
needära ja ka pooled sojaoad — neid me ei viitsinud soojendada - 
ja jõime Zizzy Frooti. Oates pani konnamihkli kogu aeg krooks 
ütlema, kuni Amanda käskis tal järele jätta, sest ta raiskas kütust. 

Põgenemise adrenaliin hakkas lahtuma. Kurb oli olla kohas, 
kus olime olnud lapsed: ehkki meile ei olnud siin just alati meeldi- 
nud, tundsin nüüd ometi selle järele igatsust. 

Selline vist ongi mu ülejäänud elu, mõtlesin ma. Põgenen, näp- 
pan toidujäätmeid, küürutan põrandal, muutun üha räpasemaks. 
Oleksin tahtnud, et mul oleks olnud päris riided, sest olin ikka 
alles paabrukostüümis. Ma tahtsin minna T-särgipoe juurde tagasi 
ja vaadata, kas seal leiduks midagi, mis ei ole niiske ja hallitanud, 
aga Shackie ütles, et see on liiga ohtlik. 

Ma mõtlesin, et võib-olla me seksime: see oleks olnud lahke ja 
helde tegu. Aga kõik olid liiga väsinud ja me olime häbelikud. See 
tuli ümbrusest — ehkki aednikke ihulikul kujul siin ei olnud, olid 
nad ometi kohal vaimus, ja raske oli teha midagi, mida nad tauni- 
nuks, kui näinuks meid seda tegemas kümneaastastena. 

Ma magasime puntras üksteise peal nagu kutsikad. 


Järgmisel hommikul, kui me üles ärkasime, seisis ukselävel hii- 
gelsuur siga, vahtis meid ja nuhutas oma märja, nälkjaliku ninaga 
õhku. Ta oli ilmselt uksest sisse tulnud ja koridori mööda edasi 
kõmpinud. Ta pööras ringi ja läks minema, kui nägi, et me teda 
vaatame. Võib-olla tundis ta burgeripihvide küpsetamise lõhna, 
ütles Shackie. Ta ütles, et see on ülivõimekas siirdgeenne loom — 
MaddAddam oli neist teadnud — ja et temas on inimese ajukude. 

»Jajah? ütles Amanda, ,ja ta tegeleb kõrgema füüsikaga. Sa ajad 
meile udu.” 

»See on tõsi,” ütles Shackie veidi tusaselt. 

»Kahju, et meil pritspüssi ei ole,” ütles Croze. »Kaua pole pee- 
konit saand.” 

»Sellist keelt siin ei pruugita,” ütlesin ma Toby häälega ja me 
kõik naersime. 

Enne kui me Heaolukliinikust ära läksime, heitsime viimast 
korda pilgu äädikatuppa. Suured tünnid olid alles, ehkki keegi oli 
nende kallal käinud, ja seal oli kempsu lõhn: inimesed olid toa- 
nurka selleks kasutanud ja mitte kuigi kaua aega tagasi. Väike 
kambriuks, mille taga hoiti äädikapudeleid, oli lahti. Pudeleid seal 
ei olnud, aga riiulid küll. Need olid mingi imeliku nurga all ning 
Amanda läks ning sikutas nurgast ja riiulid paiskusid laiali. 

»Vaadake,” ütles ta. »Seal taga on terve tuba.” 

Me läksime sisse. Suurema osa toast võttis enda alla laud ja 

mõned toolid. Aga kõige huvitavam asi oli madrats, samasugune, 
nagu aednikel vanasti oli olnud, ja hunnik tühje toidupurke — soja- 
ube, kikerherneid, kuivatatud taralõnga. Ühes nurgas konutas 
elutu rüperaal. 

»Keegi teine on enne meid siia jõudnud, ütles Shackie. 

»Mitte aednik,” ütlesin mina. »Rüperaaliga küll mitte” 

»Zebil oli rüperaal,” lausus Croze. ,, Aga tema ei olnud siis enam 


aednik.” 


Me lahkusime Heaolukliinikust kindla plaanita. Mina ütlesin, et 
peaksime minema AnooYoo spaasse: selles Araratis, mis Toby lattu 
kogus, võis toitu olla; ta oli mulle uksekoodi öelnud. Ja aias võis 
veel midagi kasvada. Ma mõtlesin koguni, et äkki peidab end seal 
Toby, aga ma ei tahtnud lootusi kõrgele kruvida, nii et ma ei öel- 
nud seda. 

Me arvasime, et olime väga ettzvaatlikud. Me ei näinud mitte 
kusagil mitte kedagi. Läksime Heritage Parki ja suundusime spaa 
läänevärava poole ja hoidsime metsarajale puude alla — nii tund- 
sime end vähem nähtavana. 

Me kõndisime hanereas. Shackie oli kõige ees, siis Croze, siis 
Amanda, siis mina; Oates oli kõige lõpus. Siis tundsin ma külma- 
judinaid ja vaatasin selja taha ja Oatesi ei olnud enam. Ma hüüd- 
sin: ,Shackie!” 

Ja siis vaarus Amanda raja kõrvale külili. 

Siis oli otsekui must laik nagu läbi põldmurakate kõndides — 
kõik oli valus ja sassis. Maapinnal olid kehad ja üks neist oli minu 
oma ja siis mind vist löödigi. 

Kui ma jälle üles ärkasin, ei olnud Shackiet ega Croze'i ega 
Oatesi. Aga Amanda oli. 

Ma ei taha mõelda, mis edasi juhtus. 

Amandale oli see hullem kui minule. 


KISKJAPÄEV 


KISKJAPÄEV 


[Ri 


KAHEKÜMNE VIIES AASTA 


JUMALAST KUI ALFAKISKJAST 
AADAM ÜHE SÕNAD 


Kallid sõbrad, kallid kaasolevused, kallid kaassurelikud! 

Kaua aega tagasi pühitsesime kiskjapäeva oma imelises Eedeni- 
kalju katuseaias. Meie lapsed tõmbasid ülle võltskarusnahast 
kiskjakõrvad ja -sabad, ning päikseloojakul süütasime küünlad 
lõvides ja tiigrites ja karudes, mis olid meisterdatud mulgustatud 
plekkpurkidest, ning nende kiskjakujude kirkalt lõõmavad silmad 
särasid meie kiskjapäeva pidusöömaaja kohal. 

Aga täna peame seda püha tähistama oma meelte siseaias. 
Oleme õnnega koos, et meil needki alles on, sest Veeta Uputus on 
nüüd uhtunud üle meie linna ja, tõepoolest, üle terve planeedi. 
Paljusid tabas see ootamatult, aga meie lootsime vaimsele juhatu- 
sele. Või materialistlikult väljendudes: me tundsime globaalse pan- 
deemia ära, kui seda nägime. 

Olgem tänulikud selle Ararati eest, kus oleme viimased kuud 
varju leidnud. See ei ole ehk see Ararat, mille oleksime valinud, 
kuna see asub Buenavista kompleksi keldris, mis oli rõske isegi 
Pilari seenepeenarde ajal, ja on nüüd veelgi rõskem. Aga õnnistu- 
sena on nii paljud meie rottidest sugulased annetanud meile oma 
proteiini ja seeläbi võimaldanud meil jääda maisele tasandile. Meil 
oli õnne, et Pilar rajas Ararati just sellesse keldrisse, peitis selle 
betoonploki taha ja märgistas tillukese mesilasega. Milline Jumala 
õnnistus, et nii paljud tema varudest on säilinud värskena! Ehkki 
kahjuks mitte kõik. 

Aga need tagavarad on nüüd ammendatud ja me peame kas 
edasi liikuma või nälgima. Palugem, et väline maailm ei oleks 
enam vägismaailm — et Veeta Uputus on nii hästi puhastanud kui 
ka hävitanud ja et maailm on nüüd uus Eeden. Või kui see veel ei 
ole uus Eeden, siis saab selleks peagi. Nii me loodame. 

Kiskjapäeval ei ülista me Jumalat kui armastavat ja leebet isa ning 
ema, vaid Jumalat kui tiigrit. Või Jumalat kui lõvi. Või Jumalat kui 
karu. Või Jumalat kui metskulti. Või Jumalat kui hunti. Või isegi 
Jumalat kui haid. Mis iganes sümbol ka valida, kiskjapäev on 
pühendatud sellistele omadustele nagu hirmuäratav välimus ja 
tohutu jõud, mis, kuna me neid mõnikord ihaldame, peavad oma- 
sed olema ka Jumalale, sest tema osaks on kõik hea. 

Loojana on Jumal pannud veidi iseennast igasse olevusse — kui- 
das võiks see olla teisiti? — ja seepärast on tiiger, lõvi, hunt, karu, 
kult ja hai — või pisemas mõõtkavas vesimutt ja palvetajaritsikas — 
omal moel jumalikkuse peegeldused. Inimühiskonnad on seda 
teadnud läbi aegade. Lippudele ja vappidele ei ole nad seadnud 
saakloomi, jäneseid ja hiiri, vaid loomi, kes suudavad tuua surma, 
ja kui nad hüüdsid Jumalat endale appi kaitsjaks, kas ei hüüdnud 
nad mitte just nende omaduste poole? 

Seega mõtiskleme kiskjapäeval Jumala alfakiskjalike külgede 
üle. Äkilisus ja raevukus, millega jumalik mõistmine võib ilmuda; 
meie väiksus ja arglikkus — meie hiirelikkus, kui nii võib öelda — 
sellise väe palge ees; tunne, et meid endid hävitatakse selle võrratu 
valguse ereduses. Jumal kõnnib vaimu õrnades koidikuaedades; 
aga Ta varitseb ka öistes metsades. Ta ei ole taltsas olevus, mu sõb- 
rad: Ta on metsik olevus, Teda ei saa käsutada ja valitseda nagu 
koera. 

Inimolendid on küll tapnud viimase tiigri ja viimase lõvi, aga 
nende nimesid me peame kalliks; ja neid nimesid lausudes kuu- 
leme nimede taga Jumala kohutavat häält, mis kajas nende loomise 
hetkel. Küllap ütles Jumal neile: mu lihasööjad, ma käsin teil täita 
teile antud ülesannet: valige välja oma saakloomad, et nemad üle- 
aru ei paljuneks ega ammendaks oma toiduvarusid ega haigestuks 
ega sureks välja. Ja seepärast rünnake! Hüpake! Jookske! Möirake! 
Varitsege! Karake! Sest teie hirmuäratavad südamed teevad mulle 
meelehead, samuti teie silmade kuldsed ja rohelised kalliskivid 
ning teie hästivormitud kõõlused ja lõikavad hambad ja mõõga- 
küüned, mis ma ise olen teile andnud. Ja ma annan teile oma 
õnnistuse ja kuulutan teid heaks. 

Sest nad nõuavad Jumalalt oma toidust, nagu psalm 104 nii 
rõõmsalt ütleb. 


Valmistudes sest kaitsvast Araratist lahkuma, küsigem endilt: mis 
on õndsam, süüa või olla söödud? Põgeneda või jälitada? Anda või 
saada? Sest see on olemuselt sama küsimus. See küsimus lakkab 
peagi olemast teoreetiline: me ei tea, millised alfakiskjad võivad 
väljas varitseda. 

Palugem siis, et kui me peame oma proteiini ohverdama, nii et 
see võiks ringelda meie kaasliikide seas, siis tunneksime ära selle 
toimingu püha loomuse. Me ei oleks inimesed, kui me ei eelistaks 
olla sööjad, mitte söök, aga mõlemad on õnnistuseks. Kui teilt 
nõutakse teie elu, siis olge kindlad, et seda nõuab Elu. 

Laulgem. 

VESIMUTT, SAAKI KES REBIB 


Vesimutt, saaki kes rebib, 
seda loomusest lähtuvalt teeb; 
ei kõhkle, ei mõtle, ei küsi, 
tema lihtsalt tegutseb, teeb. 


Leopard kallale sööstab — 
kodukiisu tal sugulashing — 
käib jahiga käsikäes arm, 
see Jumala loovuse hind. 


Kes ütleks, kas rõõm ja hirm 
pole nakatund üksteise tõppe? 
Kas saakloom siis naudibki elu 
ohu tõttu, mis eales ei lõppe? 


Aga meie ei ole kuis loomad: 
meil kallis on teistegi elu. 
Ja meie ei söö nende liha, 
kui nälg ei teekski meist lelu. 


Ja kui ta meist selle on teinud 
ning kiusatus polegi köömes, 


siis, Jumal, meil andesta vanded 
ja õnnista neid, keda sööme. 


»Jumala Aednike lauluraamatust” 

TO3Y. PÜHA NGANEKO MINHINNICK 
MANUKAUST 


KAHEKÜMNE VIIES AASTA 


Punane päikesetõus, see tähendab, et pärastpoole tuleb vihma. Aga 
alati tuleb pärastpoole vihma. 

Udu kerkib. 

Cuhuduu. Uuhuduu. Tsirrrp, tviriip. Kraa, kraa, kraa. Tiit, tiit, 
tiit. Huu, huu, uruu. 

Händ-ruugetuvi, punarind, vares, sininäär, härgkonn. Toby lau- 
sub nende nimed, aga need nimed ei tähenda neile midagi. Varsti 
on ta enda keel peast kadunud ja see ongi kõik, mis alles jääb. 
Uuhuduu, uuhuduu, huu, huu. Katkematu kordus, ilma alguse ja 
lõputa laul. Ei küsimusi, ei vastuseid, üsna vähe sõnu. Üldse mitte 
sõnu. Või on see kõik üksainus üüratu sõna? 

Kust tuli see aim, eikusagilt, tema pähe? 

Tobii! 

Otsekui keegi hüüaks teda. Aga see on ainult linnulaul. 


Ta on katusel ja küpsetab hommikuvilus oma igapäevast maa- 
kreveti portsu. Ära põlga ära püha Euelli alandlikku toidulauda, 
ütleb Aadam Ühe hääl. Jumal annab toidu, ja mõnikord annab 
ta maakrevette, ütleb Zeb. Palju lipiide, hea valguallikas. Kuidas 
muidu sinu arvates karud nii paksud on? 

Suitsu ja kuumuse pärast on parem süüa teha väljas. Ta kasutab 
pühast Euellist inspireeritud hulkuripliiti, mis on tehtud kopsakast 
kehavõidepurgist: põhjas auk kuivade okste ja tõmbe jaoks, külje 
peal auk suitsu jaoks. Maksimaalne kuumus minimaalse küttega. 
Täpselt nii palju kui vaja. Maakrevetid särisevad. 

Äkki on kohal käratsevad varesed: nad on millegi pärast äre- 
vil. See ei ole häirehüüd, nii et tegu ei ole öökulliga. See on pigem 
hämmastus: Kraa! Kraa! Vaata! Vaata seda! 

Toby kraabib krõbedad maakrevetid purgilt taldrikule — toitu 
raisata tähendab elu raisata, ütleb Aadam Üks, siis kustutab tule 
vihmaveega ja viskab katusele kõhuli. Tõstab binokli. Varesed tiir- 
levad puulatvade ümber, neid on terve parv. Kuus või seitse. Kraa! 
Kraa! Vaata! Vaata! 

Puude vahelt tuleb välja kaks meest. Nad ei laula ja nad ei ole 
alasti ega sinised: neil on riided seljas. 

Inimesi on ikka veel olemas, mõtleb Toby. Elus. Võib-olla on 
üks neist Zeb, kes tuleb teda otsima: küllap ta arvas, et Toby on 
siin, ikka veel peidus, ikka veel peab vastu. Ta pilgutab silmi: kas 
need on pisarad? Ta tahaks trepist alla ja välja tormata, sirutada 
käe tervituseks, õnnest naerda. Aga ettevaatus hoiab teda tagasi ja 
ta kükitab konditsioneeri tõmbetoru taha ja piilub rinnatise vahelt. 

See võib olla meelepete. Kas ta näeb jälle asju? 

Mehed on kaitsevärvi riietes. Ühel neist on mingi relv — võib- 
olla pritspüss. Zeb ei ole ta kindlasti: kuju on vale. Kumbki neist ei 
ole. Nendega on veel üks inimene — mees või naine? Pikk, khaki- 
värvi rõivais. Pea longus; raske öelda, kumb. Käed ees otsekui pal- 
ves kokku pigistatud. Üks meestest hoiab tal käsivarrest või küü- 
narnukist. Tõukab või tõmbab. 

Siis kerkib varjudest veel üks mees. Tal on hiigellind lõa — ei, 
köie otsas —, sinakasroheliste ehissulgedega lind nagu paabur. Aga 
linnul on naise pea. 

Ma näen vist jälle hallutsinatsioone, mõtleb Toby. Sest mida 
need geenisiirdajad ka teha suudaks, seda nad ikka ei suuda. 
Mehed ja lindnaine paistavad üsna tõelised ja kindlakujulised, aga 
sellised on hallutsinatsioonid muidugi alati. 

Ühel neist on õlale heidetud mingi kandam. Algul peab Toby 
seda kotiks, aga ei, see on kellegi kints. Sellel on karv. Kuldne karv. 
Kas see on lõmmas? Jubedusevärin läbistab teda: pühaduseteotus! 
Nad on tapnud taevase rahuriigi looma! 

Mõtle selgelt, käsib Toby end. Kõigepealt — millal on saanud 
sinust fanaatiline rahuriigijesajalane? Teiseks, kui need mehed on 
tõelised, mitte su sassis aju pöörane mõtteuit, siis on need mehed 
tapnud. Tapnud ja veristanud suuri olevusi, ja sel juhul on neil sur- 
mavad relvad ja nad on alustanud toiduahela ülemisest otsast. See 

on ähvardav oht, nemad ei peatu millegi ees, ja ma peaksin nad 
maha laskma, enne kui nad minuni jõuavad. Siis saan ma vabas- 
tada selle suure linnu või mis iganes see on, enne kui nad ka tema 
tapavad. 

Ja nagunii, kui nad ei ole tõelised, siis pole sel tähtsust, kui ma 
neid tulistan, nad lihtsalt hajuvad nagu suits. 

Siis tõstab see, kes lindnaist talutab, pilgu. Ta on ilmselt Tobyt 
märganud, sest ta hakkab hõikuma ja lehvitab oma vaba kätt. Val- 
gus helgatab noalt vastu. Teised kaks vaatavad ja siis hakkavad 
nad kõik spaa poole traavima. Lindolevus peab nendega köie tõttu 
sammu pidama, ja nüüd näeb Toby, et suled on mingisugune kos- 
tüüm. See on naine. Tiibu ei ole. Ümber kaela on silmus. 

See ei ole siis hallutsinatsioon. Tõeline. Tõeline kurjus. 

Ta sihib noameest ja tulistab. Mees vangub tagasi ning röögatab 
ja kukub. Aga Toby ei ole küllalt kiire, ta pigistab küll veel paar 
lasku, aga laseb teisest kahest mööda. 

Nüüd on haavatud mees jälle jalul, lonkab, ja kõik nad jookse- 
vad tagasi puude poole. Lindnaine jookseb koos nendega. Tal ei 
ole küll selle köie tõttu valikut. Siis ta kukub ja kaobrohu sisse. 

Teiste taga avanevad rohelised puulehed ja neelavad nad. Nüüd 
on nad kadunud. Nad kõik. Toby ei näe kohta, kus naine komistas: 
rohi on liiga kõrge. Kas ta peaks minema teda otsima? Ei. See võib 
olla lõks. Neid on kolm ühe vastu. 

Ta peab kaua aega vahti. Varesed ilmselt jälitavad neid - neid 
mehi, ja seda khakirõivas inimest. Kraa kraa kraa. Helirada, mis 
viib kaugusse. 

Kas nad tulevad tagasi? Nad tulevad tagasi, mõtleb Toby. Nad 
teavad, et ma olen siin, nad arvavad, et mul peab olema toitu, kui 
nii kaua olen elus püsinud. Ja ma tulistasin neist ühte: nad tahavad 
kätte maksta, see on igati inimlik. Nad on neimahimulised nagu 
sead. Aga kohe nad ei tule, sest nad teavad, et mul on püss. Neil on 
vaja plaani pidada. 

63 
TOBY. PÜFA WEN BO PÄEV 


KAHEKÜMNE VIIES AASTA 


Mehi ei paista. Ka mitte sigu. Ega lõmbaid. 

Ei mingit lindnaist. 

Võib-olla olen ma aru kaotanud, mõtleb Toby. Mitte kaotanud. 
Ajutiselt valesse kohta pannud. 

On kümbluseaeg, ta on üleval katusel. Ta kallab vihmavee väik- 
sematest kaussidest ja pottidest kõige suuremasse kaussi, seebitab 
end, ainult nägu ja käsi: üleni vannis oleks ta haavatav ja ta ei riski, 
sest kes teab, kes võib piiluda? Ta nühib parajasti käsnaga seebi- 
vahtu maha, kui kuuleb vareseid kusagil lähedal sagimas. Kraa 
kraa kraa! Seekord kõlab see nagu naer. 

Toby! Toby! Aita mind! 

Kas see oli minu nimi? mõtleb Toby. Ta vaatab üle rinnatise, 
aga ei näe midagi. Hääl kostab jälle, maja lähedalt. 

Kas see on lõks? Naine hüüab teda, mehe käsi kõril, nuga kägi- 
veenil? 

Toby! See olen mina! Palun! 

Ta kuivatab end rätiga, astub kombinesooni, viskab püssi õlale, 
läheb trepist alla. Avab ukse: ei kedagi. Aga hääl kostab jälle, väga 
lähedalt: Palun! 

Vasak nurk: mitte kedagi. Parem nurk, ikka mitte kedagi. Ta on 
aiavärava taga, kui maja tagant tuleb välja naine. Ta komberdab, ta 
on kõhn ja läbipekstud; pikad juuksed ripuvad näo ees, mustusest 
ja kuivanud verest paakunud. Ta kannab sätendavat kombinesooni, 
mille küljes ripuvad niisked sagris suled. 

Lindnaine. Mingi seksitsirkuse friik. Ta on kindlasti nakatunud, 
ta on elav katk. Kui ta mind puudutab, mõtleb Toby, olen ma sur- 
nud. 

»Hoia minust eemale!” karjub ta. Ta taganeb aiatara vastu. 
»Keri siit minema!” 

Naine kõigub jalgadel. Ta ühel säärel on sügav haav ja paljad 
käsivarred on kriimulised ja veritsevad — küllap ta jooksis läbi 
põldmurakate. Toby suudab mõelda ainult värskele verele: see 
kubiseb mikroobidest ja viirustest. 


»Tõmba uttu! Kao minema!!” 
»Ma ei ole haige,” ütleb naine. Pisarad jooksevad mööda ta 


nägu alla. Aga seda on nad kõik meeleheites öelnud. Nad on seda 
öelnud anudes, käed tõstetud abipalves, tröösti otsides, ja siis on 
nad muutunud roosaks pudruks. Toby vaatas neid katuselt. 

Nad upuvad. Ärge laske neil end puutuda. Ärge laske endal olla 
see viimane õlekõrs, sõbrad, ütleb Aadam Üks. 

Püss. Ta kohmitseb rihma kallal; see on jäänud rüü külge kinni. 
Kuidas see mädane kolle eemale tõrjuda? Ilma relvata pole karju- 
misest kasu. Võib-olla peaksin talle kiviga pähe virutama, mõtleb 
Toby. Aga tal ei ole kivi. Üks tubli hoop päikesepõimikusse, pärast 
pesen jala ära. 

Sa oled armutu inimene, ütleb Nuala hääl. Sa põlastad Jumala 
olevusi, sest kas ei ole ka inimesed Jumala olevused? 

Juustepulsti alt anub naine: ,Toby! See olen mina!” Ta variseb 
kokku, kukub põlvili. Siis näeb Toby, et see on Ren. Kõige selle 
räpa ja katkise sädeluse all on kõigest väike Ren. 

Toby tirib Reni spaahoonesse ja toetab ta põrandale, kuniks ukse 
lukku paneb. Ren nutab ikka veel hüsteeriliselt, nuutsudes ja luk- 
sudes. 

»Pole viga,” ütleb Toby. Ta võtab Renil kaenla alt ja tõmbab ta 
püsti ja nad komberdavad mööda koridori ühte ravikabiini. Reni 
tuleb lohistada, aga ta ei ole väga raske, ja Tobyl õnnestub ta mas- 
saažilauale vinnata. Ta lõhnab higi ja mulla järele, ja vere järele, ja 
veel üks lõhn: miski roiskub. 

»Jää siia,” ütleb Toby, ehkki seda poleks vaja: Ren ei lähe 
kuhugi. Ta lamab selili roosal padjal, silmad kinni. Üks silm on 
sinkjasmust. AnooYoo rahustavad aaloesilmapadjad, mõtleb Toby. 
Arnikaga. Ta teeb ühe paki lahti ja paneb need Reni silmadele, ja 
laotab talle roosa lina peale, topib serva alla, et Ren laualt maha ei 
kukuks. Reni laubal on haav, ja põsel samuti üks: väga tõsine seeei 
ole, sellega võib hiljem tegelda. 

Ta läheb kööki, keedab välikannuga vett. Tõenäoliselt on Renil 
vedelikupuudus. Ta valab kuuma vee tassi, lisab veidi oma kalli- 
hinnalist mett, näpuotsaga soola. Kahanevast varust natuke kuiva- 
tatud rohelist sibulat. Ta viib tassi Reni kabiini, võtab silmapadjad 
ära, aitab ta istuli. 

Reni silmad ta kõhnas ärapekstud näos on tohutu suured. ,, Ma 
ei ole haige,” ütleb ta, mis ei ole tõsi: ta hõõgub palavikus. Aga 
haigusi on mitut sorti. Toby kontrollib sümptomeid: pooridest ei 
immittse verd, vahtu ei ole. Aga Ren võib ikkagi olla tõvekandja, 
inkubaator, sel juhul on Toby juba nakatunud. 

»Püüa juua,” ütleb Toby. 

»Ma ei saa,” ütleb Ren. Aga tal õnnestub siiski natuke vett nee- 
lata. ,, Kus on Amanda? Ma pean riidesse panema.” 

»Kõik on korras,” ütleb Toby. , Amanda on lähedal. Püüa nüüd 

magada.” Ta laseb Reni jälle pikali. Nii et Amanda on ka asjasse 
segatud, mõtleb ta. Sellest tüdrukust oli alati tüli. 

»Ma ei näe,” ütleb Ren. Ta väriseb üle kogu keha. 

Köögis valab Toby ülejäänud kuuma vee kaussi: ta peab need 
mudas lohisenud suled ja tsekiinid ära puhastama. Ta viib kausi 
ja käärid ja seebitüki ja hunniku roosasid rätikuid Reni kabiini, 
lükkab lina kõrvale ja lõikab räpase kostüümi tal seljast. See ei ole 
riie, sulgede all on mingi muu materjal. Veniv. Peaaegu nagu nahk. 
Ta leotab kinnikleepunud lapikesi, nii saab need kergemini maha 
koorida. Jalgevahe on ära rebitud. Jeerum, mõtleb Toby, on ikka 
roppus. Hiljem peab tegema puderhautist. 

Kaela ümber on marrastusi — kahtlemata köie hõõrutud. Vasaku 
jala haav on see, mis roiskub. Toby on nii õrn kui suudab, aga Ren 
võpatab ja kiljatab. ,,See kurat teeb haiget!” ütleb ta. Siis oksendab 
ta soola-suhkruvee välja. 

Kui mustus on ära pühitud, hakkab Toby haava pesema. ,,Kui- 
das sa selle said?” küsib ta. 

»Ma ei tea,” sosistab Ren. ,, Ma kukkusin.” 

Toby puhastab haava ära ja paneb sellele mett. Mees on anti- 
biootikume, ütles Pilar. Kusagil spaas peaks olema esmaabikarp. 
»Püsi paigal. Gangreeni sa endale küll ei taha,” ütleb ta Renile. 

Ren itsitab. , Kop-kop,” ütleb ta. ,Gang green.” 

Räpane kiht on maha võetud ja Ren käsnaga üle pestud. ,, Ma 
annan sulle natuke paju ja kummelit,” ütleb Toby. Ja magunat, mõt- 
leb ta. ,,Sa pead magama.” Renil on põrandal kindlam kui laual: 
Toby teeb roosadest rätikutest pesa, nihutab Reni selle peale, paneb 
veel natuke polstriks alla, sest tualettruumi Ren ei jõua, ta on liiga 
nõrk. Ta on kuum nagu hõõguv tuhk. 

Toby toob väikse klaasiga pajusegu. Ren neelab, ta kõri liigub 
nagu linnul. Midagi e tule üles. 

Praegu pole veel mõtet vaklu proovida. Ren peab selle jaoks 
selge peaga olema, suuteline korraldusi täitma: kratsida näiteks ei 


tohi. Kõigepealt tuleb palavik alla saada. 


Kui Ren magab, tuhnib Toby oma kuivatatud seente varus. Ta valib 
immuunsüsteemi tugevdajaid: reishi, maitake, shitake, kasekäsn, 


353 


zhu ling, korallnarmik, kedristõlvik, ta paneb need keedetud vette 
likku. Õhtu poole teeb ta seeneeliksiiri — kupatab, kurnab, jahu- 
tab — ja annab Renile kolmkümmend tilka. 

Kabiin haiseb. Toby tõstab Reni üles, veeretab küljele, tirib liga- 
sed linad ära, kuivatab Reni. Ta paneb selle jaoks kummikindad 
kätte: kui düsenteeriat peaks ringi liikuma, siis ei ole tal küll min- 
git tahtmist seda külge saada. Ta silub puhtaid linu, veeretab Reni 
tagasi. Reni käed patsatavad maha, pearipendab lõdvalt; ta pomiseb. 

Tööd tuleb palju, mõtleb Toby. Ja kui Ren paraneb — juhul kui 
ta paraneb —, siis sööb siin ühe inimese asemel kaks. Nii et toidu- 
varu kahaneb kaks korda kiiremini. See, mis veel järel on. Mida ei 
ole palju. 

Võib-olla teeb palavik Renile otsa. Võib-olla sureb ta une pealt. 

Toby mõtleb surmainglipulbrile. Palju poleks vaja. Reni nõr- 
gestatud seisundis ainult natuke. Vabastada ta vaevadest. Aidata 
tal helevalgetel tiibadel ära lennata. Võib-olla oleks see lahke tegu. 
Õnnistus. 

Ma olen vääritu inimene, mõtleb Toby. Et selline mõte üldse 
pähe tuleb. Sa oled tundnud seda tüdrukut lapsest peale, ta tuli 
sinu juurde abi järele, tal on igati õigus sind usaldada. Aadam Üks 
oleks öelnud, et Ren on hinnaline kingitus, mis on Tobyle antud, et 
Toby võiks ilmutada isetust ja heldust ja neid kõrgemaid omadusi, 
mida aednikud nii innukalt tahtsid temas esile tuua. Toby ei näe 
asja päris niimoodi, vähemalt praegu mitte. Aga ta peab püüdma. 

Ren ohkab ja oigab ja vehkleb. Ta näeb halba und. 


Kui pimedaks läheb, süütab Toby küünla ja istub Reni kõrvale, 
kuulab ta hingamist. Sisse, välja, sisse, välja. Paus. Sisse. Siis välja. 
Katkendlikult. Aeg-ajalt katsub ta Reni laupa. Jahedam? Kusagil 
siin majas peab olema kraadiklaas; hommikul läheb ta seda otsima. 
Ta mõõdab pulssi: kiire, ebaühtlane. 

Siis jääb ta toolil tukkuma, ja järgmine asi, mida ta tajub, on 
kõrbelõhn pimeduses. Ta keerab taskulambi üles: küünal on ümber 
läinud ja Reni roosa lina nurk suitseb. Õnneks on see niiske. 

See oli hukutavalt rumal, ütleb Toby endale. Ei mingeid küün- 
laid enam, kui maei ole täiesti ärkvel. 

TOBY. PÜHA MAHATMA GANDHI FÄEV 


KAHEKÜMNE VIIES AASTA 


Hommikul tundub Ren jahedam. Ta pulss on tugevam ja ta suudab 
isegi kuumaveetassi oma kahe väriseva käe vahel hoida. Toby pani 
sinna sel hommikul münti, mett ja soola samuti. 

Kui Ren on jälle magama jäänud, tassib Toby mustad linad ja 
rätikud katusele, et need ära pesta. Ta on binokli kaasa võtnud, 
ning sellal kui linad ja rätikud ligunevad, uurib ta spaa ümbrust. 

Sead on kaugel, aasa kagunurgas. Kaks Mo'Hairi, sinine ja 
hõbedane, söövad rahulikult rohtu. Lõmbaid ei ole. Kusagil haugu- 
vad koerad. Raisakotkad lendlevad sea matusepaiga ümber. 

»Kaduge sealt minema, arheoloogid,” ütleb Toby. Ta tunneb end 
kergemeelsena, peaaegu tuisupäisena — sellises tujus, et tahaks ise- 
endale nalju rääkida. Kolm hiigelsuurt roosat liblikat keerlevad ta 
pea ümber ja laskuvad roosale linale. Võib-olla arvavad nad, et on 
leidnud maailma suurima roosa liblika. Võib-olla on see armulugu. 
Nüüd rullivad nad oma peenikesed keeled lahti, lakuvad. Ei olegi 
siis armastus: sool. 

Mõned väidavad, et armastus on puhtalt keemiline, mu sõb- 
rad, ütles Aadam Üks. Muidugi on see keemiline: mis me oleksime 
ilma keemiata? Aga teadus on vaid üks viis maailma kirjeldada. 
Teine viis oleks öelda: kus me oleksime ilma armastuseta? 

Kallis Aadam Üks, mõtleb Toby. Küllap ta on surnud. Ja Zeb - 
samuti surnud, kõigest soovmõtlemisest hoolimata. Ehkki võib- 
olla ka mitte; sest kui mina olen elus — ja veel enamgi, kui Ren on 
elus — siis võib igaüks elus olla. 

Ta lakkas oma üleskeeratavat raadiot kuulamast kuid tagasi, 
sest vaikus oli nii heidutav. Aga see, et ta ei ole kedagi kuulnud, ei 
tähenda, et kedagi ei ole. Mis oli olnud üks Aadam Ühe hüpoteeti- 
lisi tõestusi Jumala olemasolu kohta. 

Toby peseb Reni põletikulist jalga, lisab mett. Ren sööb natuke, 
joob natuke. Veel seeneeliksiiri, veel paju. Suure tuhlamise järel 
leiab Toby esmaabikomplekti; selles on tuub antibiootilist salvi, aga 
selle kasutusaeg on möödas. Kraadiklaasi ei ole. Kes selle rämpsu 
tellis? mõtleb ta. Ah jaa. Mina tellisin. 

Vaglad on nagunii paremad. 

Õhtu poole võtab ta krõpskaanega karbist vaglad, loputab neid 
leige veega. Siis tõstab ta nad esmaabikarbist leitud marlilapile, 
paneb teise marlitüki peale ja teibib vakladega täidetud ümbriku 
haavale. Ei lähe kaua, kui vaglad on end marlist läbi söönud: nad 
teavad, mis neile meeldib. 

»See teeb kõdi,” ütleb ta Renile. , Aga nad ravivad sind. Püüa 
jalga mitte liigutada.” 

»Mis need on?” küsib Ren. 

»Nad on sinu sõbrad,” vastab Toby. ,, Aga sa ei pea vaatama.” 

Tema eelmise õhtu mõrvakihk on kadunud: ta ei kavatse sur- 
nud Reni aasale lohistada sigadele ja raisakotkastele toiduks. Nüüd 
tahab ta teda ravida, hellitada, sest kas pole imepärane, et Ren on 
siin? Et ta tuli läbi Veeta Uputuse ainult väikeste vigastustega. Või 
suhteliselt väikestega. Juba see, et teine inimene on kohal — olgu 
või nõrk, olgu või haige inimene, kes suurema osa ajast magab — 
juba see teeb spaast kummitusmaja asemel õdusa koduse elupaiga. 

Ma olen olnud vaim, mõtleb Toby. 

TOBY. PÜHA HENRI FABRE, PÜHA ANNA ATKINS. 
PÜHA 714 FLANNERY, PÜHA ICHIDA-SAN, PÜHA 
DAVID SUZUKI, PÜHA >ETER MATTHIESSEN 


KAHEKÜMNE VIIES AASTA 


Vakladel läheb haava puhastamiseks kolm päeva. Toby valvab 
neid hoolikalt: kui surnud kude otsa saab, hakkavad nad sööma 
elavat. 

Teiseks hommikuks on Reni palavik kadunud, ehkki Toby 
annab talle kindluse mõttes seenetilku edasi. Ren sööb nüüd roh- 
kem. Toby aitab ta trepist üles katusele ja paneb ta istuma tehis- 
puust pingile varase hommikuvalguse kätte. Vaglad pelgavad val- 
gust: valgus ajab nad haava kaugematesse nurkadesse, kus nad pea- 
vadki olema. 

Aasal ei paista liikumist. Metsast ei kosta hääli. 

Toby püüab Renilt küsida, kus ta on olnud sestpeale, kui Veeta 
Uputus tulvama hakkas, ja kuidas ta pääses ja kuidas ta siia sat- 
tus, miks tal need sinised suled seljas olid; aga ta püüab ainult 
korra, sest Ren hakkab nutma. Ta suudaböelda vaid: ,, Ma kaotasin 
Amanda!” 

»Pole viga,” ütleb Toby. ,, Me leiame ta üles.” 

Neljandal hommikul võtab Toby vaglaplaastri ära: haav on 
puhas ja paraneb. ,, Nüüd tuleb su lihased uuesti vormi saada,” 
ütleb ta Renile. 

Ren hakkab kõndima, trepist üles ja alla, piki koridori. Ta on 
natuke juurde võtnud: Toby on söötnud talle viimased purgitäied 
AnooYoo sidrunibesee-näokreemi, milles on palju suhkrut, aga ei 
midagi mürgist, nii palju kui Tobyle meenub. Ta aitab Renil teha 
Zebi urbaanse verevalamise vähendamise õppetundide harjutusi - 
satsuma, unagi. Keskendunud nagu vili, nõtke nagu angerjas. Ta 
peab isegi meelde tuletama, ta pole saanud harjutada. 

Mõne päeva pärast räägib Ren oma loo, vähemasti natuke oma 
loost. See purskub välja lühikeste sõnakämpudena, mille vahel on 
pikad tühjusesse vaatamise pausid. Ta räägib, kuidas ta oli Soomus- 
tes luku taga ja kuidas Amanda tuli Wisconsini kõrbest ja nupu- 
tas uksekoodi välja. Siis ilmusid eikusagilt nagu võluväel Shackie, 
Croze ja Oates ja ta oli nii õnnelik — nad olid Värvisõjast pääsenud, 
kui tõbi puhkes. Aga siis olid Soomustesse tulnud kolm õudset 
meest Värvisõja kuldsest meeskonnast, ja tema ja Amanda ja poi- 
sid põgenesid. Ta oli öelnud, et nad peaksid tulema AnooYoosse, 
sest Toby võib seal olla, ja nad olid peaaegu kohale jõudnud -— 
nad kõndisid puude vahel, ja siis tuli must auk. Kaugemale ta ei 
jõua. 

»Kuidas nad välja nägid?” küsib Toby. ,, Kas neil oli ...” Ta tahab 
öelda eritunnuseid, aga Ren raputab pead, andes mõista, et teema 
on lõpetatud. , Ma pean Amanda üles leidma,” ütleb ta ja pühib 
pisaraid. , Ma pean. Nad tapavad ta ära.” 

»Nuuska nina,” ütleb Toby ja ulatab talle roosa rätiku. , Amanda 
on väga nutikas.” Parem on rääkida nii, nagu oleks Amanda veel 
elus. ,Ta on väga leidlik. Temaga saab kõik korda.” Ta kavatseb juba 
öelda, et naistest on puudus ja sellepärast jäetakse Amanda päris 
kindlasti ellu ja jagatakse mõistlikult, aga mõtleb ümber. 

»sa ei saa aru,” ütleb Ren ja nutab kõvemini. , Neid on kolm 
tükki, nad on värvisõdalased — nad ei ole päris inimesed. Ma pean 
ta üles leidma.” 

»Me läheme otsima,” ütleb Toby lohutades. ,, Aga me ei tea, 
kuhu nad — kuhu ta on läinud.” 

»Kuhu sina läheksid?” küsib Ren. ,, Kui nende asemel oleksid?” 

»Võib-olla itta,” ütleb Toby. ,, Mere äärde. Kus saaks kala püüda.” 

»Me võime sinna minna.” 

»Kui sa oled küllalt tugev,” ütleb Toby. Nad peavad nagunii 
kuhugi mujale minema: toiduvarud kahanevad kiiresti. 

»Ma olen juba küllalt tugev,” sõnab Ren. 


Toby kammib aia läbi, tõmbab üles veel ühe üksiku sibula. Ta kae- 


vab aasapoolsest äärest välja kolm takjat ja mõned metsporgan- 
did — nende pikad ja peenikesed valged protoporgandijuured. ,, Mis 

sa arvad, kas sa küülikut suudaksid süüa?” küsib ta Renilt. ,,Kui ma 
lõikan selle väga väikesteks tükkideks ja teen supiks?” 

»Ma arvan küll” vastab Ren. ,,Ma proovin.” 

Toby ise on peaaegu valmis täiemõõduliseks lihasööjaks hak- 
kama. Püssipaugu hääl teeb talle veidi muret, aga kui metsas luu- 
rab ikka veel värvisõdalasi, siis teavad nad juba, et tal on püss. 
Meeldetuletus ei tee mingit kahju. 

Ujumisbasseini lähedal on tihti rohelisi küülikuid. Toby tulistab 
neist ühte katuselt, aga ei saa pihta. Kas süüme väänab ta sihikut? 
Võib-olla on vaja suuremat sihtmärki, hirve või koera. Viimasel 
ajal ei ole ta sigu näinud, lambaid samuti mitte. Just siis, kui ta on 
lõpuks valmis neid sööma, on nad läinud. 

Ta leiab pesuruumi riiulilt seljakotid. Ta ei ole seal all käinud 
sestpeale, kui pumbad lakkasid töötamast, ja õhk on hallitusest 
paks. Õnneks ei ole seljakotid mitte puuvillast, vaid läbimatust 
sünteetikast. Ta viib need katusele, nühib käsnaga, jätab kuuma 
päikese kätte kuivama. 

Ta laotab saadaoleva varustuse köögiletile. Ära kanna kaasas nii 
rasket kandamit, et põletad kaloreid rohkem, kui süüa saad, ütleb 
Zebi hääl. Tööriistad on tähtsamad kui toit. Su kõige tähtsam töö- 
riist on su aju. 

Muidugi püss. Laskemoon. Aiakühvel juurikate kaevamiseks. 
Tikud. Grillisüüta ja, mis ei pea kaua vastu, aga sama hästi võib 
selle siis ära kasutada. Kääride ja pintsettidega taskunuga. Köis. 
Kaks kilelina, vihma korral kuluvad ära. Üleskeeratav taskulamp. 
Marliside. Toruteip. Krõpskaanega plastkarbid. Riidekotid sööda- 
vate asjade jaoks. Keedupott. Välikann. Tualettpaber — see on luk- 
sus, aga ta ei suuda vastu panna. Minibaarist kaks keskmise suuru- 
sega Zizzy Frooti, vaarikamaitselist: rämpstoit, aga ikkagi toit, sest 
selles on kaloreid. Pudeleid saab hiljem vee hoidmiseks kasutada. 

Lusikad, metallist, kaks tükki; kruusid, plastist, kaks tükki. 
Järelejäänud päiksekreem. Viimane SuperD putukatõrje. Binokkel: 
raske, aga vajalik. Harjavars. Suhkur. Sool. Viimane mesi. Viima- 
sed Joltbarid. Viimased sojapalad. 

Magunasiirup. Kuivatatud seened. Surmainglid. 

Päev enne minekut lõikab ta juuksed lühikeseks. Ta näeb nuditud 
välja — meenutab Jeanne d'Arci halval päeval, aga ta ei taha, et 
peast kasvaks juuksekäepide, millest on väga mugav haarata ja siis 
kõri läbi lõigata. Ta lõikab ka Reni juuksed maha. Nii on neil jahe- 
dam, seletab ta. 

»Me peaksime juuksed maha matma, ütleb Ren. Mingil Tobyle 
mõistetamatul põhjusel tahab ta need silma alt ära saada. 

»Äkki paneme katusele?” ütleb Toby. , Siis saavad linnud neist 
pesa punuda.” Ta ei taha oma keha kaloreid raisata juustele mat- 


mispaika kaevates. 
»Ah soo. Olgu,” ütleb Ren. See mõte näib talle meeldivalt. 

TOBY. PÜHA CHICO MENDES, MÄRTER 


KAHEKÜMNE VIIES AASTA 


Nad lahkuvad spaast enne koitu. Neil on seljas roosad puuvillased 
treeningurõivad, laiad püksid ning musisuu ja silmapilgutusega 
T-särgid. Roosad kanvaast spordikingad, sellised, mida daamid 
kandsid hüppenööri- ja jõuharjutusi tehes. Laia äärega roosad 
kübarad. Nad lõhnavad SuperD ja rääsunud SolarNixi järele. Selja- 
kottides on roosad kombinesoonid selleks puhuks, kui päike liiga 
ägedaks läheb. Kui kõik ainult nii roosa ei oleks, mõtleb Toby - 
nagu beebiriided või plikakeste sünnipäevapeod. See pole sugugi 
seikluslik värv. Moondriietuseks vilets valik. 

Ta teab, et olukord on tõsine, nagu uudistes ikka räägiti - mui- 
dugi on. Aga sellest hoolimata tunneb ta end reipalt, peaaegu lus- 
takalt. Nagu oleks veidi purjus. Nagu nad läheksid lihtsalt pikni- 
kule. Ilmselt on see adrenaliinisööst. 

Ida pool muutub silmapiir heledamaks, puude vahelt tõu- 
seb udu. Kaste helgib helendroosipõõsastel, peegeldab õite nõrka 
jubedat kuma. Ümberringi õhkub niiske aasa mahedust. Linnud 
on hakanud liikuma ja siristama, raisakotkad laotavad paljastel 
puuokstel tiibu ja kuivatavad neid. Paabur lendleb lõunast nende 
poole, tüürib üle aasa, siis sööstab alla ja maandub rohevahuse 
ujumisbasseini serval. 

Tobyle tuleb pähe, et ei näe seda vaadet võib-olla enam kunagi. 
Hämmastav, kuidas süda klammerdub kõige tuttava külge, niit- 
sub Minu oma! Minu oma! Kas ta nautis seda sunnitud viibimist 
AnooYoo spaas? Ei. Aga nüüd on see tema kodukoht: ta on sinna 
kõikjale jätnud oma nahaebemeid. Hiir saaks aru: see on tema 
pesa. Hüvasti on A ja laul, ütles kunagi Aadam Üks. 

Kusagil hauguvad koerad. Ta on neid viimastel kuudel ajuti 
kuulnud, aga täna kostab see lähemalt. Talle see eriti ei meeldi. Kui 

keegi neid ei toida, siis võivad ellujäänud koerad olla metsistunud. 

Ta ronis enne lahkumist katusele, uuris põlde. Ei sigu, ei 
MoHaire, ei lõmbaid. Vähemasti mitte nägemisulatuses. Kui vähe 
olen ma küll näinud, mõtleb ta. Aasa, autoteed, ujumisbasseini, 
aeda. Metsaserva. Ta tahaks, et pääseks sinna minemast, sinna 
puude vahele. Loodus võib olla nüri nagu nui, ütles Zeb, aga sinust 
on ta nutikam. 

Näe, ta mõtleb metsale koos kõigi seal redutavate sigade ja lõm- 
mastega. Ja värvisõdalastega, nii palju kui ta teab. Ärge käige peale. 
Ma võin olla roosa, aga mul on püss. Kuulid ka. Laseb kaugemale 
kui pritspüss. Nii et tõmmake tagasi, persevestid. 


Spaa maa-ala ja mets on ümbritsevast Heritage Parkist eraldatud 
võrkaiaga, mille peal on elektriseeritud okastraat, ehkki elekter 
ilmselt puudub. Neli väravat, idas, läänes, põhjas, lõunas, mida 
ühendavad looklevad teed. Toby on kavatsenud veeta öö idapool- 
ses väravamajas. See ei ole Reni jaoks liiga kaugel: ta on kangelas- 
liku matkamise jaoks veel liiga nõrk. Järgmisel hommikul võivad 
nad vähehaaval hakata mere poole minema. 

Ren usub ikka veel, et nad leiavad Amanda. Nad leiavad ta ja 
Toby laseb kuldsed värvisõdalased püssiga maha ja siis ilmuvad 
Shackleton ja Crozier ja Oates, kus nad siis end ka peitnud on. 
Ren ei ole veel haigusemõjudest vaba. Ta tahab, et Toby parandaks 
kõik, teeks kõik terveks, nagu oleks ta ikka alles laps; nagu oleks 
Toby ikka alles täiskasvanu võluvõimetega Eeva Kuus. 

Nad mööduvad lömmis minibussist ja käänaku taga veel kahest 
sõiduriistast — solaarautost ja džiibimõõtu jäätõliõgardist. Mustu- 
nud vrakkide järgi otsustades on mõlemad põlenud. Need on roos- 
tes, magusavõitu hõng seguneb söestumislõhnaga. 

»Ära sisse vaata,” ütleb Toby Renile, kui nad mööda kõnnivad. 

»Pole hullu,” ütleb Ren. »Ma nägin pööblas sellist värki kõvasti, 
kui me Soomustest siia tulime.” 

Kaugemal on üks koer — spanjel, hiljuti surnud. Keegi on ta 
lõhki rebinud; seal on sisikonnakirmeid, kärbsepininat, aga raisa- 
kotkaid veel ei ole. Kes iganes see ka oli, tuleb ta kindlasti saagi 
juurde tagasi; kiskjatele raiskamine ei meeldi. Toby silmitseb tee- 

äärseid põõsaid: väädid kasvavad peaaegu kuuldavalt ja varjavad 
vaate. Milline hulk kudzut. ,Me peaksime kiiremini kõndima,” 
ütleb ta. 

Aga Ren ei jõua kiiremini kõndida. Ta on väsinud, seljakott 
on liiga raske. ,,Mul tuleb vist vill” ütleb ta. Nad peatuvad puu all 
Zizzy Frooti jooma. Toby ei suuda maha raputada tunnet, et keegi 
küürutab okste taga, ootab, et neile kallale karata. Kas lõmbad 
oskavad ronida? Ta sunnib end kiirust vähendama, sügavalt hin- 
gama, aega võtma. 

Vaatame su villi,” ütleb ta Renile. See ei ole veel vill. Ta rebib 
oma kombinesooni küljest riba, mässib selle Reni jala ümber. Päike 
on kümne peal. Nad panevad kombinesoonid selga ja Toby määrib 
mõlema näole veel SolarNixi, siis pihustab SuperDd. 

Ren hakkab lonkama enne, kui nad järgmise käänakuni jõua- 
vad. 

»Me läheme otse üle aasa,” ütleb Toby. ,,See on lühem tee.” 


PÜHA RACHEL 
JA KÕIK LINNUD 


e PÜHA RACHEL JA KÕIK LINNUD 
KAHEKÜMNE VIIES AASTA 


PÜHA RACHELI ANDIDEST JA VAIMU VABADUSEST 
AADAM ÜHE SÕNAD 


Kallid sõbrad, kallid kaasolevused ja kaassurelikud! 

Kui palju on meil põhjust rõõmu tunda selles muutunud maa- 
ilmas, kust me end leiame! Tõsi, esineb teatud — ärgem öelgem 
pettumust. Veeta Uputusest jäänud rusud, nagu kogu taanduvast 
tõusuveest jäänud jälg, ei ole silmale kaunis. Läheb aega, kuni meie 
igatsetud Eeden taas ilmub, kallid sõbrad. 

Aga milline privileeg oli olla nende taassünni esimeste hinna- 
liste hetkede tunnistajaks! Kui palju puhtam on õhk, kui inimeste 
reostus on lõppenud! See värskelt puhastatud õhk on meie kopsu- 
dele otsekui pilvede õhk lindude kopsudele, kui kergelt, kui taeva- 
likult tunnevad nad end puude kohal sõudes! Ajast aega on linde 
seostatud vaimu vabadusega vastandina mateeria raskele koor- 
male. Kas ei sümboliseeri mitte tuvi armu, kõikeandestavat, kõike 
omaks võtvat? 

Selle armuvaimu vaimus tervitame oma teekonnal kolme kaas- 
surelikust kaaslast — Melindat, Darrenit ja Ouilli. Nad pääsesid 
imekombel Veeta Uputusest, kui kaitselmuse tahtel olid teistest 
eraldatud: Melinda künkatipul jooga- ja kaalukaotusasutuses, 
Darren haigla karantiiniosakonnas ja Ouill üksikvangistuses. Me 
rõõmustame, et neil kolmel ei ole viirusnakkuse tunnuseid. Ehkki 
nad ei ole meie usku - või Ouilli ja Melinda puhul ei ole veel meie 
usku —, on nad siiski meie kaasolevused; ja meil on hea meel neid 
ühise katsumuse tunnil aidata. 

Me olema tänulikud selle ajutise pelgupaiga eest, mis, ehkki 
see on endine Happicuppa kauplus, on meid kaitsnud kõrvetava 
päikese ja ränga tormi eest. Tänu Stuarti oskustele — eeskätt tema 
peitlikäsitsusele — oleme pääsenud sisse laoruumi ja seega oman- 
danud ligipääsu paljudele Happicuppa toodetele: siin on piima- 
asenduspulbrit, vaniljemaitselist siirupit, rmoccachino-segu ja paki- 

suhkrut, nii pruuni kui ka valget. Te kõik teate, mida ma arvan 
rafineeritud suhkrutoodetest, aga käes on ajad, mil reegleid tuleb 
painutada. Tänu Nualale, meie alistumatule Eeva Üheksale, selle 
osavuse eest, millega ta on meile turgutuseks kokku seganud kosu- 
tava joogi. 

Sel päeval meenutame, et Happicuppa oli otseses vastuolus 
püha Racheli vaimuga. Happicuppa päikse käes kasvatatud, pestit- 
siididega pritsitud, vihmametsade elu hävitanud kohvitooted olid 
üheks suuremaks ohuks Jumala sulelistele olevustele meie aegadel, 
nii nagu DDT oli neile suurim oht püha Rachel Carsoni aegadel. 
Just püha Racheli vaimus ühinesid mõned meie endised radikaal- 
sed liikmed sõjaka Happicuppa-vastase kampaaniaga. Teised rüh- 
mitused protestisid pärismaiste töötajate halva kohtlemise vastu, 
aga need endised Aednikud protestisid Happicuppa linnuvastase 
poliitika vastu. Ehkki me ei suutnud andeks anda vägivaldseid võt- 
teid, toetasime ometi nende eesmärki. 

Püha Rachel pühendas oma elu sulelistele ja seega kogu pla- 
needi heaolule — sest kui linnud haigestusid ja välja surid, kas ei 
osutanud see siis kogu Elu süvenevale haigusele? Kujutlege Jumala 
kurbust, kui Ta nägi oma kõige oivalisemate ja viisirikkamate sule- 
liste ahastust! 

Püha Rachelit ründasid kaasaja kõige vägevamad keemiakom- 
paniid, nad põlastasid ja häbistasid tema tõekuulutust, aga lõpuks 
jõudis tema võitlus võidule. Õnnetuseks ei saatnud Happicuppa- 
vastast võitlust samasugune edu, aga selle probleemi on nüüd 
lahendaud kõrgem võim: Happicuppa ei elanud Veeta Uputust üle. 
Nagu ütlevad Jumala inimkeelsed sõnad Jesaja raamatus 34: ,,See 
jääb laastatuks põlvest põlve. ... Puguhani ja siil pärivad selle ... 
Seal pesitseb süstmadu, muneb, haub pojad välja, ja kogub oma 
varju alla. Tõesti, sinna kogunevad raisakotkad, igaüks oma paa- 
rilisega.” 

Ja nii on see sündinud. Küllap just praegugi, mu sõbrad, taas- 
tekkib vihmamets! 

Laulgem. 

KUI JUMAL TIIVAD LÖÖB VALLA 


Kui Jumal tiivad lööb valla, 
tuvi kuju Ta esmalt võtab, 
taevakõrgusest laskub siis alla, 
lumivalgena meile ilmub. 


Mustaks kaarnaks seejärel moondub, 
pole tähtis Tal linnu kuju. 

Igas linnus, mis Tema loonud, 

tallel ilu on — ja Tema tuju. 


Või seltsib Ta pistriku, luigega, 
seejärel kaku või kakaduuga; 
metsas Ta hääl kajab huikena, 
järvel sukeldub veelinnuna. 


Raisakotkaks muutub järgmisel korral, 
pühaks linnuks ammusest aast; 
saab elusaineks taas uueks 

Ta nokas surnukeha ja saast. 


Kaitsvad tiivad Ta laiali laotab, 
püüdja paelust ära meil päästab 
vaese varblase, kes tõsises ohus, 
kotkast ennastki püüab säästa. 


Teadke, linnu veri on püha, 
ta on Jumala sarnane olend, 
lindu kaitstes ja teda hoides 
Tema õnnistust pälvinud oled. 


"n 


»Jumala Aednike lauluraamatust 

REN. PÜHA CHICO MENDES, MÄRTER 


KAHEKÜMNE VIIES AASTA 


Me kõnnime üle virvendava aasa. Ümberringi sumiseb, nagu töö- 
taks tuhat tillukest vibraatorit; hiigelsuured roosad liblikad laper- 
davad kõikjal. Ristikulõhn on väga tugev. Toby kompab harjavar- 
rega teed. Ma püüan hoolega ette vaadata, kuhu jala panen, aga 
maapind on mühklik ja ma komistan, ja kui ma maha vaatan, on 
seal saabas. Põrnikad vudivad minema. 

Eespool on mõned loomad. Minuti eest neid seal ei olnud. Ma 
mõtlen, kas nad lamasid rohus ja tõusid siis püsti. Ma jään top- 
pama, aga Toby ütleb: ,Kõik on korras, need on ainult Mo'Hairid.” 

Ma ei ole neid kunagi elusast peast näinud, ainult võrgus. Nad 
seisavad ja vaatavad meid, lõuad küliti liikumas. ,, Kas nad lubaksid 
mul end patsutada?” küsin ma. Nad on sinised ja roosad ja hõbe- 
dased ja lillad; nad on nagu kommid või pilved päikselisel päeval. 
Nii rõõmsad ja rahulikud. 

»Ma kahtlen,” ütleb Toby. , Me peame kiiremini minema.” 

»Nad ei karda meid,” ütlen ma. 

»Aga nad peaksid kartma,” ütleb Toby. ,,Tule. Lähme.” 

Mo'Hairid vaatavad meid. Kui me neile lähemale iõuame, kogu- 
nevad nad salka ja kõnnivad aeglaselt eemale. 


Algul ütleb Toby, et me läheme idavärava juurde. Kui me oleme 
mõnda aega mööda sillutatud teed kõndinud, ütleb ta, et värav on 
kaugemal, kui ta arvas. Mu pea hakkab ringi käima, sest on nii 
kuum, eriti kombinesoonis, niisiis ütleb Toby, et me läheme aasa 
serva puude alla, sest seal on jahedam. Mulle ei meeldi puud, seal 
on liiga pime, aga ma tean, et me ei saa aasale jääda. 

Puude all on varjulisem, aga mitte jahedam. Seal on rõske ja 
tuult ei ole ja õhk on paks, nagu oleks sinna topitud rohkem õhku, 

kui on tavalises õhus. Aga vähemasti ei ole me enam päikse käes, 
me võtame kombinesoonid ära ja kõnnime mööda rada. Seal on 
rammus, küllane kõduneva puu lõhn, seenjas lõhn, mida ma mäle- 
tan Aednike aegadest, mil me püha Euelli nädalal pargis käisime. 
Vääntaimed on kasvanud kruusale, aga paljude okste peale on 
astutud, paljud on murtud ja Toby ütleb, et siit on keegi läbi läinud; 
kuigi mitte täna, sest lehed on närtsinud. 

Pea kohal käratsevad varesed. 

Me iõuame oja ja väikse sillani. Vesi vuliseb üle kivide ja ma 
näen seal lepamaime. Teisel kaldal paistab kaevamise jälgi. Toby 
seisatab, pöörab pead ja kuulatab. Siis läheb ta üle silla ja vaatab 
kaevatud auku. ,, Aednikud,” ütleb ta, ,või keegi, kellel on nutti.” 

Aednikud õpetasid, et kunagi ei tohi otse ojast juua, eriti mitte 
linna lähedal. Tuleb kaevata ojakaldale auk, et vett vähemalt natuke 
filtreerida. Tobyl on tühi pudel, see, millest me jõime. Ta täidab 
selle veeaugust nii, et ainult pealmine veekiht pudelisse voolab: ta 
ei taha sinna mingeid uppunud ussikesi. 

Eemal väiksel lagendikul kasvavad lapikesena seened. Toby 
ütleb, et see on maius — Hydnum repandum - ja et see oli sügisliik, 
kui meil veel sügis oli. Me korjame neid ja Toby paneb need ühte 
kaasavõetud riidekotti ja riputab koti seljakoti peale, et seened 
muljuda ei saaks. Siis läheme edasi. 


Me haistame asju enne, kui näeme. ,, Ära karju,” ütleb Toby. 

Sellepärast ongi varesed vaakunud. ,0i ei,” sosistan ma. 

See on Oates. Ta ripub puu küljes ja keerleb vaikselt. Tal on köis 
kaenla alt läbi tõmmatud ja selja taga kokku sõlmitud. Tal ei ole 
riideid seljas, ainult sokid ja kingad. See teeb asja hullemaks, sest 
nii meenutab ta vähem raidkuju. Ta pea on kuklasse vajunud, liiga 
kaugele, sest kõri on läbi lõigatud; varesed lendlevad ta pea ümber 
ja otsivad jalgadele tuge. Ta heledad juuksed on paakunud. Seljal 
haigutab haav nagu neil laipadel, mis pärast neeruvargust tüher- 
maale visati. Aga Oatesi neerusid ei ole varastatud siirdamiseks. 

»Kellelgi on olnud väga terav nuga,” ütleb Toby. 

Nüüd ma nutan. , Nad tapsid väikse Oatesi,” ütlen ma. ,, Mul 
on paha.” Ma vajun kägarasse. Praegu on mul ükskõik, kui ma ka 

sinnasamasse sureksin. Ma ei taha olla maailmas, kus nad teevad 
seda Oatesile. See on nii ebaõiglane. Ma ahmin õhku ja nutan nii 
kõvasti, et vaevalt näen midagi. 

Toby võtab mu õlgade ümbert kinni ja tõmbab mu püsti ja 
raputab mind. ,Jäta järele,” ütleb ta. »Meil ei ole selleks aega. Tule 
nüüd.” Ta tõukab mind enda ees rajal edasi. 

» Kas me võiksime ta vähemalt maha lõigata?” suudan ma öelda. 
»Ja maha matta?” 

» Me teeme seda hiljem,” ütleb Toby. , Aga ta ei ole enam oma 
kehas. Ta on nüüd Vaimus. Tss, kõik on korras.” Ta peatub ja paneb 
käe mulle ümber ja kiigutab mind edasi-tagasi, siis tõukab jälle 
õrnalt teele. Me peame jõudma väravaputkasse enne õhtust äikse- 
tormi, ütleb ta, ja lõunast ja läänest liigub kiiresti pilvi. 

TOBY PÜHA CHICO MENDES, MÄRTER 


KAHEKÜMNE VIIES AASTA 


Tobyl on tunne, nagu oleks talle nuiaga virutatud — see oli jõhker, 
see oli jõletu —, aga ta ei tohi oma tundeid Renile näidata. Aedni- 
kud oleksid õhutanud leinama — mõõdukalt —, see olnuks tervene- 
misprotsessi osa, aga praegu pole aega. Tormipilved on kollakas- 
rohelised, välgud raevukad: ta kardab keeristormi. , Kiiresti,” ütleb 
ta Renile. ,,Kui sa ei taha, et sind minema puhutaks.” Viimased 
viiskümmend meetrit jooksevad nad käsikäes, pea kumaras, tuule 
sisse. 

Väravamaja on retroteksmeksi stiilis, ümarate joontega roosa 
plonnmaja, millel on solaarkate: puudu on ainult kabelitorn ja 
kellad. Juba ronib mööda seina üles kudzu. Sepisrauast värav on 
pärani lahti. Ehisaias, kus on valgeks lubjatud kiviring — petuunia- 
test moodustatud kiri TERE TULEMAST ANOOYOOSSE, mille nüüd 
on vallutanud maltsad ja ohakad —, on keegi sonkinud. Tõenäoli- 
selt sead. 

»Seal on mingid jalad,” ütleb Ren. Seal värava juures.” Ta ham- 
bad plagisevad: ta on ikka veel šokis. 

»Jalad?” küsib Toby. Ta tunneb end teotatuna: kui palju pooli- 
kuid kehasid peab ta ühe päeva jooksul kohtama? Ta läheb värava 
juurde vaatama. Need ei ole inimese jalad, need on Mo'Hairi 
jalad — täiskomplekt, neli tükki, ainult sääred, kondised osad. Neil 
on ikka veel natuke lavendlivärvi karvu. Seal on ka üks pea, ehkki 
mitte Mo'Hairi oma. See on lõmba pea, kuldne karv sakris ja paa- 
kunud. Ja keelt eiole. Lõmbakeel oli kunagi Harulduses väga kallis 
gurmeeroog. 

Toby kõnnib tagasi Reni juurde, kes väriseb ikka veel, käed suu 
ees. 

»Mo'Hairi jalad,” ütleb Toby. ,, Ma teen neist suppi. Ja panen 
mõned maitsvad seened sisse.” 

»Oi, mina ei suuda midagi süüa,” ütleb Ren kaeblikult. ,,Ta oli 
kõigest — ta oli poisike. Kunagi tassisin teda süles ringi.” Pisarad 
voolavad mööda ta põski. ,, Miks nad seda tegid?” 

»Sa pead sööma,” ütleb Toby. ,,See on sinu kohus.” Kohus mille 
ees? mõtleb ta. Su keha on Jumalä kingitus ja sa pead seda kingitust 
austama, ütles Aadam Üks. Aga praegu ei ole ta selles veendunud. 

Väravamaja uks on lahti. Toty vaatab läbi akna vastuvõtuosa- 
konda — mitte kedagi — ja lükkab Reni sisse: torm liigub kiiresti 
lähemale. Ta klõpsutab lülitit: voolu ei ole. Ruumis on tavaline 
kuulikindla klaasiga vastuvõtukabiini aken, tühi dokumendiskän- 
ner, sõrmejäljeskänner ja vikerkestakaamera. Inimene pidi seal 
seisma, teades, et viis seinale kinnitatud pritspüssi sihtis ta selga ja 
teda kontrolliti tagaruumist, kus valvurid tavaliselt logelesid. 

Ta libistab taskulambi valgusvihu läbi letiakna tagaruumi pime- 
dusse. Lauad, kartoteegikapid, praht. Nurgas on mingi kuju: küllalt 
suur, et olla keegi. Keegi laip, keegi magaja — või — hullemal juhul — 
keegi, kes on kuulnud neid tulemas ja teeskleb prügikotti. Ja siis, 
kui nad on kergendatult hingarud, tuleb ta hiilides ja paljastab 
kihvad, lõikab ja lõhestab. 

Tagaruumi uks on poikvel: T>by nuhutab õhku. Hallitus mui- 
dugi. Mis veel? Väljaheited, roistuv liha. Veel mingid kahjulikud 
virvendused. Ta sooviks endale koera nina, et üht lõhna teisest 
eristada. 

Ta tõmbab ukse kinni. Siis läheb ta vihmast ja tuulest hooli- 
mata välja ning lohistab lillepeenra äärest kõige suurema kivi sisse. 
Sellest ei pi:sa, et tugevat inimest peatada, aga see võib takistada 
kedagi aeglast või kedagi nõrka. Ta ei taha, et talle selja tagant 
mingi lihasööja nartsuhunnik kazla kargaks. 

»Miks sa seda teed?” küsib Ren. 

»Igaks juhuks,” ütleb Toby. Ta ei täpsusta. Ren on niigi endast 
väljas: veel mõni õudus ja ta variseb kokku. 

Siis tabab torm neid täie võimsusega. Nende ümber ulub tihke 
pimedus; äike õõnestab õhku. Välguvalgel ilmub ja kaob Reni 
nägu, silmad kinni, suu hirmunud O. Ta pigistab Toby käsivart, 
nagu hakkass kaljuservalt alla kukkuma. 

Tundub, et läheb tükk aega, enne kui äike eemale veereb. Toby 
läheb välja Mo'Hairide jalgu uurima. Ta nahk kirvendab: need 
jalad ei kõndinud siia ise ja on veel üsna värsked. Tulest ei ole 
mingit märki: kes iganes need loomad tappis, siin ta ülejäänut ei 
küpsetanud. Toby silmitseb lõikejälgi: siit on mööda läinud härra 
Teravnuga. Kui lähedal võiks ta olla? 

Ta vaatab teel kahele poole, tee on nüüdtäis puistatud puudelt 
rebitud lehti. Liikumist ei paista. Päike on tagasi. Tõuseb udu. Kau- 
gemal kraaksuvad varesed. 

Ta kraabib noaga ühelt Mo'Hairi jalalt karvase naha maha. Kui 
tal oleks lihunikukirves, võiks ta selle raiuda parajateks tükkideks, 
mis keedupotti mahuksid. Lõpuks paneb ta ühe otsa majatrepile 
ja teise otsa kõnniteele ning virutab kiviga. Nüüd on veel tuleküsi- 
mus. Ta võib hulk aega metsas kuivi oksi otsida, aga siiski tühjade 
kätega tagasi tulla. ,Ma pean sellest uksest sisse minema,” ütleb ta 


Renile. 
»Miks?” küsib Ren nõrga häälega. Ta kössitab tühjas ees- 


ruumis. 

»Seal on kraami, mida me saaks põletada,” ütleb Toby. ,,Et tuld 
teha. Kuula nüüd. Seal võib keegi sees olla.” 

»Mõni laip?” 

»Ma ei tea, ütleb Toby. 

»Ma ei taha enam laipu,” ütleb Ren mornilt. Valikut ei pruugi 
eriti olla, mõtleb Toby. 

»Siin on püss,” ütleb ta. ,See on päästik. Ma tahan, et sa seisak- 
sid siia. Kui keegi muu kui mina siit uksest välja astub, siis tulista. 
Ära kogemata minu pihta lase. Selge?” Kui teda maha lüüakse, siis 
on vähemasti Renil relv. 

»Selge,” ütleb Ren. Ta võtab kohmakalt püssi. ,, Aga mulle see ei 
meeldi.” 

Hullumeelne idee, mõtleb Toby. Ren on küllalt ähmis, et mind 
maha lasta, kui ma kas või aevastan. Aga kui ma seda ruumi üle ei 
vaata, ei ole täna öösel mingit magamist ja hommikuks võib meil 
kõri olla läbi lõigatud. Ja ei mingit tuld. 

Ta siseneb tagumisse ruumi, kaasas taskulamp ja harjavars. 
Põrandal vedeleb pabereid, katkisi lampe. Jalge all ragisevad klaasi- 

killud. Lehk on nüüd tugevam. Kärbsed sumisevad. Karvad ta 
käsivarrel tõusevad püsti, veri pahiseb pähe. 

Pundar põrandal on kahtlemata inimene, keda katab mingi 
jube tekk. Nüüd näeb ta kiilast pealage, mõnda juuksetuusti. Ta 
tonksab tekki harjavarrega ja hoiab valgusvihku puntral. Oie. Ta 
tonksab uuesti, kõvemini: riie nõksatab kergelt. Nüüd paistavad 
silmapilud ja suu, korpas ja villis huuled. 

»Kuradi perse,” ütleb suu. ,, Kes kurat sa oled?” 

»Kas sa oled haige?” küsib Toby. 

»See sitapea tulistas mind,” ütleb mees. Ta silmad pilguvad val- 
guse käes. , Kustuta see kuradi tuli ära.” Ta ninast ei paista verd 
voolavat ega ka suust ega silmadest: kui vähegi õnne on, siis taudi 
tal ei ole. 

»Kuhu ta sind tulistas?” küsib Toby. Ilmselt oli see tema kuul 
seal aasal. Käsi roomab välja: sinised ja punased veresooned. Ehkki 
mees on kokkukuivanud ja räpane, silmad palavikust sisse lange- 
nud, on see Blanco, selles pole kahtlustki. Toby peaks ta ju ära 
tundma, ta on teda lähedalt näinud. 

»Jalga,” ütleb ta. »Halvasti läks. Need kuradid jätsid mu siia 
maha.” 

»Neid oli kaks?” küsib Toby. ,,Kas neil oli naine kaasas?” Ta rää- 
gib vaikse häälega. 

»Anna vett,” ütleb Blanco. Nurgas, ta pea lähedal, on tühi pudel, 
kaks pudelit, kolm. Näritud ribid: lavendlikarva Mo'Hair? , Kes siin 
veel on?” kähiseb Blanco. Ta hingab raskelt. ,Veel litasid. Ma kuul- 
sin neid.” 

»Las ma vaatan su jalga,” ütleb Toby. Võib-olla saan aidata.” 
Blanco ei oleks esimene inimene maailmas, kes vigastust teeskleb. 

»Kurat, ma suren,” ütleb Blanco. ,, Kustuta see tuli ära!” Toby 
näeb, kuidas väikeste kortsulainetena jookseb üle ta lauba mitmeid 
sepitsusi. Kas Blanco teab, kes ta on? Kas ta proovib kallale karata? 

»Lükka tekk kõrvale,” ütleb Toby, ja ma toon sulle vett.” 

»Lükka ise, kraaksatab Blanco. 

»Ei, ütleb Toby. Kui sa ei taha aidata, siis panen su lihtsalt 
luku taha.” 

»Lukk on katki,” ütleb Blanco. ,Kuradi kondine lita! Anna vett!” 

Toby tabab veel mingi leha: mis Blancol ka muud viga oleks, 
igal juhul ta mädaneb. ,,Mul on Zizzy Frooti,” ütleb ta. ,See mait- 
seb paremini.” Ta taganeb uksest välja ja paneb selle enda järel 
kinni, aga enne jõuab Ren pilgu sisse heita. 

»See on tema, sosistab. ,,See kolmas, see kõige hullem!” 

»Hinga sügavalt sisse,” ütleb Toby. ,Sinul ei ole midagi karta. 
Sinul on püss, temal ei ole. Hoia ust sihikul.” 

Ta kaevab oma seljakotis, leiab viimase Zizzy Frooti, joob 
soojast, suhkrusest ja kihisevast vedelikust veerandi ära: ära lase 
raisku minna. Siis täidab ta pudeli magunaga ja lisab heldelt käm- 
bukese peenestatud kärbseseent. Valge surmaingel, tumedate soo- 
vide täitja. Kui on valida kahe halva vahel, siis vali väiksem kuri, 
ütleks Zeb. 

Ta lükkab ukse harjavarrega lahti ja valgustab tuba taskulam- 
biga. Muidugi, Blanco lohistab end üle põranda, hambad pingu- 
tusest irevil. Ühes käes on tal nuga: tõenäoliselt lootis ta pääseda 
küllalt lähedale, et saaks Tobyl pahkluust haarata, kui ta sisse tuleb. 
Ta pikali tõmmata, või kasutada kauplemiseks, et Reni kätte saada. 

Marukoerad hammustavad. Muud ei olegi vaja teada. 

»Palun,” ütleb Toby. Ta veeretab pudeli Blanco poole. Blanco 
nuga kukub kilinal maha, kui ta pudeli haarab, korgi väriseva 
käega maha keerab, jooki kulistab. Toby ootab ja jälgib, et ta kõik 
alla neelaks. » Nüüd tunned sa end paremini,” ütleb ta leebelt. Ta 
paneb ukse kinni. 

»la pääseb välja!” ütleb Ren. Ta on tuhakarva. 

»Kui välja pääseb, siis tulistame,” ütleb Toby. ,,Ma andsin talle 
rahustuseks veidi valuvaigistit.” Endamisi lausub ta vabandus- ja 
vabastamissõnad, nii nagu ta teeks põrnika puhul. 

Ta ootab, kuni magun on mõjuma hakanud, siis läheb uuesti 
tuppa. Blanco norskab raskelt: kui magun talle otsa ei tee, siis tee- 
vad surmainglid. Toby kergitab tekki: vasak reis on kole — roiskuv 
riie ja roiskuv liha podisevad koos. Läheb vaja kõva enesevalitse- 
mist, et mitte oksendada. 

Siis otsib ta ruumi läbi, et leida süttivat kraami, korjab üles, 
mis saab — paberit, mõned lõhutud tooliriismed, hunniku CDsid. 
Majal on kateine korrus, aga selle ukse ees, mis trepikotta peaks 

viima, lebab Blanco, ja ta ei ole veel valmis mehele nii lähedale 
minema. Väljas otsib ta puude alt kuivi oksi: grillisüütaja ja paberi 
ja CDdega võtavad need lõpuks tuld. Ta keedab Mo'Hairi jalast 
kondisuppi, lisab seeni ja natuke lillepeenralt korjatud maltsa; nad 
söövad suitsu käes, mis kaitseb neid sääskede eest. 


Nad magavad lamedal katusel, kuhu nad ronivad mööda puutüve. 
Toby tirib üles ka seljakotid ja ülejäänud kolm Mo'Hairi jalga, et 
miski ei saaks neid öösel varastada. Katus on kividega kaetud ja 
libe: nad lebavad kahel kiletükil. Tähed on eredamast eredamad; 
kuud ei paista. Just enne, kui nad magama jäävad, sosistab Ren: 
»Mis siis, kui ta üles ärkab?” 

»la ei ärka enam kunagi.” 

»Oh,” ütleb Ren peenikese häälega. Kas see on imetlus Toby 
vastu või hoopis aukartus surma palge ees? Blanco ei oleks ellu jää- 
nud, ütleb Toby endale, nii jubeda jalaga kindlasti mitte. Püüda 
seda ravida olnuks vaklade raiskamine. Aga ikkagi, ta on just soo- 
ritanud mõrva. Või halastusteo: vähemasti ei surnud mees janu- 
sena. 

Ära peta ennast, tipsi, ütleb Zebi hääl ta peas. Sinul mõlkus 
meeles kättemaks. 

»Mingu ta vaim rahus,” ütleb ta kõvasti. Sihuke nagu ta on, 


sitane siga. 

TOBV. PÜHA RACHEL JA KÕIK LINNUD 


KAHEKÜMNE VIIES AASTA 


Toby ärkab veidi enne koitu. Kaugusest kostab lõmba hääl, veider 
kaeblik möire. Koerad hauguvad. Ta liigutab käsivarsi ja siis jalgu: 
ta on kangenagu tsementplaat. Uduniiskus tungib otse üdini. 

Päike tuleb välja, kuum roos, mis tõstab pead virsikukarva pil- 
vedest. Pea kohal rippuvad puulehed on kaetud tillukeste piiska- 
dega, mis tugevnevas roosas valguses säravad. Kõik näib nii värske, 
nagu äsja loodud: kivid katusel, puud, oksalt oksale heidetud ämb- 
likuvõrk. Magav Ren paistab helendav, otsekui oleks üleni hõbe- 
tatud. Roosa kombinesoon ümber ovaalse näo tõmmatud ja udu 
pikkadel ripsmetel pärlendamas, näib ta habras ja ebamaine, nagu 
lumest tehtud. 

Valgus tabab Reni ja ta silmad avanevad. , Oh kurat, oh kurat,” 
ütleb ta. ,Ma jään hiljaks! Mis kell on?” 

»Sa ei jää kuhugi hiljaks,” ütleb Toby ja miskipärast naeravad 


mõlemad. 


Toby silmitseb binokliga ümbrust. Idas, kuhu nad lähevad, ei paista 
mingit liikumist, aga läänes on salgake sigu, kõige suurem kogune- 
mine, mida ta siiani on näinud — kuus täiskasvanut, kaks noort. 
Nad seisavad ridamisi tee ääres nagu ümarad lihapärlid kaelakees; 
nende kärsad on maas, nad nuhutavad, otsekui ajaksid jälgi. 

Meie jälgi, mõtleb Toby. Võib-olla on nad needsamad sead: 
vimmapidajad sead, matusesead. Ta tõuseb püsti, vibutab püssi 
õhus ja karjub: , Minge minema! Tõmmake uttu!” Algul nad jõl- 
litavad ainult, aga kuita püssi langetab ja neid sihib, longivad nad 
puude vahele. 

»Just nagu nad teaksid, mis asi see püss on,” ütleb Ren. Ta on 
hommikul palju tasakaalukam, tugevam. 

»Jah, teavadki,” ütleb Toby. 

Nad ronivad puud pidi alla ja Toby ajab välikatla kuumaks. 
Ehkki kedagi ei paista lähedal olevat, ei taha ta suurema lõkkega 
riskida. Ta on suitsu pärast mures — kas keegi haistab seda? Zebi 
reegel: loomad väldivad tuld, inimesi tõmbab see ligi. 

Kui vesi on keema läinud, teeb ta teed. Siis kupatab ta veel veidi 
maltsa. See ajab neil varase rännaku tarvis keha soojaks. Hiljem 
võivad nad järelejäänud jalgadest veel Mo'Hairi suppi keeta. 

Enne lahkumist vaatab Toby väravamaja üle. Blanco on külm, 
ta haiseb veel hullemini, kui see muidugi võimalik on. Toby vee- 
retab ta tekile ja tirib lillepeenra ülessongitud mullale. Siis leiab 
ta põrandalt mahapillatud noa. See on terav nagu habemenuga; 
sellega lõikab ta räpase särgi eest lõhki. Karvane kahkjas kõht. 
Kui ta tahaks põhjalik olla, peaks ta Blanco lõhki lõikama — raisa- 
kotkad tänaksid teda —, aga Tobyle meenub tülgastav sisikonna- 
lehk, mis tõusis surnud kuldist. Küll sead selle eest hoolitsevad. 
Võib-olla näevad nad Blancos lepitusohvrit ja andestavad oma 
kaassea tapmise. Ta jätab noa lillede keskele. Hea riist, aga halb 
karma. 

Ta tõmbab sepistatud värava selja taga kinni; elektrooniline 
lukk ei tööta, seepärast seob ta värava köiega kinni. Kui sead otsus- 
tavad neile järgneda, ei tõkesta värav neid kaua — nad oskavad alt 
läbi kaevata —, aga see sunnib neid ehk järele mõtlema. 

Nüüd on tema ja Ren AnooYoo alalt väljas, nad kõnnivad piki 
rohuga ääristatud teed, mis viib läbi Heritage Parki. Nad jõuavad 
piknikulauaga lagendikule; kudzu roomab üle prahitünnide ja gril- 
lide, üle laudade ja pinkide. Päikese käes, mis on iga minutiga üha 
kuumem, lehvivad ja keerlevad liblikad. 

Toby püüab suunda määrata: mäest alla, idas, peaks olema rand 
ja siis meri. Edelas arboreetum ja oja, kus aednikulapsed kunagi 
oma miniatuurseid Noa laevu teele saatsid. SolarSpace'i sissesõidu- 
tee peaks siia kusagile välja jõudma. Kuhugi siia matsid nad Pilari: 
muidugi, siin on leedripuu, juba päris kõrge ja õites. Mesilased 
sumisevad selle ümber. 

Kallis Pilar, mõtleb Toby. Kui sina täna siin oleksid, oleks sul 
meile midagi tarka öelda. Mis see küll oleks? 

Eemalt kuulevad nad määgimist ja viis — ei, üheksa — ei, neliteist 
Mo'Hairi ronib kaldast üles tee peale. Hõbedane, sinine, lilla, must, 
punane, villas palju patse — ja nüüd on seal üks mees. Mees valges 
linas, vöö piha ümber seotud. Stseen on piibellik: tal on isegi pikk 
sau, kahtlemata lammaste utsitamiseks. Kui ta neid näeb, peatub ta 
ja pöördub, silmitseb neid rahulikult. Tal on päikseprillid; tal on 
ka pritspüss. Ta hoiab seda hooletult küljel, aga jätab selle selgelt 
nähtavale. Päike paistab ta selja tagant. 

Toby seisatab, kolp ja käsivarred pakitsevad. Kas see on üks 
värvisõdalasi? Mees muudaks ta sõelapõhjaks enne, kui ta püssi 
tõsta jõuaks: päike mängib tema kasuks. 

»See on Croze!” hüüab Ren. Ta jookseb mehe poole, käed välja 
sirutatud, ja Toby loodab väga, et tal on õigus. Aga küllap on, sest 
mees laseb endale käed kaela ümber lüüa. Ta pillab pritspüssi ja 
saua maha ning pigistab Reni kõvasti, Mo'Hairid loivavad lilli 


mugima. 

REN. PÜHA RACHEL JA KÕIK LINNUD 


KAHEKÜMNE VIIES AASTA 


»Croze!” ütlen ma. »Täitsa uskumatu! Ma arvasin, et sa oled sur- 
nud!” Ma räägin ta voodilinasse, sest me embame nii kõvasti, et ma 
olen vastu teda litsutud. Ta ei ütle midagi — võib-olla ta nutab -, nii 
et ma ütlen: ,,Sa arvasid kindla peale, et mina olen surnud,” ja ma 
tunnen teda noogutavat. 

Ma lasen tast lahti ja me silmitseme teineteist. Ta püüab suule 
irvet venitada. ,,Kust sa voodilina said?” küsin ma. 

»Voodeid on ümberringi palju,” ütleb ta. , Need asjandused on 
paremad kui püksid, ei lähe nii kuumaks. Kas te Oatesi nägite?” Ta 
hääl on murelik. 

Ma ei tea, mida öelda. Ma ei taha seda hetke rikkuda, teatada 
talle midagi nii kurba. Vaene Oates, kes ripub puu otsas, kõri läbi 
lõigatud ja neerud puudu. Aga siis vaatan ma Croze'ile näkku ja 
mõistan, et olen valesti aru saanud: ta on mures minu pärast, sest 
temal on Oatesi kohta juba kõik teada. Tema ja Shackie kõndisid 
eespool. Nad pidid mu hüüatust kuulma, nad peitsid end ära. Siis 
pidid nad kuulma karjumist, igasugu karjumist. Ja siis, hiljem — 
sest muidugi pidid nad tulema pärast kontrollima — pidid nad 
kuulma vareseid. 

Kui ma ütlen ei, siis ta tõenäoliselt teeskleb, et Oates on elus, ta 
ei taha mind endast välja ajada. ,, Jah,” ütlen ma. ,,Me nägime teda. 
Mul on kahju.” 

Ta vaatab maha. Ma arutan, kuidas jutuainet muuta. Mo'Hairid 
näksivad meie ümber rohtu — nad hoiduvad Croze'i lähedusse —, ja 
ma küsin: ,, Kas need on sinu lambad?” 

»Me hakkasime neid karjatama,” ütleb ta. , Nagu kodusta- 
sime või nii. Aga nad kipuvad ikka jalga laskma.” Kes need meie 
on, tahaksin ma küsida, aga Toby astub ligi, nii et ma ütlen: ,,See 

on Toby, mäletad?” ja Croze ütleb: ,, Kurat küll! Aednike juu- 
rest?” 

Toby noogutab talle kuivalt nagu tal kombeks ja ütleb: ,,Crozier. 
Sa oled kõvasti kasvanud,” nagu me oleksime kooli kokkutulekul. 
Teda on raske rööpast välja viia. Ta torkab käe ette ja Croze rapu- 
tab seda. See on nii veider — Croze voodilinas otsekui Jeesus, ehkki 
ta habe just tuules ei lehvi, ning Toby ja mina roosades türpides, 
millel kaunistuseks silmapilgutused ja musisuud, ja Tobyl kolm li:- 
lat Mo'Hairi jalga seljakotist turritamas. 

»Kus Amanda on?” küsib Croze. 

»la ei ole surnud,” ütlen ma kähku. ,,Ma lihtsalt ei tea, kus ta 
on.” Croze ja Toby vahetavad mu pea kohal pilgu, nagu ei tahaks 
mulle öelda, et mu lemmik jänku on auto alla jäänud. ,,Ja Shackle- 
ton?” küsin ma, ja Croze ütleb: Temaga on kõik korras. Lähme 
sinna.” 

»Kuhu?” küsib Toby ja Croze ütleb: ,,Savimajja, kus meil oli 
Elupuu vahetuslaat. Mäletad?” ütleb ta mulle. ,,See ei ole kaugel.” 

Lambad suunduvad nagunii sinnapoole. Nad näivad teadvat, 
kuhu lähevad. Me kõnnime neile järele. 


Päike on nüüd nii kuum, et me lausa küpseme oma kombinesooni- 
des. Croze on jupi voodilina ümber pea keeranud; tal paistab ole- 
vat palju jahedam kui mul. 

On keskpäev, kui me vana Elupuu pargikeseni jõuame. Plastkii- 
kesid enam ei ole, aga savimaja on ikka samasugune - isegi sprei- 
värviga tehtud pööblasildid on alles —, ainult et midagi on juurde 
ehitatud. Ümber maja on postidest ja laudadest, traadist ja hulgast 
toruteibist püstitatud aed. Croze avab värava ja lambad lähevad 
sisse ning liiguvad reas tarandiku poole. 

»Ma tõin lambad ära,” hüüab Croze ning majast tuleb välja 
pritspüssiga mees ja siis veel kaks meest. Siis neli naist — kaks 
noort, üks veidi vanem, ja veel üks vanem naine, võib-olla sama 
vana kui Toby. Neil ei ole seljas Aednike riided, aga uued need ka 
ei ole ega ilusad. Kahel mehel on üll voodilinad, kolmandal on ära- 
lõigatud säärtega teksad ja särk. Naistel on pikad hõlstid. 

Nad jõllitavad meid. Mitte sõbralikult: ärevalt. Croze ütleb meie 

nimed. , Kindel, et nad pole nakatatud?” küsib esimene, pritspüs- 
siga mees. 

»Mitte mingil juhul,” ütleb Croze. » Nad olid kogu aeg isoleeri- 
tud.” Ta vaatab otsekui kinnitust otsides meie poole ja Toby noo- 
gutab. »Zebi sõbrad,” lisab Croze. ,,Toby ja Ren.” Siis ütleb ta meile: 
»See on MaddAddam.” 

»Mis meist järele jäänud,” ütleb kõige lühem mees. Ta lausub 
nimed: tema on Beluuga, teised kolm on Vandelnokk, Lamantiin 
ja Kimalaskoolibri. Naised on Sinitiib, Välerebane, Valge Tarn ja 
Tamarau. Me ei suru kätt: nad on ikka veel meie ja meie pisikute 
pärast ärevil. 

»MaddAddam,” ütleb Toby. , Rõõm kohtuda. Ma olen teie tööd 
natuke võrgus jälginud.” 

»Kuidas sa sisse said?” küsib Vandelnokk. » Mänguruumi?” Ta 
silmitseb Toby antiikset püssi, nagu oleks see kullast. 

»Ma olin Hiirruik,” ütleb Toby. 

Nad vaatavad üksteisele otsa. ,, Sina,” ütleb Sinitiib. ,, Sina olid 
Tabamatu Hiirruik! Salapärane naine!” Ta naerab. ,Zeb ei öel- 
nud meile, kes sa oled. Me mõtlesime, et sa oled mõni tema kuum 
bimbo.” Toby saadab talle napi naeratuse. 

»Aga ta ütles, et sind võib usaldada,” ütleb Tamarau. ,,Seda ta 
kinnitas.” 

»Zeb?” ütleb Toby, nagu räägiks ta iseendaga. Ma tean, et ta 
tahaks küsida, kas Zeb on elus, aga ta kardab. 

»MaddAddam oli vinge vemp,” ütleb Beluuga. , Kuni meid 
kinni nabiti.” 

»Nii-öelda ReJoovi kuradi teenistusse kutsuti,” ütleb Valge 
Tarn, kõige noorem naine. ,,Ruik, see väike värdjas.” Ta on pruuni 
nahaga, aga tal oleks nagu inglise aktsent, nii et välja tuleb vaard- 
jas. Nad on nüüd palju sõbralikumad, kui Toby on neile öelnud, et 
tegelikult on ta keegi teine. 

Ma olen segaduses. Ma vaatan Croze'i poole ja ta ütleb: ,,See oli 
see asi, mida me tegime, see biovastupanu asi. See, miks nad meid 
Värvisõtta panid. Need on need teadlased, kelle nad vahele võtsid. 
Mäletad, ma rääkisin sulle? Soomustes?” 

»Aa, ütlen ma. Aga mul pole sugugi kõik veel selge. Miks 

ReJoov nad vahele võttis? Kas see oli ajude röövimine, nii nagu 
juhtus minu isaga? 

»Meil käisid külalised,” ütleb Vandelnokk Croze'ile. » Pärast 
seda, kui sa lambaid läksid otsima. Kaks meest naise ja pritspüssi 
ja surnud perunksiga.” 

»Tõesti,” ütleb Croze. Vägev.” 

»Ütlesid, et nad on Värvisõjast, nagu me peaks neid selle eest 
austama,” ütleb Beluuga. ,, Nad tahtsid naise pritspüssirakkude ja 
Mo'Hairi liha vastu vahetada — naise ja perunksi.” 

»Ju vist nemad meie lilla Mo'Hairi maha võtsidki,” ütleb Croze. 
»Ioby leidis jalad.” 

»Perunks! Miks me selle vastu kaupa peaks tegema?” küsib 
Valge Tarn põlglikult. ,, Me ei ole näljas!” 

»Me oleksime pidanud nad maha laskma,” ütleb Lamantiin. 
»Aga nad hoidsid naist ees.” 

»Mis naisel seljas oli?” küsin ma, aga nad eiravad mind. 

»Me ütlesime, et kaupa ei tule,” ütleb Vandelnokk. »Tüdruku 
jaoks muidugi karm. Aga rakke tahtsid nad meeleheitlikult, mis 
tähendab, et neil endal hakkavad otsa saama. Eks õiendame nen- 
dega hiljem.” 

»see on Amanda,” ütlen ma. Nad oleksid võinud ta päästa. Aga 
ma ei heida neile ette, et nad kaupa ei teinud: ei saa anda prits- 
rakke sellidele, kes su nendega maha laseksid. ,, Ja mis Amandast 
saab?” küsin ma. ,,Kas me ei peaks minema ja ta ära päästma.” 

»Jah — me peaksime nüüd kõik inimesed kokku koguma, nüüd 
kui uputus on möödas,” ütleb Croze. ,, Nagu me rääkinud oleme,” 
Ta toetab mind. 

»Siis me saame, teate küll, inimrassi taasluua,” ütlen ma. Ma 
tean, et see kõlab rumalalt, aga see on ainus asi, mis mulle pähe 
tuleb. , Amanda võiks meid kõvasti aidata — ta oskab kõike nii 
hästi.” Aga nad ainult naeratavad mulle kurvalt, nagu teaksid, et 
asi on lootusetu. 

Croze võtab mu käe ja viib mu teistest eemale. Kas sa mõtled 
seda tõsiselt?” küsib ta. »Seda inimrassi juttu?” Ta naeratab. ,Sa 
peaksid siis lapsed saama.” 

»Võib-olla mitte kohe,” ütlen ma. 

»Tule,” ütleb ta. , Ma näitan sulle aeda.” 

Neil on väliköök ja aia ühes nurgas teisaldatavad violettbiole- 
tid ja mingi solaarsüsteem, mida nad parandavad. Varuosadest, 
ükskõik missugustest, pööblates puudus ei ole, ehkki varisevatest 
majadest peab hoiduma. 

Nende köögiviljaaed on maja taga: nad ei ole veel kuigi palju 
värki istutanud. Meil on olnud sigade rünnakuid,” ütleb ta. ,, Nad 
kaevavad end tara alt läbi. Lasksime ühe maha, võib-olla võtavad 
siis teised õppust. Zeb ütleb, et nad on supersead, sest neile on siir- 
datud inimese ajukude.” 

»Zeb?” küsin ma. ,,Kas Zeb on elus?” Äkitselt käib mu pea ringi. 
Kõik need surnud inimesed, kes jälle ellu ärkavad — see on rabav. 

»Muidugi,” ütleb Croze. »Kas kõik on hästi?” Ta paneb käe 
mulle ümber ega lase mul pikali kukkuda. 

72 
TOBY. PÜHA RACHEL JA KÕIK LINNUD 


KAHEKÜMNE VIIES AASTA 


Ren ja Crozier on läinud savimaja taha. Pole hullu, mõtleb Toby. 
Noor armastus, kohe näha. Ta räägib Vandelnokale kolmandast 
mehest — surnust. Blancost. Vandelnokk kuulab hoolega. ,, Katk?” 
küsib ta. Saastunud kuulihaav, ütleb Toby. Ta ei lausu sõnagi magu- 
nast ja surmainglitest. 

Kui nad räägivad, tuleb maja tagant veel üks naine. ,,Tere, Toby,” 
ütleb ta. See on Rebecca. Vanem, mitte nii lopsakas, aga siiski 
Rebecca. Päris kindlasti. Ta võtab Tobyl õlgade ümbert kinni. ,,Sa 
oled liiga kõhn, kullake,” ütleb ta. ,,Pole hullu. Meil on peekonit. 
Küll me su priskeks nuumame” 

Peekon ei ole asi, millest Toby suudaks praegu mõelda. 
»Rebecca,” ütleb ta. Ta tahaks lisada: ,,Miks sa elus oled?”, aga see 
on — üha enam - mõttetu küsimus. Miks üldse keegi neist elus on? 
Niisiis ütleb ta vaid: ,,Imetore? 

»Zeb ütles, et sa saad hakkama. Ta korrutas seda kogu aeg. Hei. 
Naerata nüüd!” 

Tobyle ei meeldi minevik. Selles on surivoodi lõhna. Millal ta 
seda ütles?” küsib ta. 

»Häh, ta räägib seda kogu aeg. Tule nüüd kööki, söö midagi. 
Räägi, kus sa oled olnud.” 

Järelikult on Zeb elus, mõtleb Toby. Nüüd, kui see on tõeks 
osutunud, tunneb ta, et on seda alati teadnud. Ühtlasi ta kahtleb - 
see ei ole päriselt tõsi, kuni ta Zebi oma silmaga näeb. Teda puu- 
dutab. 

Nad joovad kohvi — röstitud võilillejuurtest, ütleb Rebecca 
uhkelt — ja söövad natuke ürtidega küpsetatud takjajuuri, ja viilu — 
kas see võib olla külm sealiha? ,, Need sead on igavene nuhtlus,” 
ütleb Rebecca. ,,Ülearu nutikad” Ta silmitseb Tobyt väljakutsuvalt. 

»Häda ajab härja kaevu,” ütleb ta. ,Ja vähemasti me teame, mis seal 
sees on — mitte nagu Salaburgerites.” 

»Väga maitsev,” ütleb Toby tõemeeli. 

Pärast einet annab Toby üle kolm ülejäänud Mo'Hairi jalga, 
need pole kuigi värsked, aga Rebecca ütleb, et puljongi jaoks käi- 
vad küll. Siis sukelduvad nad minevikku. Toby pajatab oma elust 
AnooYoo spaas ja Reni saabumisest, Rebecca kirjeldab, kuidas ta 
müüs läänes tõkkepuutagustes kogukondades valeidentiteedi all 
elukindlustusi ja samal ajal sokutas sinna MaddAddani leiutatud 
biovorme ja kuidas ta jõudis viimasele kuulrongile, mis itta läks 
see oli risk, paljud inimesed köhisid, aga ta kandis ninakoonust ja 
kindaid — ja kuidas ta siis varjas end Heaolukliinikus koos Zebi 
ja Katuroga. Meie vanas koosolekuruumis, mäletad?” küsib ta. 
»Meie Ararati varud olid alles.” 

»Ja Katuro?” küsib Toby. 

»lal läheb kenasti. Tal oli mingi pisik, aga mitte see kuri, nüüd 
on ta paranenud. Ta on koos Zebi ja Shackletoni ja Musta Ninasar- 
vikuga väljas. Nad otsivad Aadam Üht ja ülejäänuid. Zeb ütleb, et 
kui keegi üldse pääses, siis nemad.” 

»lõesti? Kas see on võimalik?” küsib Toby. Kas ta mind ka otsis? 
tahaks ta küsida. Ilmselt mitte. Arvatavasti mõtles ta, et Toby saab 
ise hakkama. Ja saigi ju. 

»Me oleme üleskeeratavat lühilainet kuulanud, ööpäev läbi, ja 
saatnud ka. Paar päeva tagasi saime lõpuks vastuse,” ütleb Rebecca. 

»Kas see oli tema?” Toby on valmis nüüd ükskõik mida uskuma. 


»Aadam Üks?” 
»Me kuulsime ainult ühte häält. See ütles ainult: , Ma olen siin, 


ma olen siin.” 
»Lootkem,” ütleb Toby. Ja ta loodabki. Vähemalt püüab loota. 


Väljast kostab koerte haukumist ja läbisegi hüüdeid. Kurat. Koerte 
rünnak,” ütleb Rebecca. ,,Too see püss siia.” 

MaddAddamid on pritspüssidega juba aia ääres. Suured koerad 
ja väiksed koerad, võib-olla viisteist tükki, karglevad ja liputavad 
saba. Pritspüssimehed hakkavad tulistama. Enne kui Toby tulis- 
tada jõuab, on seitse koera surnud ja ülejäänud minema jooksnud. 

»WAatson-Cricki geenisiirded,” ütleb Vandelnokk. ,, Nad ei ole 
päriskoerad, ainult paistavad, nagu oleks. Nad rebivad inimese kõri 
lõhki. Neid kasutati vangla ümbruses ja sihukestes kohtades — neid 
ei saa häkkida nagu häiresüsteemi koodi —, aga uputuse ajal pääse- 
sid nad lahti.” 

»Kas nad sigivad?” küsib Toby. Kas neid ebakoeri tuleb laine 
laine järel tagasi tõrjuda või on nende arv piiratud? 

»Jumal teab; ütleb Vandelnokk. 

Sinitiib ja Valge Tarn lähevad vaatama, kas koerad on surnud. 
Siis liituvad nendega Tamarau ja Välerebane ja Rebecca ja Toby, ja 
nad nülivad ja tükeldavad, pritspüssimehed peavad valvet, juhuks 
kui teised koerad tagasi tulevad. Toby käed mäletavad veel kauge 
aja tagant, kuidas seda teha. Ja lõhn on ikka sama. Lapsepõlve lõhn. 

Koeranahad on kõrvale pandud, liha tükeldatud ja potti pan- 
dud. Tobyl on natuke paha. Aga ka kõht on tal tühi. 

73 
REN. PÜHA RACHEL JA KÕIK LINNUD 


KAHEKÜMNE VIIES AASTA 


Ma küsin Croze'ilt, kas ma peaksin aitama koeri nülgida, aga Croze 
ütleb, et selle jaoks on küllalt inimesi ja et ma paistan väsinud, nii 
et ma võiksin savimajja minna ja tema voodisse heita. Ruum on 
jahe ja lõhnab just nii savimaja moodi, nagu ma mäletan, ja ma 
tunnen end turvaliselt. Croze'i voodi on lihtsalt üks poodium, aga 
selle peal on hõbedane Mo'Hairi nahk, ja Croze ütleb, Maga hästi, 
ja läheb siis ära, ja ma võtan oma AnooYoo särgi seljast ja püksid 
jalast, sest läheb liiga kuumaks, ja Mo'Hair on pehme ja siidine, ja 
ma jään magama. 

Kui pärastlõunane äikesetorm mu üles äratab, on Croze minu 
selja taga kägaras ja ma saan aru,etta on mures ja kurb; ja makee- 
ran ringi ja me kallistame teineteist ja ta tahab seksida. Aga äkitselt 
ei taha ma seksida inimesega, keda ma ei armasta; ja pärast Jim- 
myt ei ole ma õieti kedagi niimoodi armastanud, kindlasti mitte 
Soomustes, kus see oli üksnes teiste inimeste väändunud kava järgi 
näitlemine. 

Ja kusagil minus on üks tume koht, nagu tindilaik ajus - ma 
ei saa selles kohas seksist mõelda. Seal on põldmurakad ja m:dagi 
Amanda kohta ja ma ei taha seal olla. Seepärast ma ütlen: ,Veel 
mitte.” Ja ehkki Croze on ikka olnud natuke rohmakas, paistab ta 
mõistvat, nii et me hoiame ainult teineteise ümbert kinni ja rää- 
gime. 

Ta pea on täis plaane. Nad ehitavad selle ja nad ehitavad rolle; 
nad saavad sigadest lahti või siis taltsutavad need. Ja kui need kaks 
värvisõdalast on surnud - ta ise kannab selle eest hoolt —, võtab ta 
minu, ja Amanda ja Shackie samuti, ja me kõik läheme randa ja 
püüame kala. Ja see MaddAddami rühm — Nokk ja Tarn ja Tama- 
rau ja Sarvik, nad kõik, nad on väga nutikad, nii et nad teevad kõik 
sidevahendid õige kähku korda. 

»Ja kellega me sidet peame?” küsin ma ja Croze ütleb, et kuskil 
peab olema ka teisi. Siis räägib ta mulle MaddAddamitest — kui- 
das nad koos Zebiga töötasid, aga siis jõudis CorpSeCorps neile 
jälile ühe MaddAddami kaudu, kelle salanimi oli Ruik, ja nad võeti 
ajuorjadeks mingisse kohta, mille nimi oli Päradiisi projekti kup- 
pel. Neile anti valida - kas see või pritspüssi kuul, nii et nad võtsid 
töö vastu. Ja kui tuli uputus ja valvurid kadusid, siis deaktiveerisid 
nad valve ja kõndisid välja, aga see ei olnud neile raske, sest nad 
kõik olid taibud. 

Ta oli mulle sellest varemgi rääkinud, aga ta ei olnud maininud 
Päradiisi projekti ega Ruika. ,Pea korraks kinni,” ütlen ma. ,,Kas 
selle kallal nad seal kuplis töötasidki? Surematuse kallal?” 

Jah, ütleb Croze: nad kõik aitasid Ruika tema suure eksperi- 
mendi juures: mingi täiuslikult ilus siirdgeenne inimene, mis võiks 
elada igavesti. Nemad olid ka selle BlyssPlussi pilli kallal kõvasti 
tööd teinud, aga neil ei olnud endal lubatud seda võtta. Kiusatust 
nad muidugi tundsid: see tagas maailma parima seksi, aga sel oli 
ka tõsiseid kõrvalmõjusid, näiteks surm. 

»Nii see pandeemiline katk alguse saigi,” ütleb Croze. ,, Nad 
ütlesid, et Ruik käskis neil selle superseksipilli sisse panna.” Tund- 
sin jälle, kui väga mul oli vedanud, et kleeptsoonis olin, sest ma 
oleksin võinud selle BlyssPlussi salaja alla kugistada, ehkki Mordis 
ei lubanud soomukatel ravimeid võtta. Jutu järgi oli see äge, nagu 
täiesti teine reaalsus. 

»Kes küll sellist asja teeks?” küsin ma. ,,Mürgist seksipilli?” See 
oli Glenn, kindla peale. Seda sorti asjadest rääkis ta ReJoovi täht- 
satele ninadele Soomustes. Mürgiosast ta muidugi ei rääkinud. Ma 
mäletasin neid hüüdnimesid, Orüks ja Ruik. Ma arvasin, et see 
on lihtsalt Glenni ja ta põhimadratsi seksijutt: taolistel hetkedel 
kasutasid paljud inimesed loomanimesid. Panter ja Tiiger ja Ahm, 
Kiisu ja Kutsakene. Nii et see polnudki seksijutt: need olid varju- 
nimed. Või siis mõlemat. 

Ühe sekundi murdosa mõtlesin ma kõigest sellest Croze'ile rää- 
kida — kuidas ma olin seda Ruika oma varasemas elus päris hästi 
tundnud. Aga siis oleksin pidanud rääkima, mida ma Soomustes 
tegin — mitte ainult trapetsitantsust ja sellest, kuidas Glenn meid 

nurruma ja linnu moodi laulma pani, vaid teistest asjadest, sule- 
laega toa asjadest. Croze ei oleks tahtnud neid jutte kuulda: mehed 
ei taha kujutleda sinuga seksiasju, mida nad ise teha tahaksid. 

Selle asemel ma küsin: , Ja need siirdgeensed inimesed? Need 
täiuslikud? Kas ta tegi need päriselt valmis?” Glenn tahtis alati, et 
kõik oleks üha täiuslikum. 

»Jah, tegi valmis jah,” ütleb Croze, nagu oleks inimeste tege- 
mine igapäevane asi. 

»Ju need inimesed surid koos kõigi teistega,” ütlen ma. 

»Ei,” ütleb Croze. , Nad elavad rannas. Nad ei vaja riideid, nad 
söövad lehti, nad nurruvad nagu kassid. See pole küll minu kujut- 
lus täiuslikkusest” Ta naerab. ,Täiuslik on rohkem sinu moodi!” 

Ma lasen ta sõnad kõrvust mööda. ,Sa mõtled selle lihtsalt 
välja,” ütlen ma. 

»Ei, ma vannun, ütleb Croze. , Neil tulevad sihukesed üüra- 
tud — nende londid muutuvad siniseks. Ja siis nad teevad sinise- 
perseliste naistega grupiseksi. Pöörane!” 

On see nali või?” küsin ma. 

»Ma olen ise näinud,” vastab Croze. ,,Me ei tohi neile lähedale 
minna, et me neid kuidagi vussi ei keeraks. Aga Zeb ütleb, et me 
võime neid kaugelt vaadata nagu loomaaias. Ta ütleb, et nad ei ole 
ohtlikud — meie oleme ohtlikud neile.” 

»Millal mina neid näha saan?” 

»Kui me oleme nende värvisõdalaste eest hoolt kandnud,” ütleb 
Croze. , Aga ma peaks sinuga kaasa tulema. Seal on veel üks sell — 
magab puu otsas, räägib iseendaga, hull nagu rokaoinas, kogu 
lugupidamise juures oinaste vastu. Me ei puutu temasse - äkki on 
nakatunud. Ma ei tahaks, et ta sind tülitaks.” 

»Aitäh,” ütlen ma. ,, See Ruik seal Päradiisi projekti kuplis. Kui- 
das ta välja nägi?” 

»Pole kunagi näinud,” ütleb Croze. ,, Keegi ei rääkinud ka.” 

»Kas tal oli mõni sõber?” küsin ma. Seal kuplis?” Kui Glenn 
tookord Jimmy Soomustesse kaasa võttis, siis pidid nad kindlasti 
mingit ühist asja ajama. 

»Ninasarvik ütleb, et sõpru taleritiei olnud. Aga mingisemu ole- 
vat olnud ja üks tüdruk — need kaks pidid turustamist kavandama. 

Sarvik ütleb, et see kutt oli puhas ajaraisk. Rääkis lollakaid nalju ja 
jõi liiga palju.” 

See oli kindla peale Jimmy, mõtlen ma. ,,Kas tema pääses välja?” 
küsin ma. Sealt kuplist? Koos siniste inimestega?” 

»Kust ma tean? Ja kes kurat sellest hooliks?” vastab Croze. 

Mina hoolin. Ma ei taha, et Jimmy surnud oleks. ,,See on üsna 
jõhker,” ütlen ma. 

»Hei, võta vabalt,” ütleb Croze. Ta paneb käe mulle ümber ja 
laseb kämblal mu rinnale langeda, otsekui kogemata. Ma võtan 
selle ära. ,Olgu,” ütleb ta pettunud häälel. Ta suudleb mu kõrva. 


Järgmine, mida tean, on see, et Croze äratab mu üles. , Nad on 
tagasi,” ütleb ta. Ta kiirustab välja ja ma panen riidesse, ja kui ma 
välja lähen, on aias Zeb ja Toby embab teda. Katuro on seal ja see 
mees, keda nad Mustaks Ninasarvikuks hüüavad ja kes ongi nagu 
must. Shackie on samuti seal ja irvitab mulle vastu. Ta ei ole veel 
kahest värvisõdalasest ja Amandast kuulnud. Croze peab talle rää- 
kima. Kui mina räägiksin, siis päriks ta minu käest, aga minul on 
ainult halvad vastused. 

Ma lähen aeglaselt Zebi juurde — tunnen ujedust — ja Toby laseb 
temast lahti. Toby naeratab — see pole napp naeratus, see on tõe- 
line — ja ma mõtlen Mõnikord võib ta isegi ilus olla. ,Väike Ren. Sa 
oled suureks kasvanud,” ütleb Zeb mulle. Ta pea on hallim kui siis, 
kui teda viimati nägin. Ta naeratab ja pigistab korraks mu õlga. 
Mulle meenub, kuidas ta meie duši all laulis, seal aednike juures; 
ma mäletan neid kordi, kui ta minu vastu kena oli. Mulle meeldiks, 
et ta oleks minu üle uhke, sest ma olen hakkama saanud, ehkki see 
oli enamasti puhas vedamine. Mulle meeldiks, et ta oleks veel roh- 
kem üllatunud ja õnnelik, et ma elus olen. Aga küllap on tal praegu 
paljudele asjadele mõelda. 

Zebil ja Shackiel ja Mustal Ninasarvikul on pritspüssid ja selja- 
kotid ja nüüd asuvad nad kotte lahti tegema ja asju välja võtma. 
Sojaeinepurgid, mõned pudelid — paistab napsu moodi —, peotäis 
Joltbare. Kolm rakupakki pritspüssidele. 

»Linnakutest,” ütleb Katuro. ,,Paljudel on väravad lahti. Rüüsta- 
jad on läbi käinud.” 

»CryoJeenyus oli kõvasti lukus,” ütleb Zeb. ,,Ju vist mõtlesid, et 
suudavad linnakus sees selle üle elada.” 

»Nemad ja kõik need külmutatud pead,” lausub Shackie. 

»Ma kahtlen, kas keegi välja pääses,” ütleb Must Ninasarvik. 
Mul on seda kurb kuulda, sest seal linnakus pidi olema Lucerne, ja 
kuidas ta ka hiljem käitus, kunagi oli ta mu ema ja ma armastasin 
teda. Ma vaatan Zebi otsa, sest võib-olla armastas ka tema. 

»Kas te Aadam Ühe leidsite?” küsib Vandelnokk. 

Zeb raputab pead. ,,Me vaatasime Buenavistasse,” ütleb Zeb. 
»Nad olid seal ilmselt mõnda aega olnud — nemad või keegi teine. 
Kõik märgid viitasid sellele. Siis me vaatasime veel mõnda Araratti, 
aga ei midagi. Küllap on nad edasi liikunud.” 

»Kas sa ütlesid talle, et Heaolukliinikus oli keegi elanud?” küsin 
ma Croze'ilt. ,, Selles väikses ruumis äädikatünnide taga? Sülearvu- 
tiga?” 

»Ütlesin jah,” vastab Croze. ,,See oli tema. Ja Rebecca ja 
Katuro.” 

»Me nägime seda hullu selli, lonkas ja rääkis iseendaga,” ütleb 
Shackie. ,,Seda, kes seal rannikul puu otsas magab. Aga tema meid 
ei näinud.” 

»Kas te lasksite ta maha?” küsib Vandelnokk. , Juhuks kui ta 
peaks olema nakkav?” 

»Miks lassemoona raisata?” vastab Must Ninasarvik. ,,Kaua ta 


vastu ei pea.” 


Kui päike on madalal, teeme õues lõket ja sööme nõgesesuppi, kus 
sees on lihatükid — ma ei tea täpselt, mis sorti — ja takjaid ja natuke 
Mo'Hairi piimast juustu. Ma ootan, et nad alustaksid einet sõna- 
dega ,,Kallid sõbrad, me oleme ainsad inimesed, kes jäänud maa 
peale, tänagem” või mingit sellist Aednike asja, aga seda nad ei tee; 
me lihtsalt sööme õhtust. 

Kui oleme lõpetanud, räägivad nad, mida edasi peaks tegema. 
Zeb ütleb, et nad peavad leidma Aadam Ühe ja aednikud enne, kui 
keegi või miski teine nendeni jõuab. Tema kavatseb minna homme 
Varinguauku, et Eedenikalju katuseaed üle vaadata ja mõned 
trühvlite majad ja veel paar kohta, kuhu nad võisid minna. Shackie 

ütleb, et läheb temaga kaasa, ning Must Ninasarvik ja Katuro ütle- 
vad sedasama. Teised peavad jääma ja kaitsma savimaja koerte ja 
sigade eest, ja ka kahe värvisõdalase eest, kui need peaks tagasi 
tulema. 

Siis räägib Vandelnokk Zebile Tobyst ja kuidas Blanco on nüüd 
surnud, ja Zeb vaatab Tobyt ja ütleb: ,,Hästi tehtud, tibi” Ehmatav 
on kuulda, kuidas Tobyt tibiks nimetatakse: nagu kutsutaks Juma- 
lat nunnukeseks. 

Ma kogun julgust ja ütlen, et me peame Amanda üles otsiira ja 
värvisõdalaste käest ära tooma. Shackie ütleb, et tema on poolt, ja 
ma arvan, et ta tõesti mõtleb seda. Zeb ütleb, et tal on väga kahju, 
aga me peame aru saama, et see on kas/või valik. Amanda on 
ainult üks inimene, aga Aadam Üks ja aednikud on palju inimesi; 
ja kui Amandaoleks siin, siis otsustaks tema samamoodi. Siis ma 
ütlen ,,Olgu, ma lähen siis üksi”, ja Zeb ütleb , Ära ole rumal”, ragu 
oleksin ma ikka veel üheteistkümneaastane. 

Siis ütleb Croze, et ta tuleb minuga kaasa, ja ma pigistan tinu- 
täheks ta kätt. Aga Zeb ütleb, et Croze'i on savimajas vaja, ilma 
temata nad hakkama ei saa. Kui ma ootaksin, kuni tema ja Shackie 
ja Ninasarvik ja Katuro tagasi tulevad, ütleb ta, siis nad saada<sid 
minuga kaasa kolm pritspüssidega meest, mis annaks meile palju 
suuremad võimalused. 

Aga ma ütlen, etaega ei ole, sest kui need värvisõdalased taha- 
vad Amandat vahetada, siis see tähendab, et nad on temast tidi- 
nud ja nad võivad ta iga hetk tappa. Ma tean, kuidas see käib. See 
on nagu Soomusteski nende ajutistega — teda pole vaja säilitaca —, 
nii et ma pean ta tõesti kohe üles leidma, ja ma tean, etsee on aht- 
lik, aga ma ei hooli sellest. Siis ma hakkan nutma. 

Keegi ei ütle midagi. Siis ütleb Toby, et tema tuleb koos minuga. 
Ta võtab oma püssi kaasa — ta laseb päris hästi, ütleb ta. Võib-olla 
on värvisõdalased viimase pritspüssipadruni ära tarvitanud, ja siis 
on jõud veidi võrdsemad. 

Zeb ütleb: ,.See ei ole väga hea mõte.” Toby vaikib natuke, siis 
ütleb, et paremat mõtet talle pähe ei tule, sest ta ei saa mul lasta 
üksi metsa minna: see oleks otsekui mõrv. Ning Zeb noogutab ja 
ütleb: , Olge väga ettevaatlikud.” See asi on siis otsustatud. 

MaddAddamid riputavad Toby ja minu jaoks suurde tuppa 
mõned toruteibist rippkiiged. Toby räägib ikka veel Zebi ja teis- 
tega, nii et mina lähen esimesena voodisse. Mo'Hairi nahaga on 
rippkiik üsna mugav, ja ehkki ma muretsen väga, kuidas Amandat 
üles leida ja mis siis edasi juhtub, õnnestub mul lõpuks magama 
jääda. 


Kui me järgmisel hommikul ärkame, on Zeb ja Shackie ja Katuro 
ja Must Ninasarvik juba läinud, aga Rebecca ütleb Tobyle, et Zeb 
joonistas talle vanasse liivakasti kaardi, kus on savimaja ja rannik 
ära märgitud, nii et ta teaks suunda hoida. Toby uurib seda kaua 
aega, näol kummaline ilme — nukravõitu naeratus. Aga võib-olla 
jätab ta kaarti meelde. Siis pühib ta selle ära. 

Pärast hommikusööki annab Rebecca meile kuivatatud liha 
kaasa ja Vandelnokk toob kaks kergemat rippkiike, sest maas 
magada ei ole turvaline, ja me täidame veepudelid kaevust, mille 
nad on kaevanud. Toby jätab hunniku asju maha — magunapude- 
lid, seened, vaglapurgi, kõik selle meditsiinivärgi —, aga võtab kaasa 
poti ja noa ja tikud ja natuke köit, sest me ei tea, kui kaua me ära 
oleme. Rebecca kallistab teda ja ütleb: ,,Passi seljatagust, kullake,” 
ja siis me asume teele. 

Me kõnnime ja kõnnime; südapäeval teeme söögipeatuse. Toby 
kuulatab kogu aeg: liiga palju valet sorti linnuhõikeid, näiteks 
vareste hääli, või ka linnuhõisete puudumine tähendab vaata ette, 
ütleb ta. Aga me kuuleme taustana ainult siristamist ja sädistamist. 
»Linnutapeet,” ütleb Toby. 

Me kõnnime edasi ja sööme jälle ja kõnnime veel. Lehti on nii 
palju; nad varastavad õhku. Ja see teeb mu närviliseks, sest viimati, 
kui metsas kõndisime, leidsime Oatesi puu otsast rippumast. 

Kui pimedaks läheb, valime puud, mis on küllalt suured, ja 
seome rippkiiged üles ja ronime sisse. Aga mul on raske uinuda. 
Siiskuulen ma laulmist. See on ilus, aga mitte tavaline laul — see on 
selge nagu klaas, aga kihiline. Nagu kellad. 

Laul hääbub, ja ma mõtlen, et võib-olla kujutan asju ette. Ja 
siis ma mõtlen, et need peavad olema sinised inimesed: nii nad 
ilmselt laulavad. Ma kujutlen Amandat nende seas: nad toidavad 

teda, hoolitsevad ta eest, nurruvad, et teda tervendada, ja lohu- 
tavad. 

See on kujutlus. Soovmõtlemine, ma tean, et ei tohiks seda 
teha: peaksin tõelisusele vastu astuma. Aga tõelisuses on nii palju 
pimedust. Liiga palju vareseid. 

Aadamad ja Eevad ütlesid Me oleme, mis me sööme, aga mina 
eelistan öelda Me oleme, mis me soovime.Sest kui ei suuda soovida, 
milleks siis üldse vaevuda? 


PÜHA TERRY 
JA KÕIK TEELISED 


e PÜHA TERRY JA KÕIK TEELISED 
KAHEKÜMNE VIIES AASTA 


RÄNDAMISEST 
AADAN ÜHE SÕNAD 


Kallid sõbrad, kallid kaasolevused, kaasrändajad sel ohtlikul teel, 
mis on nüüd meie elurada! 

Kui kaua aega on möödunud meie viimasest püha Terry päe- 
vast meie armsas Eedenikalju katuseaias! Siis ei taibanud me, kui 
palju paremad olid need ajad võrreldes pimedate päevadega, mis 
on meie osaks nüüd. Siis nautisime vaadet oma rahurikkast aiast 
ja mõtlesime, et sealt paistavad slummid ja roimad, ometi vaata- 
sime seda taastumise ja uuenemise paigast, kus õilmitsesid süütud 
taimed ja lendlesid usinad mesilased. Me tõstsime oma hääled lau- 
luks, kindlad, et kord pääseme võidule, sest meie sihid olid üllad 
ja meie meetodeis ei olnud õelust. Nii me oma süütuses uskusime. 
Palju haletsusväärseid asju on sestsaadik sündinud, aga vaim, mis 
meid juhtis, on siiani alles. 


Püha Terry päev on pühendatud kõigile teelistele — esimene nende 
seas on püha Terry Fox, kes jooksis nõnda kaugele ühe sureliku 
ja ühe metalse jalaga; kes särava eeskujuna ilmutas julgust muser- 
davate väljavaadete palge ees, kes näitas, mida suudab inimkeha, 
kulgedes fossiilsete kütusteta; kes jooksis võidu surelikkusega ja 
kes lõpuks jooksis ette omaenese surmast ja kes elab meie mäles- 
tustes. 

Sel päeval me meenutame ka püha Sojourner Truthi, põgene- 
vate orjade juhti kahe sajandi tagant, kes kõndis palju miile, tee- 
juhiks vaid tähed; ning püha Shackletoni ja Crozierit, kes kogu- 
sid kuulsust Antarktikas ja Arktikas; ning püha Laurence , Titus” 
Oatesi Scotti ekspeditsioonist, kes rändas seal, kus keegi varem 
polnud rännanud, ja kes ohverdas end lumetuisus oma kaaslaste 
heaolu nimel. Olgu tema surematud viimased sõnad meile teekon- 
nal innustuseks: ,, Ma lähen nüüd välja ja võin jääda mõneks ajaks.” 


401 


Selle päeva pühakud on kõik teelised. Nad teadsid väga hästi, 
et rännata on parem kui pärale jõuda, seni kui rändame kindlas 
usus ja isetuil eesmärkidel. Hoidkem seda mõtet oma südames, mu 
sõbrad ja kaasrändurid. 

Nüüd oleks kohane meenutada neid, kelle me oleme seni oma 
teel kaotanud. Darren ja Ouill jäid alla haigusele, mille varased 
sümptomid on tõsise kartuse põhjuseks. Nende endi soovil jätsime 
nad maha. Me täname neid, et nad nii kiiduväärselt hoolitsesid 
nende eest, kes terveks jäid. 

Philo on langenud kesaseisundisse ning viibib rahus garaaži- 
katusel, see koht meenutab talle ehk meie kallist katuseaeda. 

Me ei oleks tohtinud lasta Melissal nii kaugele maha jääda. 
Metskoerte karja kaudu on ta teinud nüüd oma kaasolevustele 
ülima kingituse ning saanud osaks Jumala võrratus proteiini- 
tantsus. 

Ümbritsege ta oma südames valgusega. 

Laulgem. 

VIIMANE MIIL 


Viimane miil, on pikim see, 
selle lõpus vast nõ:keme, 
kaotanud jõu ja lootuse, 

ära andnud kõik enesest. 


Võiks ju naasta pimedalt teelt, 
jalad vermeis, ehmunud meel? 
Mis küll usku meil annaks, 
kes meie raskusi kannaks? 


Äkki valime suure tee, 

kus poleks mingit raskust, 
ja rõõmsa võltsi naudinguga 
kihutaks tundmatu! vastu? 


See vaenlastel” rõõmu pakuks, 
lootust jagu saada neil meist, 
oma tõrviku ära me annaks, 
ilma jääksime sõnumeist. 


Ei võimatut keegi meilt nõua, 
võta kokku rändaja ennast! 
Võid vaaruda, kukkuda teel, 
sa ikkagi pärale jõuad. 


Tema jälgib me edenemist, 
meid saadab Ta kooride laul, 
Tema jagab meil innustust, 
Tema päralt on ju vägi ja au. 


Kõige lõpus olgu eesmärk, 
mis väärtustaks inimest. 
Palverändurit tänatakse 
just lõpulejõudmise eest. 


"n 


»Jumala Aednike lauluraamatust 

REN. PÜHA TERRY JA KÕIK TEELISED 


KAHEKÜMNE VIIES AASTA 


Kui ma ärkan, istub Toby juba oma rippkiiges ja teeb kätevenitusi. 
Ta naeratab mulle; viimasel ajal naeratab ta rohkem. Võib-olla teeb 
ta seda nüüd minu julgustuseks. ,, Mis päev täna on?” küsib ta. 

Ma mõtlen korraks. ,,Püha Terry, püha rändaja päev,” vastan 
ma. ,,Kõigi teeliste päev.” 

Toby noogutab. ,,Me peaksime lühidalt mediteerima,” ütleb ta. 
»Rada, mida mööda meie jalad täna astuvad, on ohtlik, me vajame 
sisemist rahu.” 

Kui mõni Aadamatest või Eevadest ütleb, et tuleb mediteerida, 
siis sellest ei keelduta. Toby ronib rippkiigest välja ja mina pean 
vahti, et ei tuleks mingeid üllatusi, sellal kui ta lootoseasendi sisse 
võtab: oma vanuse kohta on ta üsna painduv. Aga kui tuleb minu 
kord, siis võin ma end küll väänata igapidi nagu kummi, aga kor- 
ralikult mediteerida ma ei suuda. Ma ei saa kolme esimese osaga 
hakkama: andekspalumine, tänulikkus, andestus — eriti andestu- 
sega, sest ma ei tea, kellele ma pean andestama. Aadam Üks ütleks, 
et ma olen liiga hirmul ja vihane. 

Niisiis mõtlen ma Amandast ja kõigest, mis ta minu heaks tegi 
ja kuidas mina tema heaks kunagi midagi ei teinud. Selle asemel 
võtsin ma voli Jimmy pärast armukade olla, ehkki see Jimmy asi ei 
olnud kuidagimoodi tema süü. Ja see ei olnud õiglane. Ma pean ta 
üles leidma ja päästma ta sellest, mis temaga juhtuda võib. Kuigi 
ta võib juba rippuda puu otsas nagu Oates, mõned osad ära lõi- 
gatud. 

Aga ma ei taha seda kujutleda, selle asemel ma kujutlen, kuidas 
ma tema poole kõnnin, sest just seda pean ma tegema. 

Mitte ainult keha ei rända, ütles Aadam Üks, rändab ka hing. Ja 
ühe teekonna lõpp on teise algus. 

»Ma olen nüüd valmis,” ütlen ma Tobyle. 

Me sööme natuke kuivatatud Mo'Hairi liha ja joome veidi vett ja 
peidame rippkiiged põõsa alla, et ei peaks neid kaasa tarima. Sel- 
jakotid peaksime siiski kaasa võtma, ütleb Toby, toidu ja muu vär- 
giga. Siis vaatame ja kontrollime, ega me ei ole endast liiga märga- 
tavaid jälgi jätnud. Toby kontrollib püssi. ,, Mul on vaja ainult kahte 
kuuli,” ütleb ta. 

»Kui sa mööda ei lase,” ütlen ma. Üks kummagi värvisõdalase 
jaoks: ma kujutlen, kuidas kuulid liiguvad läbi õhu otse — kuhu? 
Silma? Südamesse? See paneb mu võpatama. 

»Ma ei tohi mööda lasta,” ütleb ta. , Neil on pritspüss.” 

Siis astume uuesti rajale ja läheme edasi mere poole, just sealt- 
poolt kuulsin ma öösel hääli. 


Mõne aja pärast kuuleme taas neid hääli, aga need ei laula, vaid 
räägivad. Siis tunneme suitsulõhna — lõkkesuitsu — ja kuuleme 
laste naeru. Need on Glenni teadlikult valmistatud inimesed. Pea- 
vad olema. 

»Kõnni aeglaselt,” ütleb Toby vaikselt. ,Samad reeglid mis loo- 
madega. Ole rahulik. Kui peame ära minema, siis tagane, selg ees. 
Ära pööra ümber ja ära jookse,” 

Ma ei tea, mida ma ootan, aga mitte seda, mis ma näen. Seal on 
lagendik ja lagendikul on lõke ja tule ümber on inimesed, võib-olla 
kolmkümmend tükki. Neid on mitut värvi — musti, pruune, kolla- 
seid ja valgeid —, aga ükski neist ei ole vana. Ja ühelgi pole riideid 
seljas. 

Nudistide laager, mõtlen ma. Aga see on ainult nali, mis ma 
omaette viskan. Nad on liiga ilusad — liiga täiuslikud. Nad pais- 
tavad nagu AnooYoo reklaamid. Rimplantaadid ja täielik vahata- 
mine — mitte ühtki kehakarva. Pinnatud. Pihustiga töödeldud. 

Mõnikord ei suuda asja uskuda, kuni seda tõeliselt näed, ja need 
inimesed olid just niisugused. Ma ei uskunud päriselt, et Glenn oli 
seda tõesti teinud; ma ei uskunud, mida Croze mulle rääkis, kuigi 
ta oli neid inimesi tegelikult näinud. Aga seal nad nüüd olid, otse 
minu ees. Nagu näinuks ma ükssarvikut. Ma tahtsin neid nurru- 
mas kuulda. 


405 


* 


Kui nad meid märkavad — kõigepealt lapsed, siis üks naine, siis nad 
kõik —, jätavad nad oma tegevuse ja pöörduvad meid vahtima, kõik 
koos. Nad ei paista hirmunud ega ähvardavad. Nad paistavad huvi- 
tatud, ent rahulikud. Nagu vahiks meid Mo'Hairid, ja nad mälu- 
vadki nagu Mo'Hairid. Mida nad ka söövad, see on roheline: paar 
last on küllalt jahmunud, et suu ammuli jääks. 

»Tere, ütleb Toby. Mulle ütleb ta: ,,Jää siia.” Ta astub edasi. Üks 
meestest tõuseb püsti - ta kükitas lõkke ääres — ja astub teiste ette. 

»Iervitus,” ütleb ta. » Kas sina oled Lumemehe sõber?” 

Ma kuulen, kuidas Toby valikuid vaeb. Kes on Lumemees? Kui 
ta vastab jah, kas nad peavad teda siis vaenlaseks? Mis siis, kui ta 
vastab ei? 

»Kas Lumemees on hea?” küsib Toby. 

»Jah,” ütleb mees. Ta on pikem kui teised ja paistab olevat 
nende eestkõneleja. ,Lumemees on väga hea. Ta on meie sõber.” 
Teised noogutavad, ikka veel mäludes. 

»Siis me oleme tema sõbrad,” ütleb Toby. ,.,Ja me oleme ka teie 
sõbrad.” 

»Te olete tema moodi,” ütleb mees. »Teil on lisanahk nagu 
temalgi. Aga teil ei ole sulgi. Kas te elate puu otsas?” 

»Sulgi?” küsib Toby. »Lisanaha peal?” 

»Ei, näo peal,” ütleb mees. »Siia tuli veel üks, samasugune nagu 
Lumemees. Sulgedega. Ja temaga veel üks, kellel olid lühikesed 
suled. Ja üks naine, kes lõhnas siniselt, aga ei käitunud siniselt. 
Võib-olla see naine, kes on koos sinuga, on samasugune?” 

Toby noogutab, nagu saaks ta kõigest aru. Võib-olla saabki. 
Mina ei oska kunagi öelda, mida ta täpselt aru saab. 

»la lõhnab siniselt,” ütleb teine mees. ,,See naine, kes sinuga on.” 

Kõik mehed nuhutavad nüüd minu poole, nagu oleksin ma lill 
või siis ehk juust. Mitmel neist on tärganud tohutu sinine erekt- 
sioon. Croze hoiatas mind, aga ma ei ole iialgi midagi sarnast näi- 
nud, isegi mitte Soomustes, kus mõnel kliendil olid kehamaalin- 
gud ja pikendused. Mitu meest teevad kummalist üminat, sellist, 
nagu tekib, kui sõrmega kristallklaasi serva hõõruda. 

» Aga see teine naine, kes tuli, hakkas kartma, kui me talle laul- 

sime ja lilli pakkusime ja peenistega märku andsime,” ütleb pealik. 

»Jah. Need kaks meest hakkasid ka kartma. Nad jooksid 
minema.” 

»Kui pikk ta oli?” küsib Toby. ,,See naine. Kas pikem kui tema?” 
Ta osutab minule. 

»Jah. Pikem. Ta ei olnud terve. Ja ta oli kurb. Me oleksime või- 
nud tema kohal nurruda ja teda tervendada. Siis me oleksime saa- 
nud temaga paarituda.” 

See peab olema Amanda, mõtlen ma. Nii et ta on ikka veel elus, 
nad ei ole teda veel tapnud. Kiirusta! tahaksin ma karjuda. Aga 
Toby ei liigu paigast. 

»Me soovisime, et ta valiks meie seast neli, kellega paarituda,” 
ütleb pealik. ,,Võib-olla valib see naine, kes sinuga kaasas on. Ta 
lõhnab väga siniselt!” Selle peale naeratavad kõik mehed — neil on 
säravvalged hambad ja nende peenised osutavad minu poole ja 
õõtsuvad küljelt küljele nagu rõõmsa koera saba. 

Neli? Korraga? Ma ei taha, et Toby neid mehi tulistaks. Nad 
paistavad nii leebed ja nad on väga ilusad — aga ma ei taha nende 
eresiniseid peeniseid enda lähedale. 

»Mu sõber ei ole tegelikult sinine,” ütleb Toby. ,,See tuleb lisa- 
nahast. Selle andis talleüks sinine inimene. Sellepärast ta lõhnabki 
siniselt. Kuhu nad läksid? Need kaks meest ja naine?” 

»Nad läksid piki randa,” ütleb peamees. ,Ja siis hommikul läks 
Lumemees neid otsima.” 

»Me võiksime lisanaha alla kiigata ja vaadata, kui sinine ta on.” 

»Lumemehel on jalg vigastatud. Me nurrusime selle kohal, aga 
sellele on veel nurrumist vaja.” 

»Kui Lumemees siin oleks, siis saaks ta sinise kohta teada. Ta 
ütleks meile, kuidas me peame käituma.” 

»Sinist ei tohi raisata. See on Ruiga kingitus.” 

»Me tahtsime temaga kaasa minna, aga ta käskis meil siia jääda.” 

»Lumemees teab,” ütleb üks naistest. Seni ei ole naised jutuaja- 
misest osa võtnud, aga kõik nad noogutavad ja naeratavad. 

»Me peame nüüd minema ja Lumemeest aitama,” ütleb Toby. 
»Ja on meie sõber.” 

»Me tuleme teiega kaasa,” ütleb üks mees — lühem, kollaka naha 

ja roheliste silmadega. ,, Me tahame ka Lumemeest aidata.” Nüüd 
ma märkan, et neil kõigil on rohelised silmad. Nad lõhnavad nagu 
tsitrusviljad. 

»Lumemees vajab tihti meie abi,” ütleb pikk mees. »Ta lõhn on 
nõrk. Selles ei ole jõudu. Ja nüüd on ta haige. Ta on jalast haige. Ta 
lonkab.” 

»Kui Lumemees käskis teil siia jääda, siis te peate siia jääma,” 
ütleb Toby. Nad vaatavad üksteisele otsa: miski teeb neile muret. 

»Me jääme siia,” ütleb pikk mees. ,, Aga teie peate varsti tagasi 
tulema.” 

»Ja tooge Lumemees kaasa,” ütleb üks naistest. ,,Et me saaksime 
teda aidata. Siis võib ta jälle oma puu otsas elada.” 

»Ja me anname talle kala. Kala teeb ta rõõmsaks. 

»la sööb seda,” ütleb üks laps nägu krimpsutades. ,Ta närib 
seda. Ta neelab selle alla. Ruik ütles, et ta peab nii tegema.” 

»Ruik elab taevas. Ta armastab meid,” ütleb lühike naine. Nad 
paistavad arvavat, et Ruik on Jumal. Glenn kui mustas T-särgis 
Jumal — see on päris naljakas, kui mõelda, milline ta tegelikult on. 
Aga ma ei naera. 

»Me võiksime ka teile kala anda,” ütleb naine. ,Kas te tahaksite 
kala?” 

»Jah. Tooge Lumemees siia,” ütleb pikk mees. ,Siis me püüame 
kaks kala. Kolm. Ühe sulle, ühe Lumemehele, ühe naisele, kes lõh- 
nab siniselt.” 

»Me anname oma parima,” ütleb Toby. 

See paistab neid hämmeldavat. ,, Mis on ,,parima”?” küsib mees. 
Me astume puude alt lagedale päikesevalguse ja lainemüha kätte 
ning kõnnime üle pehme kuiva liiva veepiirile kõva märja triibuni. 
Vesi loksub randa, siis langeb vaikse sahinaga tagasi, nagu hin- 
gaks suur madu. Rannal vedeleb eredat rämpsu: plastitükke, tühje 
purke, klaasikilde. 

»Ma arvasin, et nad kargavad mulle peale,” ütlen ma. 

»Nad haistsid sind,” ütleb Toby. , Nad haistsid östrogeeni. Nad 
arvasid, et on su paaritumisaeg. Nad paarituvad ainult siis, kui 
siniseks muutuvad. Nagu paavianid.” 

»Kust sa seda kõike tead?” küsin ma. Croze rääkis mulle sinis- 
test peenistest, aga mitte östrogeenist. 

»Vandelnoka käest,” vastab Toby. »MaddAddamid aitasid seda 
joont arendada. See pidi elu lihtsamaks muutma. Hõlbustama paa- 
rilise valimist. Elimineerima romantilise vaevlemise. Nüüd peak- 
sime olema väga tasa.” 

Romantilise vaevlemise, mõtlen ma. Mida küll Toby sellest 


teab? 


Rannalähedase vees seisab rida hüljatud kõrghooneid. Ma mäletan 
neid sellest ajast, kui aednikega Heritage Parki rannas käsime. Seal 
oli varem kuiv maa, enne kui meretase nii palju tõusis ja tulid kõik 
orkaanid: me õppisime seda koolis. Kajakad lauglevad ja maandu- 
vad lamedale katusele. 

Siit me saame mune, mõtlen ma. Ja kalu. Välgumihkli tulega, 
õpetas meid Zeb, kui oled meeleheitel. Tee tõrvik, kalad ujuvad 
valguse peale kohale. Liiva sees on mõned krabiurud, väikesed. 
Kaugemal rannal kasvavad nõgesed. Mererohtu kõlbab samuti 
süüa. Kõiki neid püha Euelli asju. 

Ma soovin jälle: kavandan lõunasööki, kuigi kuklas on pelk 
hirm. Me ei saa kunagi hakkama. Me ei saa Amandat tagasi. Meid 
tapetakse maha. 


Toby on leidnud märjalt liivalt mõned jäljed — mitu kingade või 
saabastega inimest, ja koha, kus nad kingad jalast võtsid, võib-olla 
selleks et jalgu pesta, ja kus nad kingad jalga tagasi panid ja puude 
poole suundusid. 

Nad võivad praegu olla nende puude vahel, varitseda. Nad või- 
vad meid näha. Nad võivad sihtida. 

Nende jälgede peal on veel üks rida. Palja jala jälgi. ,, Keegi lon- 
kas,” sosistab Toby. Ja ma mõtlen, et see peab olema Lumemees. 
See hull mees, kes elab puu otsas. 

Me heidame seljakotid seljast ja jätame sinna, kus lõpeb liiv 
ning algab rohi, esimeste puude alla. Toby ütleb, et need ei tohi 
meid koormata: meie käed peavad vabad olema. 

KAHEKÜMNE VIIES AASTA 


Nii, Jumal, mõtleb Toby. Mis on Sinu arvamus? Kui oletada, et Sa 
oled olemas. Ütle nüüd mulle palun, sest see võib olla lõpp: kui 
me värvisõdalastega tüli kisume, ei ole meil niigi palju santsu kui 
kassil lõkketules, nii nagu mina seda näen. 

Kas need uued inimesed on Sinu ettekujutus täiustatud mude- 
list? Kas selline pidanuks olema esimene Aadan? Kas nad vahe- 
tavad meid välja? Või kavatsed Sa õlgu kehitada ja jätkata prae- 
guse inimrassiga? Kui nii, siis oled küll valinud mingid veidrad 
nipsukivid: pesakonna endisi teadlasi, käputäie usust taganenud 
aednikke, kaks pummeldajat psühhopaati koos peaaegu surnud 
naisega. Vaevalt küll need ellujäänud kõige kõlblikumad on, kui 
Zeb välja arvata; aga isegi Zeb on väsinud. 

Ja siis on veel Ren. Kas sa ei oleks võinud valida kedagi, kes 
ei ole nii habras? Nii süütu? Kes on veidi vintskem? Kui ta oleks 
loom, siis kes? Hiir? Rästas? Hirv tulede valgel? Otsustaval hetkel 
variseb ta kokku: ma oleksin pidanud ta randa jätma. Aga see vaid 
venitaks vältimatut, sest kui mina langen, siis langeb ka tema. Isegi 
kui ta põgeneks, on savimajani liiga pikk maa: ta ei jõuaks sinna, 
ja isegi kui ta eest ära jõuab joosta, eksib ta ära. Ja kes kaitseks teda 
metsas koerte ja sigadeeest? See sinine rahvas küll mitte. Siis kind- 
lasti mitte, kui värvisõdalastel on toimiv pritspüss. Tema jaoks on 
palju koledam, kui ta ei sure kohe. 

Inimese moraalne klaviatuur on piiratud, ütles Aadam Üks: 
sellel ei saa mängida midagi, mida ei ole varem mängitud. Ja mu 
kallid sõbrad, mul on kahju seda öelda, aga seal on ka madalamad 
toonid. 

Ta peatub, kontrollib püssi. Kaitseriiv maha. 


* 

Vasak jalg, parem jalg, vaikselt edasi. Sammude sahin langenud 
lehtedel kostab ta kõrvus nagu tulistamine. Kui nähtav, kui kuul- 
dav ma olen, mõtleb ta. Kogu mets vaatab. Nad ootavad verd, nad 
haistavad seda, nad kuulevad, kuidas see läbi mu soonte voolab, 
kadahh. Pea kohal, puulatvades kobaras, on reetlikud varesed: 
Kraakraakraa! Nad tahavad ta silmi, need varesed. 

Ometi särab iga lill, iga oksaraag, iga kivike, nagu oleks see 
seestpoolt valgustatud, nagu kunagi ammu, nagu tema esimesel 
päeval aias. See on stress, adrenaliin, keemiline mõju: ta teab seda 
väga hästi. Aga miks on see meisse kodeeritud? mõtleb ta. Miks 
oleme loodud nägema maailma ülimalt ilusana just siis, kui meid 
hakatakse vagaks tegema? Kas küülikud tunnevad sama, kui rebase 
hambad nende kaela hammustavad? Kas see on halastus? 

Ta seisatab, pöördub, naeratab Renile. Kas ma paistan meele- 
kindel? mõtleb ta. Rahulik ja hillitsetud? Kas ma näen välja, nagu 
teaksin, mida kuradit ma teen? Ma ei suuda seda. Ma ei ole küllalt 
kiire, ma olen liiga vana, ma olen roostes, mul ei ole piitsaplaksu- 
reflekse, mind rõhuvad kahtlused. Andesta mulle, Ren, ma viin su 
vastu hukule. Ma palun, et kui ma mööda lasen, sureksime mõle- 
mad kiiresti. Seekord ei ole mesilasi meid päästmas. 

Milliseid pühakuid peaksin ma hüüdma? Kellel on otsusekind- 
lust ja osavust? Halastamatust. Taipu. Täpsust. 

Kallis leopard, kallis hunt, kallis lõmmas: jagage nüüd minuga 


oma vaimu. 

REN. PÜHA TERRY JA KÕIK TEELISED 


KAHEKÜMNE VIIES AASTA 


Niipea kui hääli kuuleme, läheme edasi väga vaikselt. Kand maha, 
ütles Toby, siis rulli tald edasi, teine kand maha. Nii ei praksata 
midagi kuiva. 

Hääled kuuluvad meestele. Me haistame nende lõkkesuitsu ja 
veel üht lõhna: kõrbenud liha. Ma tajun, kui näljane ma olen: tun- 
nen, kuidas ila voolab. Püüan mõelda hirmu asemel näljale. 

Me piilume läbi lehtede. Need on kahtlemata nemad: üks 
pikema tumeda habemega, teine heleda habemetüüka ja paljaks 
aetud peaga, mis hakkab välja kasvama. Ma mäletan neist kõike 
ja ma tahaksin oksendada. Viha ja hirm keeravad mu kõhus ning 
saadavad judinaid üle kogu keha. 

Aga nüüd ma näen Amanädat, ja matunnen end äkitselt nii ker- 
gena. Nagu võiksin lennata. 

Ta käed on vabad, aga kaela ümber on köis, teine ots on seotud 
tumeda habemega mehe jala külge. Amandal on ikka veel seljas 
khakivärvi kõrbetüdruku kostüüm, ent see on väga räpane. Nägu 
on sopaga koos, juuksed tuhmid ja pulstis. Ühe silma all on lilla 
sinikas ja käsivartel on näha teisigi sinikaid. Sõrmedel on ikka 
veel natuke Soomuste oranži küünelakki. Seda nähes tahaksin ma 
nutta. 

Ta on ainult luu ja nahk. Aga need kaks meest ei näe ka just 
prisked välja. 

Tunnen, et hingan kiiresti. Toby võtab mu käsivarrest ja pigis- 
tab seda. See tähendab Säilita rahu. Ta pöörab oma pruuni näo 
minu poole ja naeratab kuivanud-pea-naeratust; hambaservad väl- 
gatavad huulte vahel, lõualihased tõmbuvad pingule, ning äkitselt 
on mul neist kahest mehest kahju. Siis laseb ta mu käe lahti ja tõs- 
tab püssi, väga aeglaselt. 

Kaks meest istuvad ristisjalu ja küpsetavad varda otsas tule 
kohal liha. Perunksiliha. Musta-valgetriibuline saba on maas. Ka 
pritspüss on maas. Toby on seda ilmselt näinud. Ma kuulen teda 
mõtlemas: kui ma ühe neist maha lasen, kas mul on aega lasta 
maha ka teine, enne kui tema mind tulistab? 


»See võib olla mingi kuradi metslaste asi,” ütleb tumehabe. ,.Sinine 
värv. 

»Eei. Tätoveeringud,” ütleb nudipea. 

»Kes laseks oma londi ära tätoveerida?” ütleb habemik. 

»Metslased tätoveerivad mida iganes,” ütleb teine. ,, Mingi kan- 
nibalivärk.” 

»Sa Oled liiga palju lolle filme vaadanud.” 

»Vean kihla, et nad ohverdaksid ta kahe minutiga,” ütleb habe- 
mik. »Kui kõik on temaga seksinud.” Nad vaatavad A manda poole, 
aga Amanda põrnitseb maha. Habemik jõnksutab köit. Me rää- 
gime sinuga, lita,” ütleb ta. Amanda tõstab pea. 

»Söödav seksilelu,” ütleb nudipeaga mees ja siis naeravad mõle- 
mad. , Aga nägid sa nende litade rimplantaate?” 

»Need polnud rimplantaadid, need olid päris. Aga sa võid ju 
kindlaks teha, lõika aga lõhki. Võltse ma olen saanud, neis on 
mingi geel sees. Võib-olla võiks tagasi minna, kaupa teha,” ütleb 
habemik. ,, Nende metslastega. Nemad saavad tolle, paistsid teist 
hirmsasti tahtvat, torkavad oma sinised kepid tema sisse, ja meie 
saame mõned nende kuumad tibid. Kuradi hea kaup oleks!” 

Ma näen Amandat nii, nagu näevad nemad: ära kasutatud, 
kulunud. Väärtusetu. 

»Aga milleks vahetada?” küsib nudipea. ,, Äkki lähme tagasi ja 
laseme kõik maha?” 

»Nende kõigi laskmiseks pole küllalt mahla. Rakupakk on otsa- 
korral. Nad saavad sellest aru ja tormavad meile kallale. Kisuvad 
lõhki ja panevad nahka.” 

»Me peaks kaugemale minema,” ütleb nudipea nüüd ärevalt. 
»Neid on kolmkümmend, meid on kaks. Mis siis, kui nad meile 
pimedas kallale hiilivad?” 

Paus, seni kui nad asja üle mõtlevad. Üle mu naha jooksevad 

judinad, ma vihkan neid nii väga. Ma imestan, miks Toby ootab. 
Miks ta neid juba ära ei tapa? Siis ma mõtlen, et ta on vana Aed- 
nik - ta ei saa seda niisama külmavereliselt teha. See käiks ta usu 
vastu. 

»Pole paha,” ütleb habemik ja tõstab sütelt ühe ora. ,,Me võime 
homme veel mõne maitsva imeja kotti ajada.” 

»Kas me talle toitu anname?” küsib nudipea. Ta lakub sõrmi. 

»Anna enda jaost,” ütleb habemik. ,,Surnuna meil temast kasu 
ei ole.” 

»Mulle pole temast surnuna kasu,” ütleb nudipea. ,Sina, per- 
vert. nikuksid laipa kah.” 

»Ja kui jutt juba selle peale läks, siis sina oled esimene. Õlita 
pump sisse. Ma ei salli kuiva nussi.” 

»Mina olin eile esimene.” 

»Noo, kas surume siis kätt või?” 

Siis on äkki lagendikul ka neljas inimene — alasti mees, aga 
mitte mõni rohesilmne ja ilus. See mees on kurtunud ja kärnas. Tal 
on pikk sagrine habe ja ta paistab väga hull. Aga ma tunnen teda. 
Või arvan, et tunnen. Kas see on Jimmy? 

Ta kannab pritspüssi ja see on sihitud kahe mehe poole. Ta 
kavatseb nad maha lasta. Temas on maniakaalset otsustavust. 

Aga siis laseks ta maha ka Amanda, sest musta habemega mees 
näeb teda ja kargab põlvili ja tõmbab Amanda enda ette, üks käsi 
ta kaela ümber. Nudipea varjub nende taha. Jimmy kõhkleb, aga ei 
langeta pritspüssi. 

»Jimmy!” kisan ma põõsast. , Ära tee! See on Amanda!” 

Ta arvab ilmselt, et põõsad räägivad temaga. Ta nägu pöördub. 
Ma astun lehtede tagant välja. 

Lahe. See teine bimbo!” ütleb habemik. ,, Nüüd on meil kum- 
malegi üks.” Ta irvitab. Nudipea roomab välja, küünitab pritspüssi 
järe.e. 

"oby astub lagendikule. Tal on püss palges ja nudipeale sihitud. 
»Ära puutu,” ütleb ta. Ta hääl on tugev ja selge, aga surmilmetu. 
Arvatavasti ajab ta hääl meestele hirmu nahka, ja väljanägemine 
samuti — kõhn, räbalais, hambad irevil. Nagu telemardus, nagu 
elus luukere, nagu keegi, kel pole midagi kaotada. 

Nudipea tardub. See, kes Amandat kinni hoiab, ei tea, kuhu- 
poole pöörduda: Jimmy on tema ees, aga Toby on külje peal. 
»lagasi! Ma murran ta kaela,” ütleb ta meile kõigile. Ta hääl on 
väga vali: see tähendab, et ta kardab. 

»Minule võib see korda minna, aga temale mitte,” ütleb Toby, 
pidades silmas Jimmyt. Mulle: ,Võta pritspüss. Ära lase tal endast 
kinni haarata.” Nudipeale: ,Pikali.” Mulle: ,, Passi oma pahkluid.” 
Habemikule: , Lase ta lahti.” 

Kõik käib väga kiiresti, aga samal ajal aegluubis. Hääled kos- 
tavad kaugelt; päike on nii ere, et teeb mulle haiget; päike särtsub 
meie nägudel, me helgime ja sätendame, nagu jookseks elekter 
meist veena üle. Ma näen peaaegu kehade sisse — kõigi kehade 
sisse. Veresooni, kõõluseid, voolavat verd. Ma kuulen nende süda- 
meid, nagu läheneks äike. 

Mulle tundub, et hakkan minestama. Aga ma ei tohi, sest ma 
pean Tobyt aitama. Ma ei tea kuidas, aga ma jooksen sinna. Nii 
lähedale, et haistan neid. Läppunud higi, rasvaseid juukseid. Ma 
kahman nende pritspüssi. 

»Mine tema selja taha,” ütleb Toby mulle. Värvisõdalasele: 
»Käed kuklale.” Mulle: ,Tulista selga, kui sa neid käsi kohe ei näe.” 
Ta räägib, nagu ma teaksin, kuidas kõike teha. Jimmyle ütleb ta: 
»Rahu,” nagu oleks Jimmy suur hirmunud loom. 

Kogu selle aja on Amanda vaikselt paigal püsinud, aga kui 
tumehabe temast lahti laseb, liigub ta nagu madu. Ta tõmbab sil- 
muse üle pea ning virutab mehele sellega vastu nägu. Siis lööb ta 
mehele jalaga munadesse. Ma näen, et tal ei ole palju jõudu järel, 
aga ta kasutab kõike, mis tal on, ja kui mees maha kägardub, siis 
virutab ta veel kord. Siis haarab Amanda kivi ja äsab mõlemale 
vastu pead ja verd voolab. Siis laseb ta kivi maha kukkuda ja kom- 
berdab minu juurde. Ta nutab, nuutsudes ja kõõksudes, ja ma tean, 
et see kõik on olnud väga õudne, need päevad, kui mind ei olnud, 
sest läheb vaja rohkem kui paljut, et Amandat nutma panna. 

»Amanda,” ütlen ma talle. ,,Mul on väga kahju.” 

Jimmy kõigub jalgadel. ,,Kas sa oled päris?” küsib ta Tobylt. Ta 
paistab ülimalt hämmastunud. Ta hõõrub silmi. 

»Niisama päris kui sina,” ütleb Toby. ,, Seo nad parem kinni,” 

ütleb ta mulle. ,Ja korralikult. Kui nad toibuvad, siis on nad väga 
vihased.” 

Amanda pühib varrukaga nägu. Siis asume neid kahte kokku 
köitma, käed selja taha, silmus kummagi kaela ümber. Köit oleks 
rohkem vaja, aga praeguseks peab sellest piisama. 

»Kas see oled sina?” küsib Jimmy. ,, Mulle tundub, et ma olen 
sind varem näinud.” 

Ma astun tema poole, aeglaselt ja ettevaatlikult, sest tal on ikka 
veel püss käes. ,. Jimmy,” ütlen ma. ,, Ma olen Ren. Mäletad? Sa võid 
selle maha panna. Nüüd on kõik korras.” Nii räägitakse lastega. 

Ta laseb pritspüssi langeda ja ma sülelen teda ja kallistan pikalt. 
Ta väriseb, aga ta nahk on tulikuum. 

»Ren?” ütleb ta. , Kas sa oled surnud?” 

»Ei, Jimmy. Ma olen elus ja sina samuti.” Ma silun ta juuksed 
taha. 

»Ma olen täiesti sassis,” ütleb ta. , Mõnikord ma arvan, et kõik 
on surnud.” 


PÜHA JULIAN 
JA KÕIK HINGED 


i PÜHA JULIAN JA KÕIK HINGED 
KAHEKÜMNE VIIES AASTA 


UNIVERSUMI HAPRUSEST 
AADAM ÜHE SÕNAD 


Mu kallid sõbrad, vähesed, kes on veel alles jäänud! 

Vaid veidiaega on meile jäänud. Osa sellest ajast oleme kasuta- 
nud, et jõuda siia, kunagi õilmitsenud Eedenikalju katuseaeda, kus 
kord lootusrikkamal ajal veetsime koos nii õnnelikke päevi. 

Kasutagem siis seda võimalust viibida veel viimast korda val- 
guse käes. 

Sest uus kuu on tõusmas ja annab märku püha Juliani ja kõigi 
hingede öö algusest. Kõigi hingede öö ei ole piiratud inimhinge- 
dega: meie seas hõlmab see kõigi elavate olevuste hingi, kes on läbi 
elu liikunud ning läbi teinud Suure Muutumise ning astunud sei- 
sundisse, mida mõnikord hüütakse Surmaks, aga palju õigem on 
seda nimetada Uuenenud Eluks. Sest meie maailmas ja Jumala sil- 
mis ei ole päriselt kaduma läinud ainuski aatom, mis kunagi eksis- 
teerinud. 

Kallis diplodookus, kallis pterosaurus, kallis trilobiit; kallis 
mastodon, kallis dodo, kallis hiidalk, kallis rändtuvi; kallis panda, 
kallis trompetkurg ja kõik arvutud teised, kes on meie ühises aias 
omal ajal mänginud: olge koos meiega sel katsumuse ajal ja kinni- 
tage meie kindlameelsust. Nagu teiegi, oleme tunda saanud õhku 
ja päiksepaistet ja kuuvalgust veepinnal; nagu teiegi, oleme kuul- 
nud aastaaegade kutset ja neile vastanud. Nagu teiegi, oleme täit- 
nud maad. Ja nagu teiegi, peame nüüd olema tunnistajaks oma liigi 
lõpule ja maiselt pildilt kaduma. 

Nagu sel päeval ikka, meenutavad püha Norwichi Juliani, selle 
kaastundliku neljateistkümnenda sajandi pühaku sõnad meile 
kosmose haprust — haprust, mida on uuesti kinnitanud füüsikud 
kahekümnendal sajandil, kui teadus avastas üüratud tühimikud, 
mida ei leidu mitte ainult aatomite, vaid ka tähtede vahel. Mis on 
meie kosmos muud kui lumehelves? Mis on ta muud kui pitsitükk? 


419 


Nagu meie kallis püha Julian nii kaunilt ütles nende leebete sõna- 
dega, mis on kaikunud meieni läbi sajandite: 


...Ta näitas mulle tillukest asja, metspähkli suurust, 
mis lebas mu peopesal ... ümmargune nagu ükskõik 
milline kera. Ma vaatasin seda ja mõtlesin, Mis võiks 
see olla, ja mulle vastati üldjoontes nii: See on kõik, 
mis tehtud on. Ma imestasin, kuidas saab see kesta. 
Sest ma mõtlesin, et see võib äkki mõnel tühisel põh- 
jusel pudeneda eimillekski, ja mulle vastati minu aru- 
saama järgi: See kestab ja kestab igavesti, sest Jumal 
armastab seda. Ja nii on Jumala armastuse kaudu kõi- 


gega. 


Kas me väärime seda armastust, millega Jumal meie kosmost 
säilitab? Kas me väärime seda liigina? Me oleme võtnud meile 
antud maailma ja hävitanud hooletult selle koetise ja olevused. 
Teised religioonid on meile õpetanud, et selle maailma võib kokku 
rullida ning eimillekski põletada, ja et siis ilmuvad uus taevas ja 
uus maa. Aga miks peaks andma Jumal meile uue maa, kui oleme 
seda siin nii halvasti kohelnud? 

Ei, mu sõbrad. Mitte maad ei hävitata: hävitatakse inimliik. 
Võib-olla loob Jumal teise, kaastundlikuma, kes meie asemele 
astub. 

Sest Veeta Uputus on meist üle pühkinud — mitte määratu 
orkaan, mitte komeedilaviin, mitte mürgigaaside pilv. Ei: nagu 
oleme kaua kahtlustanud, on see taud - taud, mis ei mõjuta muid 
liike peale meie endi ja mis jätab puutumata kõik teised olevused. 
Meie linnad on pimenenud, meie sidevahendeid ei ole enam. Meie 
aia hukatus ja häving peegeldub nüüd hukatuses ja hävingus, mis 
on tühjaks teinud tänavad meie all. Enam ei ole meil vaja avasta- 
mist karta: meie vanad vaenlased ei saa meid jälitada, küllap vae- 
vavad neid omaenda kehalagunemise hirmsad piinad, kui nad juba 
surnud ei ole. 

Aga me ei pea - tõesti, me ei tohi - selle üle rõõmustada. Sest 
eile võttis katk meie hulgast kolm. Juba tunnen ma iseendas neid 

muutusi, mida näen peegeldumas teie silmis. Me teame liigagi 
hästi, mis meid ootab. 

Ent olgu meie lahkumine vapper ja rõõmus! Lõpetagem palvega 
kõigi hingede eest. Nende hingede hulgas on neid, kes on meid 
taga kiusanud; neid, kes on mõrvanud Jumala olevusi ja välja sure- 
tanud Tema liike; neid, kes on seaduse nimel piinanud; kes ei ole 
kummardanud muud kui varandust; kes rikkuse ja maise võimu 
nimel on põhjustanud valu ja surma. 

Andestagem elevandi tapjale ning tiigri hävitajale, ja neile, kes 
veristasid karu ta sapipõie pärast ja haid ta kõhre pärast ja ninasar- 
vikut ta sarve pärast. Andestagem neile oma vabal tahtel, nii nagu 
me loodame andestust Jumalalt, kes hoiab meie habrast kosmost 
oma käes ja kaitseb teda oma lõputu armastusega. 

See andestus on kõige raskem ülesanne, mis kunagi meile 
antud. Anna meile selleks jõudu. 

Ühendagem nüüd käed. 

Laulgem. 

= MAA ANDEKS KAEVURILE ANNAB 


Maa andeks kaevurile annab, 
kes teda murib, teda lõhub; 

aeg tagastab meil puud ja metsa 
ja vee ja kalad, puhta õhu. 


Hirv suudab andestada hundil, 

kes pureb tema kõri läbi; 

hirv sureb, mullaks lõpuks muutub, 
puu kasvab tema luudest läbi. 


Sel hundil justkui pole muret 
puu tolle varjulises vilus; 

kuid eks see kiskjagi ju sureb, 
saab ükskord rohuks hirve suus. 


Kõik loomad teavad niisiis ette, 

et ükskord teise toiduks muutub; 
saab verest vein ja lihast liha, 

mis ükskord jälle põrmuks muutub. 


Vaid inime, see hirmus olend, 
kel seadused ja kättemaks; 
võlts õiglus iseenda tehtud, 

et tappa nii kuis suudab jaks. 


Ons selline siis tema tahe — 

kihv kihva, hammas hamba vastu? 
Ons kättemaks siis tõesti ainus, 
mil levida me tohiks lasta? 

Me hõljume kosmoses üksi, 
me elu kui liivatera. 

Maa Jumala peopesal 

on kui pisike-pisike kera. 


Unustagem põlgus ning viha, 
olgem vagad kui loomad ja puud, 
siis andestust, lohtu sa leiad, 


ja ei vaja me midagi muud. 


»Jumala Aednike lauluraamatust” 


423 


71 


REN. PÜHA JULIAN JA KÕIK HINGED 


KAHEKÜMNE VIIES AASTA 


Noorkuu tõuseb mere kohale: püha Juliani ja kõigi hingede öö on 
algamas. 

Ma armastasin püha Juliani ööd, kui olin väike. Iga laps tegi 
mingist üleskorjatud kraamist oma kosmose. Siis me kleepisime 
nende külge läikivaid asju ja riputasime nöörile. Selle õhtu pidu- 
söögil pakuti ümmargusi toite, näiteks rediseid ja kõrvitsaid, ja 
kogu aed oli kaunistatud meie säravate maailmadega. Ühel aastal 
tegime kosmosekerad traadist ja panime küünlajupid sisse: see oli 
väga ilus. Teisel aastal püüdsime teha jumalikke käsi, mis kosmose- 
kerasid hoiavad, aga kollased majapidamiskindad, mida me kasu- 
tasime, nägid välja väga veidrad, nagu zombi-käed. Keegi ei kujutle 
ju ometi Jumalat kindaid kandmas. 

Me istume lõkke ümber — Toby ja Amanda ja mina. Ja Jimmy. 
Ja kaks kuldse meeskonna värvisõdalast, ma pean ka nemad sekka 
arvama. Tuli võbeleb meil kõigil ja teeb meid leebemaks ja ilusa- 
maks, kui me tegelikult oleme. Aga mõnikord teeb see meid ka 
tumedamaks ja hirmsamaks, kui näod libisevad varju ja silmi ei 
ole näha, ainult silmakoopaid. Sügavaid mustavaid auke, mis meie 
peast uhkavad. 

Mu keha valutab üleni, aga samal ajal tunnen ma suurt rõõmu. 
Meil kõigil on vedanud, mõtlen ma. Et siin oleme. Meil kõigil, isegi 
värvisõdalastel. 


Pärast südapäevakuumust ja äikesetormi läksin ma tagasi randa 
seljakottide järele ja tõin need lagendikule, ja ka mõned sinepi- 
lehed, mis ma teel leidsin. Toby võttis oma keedupoti ja tassid 
ja noa ja suure lusika. Siis tegi ta perunksi ülejäägist ja viimasest 
Rebecca antud lihast ja mõnest oma kuivatatud taimest suppi. 

Kui ta perunksiluud vette pani, lausus ta vabandussõnad ja palus 
andestust. 

»Aga sina ju ei tapnud teda,” ütlen ma talle. 

»Ma tean, ütles ta. , Aga minu arust ei ole õige, kui keegi seda 
teinud pole.” 

Värvisõdalased on seotud puu külge köiega ja mõne punutud 
riideribaga, mis on rebitud Toby kunagi roosa olnud rüüst. Mina 
punusin: kui aednikud mulle midagi üldse õpetasid, siis kindlasti 
taaskasutatud materjalidest tehtud käsitööd. 

Värvisõdalased ei ole just sõnaohtrad. Nad ei saa ennast kuigi 
hästi tunda pärast seda, kui Amanda neid kolkis. Nad peavad end 
ka lollilt tundma. Mina nende asemel küll tunneksin. Lollilt nagu 
lombikapsas — nagu Zeb ütleks —, et lasid endale niimoodi ligi hii- 
lida. 

Amanda on ilmselt ikka veel šokis. Ta nutab ajuti vaikselt ja 
keerutab oma pulstunud juukseotsi. Esimene asi, mis Toby tegi — 
kui värvisõdalased olid kindlalt kinni seotud —, oli see, et andis 
Amandale vedelikupuuduse vastu tassitäie sooja meevett, kuhu oli 
seganud natuke oma lambakintsupulbrit. 

»Ara kõike korraga ära joo,” ütles ta. ,Võta väikeste sõõmu- 
dega.” Kui Amanda elektrolüüditase on tõusnud, ütles Toby, siis 
saab hakata tegelema kõige muuga, mis Amandal parandamist 
vajab. Haavad ja sinikad kõigepealt. 

Jimmy on halvas seisukorras. Tal on kõrge palavik ja jalal 
mädane haav. Toby ütleb, et kui me ta ainult savimajja suudaksime 
viia, siis saaks ta kasutada vaklu — need võiksid pikema aja peale 
mõjuda. Aga Jimmvyle ei pruugi pikemat aega enam jaguda. 

Varem hõõrus Toby ta jalale mett ja andis lusikatäie ka sisse. Ta 
ei saa Jimmyle anda paju ega magunat, sest need jäid savimajja. Me 
mähime Jimmy Toby rüü sisse, aga ta rapsib end üha lahti. , Me 
peame talle voodilina või midagi muud taolist otsima,” ütleb Toby. 
»Homme. Ja välja mõtlema, kuidas seda tal ümber hoida, või ta 
küpseb päikse käes surnuks.” 

Jimmy ei tunne mind üldse ära, Amandat samuti mitte. Ta rää- 
gib üha mingi teise naisega, kes ilmselt peaks tule ääres seisma. 
»Öökullimuusika. Ära lenda minema, ütleb ta naisele. Tema hää- 

les on tohutu igatsus. Ma tunnen armukadedust, aga kuidas saan 
ma olla armukade naisele, keda ei ole? 

»Kellega sa räägid?” küsin ma temalt. 

»Seal on öökull,” ütleb ta. , Huikab. Siinsamas.” Aga ma ei kuule 
mingit öökulli. 

»Vaata mind, Jimmy,” ütlen ma. 

»Muusika on sisse ehitatud,” ütleb ta. , Kõigest hoolimata.” Ta 
põrnitseb puulatvu. 

Oh Jimmy, mõtlen ma. Kuhu sa oled läinud? 


Kuu on liikunud läände. Toby ütleb, et kondisupp on juba küllalt 
keenud. Ta lisab minu toodud sinepilehed, ootab hetke, siis tõstab 
kulbiga välja. Meil on ainult kaks tassi — me peame kordamööda 
sööma, ütleb ta. 

»Nemad ju ometi mitte?” küsib Amanda. Ta ei vaata värvisõda- 
laste poole. 

»Jah,” ütleb Toby. , Nemad ka. See on püha Juliani ja kõigi hin- 
gede öö.” 

»Mis neist saab?” küsib Amanda. , Homme?” Vähemasti tun- 
neb ta millegi vastu huvi. 

»Neid ei saa ju ometigi lahti lasta,” ütlen ma. » Nad tapavad meid 
ära. Nad mõrvasid Oatesi. Ja vaata, mis nad Amandale tegid!” 

»Ma mõtlen sellele,” vastab Toby, hiljem. Täna öösel on pidu- 
sööm.” Ta nõristab supi tassidesse, siis vaatab tulesõõris ringi. ,,On 
ikka pidusöök,” ütleb ta oma Kuiviknõia häälega. Ta naerab veidi. 
»Aga me ei ole veel omadega otsas. Oleme või?” Viimast ütleb ta 
Amandale. 

»Kaputt,” ütleb Amanda. Ta hääl on nii peenike. 

»Ära mõtle sellest,” ütlen ma, aga ta hakkab jälle nutma, peh- 
melt: ta on kesaseisundis. Ma panen käed talle ümber. ,, Mina olen 
siin, sina oled siin, kõik on korras,” sosistan ma. 

»Mis selle mõte on?” küsib Amanda, mitte minult, vaid 
Tobylt. 

»Praegu ei ole õige aeg arutleda ülimate eesmärkide üle,” ütleb 
Toby oma endise Eeva häälega. ,, Ma tahaksin, et me kõik unustak- 
sime mineviku, kõige hullemad ajad sellest. Olgem tänulikud toidu 

eest, mis meile on antud. Amanda. Ren. Jimmy. Ja teie ka, kui suu- 
date.” Seda ütleb ta kahele värvisõdalasele. 

Üks neist pomiseb midagi sellist nagu Keri persse, aga ta ei ütle 
seda väga kõvasti. Ta tahab natuke suppi. 

Toby jätkab, nagu ei oleks ta kuulnudki. ,,Ja ma tahaksin, et 
meenutaksime neid, kes on lahkunud, kogu maailmas, aga eriti 
meie seast puuduvaid sõpru. Kallid Aadamad, kallid Eevad, kallid 
kaasimetajad ja kaasolevused, kõik need, kes on nüüd vaimus - 
pidage meid silmas ja andke meile oma jõudu, sest meil läheb seda 
kindlasti vaja.” 

Siis võtab ta tassist sõõmu ja annab tassi edasi Amandale. Teise 
tassi annab ta Jimmyle, aga Jimmy ei suuda seda hoida ja pillab 
poole supist liivale. Ma kükitan ta kõrvale, et aidata tal juua. Võib- 
olla vaagub ta hinge, mõtlen ma. Võib-olla on ta hommikuks 
surnud. 

»Ma teadsin, et sa tuled tagasi,” ütleb ta, seekord mulle. ,, Ma 
teadsin. Ära muutu öökulliks.” 

»Ma ei ole öökull,” ütlen ma. ,,Sa oled arust ära. Ma olen Ren — 
mäletad? Ma tahan ainult, et sa teaksid, et sa murdsid mu südame; 
aga ma olen ikkagi õnnelik, et sa elus oled.” Nüüd, kui olen seda 
öelnud, langeb minult midagi rasket ja lämmatavat ja ma tunnen 
end tõesti õnnelikuna. 

Ta naeratab mulle, või kellele iganes, kelleks ta mind peab. 
Väikest villilist naeratust. ,, Ja kuule,” ütleb ta oma haigele jalale. 
»Kuula seda muusikat.” Ta kallutab pea viltu; ta näoilme on ekstaa- 
tiline. , Muusikat ei saa tappa,” ütleb ta. ,,Ei saa!” 

»Mis muusikat?” küsin ma, sest ma ei kuule midagi. 

»Tasa, ütleb Toby. 

Me kuulatame. Jimmyl on õigus, kostabki muusikat. See on 
nõrk ja kauge, aga liigub lähemale. See on paljude inimeste laulu- 
hääl. Nüüd näeme loitlemas nende tõrvikuid, mis läbi metsaaluse 
pimeduse meie poole looklevad. 


TÄNUAVALDUSED 


»Uputuse aasta” on ilukirjandusteos, kuid üldsuundumused ja 
paljud üksikasjad selles on ärevusttekitavalt tõelähedased. Jumala 
Aednike usulahk esines romaanis ,,Orüks ja Ruik”, nagu ka 
Amanda Payne, Brenda (Ren), Bernice, Lumemees Jimmy, Glenn 
(alias Ruik) ja Madd Addami rühmitus. Aednikud ei ole loodud 
otseselt mõne olemasoleva religiooni järgi, ehkki mõneti on nende 
teoloogial ja kommeteleeskujud olemas. Aednike pühakud on vali- 
tud panuse järgi nendesse eluvaldkondadesse, mis on Aednikele 
südamelähedased; Aednikel on palju rohkem pühakuid, aga kõiki 
neid selles raamatus ei ole. Kõige selgemalt on Aednike vaimulikku 
lüürikat mõjutanud William Blake, abiks on olnud ka John Bunyan 
ning »Kanada anglikaani kiriku ning Kanada ühendatud kiriku 
lauluraamat”. Nagu kõikides vaimulikes lauludes, on ka Aednike 
lauludes kohti, mis ei ole uskmatutele päris mõistetavad. 

Muusika loodi lauludele õnneliku kokkusattumuse tõttu. Cali- 
forniast Venice'ist pärit laulja ja muusik Orville Stoeber hakkas 
mitmele laulule muusikat komponeerima, et näha, mis juhtub, ja 
laskis end kaasa haarata. Erakordset tulemust võib kuulda plaa- 
dil ,Jumala Aednike laulud”. Kõik, kes tahavad kasutada neid 
laule religioossetel või keskkonnateadlikel eesmärkidel, võivad 
seda lahkesti teha. Külastage lehekülgi www.yearoftheflood.com, 
www.yearoftheflood.co.uk või www.yearoftheflood.ca. 

Nimi Amanda Payne kuulus algselt raamatu ,Orüks ja Ruik” 
tegelasele tänu Piinaohvrite Abistamise Meditsiinifondi (Suurbri- 
tannias) oksjonile. Püha Allan Sparrow'd, puhta õhu kaitsjat, toetas 
oksjon, mille korraldas CAIR (CommunityAIR Torontos). Nimi 
Rebecca Eckler ilmub raamatus tänu ajakirja Walrus (Kanada) 
heategevuslikule oksjonile. Minu tänu kõikidele nimeandjatele. 

Nagu alati, tänan ma oma entusiastlikke ja ustavaid, ent kim- 
batuses toimetajaid Ellen Seligmani McClellandist % Stewar- 
tist (Kanada), Nan Talese'i Doubledayst (USA) ning Alexandra 
Pringle'it ja Liz Calderit Bloomsburyst (Suurbritannia), sanuti 
Louise Dennyst Vintage/Knopf Canadast, LuAnn Walterit Ancho- 
rist (USA), Lennie Goodingsit Viragost (Suurbritannia) ning 
Maya Mavjeed Kanada Doubledayst. Samuti oma agente Phaebe 
Larmore'i (Põhja-Ameerika) ning Vivenne Schusterit ja Betsy 
Robbinsit Curtis Brownist (Suurbritannia); tänan ka Ron Bern- 
steini ning kõiki oma teisi agente ja kirjastajaid kogu maailmas. 
Samuti tänan Heather Sangsterit kangelasliku töö eest keeletoime- 
tajana ja oma suurepäraseid abilisi Sarah Websterit, Anne Jolders- 
mad, Laura Stenbergi ja Penny Kavanaughd; ja Shannon Shieldsi, 
kes samuti abiks oli. Tänan Joel Rubinovitchit ja Sheldon Shoibi; 
Michael Bradleyt ja Sarah Cooperit. Samuti Coleen Ouinni ja 
Xiaolan Zhangi, kes hoidsid mu kirjutamiskätt liikumas. 

Eriline tänu selle raamatu kohkumatutele esmalugejatele Jess 
Atwood Gibsonile, Eleanor ja Ramsay Cookile, Rosalie Abellale, 
Valerie Martinile, John Cullenile ja Xandra Bingleyle. Hindan teid 
väga. 

Ja lõpuks kuulub minu eriline tänu Graeme Gibsonile, kellega 
koos oleme tähistanud nii paljusid aprillikala, maotarkuse ja kõigi 
teeliste pühasid. See on olnud pikk ja tore teekond. 


